1 พงศาวดาร

คำนำ

หนังสือ 1 และ 2 พงศาวดาร เริ่มแรก​เป็น​หนังสือ​เล่มเดียวกัน เล่า​ถึง​ประวัติ​ของ​ชนชาติ​อิสราเอล หนังสือ​เล่มนี้​เขียน​ขึ้น​มา​เพื่อ​ให้​กำลังใจ​กับ​ชาว​ยูดาห์​หลังจาก​ที่​กลับ​มา​จาก​การ​เป็น​เชลย​ใน​บาบิโลน​และ​มา​อาศัย​อยู่​ใน​แผ่นดิน​ของ​ตนเอง​อีก​ครั้งหนึ่ง ข้อความ​ใน​หนังสือ​เล่มนี้​มี​หลายตอน​ที่​เหมือน​กับ​หนังสือ 1 และ 2 ซามูเอล และ 1 และ 2 พงศ์กษัตริย์ แต่​หนังสือ​เล่มนี้​เน้น​ถึง​ความสำคัญ​ของ​วิหาร​และ​ระบบ​นักบวช ส่วนใหญ่​พูดถึง​ข้อดี​ของ​กษัตริย์​ดาวิด​มาก​กว่า​ข้อเสีย ตอนหลัง​เน้น​แต่​อาณาจักร​ฝ่าย​ใต้​และ​แทบ​จะ​ไม่​พูดถึง​อาณาจักร​ฝ่าย​เหนือเลย

1 พงศาวดาร

บท​ที่ 1-9 พูดถึง​เชื้อสาย​ของ​อิสราเอล ไล่​ลง​มา​ตั้งแต่​อาดัม มนุษย์​คนแรก​ของ​โลก จน​ถึง​สมัย​ที่​พวกเขา​กลับ​มา​จาก​การ​เป็น​เชลย​ใน​บาบิโลน

บท​ที่ 10-29 พูดถึง​การตาย​ของ​กษัตริย์​เซาโล​กษัตริย์​องค์แรก​ของ​อิสราเอล และ​พูด​ถึง​กษัตริย์​ดาวิด กษัตริย์​องค์​ที่สอง​ของ​อิสราเอล กษัตริย์​ดาวิด​ได้​เตรียม​สิ่งของ​ต่างๆ​มากมาย​สำหรับ​สร้าง​วิหาร​ให้​กับ​พระยาห์เวห์ แต่​ตัว​ดาวิดเอง​ไม่​ได้​สร้าง กลับ​เป็น​ซาโลมอน​ลูก​ของ​เขา​เป็น​คน​สร้าง

2 พงศาวดาร

บท​ที่ 1-9 พูดถึง​สติปัญญา​และ​ความ​ร่ำรวย​ของ​กษัตริย์​ซาโลมอน พูดถึง​การ​สร้าง​วิหาร​และ​การ​อุทิศ​วิหาร​ให้​กับ​พระยาห์เวห์

บท​ที่ 10-28 พูดถึง​การ​กบฏ​ของ​พวก​สิบเผ่า​ของ​อิสราเอล​ที่​อยู่​ทาง​ตอนเหนือ และ​พูดถึง​พวก​กษัตริย์​ของ​ยูดาห์

บทที่ 29-36:21 พูดถึง​การ​ปกครอง​ยูดาห์​ของ​กษัตริย์​เฮเซคียาห์ พูด​ถึง​กษัตริย์​อัสซีเรีย​บุก​ยูดาห์ แต่​พระยาห์เวห์​ช่วยกู้​ยูดาห์​จาก​อัสซีเรีย ต่อมา​พูดถึง​พวก​กษัตริย์​ของ​ยูดาห์​ซึ่ง​ส่วน​ใหญ่​ไม่​สัตย์ซื่อ​ต่อ​พระยาห์เวห์ จน​ใน​ที่​สุด​พระยาห์เวห์​ให้​กษัตริย์​เนบูคัดเนสซาร์​แห่ง​บาบิโลน​มา​บุก​ทำลาย​เมือง​เยรูซาเล็ม และ​กวาด​ต้อน​ชาว​ยูดาห์​ไป​เป็น​เชลย​ที่​บาบิโลน

บท​ที่ 36:22-23 เล่มนี้​จบ​ด้วย​ความ​หวัง ตอน​ที่​กษัตริย์​ไซรัส​แห่ง​เปอร์เซีย​ยอม​ปล่อย​ให้​คน​ยูดาห์​กลับ​ไป​เมือง​เยรูซาเล็ม​เพื่อ​สร้าง​วิหาร​ของ​พระยาห์เวห์​ขึ้น​มาใหม่

1

เชื้อสาย​ของ​อาดัม

(ปฐม. 5:1-32; 10:1-32; 11:10-32)

1 อาดัม เสท เอโนช

2 เคนัน มาหะลาเลล ยาเรด

3 เอโนค เมธูเสลาห์ ลาเมค โนอาห์

4 ลูกชาย​ของ​โนอาห์ คือ เชม ฮาม ยาเฟท

เชื้อสาย​ของ​ยาเฟท

(ปฐม. 10:2-4)

5 ลูกชาย​ของ​ยาเฟท คือ โกเมอร์ มาโกก มาดัย ยาวาน ทูบัล เมเชค​และทิราส

6 ลูกชาย​ของ​โกเมอร์ คือ อัชเคนัส ดีฟัท+ 1:6 ดีฟัท หรือ รีฟัท และโทการมาห์

7 ลูกชาย​ของ​ยาวาน คือ เอลีชาห์ ทารชิช คิทธิม​และโรดานิม

เชื้อสาย​ของ​ฮาม

(ปฐม. 10:6-8, 13-18)

8 ลูกชาย​ของ​ฮาม​คือ คูช มิสราอิม+ 1:8 มิสราอิม หรือ อียิปต์ พูต​และคานาอัน

9 ลูกชาย​ของ​คูช คือ เสบา ฮาวิลาห์ สับทา ราอามา​และ​สับเทคา ลูกชาย​ของ​ราอามา คือ เชบา​และเดดาน

10 คูช​เป็น​พ่อ​ของ​นิมโรด นิมโรด​เป็น​นักรบ​ที่​เกรียง​ไกร​คนแรก​ในโลก

11 มิสราอิม​เป็น​ต้น​ตระกูล​ของ​ชาว​ลูด ชาว​อานามิม ชาว​เลหับ ชาว​นัฟทูฮิม 12 ชาว​ปัทรุ ชาว​คัสลูห์ (พวก​ฟีลิสเตีย​เกิด​มา​จาก​คน​เผ่า​นี้) และชาว​คัฟโทร์

13 คานาอัน​เป็น​พ่อ​ของ​ไซดอน ลูกชาย​หัว​ปี ตาม​มา​ด้วย​เฮท+ 1:13 เฮท หรือ ฮิทไทต์14 และ​ชาว​เยบุส ชาว​อาโมไรต์ ชาว​เกอร์กาชี 15 ชาว​ฮีไวต์ ชาว​อารคี​และ​ชาว​สินี 16 ชาว​อารวัด ชาว​เศเมอร์​และ​ชาว​ฮามัท

เชื้อสาย​ของ​เชม

(ปฐม. 10:22-29; 11:10-26)

17 ลูกชาย​ของ​เชม​คือ เอลาม อัสชูร อารปัคชาด ลูด พวก​ลูกชาย​ของ​อารัม​คือ+ 1:17 พวก​ลูกชาย​ของ​อารัม​คือ คำนี้​อยู่​ใน​ฉบับ​ฮีบรู​หนึ่งฉบับ ฉบับกรีก​โบราณ​บาง​ฉบับ และ​ใน​ปฐมกาล 10:23 ของ​ฉบับ​ฮีบรู​ที่​นิยม​ใช้​กัน แต่​ใน​ข้อ​นี้​ฉบับ​ฮีบรู​ที่​นิยม​ใช้​กัน​เขียน​ว่า ลูกชาย​ของ​เชม​คือ เอลาม อัสชูร อารปัคชาด ลูด อารัม อูส ฮูล เกเธอร์​และ​เมเชค อูส ฮูล เกเธอร์​และเมเชค

18 อารปัคชาด​เป็น​พ่อ​ของ​เชลาห์ และ​เชลาห์​ก็​เป็น​พ่อ​ของ​เอเบอร์

19 เอเบอร์​มี​ลูกชาย​สอง​คน คนหนึ่ง​ชื่อ เปเลก+ 1:19 เปเลก ชื่อ​นี้​มี​ความ​หมาย​ว่า “การ​แบ่งแยก” (เพราะ​ว่า​ใน​ช่วง​ชีวิต​ของ​เขา ได้​มี​การ​แบ่ง​ดินแดน​ออก​ตาม​ภาษา​ที่​แตกต่าง​กัน) และ​น้องชาย​ของ​เขา​ชื่อ​ว่า​โยกทาน 20 โยกทาน​เป็น​พ่อ​ของ​อัลโมดัด เชเลฟ ฮาซารมาเวท เยราห์ 21 ฮาโดรัม อุซาล ดิคลาห์ 22 เอบาล+ 1:22 เอบาล หรือ “โอบาล” ดู​ใน ปฐมกาล 10:28 อาบีมาเอล เชบา 23 โอฟีร์ ฮาวิลาห์​และ​โยบับ พวกเขา​ล้วน​เป็น​ลูกชาย​ของ​โยกทาน

เชื้อสาย​ของ​เชม

(ปฐม. 11:10-26)

24 เชม อารปัคชาด เชลาห์ 25 เอเบอร์ เปเลก เรอู 26 เสรุก นาโฮร์ เทราห์ 27 และ​อับราม (ก็​คือ​อับราฮัม)

เชื้อสาย​อับราฮัม

(ปฐม. 25:1-4, 12-16)

28 ลูกชาย​ของ​อับราฮัม​คือ อิสอัค​และ​อิชมาเอล

29 และ​ต่อไปนี้​ก็​คือ​พวก​ลูกหลาน​ของ​พวกเขา

ลูกหลาน​ของ​นาง​ฮักกา​กับ​อับราฮัม

(ปฐม. 25:13-15)

ลูกชาย​หัวปี​ของ​อิชมาเอล คือ​เนบาโยธ ต่อ​ด้วย​เคดาร์ อัดบีเอล มิบสัม 30 มิชมา ดูมาห์ มัสสา ฮาดัด เทมา 31 เยทูร์ นาฟิช​และ​เคเดมาห์ พวกเขา​ล้วน​เป็น​ลูกชาย​ของ​อิชมาเอล

ลูกหลาน​ของ​นาง​เคทูราห์​กับ​อับราฮัม

(ปฐม. 25:1-4)

32 เคทูราห์​เป็น​เมียน้อย​ของ​อับราฮัม นาง​ได้​คลอด​ลูกชาย​ออก​มา มี​ชื่อดัง​ต่อไปนี้​คือ ศิมราน โยกชาน เมดาน มีเดียน อิชบาก​และ​ชูอาห์

ลูกชาย​ของ​โยชาน​คือ เชบา​และ​เดดาน

33 ลูกชาย​ของ​มีเดียน​คือ เอฟาห์ เอเฟอร์ ฮาโนค อาบีดา และ​เอลดาอาห์

พวกเขา​ล้วน​เป็น​ลูก​หลาน​ของ​นาง​เคทูราห์

ลูกหลาน​ของ​นาง​ซาราห์​กับ​อับราฮัม

34 อับราฮัม​เป็น​พ่อ​ของ​อิสอัค ลูกชาย​ของ​อิสอัค​คือ เอซาว​และ​อิสราเอล

ลูกหลาน​ของ​เอซาว

(ปฐม. 36:10-18)

35 ลูกชาย​ของ​เอซาว คือ เอลีฟัส เรอูเอล เยอูช ยาลาม และ​โคราห์

36 ลูกชาย​ของ​เอลีฟัส​คือ เทมาน โอมาห์ เศโฟ+ 1:36 เศโฟ หรือ “เศฟี” กาทาม เคนัส ทิมนา​และอามาเลค

37 ลูกชาย​ของ​เรอูเอล คือ นาหัท เศราห์ ชัมมาห์​และมิสซาห์

ลูกหลาน​ของ​เสอีร์

(ปฐม. 36:20-28)

38 ลูกชาย​ของ​เสอีร์ คือ โลทาน โชบาล ศิเบโอน อานาห์ ดีโชน เอเซอร์ และดีชาน

39 ลูกชาย​ของ​โลทาน คือ โฮรี​และ​โฮมัม+ 1:39 โฮมัม หรือ “เฮมาน” ดู​ใน ปฐมกาล 36:22 และ​น้องสาว​ของ​โลทาน​คือ​ทิมนา

40 ลูกชาย​ของ​โชบาล​คือ เอลี​ยัน มานาฮาท เอบาล เชฟี​และ​โอนัม

ลูกชาย​ของ​ศิเบโอน คือ​อัยยาห์​และ​อานาห์

41 ลูกชาย​ของ​อานาห์ คือ ดีโชน

ลูกชาย​ของดี​โชน คือ ฮัมราน เอชบาน อิธราน​และ​เคราน

42 ลูกชาย​ของ​เอเซอร์ คือ บิลฮาน ศาวาน​และ​ยาอาคาน

ลูกชาย​ของ​ดีชาน​คือ อูส และ​อารัน

พวก​กษัตริย์​ของ​เอโดม

(ปฐม. 36:31-43)

43 ต่อ​ไปนี้​คือ​บรรดา​กษัตริย์​ที่​ได้​ปกครอง​อยู่​ใน​แผ่นดิน​ของ​เอโดม ก่อน​ที่​จะ​มี​กษัตริย์​ปกครอง​ชาว​อิสราเอล

คือ เบลา​ที่​เป็น​ลูกชาย​ของ​เบโอร์ เมือง​ของ​เขา​มี​ชื่อ​ว่า​ดินฮาบาห์

44 เมื่อ​เบลา​ตาย โยบับ​ลูก​ชาย​ของ​เศราห์​ที่​มา​จาก​โบสราห์​ก็​ได้​ขึ้น​เป็น​กษัตริย์​แทน

45 เมื่อ​โยบับ​ตาย หุชาม​ที่​มา​จาก​แผ่นดิน​ของ​ชาว​เทมาน​ก็​ได้​ขึ้น​เป็น​กษัตริย์​แทน

46 เมื่อ​หุชาม​ตาย ฮาดัด​ลูกชาย​ของ​เบดัด​ก็​ได้​ขึ้น​เป็น​กษัตริย์​แทน ฮาดัด​เป็น​ผู้ที่​รบ​ชนะ​ชาว​มีเดียน​ใน​ประเทศ​ของ​พวก​โมอับ เมือง​ของ​เขา​มี​ชื่อ​ว่า​อาวีท

47 หลัง​จาก​ที่​ฮาดัด​ตาย สัมลาห์​ที่​มา​จาก​มัสเรคาห์​ก็​ได้​ขึ้น​เป็น​กษัตริย์​แทน

48 เมื่อ​สัมลาห์​ตาย ชาอูล​ที่​มา​จาก​เรโหโบท​ซึ่ง​ตั้ง​อยู่​ติด​กับ​แม่น้ำ​ยูเฟรติส​ก็​ได้​ขึ้น​เป็น​กษัตริย์​แทน

49 เมื่อ​ชาอูล​ตาย บาอัลฮานัน​ลูกชาย​ของ​อัคโบร์​ก็​ได้​ขึ้น​เป็น​กษัตริย์​แทน

50 เมื่อ​บาอัลฮานัน​ตาย ฮาดัด​ก็​ได้​ขึ้น​เป็น​กษัตริย์​แทน เมือง​ของ​เขา​มี​ชื่อ​ว่า​ปาอี+ 1:50 ปาอี หรือ “ปาอู” เมีย​ของ​เขา​ชื่อ​ว่า​เมเหทาเบล นาง​เป็น​ลูกสาว​ของ​นาง​มัทเรด ซึ่ง​เป็น​ลูกสาว​ของ​เมซาหับ 51 แล้ว​ฮาดัด​ก็​ตาย

พวก​หัวหน้า​เผ่า​ของ​เอโดม​คือ ทิมนา อาลียาห์ เยเธท 52 โอโฮลีบามาห์ เอลาห์ ปิโนน 53 เคนัส เทมาน มิบซาร์ 54 มักดีเอล อิราม พวกเขา​ล้วน​เป็น​หัวหน้า​เผ่า​ของ​เอโดม

2

ลูกชาย​ของ​อิสราเอล

1 ต่อ​ไปนี้​คือ​พวก​ลูกชาย​ของ​อิสราเอล​คือ รูเบน สิเมโอน เลวี ยูดาห์ อิสสาคาร์ เศบูลุน 2 ดาน โยเซฟ เบนยามิน นัฟทาลี กาด​และ​อาเชอร์

เชื้อสาย​ของ​ยูดาห์

3 ลูกชาย​ของ​ยูดาห์ คือ เอร์ โอนัน​และ​เชลาห์ ทั้ง​สาม​คนนี้​มี​แม่​ชื่อ​นาง​บัทชูวา+ 2:3 บัทชูวา ชื่อ​นี้​หมายถึง “ลูกสาว​ของ​ชูวา” ดู​ใน ปฐมกาล 38:2 ซึ่ง​เป็น​ชาว​คานาอัน เอร์​ซึ่ง​เป็น​ลูกชาย​หัวปี​ของ​ยูดาห์​นั้น​ได้​ทำ​ความชั่ว​ใน​สายตา​ของ​พระยาห์เวห์ พระองค์​จึง​ฆ่า​เขา 4 ส่วน​ทามาร์​ซึ่ง​เป็น​ลูกสะใภ้​ของ​ยูดาห์​ได้​คลอด​ลูกชาย​ชื่อ​เปเรศ​และ​เศราห์​ให้​กับ​ยูดาห์+ 2:4 ทามาร์ … ยูดาห์ ยูดาห์​ได้​มี​เพศ​สัมพันธ์​กับ​ทามาร์​ซึ่ง​เป็น​ลูกสะใภ้​ของ​เขา​และ​ทำ​ให้​นาง​ตั้ง​ท้อง ดู​ใน ปฐมกาล 38:12-30 ยูดาห์​มี​ลูกชาย​ทั้งหมด​ห้าคน

5 ลูกชาย​ของ​เปเรศ คือ เฮสโรน​และ​ฮามูล

6 ลูกชาย​ของ​เศราห์ คือ ศิมรี เอธาน เฮมาน คาลโคล์ และ​ดารา รวม​ทั้งหมด​ห้าคน

7 ลูกชาย​ของ​ศิมรี คือ คารมี ลูกชาย​ของ​คารมี​คือ​อาคาน+ 2:7 อาคาน หรือ “อา​คาร์” ดู​ใน โยชูวา 7:11 อาคาน​เป็น​ผู้ที่​นำ​ความ​ยาก​ลำบาก​มา​ให้​กับ​อิสราเอล เมื่อ​เขา​ไม่​ซื่อสัตย์ เขา​แอบ​ยักยอก​ของ​ที่​ต้อง​เผา​อุทิศ​ให้​กับ​พระยาห์เวห์ เอา​ไว้เอง

8 ลูกชาย​ของ​เอธาน​คือ​อาซาริยาห์

9 ลูกชาย​ของ​เฮสโรน​ที่​เกิด​จาก​เขา คือ เยราเมเอล ราม และ​เคลุบัย+ 2:9 เคลุบัย หรือ “คาเลบ”

เชื้อสาย​ของ​ราม

10 ราม​เป็น​พ่อ​ของ​อัมมีนาดับ อัมมีนาดับ​เป็น​พ่อ​ของ​นาโชน​ซึ่ง​เป็น​ผู้นำ​ของ​ประชาชน​ชาว​ยูดาห์ 11 นาโชน​เป็น​พ่อ​ของ​สัลมา สัลมา​เป็น​พ่อ​ของ​โบอาส 12 โบอาส​เป็น​พ่อ​ของ​โอเบด โอเบด​เป็น​พ่อ​ของ​เจสซี 13 เจสซี​เป็น​พ่อ​ของ​เอลีอับ ลูกชาย​หัวปี​ของ​เขา ลูกชาย​คน​ที่​สอง​คือ​อาบีนาดับ และ​คน​ที่​สาม​คือ​ชิเมอา 14 ลูกชาย​คน​ที่​สี่​คือ​เนธันเอล คน​ที่​ห้า​คือ​รัดดัย 15 คน​ที่​หก​คือ​โอเซม คน​ที่​เจ็ด​คือ​ดาวิด 16 และ​พี่สาว​ของ​พวกเขา​คือ​นาง​เศรุยาห์ และ​อาบีกัล ลูกชาย​ของ​นาง​เศรุยาห์ คือ อาบีชัย โยอาบ​และ​อาสาเฮล รวม​ทั้งหมด​สามคน 17 นาง​อาบีกัล​มี​ลูก​คือ​อามาสา​และ​พ่อ​ของ​อามาสา​คือ​เยเธอร์ เป็น​ชาว​อิชมาเอล

เชื้อสาย​ของ​คาเลบ

18 คาเลบ​ลูกชาย​ของ​เฮสโรน มี​ลูกสาว​กับ​นาง​อาซูบาห์​เมีย​ของ​เขา คือ​นาง​เยรีโอท+ 2:18 ข้อนี้​มา​จาก​สำเนา​แปล​โบราณ​ใน​ภาษา​ซีเรีย​โบราณ และ​ใน​ภาษา​ลาติน แต่​อาจ​จะ​แปล​ได้​อีก​อย่าง​หนึ่ง​ว่า คาเล็บ​มี​ลูก​กับ​อาซุบาห์​เมีย​ของ​เขา​และ​กับ​นาง​เยรีโอท พวก​ลูกชาย​ของ​นาง​เยรีโอท คือ เยเชอร์ โชบับ​และ​อารโดน 19 เมื่อ​นาง​อาซูบาห์​ตาย คาเลบ​ได้​แต่งงาน​กับ​นาง​เอฟราธาห์​และ​นาง​ก็​ได้​คลอด​ลูกชาย​ชื่อ​เฮอร์ 20 เฮอร์​เป็น​พ่อ​ของ​อุรี​และ​อุรี​ก็​เป็น​พ่อ​ของ​เบซาเลล

21 ต่อมา เฮสโรน​ได้​ไป​มี​เพศสัมพันธ์​กับ​ลูกสาว​ของ​มาคีร์ มาคีร์​เป็น​พ่อ​ของ​กิเลอาด+ 2:21 พ่อ​ของ​กิเลอาด ใน​บางครั้ง พวกเขา​จะ​เรียก​ผู้​ก่อตั้ง​เมือง​หรือ​ประเทศ​ว่า “พ่อ” (เฮสโรน​ได้​แต่งงาน​กับ​นาง​เมื่อ​เขา​มี​อายุ​ได้​หกสิบ​ปี) นาง​ได้​คลอด​ลูกชาย​ชื่อ​ว่า​เสกุบ​ให้​กับ​เขา 22 เสกุบ​เป็น​พ่อ​ของ​ยาอีร์ ยาอีร์​ได้​ครอบ​ครอง​เมือง​ถึง​ยี่สิบสาม​เมือง​อยู่​ใน​แผ่นดิน​กิเลอาด 23 แต่​เกชูร์​และ​อารัม​ได้​เข้า​มา​ยึด​หมู่บ้าน​ต่างๆ​ของ​ยาอีร์ และ​เมือง​เคนาท​กับ​หมู่บ้าน​ต่างๆ​ของ​มัน รวม​ทั้งหมด​ถึง​หกสิบ​หมู่บ้าน เมือง​ต่างๆ​เหล่านี้​เป็น​ของ​พวก​ลูกชาย​ของ​มาคีร์​พ่อ​ของ​กิเลอาด

24 ภาย​หลังจาก​ที่​เฮสโรน​ตาย คาเลบ​ได้​ไป​มี​เพศสัมพันธ์​กับ​นาง​เอฟราธาห์ (เมีย​ของ​เฮสโรน​คือ​นาง​อาบียาห์) และ​นาง​เอฟราธาร์​ได้​คลอด​ลูกชาย​ชื่อ​อัชฮูร์​ให้​กับ​เขา อัชฮูร์​คือ​ผู้​ก่อตั้ง​เทโคอา

เชื้อสาย​ของ​เยราเมเอล

25 เฮสโรน​มี​ลูกชาย​หัว​ปี​คือ​เยราเมเอล เยราเมเอล​มี​ลูกชาย​หัวปี​คือ ราม ต่อ​จาก​ราม​คือ บุนาห์ โอเรน โอเซม และ​อาหิยาห์ 26 เยราเมเอล​มี​เมีย​อีก​คน​หนึ่ง​ชื่อ​อาทาราห์ นาง​เป็น​แม่​ของ​โอนัม

27 ราม ลูกชาย​หัวปี​ของ​เยราเมเอล มี​ลูกชาย​คือ​มาอัส ยามีน​และ​เอเคอร์

28 ลูกชาย​ของ​โอนัม​คือ ชัมมัย​และ​ยาดา ลูกชาย​ของ​ชัมมัย​คือ​นาดับ​และ​อาบีชูร์

29 เมีย​ของ​อาบีชูร์​มี​ชื่อ​ว่า​อาบีฮาอิล นาง​คลอด​ลูกชาย​ให้​เขา​สอง​คน​คือ อัคบาน​และ​โมลิด

30 ลูกชาย​ของ​นาดับ​คือ เสเลด​และ​อัปปาอิม เสเลด​ตาย​ไป​โดย​ไม่​มีลูก

31 ลูกชาย​ของ​อัปปาอิม​คือ อิชอี ลูกชาย​ของ​อิชอี​คือ​เชชัน และ​ลูกชาย​ของ​เชชัน​คือ​อัคลัย

32 ลูกชาย​ของ​ยาดา ที่​เป็น​น้อง​ชาย​ของ​ชัมมัย คือ เยเธอร์​และ​โยนาธาน เยเธอร์​ตาย​ไป​โดย​ไม่​มีลูก

33 ลูกชาย​ของ​โยนาธาน​คือ เปเลท​และ​ศาซา คน​เหล่านี้​คือ​ลูกหลาน​ของ​เยราเมเอล

34 เชชัน​ไม่​มี​ลูกชาย เขา​มี​แต่​ลูกสาว เขา​มี​ทาส​ชาว​อียิปต์​คนหนึ่ง​ชื่อ​ยารฮา 35 เชชัน​จึง​ได้​ยก​ลูกสาว​ของ​เขา​ให้​เป็น​เมีย​ของ​ยารฮา​ซึ่ง​เป็น​ทาส​ของ​เขา และ​นาง​ก็​คลอด​ลูกชาย​ชื่อ​ว่า​อัททัย

36 อัททัย​เป็น​พ่อ​ของ​นาธัน และ​นาธัน​ก็​เป็น​พ่อ​ของ​ศาบาด 37 ศาบาด​เป็น​พ่อ​ของ​เอฟลาล และ​เอฟลาล​เป็น​พ่อ​ของ​โอเบด 38 โอเบด​เป็น​พ่อ​ของ​เยฮู และ​เยฮู​เป็น​พ่อ​ของ​อาซาริยาห์ 39 อาซาริยาห์​เป็น​พ่อ​ของ​เฮเลส และ​เฮเลส​เป็น​พ่อ​ของ​เอเลอาสาห์ 40 เอเลอาสาห์​เป็น​พ่อ​ของ​สิสะมัย และ​สิสะมัย​เป็น​พ่อ​ของ​ชัลลูม 41 ชัลลูม​เป็น​พ่อ​ของ​เยคามิยาห์ และ​เยคามิยาห์​เป็น​พ่อ​ของ​เอลีชามา

เชื้อสาย​ของ​คาเลบ

42 พวก​ลูกชาย​ของ​คาเลบ​น้องชาย​ของ​เยราเมเอล คือ​เมชาห์​บุตร​หัวปี ผู้ที่​ได้​ก่อตั้ง​เมือง​ศีฟ และ​มาเรชาห์​ลูกชาย​คน​ที่​สอง​ที่​ได้​ก่อตั้ง​เมือง​เฮโบรน

43 ลูกชาย​ของ​เฮโบรน คือ โคราห์ ทัปปูวาห์ เรเคม​และ​เชมา 44 เชมา​เป็น​พ่อ​ของ​ราฮัม ราฮัม เป็น​ผู้​ก่อตั้ง​โยรเคอัม เรเคม​เป็น​พ่อ​ของ​ชัมมัย 45 มาโอน​เป็น​ลูกชาย​ของ​ชัมมัย และ​มาโอน​เป็น​ผู้ก่อ​ตั้ง​เบธซูร์

46 นาง​เอฟาห์​ซึ่ง​เป็น​เมียน้อย​ของ​คาเลบ ได้​คลอด​ลูกชาย​ชื่อ ฮาราน โมซา​และ​กาเซส ฮาราน​เป็น​พ่อ​ของ​กาเซส

47 ลูกชาย​ของ​ยาห์ดัย คือ เรเกม โยธาม เกชาน เปเลท เอฟาห์​และ​ชาอัฟ

48 นาง​มาอาคาห์​ซึ่ง​เป็น​เมียน้อย​ของ​คาเลบ ได้​คลอด​ลูกชาย​ชื่อ​ว่า​เชเบอร์​และ​ทีรหะนาห์ 49 นาง​มาอาคาห์​ยัง​เป็น​แม่​ของ​ชาอัฟ​ซึ่ง​เป็น​ผู้​ก่อตั้ง​มัดมันนาห์ และ​นาง​ยัง​เป็น​แม่​ของ​เชวา​ซึ่ง​เป็น​ผู้​ก่อตั้ง​มัคเบนาห์​และ​กิเบอา​ด้วย ลูกสาว​ของ​คาเลบ​มี​ชื่อ​ว่า​อัคสาห์

50 คน​เหล่านี้​เป็น​ลูกหลาน​ของ​คาเลบ พวก​ลูกชาย​ของ​เฮอร์​ที่​เป็น​ลูกชาย​หัวปี​ของ​นาง​เอฟราธาห์ คือ​โชบาล​ผู้​ก่อตั้ง​คิริยาทเยอาริม 51 สัลมา​ผู้​ก่อตั้ง​เบธเลเฮม และ​ฮาเรฟ​ผู้​ก่อตั้ง​เบธกาเดอร์

52 ลูกหลาน​ของ​โชบาล​ผู้​ก่อตั้ง​คิริยาท-เยอาริม คือ ฮาโรเอห์ และ​ประชาชน​ครึ่งหนึ่ง​ของ​ชาว​มานาฮาท 53 พวก​ตระกูล​ของ​คิริยาทเยอาริม ประกอบ​ไป​ด้วย ชาว​อิทไรต์ ชาว​ปุไท ชาว​ชุมัท ชาว​มิชรา คน​เหล่า​นี้​ได้​มี​ลูก​หลาน​สืบทอด​เป็น​ชาว​โศราห์​และ​ชาว​เอชทาโอล

54 พวก​ลูก​หลาน​ของ​สัลมา​คือ ชาว​เมือง​เบธเลเฮม พวก​เนโทฟาห์ ชาว​เมือง​อัทโรทเบธโยอาบ และ​ครึ่ง​หนึ่ง​ของ​พวก​มานาฮาไทต์ และ​พวก​โศราห์ 55 คน​ใน​ตระกูล​ผู้​จดบันทึก+ 2:55 ผู้​จดบันทึก คน​ที่​ทำ​หน้าที่​จดบันทึก​หรือ​คัดลอก​บรรดา​หนังสือ​หรือ​จดหมาย คน​เหล่านี้​ได้​ใช้​เวลา​ใน​การ​เขียน​สิ่ง​ต่างๆ​มาก​จนกระทั่ง​กลาย​เป็น​ผู้​ชำนาญ​ที่​รู้​ความหมาย​ของ​ตัว​หนังสือ​เป็น​อย่าง​ดี ซึ่ง​อาศัย​อยู่​ใน​ยาเบส​ประกอบ​ด้วย ตระกูล​ทิรา ตระกูล​ชิเมอี​และ​ตระกูล​สุคา พวก​เขา​เป็น​ชาว​เคไนต์​ที่​สืบ​ทอด​มา​จาก​ฮัมมัท​ซึ่ง​เป็น​ผู้ก่อตั้ง+ 2:55 ผู้ก่อตั้ง หรือ​แปล​ตรงๆ​คือ “พ่อ” หมายถึง​ผู้ที่​สร้าง​เมือง​ขึ้น​มา เบธเรคาบ

3

ลูกๆ​ของ​ดาวิด

(2 ซมอ. 3:2-5; 5:13-16; 1 พศด. 14:3-7)

1 ต่อ​ไปนี้​คือ​ลูกชาย​ของ​ดาวิด​ที่​เกิด​ใน​เมือง​เฮโบรน

คน​แรก​คือ อัมโนน มี​แม่​ชื่อ อาหิโนอัม​เป็น​ชาว​ยิสเรเอล

คน​ที่​สอง​คือ ดาเนียล มี​แม่​ชื่อ อาบีกายิล เป็น​ชาว​คารเมล

2 คน​ที่​สาม​คือ​อับซาโลม มี​แม่​ชื่อ มาอาคาห์ เป็น​ลูกสาว​ของ​กษัตริย์​ทัลมัย​แห่ง​เกชูร์

คน​ที่​สี่​คือ​อาโดนียาห์ มี​แม่​ชื่อ​ฮักกีท

3 คน​ที่​ห้า​คือ​เชฟาทิยาห์ มี​แม่​ชื่อ อาบีตัล

คน​ที่​หก​คือ อิทเรอัม จาก​เมีย​ของ​ดาวิด​ที่​ชื่อ​เอกลาห์

4 ลูกชาย​ทั้ง​หก​คนนี้​ของ​ดาวิด​ล้วน​เกิด​ใน​เมือง​เฮโบรน ซึ่ง​เป็น​เมือง​ที่​เขา​เป็น​กษัตริย์​อยู่​เป็น​เวลา​เจ็ดปี​กับ​อีก​หกเดือน

ดาวิด​ครองราชย์​อยู่​ใน​เมือง​เยรูซาเล็ม​เป็น​เวลา​สามสิบสาม​ปี 5 ต่อ​ไปนี้​คือ​ลูกชาย​ของ​ดาวิด​ที่​เกิด​ใน​เมือง​เยรูซาเล็ม

ชิเมอา โชบับ นาธัน​และ​ซาโลมอน พวก​เขา​ทั้ง​สี่​คน​มี​แม่​ชื่อ​บัทชูวา+ 3:5 บัทชูวา หรือ “บัทเชบา” นาง​เป็น​ลูกสาว​ของ​ของ​อัมมีเอล 6 และ​ยัง​มี​อิบฮาร์ เอลีชามา เอลีเฟเลท 7 โนกาห์ เนเฟก ยาเฟีย 8 เอลีชามา เอลียาดา​และ​เอลีเฟเลท รวม​ทั้งหมด​เก้าคน

9 ทั้ง​เก้า​คนนี้​คือ​ลูกชาย​ของ​ดาวิด และ​พวก​เขา​มี​พี่สาว​ชื่อ​ทามาร์+ 3:9 พี่สาว​ชื่อ​ทามาร์ หรือ​เป็น​ลูกสาว​ของ​ดาวิด ดาวิด​ยัง​มี​ลูกชาย​คน​อื่นๆ​อีก​จาก​เมียน้อย​ทั้งหลาย​ของเขา

พวก​กษัตริย์​ยูดาห์​ต่อ​จาก​ดาวิด

10 ลูกชาย​ของ​ซาโลมอน​คือ เรโหโบอัม ลูกชาย​ของ​เรโหโบอัม​คือ​อาบียาห์ ลูกชาย​ของ​อาบียาห์​คือ​อาสา ลูกชาย​ของ​อาสา​คือ​เยโฮชาฟัท 11 ลูกชาย​ของ​เยโฮชาฟัท​คือ​โยรัม+ 3:11 โยรัม เป็น​อีก​ชื่อ​หนึ่ง​ของ “ฮาโดรัม” ลูกชาย​ของ​โยรัม​คือ​อาหัสยาห์ ลูกชาย​ของ​อาหัสยาห์​คือ​โยอาช 12 ลูกชาย​ของ​โยอาช​คือ​อามาซิยาห์ ลูกชาย​ของ​อามาซิยาห์​คือ​อาซาริยาห์ ลูกชาย​ของ​อาซาริยาห์​คือ​โยธาม 13 ลูกชาย​ของ​โยธาม​คือ​อาหัส ลูกชาย​ของ​อาหัส​คือ​เฮเซคียาห์ ลูกชาย​ของ​เฮเซคียาห์​คือ​มนัสเสห์ 14 ลูกชาย​ของ​มนัสเสห์​คือ​อาโมน ลูกชาย​ของ​อาโมน​คือ​โยสิยาห์

15 พวก​ลูกชาย​ของ​โยสิยาห์​ประกอบ​ไป​ด้วย โยฮานัน​ซึ่ง​เป็น​ลูกหัวปี คน​ที่​สอง​ชื่อ​เยโฮยาคิม คน​ที่​สาม​ชื่อ​เศเดคียาห์ คน​ที่​สี่​ชื่อ​ชัลลูม

16 ลูกชาย​ของ​เยโฮยาคิม​คือ เยโฮยาคีน+ 3:16 เยโฮยาคีน ภาษา​ฮีบรู​ใน​ที่นี้​เรียก​เขา​ว่า “เยโคนิยาห์” และ​ลูกชาย​ของ​เยโฮยาคีน คือ เศเดคียาห์+ 3:16 ลูกชาย​ของ​เยโฮยาคิม … เศเดคียาห์ หรือ​ข้อนี้​อาจ​แปล​ได้​ว่า “เศเดคียาห์​ผู้​นี้​เป็น​ลูกชาย​ของ​เยโฮยาคิม​และ​เป็น​น้อง​ชาย​ของ​เยโฮยาคีน” หรือ “เศเดคียาห์​ผู้นี้​เป็น​ลูกชาย​ของ​เยโฮยาคีน​และ​เป็น​หลานชาย​ของ​เยโฮยาคิม”

เชื้อสาย​ของ​ดาวิด​ใน​บาบิโลน

17 ต่อ​ไปนี้​คือ​ลูกชาย​ของ​เยโคนิยาห์+ 3:17 เยโคนิยาห์ หรือ​มี​อีก​ชื่อ​หนึ่ง​ว่า เยโฮยาคีน หลังจาก​ที่​เขา​ถูก​จับ​ไป​เป็น​เชลย​ใน​บาบิโลน คือ เชอัลทิเอล 18 มัลคีราม เปดายาห์ เชนาสซาร์ เยคามิยาห์ โฮชามา และ​เนดาบียาห์

19 ลูกชาย​ของ​เปดายาห์​คือ เศรุบบาเบล และ​ชิเมอี ลูกชาย​ของ​เศรุบบาเบล​คือ เมชุลลาม ฮานันยาห์​และ​น้องสาว​ของ​พวกเขา​ชื่อ​เชโลมิท 20 เศรุบบาเบล​ยัง​มี​ลูกชาย​อีก​ห้า​คน คือ ฮาชูบาห์ โอเฮล เบเรคิยาห์ ฮาสาดิยาห์ และ​ยูชับเฮเสด

21 ลูกชาย​ของ​ฮานันยาห์​คือ เปลาทิยาห์​ที่​มี​ลูกชาย​ชื่อ เยชายาห์+ 3:21 เยชายาห์ หรือ “อิสยาห์” ที่​มี​ลูกชาย​ชื่อ​เรไฟยาห์ ที่​มี​ลูกชาย​ชื่อ​อารนัน ที่​มี​ลูกชาย​ชื่อ​โอบาดียาห์ ที่​มี​ลูกชาย​ชื่อ​เชคานิยาห์+ 3:21 ลูกชาย​ของ​ฮานันยาห์ … เชคานิยาห์ ใน​ภาษา​ฮีบรู ประโยคนี้​เข้าใจ​ยาก​มาก

22 ลูกชาย ของ​เชคานิยาห์​คือ เชไมอาห์ ฮัทธัช อิกาล บารียาห์ เนอารียาห์​และ​ชาฟัท รวม​ทั้งหมด​หกคน+ 3:22 ข้อนี้​อาจ​จะ​แปล​ได้​อีก​อย่าง​หนึ่ง​ว่า “ลูกหลาน​ของ​เชคานิยาห์​คือ เชไมอาห์​ลูกชาย​ของ​เขา กับ​พวก​ลูกชาย​ของ​เชไมอาห์​คือ​ฮัทธัช … ชาฟัท รวม​ทั้งหมด​หกคน”

23 ลูกชาย​ของ​เนอารียาห์ คือ เอลีโอเอนัย ฮีสคียาห์​และ​อัสรีคัม รวม​ทั้งหมด​สามคน

24 ลูกชาย​ของ​เอลีโอเอนัย​คือ โฮดาวิยาห์ เอลียาชีบ เปไลยาห์ อักขูบ โยฮานัน เดไลยาห์​และ​อานานี รวม​ทั้งหมด​เจ็ดคน​ด้วยกัน

4

เชื้อสาย​ของ​ชาว​ยูดาห์

1 ลูกหลาน​ของ​ยูดาห์​คือ

เปเรศ​ลูก​ของ​เขา และ ลูก​ของ​เปเรศ​คือ​เฮสโรน ที่​มี​ลูกชาย​คือ​คารมี ที่​มี​ลูกชาย​คือ​เฮอร์​ที่​มี​ลูกชาย​คือ​โชบาล

2 เรอายาห์​ที่​เป็น​ลูกชาย​ของ​โชบาล​เป็น​พ่อ​ของ​ยาหาท และ​ยาหาท​เป็น​พ่อ​ของ​อาหุมัย​และลาฮาด ชาว​โศราห์​สืบ​เชื้อสาย​มา​จาก​อาหุมัย​และ​ลาฮาด

3 ต่อ​ไปนี้​คือ​พวก​ลูกชาย​ของ​เอตาม คือ​ยิสเรเอล อิชมา​และ​อิดบาช พวก​เขา​มี​น้องสาว​ชื่อ​ฮัสเซเลลโพนี

4 เปนูเอล​เป็น​พ่อ​ของ​เกโดร์ และ​เอเซอร์​เป็น​พ่อ​ของ​หุชาห์

พวกเขา​เป็น​ลูกชาย​ของ​เฮอร์​ซึ่ง​เป็น​ลูกชาย​หัวปี​ของ​นาง​เอฟราธาห์​ผู้​ก่อตั้ง+ 4:4 ผู้​ก่อตั้ง หรือ​แปล​ตรงๆ​คือ “พ่อ” หมายถึง​ผู้ที่​สร้าง​เมือง​ขึ้น​มา เมือง​เบธเลเฮม

5 อัชฮูร์ พ่อ​ของ​เทโคอา มี​เมีย​สอง​คน​ชื่อ​เฮลาห์​และ​นาอาราห์ 6 นาง​นาอาราห์​มี​ลูกชาย​กับ​เขา​ชื่อ อาหุสซาม เฮเฟอร์ เทเมนี​และ​ฮาอาหัชทารี พวก​เขา​เป็น​ลูกชาย​ของ​นาง​นาอาราห์ 7 ลูกชาย​ของ​นาง​เฮลาห์​คือ เศเรท อิสฮาร์ เอทนาน และโขส 8 โขส​เป็น​พ่อ​ของ​อานูบ​และ​โศเบบาห์ โขส​ยัง​เป็น​ต้นตระกูล​ของ​อาหารเฮล อาหารเฮล​เป็น​ลูกชาย​ของฮารูม

9 ยาเบส​เป็น​คน​ที่​น่านับถือ​มาก​กว่า​พี่น้อง​ของ​เขา ที่​แม่​ของ​เขา​ตั้งชื่อ​เขา​ว่า​ยาเบสนั้น นาง​บอก​ว่า “เพราะ​เรา​คลอด​เขา​ออก​มา​ด้วย​ความ​เจ็บปวด+ 4:9 เจ็บปวด ใน​ภาษา​ฮีบรู​คำ​ที่​มี​ความ​หมาย​ว่า “เจ็บปวด” จะ​ออก​เสียง​คล้าย​กับ​ชื่อ “ยาเบส”” 10 ยาเบส​ได้​อธิษฐาน​กับ​พระเจ้า​ของ​อิสราเอล​ว่า “ขอ​พระองค์​อวยพร​ข้าพเจ้า​ด้วยเถิด ขอ​ช่วย​ขยาย​เขตแดน​ของ​ข้าพเจ้า​ด้วยเถิด ขอ​พระองค์​สถิต​กับ​ข้าพเจ้า​ด้วยเถิด ขอ​พระองค์​ประทาน​ทุ่งหญ้า​เพิ่ม​ให้​กับ​ข้าพเจ้า โดย​ไม่​ต้อง​ทำ​ให้​ใคร​เดือด​ร้อน​ด้วยเถิด”+ 4:10 ขอ​พระองค์ … เดือด​ร้อน​ด้วยเถิด หรือ​แปล​ได้​อีก​อย่าง​หนึ่ง​ว่า “ขอ​พระองค์​ปกป้อง​ข้าพเจ้า​จาก​การ​ถูกทำร้าย เพื่อ​ข้าพเจ้า​จะ​ได้​ไม่​ต้อง​ทนทุกข์​ด้วยเถิด” และ​พระเจ้า​ก็​ได้​ให้​สิ่ง​ที่​เขาขอ

11 เคลูบ​เป็น​พี่ชาย​ของ​ชูฮาห์​และ​เป็น​พ่อ​ของ​เมหิร์ เมหิร์​เป็น​พ่อ​ของ​เอชโทน 12 เอชโทน​เป็น​พ่อ​ของ​เบธราฟา ปาเสอาห์​และ​เทหินนาห์ เทหินนาห์​เป็น​พ่อ​ของ​อิรนาหาช+ 4:12 เทหินนาห์​เป็น​พ่อ​ของ​อิรนาหาช หรือ “เทหินนาห์​เป็น​ผู้​ก่อ​ตั้ง​เมือง​นาหาช” คำ​ว่า “อิร” หมายถึง “เมือง” พวกเขา​ล้วน​เป็น​คน​เมือง​เรคาห์

13 ลูกชาย​ของ​เคนัส​คือ โอทนีเอล​และ​เสไรอาห์ ลูกชาย​ของ​โอทนีเอล​คือ ฮาธาท​และเมโอโนธัย 14 เมโอโนธัย​เป็น​พ่อ​ของ​โอฟราห์

เสไรอาห์​เป็น​พ่อ​ของ​โยอาบ โยอาบ​เป็น​ผู้​ก่อตั้ง​เกหะราชิม+ 4:14 เกหะราชิม ชื่อ​นี้​หมายถึง “หุบเขา​แห่ง​ช่างฝีมือ” ที่​เรียก​อย่างนี้​ก็​เพราะ​ว่า​พวกเขา​เป็น​ช่าง​ฝีมือ​นั่นเอง

15 คาเลบ​เป็น​ลูกชาย​ของ​เยฟุนเนห์ ลูกชาย​ของ​คาเลบ​คือ อิรู เอลาห์​และ​นาอัม ลูกชาย​ของ​เอลาห์​คือ​เคนัส

16 ลูกชาย​ของ​เยฮาลเลเลล​คือ ศีฟ ศิฟาห์ ทิรียา​และอาสาเรล

17 ลูกชาย​ของ​เอสราห์ คือ เยเธอร์ เมเรด เอเฟอร์​และ​ยาโลน เยเธอร์​เป็น​พ่อ​ของ+ 4:17 เยเธอร์​เป็น​พ่อ​ของ มา​จาก​ฉบับ​สำเนา​แปล​กรีก​โบราณ ส่วน​ใน​ฉบับ​ฮีบรู เขียน​ว่า “และ​นาง​ตั้งท้อง” มิเรียม ชัมมัย และอิชบาห์ อิชบาห์​เป็น​พ่อ​ของ​เอชเทโมอา 18 เมเรด​มี​เมีย​มา​จาก​อียิปต์​ชื่อ​บิทิยาห์ ที่​เป็น​ลูกสาว​ของ​กษัตริย์​ฟาโรห์ บิทิยาห์ คลอด​ลูกชาย​ออก​มา​ชื่อ เยเรด เฮ​เบอร์ และเยคูธีเอล เยเรด​เป็น​พ่อ​ของ​เกโดร์ เฮเบอร์​เป็น​พ่อ​ของ​โสโค และ​เยคูธีเอล​เป็น​พ่อ​ของ​ศาโนอาห์

19 เมเรด​มี​เมีย​อีก​คน​หนึ่ง​จาก​ยูดาห์+ 4:19 เมเรด​มี​เมีย​อีก​คน​หนึ่ง​จาก​ยูดาห์ มา​จาก​ฉบับ​สำเนา​แปล​กรีก​โบราณ ส่วน​ใน​สำเนา​ฉบับ​ฮีบรู​ที่​นิยม​ใช้กัน เขียน​ว่า “เมีย​ของ​โฮดียาห์” ซึ่ง​เป็น​น้องสาว​ของ​นาฮัม พวก​ลูกชาย​ของ​หญิง​ยูดาห์​คนนั้น เป็น​พ่อ​ของ​เคอีลาห์​ชาว​เกเรม และ​เป็น​พ่อ​ของ​เอชเทโมอา​ชาว​มาอาคาห์ 20 ลูกชาย​ของ​ชิโมน​คือ อัมโนน รินนาห์ เบนฮานัน​และ​ทิโลน ลูกชาย​ของ​อิชอี​คือ โศเหท​และเบนโศเหท

21 ลูกหลาน​ของ​เชลาห์​ที่​เป็น​ลูกชาย​ของ​ยูดาห์ คือ เอร์​พ่อ​ของ​เลคาห์ ลาอาดาห์​พ่อ​ของ​มาเรชาห์ รวมทั้ง​พวก​ตระกูล​ของ​คน​ที่​ทำ​ผ้า​ลินิน​ที่​เบธชัชเบอา 22 โยคิม​และ​คน​ของ​เมือง​โคเซบา เมือง​โยอาช รวมทั้ง​เมือง​สาราฟ​ที่​เป็น​เจ้าหน้าที่​ของ​โมอับ+ 4:22 เป็น​เจ้าหน้าที่​ของ​โมอับ หรือ “ทำ​งาน​ให้​กับ​พวก​โมอับ” หรือ “แต่งงาน​กับ​หญิง​ชาว​โมอับ” หรือ “เป็น​เจ้า​ของ​ที่ดิน​ใน​โมอับ”​และ​ได้​ย้าย​กลับ​มา​ที่​เบธเลเฮม (เรื่องนี้​มา​จาก​บันทึก​ฉบับ​ที่​เก่าแก่​มาก) 23 พวก​ลูกหลาน​ของ​เชลาห์นี้​เป็น​ช่าง​ปั้นหม้อ​และ​อาศัย​อยู่​ใน​เมือง​เนทาอิม​และเกเดราห์ พวกเขา​อยู่​ที่​นั่น​เพื่อ​ทำ​งาน​ให้​กับ​กษัตริย์

เชื้อสาย​ของ​สิเมโอน

24 ลูกชาย​ของ​สิเมโอน​คือ เนมูเอล ยามีน ยารีบ เศราห์ และชาอูล 25 ลูกชาย​ของ​ชาอูล​คือ​ชัลลูม ลูกชาย​ของ​ชัลลูม​คือ​มิบสัม ลูกชาย​ของ​มิบสัม​คือ​มิชมา

26 ลูกชาย​ของ​มิชมา​คือ ฮัมมูเอล และ​ลูกชาย​ของ​ฮัมมูเอล​คือ​ศักเกอร์ ลูกชาย​ของ​ศักเกอร์​คือ​ชิเมอี 27 ชิเมอี​มี​ลูกชาย​สิบหก​คน​และ​มี​ลูกสาว​หกคน แต่​พี่น้อง​ของ​เขา​ไม่​มี​ลูก​มากมาย​เหมือน​เขา ดังนั้น ตระกูล​ของ​พวกเขา​จึง​ไม่​ได้​เป็น​ตระกูล​ที่​มี​คน​มากนัก​ใน​ยูดาห์

28 ลูกหลาน​ของ​ชิเมอี​ได้อาศัย​อยู่​ใน​เบเออร์เชบา โมลาดาห์ ฮาซารชูอาล 29 บิลฮาห์ เอเซม โทลัด 30 เบธูเอล โฮรมาห์ ศิกลาก 31 เบธมารคาโบท ฮาซารสูสิม เบธบิรี และ​ที่​ชาอาราอิม เมือง​เหล่านี้​เป็น​ของ​พวกเขา จนกระทั่ง​ดาวิด​ได้​ขึ้น​เป็น​กษัตริย์ 32 หมู่บ้าน​ต่างๆ​ใน​แถบนั้น ประกอบ​ไป​ด้วย เอตาม อายิน ริม​โมน โทเคน​และ​อาชัน รวม​ทั้งหมด​ห้าเมือง 33 ยัง​มี​หมู่บ้าน​อื่นๆ​อีก​ไกล​ไป​จนถึง​เมือง​บาอัล นี่​คือ​สถานที่​ที่​พวกเขา​ได้​ไป​ตั้ง​รกราก แล้ว​พวกเขา​ได้​เก็บ​รักษา​รายชื่อ​ของ​บรรพบุรุษไว้

34 นี่​คือ​รายชื่อ​ของ​ผู้นำ​เผ่า​ต่างๆ​คือ เมโชบับ ยัมเลค โยชาห์ คือ​ลูกชาย​ของ​อามาซิยาห์ 35 โยเอล และ​เยฮู​ที่​เป็น​ลูกชาย​ของ​โยชิบียาห์​ที่​เป็น​ลูกชาย​ของ​เสไรอาห์​ที่​เป็น​ลูกชาย​ของ​อาสิเอล 36 เอลีโอเอนัย ยาอาโคบาห์ เยโชฮายาห์ อาสายาห์ อาดีเอล เยสิมีเอล เบไนยาห์ 37 และ​ศีศา​เป็น​ลูกชาย​ของ​ชิฟี​ที่​เป็น​ลูกชาย​ของ​อาโลน​ที่​เป็น​ลูกชาย​ของ​เยดายาห์​ที่​เป็น​ลูกชาย​ของ​ชิมรี​ที่​เป็น​ลูกชาย​ของ​เชไมอาห์ 38 รายชื่อ​เหล่านั้น​เป็น​รายชื่อ​ของ​พวก​ผู้นำ​ตระกูล​ต่างๆ

และ​ตระกูล​ของ​พวกเขา​ได้​ขยาย​เพิ่มขึ้น​อย่าง​มาก 39 แล้ว​พวกเขา​ได้​เดินทาง​ไป​ยัง​บริเวณ​ที่​อยู่​นอก​เมือง​เกโดร์​ไป​ทาง​ทิศ​ตะวันออก​ของ​หุบเขา เพื่อ​ค้นหา​ทุ่งหญ้า​ให้​กับ​ฝูง​สัตว์​เลี้ยง​ของ​พวกเขา 40 และ​ที่นั่น​พวกเขา​ได้​พบ​ทุ่งหญ้า​ที่ดี​และ​อุดม​สมบูรณ์ เป็น​แผ่นดิน​ที่​กว้างขวาง เงียบ​สงบ​สุข ซึ่ง​พวก​เชื้อสาย​ของ​ฮาม​เคย​อยู่​มา​ก่อน 41 ใน​สมัย​ของ​กษัตริย์​เฮเซคียาห์​ของ​ยูดาห์ พวก​ที่​มี​ชื่อ​อยู่​ดังกล่าว​ข้างต้นนั้น​ได้​เข้า​มา และ​ได้​มา​โจมตี​พวกฮาม​และ​ทำลาย​เต็นท์​ของ​พวกฮามทิ้ง และ​พวกนี้​ก็​ยัง​ได้​ต่อสู้​กับ​พวก​เมอูนิมด้วย และ​ได้​ทำลาย​พวก​เมอูนิม​จน​สิ้นซาก​อย่าง​ที่​เห็น​มา​จน​ถึง​ทุกวันนี้ และ​พวกนี้​ก็​ได้​ตั้ง​รกราก​อยู่​ที่​นั่นแทน เพราะ​ว่า​มัน​เป็น​สถานที่​ที่​มี​ทุ่งหญ้า​ให้​กับ​สัตว์​เลี้ยง​ของ​พวกเขา

42 มี​พวก​สิเมโอน​ประมาณ​ห้าร้อย​คน​ได้​ไป​ที่​ภูเขา​เสอีร์ โดย​มี​เปลาทิยาห์ เนอารียาห์ เรไฟยาห์​และ​อุสซีเอล ลูกชาย​ทั้งหลาย​ของ​อิชอี​เป็น​ผู้นำ 43 พวกเขา​ได้​ทำลาย​พวก​อามาเลค​ที่​ยัง​หลงเหลือ​อยู่​และ​หลบ​หนี​อยู่​ที่นั่น และ​ชาว​สิเมโอน​เหล่านั้น​ก็​ได้​อาศัย​อยู่​ที่​ภูเขา​เสอีร์นั้น​มา​จนถึง​ทุกวันนี้

5

ลูกหลาน​ของ​รูเบน

1 บรรดา​ลูกชาย​ของ​รูเบน ที่​เป็น​ลูกชาย​หัวปี​ของ​อิสราเอล (รูเบน​เป็น​ลูกชาย​คน​แรก แต่​เขา​ต้อง​เสีย​สิทธิ์​ลูกชาย​หัวปี​ไป​ให้​กับ​พวก​ลูกชาย​ของ​โยเซฟ เพราะ​เขา​ไป​มี​เพศสัมพันธ์​กับ​เมีย​คนหนึ่ง​ของ​พ่อเขา โยเซฟ​เป็น​ลูก​อีก​คนหนึ่ง​ของ​อิสราเอล ชื่อ​ของ​รูเบน​จึง​ไม่​ได้​บันทึก​อยู่​ใน​บัญชี​รายชื่อ​ของ​ลูกชาย​หัวปี 2 และ​ถึง​แม้ว่า​ยูดาห์​จะ​เป็น​คน​ที่​โดดเด่น​ที่สุด​ใน​หมู่​พี่น้อง​ทั้งหลาย และ​ผู้นำ​ก็​สืบทอด​มา​จาก​เขา แต่​สิทธิ​พิเศษ​ของ​ลูกชาย​หัวปี​ก็​ยัง​ตก​เป็น​ของ​โยเซฟ​อยู่ดี) 3 บรรดา​ลูกชาย​ของ​รูเบน​ผู้​เป็น​ลูกชาย​หัวปี​ของ​อิสราเอล คือ

ฮาโนค ปัลลู เฮสโรน​และคารมี

4 บรรดา​ลูกหลาน​ของ​โยเอล​คือ เชไมอาห์ ลูกชาย​ของ​เชไมอาห์​คือ​โกก ลูกชาย​ของ​โกก​คือ​ชิเมอี 5 ลูกชาย​ของ​ชิเมอี​คือ​มีคาห์ ลูกชาย​ของ​มีคาห์​คือ​เรอายาห์ ลูกชาย​ของ​เรอายาห์​คือ​บาอัล 6 ลูกชาย​ของ​บาอัล​คือ​เบเอราห์ กษัตริย์​ทิกลัท-ปิเลเสอร์​แห่ง​อัสซีเรีย​ได้​จับ​เบเอราห์​ไป​เป็น​เชลย เบเอราห์​เป็น​หัวหน้า​เผ่า​ของ​ชาว​รูเบน

7 พวก​ญาติๆ​ของ​โยเอล​ตาม​ตระกูล ได้​ถูก​จดไว้​ใน​บัญชี​รายชื่อ​เชื้อสาย​ของพวก​เขา คือ​เยอีเอล​ลูกชาย​หัวปี ต่อมา​ก็​เศคาริยาห์ 8 และ​เบลา​ที่​เป็น​ลูกชาย​ของ​อาซาส​ที่​เป็น​ลูกชาย​ของ​เชมา​ที่​เป็น​ลูกชาย​ของ​โยเอล เผ่า​รูเบน​ได้​อาศัย​อยู่​ใน​อาโรเออร์ ไกล​ไป​ถึง​เมือง​เนโบ​และ​บาอัล-เมโอน 9 และ​ทาง​ด้าน​ตะวันออก พวกเขา​ได้​อาศัย​อยู่​ไกล​ออก​ไป​ถึง​บริเวณ​ที่​เริ่ม​ทะเลทราย​ที่​อยู่​ฝั่งนี้​ของ​แม่น้ำ​ยูเฟรติส เพราะ​สัตว์​เลี้ยง​ของ​พวกเขา​ได้​ทวี​ขึ้น​อย่าง​มากมาย​ใน​แผ่นดิน​กิเลอาด 10 และ​ใน​สมัย​ของ​ซาอูล พวก​เขา​ได้​ทำ​สงคราม​กับ​ชาว​ฮาการ์​และ​ได้​เอาชนะ​คน​เหล่านั้นได้ แล้ว​ชาว​รูเบน​ก็​ได้​อาศัย​อยู่​ใน​เต็นท์​ของ​พวก​ฮาการ์ ทั่ว​แคว้น​ทาง​ด้าน​ตะวันออก​ของ​กิเลอาด

บรรดา​ลูกหลาน​ของ​กาด

11 บรรดา​ลูกหลาน​ของ​กาด​อาศัย​อยู่​ใน​พื้นที่​ที่​ติด​กับ​เผ่า​รูเบน ใน​แผ่นดิน​ของ​บาชาน ไกล​ไป​จน​ถึง​เมือง​สาเลคาห์ 12 ใน​บาชาน โยเอล​เป็น​หัวหน้า ชาฟาม​เป็น​รอง​หัวหน้า และ​ยานัย​เป็น​ผู้พิพากษา 13 และ​บรรดา​ญาติๆ​ของ​พวกเขา​ซึ่ง​นับ​ตาม​ตระกูล คือ มีคาเอล เมชุลลาม เชบา โยรัย ยาคาน ศิอา​และ​เอเบอร์ รวม​ทั้งหมด​เจ็ดคน 14 พวก​เขา​เป็น​ลูกหลาน​ของ​อาบีฮาอิล ซึ่ง​เป็น​ลูกชาย​ของ​หุรี ที่​เป็น​ลูกชาย​ของ​ยาโรอาห์ ที่​เป็น​ลูกชาย​ของ​กิเลอาด ที่​เป็น​ลูกชาย​ของ​มีคาเอล ที่​เป็น​ลูกชาย​ของ​เยชิชัย ที่​เป็น​ลูกชาย​ของ​ยาโด ที่​เป็น​ลูกชาย​ของ​บูส 15 อาหิ​เป็น​ลูกชาย​ของ​อับดีเอล ที่​เป็น​ลูกชาย​ของ​กูนี อาหิ​เป็น​หัวหน้า​ของ​ครอบครัว​พวกเขา

16 บรรดา​ลูกหลาน​ของ​กาด​ได้​อาศัย​อยู่​ใน​กิเลอาด ใน​บาชาน​และ​ตาม​หมู่บ้าน​ชาน​เมือง​บาชาน และ​อยู่​ใน​ดินแดน​ที่​เป็น​ทุ่งหญ้า​ของ​ชาโรน​เรื่อย​ไป​จน​สุด​เขตแดน​ของ​มัน

17 ราย​ชื่อ​ของ​คน​เหล่านี้​ทั้งหมด​ได้​ถูก​จดไว้​ใน​บัญชี​รายชื่อ​เชื้อสาย​ของ​พวกเขา ใน​ช่วง​ยุคสมัย​ของ​กษัตริย์​โยธาม​แห่ง​ยูดาห์​และ​ช่วง​ยุคสมัย​ของ​กษัตริย์​เยโรโบอัม​ของ​อิสราเอล

ทหาร​ส่วน​หนึ่ง​ที่​ชำนาญ​ศึก

18 ชาว​รูเบน ชาว​กาด​และ​ครึ่ง​หนึ่ง​ของ​คน​เผ่า​มนัสเสห์​ที่​เป็น​นักรบ​ที่​กล้าหาญ ผู้​ถือ​โล่​และ​ดาบ ผู้ที่​สามารถ​ใช้​ธนู และ​ชำนาญ​ศึก มี​จำนวน​ทั้งสิ้น สี่หมื่น​สี่พัน​เจ็ดร้อย​หกสิบ​คน พร้อม​ที่​จะ​เข้า​รับใช้​ใน​กองทัพ 19 พวกเขา​ได้​ทำ​สงคราม​ขับเคี่ยว​กับ​ชาว​ฮาการ์ เยทูร์ นาฟิช​และโนดับ 20 พวกเขา​ได้​ร้องขอ​ความ​ช่วยเหลือ​กับ​พระเจ้า​ใน​สนามรบ พระองค์​ก็​ได้​ตอบ​คำ​อธิษฐาน​ของ​พวกเขา เพราะ​พวกเขา​ไว้วางใจ​ใน​พระองค์ พระองค์​ยอม​ให้​พวกเขา​ชนะ​ชาว​ฮาการ์​และ​พวก​ที่​อยู่​กับ​คน​เหล่านั้นด้วย 21 พวกเขา​ได้​เข้า​ยึด​เอา​ฝูงสัตว์​ของ​คนเหล่านั้นไว้ (มี อูฐ​ห้าหมื่นตัว แกะ​สองแสน​ห้าหมื่นตัว ลา​สองพันตัว) และ​จับ​หนึ่งหมื่นคน​ไป​เป็น​เชลย 22 ชาว​ฮาการ์​มากมาย​ถูก​ฆ่า​ตาย​ใน​การ​สู้รบ​เพราะ​ว่า​ชัยชนะ​ใน​สงครามนี้​มา​จาก​พระเจ้า และ​คน​ทั้ง​สองเผ่าครึ่งนั้น​ก็​ได้​อาศัย​อยู่​ใน​แผ่นดิน​ของ​ชาว​ฮาการ์​จน​ถึง​สมัย​ที่​ชาว​อิสราเอล​ถูกจับ​ไป​เป็น​เชลย

23 คน​ของ​เผ่า​มนัสเสห์​ครึ่งหนึ่ง​ก็​ได้​อาศัย​อยู่​ใน​แผ่นดิน​แห่งนั้นด้วย ตั้งแต่​บาชาน​เรื่อยไป​จนถึง​บาอัลเฮอร์โมน เสนีร์ และ​ภูเขา​เฮอร์โมน พวกเขา​มี​จำนวน​มากมาย

24 ต่อไปนี้​คือ​หัวหน้า​ของ​ตระกูล​ต่างๆ​ของ​พวกเขา คือ เอเฟอร์ อิชอี เอลีเอล อัสรีเอล เยเรมียาห์ โฮดาวิยาห์​และ​ยาดีเอล หัวหน้า​ตระกูล​พวกนี้ แข็งแรง กล้าหาญ​และ​มี​ชื่อเสียง 25 แต่​พวกเขา​ได้​ทำ​บาป​ต่อ​พระเจ้า​ของ​บรรพบุรุษ​พวกเขา พวกเขา​ไป​นมัสการ​พระ​ต่างๆ​ของ​คน​ใน​แผ่นดินนั้น ซึ่ง​เป็น​คน​ที่​พระเจ้า​ได้​ทำลาย​ไป​แล้ว​ต่อหน้า​พวกเขา

26 พระเจ้า​ของ​อิสราเอล​จึง​ได้​ปลุกเร้า​ความโกรธ​ของ​กษัตริย์​ปูล​แห่ง​อัสซีเรีย ซึ่ง​ก็​คือ​กษัตริย์​ทิกลัท-ปิเลเสอร์​แห่ง​อัสซีเรีย​นั่นเอง และ​เขา​ก็​ได้​มา​สู้รบ​และ​ได้​ขับไล่​ชาว​รูเบน ชาว​กาด​และ​ครึ่ง​หนึ่ง​ของ​เผ่า​มนัสเสห์​ออก​ไป​จาก​แผ่นดิน เขา​ได้​กวาด​ต้อน​คน​เหล่านี้​ไป​ที่​ฮาลาห์ ฮาโบร์ ฮารา​และ​ที่​แม่น้ำ​โกซาน ซึ่ง​เป็น​สถานที่​ที่​ชน​เผ่า​เหล่านี้​ยังคง​อาศัย​อยู่​จนถึง​ทุกวันนี้

6

เหล่า​ลูกหลาน​ของ​เลวี

1 บรรดา​ลูกชาย​ของ​เลวี​คือ เกอร์โชน โคฮาท​และเมรารี

2 บรรดา​ลูกชาย​ของ​โคฮาท​คือ อัมราม อิสฮาร์ เฮโบรน​และ​อุสซีเอล

3 ลูกๆ​ของ​อัมราม​คือ อาโรน โมเสส​และมิเรียม

พวก​ลูกชาย​ของ​อาโรน​คือ นาดับ อาบีฮู เอเลอาซาร์​และอิธามาร์ 4 เอเลอาซาร์​เป็น​พ่อ​ของ​ฟีเนหัส ฟีเนหัส​เป็น​พ่อ​ของ​อาบีชูวา 5 อาบีชูวา​เป็น​พ่อ​ของ​บุคคี และ​บุคคี​เป็น​พ่อ​ของ​อุสซี 6 อุสซี​เป็น​พ่อ​ของ​เศราหิยาห์ เศราหิยาห์​เป็น​พ่อ​ของ​เมราโยท 7 เมราโยท​เป็น​พ่อ​ของ​อามาริยาห์ อามาริยาห์​เป็น​พ่อ​ของ​อาหิทูบ 8 อาหิทูบ​เป็น​พ่อ​ของ​ศาโดก และ​ศาโดก​ก็​เป็น​พ่อ​ของ​อาหิมาอัส 9 อาหิมาอัส​เป็น​พ่อ​ของ​อาซาริยาห์ อาซาริยาห์​เป็น​พ่อ​ของ​โยฮานัน 10 โยฮานัน​เป็น​พ่อ​ของ​อาซาริยาห์ (คน​ผู้นี้​ได้​เป็น​นักบวช​รับใช้​อยู่​ใน​วิหาร​ที่​ซาโลมอน​ได้​สร้างขึ้น​ใน​เมือง​เยรูซาเล็ม) 11 อาซาริยาห์​เป็น​พ่อ​ของ​อามาริยาห์ อามาริยาห์​เป็น​พ่อ​ของ​อาหิทูบ 12 อาหิทูบ​เป็น​พ่อ​ของ​ศาโดก และ​ศาโดก​ก็​เป็น​พ่อ​ของ​ชัลลูม 13 ชัลลูม​เป็น​พ่อ​ของ​ฮิลคียาห์ และ​ฮิลคียาห์​เป็น​พ่อ​ของ​อาซาริยาห์ 14 อาซาริยาห์​เป็น​พ่อ​ของ​เสไรอาห์ ส่วน​เสไรอาห์​ก็​เป็น​พ่อ​ของ​เยโฮซาดัก

15 เยโฮซาดัก​ถูก​จับ​ไป​เป็น​เชลย​เมื่อ​ครั้ง​ที่​พระยาห์เวห์​ได้​ขับไล่​ยูดาห์​และ​เมือง​เยรูซาเล็ม ด้วย​น้ำมือ​ของ​เนบู-คัดเนสซาร์

ลูกหลานของเลวี

16 บรรดา​ลูกหลาน​ของ​เลวี คือ เกอร์โชม โคฮาท​และเมรารี

17 ต่อ​ไปนี้​คือ​ชื่อ​ของ​ลูกๆ​เกอร์โชน คือ ลิบนี​และชิเมอี

18 บรรดา​ลูกชาย​ของ​โคฮาท​คือ อัมราม อิสฮาร์ เฮโบรน​และอุสซีเอล

19 บรรดา​ลูกชาย​ของ​เมรารี​คือ มาห์ลี​และมูชี

ต่อ​ไปนี้​จะ​เป็น​เหล่า​ตระกูล​ของ​ชาว​เลวี​ซึ่ง​เรียง​ตาม​ลำดับ​รายชื่อ​ของ​บรรพบุรุษ​ของ​พวกเขา

20 ลูกชาย​ของ​เกอร์โชม คือ​ลิบนี ลูกชาย​ของ​ลิบนี​คือ​ยาหาท ลูกชาย​ของ​ยาหาท​คือ​ศิมมาห์ 21 ลูกชาย​ของ​ศิมมาห์​คือ​โยอาห์ ลูกชาย​ของ​โยอาห์​คือ​อิดโด ลูกชาย​ของ​อิดโด​คือ เศราห์ ลูกชาย​ของ​เศราห์​คือ​เยอาเธรัย

22 ต่อ​ไปนี้​คือ​ลูกหลาน​ของ​โคฮาท ลูกชาย​ของ​โคฮาท​คือ อัมมีนาดับ ลูกชาย​ของ​อัมมีนาดับ​คือ​โคราห์ ลูกชาย​ของ​โคราห์ คือ อัสสีร์ 23 (ลูกชาย​ของ​โคราห์ คือ​เอลคานาห์ เอบียาสาฟ​และอัสสีร์) 24 ลูกชาย​ของ​อัสสีร์​คือ​ทาหัท ลูกชาย​ของ​ทาหัท​คือ​อุรีเอล ลูกชาย​ของ​อุรีเอล​คือ​อุสซียาห์ ลูกชาย​ของ​อุสซียาห์​คือ​ชาอูล

25 ลูกชาย​ของ​เอลคานาห์​คือ อามาสัย​และอาหิโมท 26 ลูกชาย​ของ​อาหิโมท​คือ​เอลคานาห์ ลูกชาย​ของ​เอลคานาห์​คือ​โศฟัย ลูกชาย​ของ​โศฟัย​คือ​นาหัท 27 ลูกชาย​ของ​นาหัท คือ​เอลีอับ ลูกชาย​ของ​เอลีอับ​คือ​เยโรฮัม ลูกชาย​ของ​เยโรฮัม​คือ​เอลคานาห์ ลูกชาย​ของ​เอลคานาห์​คือ​ซามูเอล 28 ลูกชาย​ของ​ซามูเอล​คือ โยเอล​ซึ่ง​เป็น​ลูกชาย​คนแรก คน​ที่​สอง​คือ​อาบียาห์

29 ลูกชาย​ของ​เมรารี​คือ มาห์ลี ลูกชาย​ของ​มาห์ลี​คือ​ลิบนี ลูกชาย​ของ​ลิบนี​คือ​ชิเมอี ลูกชาย​ของ​ชิเมอี​คือ​อุสซาห์ 30 ลูกชาย​ของ​อุสซาห์​คือ​ชิเมอา ลูกชาย​ของ​ชิเมอา คือ​ฮักกียาห์ ลูกชาย​ของ​ฮักกียาห์​คือ​อาสายาห์

ดาวิด​แต่งตั้ง​นักร้อง​ของ​วิหาร

31 ต่อ​ไปนี้​คือ​คน​ที่​ดาวิด​ได้​แต่งตั้ง​ให้​ดูแล​เรื่อง​การ​ร้องเพลง​ใน​วิหาร​ของ​พระยาห์เวห์ หลังจาก​ที่​หีบ​ศักดิ์สิทธิ์ ได้​มา​อยู่​ใน​เมือง​เยรูซาเล็ม​แล้ว 32 และ​พวกเขา​ได้​รับใช้​ด้วย​การ​ร้องเพลง​อยู่​ต่อหน้า​เต็นท์​ศักดิ์สิทธิ์ หรือ​ที่​เรียก​ว่า​เต็นท์​นัดพบ พวกเขา​รับใช้​อยู่​จนกระทั่ง​ซาโลมอน​ได้​สร้าง​วิหาร​ของ​พระยาห์เวห์​ขึ้น​ใน​เมือง​เยรูซาเล็ม และ​พวกเขา​ได้​ทำ​งาน​รับใช้​ตาม​ที่​ได้รับ​มอบหมาย​มา และ​ตาม​กฏ​ระเบียบ​ทาง​พิธีกรรม

33 ต่อ​ไปนี้​คือ​ผู้ที่​ได้รับ​ใช้​ใน​การ​นมัสการ​พร้อม​กับ​ลูกหลาน​ของ​พวกเขา

จาก​ตระกูล​โคฮาท คือ เฮมาน​ที่​เป็น​นัก​ร้อง ที่​เป็น​ลูกชาย​ของ​โยเอล​ที่​เป็น​ลูกชาย​ของ​ซามูเอล 34 ที่​เป็น​ลูกชาย​ของ​เอลคานาห์ ที่​เป็น​ลูกชาย​ของ​เยโรฮัม ที่​เป็น​ลูกชาย​ของ​เอลีเอล ที่​เป็น​ลูกชาย​ของ​โทอาห์ 35 ที่​เป็น​ลูกชาย​ของ​ศูฟ ที่​เป็น​ลูกชาย​ของ​เอลคานาห์ ที่​เป็น​ลูกชาย​ของ​มาฮาท ที่​เป็น​ลูกชาย​ของ​อามาสัย 36 ที่​เป็น​ลูกชาย​ของ​เอลคานาห์​ที่​เป็น​ลูกชาย​ของ​โยเอล ที่​เป็น​ลูกชาย​ของ​อาซาริยาห์ ที่​เป็น​ลูกชาย​ของ​เศฟันยาห์ 37 ที่​เป็น​ลูกชาย​ของ​ทาหัท ที่​เป็น​ลูกชาย​ของ​อัสสีร์ ที่​เป็น​ลูกชาย​ของ​เอบียาสาฟ ที่​เป็น​ลูกชาย​ของ​โคราห์ 38 ที่​เป็น​ลูกชาย​ของ​อิสฮาร์ ที่​เป็น​ลูกชาย​ของ​โคฮาท ที่​เป็น​ลูกชาย​ของ​เลวี ที่​เป็น​ลูกชาย​ของ​อิสราเอล

39 และ​เพื่อนร่วมงาน​ของ​เฮมาน ที่​ยืน​อยู่​ทางขวา​ของ​เขา​คือ อาสาฟ ลูกชาย​ของ​เบเรคิยาห์ ที่​เป็น​ลูกชาย​ของ​ชิเมอา 40 ที่​เป็น​ลูกชาย​ของ​มีคาเอล ที่​เป็น​ลูกชาย​ของ​บาอาเสยาห์ ที่​เป็น​ลูกชาย​ของ​มัลคิยาห์ 41 ที่​เป็น​ลูกชาย​ของ​เอทนี ที่​เป็น​ลูกชาย​ของ​เศราห์ ที่​เป็น​ลูกชาย​ของ​อาดายาห์ 42 ที่​เป็น​ลูกชาย​ของ​เอธาน ที่​เป็น​ลูกชาย​ของ​ศิมมาห์ ที่​เป็น​ลูกชาย​ของ​ชิเมอี 43 ที่​เป็น​ลูกชาย​ของ​ยาหาท ที่​เป็น​ลูกชาย​ของ​เกอร์โชน+ 6:43 เกอร์โชน หรือ เกอร์โชม ก็​เป็น​คน​เดียวกัน ที่​เป็น​ลูกชาย​ของ​เลวี

44 และ​ลูกหลาน​ของ​เมรารี เพื่อนร่วมงาน​ของ​พวกเขา ที่​ยืน​อยู่​ซ้ายมือ คือ​ลูกหลาน​ของ​เมรารี ประกอบ​ด้วย​เอธาน​ลูกชาย​ของ​คีชี ที่​เป็น​ลูกชาย​ของ​อับดี ที่​เป็น​ลูกชาย​ของ​มัลลูค 45 ที่​เป็น​ลูกชาย​ของ​ฮาชาบิยาห์ ที่​เป็น​ลูกชาย​ของ​อามาซิยาห์ ที่​เป็น​ลูกชาย​ของ​ฮิลคียาห์ 46 ที่​เป็น​ลูกชาย​ของ​อัมซี ที่​เป็น​ลูกชาย​ของ​บานี ที่​เป็น​ลูกชาย​ของ​เชเมอร์ 47 ที่​เป็น​ลูกชาย​ของ​มาห์ลี ที่​เป็น​ลูกชาย​ของ​มูชี ที่​เป็น​ลูกชาย​ของ​เมรารี ที่​เป็น​ลูกชาย​ของ​เลวี

48 บรรดา​ญาติๆ​ของ​ชาว​เลวี ได้​อุทิศตัว​ให้​กับ​งาน​บริการ​ทุกอย่าง​ใน​เต็นท์​ศักดิ์สิทธิ์​ที่​เป็น​บ้าน​ของ​พระเจ้า 49 แต่​อาโรน​และ​บรรดา​ลูกหลาน​ของ​เขา ได้​ทำ​หน้าที่​เผา​สัตว์​ทั้งตัว​ถวาย​บน​แท่นบูชา​ที่​ใช้​สำหรับ​เรื่องนี้ และ​เผา​เครื่อง​หอม​บน​แท่น​เครื่อง​หอม รวมทั้ง​ทำงาน​ทุกอย่าง​ภายใน​สถานที่​ศักดิ์สิทธิ์​ที่สุด​ด้วย และ​พวกเขา​ได้​กำจัด​บาป​และ​ความ​ไม่​บริสุทธิ์​ให้​กับ​ชาว​อิสราเอล ตาม​ที่​โมเสส​ผู้รับใช้​พระเจ้า​ได้​สั่ง​เอาไว้

พวกลูกหลาน​ของ​อาโรน

50 ต่อ​ไปนี้​คือ​พวก​ลูกหลาน​ของ​อาโรน อาโรน​มี​ลูกชาย​ชื่อ​เอเลอาซาร์ ที่​มี​ลูกชาย​ชื่อ​ฟีเนหัส ที่​มี​ลูกชาย​ชื่อ​อาบีชูวา 51 ที่​มี​ลูกชาย​ชื่อ​บุคคี ที่​มี​ลูกชาย​ชื่อ​อุสซี ที่​มี​ลูกชาย​ชื่อ​เศราหิยาห์ 52 ที่​มี​ลูกชาย​ชื่อ​เมราโยท ที่​มี​ลูกชาย​ชื่อ​อามาริยาห์ ที่​มี​ลูกชาย​ชื่อ​อาหิทูบ 53 ที่​มี​ลูกชาย​ชื่อ​ศาโดก ที่​มี​ลูกชาย​ชื่อ​อาหิมาอัส

ที่​พักอาศัย​ของ​ครอบครัว​ชาว​เลวี

(ยชว. 21:1-42)

54 ต่อ​ไปนี้​คือ​ที่​พักอาศัย​ของ​ลูกหลาน​ของ​อาโรน​ตาม​ชุมชน​ของ​พวกเขา ใน​เขตแดน​ของ​พวกเขา

ตระกูล​โคฮาท​ได้รับ​ส่วนแบ่ง​ส่วนแรก​ของ​ที่ดิน​ที่​ได้​มอบ​ให้​กับ​ชาวเลวี 55 พวกเขา​ได้​เมือง​เฮโบรน​ที่​อยู่​ใน​แผ่นดิน​ของ​ยูดาห์​และ​ทุ่งหญ้า​โดย​รอบ 56 แต่​บริเวณ​ท้องทุ่ง​ที่​อยู่​ไกล​ออก​ไป​จาก​เมืองนั้น​และ​พวก​หมู่บ้าน​โดย​รอบ​เป็น​ของ​คาเลบ​ลูกชาย​ของ​เยฟุนเนห์ 57 บรรดา​ลูกหลาน​ของ​อาโรน​ได้รับ​เมือง​สำหรับ​ลี้ภัย+ 6:57 เมือง​สำหรับ​ลี้ภัย เป็น​เมือง​พิเศษ​ที่​ชาว​อิสราเอล​สามารถ​วิ่งหนี​เข้า​ไป​และ​หลบ​ซ่อน​จาก​ความ​โกรธ​ของ​บรรดา​ญาติๆ​ได้​ถ้า​หาก​เขา​ได้​ไป​ฆ่า​คน​ตาย​โดย​ไม่​ตั้งใจ ดู​ใน โยชูวา 20:1-9 หลาย​เมือง เช่น เมือง​เฮโบรน ลิบนาห์​และ​ทุ่งหญ้า​รอบๆ เมือง​ยาททีร์ เมือง​เอชเทโมอา​และ​ทุ่งหญ้า​รอบๆ 58 เมือง​ฮีเลน​และ​ทุ่งหญ้า​รอบๆ เมือง​เดบีร์​และ​ทุ่งหญ้า​รอบๆ 59 เมือง​อาชัน​และ​ทุ่งหญ้า​รอบๆ เมือง​ยุททาห์​และ​ทุ่งหญ้า​รอบๆ เมือง​เบธเชเมช​และ​ทุ่งหญ้า​รอบๆ 60 แล้ว​ใน​เขตแดน​ของ​เผ่า​เบนยามิน พวก​ชาว​เลวี​ได้รับ​เมือง​กิเบโอน​และ​ทุ่งหญ้า​รอบๆ เมือง​เกบา​และ​ทุ่งหญ้า​รอบๆ เมือง​อาเลเมท​และ​ทุ่งหญ้า​รอบๆ เมือง​อานาโธท​และ​ทุ่งหญ้า​รอบๆ

ตระกูล​โคฮาท​ได้​เมือง​ไป​ทั้งหมด​สิบสาม​เมือง

61 และ​จาก​การ​จับ​สลาก ลูกหลาน​ที่​เหลือ​ของ​โคฮาท​ก็​ได้รับ​เมือง​อีก​สิบ​เมือง มา​จาก​ตระกูล​ทั้งหลาย​ใน​เผ่า​ของ​เอฟราอิม เผ่า​ดาน และ​เผ่า​มนัสเสห์​ครึ่ง​เผ่า

62 ส่วน​ตระกูล​ต่างๆ​ของ​เกอร์โชม​ได้รับ​เมือง​สิบสาม​เมือง​จาก​ชน​เผ่า​อิสสาคาร์ อาเชอร์ นัฟทาลี​และ​คน​เผ่า​มนัสเสห์​ครึ่งหนึ่ง​ที่​อยู่​ใน​บาชาน

63 ส่วน​ตระกูล​ต่างๆ​ของ​เมรารี พวกเขา​จับ​สลาก​ได้รับ​เมือง​สิบสอง​เมือง จาก​ชน​เผ่า​รูเบน กาด​และ​เศบูลุน

64 ดังนั้น ชาว​อิสราเอล​ทั้งหลาย​จึง​ได้​มอบ​เมือง​ต่างๆ​เหล่านั้น​พร้อมกับ​ทุ่งหญ้า​เลี้ยง​สัตว์​มากมาย​ให้​แก่​ชาว​เลวี 65 พวก​ชาว​เลวี ได้รับ​เมือง​ทั้งหมด​เหล่านั้น​มา​จาก​ชน​เผ่า​ยูดาห์ สิเมโอน​และ​เบนยามิน จาก​การ​จับสลาก​แบ่งกัน

66 มี​ตระกูล​บาง​ตระกูล​ใน​กลุ่ม​ลูกหลาน​ของ​โคฮาท​ที่​ได้รับ​เมือง​ต่างๆ​มา​เป็น​เขตแดน​ของ​พวกเขา จาก​ชน​เผ่า​เอฟราอิม 67 พวก​เอฟราอิม​ได้​ให้​เมือง​สำหรับ​ลี้ภัย​หลาย​เมือง​แก่​พวกเขา เช่น เมือง​เชเคม​และ​ทุ่งหญ้า​โดย​รอบ​ใน​แถบ​เนินเขา​เอฟราอิม เมือง​เกเซอร์​และ​ทุ่งหญ้า​รอบๆ 68 โยกเมอัม​และ​ทุ่งหญ้า​รอบๆ​เมือง​เบธโฮโรน​และ​ทุ่งหญ้า​รอบๆ 69 และ​จาก​เผ่า​ดาน เอลเทเค และ​ทุ่งหญ้า​รอบๆ​และ​กิบเบโทน​และ​ทุ่งหญ้า​รอบๆ+ 6:69 และ​จาก​เผ่า​ดาน … และ​ทุ่งหญ้า​รอบๆ ข้อควา​นี้​คน​คัด​ลอก​คง​จะ​ทำ​ตก​ไป ดู​เปรียบ​เทียบ​ได้​กับ​หนังสือ​โยชูวา 21:23 เมือง​อัยยาโลน​และ​ทุ่งหญ้า​รอบๆ​เมือง​กัทริมโมน​และ​ทุ่งหญ้า​รอบๆ 70 พวก​ชาว​อิสราเอล​ยัง​ได้​ให้​เมือง​อาเนอร์​และ​ทุ่งหญ้า​รอบๆ​เมือง​บิเลอัม​และ​ทุ่งหญ้า​รอบๆ​ที่​เป็น​ของ​คน​เผ่า​มนัสเสห์​ครึ่ง​หนึ่งนั้น ให้​กับ​ตระกูล​ต่างๆ​ที่​เป็น​ลูกหลาน​ของ​โคฮาทด้วย

ที่​พักอาศัย​ของ​ครอบครัว​ชาว​เลวี​อื่นๆ

71 ส่วน​ลูกหลาน​ของ​เกอร์โชม ได้รับ​โกลาน​ที่​อยู่​ใน​เมือง​บาชาน​และ​ทุ่งหญ้า​รอบๆ​รวมทั้ง​อัชทาโรท​และ​ทุ่งหญ้า​รอบๆ​มา​จาก​ครึ่ง​หนึ่ง​ของ​คน​เผ่า​มนัสเสห์

72 พวกเขา​ได้รับ​เคเดช​กับ​ทุ่งหญ้า​รอบๆ​ดาเบรัท​กับ​ทุ่งหญ้า​รอบๆ 73 ราโมท​กับ​ทุ่งหญ้า​รอบๆ​และ​อาเนม​รวมทั้ง​ทุ่งหญ้า​รอบๆ​จาก​เผ่า​อิสสาคาร์

74 พวกเขา​ได้​มาชาล​กับ​ทุ่งหญ้า​รอบๆ​อับโดน​กับ​ทุ่งหญ้า​รอบๆ หุกอก​กับ​ทุ่งหญ้า​รอบๆ​และ​เรโหบ​กับ​ทุ่งหญ้า​รอบๆ​จาก​เผ่า​อาเชอร์

76 พวกเขา​ได้รับ​เคเดช​ใน​กาลิลี​กับ​ทุ่งหญ้า​รอบๆ​ฮัมโมน​กับ​ทุ่งหญ้า​รอบๆ​คิริยาธาอิม​กับ​ทุ่งหญ้า​รอบๆ​จาก​เผ่า​นัฟทาลี

77 ส่วน​พวก​ลูกหลาน​ของ​เมรารี​ที่​เหลือ ต่าง​ก็​ได้​เมือง​มา​จาก​ชน​เผ่า​เศบูลุน​หลาย​เมือง คือ ริมโมโน​กับ​ทุ่งหญ้า​รอบๆ​ทาโบร์​กับ​ทุ่งหญ้า​รอบๆ

78 แล้ว​ใน​ที่ดิน​ที่​อยู่​ฝั่ง​ตะวันออก​ของ​แม่น้ำ​จอร์แดน ที่​อยู่​ตรงข้าม​กับ​เมือง​เยริโค พวกเขา​ได้รับ​เมือง​เบเซอร์​ใน​ที่​แห้งแล้ง​และ​ทุ่งหญ้า​รอบๆ​ยาซาห์​กับ​ทุ่งหญ้า​รอบๆ เคเดโมท​กับ​ทุ่งหญ้า​รอบๆ​รวมทั้ง​เมฟาอัท​กับ​ทุ่งหญ้า​รอบๆ​จาก​เผ่า​รูเบน

80 พวกเขา​ได้รับ​เมือง​ราโมท​ที่​อยู่​ใน​กิเลอาด และ​ทุ่งหญ้า​รอบๆ​มาหะนาอิม​กับ​ทุ่งหญ้า​รอบๆ เฮชโบน​กับ​ทุ่งหญ้า​รอบๆ​และ​ยาเซอร์​กับ​ทุ่งหญ้า​รอบๆ​จาก​ชน​เผ่ากาด

7

พวก​ลูกหลาน​ของ​อิสสาคาร์

1 พวก​ลูกหลาน​ของ​อิสสาคาร์​คือ โทลา ปูอาห์ ยาชูบ และ​ชิมโรน รวม​ทั้งหมด​สี่คน

2 บรรดา​ลูกชาย​ของ​โทลา​คือ อุสซี เรไฟยาห์ เยรีเอล ยามัย ยิบสัม​และเชมูเอล หัวหน้า​แต่ละ​ครอบครัว​ใน​ตระกูล​โทลา​ล้วน​เป็น​นักรบ​ที่​กล้าหาญ​มา​หลาย​ชั่ว​อายุ​คน พอ​มา​ถึง​สมัย​ของ​ดาวิด พวกเขา​มี​จำนวน​คน​ถึง​สองหมื่น​สองพัน​หกร้อยคน

3 บรรดา​ลูกหลาน​ของ​อุสซี​คือ​อิสราหิยาห์ ลูกชาย​ของ​อิสราหิยาห์​คือ​มีคาเอล โอบาดียาห์ โยเอล​และ​อิสชีอาห์ รวม​ห้าคน พวกเขา​ทุกคน​ล้วนแต่​เป็น​ผู้นำ 4 และ​นอกเหนือ​จาก​พวกเขาแล้ว ตาม​บัญชี​รายชื่อ​เชื้อสาย​ของ​พวกเขา มี​สามหมื่น​หกพัน​คน​ที่​พร้อม​จะ​ออก​รบได้ ที่​พวก​เขา​มี​คน​มาก​อย่างนี้​ก็​เพราะ​พวกเขา​มี​เมีย​หลายคน​และ​มี​ลูกมาก

5 และ​ญาติ​พี่น้อง​ของ​พวกเขา​จาก​ตระกูล​ทั้งหลาย​ของ​เผ่า​อิสสาคาร์ ตาม​บัญชี​รายชื่อ​เชื้อสาย​ของ​พวกเขา

มี​นักรบ​กล้าหาญ​ทั้งหมด​แปดหมื่น​เจ็ดพันคน

พวก​ลูกหลาน​ของ​เบนยามิน

6 เบนยามิน​มี​ลูกชาย​สาม​คน​คือ เบลา เบเคอร์ และเยดียาเอล

7 เบลามี​ลูกชาย​ห้า​คน​คือ เอสโบน อุสซี อุสซีเอล เยรีโมท​และอิรี พวกเขา​เป็น​หัวหน้า​ครอบครัว ตาม​บัญชี​รายชื่อ​เชื้อสาย​ของ​พวกเขา มี​นักรบ​กล้าหาญ​ทั้งหมด​สองหมื่น​สองพัน​สามสิบสี่คน 8 พวกลูกชาย​ของ​เบเคอร์ คือ เศมิราห์ โยอาช เอลีเยเซอร์ เอลีโอเอนัย อมรี เยเรโมท อาบียาห์ อานาโธท​และอาเลเมท พวกเขา​ล้วน​เป็น​ลูกชาย​ของ​เบเคอร์ 9 ตาม​บัญชี​รายชื่อ​เชื้อ​สาย​ของ​พวกเขา ซึ่ง​จดบันทึก​ประชาชน​ของ​พวกเขา​แต่ละรุ่น แบ่ง​ออก​ตาม​ชื่อ​หัวหน้า​แต่ละ​ครอบครัว พวกเขา​มี​ทหาร​กล้า​ทั้งหมด​สองหมื่น​สองร้อยคน

10 ลูกชาย​ของ​เยดียาเอล​คือ บิลฮาน ลูกชาย​ของ​บิลฮาน​คือ​เยอูช เบนยามิน เอฮูด เคนาอะนาห์ เศธาน ทารชิช​และอาหิชาฮาร์ 11 พวกเขา​เหล่านี้​ล้วน​เป็น​ลูกชาย​ของ​เยดียาเอล​และ​เป็น​หัวหน้า​ครอบครัว พวกเขา​มี​ทหาร​กล้า​จำนวน​ทั้งหมด​หนึ่งหมื่น​เจ็ดพัน​สองร้อยคน​ที่​พร้อม​ออกรบ

12 และชุปปิม​กับ​หุปปิม​เป็น​ลูกชาย​ของ​เอียร์ หุชิม​เป็น​ลูกชาย​ของ​อาเฮอร์

พวก​ลูกหลาน​ของ​นัฟทาลี

13 บรรดา​ลูกชาย​ของ​นัฟทาลี​คือ ยาเซเอล กูนี เยเซอร์​และชัลลูม

พวกเขา​ล้วน​เป็น​ลูกชาย​ของ​นาง​บิลฮาห์+ 7:13 บิลฮาห์ เป็น​เมียน้อย​ของ​ยาโคบ​และ​เป็น​แม่​ของ​ดาน​และ​นัฟทาลี ดู​ใน ปฐมกาล 30:4-8

พวก​ลูกหลาน​ของ​มนัสเสห์

14 พวก​ลูกชาย​ของ​มนัสเสห์​คือ อัสรีเอล ซึ่ง​เกิด​จาก​เมียน้อย​ชาว​อารัม​ของเขา นาง​ได้​คลอด​มาคีร์​ที่​เป็น​พ่อ​ของ​กิเลอาด+ 7:14 พ่อ​ของ​กิเลอาด ใน​บางครั้ง พวก​เขา​จะ​เรียก​ผู้​ก่อ​ตั้ง​เมือง​หรือ​ประเทศ​ว่า “พ่อ”15 และ​มาคีร์​ก็​หา​เมีย​ให้​กับ​หุปปิม​และ​ชุปปิม พี่สาว​ของ​มาคีร์​ชื่อ​มาอาคาห์

ลูกชาย​คน​ที่​สอง​ของ​เขา​มี​ชื่อ​ว่า​เศโลเฟหัด เศโลเฟหัด​มี​แต่​ลูกสาว+ 7:15 ข้อ 14-15 ดู​เหมือน​ว่า​จะ​มี​คำ​บาง​คำ​ตก​หาย​ไป​ใน​ฉบับ​ภาษา​ฮีบรู16 นาง​มาอาคาห์​ที่​เป็น​เมีย​ของ​มาคีร์​ได้​คลอด​ลูกชาย​ออก​มา​และ​นาง​ได้​ตั้งชื่อ​เขา​ว่า​เปเรช ส่วน​น้องชาย​ของเขา​ชื่อ​ว่า​เชเรช และ​ลูกชาย​ของ​เปเรช​ก็​คือ​อุลาม​และราเคม 17 ลูกชาย​ของ​อุลาม​คือ​เบดาน

พวกเขา​ล้วน​เป็น​ลูกหลาน​ของ​กิเลอาด​ที่​เป็น​ลูกชาย​ของ​มาคีร์​ที่​เป็น​ลูกชาย​ของ​มนัสเสห์ 18 ส่วน​ฮัมโมเลเคท+ 7:18 ฮัมโมเลเคท หรือ “ผู้หญิง​ที่​ได้​ปกครอง” หรือ “ราชินี” น้องสาว​ของ​เขา​ก็​มี​ลูก​ชื่อ อิชโฮด อาบีเยเซอร์​และมาลาห์

19 และ​ลูกชาย​ของ​เชมิดา​คือ​อาหิยัน เชเคม ลิคฮี​และอานียัม

พวก​ลูกหลาน​ของ​เอฟราอิม

20 พวก​ลูกหลาน​ของ​เอฟราอิม​คือ ชูเธลาห์ และ​ลูกชาย​ของ​ชูเธลาห์​คือ​เบเรด ลูกชาย​ของ​เบเรด​คือ​ทาหัท ลูกชาย​ของ​ทาหัท​คือ​เอเลอาดาห์ ลูกชาย​ของ​เอเลอาดาห์​คือ​ทาหัท 21 ลูกชาย​ของ​ทาหัท​คือ​ศาบาด ลูกชาย​ของ​ศาบาด​คือ​ชูเธลาห์ และ​ลูกชาย​คน​อื่น​ของ​เอฟราอิม​ก็​คือ​เอเซอร์​และ​เอเลอัด

พวกชาว​กัท​ที่​เกิด​ใน​ดินแดน​แห่งนั้น​ได้​ฆ่า​เอเซอร์​และ​เอเลอัด เพราะ​สอง​คนนั้น​ไป​ขโมย​วัว​ของ​พวกเขา 22 เอฟราอิม​ที่​เป็น​พ่อ​ของ​พวกเขา​เศร้าโศก​อยู่​หลายวัน และ​พี่น้อง​ทั้งหลาย​ของเขา​ได้​มา​ปลอบโยนเขา 23 แล้ว​เขา​ก็​ไป​มี​เพศสัมพันธ์​กับ​เมีย​ของเขา​และ​นาง​ก็​ตั้งท้อง​จน​คลอด​ลูกชาย​ออก​มา​คนหนึ่ง เขา​ตั้งชื่อ​เด็ก​ว่า​เบรียาห์+ 7:23 เบรียาห์ คำ​นี้​เหมือน​ภาษา​ฮีบรู​ที่​มี​ความ​หมาย​ว่า “เลวร้าย” หรือ “เดือด​ร้อน” เพราะ​เรื่อง​เลวร้าย​ได้​เกิดขึ้น​กับ​ครอบครัว​ของ​เขา 24 ลูกสาว​ของ​เอฟราอิม​คือ​เชเอราห์ และ​นาง​ได้​สร้าง​เบธโฮโรนล่าง เบธโฮโรนบน และ​เมือง​อุสเซนเชเอราห์

25 เรฟาห์​เป็น​ลูกชาย​ของ​เอฟราอิม เรฟาห์​มี​ลูกชาย​ชื่อ​เรเชฟ ที่​มี​ลูกชาย​ชื่อ​เทลาห์ ที่​มี​ลูกชาย​ชื่อ​ทาหาน 26 ที่​มี​ลูกชาย​ชื่อ​ลาดาน ที่​มี​ลูกชาย​ชื่อ​อัมมีฮูด ที่​มี​ลูกชาย​ชื่อ​เอลีชามา 27 ที่​มี​ลูกชาย​ชื่อ​นูน ที่​มี​ลูกชาย​ชื่อ​โยชูวา

28 ต่อไปนี้​คือ​เมือง​ต่างๆ​และ​ที่ดิน​ที่​ลูกหลาน​ของ​เอฟราอิม​อาศัย​อยู่ คือ​เบธเอล​และ​ตาม​หมู่บ้าน​ต่างๆ​ของมัน ทางตะวันออก​ไป​สุด​ที่​นาอารัน และ​ทางตะวันตก​ไป​สุด​ที่​เกเซอร์ เชเคม​และ​อัยยาห์ รวมทั้ง​หมู่บ้าน​ต่างๆ​ของ​พวกมัน 29 เรื่อยไป​ตาม​เมือง​ต่างๆ​ที่​ติด​กับ​เขตแดน​ของ​มนัสเสห์ คือ​เมือง​เบธชาน ทา​อานาค เมกิดโด และโดร์ พร้อมกับ​หมู่บ้าน​ต่างๆ​ของ​เมือง​เหล่านั้น​ใน​บริเวณนั้น พวก​ลูกหลาน​ของ​โยเซฟ​ลูกชาย​ของ​อิสราเอล​ได้​อาศัย​อยู่​ตาม​สถานที่​เหล่านี้

พวก​ลูกหลาน​ของ​อาเชอร์

30 พวก​ลูกชาย​ของ​อาเชอร์​คือ อิมนาห์ อิชวาห์ อิชวี เบรียาห์​และเสราห์​น้องสาว​ของ​พวกเขา

31 ลูกชาย​ของ​เบรียาห์​คือ เฮเบอร์​และ​มัลคีเอล​ที่​เป็น​พ่อ​ของ​บิรซาอิธ

32 เฮเบอร์​เป็น​พ่อ​ของ​ยาเฟล็ท โชเมอร์ โฮธาม​และ​ชูวา​น้องสาว​ของ​พวกเขา

33 ลูกชาย​ของ​ยาเฟล็ท​คือ​ปาสัค บิมฮาล​และ​อัชวาท พวกเขา​ล้วน​เป็น​ลูกชาย​ของ​ยาเฟล็ท

34 ลูกชาย​ของ​เชเมอร์ คือ อาหิ โรกาห์ เยฮุบบาห์+ 7:34 เยฮุบบาห์ หรือ “ฮุบบาห์” และอารัม

35 ลูกชาย​ของ​เฮเลม​ที่​เป็น​น้องชาย​ของ​โชเมอร์ คือ​โศฟาห์ อิมนา เชเลช​และอามัล

36 ลูกชาย​ของ​โศฟาห์​คือ สุอาห์ ฮารเนเฟอร์ ชูอัล เบรี อิมราห์ 37 เบเซอร์ โฮด ชัมมา ชิลชาห์ อิธราน​และเบเอรา

38 ลูกชาย​ของ​เยเธอร์ คือ เยฟุนเนห์ ปิสปา​และอารา

39 ลูกชาย​ของ​อุลลา คือ อาราห์ ฮันนีเอล และรีเซีย

40 คนเหล่านี้​ทั้งหมด​ล้วน​เป็น​ลูกหลาน​ของ​อาเชอร์ พวกเขา​เป็น​ผู้นำ​ครอบครัว พวกเขา​เป็น​สุดยอด​คน เป็น​นักรบ​ที่​กล้าหาญ เป็น​ผู้นำ​ที่​ยิ่งใหญ่ ตาม​บัญชี​รายชื่อ​เชื้อสาย​ของ​พวกเขา มี​สองหมื่น​หกพัน​คน​ที่​พร้อม​จะ​ออกรบ

8

เชื้อ​สาย​ของ​ครอบครัว​กษัตริย์​ซาอูล

1 เบนยามิน​เป็น​พ่อ​ของ​เบลา ซึ่ง​เป็น​ลูกชาย​คนแรก​ของเขา คน​ที่สอง​คือ​อัชเบล คน​ที่สาม​คือ​อาหะราห์ 2 คน​ที่สี่​คือ​โนฮาห์ และ​คน​ที่ห้า​คือ​ราฟา

3 เบลา​มี​ลูกชาย คือ​อัดดาร์ เกรา อาบีฮูด 4 อาบีชูวา นาอามาน อาโหอาห์ 5 เกรา เชฟูฟาน และหุราม

6 ต่อไปนี้​คือ​พวกลูกชาย​ของ​เอฮูด (พวก​เขา​ล้วน​เป็น​หัวหน้า​ครอบครัว​ของ​พวกเขา​ใน​เมือง​เกบา และ​พวกเขา​ถูก​กวาด​ต้อน​ไป​ที่​มานาฮาท) 7 พวกเขา​มี​ชื่อ​ว่า นาอามาน อาหิยาห์​และ​เกรา เกรา​ได้​กวาด​ต้อน​พวก​เขา​ไป เกรา​เป็น​พ่อ​ของ​อุสซาห์​และ​อาหิฮูด

8 ภายหลัง​จาก​ที่​ชาหะราอิม​ได้​หย่า​ขาด​จาก​นาง​หุชิม​และ​นาง​บาอารา​เมีย​ของ​เขา​แล้ว ชาหะราอิม​ก็​ได้​มี​ลูกชาย​อีก​หลาย​คน​ใน​ประเทศ​ของ​พวก​โมอับ 9 เขา​ได้​มี​ลูกชาย​กับ​นางโฮเดช​เมีย​ของ​เขา ลูกๆ​ของ​เขา​มี​ชื่อ​ว่า โยบับ ศิเบีย เมชา มัลคาม 10 เยอูส สาเคีย และ​มิรมาห์ พวกเขา​เหล่านี้​ล้วน​เป็น​ลูกชาย​ของ​ชาหะราอิม​และ​เป็น​ผู้นำ​ของ​ครอบครัวด้วย 11 ชาหะราอิม​ยัง​ได้​มี​ลูก​กับ​นางหุชิม ชื่อ​อาบิทูบ และ เอลปาอัลด้วย

12 พวกลูกชาย​ของ​เอลปาอัล คือ เอเบอร์ มิชอัม และ​เชเมด เชเมด​เป็น​ผู้ที่​สร้าง​เมือง​โอโน และ​เมือง​โลด​พร้อมกับ​พวก​หมู่บ้าน​ของมัน 13 เบรียาห์​และ​เชมา​เป็น​หัวหน้า​ครอบครัว​ที่​อาศัย​อยู่​ใน​เมือง​อัยยาโลน พวกเขา​ได้​ขับไล่​พวกชาว​กัท​ออก​ไป​จาก​เมือง

14 พวก​พี่น้อง​ของ​พวกเขา​ยัง​มี อาหิโย ชาชัก และ​เยเรโมท 15 เศบาดิยาห์ อาราด เอเดอร์ มีคาเอล อิชปาห์ และ​โยฮา ล้วน​เป็น​ลูกชาย​ของ​เบรียาห์ 17 เศบาดิยาห์ เมชุลลาม ฮิสคี เฮเบอร์ อิชเมรัย อิสลิยาห์ และ​โยบับ ล้วน​เป็น​ลูกชาย​ของ​เอลปาอัล

19 ยาคิม ศิครี ศับดี เอลีเยนัย ศิลเลธัย เอลีเอล อาดายาห์ เบไรอาห์ และ​ชิมราท ล้วน​เป็น​ลูกชาย​ของ​ชิเมอี

22 อิชปาน เอเบอร์ เอลีเอล 23 อับโดน ศิครี ฮานัน 24 ฮานันยาห์ เอลาม อันโธธียาห์ 25 อิฟเดยาห์​และ​เปนูเอล ล้วน​เป็น​พวกลูกชาย​ของ​ชาชัก

26 ชัมเชรัย เชหะรียาห์ อาธาลิยาห์ ยาอาเรชียาห์ เอลียาห์​และ​ศิครี ล้วน​เป็น​ลูกชาย​ของ​เยโรฮัม

28 คน​เหล่านี้​เป็น​หัวหน้า​ครอบครัว​ของเขา พวกนี้​ถูก​บันทึก​ไว้​ใน​ฐานะ​ผู้นำ​ใน​บัญชี​รายชื่อ​เชื้อ​สาย​ของ​พวกเขา พวกเขา​อาศัย​อยู่​ใน​เมือง​เยรูซาเล็ม

29 เยอีเอล​ซึ่ง​เป็น​ผู้ก่อตั้ง​เมือง​กิเบโอน​ได้อาศัย​อยู่​ใน​เมืองนั้น (เมีย​ของ​เขา​มี​ชื่อ​ว่า​มาอาคาห์) 30 ลูกชาย​คนแรก​ของเขา​ชื่อ​อับโดน และ​ตามมา​ด้วย​ศูร์ คีช บาอัล เนอร์+ 8:30 เนอร์ มา​จาก​สำเนา​ฉบับ​แปล​กรีก นาดับ 31 เกโดร์ อาหิโย เศเคอร์ และมิกโลท 32 มิกโลท​เป็น​พ่อ​ของ​ชิเมอาห์ และ​พวกเขา​กับ​ญาติๆ​ก็​ได้​อาศัย​อยู่​ใกล้ๆ​กับ​พวก​พี่น้อง​ของ​เขา​ใน​เมือง​เยรูซาเล็ม

33 เนอร์​เป็น​พ่อ​ของ​คีช คีช​เป็น​พ่อ​ของ​ซาอูล และ​ซาอูล​ก็​เป็น​พ่อ​ของ​โยนาธาน มัลคีชูวา อาบีนาดับ​และ​เอชบาอัล

34 ลูกชาย​ของ​โยนาธาน​คือ เมริบบาอัล​ซึ่ง​ต่อมา​ก็​เป็น​พ่อ​ของ​มีคาห์

35 พวกลูกชาย​ของ​มีคาห์​คือ​ปิโธน เมเลค ทาเรีย​และอาหัส

36 อาหัส​เป็น​พ่อ​ของ​เยโฮอัดดาห์ เยโฮอัดดาห์​เป็น​พ่อ​ของ​อาเลเมท อัสมาเวท​และ​ศิมรี ศิมรี​เป็น​พ่อ​ของ​โมซา 37 โมซา​เป็น​พ่อ​ของ​บิเนอา บิเนอามี​ลูกชาย​ชื่อ​ราฟาห์ ที่​มี​ลูกชาย​ชื่อ​เอเลอาสาห์ ที่​มี​ลูกชาย​ชื่อ​อาเซล

38 อาเซล​มี​ลูกชาย​หก​คน​คือ อัสรีคัม โบเครู อิชมาเอล เชอาริยาห์ โอบาดียาห์​และ​ฮานัน พวกเขา​ล้วน​เป็น​ลูกชาย​ของ​อาเซล

39 ส่วน​พวก​ลูกชาย​ของ​เอเชก​น้องชาย​ของ​อาเซล คือ อุลาม​ลูกชาย​คน​แรก เยอูช​ลูกชาย​คน​ที่สอง​และ​เอลีเฟเลท​ลูกชาย​คน​ที่สาม 40 พวก​ลูกชาย​ของ​อุลาม เป็น​พวกนักรบ​ที่​กล้าหาญ​ที่​ใช้​ธนู​และ​ลูกศร​เป็น​อาวุธ พวกเขา​มี​ลูกชาย​และ​หลานชาย​มากมาย​ถึง​หนึ่งร้อย​ห้าสิบคน

คนเหล่านี้​ล้วน​เป็น​คน​เผ่า​เบนยามิน

9

1 ชื่อ​ของ​ชาว​อิสราเอล​ทั้งหมด​ก็​ได้​จดไว้​ใน​บัญชี​ราย​ชื่อ​เชื้อสาย​ของ​พวกเขา ที่​ได้​บันทึก​อยู่​ใน​หนังสือ​ประวัติ​ของ​บรรดา​กษัตริย์​แห่ง​อิสราเอล

ประชาชน​ใน​เมือง​เยรูซาเล็ม

ประชาชน​ของ​ยูดาห์​ถูก​กวาด​ต้อน​ไป​เป็น​เชลย​ใน​บาบิโลน เพราะ​พวกเขา​ไม่​ซื่อสัตย์​ต่อ​พระเจ้า 2 คน​กลุ่ม​แรก​ที่​ได้​กลับ​มา​อาศัย​อยู่​ใน​แผ่นดิน​และ​เมือง​ต่างๆ​ของ​บรรพบุรุษ​ของ​พวกเขา​อีกครั้งหนึ่ง คือ​ชาวอิสราเอล​บางคน พวกนักบวช พวก​ชาวเลวี และ​พวกผู้รับใช้​ใน​วิหาร

3 ใน​เมือง​เยรูซาเล็ม ก็​มี​ประชาชน​บางส่วน​ที่​เป็น​ชาว​ยูดาห์ ชาว​เบนยามิน ชาว​เอฟราอิม และ​ชาว​มนัสเสห์​อาศัย​อยู่ คือ

4 อุธัย​ลูกชาย​ของ​อัมมีฮูด ที่​เป็น​ลูกชาย​ของ​อมรี ที่​เป็น​ลูกชาย​ของ​อิมรี ที่​เป็น​ลูกชาย​ของ​บานี บานี​เป็น​ลูกหลาน​ของ​เปเรศ ที่​เป็น​ลูกชาย​ของ​ยูดาห์

5 พวกคนชิโลห์ คือ อาสายาห์​ลูกชาย​หัว​ปี และ​พวกลูกชาย​ของ​เขา

6 คน​ที่​เป็น​ลูกหลาน​ของ​เศราห์ คือ เยอูเอล​และ​ญาติๆ​ของ​เขา​รวม หกร้อย​เก้าสิบคน

7 พวก​คน​เบนยามิน ที่​อาศัย​อยู่​ใน​เมือง​เยรูซาเล็ม คือ สัลลู​ลูกชาย​ของ​เมชุลลาม ที่​เป็น​ลูกชาย​ของ​โฮดาวิยาห์ ที่​เป็น​ลูกชาย​ของ​หัสเสนูอาห์ 8 อิบเนยาห์​ลูกชาย​ของ​เยโรฮัม เอลาห์​ลูกชาย​ของ​อุสซี ที่​เป็น​ลูกชาย​ของ​มิครี และ​เมชุลลาม​ลูกชาย​ของ​เชฟาทิยาห์ ที่​เป็น​ลูกชาย​ของ​เรอูเอล ที่​เป็น​ลูกชาย​ของ​อิบนียาห์ 9 และ​บรรดา​พี่น้อง​ของ​เขา​ซึ่ง​นับ​ได้​ตาม​บัญชี​รายชื่อ​เชื้อสาย​ของ​พวกเขา​มี​ทั้งหมด​เก้าร้อย​ห้าสิบหก​คน พวกเขา​ทั้งหมด​ล้วน​เป็น​หัวหน้า​ของ​ครอบครัว​ของ​พวกเขา

10 พวกนักบวช ที่​อาศัย​อยู่​ใน​เมือง​เยรูซาเล็ม คือ เยดายาห์ เยโฮยาริบ ยาคีน 11 และ​อาซาริยาห์​ลูกชาย​ของ​ฮิลคียาห์ ที่​เป็น​ลูกชาย​ของ​เมชุลลาม ที่​เป็น​ลูกชาย​ของ​ศาโดก ที่​เป็น​ลูกชาย​ของ​เมราโยท ที่​เป็น​ลูกชาย​ของ​อาหิทูบ อาหิทูบ​เป็น​หัวหน้า​ดูแล​งาน​อยู่​ใน​วิหาร​ของ​พระเจ้า 12 ยัง​มี​อาดายาห์​ลูกชาย​ของ​เยโรฮัม ที่​เป็น​ลูกชาย​ของ​ปาชเฮอร์ ที่​เป็น​ลูกชาย​ของ​มัลคิยาห์ และ​มาอาสัย​ลูกชาย​ของ​อาดีเอล ที่​เป็น​ลูกชาย​ของ​ยาเซราห์ ที่​เป็น​ลูกชาย​ของ​เมชุลลาม ที่​เป็น​ลูกชาย​ของ​เมชิลเลมิท ที่​เป็น​ลูกชาย​ของ​อิมเมอร์

13 รวมทั้ง​บรรดา​ญาติๆ​ของ​พวกเขา บรรดา​หัวหน้า​ครอบครัว​ของ​พวกเขา​ด้วย มี​จำนวน​ทั้งสิ้น​หนึ่งพัน​เจ็ดร้อย​หกสิบคน ที่​สามารถ​ทำงาน​รับใช้​อยู่​ภายใน​วิหาร​ของ​พระเจ้า

14 พวก​ที่​มา​จาก​ชาว​เลวี ที่​อาศัย​อยู่​ใน​เมือง​เยรูซาเล็ม คือ เชไมอาห์​ลูกชาย​ของ​หัสชูบ ที่​เป็น​ลูกชาย​ของ​อัสรีคัม ที่​เป็น​ลูกชาย​ของ​ฮาชาบิยาห์ พวกเขา​เป็น​ลูกหลาน​ของ​เมรารี 15 ยัง​มี บัคบัคคาร์ เฮเรซ กาลาล​และ​มัทธานิยาห์​ลูกชาย​ของ​มีคา ที่​เป็น​ลูกชาย​ของ​ศิครี ที่​เป็น​ลูกชาย​ของ​อาสาฟ 16 และ​ยัง​มี​โอบาดียาห์​ลูกชาย​ของ​เชไมอาห์ ที่​เป็น​ลูกชาย​ของ​กาลาล​ที่​เป็น​ลูกชาย​ของ​เยดูธูน และ​เบเรคยาห์​ลูกชาย​ของ​อาสา ที่​เป็น​ลูกชาย​ของ​เอลคานาห์ เบเรคยาห์​อาศัย​อยู่​ท่ามกลาง​หมู่บ้าน​ต่างๆ​ของ​ชาว​เนโทฟาห์

17 พวก​คน​เฝ้า​ประตู ที่​อาศัย​อยู่​ใน​เมือง​เยรูซาเล็ม คือ ชัลลูม อักขูบ ทัลโมน อาหิมาน ญาติ​ของ​พวกเขา​ที่​ชื่อ ชัลลูม​เป็น​หัวหน้า 18 พวกเขา​ได้​เฝ้า​อยู่​ที่​ประตู​ของ​กษัตริย์​ที่​หัน​ไป​ทาง​ทิศ​ตะวันออก และ​ต่อไปนี้​คือ​ชื่อ​ของ​คน​ที่​เฝ้า​ประตู​ใน​พวก​ค่าย​ของ​ชาว​เลวี 19 ชัลลูม​ลูกชาย​ของ​โคเร ที่​เป็น​ลูกชาย​ของ​เอบียาสาฟ ที่​เป็น​ลูกชาย​ของ​โคราห์​กับ​บรรดา​ญาติๆ​ของ​ครอบครัว​เขา พวก​โคราห์​รับผิดชอบ​งาน​รับใช้ และ​การ​เฝ้า​ทาง​เข้า​เต็นท์​ศักดิ์สิทธิ์ เหมือน​กับ​ที่​บรรพบุรุษ​ของ​พวกเขา​เคย​ทำ​มา​ก่อน คือ​ทำ​หน้าที่​เฝ้า​ดูแล​ทาง​เข้า​ค่าย​ของ​พระยาห์เวห์ 20 ใน​อดีต ฟีเนหัส​ลูกชาย​ของ​เอเลอาซาร์ เป็น​หัวหน้า​คน​เฝ้า​ประตู พระยาห์เวห์​สถิต​อยู่​กับ​เขา 21 เศคาริยาห์​ลูกชาย​ของ​เมเชเลมิยาห์​เป็น​คน​เฝ้า​ประตู​ทาง​เข้า​เต็นท์​นัดพบ

22 คน​ที่​ได้รับ​เลือก​ให้​เป็น​คน​เฝ้า​ประตู​ทาง​เข้า​มี​จำนวน​ทั้งหมด​สองร้อย​สิบสอง​คน ชื่อ​ของ​พวกเขา​ได้​จด​ไว้​ใน​บัญชี​รายชื่อ​เชื้อสาย​ของ​พวกเขา​ที่​อยู่​ตาม​หมู่บ้าน​ต่างๆ​ของ​พวกเขา ดาวิด​และ​ซามูเอล​ผู้ที่​เห็น​นิมิต ได้​เลือก​พวกเขา​ออก​มา​เพื่อ​ให้​ประ​จำ​การ​อยู่​ใน​ตำแหน่ง​เหล่านี้ ก็​เพราะ​พวกเขา​เป็น​คน​ที่​ไว้วางใจ​ได้ 23 พวกเขา​และ​บรรดา​ลูกหลาน​ทั้งหลาย​ของ​พวกเขา​จึง​ได้​ทำ​หน้าที่​เป็น​ยาม​เฝ้า​อยู่​ที่​ประตู​ทางเข้า​วิหาร​ของ​พระยาห์เวห์ ซึ่ง​ก็​คือ​เต็นท์​ศักดิ์สิทธิ์ นั่นเอง 24 บรรดา​คน​เฝ้า​ประตู​อยู่​ประจำ​ทั้งสี่​ด้าน​คือ ด้าน​ตะวันออก ด้าน​ตะวันตก ด้าน​เหนือ​และ​ด้าน​ใต้ 25 และ​บรรดา​ญาติๆ​ของ​พวกเขา​ที่​อยู่​ตาม​หมู่บ้าน​ต่างๆ​ก็​ต้อง​มา​ช่วย​พวกเขา​เป็น​ระยะๆ​ครั้งละ​เจ็ดวัน

26 แต่​สำหรับ​หัวหน้า​คน​เฝ้า​ประตู​ทั้งสี่​คนนี้​จะ​ต้อง​อยู่​ประจำ พวกเขา​เป็น​ชาว​เลวี​และ​พวกเขา​ก็​ได้​ทำ​หน้าที่​ดูแล​ห้อง​ต่างๆ​และ​ห้อง​สมบัติ​ทั้งหลาย​ของ​วิหาร​ของ​พระเจ้า 27 พวกเขา​ใช้​เวลา​ตลอด​ทั้ง​คืน​ใน​การ​เดิน​ตรวจตรา​รอบๆ​วิหาร​เพราะ​มัน​เป็น​หน้าที่​ของ​พวกเขา​ที่​ต้อง​เฝ้า​วิหาร​ไว้​ใน​เวลา​กลางคืน​และ​คอย​เปิด​มัน​ใน​ทุกๆ​เช้า

28 พวกเขา​บาง​คน​ทำ​หน้าที่​คอย​ดูแล​พวก​ภาชนะ​ต่างๆ​ที่​ใช้​ใน​วิหาร พวกเขา​จะ​คอย​นับ​ของ​เหล่านี้​เมื่อ​มี​คน​นำ​มา​คืน และ​เมื่อ​มี​คน​เอา​ออก​ไปใช้ 29 บางคน​ก็​ทำ​หน้าที่​ดูแล​เครื่องใช้​และ​ภาชนะ​ที่​สงวนไว้​สำหรับ​พระเจ้า และ​ดูแล​แป้ง​อย่างดี เหล้าองุ่น น้ำมันมะกอก เครื่อง​หอม​และ​เครื่องเทศ+ 9:29 เครื่องเทศ หรือ “น้ำหอม” หรือ “น้ำมัน​พิเศษ” น่า​จะ​เป็น​น้ำมัน​ที่​ใช้​เจิม​ให้​กับ​นักบวช ผู้พูดแทนพระเจ้า​และ​กษัตริย์ ดู​ใน อพยพ 30:22-28 ทั้งหลาย 30 แต่​ลูกหลาน​ของ​เหล่า​นักบวช​พวกนี้​จะ​เป็น​ผู้​ผสม​นำ​มัน​สำหรับ​เครื่องเทศ​เหล่านั้น

31 ชาว​เลวี​คนหนึ่ง​ชื่อ มัททีธิยาห์ เขา​มี​หน้าที่​รับผิดชอบ​เรื่อง​การ​ทำ​ขนมปัง​แผ่น เขา​เป็น​ลูกชาย​หัวปี​ของ​ชัลลูม ที่​เป็น​ชาว​โคราห์ 32 เพื่อน​ชาว​โคฮาท​ของ​เขา​บางคน​มี​หน้าที่​ใน​การ​เตรียม​ขนมปัง​ศักดิ์สิทธิ์​วางไว้​ถวาย​ใน​ทุก​วันหยุด​ทาง​ศาสนา

33 ต่อไปนี้​คือ​พวก​นักร้อง​ซึ่ง​เป็น​หัวหน้า​ครอบครัว​ต่างๆ​ของ​ชาว​เลวี ที่​อยู่​ประจำ​ใน​ห้อง​ต่างๆ​ของ​วิหาร​โดย​ไม่​ต้อง​ทำ​หน้าที่​อื่นๆ​เพราะ​พวกเขา​ต้อง​รับผิดชอบ​งาน​ภายใน​วิหาร​ตลอด​ทั้งวัน​ทั้งคืน

34 คน​พวกนี้​คือ​หัวหน้า​ครอบครัว​ต่างๆ​ของ​คน​เลวี ซึ่ง​มี​ชื่อ​อยู่​ใน​บัญชี​รายชื่อ​เชื้อสาย​ของ​พวกเขา​ใน​ฐานะ​หัวหน้า พวกเขา​อาศัย​อยู่​ใน​เมือง​เยรูซาเล็ม

ประวัติ​ครอบครัว​ของ​ซาอูล

(1 พศด. 8:29-38)

35 เยอีเอล​ซึ่ง​เป็น​ผู้​ก่อตั้ง​เมือง​กิเบโอน ได้​อาศัย​อยู่​ที่นั่น (เมีย​ของ​เขา​มี​ชื่อ​ว่า​มาอาคาห์) 36 ลูกชาย​คนแรก​ของ​เขา​ชื่อ​ว่า​อับโดน ตาม​มา​ด้วย​ศูร์ คีช บาอัล เนอร์ นาดับ 37 เกโดร์ อาหิโย เศคาริยาห์ และมิกโลท 38 มิกโลท​เป็น​พ่อ​ของ​ชิเมอัม พวกเขา​และ​ญาติๆ​ของ​เขา​ก็​ได้​อาศัย​อยู่​ใกล้ๆ​กับ​บรรดา​ญาติ​พี่น้อง​ของ​พวกเขา​ใน​เมือง​เยรูซาเล็ม

39 เนอร์​เป็น​พ่อ​ของ​คีช คีช​เป็น​พ่อ​ของ​ซาอูล ซาอูล​เป็น​พ่อ​ของ​โยนาธาน มัลคีชูวา อาบีนาดับ​และเอชบาอัล

40 ลูกชาย​ของ​โยนาธาน​คือ​เมริบบาอัล และ​เมริบบาอัล​ก็​เป็น​พ่อ​ของ​มีคาห์

41 พวก​ลูกชาย​ของ​มีคาห์​คือ ปิโธน เมเลค ทาเรีย​และอาหัส 42 อาหัส​เป็น​พ่อ​ของ​ยาดาห์+ 9:42 อาหัส​เป็น​พ่อ​ของ​ยาดาห์ ใน​ฉบับ​ภาษา​ฮีบรู​เขียน​ไว้​เพียง​เท่านี้ ยาดาห์+ 9:42 ยาดาห์ หรือ “ยาราห์” เป็น​พ่อ​ของ​อาเลเมท อัสมาเวท​และ​ศิมรี ส่วน​ศิมรี​เป็น​พ่อ​ของ​โมซา 43 โมซา​เป็น​พ่อ​ของ​บิเนอา ที่​มี​ลูกชาย​คือ​เรไฟยาห์ ที่​มี​ลูกชาย​คือ​เอเลอาสาห์ ที่​มี​ลูกชาย​คือ​อาเซล

44 อาเซล​มี​ลูกชาย​หกคน คือ อัสรีคัม โบเครู อิชมาเอล เชอาริยาห์ โอบาดียาห์​และฮานัน พวกเขา​คือ​ลูกชาย​ของ​อาเซล

10

กษัตริย์​ซาอูล​ตาย

(1 ซมอ. 31:1-13)

1 ชาว​ฟีลิสเตีย​ได้​สู้​รบกับ​ชาว​อิสราเอล และ​คน​อิสราเอล​ก็​ได้​วิ่งหนี​ชาว​ฟีลิสเตีย และ​ถูก​ฆ่าตาย​เป็น​จำนวน​มาก​บน​ภูเขา​กิลโบอา 2 ชาว​ฟีลิสเตีย​ไล่​ติดตาม​ซาอูล​กับ​บรรดา​ลูกชาย​ของเขา​ไป และ​ได้​ฆ่า​โยนาธาน อาบีนาดับ​และมัลคีชูวา​ที่​เป็น​ลูกชาย​ของ​ซาอูล 3 ซาอูล​ไม่​สามารถ​ต้านทาน​การ​สู้รบ​ได้​อีก​ต่อ​ไป และ​พลธนู​ก็​ยิง​ลูกธนู​มา​ถูก​เขา และ​ตัว​เขา​ก็​เริ่ม​สั่นเทิ้ม​ด้วย​ความกลัว+ 10:3 สั่นเทิ้ม​ด้วย​ความกลัว หรือ​เจ็บปวด บาดเจ็บ พล​ธนู​เหล่านั้น

4 ซาอูล​จึง​พูด​กับ​คน​ถือ​อาวุธ+ 10:4 คน​ถือ​อาวุธ ชาย​หนุ่ม​ที่​ทำ​หน้าที่​ถือ​อาวุธ​ให้​ทหาร​คนหนึ่ง ของ​เขา​ว่า “ดึง​ดาบ​ของ​เจ้า​ออก​มา​แทง​เราซะ เพื่อ​ว่า​คน​ที่​ไม่ได้​ขลิบ+ 10:4 คน​ที่​ไม่ได้​ขลิบ หรือ “ชาว​ต่างชาติ” คน​ที่​มา​จาก​ประเทศ​อื่น​ที่​ไม่​ได้​ผ่าน​การ​ขลิบ​อวัยวะเพศ​ก่อน คนนี้​แสดง​ให้​เห็น​ว่า​คน​เหล่านั้น​ไม่​ได้​มี​ส่วนร่วม​ใน​ข้อตกลง​พิเศษ​กับ​พระเจ้า พวกนั้น​จะ​ได้​ไม่​มา​ทรมาน​ล้อเลียน​เรา”

แต่​คน​ถือ​อาวุธนั้น​ไม่​ยอม​ทำ​ตาม​เพราะ​กลัว​มาก ซาอูล​จึง​ชัก​ดาบ​ของ​ตน​ออก​มา และ​ล้ม​ทับ​ดาบนั้น​จน​ตาย 5 เมื่อ​คน​ถือ​อาวุธ​นั้น​เห็น​ว่า​ซาอูล​ตาย​แล้ว เขา​ก็​ล้ม​ทับ​ดาบ​ของ​เขา​ตาย​ตาม​ไป​ด้วย 6 ซาอูล​และ​ลูกชาย​ทั้ง​สาม​คน​ของ​เขา​รวมทั้ง​ครอบครัว​ของ​เขา​จึง​ตาย​กันหมด

7 เมื่อ​คน​ทั้งหมด​ของ​อิสราเอล​ที่​อยู่​ใน​หุบเขา​เห็น​ว่า​ซาอูล​กับ​ลูกชาย​ของ​เขา​ได้​หนี​ไป​และ​ตายแล้ว พวก​เขา​จึง​ได้​ละทิ้ง​เมือง​ต่างๆ​ของ​พวกเขา​และ​วิ่งหนี​เอา​ตัว​รอด แล้ว​พวก​ฟีลิสเตีย​ก็​เข้า​มา​อยู่​อาศัย​ใน​เมือง​ของ​พวก​เขาแทน

8 วัน​ต่อมา พวก​ฟีลิสเตีย​ได้​มา​เก็บ​เอา​สิ่งของ​มีค่า​จาก​ศพ​และ​พวกเขา​ก็​ได้​พบ​ศพ​ของ​ซาอูล​กับ​ลูกชาย​ของ​เขา​นอน​ตาย​อยู่​บน​ภูเขา​กิลโบอา 9 พวกเขา​จึง​ถอด​เสื้อผ้า​ของ​ซาอูล​ออก​และ​ตัด​หัว​ของ​เขา พวกเขา​เอา​หัว​ของ​ซาอูล​และ​เสื้อ​เกราะไป และ​ให้​คน​ส่งข่าว​ออก​ไป​ทั่ว​แผ่นดิน​ของ​ฟีลิสเตีย เพื่อ​ประกาศ​ข่าวดีนี้​กับ​พวก​รูป​เคารพ​ของ​พวก​เขา และ​กับ​ประชาชน​ทั้งหลาย 10 และ​พวกเขา​ก็​ได้​เอา​เสื้อ​เกราะ​ไป​ไว้​ใน​วิหาร​ของ​พระ​ของ​พวกเขา และ​เอา​หัว​ของ​ซาอูล​ตอก​ไว้​ใน​วิหาร​ของ​พระ​ดาโกน+ 10:10 พระ​ดาโกน ประชาชน​ชาว​คานาอัน​สักการะ​พระ​เทียมเท็จ​นี้​เพราะ​หวัง​ว่า​จะ​ช่วย​ให้​พวกเขา​เก็บ​เกี่ยว​พืชผล​ได้ดี พระดาโกน​นี้​น่า​จะ​เป็น​พระ​ที่​สำคัญ​ที่​สุด​ของ​ชาว​ฟีลิสเตีย

11 เมื่อ​ประชาชน​ทั้งหมด​ใน​ยาเบชกิเลอาด​ได้ยิน​เรื่อง​ที่​พวก​ฟีลิสเตีย​ได้​ทำ​กับ​ซาอูล 12 เหล่า​ผู้​กล้า​ทั้งหมด​จึง​ได้​ไป​แย่ง​ศพ​ของ​ซาอูล​กับ​ศพ​ของ​บรรดา​ลูกชาย​ของ​เขา และ​นำ​กลับ​มา​ที่​ยาเบช-กิเลอาด แล้ว​พวกเขา​ก็​ได้​ฝัง​กระดูก​ของ​ซาอูล​กับ​ลูกๆ​ไว้​ใต้​ต้น​โอ๊ค​ใน​ยาเบช-กิเลอาด และ​อด​อาหาร​ให้​เป็น​เวลา​เจ็ดวัน

13 ซาอูล​ตาย​ก็​เพราะ​ความ​ไม่​ซื่อสัตย์​ของ​เขา​ต่อ​พระยาห์เวห์ เขา​ไม่​ยอม​เชื่อฟัง​คำสั่ง​ของ​พระยาห์เวห์ และ​เขา​ยัง​ได้​ไป​ขอ​คำ​ปรึกษา​จาก​พวก​คน​ทรงเจ้า+ 10:13 คน​ทรงเจ้า คน​ที่​พยายาม​จะ​ติดต่อ​กับ​วิญญาณ​ของ​คน​ที่​ตาย​ไป​แล้ว โดย​ทั่ว​ไป​จะ​ถาม​ถึง​เรื่อง​ที่​จะ​เกิด​ขึ้น​ใน​อนาคต ดู​ใน ซามูเอล 28:7-1914 แทน​ที่​จะ​ขอ​ให้​พระยาห์เวห์นำ พระองค์​จึง​ได้​ฆ่า​เขา​ตาย​และ​เอา​แผ่นดิน​ของ​เขา​มอบ​ให้​กับ​ดาวิด​ลูกชาย​ของเจสซี

11

ดาวิด​เป็น​กษัตริย์​เหนือ​อิสราเอล​ทั้งหมด

(2 ซมอ. 5:1-3)

1 แล้ว​ชาว​อิสราเอล​ทั้งหมด​ก็​ได้​รวม​ตัว​กัน​มา​หา​ดาวิด​ที่​เมือง​เฮโบรน​และ​พูด​กับ​ดาวิด​ว่า “ดูเถิด พวกเรา​ก็​เป็น​ญาติ​ของ​ท่าน 2 แม้ว่า​เมื่อ​ก่อน​ซาอูล​จะ​เป็น​กษัตริย์ แต่​ตัว​ท่าน​ก็​คือ​ผู้นำ​ที่​แท้จริง​ของ​อิสราเอล​ใน​สนาม​รบ และ​พระยาห์เวห์​พระเจ้า​ของ​ท่าน​ก็​ได้​พูด​กับ​ท่าน​ว่า ‘เจ้า​จะ​เป็น​อย่าง​ผู้เลี้ยง​อิสราเอล​ประชาชน​ของเรา และ​เจ้า​จะ​เป็น​ผู้ปกครอง​เหนือ​ประชาชน​ชาว​อิสราเอล​ของเรา’”

3 พวก​ผู้ใหญ่​ของ​อิสราเอล​ทั้งหมด​ได้​มา​หา​กษัตริย์​ดาวิด​ที่​เมือง​เฮโบรน​และ​ดาวิด​ก็​ได้​ทำ​ข้อตกลง​กับ​พวกเขา​ใน​เมืองนั้น​ต่อหน้า​พระยาห์เวห์ และ​พวกเขา​ก็​ได้​เจิม​ให้​ดาวิด​ขึ้น​เป็น​กษัตริย์​เหนือ​อิสราเอล เหมือน​กับ​ที่​พระยาห์เวห์​ได้​พูด​ไว้​ผ่าน​ทาง​ซามูเอล

ดาวิด​เข้า​ยึด​เมือง​เยรูซาเล็ม

(2 ซมอ. 5:6-10)

4 ดาวิด​และ​อิสราเอล​ทั้งหมด​ได้​ยกทัพ​ไป​เมือง​เยรูซาเล็ม ตอนนั้น​เยรูซาเล็ม​มี​ชื่อ​เรียกว่า​เยบุส เพราะ​คน​เยบุส​อาศัย​อยู่​ที่นั่น พวก​คน​เยบุส​เป็น​คน​ดั้งเดิม​ของ​แผ่นดินนั้น 5 ชาว​เมือง​เยบุส​พูด​กับ​ดาวิด​ว่า “เจ้า​บุก​เข้า​มา​ไม่​ได้​หรอก” แต่​ดาวิด​ก็​สามารถ​ยึด​ป้อม​ศิโยน ไว้ได้ (ซึ่ง​ปัจจุบัน​เป็น​เมือง​ของ​ดาวิด)

6 ดาวิด​จึง​พูด​ว่า “ใคร​ที่​โจมตี​เยบุส​ได้ จะ​ได้​เป็น​หัวหน้า​และ​แม่ทัพ” โยอาบ​ลูกชาย​ของ​นาง​เศรุยาห์​ก็​ปีน​ขึ้น​ไป​ได้​เป็น​คนแรก เขา​จึง​ได้​กลาย​เป็น​หัวหน้า

7 แล้ว​ดาวิด​ก็​ได้​สร้าง​วัง​ของ​เขา​อยู่​ใน​ป้อมนั้น จึง​ได้​เรียก​สถานที่​แห่งนั้น​ว่า​เมือง​ของ​ดาวิด 8 ดาวิด​ได้​สร้าง​เมือง​ขึ้น​มา​ใหม่​ล้อมรอบ​ทุกด้าน ตั้ง​แต่​มิลโล+ 11:8 มิลโล น่า​จะ​เป็น​พื้นดิน​ที่​ยก​สูง​ขึ้น​ซึ่ง​เป็น​พื้นที่​ที่​อยู่​ทาง​ด้าน​ตะวันออก​เฉียงใต้​ซึ่ง​ต่อมา​ได้​ใช้​สร้าง​วิหาร​ขึ้น​ใน​กรุงเยรูซาเล็ม ไป​จน​ตลอด​โดย​รอบ และ​โยอาบ​ก็​ได้​ซ่อมแซม​เมือง​ส่วน​ที่​เหลือ​ทั้งหมด 9 ดาวิด​ยิ่ง​มี​อำนาจ​มาก​ขึ้น​เรื่อยๆ​และ​พระยาห์เวห์​ผู้​มี​ฤทธิ์​ทั้งสิ้น​ก็​สถิต​อยู่​กับเขา

พวก​นักรบ​ของ​ดาวิด

(2 ซมอ. 23:8-39)

10 คน​เหล่านี้​คือ​หัวหน้า​นักรบ​ของ​ดาวิด ที่​สนับ​สนุน​เขา​อย่าง​เต็มที่​ใน​แผ่นดิน​ของ​ดาวิด​ร่วม​กับ​ชาว​อิสราเอล​ทั้งหมด เพื่อ​ให้​เขา​เป็น​กษัตริย์​ตาม​คำพูด​ของ​พระยาห์เวห์​ที่​ได้​พูด​ไว้​เกี่ยวกับ​อิสราเอล

11 ต่อ​ไปนี้​คือ​รายชื่อ​ของ​เหล่า​นักรบ​ของ​ดาวิด

ยาโชเบอัม​ชาว​ฮัคโมนี​เป็น​หัวหน้า​ของ​กอง​ทหาร​ของ​กษัตริย์​ที่​แบ่ง​เป็น​กลุ่ม​ละ​สาม​คน+ 11:11 กอง​ทหาร … สาม​คน ทหาร​กลุ่ม​เล็กๆ​เหล่านี้​ใช้​ใน​งาน​พิเศษ​ของ​กษัตริย์ ใน​บทนี้ มี​หลาย​แห่ง​ที่​พวกฉบับ​ฮีบรู​และ​ฉบับ​แปล​โบราณ​จะ​สับสน​ระหว่าง​คำ​ว่า สาม สามสิบ และ​ทหาร​กลุ่ม​ละ​สาม ใน​ข้อนี้​ฉบับ​ฮีบรู​บาง​ฉบับ ฉบับ​แปล​ภาษา​ซีเรีย และ ละติน และ​บาง​ฉบับ​ของ​แปล​กรีก​โบราณ เขียน​ว่า “พวก​สาม​สิบ” แต่​ฉบับ​แปล​กรีก​โบราณ​ฉบับ​อื่นๆ​เขียน​ว่า “พวก​สาม” เขา​ได้​ใช้​หอก​ของ​เขา​ต่อสู้​กับ​คน​สามร้อย​คน​และ​ได้​ฆ่า​พวกนั้น​ตาย​หมด​ใน​คราว​เดียวกัน

12 ต่อ​จาก​เขา​คือ เอเลอาซาร์​ลูกชาย​ของ​โดโด+ 11:12 เอเลอาซาร์​ลูกชาย​ของ​โดโด หรือ “เอเลอาซาร์​ที่​เป็น​ญาติ​ของ​เขา” จาก​ตระกูล​อาโหอาห์ ซึ่ง​เป็น​หนึ่ง​ใน​สุดยอด​นักรบ​สาม​คนนั้น 13 เขา​เคย​อยู่​กับ​ดาวิด​ที่​ปัสดัมมิม​เมื่อ​ครั้ง​ที่​ชาว​ฟีลิสเตีย​ได้​รวม​ตัว​กัน​ขึ้น​ที่​นั่น​เพื่อ​ทำ​สงคราม สถานที่นั้น​เต็มไปด้วย​ข้าว​บาร์เลย์ คน​อิสราเอล​ต่าง​หลบหนี​เอา​ตัว​รอด​จาก​พวก​ฟีลิสเตีย 14 แต่​เอเลอาซาร์​กับ​คน​ของ​เขา กลับ​ยืน​อยู่​ท่ามกลาง​ทุ่งนา​แห่งนั้น​และ​ต่อสู้​กับ​พวก​ฟีลิสเตีย จน​ได้รับ​ชัยชนะ พระยาห์เวห์​ได้​นำ​ชัยชนะ​อัน​ยิ่งใหญ่​มา​ให้​กับ​พวก​อิสราเอล

15 ครั้ง​หนึ่ง สามคน​จาก​กอง​ทหาร​ของ​กษัตริย์​ที่​แบ่ง​เป็น​กลุ่ม​ละ​สาม​คน​ได้​ปีน​หน้าผา​ลง​ไป​พบ​กับ​ดาวิด​ที่​ถ้ำ​อดุลลัม ใน​ขณะ​ที่​ชาว​ฟีลิสเตีย​กำลัง​ตั้งค่าย​อยู่​ที่​หุบเขา​เรฟาอิม

16 ใน​เวลานั้น ดาวิด​อยู่​ใน​ป้อม​กำบัง​และ​พวก​กอง​ทหาร​ของ​ชาว​ฟีลิสเตีย​ก็​อยู่​ที่​เบธเลเฮม 17 ดาวิด​รู้สึก​คิดถึง​บ้าน และ​เปรย​ออก​มา​ว่า “ถ้า​มี​ใคร​เอา​น้ำ​จาก​บ่อน้ำ​ของ​เบธเลเฮม​ที่​อยู่​ข้าง​ประตู​มา​ให้​เรา​ดื่ม​ซะหน่อย​ก็​คง​จะ​ดีนะ”

18 แล้ว​ทหาร​ทั้ง​สาม​คน​นั้น​ก็​ได้​ตี​ฝ่า​ค่าย​ของ​พวก​ฟีลิสเตีย​ออก​ไป และ​ได้​ตัก​น้ำ​จาก​บ่อน้ำ​ของ​เบธเลเฮม​ที่​อยู่​ข้าง​ประตู​เมือง​และ​นำ​มัน​กลับ​มา​ให้​กับ​ดาวิด แต่​ดาวิด​ไม่​ยอม​ดื่ม​น้ำนั้น แต่​เขา​กลับ​เท​มัน​ออก​ถวาย​ให้​กับ​พระยาห์เวห์ 19 เขา​พูด​ว่า “ขอ​ให้​พระเจ้า​ของ​เรา​ลงโทษ​เรา ถ้า​เรา​ทำ​อย่างนี้ จะ​ให้​เรา​ดื่ม​เลือด​ของ​คน​พวกนี้​ที่​ต้อง​เสี่ยง​ชีวิต​เพื่อ​นำ​น้ำนี้​มา​ให้​กับ​เรา​ได้​ยังไง” ดาวิด​จึง​ไม่​ยอม​ดื่ม​น้ำนั้น และ​นี่​ก็​คือ​สิ่ง​ที่​นักรบ​ทั้งสาม​คน​ได้​ทำไป

ทหาร​กล้า​คน​อื่นๆ

(2 ซมอ. 23:18-39)

20 อาบีชัย​ที่​เป็น​น้อง​ชาย​ของ​โยอาบ เขา​เป็น​หัวหน้า​ของ​กอง​ทหาร​ของ​กษัตริย์​ที่​แบ่ง​เป็น​กลุ่ม​ละ​สาม​คน+ 11:20 กอง​ทหาร … สาม​คน ใน​ข้อนี้​ฉบับ​ฮีบรู​ที่​นิยม​ใช้​กัน เขียน​ว่า “พวก​สาม​คน” พวก​ฉบับ​แปล​ภาษา​ซีเรีย​โบราณ​เขียน​ว่า “พวก​สาม​สิบ” เขา​ได้​ใช้​หอก​ของ​เขา​ฆ่า​คน​สาม​ร้อย​คน​ตาย​จนหมด แต่​เขา​ไม่​ได้​รวม​อยู่​ใน​ทหาร​กล้า​สาม​คนนั้น+ 11:20 เขา​ไม่​ได้ … สาม​คนนั้น สำเนา​ฮีบรู​บาง​ฉบับ​เขียน​ว่า “เขา​มี​ชื่อ​รวม​อยู่​ใน​ทหาร​กล้า​สาม​คนนั้น” ซึ่ง​คง​หมาย​ความ​ว่า “เขา​มี​ชื่อ​เสียง​พอๆ​กับ​ทหาร​กล้า​สาม​คนนั้น” ข้อ 24 ก็​หมาย​ความ​อย่าง​เดียวกัน21 อาบีชัย​ได้รับ​เกียรติ​มาก​กว่า​ทหาร​คน​อื่นๆ​ใน​กอง​ทหาร​ของ​กษัตริย์​ที่​แบ่ง​เป็น​กลุ่ม​ละ​สาม​คน​นั้น+ 11:21 สาม​คน​นั้น ใน​ข้อ​นี้​ฉบับ​ฮีบรู​ที่​นิยม​ใช้​กัน​เขียน​ว่า “พวก​สาม” ฉบับ​ภาษา​ซีเรีย​โบราณ​เขียน​ว่า “พวก​สาม​สิบ” และ​เขา​ก็​ได้​กลาย​เป็น​หัวหน้า​ของ​คน​เหล่า​นั้น แต่​ไม่​ได้​รวม​อยู่​ใน​ทหาร​กล้า​สาม​คน​นั้น

22 เบไนยาห์​ลูกชาย​ของ​เยโฮยาดา​ที่​มา​จาก​ขับเซเอล เป็น​คน​กล้า​หาญ​ที่​ได้​ทำ​สิ่ง​ที่​น่า​จดจำ​ไว้​เหมือน​กัน เขา​เป็น​คน​ฆ่า​นัก​รบ​ชาว​โมอับ​ที่​เก่ง​ที่สุด​สอง​คน​และ​ยัง​ได้​ลง​ไป​ฆ่า​สิงโต​ใน​บ่อน้ำ​ใน​วัน​ที่​หิมะ​ตก​อีก​ด้วย 23 เขา​ยัง​ได้​ฆ่า​ชาว​อียิปต์​คน​หนึ่ง​ที่​มี​รูปร่าง​ใหญ่​โต สูง​ถึง​ห้า​ศอก+ 11:23 ห้า​ศอก หรือ 2.6 เมตร ชาย​คน​นั้น​ถือ​หอก​ที่​ใหญ่​และ​หนัก​มาก แต่​เบไนยาห์​ได้​ไป​ต่อสู้​กับ​เขา​ด้วย​ไม้เท้า​เพียง​อัน​เดียว เขา​แย่ง​หอก​จาก​มือ​ของ​คน​อียิปต์ และ​ฆ่า​อียิปต์​คน​นั้น​ตาย​ด้วย​หอก​ของ​เขา​เอง 24 นี่​คือ​สิ่ง​ที่​เบไนยาห์​ลูกชาย​ของ​เยโฮยาดา​ได้​ทำ​ไป เขา​ไม่​ได้​รวม​อยู่​ใน​ทหาร​กล้า​สาม​คน​นั้น 25 เขา​ได้รับ​เกียรติ​มาก​กว่า​ทหาร​คน​อื่นๆ​ใน​กอง​ทหาร​ของ​กษัตริย์​ที่​แบ่ง​เป็น​กลุ่ม​ละ​สาม​คน แต่​เขา​ไม่​ได้​รวม​อยู่​ใน​ทหาร​กล้า​สาม​คน​นั้น ดาวิด​ได้​แต่งตั้ง​ให้​เขา​เป็น​หัวหน้า​ทหาร​รักษา​พระองค์

26 พวก​นักรบ​ที่​กล้าหาญ​ประกอบ​ไปด้วย

อาสาเฮล​ที่​เป็น​น้องชาย​ของ​โยอาบ เอลฮานัน​ลูกชาย​ของ​โดโด​จาก​เมือง​เบธเลเฮม

27 ชัมโมท​ชาว​ฮาโรด เฮเลส​ชาว​เปโลน

28 อิรา​ลูกชาย​ของ​อิกเขช​จาก​เมือง​เทโคอา อาบีเยเซอร์​จาก​เมือง​อานาโธท

29 สิบเบคัย​ชาว​หุชาห์ อิลัย​ชาว​อาโหอาห์

30 มาหะรัย​จาก​เมือง​เนโทฟาห์ เฮเลด​ลูกชาย​ของ​บาอานาห์​จาก​เมือง​เนโทฟาห์

31 อิททัย​ลูกชาย​ของ​รีบัย​จาก​เมือง​กิเบอาห์​ของ​ชาว​เบนยามิน เบไนยาห์​ชาว​ปิราโธน

32 หุรัย​ที่​มา​จาก​ลุ่มแม่น้ำ​กาอัช อาบีเอล​ชาว​อารบา

33 อัสมาเวท​ชาว​บาฮูริม เอลียาบา​ชาว​ชาอัลโบน

34 ฮาเชม​ชาว​กิโซน โยนาธาน​ลูกชาย​ของ​ชากี​ชาว​ฮาราร์

35 อาหิอัม​ลูกชาย​ของ​สาคาร์​ชาว​ฮาราร์ เอลีฟัล​ลูกชาย​ของอูระ

36 เฮเฟอร์​ชาว​เมเคราไธด์ อาหิยาห์​ชาว​เปโลน

37 เฮสโร​ชาว​คารเมล นาอารัย​ลูกชาย​ของ​เอสบัย

38 โยเอล​น้อง​ชาย​ของ​นาธัน มิบฮาร์​ลูกชาย​ของ​ฮากรี

39 เศเลก​ชาว​อัมโมน นาหะรัย​จาก​เมือง​เบเอโรท (เป็น​คน​ถือ​อาวุธ​ของ​โยอาบ​ลูกชาย​ของ​นาง​เศรุยาห์)

40 อิรา​ชาว​อิทไรต์ กาเรบ​ชาว​อิทไรต์

41 อุรียาห์​ชาว​ฮิตไทต์ ศาบาด​ลูกชาย​ของ​อัคลัย

42 อาดีนา​ลูกชาย​ของ​ชิซา​ชาว​รูเบน (อาดีนา​เป็น​หัวหน้า​คนหนึ่ง​ของ​ชาว​รูเบน​และ​คน​อีก​สามสิบ​คน​ที่​อยู่​กับเขา)

43 ฮานัน​ลูกชาย​ของ​มาอาคาห์ โยชาฟัท​ชาว​มิทเน

44 อุสชียา​ชาว​อัชทาโรท ชามา​และ​เยอีเอล​ลูกชาย​ของ​โฮธาม​ชาว​อาโรเออร์

45 เยดียาเอล​ลูกชาย​ชิมรี​และ​น้องชาย​ของ​เขา​ที่​ชื่อ​โยฮา​เป็น​ชาว​ทิไซต์

46 เอลีเอล​ชาว​มาหะไวต์ ทั้งเยรีบัย​และ​โยชาวิยาห์ ที่​เป็น​ลูกชาย​ของ​เอลนาอัม อิทมาห์​ชาว​โมอับ

47 เอลีเอล โอเบด​และ​ยาอาซีเอล​ชาว​เมโซบัย

12

ผู้​กล้าหาญ​ที่​เข้า​ร่วม​กับ​ดาวิด

1 ต่อไปนี้​คือ​คน​ที่​มา​หา​ดาวิด​ที่​ศิกลาก​ใน​ขณะ​ที่​ดาวิด​ยัง​หลบ​ซ่อน​ตัว​จาก​ซาอูล​ลูกชาย​ของ​คีช พวกเขา​อยู่​ใน​หมู่​นักรบ​ทั้งหลาย​ที่​ช่วยเหลือ​ดาวิด​ใน​สนามรบ 2 พวกเขา​เป็น​นัก​ธนู​และ​สามารถ​ยิง​ธนู​หรือ​เหวี่ยง​ก้อนหิน​จาก​เชือกสลิง​ได้​ทั้ง​มือซ้าย​และ​มือขวา พวกเขา​มา​จาก​เผ่า​เบนยามิน ซึ่ง​เป็น​ญาติ​กับซาอูล

3 อาหิเยเซอร์​ผู้นำ​ของ​พวกเขา โยอาช​ลูกชาย​ของ​เชมาอาห์​ชาว​เมือง​กิเบอาห์ เยซีเอล​และ​เปเลท​ลูกชาย​ของ​อัสมาเวท เบราคาห์ และ​เยฮู​ชาว​อานาโธท 4 อิชมัยอาห์​จาก​เมือง​กิเบโอน (เขา​เป็น​นักรบ​คนหนึ่ง​ใน​หมู่​นักรบ​สามสิบ​คน​และ​เป็น​แม่ทัพ​ของ​กอง​ทหาร​สามสิบ​คนนั้นด้วย) เยเรมียาห์ ยาฮาซีเอล โยฮานัน โยซาบาด​ชาว​เมือง​เกเดราห์ 5 เอลูซัย เยรีโมท เบอัล​ยาห์ เชมาริยาห์ เชฟาทิยาห์​จาก​ตระกูล​ฮารูฟห์ 6 และ​จาก​ตระกูล​โคราห์ มี เอลคานาห์ อิสชีอาห์ อาซาเรล โยเอเซอร์ และยาโชเบอัม 7 แล้ว​มี​ลูกชาย​ของ​เยโรฮัม​จาก​เมือง​เกโดร์ คือ​โยเอลาห์​และเศบาดิยาห์

ชาว​กาด

8 จาก​ชาว​กาด​ที่​ได้​หลบหนี​ไป​หา​ดาวิด​ที่​ป้อม+ 12:8 ป้อม ตึก​หรือ​เมือง​ที่​มี​กำแพง​ป้องกัน​ที่​สูง​ใหญ่​และ​แข็งแรง ใน​ทะเลทราย มี​ทั้ง​พวก​นักรบ คน​ที่​พร้อม​ที่​จะ​ออก​รบ ผู้ที่​ชำนาญ​ใน​การ​ใช้​โล่​และ​หอก พวกเขา​ล้วน​ดุร้าย​เหมือน​กับ​สิงโต​และ​รวดเร็ว​เหมือน​เนื้อทราย+ 12:8 เนื้อทราย สัตว์​สี่​เท้า​ชนิด​หนึ่ง​ลักษณะ​เหมือน​กวาง บน​ภูเขา คือ

9 เอเซอร์​หัวหน้า​ของ​พวกเขา โอบาดียาห์​เป็น​รอง​ที่สอง เอลีอับ​เป็น​ที่สาม 10 มิชมันนาห์​เป็น​คน​ที่​สี่ เยเรมียาห์​เป็น​คน​ที่ห้า 11 อัททัย​เป็น​คน​ที่หก เอลีเอล​เป็น​คน​ที่เจ็ด 12 โยฮานัน​เป็น​คน​ที่แปด เอลซาบาด​เป็น​คน​ที่เก้า 13 เยเรมียาห์​เป็น​คน​ที่สิบ และ​มัคบันนัย​เป็น​คน​ที่​สิบเอ็ด 14 ชาว​กาด​เหล่านี้​ล้วน​เป็น​ผู้นำ​ของ​กองทัพ ซึ่ง​ถ้า​ขนาด​เล็ก​ที่สุด​ก็​คือ​ผู้นำ​กองร้อย ใหญ่​ที่สุด​ก็​คือ​ผู้นำ​กองพัน 15 คน​เหล่านี้​คือ​คน​ที่​ได้​ข้าม​แม่น้ำ​จอร์แดน​ตอน​เดือน​ที่หนึ่ง ที่​มี​น้ำ​ไหล​บ่า​ล้นตลิ่ง และ​พวกเขา​ได้​ขับ​ไล่​ผู้คน​ที่​อยู่​ตาม​พวก​หุบเขา​ทั้ง​ฝั่ง​ตะวันออก​และ​ตะวันตก​ของ​แม่น้ำ​กระเจิด​กระเจิงไป

ทหาร​คน​อื่น​ที่​เข้า​ร่วม​กับ​ฝ่าย​ดาวิด

16 มี​ชาว​เบนยามิน​บาง​กลุ่ม​และ​ชาว​ยูดาห์​ที่​มา​เข้า​ร่วม​กับ​ฝ่าย​ของ​ดาวิด​ที่​ป้อม​ด้วย 17 ดาวิด​ได้​ออก​ไป​พบ​กับ​พวกเขา​และ​พูด​ว่า “ถ้า​พวก​ท่าน​มาหา​เรา​อย่าง​มิตร เพื่อ​ที่​จะ​มา​ช่วยเรา เรา​ก็​ยินดี​ที่​จะ​ให้​พวก​ท่าน​เข้า​ร่วม​กับ​เรา แต่​ถ้า​พวก​ท่าน​จะ​มา​เพื่อ​ที่​จะ​ทรยศ​เรา ทั้งๆที่​เรา​ไม่​ได้​ทำ​อะไรผิด ขอ​พระเจ้า​ของ​บรรพบุรุษ​ของ​พวกเรา มอง​เห็น​และ​ลงโทษ​พวกท่าน”

18 แล้ว​พระวิญญาณ​ก็​ลง​มา​ที่​ตัว​อามาสัย​ซึ่ง​เป็น​หัวหน้า​ของ​กองทัพ​ที่​แบ่ง​ทหาร​พิเศษ​ออก​เป็น​หน่วยๆ​หน่วย​ละ​สามคน+ 12:18 สามคน หรือ “สา​สิบ​คน” ดู​ใน 2 ซามูเอล 23:8 และ​เขา​ก็​พูด​ออก​มาว่า

“พวกเรา​อยู่​ฝ่าย​ของ​ท่าน ดาวิด

พวกเรา​ล้วน​อยู่​กับ​ท่าน ลูกชาย​ของ​เจสซี

ความสงบสุข ความสงบสุข​จง​อยู่​กับ​ท่านเถิด

และ​ความสงบสุข​จง​อยู่​กับ​ผู้ที่​ช่วย​เหลือ​ท่านเถิด

เพราะ​พระเจ้า​ของ​ท่าน​ได้​ช่วย​เหลือ​ท่านแล้ว”

ดาวิด​จึง​ต้อนรับ​พวกเขา​และ​แต่งตั้ง​ให้​พวกเขา​เป็น​ผู้นำ​ของ​กอง​ทหาร​ของ​ดาวิด

19 คน​จาก​เผ่า​มนัสเสห์​บางคน​ได้​หลบหนี​ไป​เข้า​กับ​พวก​ของ​ดาวิดด้วย ตอน​ที่​ดาวิด​ได้​ยกทัพ​มา​กับ​พวก​ฟีลิสเตีย​เพื่อ​ต่อสู้​กับ​ซาอูล (แต่​ดาวิด​ยัง​ไม่ทัน​ได้​ช่วย​พวก​ฟีลิสเตีย​รบ เพราะ​พวก​หัวหน้า​ของ​ชาว​ฟีลิสเตีย​ได้​ปรึกษา​กัน​แล้ว​เห็น​ว่า​ควร​ส่ง​ตัว​ดาวิด​กลับไป พวก​เขา​คุย​กัน​แล้วว่า “ดาวิด​จะ​หนี​ทัพ​ไป​หา​ซาอูล​นาย​ของ​เขา​และ​มัน​จะ​ทำ​ให้​หัว​ของ​พวกเรา​หลุด​ออก​จาก​บ่าได้”) 20 เมื่อ​ดาวิด​ไป​ถึง​ศิกลาก ก็​มี​คน​จาก​เผ่า​มนัสเสห์​หลบ​หนี​ทัพ​มา​เข้า​ร่วม​กับเขา คือ อัดนาห์ โยซาบาด เยดียาเอล มีคาเอล โยซาบาด เอลีฮู​และศิลเลธัย​ซึ่ง​เป็น​บรรดา​หัวหน้า​กองพัน​ของ​เผ่า​มนัสเสห์ 21 และ​พวกเขา​ก็​ได้​ช่วยเหลือ​ดาวิด​ใน​การ​ต่อสู้​กับ​กองทัพ​ผู้​บุกรุก​เพราะ​พวกเขา​ล้วน​เป็น​นักรบ​ที่​กล้าหาญ​และ​พวกเขา​ก็​ได้​เป็น​แม่ทัพ​อยู่​ใน​กองทัพ​ของ​ดาวิด

22 มี​คน​เข้า​มา​ร่วม​อยู่​ฝ่ายเดียว​กับ​ดาวิด​เพิ่ม​ขึ้น​วันแล้ว​วันเล่า เพื่อ​ที่​จะ​ช่วยเหลือ​เขา จนกระทั่ง​เขา​มี​กองทัพ​ที่​ยิ่งใหญ่​เหมือน​กองทัพ​ของ​พระเจ้า

พันธมิตร​ของ​ดาวิด​ใน​เฮโบรน

23 ต่อไปนี้​คือ​คน​ที่​พร้อม​ออก​รบ ที่​มา​อยู่​ฝ่าย​เดียว​กับ​ดาวิด​ใน​เมือง​เฮโบรน เพื่อ​จะ​มอบ​อาณาจักร​ของ​ซาอูล​ให้​กับ​ดาวิด​ตาม​ที่​พระยาห์เวห์​ได้​พูดไว้

24 จาก​เผ่า​ของ​ยูดาห์ มี​หกพัน​แปดร้อย​คน

ที่​ถือ​โล่​และ​หอก​เข้า​มา​รับใช้​ใน​กองทัพ

25 จาก​เผ่า​สิเมโอน มี​ทหาร​กล้า​เจ็ดพัน​หนึ่งร้อยคน

26 จาก​เผ่า​เลวี มี​สี่พัน​หกร้อย​คน

27 และ​เยโฮยาดา​ซึ่ง​เป็น​ผู้นำ​ของ​ครอบครัว​อาโรน​ก็​นำ​คน​มา​ด้วย​สามพัน​เจ็ดร้อย​คน

28 และ​นักรบ​หนุ่ม​ศาโดก​ก็​มา​พร้อม​กับ​แม่ทัพ​ใน​ครอบครัว​ของ​เขา​อีก​ยี่สิบสอง​คน

29 จาก​เผ่า​เบนยามิน ซึ่ง​เป็น​พี่น้อง​ของ​ซาอูล มี​จำนวน​สามพัน​คน ซึ่ง​เกือบ​ทั้งหมด​ยัง​คง​จงรัก​ภักดี​กับ​ครอบครัว​ของ​ซาอูล​จนกระทั่ง​เวลานั้น

30 จาก​เผ่า​เอฟราอิม มี​นักรบ​ที่​กล้าหาญ​จำนวน​สองหมื่น​แปดร้อย​คน พวกเขา​ล้วน​เป็น​ผู้ที่​มี​ชื่อเสียง​ใน​ตระกูล​ของ​พวกเขา

31 จาก​ครึ่ง​หนึ่ง​ของ​คน​เผ่า​มนัสเสห์ มี​จำนวน​หนึ่งหมื่น​แปดพัน​คน พวกเขา​ถูก​ขานชื่อ​ออก​มา เพื่อ​ไป​เชิญ​ดาวิด​ให้​มา​เป็น​กษัตริย์

32 จาก​เผ่า​อิสสาคาร์ มี​หัวหน้า​สองร้อย​คน ผู้ที่​เข้าใจ​สถานะการณ์​ใน​เวลานั้น และ​รู้​ว่า​อิสราเอล​ควร​จะ​ทำ​อะไร​รวมทั้ง​ญาติๆ​ทั้งหมด​ที่​อยู่​ภายใต้​คำสั่ง​ของ​พวกเขา

33 จาก​เผ่า​เศบูลุน มี​จำนวน​ห้าหมื่น​คน ที่​ต่าง​ก็​มา​ด้วย​จุด​มุ่งหมาย​เดียวกัน พวกเขา​พร้อม​รบ ถูก​ฝึก​ให้​ใช้​อาวุธ​ทุกชนิด

34 จาก​เผ่า​นัฟทาลี มี​แม่ทัพ​หนึ่งพัน​คน​และ​คน​ใน​กองทัพ​ที่​มา​กับ​พวกเขา​อีก​สามหมื่น​เจ็ดพัน​คน ซึ่ง​มี​โล่​และ​หอก​เป็น​อาวุธ

35 จาก​เผ่า​ดาน มี​จำนวน​สองหมื่น​แปดพัน​หกร้อย​คน​พร้อม​อาวุธ

36 จาก​เผ่า​อาเชอร์ มี​จำนวน​สี่หมื่น​คน เตรียม​พร้อม​สำหรับ​งาน​รับใช้​ใน​กองทัพ และ​พร้อมรบ

37 จาก​อีก​ฝั่ง​หนึ่ง​ของ​แม่น้ำ​จอร์แดน จาก​คน​เผ่า​รูเบน เผ่ากาด และ​ครึ่งหนึ่ง​ของ​คน​เผ่า​มนัสเสห์ มี​จำนวน​หนึ่งแสน​สองหมื่น​คน มี​อาวุธ​ทุกชนิด

38 พวก​นักรบ​ทั้งหมดนี้​ได้​มา​รวม​ตัว​กัน​เพื่อ​ออก​ศึก พวกเขา​ได้​ยกทัพ​ไป​ถึง​เมือง​เฮโบรน และ​ได้​เห็นพ้อง​ต้องกัน​ที่​จะ​ยก​ดาวิด​ขึ้น​เป็น​กษัตริย์​เหนือ​อิสราเอล และ​อิสราเอล​ที่​เหลือ​ทั้งหมด​ต่าง​ก็​เห็นดีด้วย​ที่​จะ​ยก​ดาวิด​ขึ้น​เป็น​กษัตริย์ 39 พวกเขา​ได้​ร่วม​กิน​ดื่ม​อยู่​ที่นั่น​กับ​ดาวิด​เป็น​เวลา​สามวัน​เพราะ​ญาติๆ​ของ​พวกเขา​ได้​จัดเตรียม​อาหาร​ไว้​ให้แล้ว 40 ส่วน​เพื่อน​บ้าน​ทั้งหลาย​ที่​มา​จาก​แดน​ไกล อย่าง​เผ่า​อิสสาคาร์ เผ่า​เศบูลุน​และ​เผ่า​นัฟทาลี ต่าง​ก็​ได้​บรรทุก​เอา​อาหาร​มา​ให้​กับ​พวกเขา ด้วย​ขบวน​ลา อูฐ ล่อ​และ​วัว พวกเขา​ขน​เอา​แป้ง ขนมมะเดื่อ ลูกเกด เหล้าองุ่น​และ​น้ำมันมะกอก วัว​ตัวผู้​และ​แกะ​จำนวน​มากมาย​มหาศาล​มาให้ เพราะ​ใน​เวลานั้น​ชาว​อิสราเอล​ต่าง​ก็​เฉลิม​ฉลอง​กัน​อย่าง​มี​ความสุข

13

การ​นำ​หีบ​ข้อตกลง​กลับมา

(2 ซมอ. 6:1-11)

1 ดาวิด​ได้​ปรึกษา​หารือ​กับ​บรรดา​ผู้นำ​กองพัน​และ​ผู้นำ​กองร้อย รวมทั้ง​เหล่า​ผู้นำ​ของ​อิสราเอล​ทั้งหลาย 2 เขา​ได้​พูด​ใน​ที่ประชุม​ของ​อิสราเอล​ทั้งหมด​ว่า “ถ้า​พวก​ท่าน​เห็นดีด้วย​และ​เป็น​สิ่ง​ที่​พระยาห์เวห์​พระเจ้า​ของ​พวก​เรา​ต้องการ เรา​จะ​ส่ง​คน​ส่งข่าว​ไป​ถึง​ญาติๆ​ของ​พวกเรา​ทั่วทั้ง​แผ่นดิน​ของ​อิสราเอล รวมทั้ง​เหล่า​นักบวช​และ​ชาว​เลวี​ตาม​เมือง​แห่ง​ทุ่งหญ้า​เลี้ยงสัตว์​ทั้งหลายนั้น เพื่อ​พวกเขา​จะ​ได้​มา​ร่วม​กับ​พวกเรา 3 แล้ว​พวกเรา​จะ​ได้​นำ​หีบ​ของ​พระเจ้า​ของ​เรา​มา​ไว้​ท่าม​กลาง​พวกเรา เพราะ​ตั้งแต่​ใน​สมัย​ของ​ซาอูลแล้ว พวกเรา​ไม่​เคย​ไปหา​พระเจ้า​เพื่อ​ขอ​คำปรึกษา​จาก​พระองค์เลย” 4 ที่ประชุม​ทั้งหมด​ต่าง​เห็นดี​ด้วย เพราะ​พวกเขา​ทุกคน​ชอบ​ความคิดนี้

5 ดาวิด​จึง​เรียก​ประชุม​อิสราเอล​ทั้งหมด​ตั้งแต่​แม่น้ำ​ชิโหร์​ใน​ประเทศ​อียิปต์​ไป​จนถึง​เมือง​เลโบฮามัท เพื่อ​ที่​จะ​ร่วม​กัน​นำ​หีบ​ของ​พระเจ้า​มา​จาก​คิริยาท-เยอาริม 6 และ​ดาวิด​กับ​อิสราเอล​ทั้งหมด​ก็​ได้​ขึ้น​ไป​ที่​เมือง​บาอาลาห์​ซึ่ง​ก็​คือ​เมือง​คิริยาท-เยอาริม​ที่​เป็น​ของ​ชาว​ยูดาห์ เพื่อ​จะ​นำ​หีบ​ของ​พระเจ้า​มา​จาก​ที่นั่น ซึ่ง​ก็​คือ​หีบ​ของ​พระยาห์เวห์​ผู้​ที่​นั่ง​อยู่​บน​บัลลังก์​เหนือ​ทูตสวรรค์​มีปีก​สององค์ เป็น​หีบ​ที่​ได้รับ​การ​เรียกขาน​ตาม​ชื่อ​ของ​พระองค์

7 พวกเขา​ได้​ขนย้าย​หีบ​ใบนั้น​มา​จาก​บ้าน​ของ​อาบีนาดับ​ด้วย​เกวียน​เล่มใหม่ และ​อุสซาห์​กับ​อาหิโย​เป็น​คน​ขับ​เกวียน​เล่มนั้น

8 ดาวิด​กับ​ชาว​อิสราเอล​ทั้งหมด​ต่าง​ก็​เฉลิม​ฉลอง​กัน​อย่าง​สุดเหวี่ยง​ต่อหน้า​พระเจ้า ด้วย​การ​ร้องเพลง เล่น​พิณใหญ่ พิณเล็ก กลองรำมะนา ฉาบ และแตร

9 พวกเขา​มา​ถึง​ที่​ลานนวด​ข้าว​ของ​คิโดน วัว​เกิด​เดิน​สะดุด อุสซาห์​ก็​ได้​ยื่น​มือ​ของ​เขา​ออก​ไป​จับ​หีบนั้นไว้ 10 ความโกรธ​ของ​พระยาห์เวห์​ได้​จุด​พลุ่ง​ขึ้น​ต่อ​อุสซาห์ พระองค์​จึง​ฟาด​เขา​ที่นั่น เพราะ​อุสซาห์​ได้​ยื่น​มือ​ไป​จับ​หีบ​ศักดิ์สิทธิ์ อุสซาห์​จึง​ตาย​อยู่​ที่นั่น​ต่อหน้า​พระเจ้า 11 ดาวิด​รู้สึก​โกรธ เพราะ​พระยาห์เวห์​ได้​ระเบิด​ความโกรธ​ใส่​อุสซาห์ สถานที่นั้น​จึง​มี​ชื่อ​เรียกว่า​เปเรศ-อุสซาห์+ 13:11 เปเรศ-อุสซาห์ ชื่อ​นี้​มี​ความหมาย​ว่า “ระเบิด​ความโกรธ​ใส่​อุสซาห์” มา​จน​ทุกวันนี้

12 ใน​วันนั้น​ดาวิด​รู้สึก​เกรง​กลัว​พระเจ้า เขา​พูด​ว่า “อย่างนี้​จะ​ให้​เรา​นำ​หีบ​ของ​พระเจ้า​กลับ​ไป​บ้าน​กับ​เรา​ได้​ยังไงกัน” 13 แล้ว​ดาวิด​ก็​ไม่​ยอม​นำ​หีบ​ใบนั้น​ไป​ที่​เมือง​ของ​ดาวิด​กับ​เขา​ด้วย แต่​กลับ​ทิ้ง​มัน​ไว้​ที่​บ้าน​ของ​โอเบดเอโดม​ซึ่ง​เป็น​ชาวกัท 14 หีบ​ของ​พระเจ้า​ยังคง​อยู่​กับ​ครอบครัว​ของ​โอเบดเอโดม​ใน​บ้าน​ของ​เขา​เป็น​เวลา​สามเดือน และ​พระยาห์เวห์​ก็​ได้​อวยพร​ให้​กับ​ครอบครัว​ของ​โอเบดเอโดม​และ​ทุกสิ่ง​ทุกอย่าง​ที่​เป็น​ของเขา

14

กษัตริย์​ฮีราม​ส่ง​คน​มา​ช่วย​สร้างวัง

(2 ซมอ. 5:11-12)

1 กษัตริย์​ฮีราม​แห่ง​เมือง​ไทระ​ได้​ส่ง​คน​ส่งข่าว​มาหา​ดาวิด พร้อม​กับ​ส่ง​ไม้​ซุง​สน​ซีดาร์​มา​หลายท่อน พวก​ช่าง​ตัดแต่งหิน และ​พวก​ช่างไม้​เพื่อ​มา​สร้าง​วัง​ให้​กับเขา 2 ดาวิด​รู้​ว่า​พระยาห์เวห์​ได้​ทำ​ให้​เขา​เป็น​กษัตริย์​เหนือ​ชนชาติ​อิสราเอล เพราะ​อาณาจักร​ของ​เขา​เจริญ​รุ่งเรือง​ขึ้น​อย่าง​มาก พระเจ้า​ทำ​อย่างนี้​เพราะ​เห็นแก่​ประชาชน​ชาว​อิสราเอล​ของ​พระองค์

ลูกๆ​ดาวิด​ที่​เกิด​ใน​เยรูซาเล็ม

(2 ซมอ. 5:13-16)

3 ดาวิด​มี​เมีย​มากขึ้น​ใน​เมือง​เยรูซาเล็ม และ​มี​ลูกชาย ลูกสาว​มากขึ้น 4 ต่อไปนี้​คือ​ชื่อ​ของ​ลูกๆ​เขา​ที่​เกิด​ใน​เยรูซาเล็ม คือ​ชัมมุอา โชบับ นาธัน ซาโลมอน 5 อิบฮาร์ เอลีชูอา เอลเปเลท 6 โนกาห์ เนเฟก ยาเฟีย 7 เอลีชามา เบเอลยาดา และเอลีเฟเลท

ดาวิด​ชนะ​ชาวฟีลิสเตีย

(2 ซมอ. 5:17-25)

8 ชาว​ฟีลิสเตีย​ได้ยิน​ว่า​ดาวิด​ได้รับ​การ​แต่งตั้ง​ให้​เป็น​กษัตริย์​เหนือ​อิสราเอล​ทั้งหมด พวก​ฟีลิสเตีย​ทั้งหมด​จึง​ได้​บุกขึ้น​มาหาเขา เมื่อ​ดาวิด​ได้ยิน​เข้า​จึง​ได้​ออก​มา​เผชิญหน้า​กับ​พวกเขา 9 พวก​ชาว​ฟีลิสเตีย​ได้​บุก​ขึ้น​มา​ถึง​หุบเขา​เรฟาอิม 10 ดาวิด​ได้​ถาม​พระเจ้า​ว่า “ข้าพเจ้า​ควร​จะ​ขึ้น​ไป​ต่อสู้​กับ​พวก​ฟีลิสเตีย​หรือไม่ และ​พระองค์​จะ​มอบ​พวกเขา​ไว้​ใน​กำมือ​ของ​ข้าพเจ้า​หรือเปล่า”

พระยาห์เวห์​ตอบ​ดาวิด​ว่า “ไป​ต่อสู้​กับ​พวกเขาเถิด และ​เรา​จะ​มอบ​พวกนั้น​ไว้​ใน​กำ​มือ​ของเจ้า”

11 แล้ว​ดาวิด​กับ​คน​ของ​เขา​ก็​ขึ้น​ไป​สู้รบ​กับ​พวก​ฟีลิสเตีย​ที่​บาอัลเปราซิม​และ​สามารถ​เอา​ชนะ​คน​เหล่านั้น​ได้ ดาวิด​พูดว่า “พระเจ้า​ได้​ทะลุทะลวง​ศัตรู​ของ​เรา​ไป​ผ่านทาง​มือ​เรา​เหมือน​กับ​น้ำ​ที่​ทะลุทะลวง​เขื่อน​ออก​มา” ดังนั้น​สถานที่นั้น​จึง​มี​ชื่อ​เรียกว่า บาอัล-เปราซิม+ 14:11 บาอัล-เปราซิม ชื่อ​นี้​หมายถึง “พระผู้เป็น​เจ้านาย​ได้​ทะลุทะลวง”12 พวก​ฟีลิสเตีย​ได้​ละทิ้ง​พระ​ทั้งหลาย​ของ​พวกเขา​ไว้​ที่นั่น และ​ดาวิด​ก็​ได้​สั่ง​ให้​เผา​พวกมัน​ทิ้ง​จนหมด

13 พวก​ฟีลิสเตีย​ได้​บุก​มา​ที่​หุบเขา​อีก​ครั้งหนึ่ง 14 และ​ดาวิด​ได้​ปรึกษา​กับ​พระเจ้า​อีก และ​พระเจ้า​บอก​กับ​เขา​ว่า “อย่า​โจมตี​พวกเขา​ตรงหน้า แต่​ให้​อ้อม​ไป​โจมตี​พวกเขา​จาก​ทางด้าน​พุ่มบาคา+ 14:14 พุ่มบาคา ไม่​สามารถ​บอก​ได้​ว่า​เป็น​ต้นไม้​ชนิด​ไหน บางคน​เข้าใจ​ว่า​เป็น​ต้นไม้​ประเภท​ที่​มี​ยาง​หอม​หรือ​ต้นสน​ชนิดหนึ่ง บางคน​ก็​เข้าใจ​ว่า​ชื่อ​ใน​ภาษา​ฮีบรู​คำนี้​เป็น​ชื่อ​ของ​สถานที่​แห่งหนึ่ง​ที่​เรียกว่า “บาคาอิม” มาก​กว่า​ที่​จะ​เป็น​ชื่อ​ของ​ต้นไม้​ประเภท​หนึ่ง15 เมื่อ​เจ้า​ได้ยิน​เสียง​ฝีเท้า​บน​ยอด​ของ​พุ่ม​บาคา ให้​ออก​ไป​สู้รบ​ได้​ทันที เพราะ​นั่น​เป็น​เสียง​ของ​พระเจ้า​ที่​กำลัง​ออก​นำหน้า​เจ้า​ไป​มี​ชัย​เหนือ​กองทัพ​ของ​ฟีลิสเตีย” 16 ดาวิด​ทำ​ตาม​ที่​พระเจ้า​สั่ง​เขาไว้ และ​ดาวิด​กับ​กองทัพ​ของ​เขา​ก็​สามารถ​เอา​ชนะ​กองทัพ​ชาว​ฟีลิสเตีย​ได้​ทั้งหมด​ตลอด​เส้นทาง​จาก​เมือง​กิเบโอน​ไป​จนถึง​เมือง​เกเซอร์ 17 ดังนั้น​ชื่อเสียง​ของ​ดาวิด​ก็​แพร่กระจาย​ออก​ไป​ยัง​ประเทศ​ทั้งหลาย​และ​พระยาห์เวห์​ทำให้​ทุกๆ​ชนชาติ​เกรง​กลัวเขา

15

การ​นำ​หีบ​ข้อตกลง​เข้า​เมือง​เยรูซาเล็ม

(2 ซมอ. 6:12-19)

1 ดาวิด​ได้​สร้าง​วัง​ของ​เขา​เอง​ขึ้น​ใน​เมือง​ของดาวิด และ​เขา​ได้​เตรียม​สร้าง​สถานที่​สำหรับ​หีบ​ของ​พระเจ้าด้วย เขา​ได้​ตั้ง​เต็นท์​ขึ้น​หลังหนึ่ง​สำหรับ​หีบ​ใบนั้น 2 แล้ว​ดาวิด​พูด​ว่า “คน​ที่​ไม่​ใช่​ชาว​เลวี​ห้าม​มา​ถือ​หีบ​ของ​พระเจ้า เพราะ​พระยาห์เวห์​ได้​เลือก​พวก​เลวี​ให้​มา​เป็น​ผู้​ถือ​หีบ​ของ​พระยาห์เวห์ และ​ให้​มา​รับใช้​พระองค์​ตลอดไป”

3 ดาวิด​เรียก​ประชุม​ชาว​อิสราเอล​ทั้งหมด​ที่​เมือง​เยรูซาเล็ม เพื่อ​ที่​จะ​นำ​หีบ​ของ​พระยาห์เวห์​ไป​ไว้​ยัง​สถานที่​ที่​เขา​ได้​จัด​เตรียมไว้ 4 และ​ดาวิด​ก็​ได้​รวบรวม​บรรดา​ลูกหลาน​ของ​อาโรน​และ​ชาวเลวี

5 บรรดา​ลูกหลาน​ของ​โคฮาท มี​อุรีเอล​เป็น​หัวหน้า พร้อมกับ​ญาติๆ​ของ​เขา​อีก​หนึ่งร้อย​ยี่สิบคน

6 จาก​บรรดา​ลูกหลาน​ของ​เมรารี มี​อาสายาห์​เป็น​หัวหน้า พร้อม​กับ​ญาติๆ​ของ​เขา​อีก​สองร้อย​ยี่สิบคน

7 จาก​บรรดา​ลูกหลาน​ของ​เกอร์โชม มี​โยเอล​เป็น​หัวหน้า​พร้อมกับ​ญาติๆ​ของ​เขา​อีก​หนึ่งร้อย​สามสิบคน

8 จาก​บรรดา​ลูกหลาน​ของ​เอลีซาฟาน มี​เชไมอาห์​เป็น​หัวหน้า​พร้อมกับ​ญาติๆ​ของ​เขา​อีก​สองร้อยคน

9 จาก​บรรดา​ลูกหลาน​ของ​เฮโบรน มี​เอลีเอล​เป็น​หัวหน้า​พร้อมกับ​ญาติๆ​ของ​เขา​อีก​แปดสิบคน

10 จาก​บรรดา​ลูกหลาน​ของ​อุสซีเอล มี​อัมมีนาดับ​เป็น​หัวหน้า​พร้อมกับ​ญาติๆ​ของ​เขา​อีก​หนึ่งร้อย​สิบสองคน

11 แล้ว​ดาวิด​ก็​เรียก​ตัว​นักบวช​ศาโดก​และ​นักบวช​อาบียาธาร์​รวมทั้ง​ชาว​เลวี​ซึ่ง​ประกอบ​ด้วย อุรีเอล อาสายาห์ โยเอล เชไมอาห์ เอลีเอล​และ​อัมมีนาดับ​เข้าพบ 12 และ​เขา​ก็​ได้​พูด​กับ​คน​เหล่านั้น​ว่า “พวกท่าน​คือ​หัวหน้า​ครอบครัว​ของ​ชาวเลวี พวกท่าน​และ​ญาติๆ​ของ​พวกท่าน​จะ​ต้อง​ชำระ​ตัวเอง​ให้​บริสุทธิ์+ 15:12 ชำระ​ตัวเอง​ให้​บริสุทธิ์ หมายถึง “การ​เตรียม​ตัว​เพื่อ​รับใช้​พระยาห์เวห์” เพื่อ​จะ​ได้​เป็น​ผู้นำ​หีบ​ของ​พระยาห์เวห์​พระเจ้า​ของ​อิสราเอล​ไป​ไว้​ยัง​สถานที่​ที่​เรา​ได้​จัดเตรียม​ไว้ให้ 13 เพราะ​พวกท่าน​ไม่​ได้​ไป​กับ​พวกเรา​ใน​ครั้งแรก​เพื่อ​ไป​หาม​หีบนั้น จึง​ทำ​ให้​พระยาห์เวห์​พระเจ้า​ของ​พวกเรา​ได้​ระเบิด​ความโกรธ​ใส่​พวกเรา เพราะ​พวกเรา​ไม่​ได้​ปรึกษา​กับ​พระองค์​ว่า​จะ​ทำ​เรื่องนี้​อย่างไรดี​ถึง​จะ​เหมาะสม”

14 ดังนั้น​เหล่านักบวช​และ​ชาว​เลวี​จึง​ได้​ชำระ​ตัวเอง​ให้​บริสุทธิ์​เพื่อ​ที่​จะ​ไป​นำ​หีบ​ของ​พระยาห์เวห์​พระเจ้า​ของ​อิสราเอล​ขึ้นมา 15 และ​ชาว​เลวี​ก็​ได้​เป็น​ผู้​หาม​หีบ​ของ​พระเจ้า​ไว้​บน​บ่า​ด้วย​คานหาม เหมือน​กับ​ที่​โมเสส​ได้​สั่ง​ไว้​ตาม​คำพูด​ของ​พระยาห์เวห์

16 ดาวิด​ยัง​ได้​บอก​กับ​พวก​หัวหน้า​ของ​ชาวเลวี ให้​แต่งตั้ง​ญาติๆ​ของ​พวกเขา​ขึ้น​เป็น​นักร้อง เพื่อ​คอย​เปล่งเสียง​ร้องเพลง​อย่าง​ชื่นชม​ยินดี​ไป​พร้อม​กับ​เสียง​เครื่อง​ดนตรี​ต่างๆ​(มี​ทั้ง​เสียง​พิณใหญ่ พิณเล็ก และฉาบ)

17 ดังนั้น ชาวเลวี​จึง​ได้​แต่งตั้ง​เฮมาน​ลูกชาย​โยเอล และ​อาสาฟ​ลูกชาย​ของ​เบเรคิยาห์ ออก​มา​จาก​บรรดา​ญาติๆ​ของเขา และ​ยัง​ได้​แต่งตั้ง​เอธาน​ลูกชาย​ของ​คูชายาห์​ออก​จาก​บรรดา​พี่น้อง​ชาว​เมรารี​ของ​พวกเขา 18 พวกเขา​ได้​แต่งตั้ง​ญาติๆ​ของ​พวกเขา​ขึ้น​เป็น​ผู้ช่วย​คนเหล่านี้ คือ เศคาริยาห์ ยาอาซีเอล เชมิราโมท เยฮีเอล อุนนี เอลีอับ เบไนยาห์ มาอาเสอาห์ มัททีธิยาห์ เอลีเฟเลหุ​และมิกเนยาห์ และ​ให้​โอเบดเอโดม​กับ​เยอีเอล​เป็น​คน​เฝ้า​ประตู

19 เหล่า​นักร้อง​ซึ่ง​ประกอบ​ไป​ด้วย​เฮมาน อาสาฟ​และ​เอธาน​ต้อง​เล่น​ฉาบ​ทอง​สัมฤทธิ์ 20 เศคาริยาห์ อาซีเอล เชมิราโมท เยฮีเอล อุนนี เอลีอับ มาอาเสอาห์​และเบไนยาห์​เล่น​พิณใหญ่​ใน​แบบ​ของ​อาลาโมท+ 15:20 อาลาโมท ความหมาย​ของ​คำนี้​ใน​ภาษา​ฮีบรู​ยัง​ไม่​แน่ชัด มัน​เป็น​การ​กล่าว​อ้าง​ถึง​ท่วง​ทำนอง​บาง​อย่าง​หรือ​ลักษณะ​ของ​การ​เล่น​ดนตรี​แบบ​หนึ่ง แต่​ตาม​ธรรมดา​จะ​แปล​ว่า​พิณ​เสียง​สูง​หรือ​เสียง​ร้อง​หรือ​ส่วน​ที่​สูง​แหลม ส่วน “เชมินิท” เข้าใจ​กัน​ว่า​เป็น​เสียง​พิณ​ที่​ต่ำ​หรือ​เสียง​ร้อง​หรือ​เสียง​เบส​ที่​ต่ำ​ทุ้ม แต่​ใน​ที่นี้​ไม่​น่า​จะ​มี​ความ​หมาย​อย่างนั้น เพราะ​ว่า​พิณ​ใหญ่​น่า​จะ​ให้​เสียง​ทุ้ม​มากกว่า​เสียง​สูง ส่วน​ของ​พิณเล็ก​น่า​จะ​ให้​เสียง​ที่​สูง​กว่า21 ส่วน​มัททีธิยาห์ เอลีเฟเลหุ มิกเนยาห์ โอเบดเอโดม เยอีเอล​และอาซาซิยาห์​เล่น​พิณเล็ก​ใน​แบบ​ของ​เชมินิท+ 15:21 เชมินิท ความหมาย​ของ​คำนี้​ใน​ภาษา​ฮีบรู​ยัง​ไม่​แน่นอน ดู​ที่ “อาลาโมท”22 เคนานิยาห์​ที่​เป็น​ผู้นำ​ใน​การ​ร้องเพลง​ของ​ชาว​เลวี​เป็น​คน​ร้อง​นำ​เพราะ​เขา​มี​ความ​ชำนาญ​ใน​ด้านนี้

23 เบเรคิยาห์​และ​เอลคานาห์​เป็น​นาย​ประตู​เฝ้า​หีบ​ใบนั้น 24 เหล่า​นักบวช คือ เชบานิยาห์ โยชาฟัท เนธันเอล อามาสัย เศคาริยาห์ เบไนยาห์​และเอลีเยเซอร์​เป็น​คน​เป่าแตร​ต่อหน้า​หีบ​ของ​พระเจ้า โอเบดเอโดม​และ​เยฮียาห์​เป็น​นาย​ประตู​เฝ้า​หีบ​ใบนั้น​ด้วย​เหมือนกัน

25 ดาวิด เหล่า​ผู้นำ​ของ​อิสราเอล​และ​บรรดา​ผู้นำ​กองพัน​ก็​ได้​ไป​นำ​หีบ​ข้อตกลง​ของ​พระยาห์เวห์​มาจาก​บ้าน​ของ​โอเบดเอโดม​ด้วย​ความ​ชื่นชม​ยินดี 26 และ​พระเจ้า​ก็​ได้​ช่วย​เหลือ​พวก​ชาวเลวี​ที่​กำลัง​แบก​หีบ​ข้อตกลง​ของ​พระยาห์เวห์​นั้น พวกเขา​ได้​ถวาย​เครื่อง​บูชา​เป็น​วัว​ตัวผู้​เจ็ดตัว​และ​แกะ​ตัวผู้​เจ็ดตัว 27 ดาวิด ชาว​เลวี​ทั้งหมด​ที่​แบก​หีบ​กับ​พวก​นักร้อง​และ​เคนานิยาห์​ผู้นำ​วง​นักร้อง ต่างก็​สวม​เสื้อ​ชุดยาว​ที่​ทำ​จาก​ผ้า​ลินิน​อย่างดี และ​ดาวิด​ก็​สวม​เอโฟด​ที่​ทำ​จาก​ลินิน​ด้วย​เหมือนกัน

28 ดังนั้น​อิสราเอล​ทั้งหมด​จึง​ได้​ร่วม​ขบวน​ไป​กับ​หีบ​ข้อตกลง​ของ​พระยาห์เวห์ พร้อมกับ​ร้อง​ตะโกน​ไป​อย่าง​สนุก​สนาน พวกเขา​ได้​เป่า​แตร​เขา​สัตว์ แตร​ธรรมดา เล่น​ฉาบ พิณใหญ่​และ​พิณเล็ก​ไปด้วย

29 เมื่อ​หีบ​ข้อตกลง​ของ​พระยาห์เวห์​กำลัง​จะ​เข้า​ใน​เมือง​ของ​ดาวิด นาง​มีคาล​ลูกสาว​ของ​ซาอูล​ได้​มอง​ออก​ไป​ที่​หน้าต่าง​และ​เห็น​ดาวิด​กำลัง​เต้นรำ​และ​เล่น​สนุก​สนาน​อยู่ นาง​จึง​คิด​ดูถูก​เขา​ในใจ

16

1 พวกเขา​ได้​นำ​เอา​หีบ​ของ​พระเจ้า​เข้า​มา​วางไว้​ภายใน​เต็นท์​ที่​ดาวิด​ได้​จัดตั้ง​ขึ้น​โดยเฉพาะ และ​พวกเขา​ก็​ได้​เผา​สัตว์​ทั้งตัว​ถวาย​เป็น​เครื่อง​บูชา และ​ถวาย​เครื่อง​สังสรรค์​บูชา​ต่อหน้า​พระเจ้า 2 เมื่อ​ดาวิด​ได้​ถวาย​เครื่อง​บูชา​เหล่านั้น​เสร็จแล้ว เขา​ก็​ได้​อวยพร​ให้​กับ​ประชาชน​ใน​นาม​ของ​พระยาห์เวห์ 3 และ​เขา​ก็​ได้​แจกจ่าย​ขนมปัง​หนึ่ง​ก้อน เค้ก​อินทผลัม​กับ​ขนมลูกเกดอัด​ให้​กับ​ชาว​อิสราเอล​ทุกคน​ทั้งชาย​แลหญิง

4 ดาวิด​ได้​แต่งตั้ง​ชาว​เลวี​บางคน​ให้​ไป​รับใช้​อยู่​ต่อหน้า​หีบ​ของ​พระยาห์เวห์ เพื่อ​ให้​เฉลิม​ฉลอง​พระเกียรติ ขอบคุณ​และ​สรรเสริญ​พระยาห์เวห์ พระเจ้า​ของ​อิสราเอล 5 อาสาฟ​ได้​เป็น​หัวหน้า​และ​มี​เศคาริยาห์​เป็น​ผู้ช่วย ยัง​มี เยอีเอล เชมิราโมท เยฮีเอล มัททีธิยาห์ เอลีอับ เบไนยาห์ โอเบดเอโดม และเยอีเอล เป็น​ผู้​เล่น​พิณใหญ่​และ​พิณเล็ก ส่วน​อาสาฟ​เป็น​คน​ตีฉาบ 6 นักบวช​เบไนยาห์​กับ​นักบวช​ยาฮาซีเอล​เป็น​คน​เป่าแตร​อยู่​ต่อหน้า​หีบ​แห่ง​คำ​สัญญา​ของ​พระเจ้า​เป็น​ประจำ 7 แล้ว​ใน​วันนั้น​เอง ดาวิด​ก็​ได้​ทำ​หน้าที่​เป็น​ผู้นำ​ใน​การ​ขอบคุณ​พระยาห์เวห์ โดย​อาศัย​อาสาฟ​และ​ญาติๆ​ของ​อาสาฟ​คอย​ช่วยเหลือ

เพลง​ขอบคุณ​ของ​ดาวิด

(สดด. 105:1-15; 96:1-13; 106:47-48)

8 ให้​ขอบคุณ​พระยาห์เวห์ ให้​กระจาย​ชื่อ​เสียง​ของ​พระองค์​ออกไป

ให้​บอก​ชนชาติ​ทั้งหลาย​ถึง​สิ่ง​ที่​พระองค์ทำ

9 ให้​ร้องเพลง​ให้​กับ​พระองค์ ให้​ร้องเพลง​สรรเสริญ​พระองค์

ใคร่ครวญ​ถึง​สิ่ง​น่า​ทึ่ง​ทั้งหมด​ที่​พระองค์​ได้ทำ

10 โอ้อวด​ถึง​ชื่อ​อัน​ศักดิ์สิทธิ์​ของ​พระองค์

ขอให้​คน​เหล่านั้น​ที่​แสวงหา​พระยาห์เวห์​มี​ความสุขเถิด

11 ให้​แสวงหา​พระยาห์เวห์​และ​พละกำลัง​ที่​มา​จาก​พระองค์เถิด

ให้​แสวงหา​หน้า​ของ​พระองค์​อยู่เสมอ

12 ให้​ระลึกถึง​เรื่อง​น่าทึ่ง​ทั้งหลาย​ที่​พระองค์ทำ

ให้​ระลึก​ถึง​การอัศจรรย์​ต่างๆ​ที่​พระองค์​ทำ​และ​คำตัดสิน​ทั้งหลาย​ที่​ออก​มา​จาก​ปาก​ของ​พระองค์

13 ลูกหลาน​ของ​อิสราเอล​ผู้รับใช้​ของ​พระองค์เอ๋ย

ลูกหลาน​ของ​ยาโคบ​พวกที่​พระองค์​ได้​เลือกไว้เอ๋ย

14 พระองค์​คือ​พระยาห์เวห์ พระเจ้า​ของ​พวกเรา

คำตัดสิน​ทั้งหลาย​ของ​พระองค์​จะ​เป็น​จริง​อย่างนั้น​ใน​ทุก​หนแห่ง​ทั่วโลก

15 อย่างนั้น ให้​จดจำ​ข้อตกลง​ของ​พระองค์​ตลอดไป

คือ​คำ​สัญญา​ที่​พระองค์​ทำ​ไว้​กับ​คน​ของ​พระองค์​เป็น​พันรุ่น

16 พระองค์​จะ​รักษา​คำ​สัญญา​ที่​ทำ​ไว้​กับ​อับราฮัม

และ​คำ​สาบาน​ของ​พระองค์​ที่​ให้​ไว้​กับ​อิสอัค

17 พระองค์​ทำให้​มัน​เป็น​กฎ​สำหรับ​ยาโคบ

และ​เป็น​ข้อตกลง​ให้​กับ​อิสราเอล​ตลอดไป

18 พระองค์​พูด​ว่า “เรา​จะ​มอบ​ดินแดน​คานาอัน

ให้​เป็น​กรรมสิทธิ์​ของ​เจ้า​ตลอดไป”

19 พระองค์​ได้​ทำ​สิ่งนี้​ตอน​ที่​พวกเขา​ยัง​มี​กัน​อยู่​ไม่​กี่คน

และ​ยัง​เป็น​คน​ต่างด้าว​แค่​กระจุกเดียว​ใน​ดินแดน​นั้น​อยู่เลย

20 พวกเขา​เร่ร่อน​พเนจร​จาก​ชนชาติหนึ่ง​ไป​อีก​ชนชาติหนึ่ง

จาก​อาณาจักรหนึ่ง​ไป​ยัง​อีก​อาณาจักรหนึ่ง

21 แต่​พระเจ้า​ไม่​ยอม​ให้​ใคร​ข่มเหง​พวกเขา

พระองค์​ได้​เตือน​พวก​กษัตริย์​ทั้งหลายว่า

22 “อย่า​แตะต้อง​คน​เหล่านั้น​ที่​เรา​ได้​เลือกไว้แล้ว

อย่า​ได้​ทำร้าย​พวก​ผู้พูดแทนเรา”

23 ทุกคน​บน​โลกนี้ ร้องเพลง​ให้​กับ​พระยาห์เวห์เถิด

ให้​ประกาศ​วันแล้ว​วันเล่า​ถึง​ความรอด​ที่​มา​จาก​พระองค์

24 ประกาศ​ให้​ชนชาติ​ต่างๆ​รู้ถึง​ความยิ่งใหญ่​ของ​พระองค์

ประกาศ​ให้​ทุกคน​รู้ถึง​สิ่ง​น่าทึ่ง​ต่างๆ​ที่​พระองค์ทำ

25 เพราะ​พระยาห์เวห์นั้น​ยิ่งใหญ่​และ​สมควร​ได้รับ​การ​สรรเสริญ​อย่างยิ่ง

พระองค์​น่ายำเกรง​กว่า​พระเจ้าทั้งปวง

26 เพราะ​พระเจ้า​ทั้งสิ้น​ของ​ชนชาติ​เหล่านั้น​เป็น​แค่​รูปเคารพ

แต่​พระยาห์เวห์​เป็น​ผู้ที่​สร้าง​ฟ้าสวรรค์

27 รัศมี​และ​บารมี​ของ​พระองค์​แผ่กระจาย​ออก​มา​จาก​พระองค์

อำนาจ​และ​ความชื่นบาน​อยู่​ใน​บ้าน​ของ​พระองค์

28 ตระกูล​ของ​ชนชาติ​ต่างๆ​ทั่วโลกเอ๋ย ให้​สรรเสริญ​พระยาห์เวห์

สำหรับ​สง่าราศี​และ​พละกำลัง​ของ​พระยาห์เวห์เถิด

29 ให้​สรรเสริญ​พระยาห์เวห์​สำหรับ​ชื่อ​อันมี​สง่าราศี​ของ​พระองค์

ให้​นำ​เครื่อง​บูชา​เข้ามา​อยู่​ต่อหน้า​พระองค์

ให้​ก้มกราบ​ลง​ต่อหน้า​พระยาห์เวห์​ใน​วิหาร​อัน​สง่างาม​ของ​พระองค์

30 มนุษย์​บน​แผ่นดิน​โลก​ทุกคนเอ๋ย ให้​ตัว​สั่นเทิ้ม​เมื่อ​อยู่​เบื้องหน้า​พระองค์เถิด

โลก​ทั้งใบ​ก็​อยู่​อย่าง​มั่นคง​จะ​ไม่​มี​วัน​สั่นคลอน

31 ขอให้​ฟ้าสวรรค์​เฉลิม​ฉลองกัน ขอให้​แผ่นดินโลก​ชื่นชม​ยินดี

ให้​คน​พูด​กัน​ท่ามกลาง​ชนชาติ​ทั้งหลายๆ​ว่า “พระยาห์เวห์​ทรง​ครอบ​ครอง”

32 ขอให้​ทะเล​และ​ทุกสิ่ง​ทุกอย่าง​ใน​ทะเลนั้น​โห่ร้อง​ยินดี

ให้​ท้องทุ่ง​และ​ทุกสิ่ง​ทุกอย่าง​ใน​มัน​ร่าเริงยินดี

33 ขอให้​ต้นไม้​ใน​ป่า​ชื่นชม​ยินดี​ต่อหน้า​พระยาห์เวห์

เมื่อ​พระองค์​กำลัง​เสด็จมา พระองค์​กำลัง​มา​ตัดสิน​แผ่นดิน​โลกนี้

34 ให้​ขอบคุณ​พระยาห์เวห์​เพราะ​พระองค์นั้น​ดีแท้

ความรักมั่นคง​ของ​พระองค์​คงอยู่​ตลอดไป

35 ให้​ท่าน​พูดว่า

“ข้าแต่​พระเจ้า ผู้ช่วยให้รอด​ของ​พวกเรา ได้โปรด​ช่วยกู้​พวกเรา​ด้วยเถิด

โปรด​รวบรวม​และ​ช่วย​พวกเรา​ให้รอดพ้น​จาก​ชนชาติต่างๆ

เพื่อ​พวกเรา​จะ​ได้​ขอบคุณ​ชื่อ​อันศักดิ์สิทธิ์​ของพระองค์

แล้ว​จะ​ได้​โอ้อวด​ถึง​สิ่ง​น่าสรรเสริญ​ทั้งหลาย​ที่​พระองค์​ได้ทำ

36 ขอ​สรรเสริญ​พระยาห์เวห์​พระเจ้า​แห่ง​อิสราเอล

ผู้​เป็น​อยู่​ตลอด​มา​และ​จะ​คงอยู่​ตลอดไป

แล้ว​ประชาชน​ทั้งหลาย​ก็​พูด​ว่า ‘อาเมน’ และ​พวกเขา​ได้​สรรเสริญ​พระยาห์เวห์”

37 ดาวิด​ได้​ทิ้ง​ให้​อาสาฟ​กับ​ญาติๆ​ของ​เขา​ไว้ ให้​อยู่​ต่อหน้า​หีบ​แห่ง​ข้อตกลง​ของ​พระยาห์เวห์ เพื่อ​รับใช้​ประจำ​ต่อหน้า​หีบ​ตาม​งาน​ที่​ต้อง​ทำ​ใน​แต่​ละ​วันนั้น 38 ดาวิด​ก็​ได้​ให้​โอเบดเอโดม​และ​เยฮียาห์​กับ​ญาติๆ​ของ​พวกเขา​อีก​หกสิบแปด​คน อยู่​ที่​นั่นด้วย โอเบดเอโดม​ลูกชาย​ของ​เยดูธูน​กับ​โฮสาห์​เป็น​คน​เฝ้าประตู

39 และ​ที่​หน้า​เต็นท์​ศักดิ์สิทธิ์ ของ​พระยาห์เวห์ ที่​ตั้ง​อยู่​ใน​สถานที่​สูง ใน​กิเบโอน มี​นักบวช​ศาโดก​และ​เหล่า​นักบวช​เพื่อนๆ​ของเขา 40 ทำ​หน้าที่​เผา​สัตว์​ทั้งตัว​บน​แท่นบูชา​ถวาย​เป็น​เครื่อง​บูชา​ให้​กับ​พระยาห์เวห์​เป็น​ประจำ​ทุกเช้าเย็น​ตาม​ทุกสิ่ง​ที่​ได้​เขียนไว้​ใน​กฏ​ของ​พระยาห์เวห์ ที่​พระองค์​ได้​สั่งไว้​กับ​ชนชาติ​อิสราเอล 41 ยัง​มี​เฮมาน เยดูธูน​และ​คนอื่นๆ​ที่​ได้รับ​เลือก​และ​ถูก​ระบุ​ชื่อไว้​ให้​อยู่​ที่นั่น​เพื่อ​ร้องเพลง​ขอบคุณ​พระยาห์เวห์ อย่างเช่น “เพราะ​ความรักมั่นคง​ของ​พระองค์​คง​อยู่​ตลอดไป”+ 16:41 เพราะ​ความรักมั่นคง​ของ​พระองค์​คง​อยู่​ตลอดไป ดู​ใน 2 พงศาวดาร 7:6 และ​ใน สดุดี 118 และ 13642 มี​พวกแตร​และ​ฉาบ​อยู่​ที่นั่น​กับ​เฮมาน​และ​เยดูธูนด้วย เพื่อ​ให้​คน​เหล่านั้น​ใช้​มัน​เล่น​บรรเลง​ประกอบ​เพลง​ถวาย​ให้​กับ​พระเจ้า และ​บรรดา​ลูกชาย​ของ​เยดูธูน​เป็น​คน​เฝ้า​ประตู

43 แล้ว​ประชาชน​ทั้งหมด​ก็​กลับ​บ้าน และ​ดาวิด​ก็​กลับ​วัง​ของ​เขา​เพื่อ​ที่​จะ​ไป​อวยพร​ให้​กับ​ครอบครัว​ของเขา

17

พระเจ้า​ให้​สัญญา​กับ​ดาวิด

(2 ซมอ. 7:1-17)

1 เมื่อ​ดาวิด​ได้​เข้า​มา​อยู่​ใน​บ้าน​ของ​เขาแล้ว เขา​ก็​ได้​พูด​กับ​นาธัน​ผู้พูดแทนพระเจ้า​ว่า “ดูสิ เรา​ได้​ใช้​ชีวิต​อยู่​ใน​บ้าน​ที่​สร้าง​จาก​ไม้สน​ซีดาร์ แต่​หีบ​แห่ง​ข้อตกลง​ของ​พระยาห์เวห์​ยัง​อยู่​ใน​เต็นท์เลย”

2 นาธัน​จึง​ตอบ​ดาวิด​ไป​ว่า “อยาก​ทำ​อะไร​ก็​ทำ​ไปเถิด เพราะ​พระเจ้า​สถิต​อยู่​กับท่าน”

3 แต่​ใน​คืน​นั้นเอง คำพูด​ของ​พระเจ้า​ก็​มา​ถึง​นาธันว่า

4 “ให้​ไป​บอก​กับ​ดาวิด​ผู้รับใช้​ของ​เราว่า นี่​คือ​สิ่ง​ที่​พระยาห์เวห์​พูด ‘ไม่​ใช่​เจ้าหรอก​ที่​จะ​เป็น​คน​สร้าง​บ้าน​ให้​เราอยู่ 5 นับ​ตั้งแต่​วัน​ที่​เรา​ได้​นำ​ชนชาติ​อิสราเอล​ออก​จาก​อียิปต์​มา​จนถึง​ทุกวันนี้ เรา​ยัง​ไม่​เคย​อาศัย​อยู่​ใน​บ้าน​มา​ก่อน แต่​เรา​ได้​ย้าย​จาก​เต็นท์นี้​ไป​เต็นท์โน้น ย้าย​จาก​ที่พักนี้​ไป​ที่พักโน้น 6 ไม่ว่า​เรา​ได้​ย้าย​ไป​ไหน​ก็​ตาม​ทั่วทั้ง​อิสราเอล เรา​เคย​พูด​กับ​พวก​ผู้นำ​ของ​อิสราเอล​ที่​เรา​ได้​สั่ง​ให้​คอยดูแล​ประชาชน​ของ​เรา​หรือเปล่า​ว่า ทำไม​พวกเจ้า​ถึง​ไม่​ได้​สร้าง​บ้าน​ที่​ทำ​จาก​ไม้สน​ซีดาร์​ให้​กับเรา’”

7 “เจ้า​จะ​ต้อง​ไป​พูด​กับ​ดาวิด​ผู้รับใช้​ของ​เรา​ว่า ‘นี่​คือ​สิ่ง​ที่​พระยาห์เวห์ ผู้มีฤทธิ์ทั้งสิ้น​พูด “เรา​ได้​นำ​เจ้า​มา​จาก​ทุ่งหญ้า​เลี้ยงสัตว์ จาก​การ​ไล่ต้อน​ฝูง​แพะแกะ มา​เป็น​ผู้ปกครอง​เหนือ​ประชาชน​อิสราเอล​ของเรา 8 และ​เรา​ได้​อยู่​กับ​เจ้า​ใน​ทุกๆ​ที่​ที่​เจ้า​ไป เรา​ได้​กำจัด​ศัตรู​ทั้งหมด​ของ​เจ้า​ออก​ไป​ต่อหน้าเจ้า เรา​จะ​ทำให้​เจ้า​เป็น​คน​ที่​มี​ชื่อเสียง​โด่งดัง​คนหนึ่ง​บน​โลกนี้ 9 และ​เรา​จะ​หา​สถานที่​ให้​กับ​ประชาชน​ชาว​อิสราเอล​ของเรา เรา​จะ​ปลูกฝัง​พวกเขา​ไว้​ที่นั่น เพื่อ​พวกเขา​จะ​ได้​อาศัย​อยู่​ที่นั่น​และ​ไม่​ถูก​รบกวน​อีก​ต่อไป พวก​คนชั่ว​ที่​เคย​กดขี่​พวกเขา​ก็​จะ​ไม่​สามารถ​ทำ​กับ​พวกเขา​อย่าง​ที่​เคย​ทำ​มา​ก่อน​ได้​อีก 10 สิ่ง​เลวร้าย​เหล่านั้น​เกิดขึ้น แต่​เรา​ได้​แต่งตั้ง​พวก​ผู้นำ​ขึ้น​เหนือ​ประชาชน​ชาว​อิสราเอล​ของเรา และ​เรา​จะ​ปราบปราม​พวกศัตรู​ทั้งหมด​ของเจ้า แล้ว​เรา​ขอบอก​เจ้า​ว่า เป็น​เราเอง​ยาห์เวห์​ที่จะ​สร้าง​บ้าน​ให้​กับเจ้า+ 17:10 สร้าง​บ้าน​ให้​กับเจ้า บ้าน​ใน​ที่นี้ หมายถึง จะ​ตั้ง​ราชวงศ์​ของ​ดาวิด​ขึ้นมา11 เมื่อ​วันเวลา​ของ​เจ้า​ครบแล้ว และ​เจ้า​ได้​ไป​อยู่​กับ​บรรพบุรุษ​ของ​เจ้า แล้วเรา​จะ​ทำ​ให้​เลือดเนื้อเชื้อไข​ของ​เจ้า คือ​ลูกชาย​คนหนึ่ง​ของ​เจ้า​ได้​ครอง​บัลลังก์​สืบต่อ​จากเจ้า และ​เรา​ก็​จะ​ตั้ง​ให้​อาณาจักร​ของ​เขา​มั่นคง 12 เขา​จะ​เป็น​คน​ที่​สร้าง​บ้าน​ให้​กับเรา และ​เรา​ก็​จะ​ตั้ง​ให้​บัลลังก์​ของ​เขา​มั่นคง​ตลอดไป 13 เรา​จะ​เป็น​พ่อ​ของเขา​และ​เขา​ก็​จะ​เป็น​ลูกชาย​ของเรา เรา​จะ​ไม่​เอา​ความรักมั่นคง​ของ​เรา​ไป​จาก​ตัวเขา​อย่าง​ที่​เรา​เคย​เอา​ไป​จาก​ซาอูล​ผู้​ที่​เคย​อยู่​ก่อน​หน้าเจ้า 14 แต่​เรา​จะ​แต่งตั้ง​เขา​ใน​บ้าน​และ​อาณาจักร​ของ​เรา​ตลอดไป แล้ว​บัลลังก์​ของ​เขา​ก็​จะ​มั่นคง​ตลอดไป”’”

15 นาธัน​บอก​ดาวิด​เรื่อง​นิมิต​และ​ทุกสิ่ง​ทุกอย่าง​ที่​พระเจ้าพูด

คำ​อธิษฐาน​ของ​ดาวิด

(2 ซมอ. 7:18-29)

16 แล้ว​กษัตริย์​ดาวิด​ก็​ได้​เข้า​ไป​นั่ง​อยู่​ใน​เต็นท์​ศักดิ์สิทธิ์​ต่อหน้า​พระยาห์เวห์ และ​พูดว่า

“ข้าแต่พระยาห์เวห์​ผู้เป็น​พระเจ้า ข้าพเจ้า​เป็น​ใคร​และ​ครอบครัว​ของ​ข้าพเจ้า​เป็น​ใคร​กันหรือ พระองค์​ถึง​ได้​ทำ​สิ่ง​ต่างๆ​ให้​กับ​ข้าพเจ้า​มากมาย​ขนาดนี้ 17 แต่​ดู​เหมือน​ว่า​มัน​ยัง​น้อย​ไป​ใน​สายตา​ของ​พระองค์ ข้าแต่พระเจ้า พระองค์​ยัง​ได้​สัญญา​เกี่ยวกับ​ครอบครัว​ของ​ผู้รับใช้​ของ​พระองค์​ที่​ยัง​มา​ไม่ถึง และ​พระองค์​ยัง​ทำ​กับ​ข้าพเจ้า​ราวกับ​เป็น​คน​สำคัญมาก 18 มี​อะไร​อีก​ไหม​ที่​ข้าพเจ้า​จะ​ทำ​ให้​กับ​พระองค์ได้ ให้​สม​กับ​ที่​พระองค์​ให้เกียรติ​กับ​ข้าพเจ้า​ผู้รับใช้​พระองค์ พระองค์เอง​ก็​รู้จัก​ผู้รับใช้​พระองค์ดี 19 ข้าแต่พระยาห์เวห์ พระองค์​ทำ​สิ่ง​ที่​ยิ่งใหญ่​ทั้งหมดนี้ไป พระองค์​ทำ​เพื่อ​เห็นแก่​ผู้รับใช้​ของ​พระองค์ พระองค์​ทำ​ตาม​ที่​พระองค์​อยาก​ทำ สิ่ง​ที่​ยิ่งใหญ่เหล่านี้​พระองค์​ทำให้​คน​รู้กัน​ไปทั่ว 20 ข้าแต่พระยาห์เวห์ ไม่​มี​ใคร​เหมือน​กับ​พระองค์​อีกแล้ว และ​ไม่​มี​พระเจ้า​องค์ไหน​อีก​นอกจาก​พระองค์​เท่านั้น ทุกอย่าง​ที่​เรา​ได้ยิน​มา​ทำให้​เรา​เชื่อ​ว่า​เรื่องนี้จริง 21 และ​จะ​มี​ใคร​เป็น​เหมือน​อิสราเอล​ชนชาติ​ของ​พระองค์เล่า เป็น​ชาติ​เดียว​ใน​โลก​ที่​พระเจ้า​ได้​ไถ่​ออก​มา​จาก​การเป็นทาส เพื่อ​จะ​ได้​มา​เป็น​ประชาชน​ของ​พระองค์เอง พระองค์​ได้​สร้าง​ชื่อเสียง​ให้​กับ​พระองค์เอง​ด้วย​การกระทำ​อัน​ยิ่งใหญ่​และ​น่าเกรง​ขาม​เหล่านี้ โดย​การขับไล่​ชนชาติ​ต่างๆ​ออกไป เพื่อ​เปิด​ทาง​ให้​กับ​ประชาชน​ของ​พระองค์ ผู้ที่​พระองค์​ได้​ไถ่​ออก​มา​จาก​การเป็นทาส​ใน​ประเทศ​อียิปต์ 22 ข้าแต่พระยาห์เวห์ พระองค์​ได้​ทำ​ให้​ประชาชน​ชาว​อิสราเอล​ของ​พระองค์ เป็น​ชนชาติ​ของ​พระองค์​ตลอดไป และ​ตัวพระองค์เอง​ก็​ได้​มา​เป็น​พระเจ้า​ของ​พวกเขา

23 ข้าแต่พระยาห์เวห์ ขอให้​คำ​สัญญา​ที่​พระองค์​ได้​พูด​ไว้​เกี่ยวกับ​ผู้รับใช้​ของ​พระองค์ และ​ครอบครัว​ของ​เขานั้น​อยู่​อย่าง​มั่นคง​ตลอดไปเถิด และ​ขอ​ให้​พระองค์​ทำ​ตาม​ที่​พระองค์​ได้​สัญญาไว้ 24 เพื่อ​มัน​จะ​ได้​เป็น​สิ่ง​ที่​พิสูจน์ได้ และ​ชื่อเสียง​ของ​พระองค์​จะ​ยิ่งใหญ่​ตลอดไป เมื่อ​คน​พูด​กัน​ว่า ‘พระยาห์เวห์​ผู้มีฤทธิ์ทั้งสิ้น พระเจ้า​ของ​ชาว​อิสราเอลนั้น เป็น​พระเจ้า​ของ​ชนชาติ​อิสราเอล​จริงๆ’ และ​เพื่อ​ครอบครัว​ของ​ข้าพเจ้า​จะ​ได้​ตั้ง​มั่นคง​อยู่​ต่อหน้าพระองค์

25 เพราะ​พระองค์​ผู้เป็นพระเจ้า​ของ​ข้าพเจ้า​ได้​เปิดเผย​กับ​ผู้รับใช้​ของ​พระองค์แล้ว​ว่า พระองค์​จะ​สร้าง​บ้าน​ให้​เขา ผู้รับใช้​ของ​พระองค์​จึง​กล้า​ที่​จะ​มา​อธิษฐาน​ต่อหน้า​ของพระองค์ 26 ข้าแต่พระยาห์เวห์ พระองค์​คือ​พระเจ้า และ​ตอนนี้ พระองค์​ได้​สัญญา​สิ่งดี​สิ่งนี้​กับ​ผู้รับใช้​ของ​พระองค์ 27 ตอนนี้ พระองค์​เห็นดีด้วย​ที่​จะ​อวยพร​ให้กับ​ครอบครัว​ของ​ผู้รับใช้​พระองค์ ซึ่ง​มัน​จะ​คงอยู่​ตลอดไป​ต่อหน้า​พระองค์ ข้าแต่พระยาห์เวห์ เพราะ​พระองค์​อวยพรใคร คนนั้น​ก็​จะ​ได้รับ​พระพร​ตลอดไป”

18

ดาวิด​ได้​ชัยชนะ​เหนือ​ชาติต่างๆ

(2 ซมอ. 8:1-14)

1 ต่อมา​ภายหลัง ดาวิด​ได้​โจมตี​ชาว​ฟีลิสเตีย​และ​เอาชนะ​พวกเขาได้​และ​ทำให้​พวกนั้น​อยู่​ใต้บังคับ เขา​ได้​ยึด​เมือง​กัท​และ​หมู่บ้าน​โดย​รอบไว้​ได้​จาก​พวก​ฟีลิสเตีย

2 ดาวิด​ยัง​ได้​เอาชนะ​พวก​โมอับ และ​ประชาชน​ชาว​โมอับ​ก็​กลาย​เป็น​ทาส​ของ​ดาวิด​ที่​ต้อง​คอย​ส่ง​ส่วย​ให้​กับเขา

3 ดาวิด​ต่อสู้​กับ​กษัตริย์​ฮาดัดเอเซอร์​แห่ง​เมือง​โศบาห์​ไป​จน​ถึง​ฮามัท ตอน​ที่​ดาวิด​ไป​ตั้ง​อนุสาวรีย์​ให้​กับ​ตัวเอง​ที่​ลุ่ม​แม่น้ำ​ยูเฟรตีส 4 ดาวิด​ยึด​เอา​รถรบ​ไว้​ได้​หนึ่งพันคัน ทหารม้า​เจ็ดพันคน และ​ทหาร​เดินเท้า​สองหมื่น​คน​มา​จาก​กษัตริย์​ฮาดัดเอเซอร์ และ​ยัง​ได้​ตัด​เส้นเอ็น​ที่​ขาหลัง​ของ​ม้า​ทุกตัว เหลือ​ไว้​เพียง​หนึ่งร้อย​ตัว​สำหรับ​ลาก​รถรบ

5 เมื่อ​ชาว​อารัม​แห่ง​เมือง​ดามัสกัส​มา​ช่วย​กษัตริย์​ฮาดัดเอเซอร์​ของ​เมือง​โศบาห์ ดาวิด​ได้​ฆ่า​ทหาร​ชาว​อารัม​ตาย​ไป​สองหมื่น​สองพันคน 6 แล้ว​ดาวิด​ก็​ได้​จัด​กำลัง​ทหาร​ไว้​จำนวน​หนึ่ง​ให้​อยู่​ใน​เขต​ของ​ชาว​อารัม​ที่​มี​ดามัสกัส​เป็น​เมือง​หลวง และ​ประชาชน​ชาว​อารัม​ก็​กลาย​เป็น​ทาส​ของ​ดาวิด​ที่​ต้อง​ส่ง​ส่วย​ให้​กับเขา พระยาห์เวห์​ได้​ให้​ชัยชนะ​กับ​ดาวิด​ใน​ทุกๆ​ที่​ที่​เขาไป

7 ดาวิด​ได้​ยึด​เอา​โล่​ทองคำ​ที่​พวก​นายทหาร​ของ​กษัตริย์​ฮาดัดเอเซอร์ถือ แล้ว​เอา​พวกมัน​ไป​ไว้​ที่​เมือง​เยรูซาเล็ม 8 และ​ยัง​ได้​ยึด​เอา​ทอง​สัมฤทธิ์​จำนวน​มากมาย​มหาศาล​มา​จาก​เมืองเทบาห์​และ​เมืองคูน ซึ่ง​เป็น​เมือง​ของ​กษัตริย์​ฮาดัดเอเซอร์​ไว้ด้วย ซึ่ง​ต่อมา​ภายหลัง​ซาโลมอน​ได้​ใช้​ทอง​สัมฤทธิ์​นี้​ทำ​ขันทะเล+ 18:8 ขันทะเล ขัน​เก็บ​น้ำ​ขนาด​ใหญ่​ที่​ทำ​จาก​ทอง​สัมฤทธิ์​ตั้ง​อยู่​ใน​วิหาร ดู​ใน 2 พงศาวดาร 4:2-6 และ​เสา​หลาย​ต้น รวม​ทั้ง​ข้าวของ​เครื่องใช้​อีก​หลายอย่าง​สำหรับวิหาร

9 เมื่อ​กษัตริย์​โทอู​แห่ง​เมือง​ฮามัท​ได้ยิน​ข่าว​ว่า ดาวิด​เอาชนะ​กองทัพ​ทั้งหมด​ของ​กษัตริย์​ฮาดัดเอเซอร์​แห่ง​เมือง​โศบาห์ได้ 10 เขา​จึง​ส่ง​ฮาโดรัม​ลูกชาย​ของเขา​มา​พบ​กษัตริย์​ดาวิด​เพื่อ​ถาม​ทุกข์สุข​และ​แสดง​ความยินดี​กับ​ดาวิด เพราะ​กษัตริย์​ฮาดัดเอเซอร์​เคย​มา​ทำ​สงคราม​และ​เอาชนะ​กษัตริย์​โทอูมาก่อน ฮาดัดเอเซอร์​ทำ​สงคราม​กับ​โทอูบ่อยๆ กษัตริย์​โทอู​ยัง​ให้​ฮาโดรัม​ขน​ของ​ทุกชนิด​ที่​ทำ​จาก​ทอง เงิน​และ​ทอง​สัมฤทธิ์ นำ​มา​ให้​กับ​กษัตริย์​ดาวิดด้วย 11 กษัตริย์​ดาวิด​ได้​เอา​ทอง​และ​เงิน​ที่​เขา​ยึด​มา​ได้​จาก​ชาติ​ต่างๆ​คือ เอโดม โมอับ ชาว​อัมโมน ชาว​ฟีลิสเตีย​และ​ชาว​อามาเลค มา​อุทิศ​ให้​กับ​พระยาห์เวห์

12 อาบีชัย​ลูกชาย​ของ​นาง​เศรุยาห์​ได้​ฆ่า​ชาว​เอโดม​หนึ่งหมื่น​แปดพันคน​ตาย​ใน​หุบเขาเกลือ 13 เขา​ได้​จัด​กำลัง​ทหาร​จำนวนหนึ่ง​ให้​อยู่​ใน​เอโดม​และ​ประชาชน​ชาว​เอโดม​ทั้งหมด​ก็​กลาย​เป็น​ทาส​ของ​ดาวิด และ​พระยาห์เวห์​ให้​ชัยชนะ​กับ​ดาวิด​ใน​ทุกที่​ที่​ดาวิดไป

ข้าราชการ​คน​สำคัญ​ของ​ดาวิด

(2 ซมอ. 8:15-18; 20:23-26)

14 ดาวิด​ได้​เป็น​กษัตริย์​เหนือ​ชนชาติ​อิสราเอล​ทั้งหมด และ​เขา​ได้​ให้​ความยุติธรรม​และ​ความถูกต้อง​กับ​ประชาชน​ทั้งหมด​ของเขา 15 โยอาบ​ลูกชาย​ของ​นาง​เศรุยาห์​ได้​เป็น​แม่ทัพ เยโฮชาฟัท​ลูกชาย​ของ​อาหิลูด​เป็น​เลขานุการ 16 ศาโดก​ลูกชาย​ของ​อาหิทูบ​และ​อาหิเมเลค​ลูกชาย​ของ​อาบียาธาร์​เป็น​นักบวช ชาวชา​เป็น​ผู้​จดบันทึก+ 18:16 ผู้​จดบันทึก คน​ที่​ทำ​หน้าที่​จด​บันทึก​หรือ​คัดลอก​บรรดา​หนังสือ​หรือ​จดหมาย คน​เหล่านี้​ได้​ใช้​เวลา​ใน​การ​เขียน​สิ่ง​ต่างๆ​มาก​จน​กระทั่ง​กลาย​เป็น​ผู้​ชำนาญ​ที่​รู้​ความหมาย​ของ​ตัว​หนังสือ​เป็น​อย่างดี17 เบไนยาห์​ลูกชาย​ของ​เยโฮยาดา​เป็น​แม่ทัพ​ของ​ชาว​เคเรธี​และ​ชาว​เปเลท+ 18:17 ชาว​เคเรธี​และ​ชาว​เปเลท พวกเขา​คือ​ทหาร​ที่​คอย​ปกป้อง​กษัตริย์ และ​บรรดา​ลูกชาย​ของ​ดาวิด​ได้​เป็น​เจ้าหน้าที่​ระดับ​สูง​ที่​คอย​อยู่​เคียง​ข้าง​กษัตริย์

19

ดาวิด​รบชนะ​อัมโมน​กับ​อารัม

(2 ซมอ. 10:1-19)

1 ต่อมา กษัตริย์​นาหาช​ของ​ชาว​อัมโมนตาย และ​ลูกชาย​ของเขา​ขึ้น​เป็น​กษัตริย์แทน 2 ดาวิด​พูด​ว่า “เรา​จะ​ดี​กับ​ฮานูน​ที่​เป็น​ลูกชาย​ของ​นาหาช เพราะ​พ่อ​ของ​เขา​ดี​กับ​เรา​มาก่อน” ดังนั้น ดาวิด​จึง​ส่ง​คน​ส่งข่าว​หลายคน​มา​แสดง​ความเสียใจ​กับ​ฮานูน​ที่​พ่อ​ของ​เขาตาย เมื่อ​บรรดา​ตัวแทน​ของ​ดาวิด​มา​ถึง​เมือง​ของ​พวก​อัมโมน​และ​มา​พบ​กับ​ฮานูน​เพื่อ​ที่​จะ​แสดง​ความเสียใจ​กับเขา

3 พวก​เจ้าหน้าที่​ชาว​อัมโมน​พูด​กับ​ฮานูน​ว่า “ท่าน​คิด​ว่า​ดาวิด​กำลัง​ให้​เกียรติ​กับ​พ่อ​ของ​ท่าน เพราะ​เขา​ได้​ส่ง​คนเหล่านี้​มา​ปลอบโยน​ท่าน​อย่างนั้นหรือ ตัวแทน​ของ​เขา​มา​พบ​กับ​ท่าน​เพื่อ​จะ​มา​สำรวจ และ​สอดแนม​แผ่นดิน​ของ​ท่าน​เพื่อ​จะ​ได้​ทำลาย​มัน​ต่างหาก​เล่า” 4 ฮานูน​จึง​จับ​บรรดา​ตัวแทน​ของ​ดาวิด​มา​และ​โกน​เครา+ 19:4 โกน​เครา กฏ​ของ​โมเสส​ห้าม​ไม่​ให้​ผู้ชาย​โกน​เครา​ออก พวกเขา​และ​ฮานูน​ก็​ได้​ตัด​เสื้อผ้า​ของ​พวกเขา​ออก​ข้าง​หนึ่งตั้งแต่​สะโพก​ลงไป และ​ได้​ขับไล่​พวกเขา​ออกไป

5 มี​คน​มา​บอก​ข่าว​เกี่ยวกับ​คนเหล่านี้​ให้​ดาวิดฟัง และ​ดาวิด​ก็​ได้​ส่ง​ผู้ส่งข่าว​หลายคน​มา​พบ​พวกเขา เพราะ​พวกเขา​รู้สึก​อับอาย​มาก กษัตริย์​ดาวิด​ได้​พูด​ว่า “ให้​อยู่​ใน​เยริโค​ต่อไป​จนกว่า​เครา​ของ​พวกท่าน​จะ​งอก​ออก​มา​ใหม่ แล้วค่อย​กลับมา”

6 เมื่อ​พวก​อัมโมน​รู้​ว่า​พวกเขา​ได้​ทำ​ให้​ดาวิด​เกลียด ฮานูน​กับ​พวก​อัมโมน​จึง​ได้​เอา​เงิน​ประมาณ​สามสิบสี่ตัน​ไป​จ้าง​รถรบ​กับ​ทหารม้า​จาก​เมโสโปเตเมีย จาก​อารัม-มาอาคาห์ และจาก​โศบาห์ 7 พวกเขา​ยัง​ได้​จ้าง​รถรบ​สามหมื่น​สองพันคัน​และ​กษัตริย์​ของ​มาอาคาห์ รวมทั้ง​กองทัพ​ของเขา​มาด้วย และ​พวกเขา​ทั้งหมด​ก็​ได้​มา​ตั้ง​ค่าย​อยู่​ใกล้​กับ​เมือง​เมเดบา พวก​อัมโมน​ได้​เรียก​ชุมนุม​คน​ของ​พวกเขา​ทั้งหมด​จาก​เมือง​ต่างๆ​เพื่อ​มา​สู้รบด้วย

8 เมื่อ​ดาวิด​ได้ยิน​ข่าวนี้ เขา​ก็​ได้​ส่ง​โยอาบ​และ​กองทัพ​ทั้งหมด​ไป​ที่นั่น 9 พวก​อัมโมน​ได้​ออก​มา​ตั้ง​แถว​เตรียม​สู้รบ​อยู่​ที่​ประตูเมือง ส่วน​บรรดา​กษัตริย์​ที่​เข้า​ร่วม​รบ​ด้วย​ต่าง​ก็​ตั้ง​ทัพ​อยู่​ที่​ท้องทุ่ง

10 โยอาบ​เห็น​ว่า​มี​กองทัพ​ตั้ง​ขนาบ​เขา​อยู่​ทั้ง​ด้านหน้า​และ​ด้านหลัง เขา​จึง​ได้​เลือก​ทหาร​ที่​ฝีมือ​ดี​ที่สุด​ของ​อิสราเอล​มา​จำนวนหนึ่ง และ​ให้​พวก​เขา​มา​อยู่​ใน​ตำแหน่ง​ที่​ต้อง​เผชิญหน้า​กับ​กองทัพ​ของ​พวกอารัม 11 เขา​ให้​กองทัพ​ที่​เหลือ​อยู่​ภายใต้​การ​ควบคุม​ของ​อาบีชัย​น้องชาย​ของเขา และ​พวกเขา​ทั้งหมด​ต่าง​ก็​ตั้งทัพ​เผชิญหน้า​กับ​พวก​อัมโมน 12 โยอาบ​พูด​ว่า “ถ้า​อารัม​แข็งแกร่ง​เกิน​ไป​สำหรับเรา ท่าน​ต้อง​มา​ช่วย​เหลือเรา และ​ถ้า​พวก​อัมโมน​แข็งแกร่ง​เกินไป​สำหรับท่าน เรา​ก็​จะ​ไป​ช่วยท่าน 13 กล้าหาญไว้ ให้​เรา​สู้​ให้​สมกับ​ชาย​ชาติทหาร​เพื่อ​คน​ของ​เรา​และ​เพื่อ​เมือง​ทั้งหลาย​ของ​พระเจ้า​ของ​เรา และ​ขอให้​พระยาห์เวห์​ทำ​ใน​สิ่ง​ที่​พระองค์​เห็น​ว่า​ดีเถิด”

14 โยอาบ​กับ​กองทัพ​ของเขา​บุก​เข้า​สู้รบ​กับ​พวกอารัม และ​พวกอารัม​ต่าง​ถอยหนี​พวกเขา 15 เมื่อ​พวก​อัมโมน​เห็น​ว่า​พวก​อารัม​วิ่งหนี พวกเขา​จึง​วิ่งหนี​จาก​อาบีชัย​ที่​เป็น​น้องชาย​ของ​โยอาบด้วย และ​หนี​เข้า​เมือง​ของ​พวกเขาไป แล้ว​โยอาบ​ก็​กลับ​เมือง​เยรูซาเล็ม

16 เมื่อ​อารัม​เห็น​ว่า​พวกเขา​พ่ายแพ้​แก่​ชาว​อิสราเอลแล้ว พวกเขา​จึง​ได้​ส่ง​พวก​ผู้ส่งข่าว​เพื่อ​ไป​นำ​ชาว​อารัม​มา​จาก​อีก​ฝั่ง​ของ​แม่น้ำ​ยูเฟรติส โดย​มี​โชฟัค​ที่​เป็น​แม่ทัพ​ของ​กองทัพ​ฮาดัดเอเซอร์​มา​เป็น​ผู้นำทัพ

17 มี​คน​มา​รายงาน​เรื่องนี้​ให้​กับ​ดาวิด เขา​จึง​ได้​รวบรวม​ชาว​อิสราเอล​ทั้งหมด​เดินทาง​ข้าม​แม่น้ำ​จอร์แดนไป และ​ได้​มา​พบ​กับ​กองทัพ​ของ​ชาว​อารัมนั้น เขา​ได้​จัด​เตรียม​กองทัพ​เผชิญหน้า​กับ​พวกอารัม และ​ได้​สู้รบ​กับ​พวกเขา 18 พวกอารัม​ต่าง​วิ่งหนี​ชาว​อิสราเอล และ​ดาวิด​กับ​กองทัพ​ของ​เขา​ได้​ฆ่า​ทหาร​รถรบ​ตาย​ถึง​เจ็ดพันคน ทหาร​เดินเท้า​อีก​สี่หมื่นคน และ​ยัง​ได้​ฆ่า​แม่ทัพ​โชฟัค​ตายด้วย

19 เมื่อ​พวก​คนรับใช้​ของ​ฮาดัดเอเซอร์​เห็น​ว่า​พวกเขา​พ่ายแพ้​แก่​ชาว​อิสราเอล จึง​ได้​ขอ​สงบศึก​กับ​ดาวิด​และ​ยอม​เป็น​ทาส​ของเขา ดังนั้น​พวก​อารัม​จึง​ไม่​ยอม​ช่วยเหลือ​พวก​อัมโมนอีก

20

โยอาบ​ทำลาย​พวกอัมโมน

(2 ซมอ. 12:26-31)

1 เมื่อถึง​ฤดู​ใบไม้ผลิ​ของ​ปีต่อไป ซึ่ง​เป็น​ช่วง​ที่​บรรดา​กษัตริย์​ต่าง​ออก​ไป​ทำ​สงครามกัน โยอาบ​ได้​นำ​กองทัพ​ออก​ไป​ทำลาย​แผ่นดิน​ของ​พวกอัมโมน​และ​ได้​ล้อม​เมือง​รับบาห์ไว้ ส่วนดาวิด​ยัง​อยู่​ใน​เมือง​เยรูซาเล็ม โยอาบ​ได้​เข้า​โจมตี​เมือง​รับบาห์​และ​สามารถ​ทำลาย​มันได้

2 ดาวิด​ได้​ปลด​เอา​มงกุฎ​ออก​จาก​หัว​ของ​กษัตริย์​ของ​พวกเขา+ 20:2 กษัตริย์​ของ​พวกเขา หรือ “มิลคอม” เป็น​พระ​ของ​พวก​ชาว​อัมโมน ดาวิด​พบ​ว่า​มงกุฎ​ทองคำนี้​หนัก​เกือบ​สามสิบห้า​กิโลกรัม+ 20:2 เกือบ​สามสิบห้า​กิโลกรัม หรือ หนึ่ง​ตะลันต์ และ​มี​พลอย​มีค่า​มากมาย​ประดับอยู่ พวกเขา​ได้​เอา​มงกุฎนี้​มา​สวมไว้​บน​หัว​ของ​ดาวิด และ​ดาวิด​ได้​ขน​เอา​ของ​มีค่า​จำนวน​มากมาย​มหาศาล​ไป​จาก​เมืองนั้น 3 ดาวิด​ได้​นำ​ผู้คน​ที่​อยู่​ใน​เมือง​รับบาห์​ออก​ไป​จากเมือง และ​บังคับ​ให้​ไป​ทำ​งาน​ด้วย​เลื่อย เหล็กขุด และ​ขวาน ดาวิด​ทำ​อย่าง​เดียวกันนี้​กับ​ทุกเมือง​ของ​พวก​อัมโมน แล้ว​ดาวิด​จึง​ยกทัพ​กลับ​เมือง​เยรูซาเล็ม

พวกยักษ์​ชาว​ฟีลิสเตีย​ถูก​ฆ่า​ตาย

(2 ซมอ. 21:18-22)

4 ต่อมา​ภายหลัง เกิด​สงคราม​กับ​ชาว​ฟีลิสเตีย​ใน​เมือง​เกเซอร์ ใน​เวลานั้น​สิบเบคัย​ชาว​หุชาห์​ได้​ฆ่า​สิปปัย​ซึ่ง​เป็น​ลูกหลาน​ของ​ชาว​เรฟาอิม​ร่าง​ยักษ์​ตาย และ​พวก​ฟีลิสเตีย​ยอมแพ้

5 หลังจากนั้น ก็​เกิด​สงคราม​กับ​ชาว​ฟีลิสเตีย​ขึ้น​อีก​ครั้ง และ​เอลฮานัน​ลูกชาย​ยาอีร์​ได้​ฆ่า​ลามี​น้องชาย​ของ​โกลิอัท​ที่​เป็น​ชาว​กัท​ตาย ลามี​ผู้นี้​ใช้​หอก​ที่​มี​ด้าม​หนัก​เหมือน​กับ​ไม้​ฟั่นทอผ้า+ 20:5 ไม้​ฟั่นทอผ้า คาน​ขนาด​ใหญ่​เป็น​ส่วน​หนึ่ง​ของ​เครื่อง​ทอผ้า

6 ใน​เวลา​ต่อมา ก็​มี​สงคราม​กับ​ชาว​กัท​เกิด​ขึ้นอีก และ​ได้​มี​ชาย​ร่าง​ยักษ์​คนหนึ่ง​ที่​มี​นิ้วมือ​และ​นิ้วเท้า​ข้าง​ละ​หก​นิ้ว​รวม​ยี่สิบสี่​นิ้ว เขา​เป็น​ลูกหลาน​ของ​เรฟาอิม​ร่าง​ยักษ์ด้วย 7 เขา​ได้​มา​พูด​เหน็บแนม​ชาว​อิสราเอล โยนาธาน​ที่​เป็น​ลูกชาย​ของ​ชิเมอา​พี่ชาย​ของ​ดาวิด​ได้​ฆ่า​เขาตาย

8 คน​เหล่านี้​ล้วน​เป็น​ลูกหลาน​ของ​เรฟาอิม​ร่าง​ยักษ์​ใน​เมืองกัท​และ​พวกเขา​ก็​ถูก​ฆ่า​ตาย​ด้วย​ฝีมือ​ของ​ดาวิด​และ​คน​ของเขา

21

ดาวิด​บาป​เพราะ​นับ​ชาว​อิสราเอล

(2 ซมอ. 24:1-25)

1 ซาตาน​ได้​ลุก​ขึ้น​มา​ต่อสู้​กับ​อิสราเอล และ​ยุ​ให้​ดาวิด​นับ​ประชาชน​ชาว​อิสราเอล 2 ดาวิด​ได้​พูด​กับ​โยอาบ​และ​พวก​แม่ทัพ​ว่า “ให้​ไป​นับ​ประชาชน​ชาว​อิสราเอล​ตั้ง​แต่​เบเออร์เชบา​ไป​จน​ถึง​ดาน แล้ว​กลับ​มา​ราย​งาน​เรา เรา​จะ​ได้​รู้​จำนวน​ของ​พวกเขา”

3 แต่​โยอาบ​พูด​ว่า “ขอให้​พระยาห์เวห์​เพิ่ม​จำนวน​ของ​ประชาชน​ของ​พระองค์​ขึ้น​อีก​ร้อยเท่า​จาก​ที่​พวกเขา​เป็น​อยู่​ขณะนี้เถิด ท่านกษัตริย์ คน​อิสราเอล​ทั้งหมด​ล้วนเป็น​คน​รับใช้​ของ​ท่าน​มิใช่หรือ ทำไม​ท่าน​ถึง​ต้องการ​ทำ​อย่างนี้​ด้วย ทำไม​ถึง​ให้​สิ่งนี้​ต้อง​กลาย​เป็น​ความบาป​ของ​ชนชาติ​อิสราเอล​ด้วยเล่า”

4 แต่​กษัตริย์​ยังคง​ยืนกราน​คำสั่ง​ที่​ให้​กับ​โยอาบ​ไป ดังนั้น​โยอาบ​จึง​ได้​ออก​เดินทาง​ไป​ทั่วทั้ง​แผ่นดิน​อิสราเอล แล้ว​จึง​กลับ​มา​เมือง​เยรูซาเล็ม 5 โยอาบ​ได้​เสนอ​รายงาน​การ​นับ​ประชาชน​ให้​กับ​ดาวิด ชาว​อิสราเอล​ทั้งหมด​มี​ผู้ชาย​หนึ่งล้าน​หนึ่งแสน​คน​ที่​สามารถ​ใช้​ดาบได้ และ​ผู้ชาย​ชาว​ยูดาห์​ที่​ใช้​ดาบ​ได้​มี​จำนวน​สี่แสน​เจ็ดหมื่นคน 6 โยอาบ​ไม่​ได้​นับ​ชาว​เลวี​และ​ชาว​เบนยามิน​รวม​ไป​ด้วย เพราะ​เขา​ไม่​ชอบ​คำสั่งนี้​ของ​กษัตริย์ 7 พระเจ้า​ก็​ไม่​พอใจ​คำสั่งนี้​ด้วย ดังนั้น​พระองค์​จึง​ลงโทษ​ชาว​อิสราเอล

8 ดาวิด​พูด​กับ​พระเจ้า​ว่า “ข้าพเจ้า​ได้​ทำ​บาป​อย่าง​ใหญ่หลวง​ที่​ได้​ทำ​สิ่งนี้​ลง​ไป แต่​ตอนนี้​ขอโปรด​เอา​ความผิด​ของ​ข้าพเจ้า​ผู้รับใช้​พระองค์​ไป​ด้วยเถิด เพราะ​ข้าพเจ้า​ได้​ทำ​ตัว​โง่เขลาไป”

9 พระยาห์เวห์​ได้​พูด​กับ​กาด ผู้ที่​เห็น​นิมิต​ของ​ดาวิด​ว่า 10 “ให้​ไป​บอก​กับ​ดาวิด​ว่า ‘พระยาห์เวห์​พูด​ว่า เรา​มี​สาม​ทาง​ให้​เจ้า​เลือก เลือก​มา​ทางหนึ่ง แล้ว​เรา​จะ​ทำ​กับ​เจ้า​ตามนั้น’”

11 ดังนั้น กาด​จึง​ไป​พบ​ดาวิด​และ​ได้​พูด​กับ​เขา​ว่า “นี่​คือ​สิ่ง​ที่​พระยาห์เวห์​พูด เลือก​มา​อย่าง​หนึ่ง 12 คือ อดอยาก​สามปี หรือ วิ่งหนี​ศัตรู​ที่​เอา​ดาบ​ไล่ล่า​เจ้า​สามเดือน หรือ​สามวัน​ของ​ดาบ​ของ​พระยาห์เวห์ ซึ่ง​ก็​คือ​โรคระบาด​ร้ายแรง​ใน​แผ่นดินนี้ พร้อม​กับ​ทูตสวรรค์​ของ​พระยาห์เวห์​ที่​จะ​ลง​มา​ทำลาย​ล้าง​ประชาชน​ที่​อยู่​ทั่ว​ทั้ง​เขตแดน​ของ​ชนชาติ​อิสราเอล ตอนนี้ ให้​ท่าน​คิด​ดู​ว่า​จะ​ให้​ข้าพเจ้า​นำ​คำตอบ​อันไหน​ไป​ให้​กับ​ผู้ที่​ส่ง​ข้าพเจ้ามา”

13 ดาวิด​จึง​ตอบ​กาด​ไป​ว่า “เรา​กลุ้มใจมาก เรา​ขอ​ตก​อยู่​ใน​กำ​มือ​ของ​พระยาห์เวห์ เพราะ​ความ​เมตตา​ของ​พระองค์นั้น​ยิ่งใหญ่นัก แต่​ขอ​อย่า​ให้​เรา​ตก​ไป​อยู่​ใน​กำมือ​ของ​พวก​มนุษย์เลย”

14 ดังนั้น​พระยาห์เวห์​จึง​ได้​ส่ง​โรค​ระบาด​ร้ายแรง​มา​สู่​ชนชาติ​อิสราเอล​ทำให้​มี​คน​ตาย​เจ็ดหมื่นคน 15 และ​พระเจ้า​ก็​ได้​ส่ง​ทูตสวรรค์​องค์หนึ่ง​มา​ที่​เยรูซาเล็ม​เพื่อ​ทำลายมัน แต่​เมื่อ​ทูตสวรรค์​ได้​เริ่มต้น​การทำลาย พระยาห์เวห์​มองดู​แล้ว​ก็​เปลี่ยนใจ​ไม่​ทำลาย​ล้าง​เยรูซาเล็ม พระองค์​พูด​กับ​ทูตสวรรค์​ที่​กำลัง​ทำลาย​เยรูซาเล็ม​อยู่นั้น​ว่า “พอเถิด รามือ​ของ​ท่านเถิด” ทูตสวรรค์​ของ​พระยาห์เวห์​กำลัง​ยืน​อยู่​ที่​ลานนวด​ข้าว​ของ​โอรนัน​ชาว​เยบุส+ 21:15 ชาว​เยบุส ชนชาติ​หนึ่ง​ที่​อาศัย​อยู่​ใน​เมือง​เยรูซาเล็ม​ก่อน​ที่​ชาว​อิสราเอล​จะ​เข้า​ยึด​เมือง คำ​ว่า “เยบุส” เป็น​ชื่อ​เก่า​ของ​เมือง​เยรูซาเล็ม

16 ดาวิด​มอง​ขึ้น​ไป​และ​ได้​เห็น​ทูตสวรรค์​ของ​พระยาห์เวห์​ยืน​อยู่​ระหว่าง​สวรรค์​กับ​พื้นโลก มือ​ของ​ท่าน​ชักดาบ​ออก​มา​และ​ชี้ไป​ที่​เมือง​เยรูซาเล็ม แล้วดาวิด​กับ​พวก​ผู้ใหญ่​ที่​แต่งกาย​ด้วย​ผ้า​กระสอบ+ 21:16 ผ้า​กระสอบ คือ ผ้า​เนื้อ​หยาบ ทำ​จาก​ขน​สัตว์ ใช้​สวมใส่​เพื่อ​แสดง​ความโศกเศร้า ก็​ก้มหน้า​ลง​ถึง​พื้นดิน 17 ดาวิด​พูด​กับ​พระเจ้าว่า “ข้าพเจ้า​เป็น​คน​สั่ง​ให้​นับ​ประชาชน​พวกนี้เอง ข้าพเจ้า​เป็น​คน​ที่​ได้​ทำ​บาป และ​ได้​ทำ​ความผิด​ลงไป แต่​พวก​ลูกแกะ​พวกนี้​ได้​ทำ​อะไร​ผิดเล่า ข้าแต่พระยาห์เวห์ พระเจ้า​ของ​ข้าพเจ้า โปรด​ลงโทษ​ข้าพเจ้า​กับ​ครอบครัว​ของ​ข้าพเจ้าเถิด อย่า​ไป​ลงโทษ​ประชาชน​ของ​พระองค์​ด้วย​โรค​ระบาด​ร้ายแรง​อย่างนี้เลย”

18 (ทูตสวรรค์​ของ​พระยาห์เวห์​ได้​บอก​กับ​กาด​ให้​ไป​บอก​กับ​ดาวิด​ให้​ไป​ตั้ง​แท่นบูชา​ให้​แก่​พระยาห์เวห์​บน​ลานนวดข้าว​ของ​โอรนัน​ชาว​เยบุส 19 ดังนั้น ดาวิด​จึง​ได้​ขึ้น​ไป​ทำ​ตาม​คำพูด​ของ​กาด​ซึ่ง​เขา​ได้​พูด​ไว้​ใน​นาม​ของ​พระยาห์เวห์)

20 โอรนัน​กำลัง​นวด​ข้าวสาลี​อยู่ เขาได้​หัน​มา​เห็น​ทูตสวรรค์​องค์นั้น พวก​ลูกชาย​ทั้งสี่คน​ของ​เขา​ซึ่ง​อยู่​กับ​เขา​ต่าง​ก็​วิ่ง​ไปแอบ 21 เมื่อ​ดาวิด​มาหาเขา โอรนัน​เห็น​ดาวิด เขา​ก็​เดิน​ออก​มา​จาก​ลานนวดข้าว ก้มลง​กราบ​ดาวิด​จน​หน้า​จดพื้น

22 ดาวิด​พูด​กับ​โอรนัน​ว่า “ขาย​ลานนวดข้าว​แห่งนี้​ให้​กับ​เราเถิด ขาย​ให้​กับ​เรา​เต็ม​ราคาเลย เรา​จะ​ได้​สร้าง​แท่นบูชา​ให้​แก่​พระยาห์เวห์​ขึ้น​ที่นี่ เพื่อ​ที่​ว่า​โรคระบาด​ร้ายแรง​จะ​ได้​หาย​ไป​จาก​ประชาชน”

23 แล้ว​โอรนัน​ก็​ตอบ​ดาวิด​ไป​ว่า “รับ​มัน​ไปเถิด ขอให้​กษัตริย์​ผู้​เป็น​นาย​ของ​ข้าพเจ้า​ทำ​ใน​สิ่ง​ที่​ท่าน​เห็น​ว่า​ดีเถิด ข้าพเจ้า​ยัง​จะ​ให้​วัว​ผู้​อีก​หลาย​ตัว​เป็น​เครื่อง​เผา​บูชา ให้​เลื่อนนวดข้าว​เป็น​ฟืน และ​ให้​ข้าว​สาลี​เพื่อ​เป็น​เครื่อง​บูชา​จาก​เมล็ดพืช ข้าพเจ้า​ขอ​มอบ​ทั้งหมดนี้ให้”

24 แต่​กษัตริย์​ดาวิด​ได้​พูด​กับ​โอรนัน​ว่า “อย่าเลย เรา​จะ​ขอ​ซื้อ​ของ​เหล่านี้​เต็มราคา เพราะ​เรา​จะ​ไม่​เอา​ของๆ​ท่าน​มา​ถวาย​บูชา​พระยาห์เวห์ และ​เรา​จะ​ไม่​ยอม​บูชา​เครื่อง​เผา​บูชา​ที่​เรา​ได้​มาฟรีๆ”

25 ดังนั้น ดาวิด​จึง​จ่าย​โอรนัน​ไป​ด้วย​ทองคำ​หนัก​เจ็ด​กิโลกรัม+ 21:25 เจ็ด​กิโลกรัม หรือ​แปล​ตรงๆ​ได้​ว่า หกร้อย​เชเขล เป็น​ค่าสถานที่ 26 แล้ว​ดาวิด​ก็​ได้​สร้าง​แท่นบูชา​ขึ้น​แท่นหนึ่ง​ที่นั่น​ให้​กับ​พระยาห์เวห์ และ​ได้​บูชา​เครื่อง​เผา​บูชา​กับ​เครื่อง​บูชา​อื่นๆ​เพื่อ​คืนดี​กับ​พระเจ้า ดาวิด​ได้​เรียก​พระยาห์เวห์ และ​พระองค์​ก็​ได้​ตอบเขา​ด้วย​ไฟ​จาก​สวรรค์​ที่​ลง​มา​บน​แท่นบูชา​สำหรับ​เครื่อง​เผา​บูชานั้น 27 แล้ว​พระยาห์เวห์​ได้​สั่ง​ทูตสวรรค์​องค์นั้น​ให้​เก็บ​ดาบ​ของ​ท่าน​เข้าฝัก

28 ใน​เวลานั้น ดาวิด​เห็น​ว่า​พระยาห์เวห์​ตอบรับ​เขา​แล้ว​ที่​ลานนวดข้าว​ของ​โอรนัน​ชาว​เยบุส หลังจาก​ที่​เขา​ได้​ถวาย​เครื่อง​บูชา​ให้​กับ​พระองค์​ที่นั่น 29 (ขณะนั้น เต็นท์​ศักดิ์สิทธิ์​ของ​พระยาห์เวห์​ที่​โมเสส​ได้​สร้าง​ขึ้น​ใน​ทะเลทราย และ​แท่นบูชา​สำหรับ​เครื่อง​เผา​บูชา​อยู่​ใน​สถานที่​สูง​ที่​กิเบโอน 30 แต่​ดาวิด​ไม่​สามารถ​ไป​อยู่​ต่อหน้า​แท่นนั้น​เพื่อ​ขอ​คำปรึกษา​จาก​พระเจ้าได้ เพราะ​เขา​เกรง​กลัว​ดาบ​ของ​ทูตสวรรค์​ของ​พระยาห์เวห์)

22

1 ดาวิด​พูด​ว่า “สถานที่นี้​จะ​ได้​เป็น​บ้าน+ 22:1 บ้าน วิหาร​ของ​พระยาห์เวห์ คือ​ตึก​ที่​สร้าง​ขึ้น​เป็น​พิเศษ​ใน​เมือง​เยรูซาเล็ม​เพื่อ​ใช้​ใน​การ​นมัสการ​พระเจ้า ของ​พระยาห์เวห์​ผู้เป็น​พระเจ้า​และ​นี่​จะ​เป็น​แท่น​สำหรับ​เครื่อง​เผา​บูชา​ของ​ชาว​อิสราเอล”

ดาวิด​วางแผน​สำหรับ​การสร้างวิหาร

2 ดาวิด​ได้​สั่ง​ให้​รวบรวม​ชาว​ต่างชาติ​ที่​อาศัย​อยู่​ใน​แผ่นดิน​อิสราเอล และ​ได้​แต่งตั้ง​พวกเขา​ให้​เป็น​ช่าง​ตัดหิน+ 22:2 ช่าง​ตัดหิน คน​ที่​ตัดหิน​และ​สร้าง​สิ่ง​ต่างๆ​ขึ้น​จาก​หิน เพื่อ​ไป​ตัด​หิน​มา​ใช้​สร้าง​วิหาร​ที่​จะ​เป็น​บ้าน​ของพระเจ้า 3 ดาวิด​ยัง​ได้​จัดเตรียม​เหล็ก​จำนวน​มาก​เพื่อ​ใช้​เป็น​ตะปู และ​บานพับ​สำหรับ​บานประตู เหล็กหนีบ​และ​ใช้​ทอง​สัมฤทธิ์​จำนวน​มากมาย​มหาศาล​เกิน​กว่า​ที่​จะ​ชั่ง​น้ำหนักได้ 4 และ​ใช้​ไม้ซุง​จาก​สนซีดาร์​จำนวน​มาก​จน​ไม่​สามารถ​นับได้ เพราะ​ชาว​ไซดอน​และ​ชาว​ไทระ​ได้​ส่ง​ไม้ซุง​จาก​สนซีดาร์​จำนวน​มากมาย​มา​ให้​ดาวิด

5 ดาวิด​คิด​ว่า “ซาโลมอน​ลูกชาย​ของ​เรา​ยัง​เด็ก​และ​ยัง​ไม่​ประสีประสา และ​บ้าน​ที่​จะ​สร้าง​ให้​กับ​พระยาห์เวห์​ต้อง​ยิ่งใหญ่ รุ่งโรจน์​และ​มี​ชื่อ​เสียง​ไป​ทั่ว​ทุกประเทศ ดังนั้น​เรา​จะ​ต้อง​เตรียม​การ​ไว้ให้” แล้ว​ดาวิด​ก็​ได้​จัดเตรียม​สิ่ง​ที่​จะ​ต้อง​ใช้​ใน​การ​ก่อสร้าง​ไว้​มากมาย​ก่อน​ที่​เขา​จะตาย

6 เขา​ได้​เรียก​ตัว​ซาโลมอน​ลูกชาย​ของ​เขา​เข้ามา และ​สั่ง​เขา​ให้​สร้าง​บ้าน​ให้​พระยาห์เวห์​พระเจ้า​ของ​อิสราเอล 7 ดาวิด​พูด​กับ​ซาโลมอน​ว่า “ลูกเอ๋ย พ่อเอง​ตั้งใจ​ที่​จะ​สร้าง​บ้าน​ให้​กับ​ชื่อ​ของ​พระยาห์เวห์​พระเจ้า​ของพ่อ 8 แต่​พระยาห์เวห์​ได้​ส่งข่าว​มา​ถึง​พ่อ​ว่า ‘เจ้า​ได้​ฆ่า​คน​ไป​มากมาย​และ​ตัวเจ้าเอง​ก็​ได้​ต่อสู้​ใน​สงคราม​หลายครั้ง ดังนั้น​เจ้า​จะ​ไม่​ได้​เป็น​ผู้ที่​สร้าง​บ้าน​ให้​กับ​ชื่อ​ของเรา เพราะ​เจ้า​ได้​ทำ​ให้​เลือด​มากมาย​ต้อง​ไหลนอง​บน​แผ่นดิน​ต่อหน้าเรา 9 ดูเถิด ลูกชาย​คน​หนึ่งของ​เจ้า​จะ​เกิด​มา​จากเจ้า เขา​จะ​ได้​เป็น​คน​แห่ง​สันติภาพ และ​เรา​จะ​ให้​เขา​ได้​หยุดพัก​จาก​การ​สู้รบ​กับ​ศัตรู​รอบด้าน เพราะ​เขา​จะ​มี​ชื่อ​ว่า​ซาโลมอน+ 22:9 ซาโลมอน ชื่อนี้​คล้าย​กับ​คำ​ใน​ภาษา​ฮีบรู​ที่​มี​ความหมาย​ว่า “สันติ” และ​เรา​จะ​ให้​เกิด​สันติภาพ​และ​ความ​สงบสุข​กับ​ชนชาติ​อิสราเอล​ใน​ช่วงเวลา​ของเขา 10 เขา​จะ​ได้​สร้าง​บ้าน​ให้​กับ​ชื่อ​ของ​เรา และ​จะ​ได้​เป็น​ลูกชาย​ของเรา และ​เรา​ก็​จะ​เป็น​พ่อ​ของเขา เรา​จะ​ทำให้​บัลลังก์​ของ​อาณาจักร​ของ​เขา​มั่นคง​อยู่​เหนือ​ชนชาติ​อิสราเอล​ตลอดไป’

11 ตอนนี้ ลูกพ่อ ขอให้​พระยาห์เวห์​อยู่​กับลูก เพื่อ​ที่​ลูก​จะ​ได้​ประสบ​ความสำเร็จ​และ​ได้​สร้างบ้าน​ของ​พระยาห์เวห์​พระเจ้า​ของลูก เหมือน​กับ​ที่​พระองค์​ได้​พูด​ไว้​เกี่ยวกับ​ตัวลูก 12 ขอ​เพียง​พระยาห์เวห์​มอบ​สติปัญญา​และ​ความ​เข้าใจ​ให้​กับลูก เมื่อ​พระองค์​วาง​ลูก​ไว้​อยู่​เหนือ​ชนชาติ​อิสราเอล​เพื่อ​ว่า​ลูก​จะ​ได้​เชื่อฟัง​กฎ​ของ​พระยาห์เวห์​พระเจ้า​ของลูก 13 แล้ว​ลูก​จะ​ประสบ​ความสำเร็จ​ถ้า​ลูก​ระมัดระวัง​ที่​จะ​ทำตาม​คำ​สั่งสอน​และ​กฏ​ที่​พระยาห์เวห์​ได้​สั่งไว้​กับ​โมเสส​เพื่อ​ชนชาติ​อิสราเอล ให้​ลูก​เข้มแข็ง​และ​กล้าหาญไว้ อย่าได้​กลัว​หรือ​ท้อถอย

14 ดูเถิด พ่อ​ได้​ทำ​งานหนัก​เพื่อ​เตรียม​ของ​ไว้​สำหรับ​บ้าน​ของ​พระยาห์เวห์ มี​ทองคำ​ประมาณ​สามพัน​สี่ร้อย​ห้าสิบตัน+ 22:14 สามพัน​สี่ร้อย​ห้าสิบตัน หรือ หนึ่งแสน​ตะลันต์ เงิน​ประมาณ​สามหมื่น​สี่พัน​ห้าร้อยตัน และ​ทอง​สัมฤทธิ์​กับ​เหล็ก​อีก​มากมาย​จน​นับไม่ถ้วน ยัง​มี​ไม้​และ​ก้อนหินด้วย ลูก​จะ​เพิ่มเติม​ลง​ไป​อีก​ก็ได้ 15 ลูก​ก็​มี​คน​งาน​มากมาย​อยู่แล้ว มี​ทั้ง​ช่าง​ตัดหิน ช่าง​ก่อตึก ช่างไม้​และ​ช่างฝีมือ​ประเภท​อื่น​อีก​จำนวนมาก 16 พวกเขา​ล้วนแต่​มี​ความชำนาญ​ใน​ด้าน​การใช้​ทองคำ เงิน ทอง​สัมฤทธิ์​และ​เหล็ก ลูก​ก็​มี​คน​ที่​ชำนาญ​งาน​มากมาย​จน​นับไม่ถ้วน​อยู่แล้ว ให้​ลงมือ​ทำ​งานเถิด และ​ขอให้​พระยาห์เวห์​สถิต​อยู่​กับลูก”

17 ดาวิด​ได้​สั่ง​เจ้าหน้าที่​ทั้งหมด​ของ​อิสราเอล​ให้​คอย​ช่วยเหลือ​ซาโลมอน​ลูกชาย​ของเขา ดาวิด​สั่งว่า 18 “พระยาห์เวห์​พระเจ้า​ของ​พวกท่าน​สถิต​อยู่​กับ​พวกท่าน​ไม่ใช่หรือ และ​พระองค์​ก็​ได้​ให้​สันติภาพ​กับ​พวกท่าน​ใน​ทุกด้าน​แล้ว​ไม่ใช่หรือ เพราะ​พระองค์​ได้​มอบ​คน​ใน​แผ่นดินนี้​ให้​อยู่​ใน​มือเรา และ​เรา​ก็​ได้​ชัยชนะ​เหนือ​แผ่นดินนี้​ต่อหน้า​พระยาห์เวห์​และ​ประชาชน​ของ​พระองค์ 19 ตอนนี้ ให้​ตั้ง​จิตตั้งใจ​แสวงหา​พระยาห์เวห์​พระเจ้า​ของ​พวกท่าน ให้​ลุกขึ้น​และ​สร้าง​สถานที่​ศักดิ์สิทธิ์​ให้​กับ​พระยาห์เวห์​ผู้​เป็น​พระเจ้า+ 22:19 สถานที่​ศักดิ์สิทธิ์​ให้​กับ​พระยาห์เวห์​ผู้​เป็น​พระเจ้า คือ​วิหาร​ของ​พระยาห์เวห์ เป็น​ตึก​ที่​สร้าง​ขึ้น​เป็น​พิเศษ​ใน​เมือง​เยรูซาเล็ม​เพื่อ​ให้​ชาวยิว​ใช้​สักการะ​บูชา​พระเจ้า เพื่อ​ว่า​หีบ​แห่ง​ข้อตกลง​ของ​พระยาห์เวห์ และ​ของ​ศักดิ์สิทธิ์​ทั้งหลาย​ของ​พระองค์​จะ​ได้​มา​อยู่​ใน​บ้าน​ที่​สร้าง​ขึ้น​เพื่อ​เป็น​เกียรติ​กับ​ชื่อ​ของพระองค์”

23

ตาราง​รับใช้​ของ​ชาว​เลวี​ใน​วิหาร

1 เมื่อ​ดาวิด​แก่​ตัว​ลง​และ​ใกล้​จะตาย เขา​ได้​ให้​ซาโลมอน​ลูกชาย​ของ​เขา​ขึ้น​เป็น​กษัตริย์​เหนือ​อิสราเอล 2 ดาวิด​ได้​รวบรวม​พวกผู้นำ​ของ​อิสราเอล​ทั้งหมด​และ​บรรดา​นักบวช​รวมทั้ง​ชาวเลวี 3 ดาวิด​ได้​นับ​จำนวน​ชาว​เลวี​ที่​มี​อายุ​สามสิบ​ปี​ขึ้น​ไป​ได้​ทั้งหมด​สามหมื่น​แปดพันคน 4 ใน​จำนวนนี้​มี​สองหมื่น​สี่พัน​คน​ที่​จะ​ต้อง​อยู่​คอย​กำกับ​ดูแล​งาน​ภายใน​บ้าน​ของ​พระยาห์เวห์ อีก​หกพัน​คน​เป็น​พวก​เจ้าหน้าที่​ใน​ศาล​และ​พวก​ผู้พิพากษา 5 อีก​สี่พัน​คน​เป็น​คน​เฝ้า​ประตู และ​อีก​สี่พัน​คน​ที่​เหลือ​ทำ​หน้าที่​สรรเสริญ​พระยาห์เวห์​ด้วย​เครื่อง​ดนตรี​ที่​ดาวิด​ได้​สร้าง​ไว้​สำหรับ​การ​สรรเสริญ​พระยาห์เวห์

6 และ​ดาวิด​ได้​สั่ง​งาน​ให้​แก่​พวกเขา​โดย​แยก​พวกเขา​ออก​เป็น​สามกลุ่ม ตาม​จำนวน​ลูกชาย​สาม​คน​ของ​เลวี คือ เกอร์โชม โคฮาท​และ​เมรารี

กลุ่ม​ครอบครัว​ของ​เกอร์โชม

7 คน​ที่​มา​จาก​ชาว​เกอร์โชม​คือ ลาดาน​และชิเมอี 8 ลูกชาย​ของ​ลาดาน​มี​สาม​คน​คือ เยฮีเอล​ที่​เป็น​หัวหน้า เศธาม​และโยเอล

9 ลูกชาย​ของ​ชิเมอี​มี​สาม​คน​คือ เชโลโมท ฮาซีเอล​และ​ฮาราน คนเหล่านี้​ล้วน​เป็น​พวก​หัวหน้า​ของ​ตระกูล​ลาดาน

10 และ​เหล่า​ลูกชาย​ของ​ชิเมอี​ประกอบด้วย ยาหาท ศินา เยอูช​และเบรียาห์ ทั้งสี่​คนนี้​คือ​ลูกชาย​ของชิเมอี 11 และ​ยาหาท​ได้​เป็น​หัวหน้า รองลงมา​คือ​ศิซาห์ แต่​เยอูช​และ​เบรียาห์​มี​ลูกชาย​ไม่​กี่คน ดังนั้น​พวกเขา​จึง​ถูก​นับ​รวม​เป็น​ตระกูล​เดียวกัน​ให้​ทำ​งาน​อย่าง​เดียวกัน

กลุ่ม​ครอบครัว​ของ​โคฮาท

12 เหล่า​ลูกชาย​ของ​โคฮาท​มี​สี่​คน คือ อัมราม อิสฮาร์ เฮโบรน​และอุสซีเอล

13 บรรดา​ลูกชาย​ของ​อัมราม​คือ​อาโรน​และ​โมเสส อาโรน​ถูก​แยก​ออกมา เขา​และ​ลูกหลาน​ของ​เขา​ถูก​สงวน​ไว้​ตลอดไป เพื่อ​ทำ​พิธี​ศักดิ์สิทธิ์​ที่สุด เพื่อ​เผา​เครื่อง​สัตวบูชา​ต่อหน้า​พระยาห์เวห์ เพื่อ​รับใช้​พระองค์​และ​ให้​คำอวยพร​ใน​นาม​ของ​พระองค์​ตลอดไป

14 ส่วน​โมเสส​ซึ่ง​เป็น​คน​ของ​พระเจ้า พวกลูกชาย​ของ​เขา​ถูก​นับ​รวม​เข้า​กับ​เผ่า​ของเลวี 15 ลูกชาย​ของ​โมเสส​คือ เกอร์โชม​และ​เอลีเยเซอร์ 16 ลูกชาย​ของ​เกอร์โชม​คือ เชบูเอล​ที่​ได้​เป็น​หัวหน้า 17 ลูกชาย​ของ​เอลีเอเซอร์​คือ​เรหับยาห์​ที่​เป็น​หัวหน้า เอลีเยเซอร์​ไม่​มี​ลูกชาย​คน​อื่นๆ​อีกเลย แต่​เรหับยาห์​มี​ลูกชาย​หลายคน

18 ลูกชาย​ของ​อิสฮาร์ คือ เชโลมิท​ที่​เป็น​หัวหน้า

19 ลูกชาย​ของ​เฮโบรน​คือ เยรียาห์​ที่​เป็น​หัวหน้า รองลงมา​คือ​อามาริยาห์ คน​ที่สาม​คือ​ยาฮาซีเอล​และ​คน​ที่สี่​คือ​เยคาเมอัม

20 ลูกชาย​ของ​อุสซีเอล​คือ มีคาห์​ที่​เป็น​หัวหน้า​และ​รองลงมา​คือ​อิสชีอาห์

กลุ่ม​ครอบครัว​ของ​เมรารี

21 ลูกชาย​ของ​เมรารี​คือ​มาห์ลี​และ​มูชี ลูกชาย​ของ​มาห์ลี​คือ เอเลอาซาร์​และคีช

22 เอเลอาซาร์​ตาย​ไป​โดย​ที่​ยัง​ไม่​มี​ลูกชาย เขา​มี​แต่​ลูกสาว​หลายคน พวก​ลูกชาย​ของ​คีช​ที่​เป็น​ญาติ​กับ​เขา​จึง​ได้​แต่งงาน​กับ​พวกนาง

23 ลูกชาย​ของ​มูชี มี​สาม​คน​คือ​มาห์ลี เอเดอร์​และ​เยเรโมท

งาน​ของ​ชาว​เลวี

24 ต่อ​ไปนี้​คือ​รายชื่อ​ลูก​หลาน​ของ​เลวี​ตาม​ตระกูล​ของ​พวกเขา พวก​หัวหน้า​ตระกูล​ได้​ลง​ทะเบียน​ไว้​ตาม​จำนวน​สมาชิก​ที่​มี​ชื่อ​ของ​แต่ละคน​ที่​สามารถ​ทำ​งาน​รับใช้​ใน​บ้าน​ของ​พระยาห์เวห์ คือ​ทุกคน​ที่​มี​อายุ​ตั้ง​แต่​ยี่สิบ​ปี​ขึ้นไป

25 เพราะ​ดาวิด​ได้​พูด​ไว้​ว่า “พระยาห์เวห์​พระเจ้า​ของ​อิสราเอล​ได้​ให้​ประชาชน​ของ​พระองค์​พักผ่อน และ​พระองค์​ได้​มา​อาศัย​อยู่​ใน​เยรูซาเล็ม​ตลอดไป 26 ดังนั้น​พวก​ชาว​เลวี​จึง​ไม่​จำเป็น​ต้อง​แบก​เต็นท์​ศักดิ์สิทธิ์ หรือ​ของ​ใดๆ​ก็​ตาม​ที่​ใช้​กับ​เต็นท์​อีก​ต่อไป”

27 เพราะ​คำพูด​สุดท้าย​ที่​ดาวิด​ได้​สั่งไว้​คือ ให้​นับ​จำนวน​ลูกหลาน​ของ​ชาว​เลวี​ทุกคน​ที่​มี​อายุ​ตั้งแต่​ยี่สิบ​ปี​ขึ้นไป

28 แต่​หน้าที่​ของ​ชาว​เลวี​เหล่านี้ คือ​การ​ช่วยเหลือ​พวก​ลูกหลาน​ของ​อาโรน​ใน​การ​รับใช้​อยู่​ใน​บ้าน​ของ​พระยาห์เวห์ พวกเขา​ต้อง​ทำ​หน้าที่​ดูแล​ลาน​ของ​วิหาร ห้อง​ต่างๆ​ด้านข้าง ต้อง​ทำ​ความ​สะอาด​ของ​ศักดิ์สิทธิ์​ทุกอย่าง และ​ทำ​งาน​ทุกอย่าง​ที่​เป็น​การ​รับใช้​ภายใน​บ้าน​ของ​พระเจ้า 29 รวมทั้ง​จัดการ​เกี่ยวกับ​เรื่อง​ขนมปัง​ศักดิ์สิทธิ์​ที่​วาง​อยู่​บน​โต๊ะ​ที่​อยู่​ต่อหน้า​พระยาห์เวห์ เรื่อง​แป้ง​สาลี​สำหรับ​เครื่อง​บูชา​จาก​เมล็ดพืช เรื่อง​ขนมปัง​ที่​ไม่​ใส่​เชื้อฟู เรื่อง​ขนม​แผ่นปิ้ง เรื่อง​ขนมปัง​เคล้าน้ำมัน และ​เรื่อง​เครื่องตวง​เครื่องวัด​ทุกขนาด 30 พวกเขา​มี​หน้า​ที่​ยืน​ขอบคุณ​และ​สรรเสริญ​พระยาห์เวห์​ทุกเช้าเย็น 31 และ​ทุกครั้ง​ที่​ประชาชน​มา​ถวาย​เครื่อง​เผา​บูชา​ทั้งตัว​ให้​กับ​พระยาห์เวห์​ใน​วัน​หยุดทางศาสนา​วันพระจันทร์ใหม่+ 23:31 วันพระจันทร์ใหม่ หรือ​วัน​ขึ้น​หนึ่ง​ค่ำ เป็น​วัน​แรก​ของ​เดือน จะ​มี​การ​ประชุม​พิเศษ​เพื่อ​นมัสการ​พระเจ้า​ใน​วันนี้ และ​วัน​เทศกาล​ต่างๆ​พวกเขา​จะ​ต้อง​มา​อยู่​ต่อหน้า​พระยาห์เวห์​เป็น​ประจำ​ตาม​จำนวน​คน​ที่​ได้​กำหนดไว้ 32 และ​พวกเขา​จะ​ต้อง​รักษา​กฎเกณฑ์​ของ​เต็นท์​นัดพบ และ​สถานที่​ศักดิ์สิทธิ์ และ​พวก​คำสั่ง​ต่างๆ​ที่​ได้รับ​มาจาก​พวก​ลูกหลาน​ของ​อาโรน​ญาติ​ของ​พวกเขา ใน​เรื่อง​การรับใช้​ภายใน​บ้าน​ของ​พระยาห์เวห์

24

กลุ่ม​ของ​พวก​นักบวช

1 ต่อไปนี้​เป็น​พวก​ลูกชาย​ของ​อาโรน คือ นาดับ อาบีฮู เอเลอาซาร์​และอิธามาร์ 2 นาดับ​และ​อาบีฮู​ตาย​ก่อน​พ่อ​ของ​พวกเขา โดย​ที่​ยัง​ไม่​มี​ลูกชาย ดังนั้น เอเลอาซาร์​และ​อิธามาร์​จึง​รับหน้า​ที่​เป็น​นักบวช 3 ด้วย​ความ​ช่วยเหลือ​จาก​ศาโดก​ที่​เป็น​ลูกหลาน​ของ​เอเลอาซาร์ และ​อาหิเมเลค​ที่​เป็น​ลูกหลาน​ของ​อิธามาร์ ดาวิด​ได้​แบ่ง​พวก​นักบวช​ออก​ตาม​หน้าที่​รับใช้ 4 มี​หัวหน้า​จาก​ครอบครัว​ของ​เอเลอาซาร์​มากกว่า​หัวหน้า​จาก​ครอบครัว​ของ​อิธามาร์ หัวหน้า​จาก​ครอบครัว​ของ​เอเลอาซาร์​มี​สิบหกคน และ​จาก​ครอบครัว​ของ​อิธามาร์​มี​แปดคน 5 พวกเขา​ได้​จับสลาก​แบ่งกัน ดู​ว่า​ใคร​จะ​ได้​ทำ​หน้าที่อะไร บางคน​ก็​ได้รับ​เลือก​ให้​เป็น​เจ้าหน้าที่​ดูแล​วิหาร​อันศักดิ์สิทธิ์ บางคน​ก็​มี​หน้า​ที่​เป็น​นักบวช พวกเขา​ทุกคน​ต่าง​ก็​เป็น​ลูกหลาน​ของ​เอเลอาซาร์​และอิธามาร์

6 เชไมอาห์​ลูกชาย​ของ​เนธันเอล​ซึ่ง​เป็น​ชาว​เลวี ทำ​หน้าที่​เลขานุการ+ 24:6 เลขานุการ คน​ที่​ทำ​หน้าที่​เขียน​และ​คัดลอก​หนังสือ​และ​จดหมาย คอย​จดบันทึก​รายชื่อ​ของ​คน​พวกนี้​ต่อหน้า​กษัตริย์​ดาวิด ต่อหน้า​พวก​เจ้าหน้าที่ ต่อหน้า​นักบวช​ศาโดก ต่อหน้า​อาหิเมเลค​ลูกชาย​ของ​อาบียาธาร์​และ​พวกผู้นำ​ครอบครัว​ของ​พวก​นักบวช​และ​ของ​พวก​ชาวเลวี พวกเขา​จับสลาก​สลับกัน​ไป​ระหว่าง​ครอบครัว​ของ​เอเลอาซาร์​กับ​ของอิธามาร์

7 สลาก​อัน​แรก​เป็น​ของ​เยโฮยาริบ

อันที่​สอง​เป็น​ของ​เยดายาห์

8 อันที่​สาม​เป็น​ของ​ฮาริม

อัน​ที่สี่​เป็น​ของ​เสโอริม

9 อัน​ที่ห้า​เป็น​ของ​มัลคิยาห์

อัน​ที่หก​เป็น​ของ​มิยามิน

10 อัน​ที่เจ็ด​เป็น​ของ​ฮักโขส

อัน​ที่แปด​เป็น​ของ​อาบียาห์

11 อัน​ที่เก้า​เป็น​ของ​เยชูอา

อัน​ที่สิบ​เป็น​ของ​เชคานิยาห์

12 อัน​ที่สิบเอ็ด​เป็น​ของ​เอลียาชีบ

อัน​ที่สิบสอง​เป็น​ของ​ยาคิม

13 อัน​ที่สิบสาม​เป็น​ของ​หุปปาห์

อัน​ที่สิบสี่​เป็น​ของ​เยเชเบอับ

14 อัน​ที่สิบห้า​เป็น​ของ​บิลกาห์

อัน​ที่สิบหก​เป็น​ของ​อิมเมอร์

15 อัน​ที่สิบเจ็ด​เป็น​ของ​เฮซีร์

อัน​ที่สิบแปด​เป็น​ของ​ฮัปปิเซส

16 อัน​ที่สิบเก้า​เป็น​ของ​เปธาหิ​ยาห์

อัน​ที่ยี่สิบ​เป็น​ของ​เยเฮเซเคล

17 อัน​ที่ยี่สิบเอ็ด​เป็น​ของ​ยาคีน

อัน​ที่ยี่สิบสอง​เป็น​ของ​กามูล

18 อัน​ที่ยี่สิบสาม​เป็น​ของ​เดไลยาห์

อัน​ที่ยี่สิบสี่​เป็น​ของ​มาอาซิยาห์

19 คนพวกนี้​ได้รับ​เลือก​มา​ให้​รับใช้​อยู่​ภายใน​บ้าน​ของ​พระยาห์เวห์ ตาม​กฎ​ที่​อาโรน​บรรพบุรุษ​ของ​พวกเขา​ได้​ตั้ง​ไว้​ให้​กับ​พวกเขา พระยาห์เวห์​พระเจ้า​ของ​ชนชาติ​อิสราเอล​ได้​มอบ​กฎนี้​ไว้​กับอาโรน

ชาว​เลวี​คนอื่นๆ

20 ส่วน​ชาว​เลวี​คน​อื่นๆ​ที่เหลือ ประกอบ​ไปด้วย

จาก​ลูกหลาน​ของ​อัมราม คือ ชูบาเอล

จาก​ลูกหลาน​ของ​ชูบาเอล คือ เยเดยาห์

21 ส่วน​เรหับยาห์ จาก​ลูกหลาน​ของ​เขา​คือ​อิสชีอาห์​ที่​เป็น​หัวหน้า

22 จาก​คน​อิสฮาร์ คือ เชโลโมท

จาก​ลูกหลาน​ของ​เชโลโมท คือ ยาหาท

23 ลูกชาย​ของ​เฮโบรน คือ เยรียาห์​ที่​เป็น​หัวหน้า

ลูกชาย​คน​ที่สอง​คือ​อามาริยาห์

ลูกชาย​คน​ที่สาม​คือ​ยาฮาซีเอล

ลูกชาย​คน​ที่สี่​คือ​เยคาเมอัม

24 จาก​ลูกหลาน​ของ​อุสซีเอล​คือ​มีคาห์

จาก​ลูกหลาน​ของ​มีคาห์​คือ​ชามีร์

25 น้องชาย​ของ​มีคาห์​คือ​อิสชีอาห์

จาก​ลูกหลาน​ของ​อิสชีอาห์​คือ​เศคาริยาห์

26 จาก​ลูกหลาน​ของ​เมรารี+ 24:26 เมรารี ภาษา​ฮีบรู​ใน​ข้อ​ที่ 26 และ 27 ยัง​เข้า​ใจ​ได้​ยาก คือ มาห์ลี​และ​มูชี และ​บรรดา​ลูกหลาน​ของ​ยาอาซียาห์​ลูกชาย​ของเขา

27 จาก​ลูกหลาน​ของ​เมรารี ที่​มาจาก​ยาอาซียาห์​ลูกชาย​ของเขา คือ โชฮัม ศักเกอร์​และอิบรี

28 จาก​มาห์ลี คือ เอเลอาซาร์​ซึ่ง​ไม่​มี​ลูกชาย

29 จาก​คีช ลูกหลาน​ของ​เขา​คือ​เยราเมเอล

30 ลูกหลาน​ของ​มูชี​คือ มาห์ลี เอเดอร์​และเยรีโมท

คนเหล่านี้​คือ​พวกผู้นำ​ของ​ครอบครัว​ชาวเลวี 31 คนเหล่านี้​ได้​จับสลาก​แบ่ง​หน้าที่กัน เหมือน​กับ​ญาติๆ​ของ​พวกเขา​ที่​เป็น​พวก​นักบวช​ซึ่ง​เป็น​ลูกหลาน​ของอาโรน พวกเขา​จับสลาก​กัน​ต่อหน้า​กษัตริย์ดาวิด ศาโดก อาหิเมเลค​และ​พวกผู้นำ​ครอบครัว​ของ​พวก​นักบวช​และ​พวก​ชาว​เลวี ไม่ว่า​จะ​เป็น​ครอบครัว​ของ​ลูกหัวปี หรือ ลูก​คนสุดท้อง ก็​จับสลาก​เหมือนกันหมด

25

กลุ่ม​นักดนตรี

1 ดาวิด​และ​พวก​เจ้าหน้าที่​ของ​กองทัพ​ได้​แบ่ง​งาน​ด้าน​การ​ร้องเพลง​ให้​กับ​พวก​ลูกหลาน​ของ​อาสาฟ ของ​เฮมาน​และ​ของเยดูธูน ซึ่ง​พวกเขา​จะ​ได้​พูดแทนพระเจ้า​โดย​ร้อง​คลอ​ไป​กับ​พิณเล็ก พิณใหญ่​และฉาบ ต่อ​ไปนี้​คือ​รายชื่อ​ของ​คน​ที่​ทำงาน​รับใช้​ด้านนี้

2 จาก​ลูกหลาน​ของ​อาสาฟ คือ ศักเกอร์ โยเซฟ เนธานิยาห์​และอาซาเรลาห์ ทั้งหมดนี้​เป็น​ลูกหลาน​ของ​อาสาฟ ภายใต้​การนำ​ของ​อาสาฟ พวกเขา​จะ​พูดแทนพระเจ้า​ตาม​คำสั่ง​ของ​กษัตริย์ดาวิด

3 จาก​เยดูธูน พวก​ลูกหลาน​ของ​เขา​คือ เกดาลิยาห์ เศรี เยชายาห์ ชิเมอิ ฮาชาบิยาห์​และมัททีธิยาห์ รวม​ทั้งหมด​หกคน พวกเขา​อยู่​ภายใต้​การนำ​ของ​เยดูธูน พ่อ​ของ​พวกเขา ผู้ที่​พูดแทนพระเจ้า​ไป​พร้อมๆ​กับ​พิณเล็ก และ​พวกเขา​รับผิดชอบ​ใน​เรื่อง​การ​ขอบคุณ​และ​การ​สรรเสริญ​พระยาห์เวห์ด้วย

4 จาก​เฮมาน ลูกหลาน​ของ​เขา​คือ บุคคิยาห์ มัทธานิยาห์ อุสซีเอล เชบูเอล เยรีโมท ฮานานิยาห์ ฮานานี เอลียาธาห์ กิดดาลที โรมัมทีเอเซอร์ โยชเบคาชาห์ มัลโลธี โฮธีร์​และมาหะซิโอท 5 คนเหล่านี้​เป็น​ลูกหลาน​ของ​เฮมาน​ซึ่ง​เป็น​ผู้ทำนาย​ของ​กษัตริย์ดาวิด พระเจ้า​ได้​สัญญา​ที่​จะ​ทำให้​เฮมาน​แข็งแรง พระเจ้า​จึง​ให้​เฮมาน​มี​ลูกชาย​ถึง​สิบสี่คน​และ​มี​ลูกสาว​สามคน

6 พวกเขา​ทั้งหมดนี้​อยู่​ภายใต้​การนำ​ของ​พ่อ​ของ​พวกเขา ใน​เรื่อง​การ​ร้องเพลง​ใน​วิหาร​ของ​พระยาห์เวห์ โดย​ร้อง​คลอ​ไป​กับ​ฉาบ พิณใหญ่​และ​พิณเล็ก เป็น​การรับใช้​อยู่​ใน​บ้าน​ของ​พระเจ้า อาสาฟ เฮมาน​และ​เยดูธูน​อยู่​ภายใต้​คำสั่ง​ของ​กษัตริย์ดาวิด 7 คน​พวกนี้​และ​ญาติๆ​ของ​พวกเขา​ที่​มา​จาก​เผ่า​เลวี ได้รับ​การ​ฝึกฝน​ใน​เรื่อง​ดนตรีมา พวกเขา​ทุกคน​ล้วน​มี​ความ​ชำนาญ​ใน​การ​ร้องเพลง​สรรเสริญ​พระยาห์เวห์ พวกเขา​มี​จำนวน​ทั้งหมด​สองร้อย​แปดสิบแปดคน 8 พวกเขา​ทุกคน ทั้งหนุ่ม​และแก่ ทั้งครู​และนักเรียน ต่างก็​ต้อง​จับสลาก​แบ่ง​หน้าที่กัน

9 สลาก​อันแรก​ตก​เป็น​ของ​พวก​อาสาฟ​คือ​โยเซฟ ญาติๆ​และ​ลูกหลาน​ของเขา รวม​ทั้งหมด​สิบสองคน

อันที่​สอง​ตก​เป็น​ของ​เกดาลิยาห์ ญาติๆ​และ​ลูกหลาน​ของ​เขา​รวม​ทั้งหมด​สิบสองคน

10 อัน​ที่สาม​ตก​เป็น​ของ​ศักเกอร์ ลูกหลาน​ของ​เขา​และ​ญาติๆ​ของ​เขา​รวม​ทั้งหมด​สิบสองคน

11 อัน​ที่สี่​ตก​เป็น​ของ​อิสรี ลูกหลาน​และ​ญาติๆ​ของ​เขา​รวม​ทั้งหมด​สิบสองคน

12 อัน​ที่ห้า​ตก​เป็น​ของ​เนธานิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

13 อัน​ที่หก​ตก​เป็น​ของ​บุคคิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

14 อัน​ที่เจ็ด​ตก​เป็น​ของ​เยชาเรลาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

15 อัน​ที่แปด​ตก​เป็น​ของ​เยชายาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

16 อัน​ที่เก้า​ตก​เป็น​ของ​มัทธานิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

17 อัน​ที่สิบ​ตก​เป็น​ของ​ชิเมอี ลูกหลาน​และ​ญาติๆ​ของ​เขา​รวม​ทั้งหมด​สิบสองคน

18 อัน​ที่สิบเอ็ด​ตก​เป็น​ของ​อาซาเรล ลูกหลาน​และ​ญาติๆ​ของ​เขา​รวม​ทั้งหมด​สิบสองคน

19 อัน​ที่สิบสอง​ตก​เป็น​ของ​ฮาชาบิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

20 อัน​ที่​สิบสาม​ตก​เป็น​ของ​ชูบาเอล ลูกหลาน​และ​ญาติๆ​ของ​เขา​รวม​ทั้งหมด​สิบสองคน

21 อัน​ที่สิบสี่​ตก​เป็น​ของ​มัททีธิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

22 อัน​ที่สิบห้า​ตก​เป็น​ของ​เยเรโมท ลูกหลาน​และ​ญาติๆ​ของ​เขา​รวม​ทั้งหมด​สิบสองคน

23 อัน​ที่​สิบหก​ตก​เป็น​ของ​ฮานานิยาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

24 อัน​ที่สิบเจ็ด​ตก​เป็น​ของ​โยชเบคาชาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

25 อัน​ที่สิบแปด​ตก​เป็น​ของ​ฮานานี ลูกหลาน​และ​ญาติๆ​ของ​เขา​รวม​ทั้งหมด​สิบสองคน

26 อัน​ที่สิบเก้า​ตก​เป็น​ของ​มัลโลธี ลูกหลาน​และ​ญาติๆ​ของ​เขา​รวม​ทั้งหมด​สิบสองคน

27 อัน​ที่ยี่สิบ​ตก​เป็น​ของ​เอลียาธาห์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

28 อัน​ที่ยี่สิบเอ็ด​ตก​เป็น​ของ​โฮธีร์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

29 อัน​ที่ยี่สิบสอง​ตก​เป็น​ของ​กิดดาลที ลูกหลาน​และ​ญาติๆ​ของ​เขา​รวม​ทั้งหมด​สิบสองคน

30 อัน​ที่ยี่สิบสาม​ตก​เป็น​ของ​มาหะซิโอท ลูกหลาน​และ​ญาติๆ​ของ​เขา​รวม​ทั้งหมด​สิบสองคน

31 อัน​ที่ยี่สิบสี่​ตก​เป็น​ของ​โรมัมทีเอเซอร์ ลูกหลาน​และ​ญาติๆ​ของ​เขา​รวม​ทั้งหมด​สิบสองคน

26

พวก​คน​เฝ้าประตู

1 ใน​กลุ่ม​ของ​พวก​คน​เฝ้าประตู จาก​ชาว​โคราห์ มี

เมเชเลมิยาห์​ลูกชาย​ของ​โคเร โคเร​เป็น​ลูกชาย​คนหนึ่ง​ของ​อาสาฟ 2 เมเชเลมิยาห์​มี​ลูกชาย คือ เศคาริยาห์​เป็น​ลูกชาย​คน​แรก เยดียาเอล​เป็น​คน​ที่สอง เศบาดิยาห์​เป็น​คน​ที่สาม ยาทนีเอล​เป็น​คนที่สี่ 3 เอลาม​เป็น​คน​ที่ห้า เยโฮฮานัน​เป็น​คน​ที่หก เอลีโฮนัย​เป็น​คน​ที่เจ็ด

4 โอเบดเอโดม​มี​ลูกชาย คือ เชไมอาห์​เป็น​ลูก​คนแรก เยโฮซาบาด​เป็น​คน​ที่สอง โยอาห์​เป็น​คน​ที่สาม สาคาร์​เป็น​คน​ที่สี่ เนธันเอล​เป็น​คน​ที่ห้า 5 อัมมีเอล​เป็น​คน​ที่หก อิสสาคาร์​เป็น​คน​ที่เจ็ด เปอุลเลธัย​เป็น​คน​ที่แปด พระเจ้า​ได้​อวยพร​โอเบด-เอโดม+ 26:5 โอเบด-เอโดม พระเจ้า​ได้​อวยพร​ให้​แก่​โอเบด-เอโดม​เมื่อ​ครั้ง​ที่​หีบ​แห่ง​คำ​สัญญา​ได้​มา​อยู่​ใน​บ้าน​ของ​เขา ดู​ใน 1 พงศาวดาร 21 อย่าง​แท้จริง

6 เชไมอาห์​ลูกชาย​ของ​เขา​ก็​มี​ลูกชาย​หลายคน​ที่​เป็น​ผู้นำ​อยู่​ใน​ครอบครัว​ของ​พวกเขา เพราะ​พวกเขา​เป็น​คน​ที่​มี​ความ​สามารถ 7 บรรดา​ลูกชาย​ของ​เชไมอาห์​คือ โอทนี เรฟาเอล โอเบด​และ​เอลซาบาด ยัง​มี​บรรดา​พี่น้อง​ของ​เขา​ซึ่ง​เป็น​คน​ที่​มี​ความสามารถ​เหมือนกัน คือ เอลีฮู กับ เสมาคิยาห์

8 ทั้งหมดนี้​เป็น​ลูกหลาน​ของ​โอเบด-เอโดม ทั้ง​ตัว​พวกเขา​และ​ลูกชาย​ทั้งหลาย​รวมทั้ง​ญาติๆ​ของ​พวกเขา​ล้วน​เป็น​คน​ที่​มี​ความ​สามารถ​และ​มี​เรี่ยวแรง​ใน​การ​ทำงาน รวม​ครอบครัว​ของ​โอเบด-เอโดม​ได้​ทั้งหมด​หกสิบสองคน

9 เมเชเลมิยาห์​ยัง​มี​ลูกชาย​และ​ญาติ​ๆที่​มี​ความ​สามารถ​อีก​สิบแปดคน

10 โฮสาห์​คน​เมรารี​ก็​มี​ลูกหลานด้วย คือ ชิมรี​ที่​เป็น​หัวหน้า (เพราะ​ถึง​แม้ว่า​เขา​จะ​ไม่​ใช่​ลูกชาย​คนแรก แต่พ่อ​ของ​เขา​ก็​ได้​ให้​เขา​เป็น​หัวหน้า) 11 ฮิลคียาห์​เป็น​คน​ที่สอง เทบาลิยาห์​เป็น​คน​ที่สาม เศคาริยาห์​เป็น​คน​ที่สี่ รวม​จำนวน​ของ​ลูกชาย​และ​ญาติๆ​ของ​โฮสาห์​ได้​ทั้งหมด​สิบสามคน

12 พวก​ผู้นำ​ที่​เป็น​ผู้ชาย​ใน​แผนก​คน​เฝ้าประตูนี้ มี​หน้าที่​เหมือน​ญาติๆ​ของ​พวกเขา​ที่​เป็น​นักร้อง คือ​รับใช้​อยู่​ภายใน​บ้าน​ของ​พระยาห์เวห์ 13 พวกเขา​ได้​จับสลาก​เลือก​ประตู​ที่​ต้อง​เฝ้า​เป็น​ครอบครัวๆ​ไป​จนครบ​ทุกครอบครัว ไม่ว่า​จะ​เป็น​ครอบครัว​ที่​มี​ขนาดเล็ก​หรือ​ขนาดใหญ่

14 สลาก​ของ​ประตู​ทาง​ทิศ​ตะวันออก​ตก​เป็น​ของ​เมเชเลมิยาห์ และ​พวกเขา​ก็​ได้​จับสลาก​ให้​กับ​เศคาริยาห์​ลูกชาย​ของ​เมเชเลมิยาห์ เศคาริยาห์​เป็น​ที่ปรึกษา​ที่​เฉลียว​ฉลาด เขา​จับสลาก​ได้​ประตู​ทาง​ทิศเหนือ 15 โอเบด-เอโดม​ได้​ประตู​ทาง​ทิศใต้​และ​พวก​ลูกชาย​ของ​เขา​มี​หน้าที่​เฝ้า​ประตู​ห้อง​เก็บของ 16 ส่วน​ชุปปิม​และ​โฮสาห์​เฝ้า​ประตู​ทิศ​ตะวันตก​กับ​ประตู​ชัลเลเคท​ที่​อยู่​บน​ถนน​ที่​ลาดชัน​ขึ้นไป ยาม​จาก​แต่ละ​ครอบครัว​จะ​อยู่​ตาม​ตำแหน่ง​ของตน 17 ใน​แต่ละ​วัน ที่​ประตู​ทิศ​ตะวันออก​มี​ชาว​เลวี​อยู่​หกคน ที่​ประตู​ทาง​ทิศเหนือ​มี​สี่คน ประตู​ทาง​ทิศใต้​มี​สี่คน​และ​ที่​ประตู​ห้อง​เก็บของ​จะ​มี​คน​เฝ้า​ประจำ​อยู่​ครั้งละ​สองคน 18 ส่วน​ที่​ลาน+ 26:18 ลาน คำนี้​ยัง​ไม่​สามารถ​ระบุ​ความหมาย​ที่​แน่นอน ทาง​ทิศ​ตะวันตก​จะ​มี​คน​อยู่​บน​ถนน​สี่คน​และ​มี​อยู่​ที่​ลาน​สองคน 19 คนเหล่านี้​อยู่​ใน​กลุ่ม​ของ​คน​เฝ้าประตู ที่​เป็น​ชาว​โคราห์​และ​ชาว​เมรารี

คลัง​สมบัติ​และ​เจ้าหน้าที่​แผนกอื่น

20 จาก​เผ่า​ของ​เลวี อาหิยาห์​ทำ​หน้าที่​ดูแล​คลัง​สมบัติ​ของ​บ้าน​ของ​พระเจ้า และ​สมบัติ​ที่​เป็น​ของ​ศักดิ์สิทธิ์ต่างๆ

21 ลูกหลาน​ของ​ลาดาน​เป็น​ลูกหลาน​ของ​ชาว​เกอร์โชน เยฮีเอลี​เป็น​ผู้นำ​คนหนึ่ง​ของ​ตระกูล​ลาดาน 22 ลูกหลาน​ของ​เยฮีเอลี คือ เศธาม​และโยเอล​น้องชาย​ของ​เศธาม พวกเขา​มี​หน้าที่​ดูแล​คลัง​สมบัติ​ใน​บ้าน​ของ​พระยาห์เวห์

23 ผู้นำ​คนอื่นๆ​ก็​ได้รับ​เลือก​มา​จาก​คน​อัมราม คนอิสฮาร์ คน​เฮโบรน​และ​คนอุสซีเอล 24 เชบูเอล​ลูกหลาน​ของ​เกอร์โชม​ที่​เป็น​ลูกชาย​ของ​โมเสส​เป็น​หัวหน้า​ดูแล​คลัง​สมบัติ​ในวิหาร 25 ต่อ​ไปนี้​คือ​ญาติๆ​ของ​ชูบาเอล ญาติ​ที่​สืบ​เชื้อสาย​มา​จาก​เอลีเยเซอร์ คือ เรหับยาห์​ลูกชาย​ของ​เอลีเยเซอร์ เยชายาห์​ลูกชาย​ของ​เรหับยาห์ โยรัม​ลูกชาย​ของ​เยชายาห์ ศิครี​ลูกชาย​ของ​โยรัม และ​เชโลโมท​ลูกชาย​ของศิครี 26 เชโลโมท​คนนี้​กับ​ญาติๆ​ของ​เขา​รับผิดชอบ​ใน​การ​ดูแล​ทรัพย์​สมบัติ​ทั้งหมด​ที่​กษัตริย์ดาวิด พวก​ผู้นำ​ครอบครัว​และ​พวก​ผู้บังคับ​บัญชา​กองพัน​และ​กองร้อย รวมทั้ง​พวก​แม่ทัพ​ของ​กองทัพ ได้​อุทิศไว้​ให้​กับ​พระยาห์เวห์ 27 ของ​ที่​ถูกยึด​มา​ได้​จาก​การทำ​สงครามนั้น พวกเขา​ได้​อุทิศ​เป็น​ของขวัญ เพื่อ​ใช้​ใน​การ​ซ่อมแซม​บ้าน​ของ​พระยาห์เวห์ 28 เชโลโมท​คนนี้​และ​ญาติๆ​ของเขา​ยัง​ต้อง​รับผิดชอบ​ดูแล​ของ​ทั้งหมด​ที่​ซามูเอล​ผู้ที่​เห็น​นิมิต+ 26:28 ผู้ที่​เห็น​นิมิต เป็น​อีก​คำหนึ่ง​ที่​หมายถึง​ผู้พูดแทนพระเจ้า ดู​ใน 1 ซามูเอล 9:9-11 ซาอูล​ลูกชาย​ของ​คีช อับเนอร์​ลูกชาย​ของเนอร์ และ​โยอาบ​ลูกชาย​ของ​นางเศรุยาห์​ได้​อุทิศไว้

29 เคนานิยาห์​กับ​พวก​ลูกชาย​ของ​เขา​ได้รับ​มอบหมาย​จาก​คน​อิสฮาร์​ให้​ทำ​งาน​อยู่​ภาย​นอกวิหาร เป็น​เจ้าหน้าที่​ศาล​และ​ผู้ตัดสิน​เหนือ​ชนชาติ​อิสราเอล 30 ฮาชาบิยาห์​กับ​ญาติๆ​ของเขา​ที่​มี​ความ​สามารถรวม​หนึ่งพัน​เจ็ดร้อยคน​ได้รับ​มอบหมาย​จาก​คน​เฮโบรน​ให้​รับผิดชอบ​ชนชาติ​อิสราเอล​ที่​อาศัย​อยู่​ทาง​ฝั่ง​ตะวันตก​ของ​แม่น้ำ​จอร์แดน​ใน​งาน​ทุกอย่าง​ของ​พระยาห์เวห์​และ​งาน​รับใช้​ของ​กษัตริย์ 31 ส่วน​คน​เฮโบรน มี เยรียาห์​เป็น​หัวหน้า​ตาม​บัญชี​รายชื่อ​เชื้อสาย​ของ​ครอบครัว​พวกเขา (ใน​ปี​ที่สี่สิบ​ที่​ดาวิด​ครองราชย์นั้น​พวก​เขา​ได้​ตรวจ​บัญชี​ราย​ชื่อ และ​ได้​พบ​คน​ที่​มี​ความ​สามารถ​ใน​หมู่​ของ​พวก​เขา​ที่​เมือง​ยาเซอร์​ใน​กิเลอาด) 32 เยรียาห์​มี​ญาติ​สองพัน​เจ็ดร้อยคน​ซึ่ง​ล้วน​เป็น​คน​ที่​มี​ความ​สามารถ​และ​เป็น​ผู้นำ​ครอบครัว​ทั้งสิ้น กษัตริย์ดาวิด​จึง​ได้​แต่งตั้ง​พวกเขา​ขึ้น​เหนือ​ชาว​รูเบน ชาวกาด​และ​ครึ่งหนึ่ง​ของ​เผ่า​มนัสเสห์ ให้​ดูแล​ธุระ​ทั้งหมด​ของ​พระเจ้า​และ​ของกษัตริย์

27

กอง​ต่างๆ​ของ​กองทัพ

1 ต่อไปนี้​คือ​รายชื่อ​ของ​ชาว​อิสราเอล​ที่​เป็น​ผู้นำ​ครอบครัว เป็น​นายพัน​นายร้อย เป็น​เจ้าหน้าที่​ของ​พวก​ชาว​อิสราเอล ที่​รับใช้​กษัตริย์​ใน​ทุกเรื่อง​ที่​เกี่ยวข้อง​กับ​กองทหาร ที่​ผลัดเปลี่ยน​เวร​ใน​แต่ละ​เดือน​ตลอดปี แต่ละ​กอง​มี​ทหาร​อยู่​สองหมื่น​สี่พันคน

2 ยาโชเบอัม​ลูกชาย​ของ​ศับดีเอล เป็น​ผู้​รับผิดชอบ​กองเวร​กองแรก​สำหรับ​เดือนแรก ใน​กองเวร​ของ​เขา​มี​ทหาร​อยู่​สองหมื่น​สี่พันคน 3 ยาโชเบอัม​เป็น​ลูกหลาน​ของ​เปเรศ เขา​เป็น​หัวหน้า​ของ​ผู้บังคับ​บัญชา​ทั้งหมด​ใน​กองทัพ เขา​เข้า​เวร​ใน​เดือน​ที่หนึ่ง

4 โดดัย​คน​อาโหอาห์ เป็น​ผู้รับผิดชอบ​กองเวร​สำหรับ​เดือน​ที่สอง มิกโลท​เป็น​รอง​หัวหน้า​ของ​กองนั้น ใน​กองเวร​ของ​เขา​มี​ทหาร​อยู่​สองหมื่น​สี่พันคน

5 เบไนยาห์​ลูกชาย​ของ​หัวหน้า​นักบวช​เยโฮยาดา เป็น​ผู้บังคับ​บัญชา​กอง​เวร​ที่สาม​สำหรับ​เดือน​ที่สาม ใน​กอง​เวร​ของ​เขา​มี​ทหาร​อยู่​สองหมื่น​สี่พันคน 6 ลูกชาย​ของ​เขา​คือ​อัมมีซาบาด​เป็น​รอง​หัวหน้า​ของ​กองเวรนี้ เบไนยาห์​คนนี้​เป็น​ทหาร​กล้า​อยู่​ใน​หมู่​วีรบุรุษ​สามสิบคน และ​เป็น​ผู้นำ​ของ​สามสิบ​คนนั้นด้วย

7 อาสาเฮล​ที่​เป็น​น้องชาย​ของ​โยอาบ​เป็น​ผู้บังคับ​บัญชา​กองทัพ​ที่สี่​สำหรับ​เดือน​ที่สี่ และ​เศบาดิยาห์​ลูกชาย​ของ​เขา​เป็น​รอง​หัวหน้า​ของ​กองเวรนี้ ใน​กองเวร​ของ​เขา​มี​ทหาร​อยู่​สองหมื่น​สี่พันคน

8 ชัมหุท​คน​อิสราห์ เป็น​ผู้บังคับ​บัญชา​กองเวร​ที่ห้า​สำหรับ​เดือน​ที่ห้า ใน​กองเวร​ของ​เขา​มี​ทหาร​อยู่​สองหมื่น​สี่พันคน

9 อิรา​ลูกชาย​ของ​อิกเขช​คน​เทโคอา เป็น​ผู้บังคับ​บัญชา​กองเวร​ที่หก​สำหรับ​เดือนที่หก ใน​กองเวร​ของ​เขา​มี​ทหาร​อยู่​สองหมื่น​สี่พันคน

10 เฮเลส​คน​เปโลน​จาก​เผ่า​เอฟราอิม เป็น​ผู้บังคับ​บัญชา​กองเวร​ที่​เจ็ด สำหรับ​เดือน​ที่เจ็ด ใน​กองเวร​ของ​เขา​มี​ทหาร​อยู่​สองหมื่น​สี่พันคน

11 สิบเบคัย​คน​หุชาห์ จาก​ครอบครัว​ของ​เศราห์ เป็น​ผู้บังคับ​บัญชา​กองเวร​ที่แปด สำหรับ​เดือน​ที่แปด ใน​กองเวร​ของ​เขา​มี​ทหาร​อยู่​สองหมื่น​สี่พันคน

12 อาบีเยเซอร์​คน​อานาโธท จาก​เผ่า​เบนยามิน เป็น​ผู้บังคับ​บัญชา​กองเวร​ที่เก้า สำหรับ​เดือน​ที่เก้า ใน​กองเวร​ของ​เขา​มี​ทหาร​อยู่​สองหมื่น​สี่พันคน

13 มาหะรัย​ชาว​เนโทฟาห์ จาก​ครอบครัว​เศราห์ เป็น​ผู้บังคับ​บัญชา​กองเวร​ที่สิบ สำหรับ​เดือน​ที่สิบ ใน​กองเวร​เขา​มี​ทหาร​อยู่​สองหมื่น​สี่พันคน

14 เบไนยาห์​คน​ปิราโธน จาก​เผ่า​เอฟราอิม เป็น​ผู้บังคับ​บัญชา​กองเวร​ที่สิบเอ็ด สำหรับ​เดือน​ที่สิบเอ็ด ใน​กองเวร​ของ​เขา​มี​ทหาร​อยู่​สองหมื่น​สี่พันคน

15 เฮลดัย​ชาว​เนโทฟาห์ จาก​ครอบครัว​ของ​โอทนีเอล เป็น​ผู้บังคับ​บัญชา​กองเวร​ที่สิบสอง สำหรับ​เดือน​ที่สิบสอง ใน​กองเวร​ของ​เขา​มี​ทหาร​อยู่​สองหมื่น​สี่พันคน

พวก​ผู้นำ​กลุ่ม​ครอบครัว

16 ต่อไปนี้​คือ​รายชื่อ​ของ​พวก​ผู้นำ​เผ่า​ต่างๆ​ของ​อิสราเอล

สำหรับ​ชาว​รูเบน คือ เอลีเยเซอร์​ลูกชาย​ของศิครี

สำหรับ​ชาว​สิเมโอน คือ เชฟาทิยาห์​ลูกชาย​ของ​มาอาคาห์

17 สำหรับ​ชาว​เลวี คือ ฮาชาบิยาห์​ลูกชาย​ของ​เคมูเอล

สำหรับ​ชาว​อาโรน​คือ​ศาโดก

18 สำหรับ​ชาว​ยูดาห์​คือ เอลีฮู พี่ชาย​คน​หนึ่ง​ของ​ดาวิด

สำหรับ​ชาว​อิสสาคาร์ คือ อมรี​ลูกชาย​ของ​มีคาเอล

19 สำหรับ​ชาว​เศบูลุน คือ อิชมัยอาห์​ลูกชาย​ของ​โอบาดียาห์

สำหรับ​ชาว​นัฟทาลี คือ เยเรโมท​ลูกชาย​อัสรีเอล

20 สำหรับ​ชาว​เอฟราอิม คือ โฮเชยา​ลูกชาย​ของ​อาซาซิยาห์

สำหรับ​ครึ่งหนึ่ง​ของ​เผ่า​มนัสเสห์ คือ โยเอล​ลูกชาย​ของ​เปดายาห์

21 สำหรับ​อีก​ครึ่งหนึ่ง​ของ​เผ่า​มนัสเสห์​ใน​กิเลอาด คือ อิดโด​ลูกชาย​ของ​เศคาริยาห์

สำหรับ​ชาว​เบนยามิน คือ ยาอาซีเอล​ลูกชาย​ของ​อับเนอร์

22 สำหรับ​ชาว​ดาน คือ อาซาเรล​ลูกชาย​ของ​เยโรฮัม

คนเหล่านี้​เป็น​ผู้นำ​ของ​เผ่า​ต่างๆ​ใน​อิสราเอล

ดาวิด​นับ​คน​อิสราเอล

23 พระยาห์เวห์​ได้​ทำตาม​ที่​พระองค์​ได้​สัญญาไว้ คือ​ทำ​ให้​ชนชาติ​อิสราเอล​มี​จำนวน​มากมาย​มหาศาล​เหมือน​กับ​ดวงดาว​บน​ท้องฟ้า ดาวิด​ก็เลย​ไม่ได้​นับ​คน​ที่​มี​อายุ​ต่ำกว่า​ยี่สิบ​ปี​ลงมา 24 โยอาบ​ลูกชาย​ของ​นาง​เศรุยาห์​ได้​เริ่มต้น​นับ​ชาว​อิสราเอล แต่​นับ​ไม่​เสร็จ+ 27:24 โยอาบ … เสร็จ พระเจ้า​ได้​หยุด​เขา​ไว้ ดู​ใน 1 พงศาวดาร 21:1-30 เพราะ​ความ​โกรธ​ของ​พระเจ้า​ใน​เรื่องนี้​ได้​ตกลง​มา​บน​ชาว​อิสราเอลก่อน และ​จำนวน​ที่​นับนี้​ก็​ไม่​ได้​ถูก​จดบันทึก​ลง​ใน​หนังสือ​เหตุการณ์​ประจำ​วัน​ของ​กษัตริย์​ดาวิด

พวก​เจ้าหน้าที่​ของ​กษัตริย์

25 ต่อไปนี้​คือ​รายชื่อ​ของ​ผู้ที่​ดูแล​พวก​คลัง​สมบัติ​ของ​กษัตริย์ คือ

อัสมาเวท​ลูกชาย​ของ​อาดีเอล มี​หน้าที่​ดูแล​พวก​คลัง​สมบัติ​ของ​กษัตริย์

โยนาธาน​ลูกชาย​ของ​อุสซียาห์ มี​หน้าที่​ดูแล​คลัง​สมบัติ​ใน​ชนบท ใน​เมือง​ต่างๆ​ใน​หมู่บ้าน​ทั้งหลาย​และ​ใน​เมือง​ป้อม​ปราการ

26 เอสะรี​ลูกชาย​ของ​เคลูบ มี​หน้าที่​ดูแล​พวก​ชาวนา​ที่​เป็น​ผู้ไถนา

27 ชิเมอี​ชาว​รามาห์ มี​หน้าที่​ดูแล​สวนองุ่น

ศับดี​ชาว​เชฟาม มี​หน้าที่​ดูแล​ผลผลิต​ใน​สวนองุ่น​สำหรับ​ทำ​เหล้าองุ่น

28 บาอัลฮานัน​ชาว​เกเดอร์ มี​หน้าที่​ดูแล​สวน​มะกอก​กับ​สวน​มะเดื่อ​ที่​ภูเขา​เชเฟลาห์​ทาง​ทิศ​ตะวันตก

โยอาช มี​หน้าที่​เก็บ​รวบรวม​น้ำมัน​มะกอก

29 ชิตรัย​ชาว​ชาโรน มี​หน้าที่​ดูแล​ฝูง​วัว​ใน​ทุ่งหญ้า​ชาโรน

ชาฟัท​ลูกชาย​ของ​อัดลัย มี​หน้าที่​ดูแล​ฝูง​วัว​ตาม​หุบเขาต่างๆ

30 โอบิล​ชาว​อิชมาเอล มี​หน้าที่​ดูแล​ฝูงอูฐ

เยเดยาห์​ชาว​เมโรโนท มี​หน้าที่​ดูแล​ฝูงลา

31 ยาซีส​ชาว​ฮาการ์ มี​หน้าที่​ดูแล​ฝูงแกะ

คนเหล่านี้​คือ​เจ้าหน้าที่​ผู้​ดูแล​ทรัพย์​สมบัติ​ของ​กษัตริย์ดาวิด

32 โยนาธาน​ลุง​ของ​ดาวิด เป็น​ที่ปรึกษา​ที่​เฉลียว​ฉลาด​และ​เป็น​ผู้จดบันทึก+ 27:32 ผู้จดบันทึก คน​ที่​ทำ​หน้าที่​จดบันทึก​หรือ​คัดลอก​บรรดา​หนังสือ​หรือ​จดหมาย คนเหล่านี้​ได้​ใช้​เวลา​ใน​การ​เขียน​สิ่ง​ต่างๆ​มาก​จนกระทั่ง​กลาย​เป็น​ผู้ชำนาญ​ที่​รู้​ความหมาย​ของ​ตัวหนังสือ​เป็น​อย่างดี เยฮีเอล​ลูกชาย​ฮัคโมนี​ดูแล​พวก​ลูกชาย​ของ​กษัตริย์ 33 อาหิโธเฟล​เป็น​ที่ปรึกษา​ของ​กษัตริย์ และ​หุชัย​ชาว​อารคี​เป็น​เพื่อน​ของ​กษัตริย์ 34 ผู้ที่​สืบทอด​ต่อ​จาก​อาหิโธเฟล​คือ​เยโฮยาดา​ลูกชาย​ของ​เบไนยาห์ กับ​อาบียาธาร์ ส่วน​โยอาบ​ได้​เป็น​แม่ทัพ​ใน​กองทัพ​ของ​กษัตริย์ดาวิด

28

แผนงาน​ของ​ดาวิด​เกี่ยวกับ​วิหาร

1 ดาวิด​ได้​รวบรวม​เอา​พวกผู้นำ​ทั้งหลาย​มา​อยู่​ใน​เมือง​เยรูซาเล็ม คือ พวกผู้นำ​ของ​อิสราเอล ผู้นำ​ของ​แต่​ละ​เผ่า ผู้นำ​ของ​หน่วย​งาน​ต่างๆ​ที่​รับใช้​กษัตริย์ พวก​นาย​พัน​นาย​ร้อย พวก​เจ้าหน้าที่​ที่​ดูแล​ทรัพย์​สมบัติ​และ​ฝูง​สัตว์​ของ​กษัตริย์ และ​ของ​พวก​ลูกชาย​กษัตริย์ รวม​ทั้ง​พวก​เจ้าหน้าที่​วัง พวก​วีรบุรุษ​นัก​รบ และ​คน​สำคัญ​ทุก​คน

2 กษัตริย์​ดาวิด​ได้​ยืน​ขึ้น​และ​พูด​ว่า “พี่​น้อง​และ​ประชาชน​ทั้ง​หลาย​ของ​เรา ฟัง​ทาง​นี้ เรา​ได้​ตั้งใจ​ไว้​แล้ว​ที่​จะ​สร้าง​ที่​พัก​สำหรับ​หีบ​แห่ง​ข้อตกลง​ของ​พระยาห์เวห์​เพื่อ​ให้​เป็น​ที่​วาง​เท้า+ 28:2 ที่​วาง​เท้า ปกติ​แล้ว​จะ​เป็น​แท่น​ขนาด​เล็ก​ที่​อยู่​ด้าน​หน้า​ของ​เก้าอี้ แต่​ใน​ที่​นี้​หมายถึง​วิหาร เหมือน​กับ​ว่า​พระเจ้า​คือ​กษัตริย์​ที่​นั่ง​อยู่​บน​เก้าอี้​ของ​พระองค์​และ​พัก​เท้า​ของ​พระองค์​ไว้​บน​ตึก​ที่​ดาวิด​ต้อง​การ​จะ​สร้าง​ขึ้น สำหรับ​พระเจ้า​ของ​พวก​เรา และ​เรา​ได้​เตรียม​การ​ที่​จะ​สร้าง​มัน​ไว้​แล้ว 3 แต่​พระเจ้า​ได้​พูด​กับ​เรา​ว่า ‘เจ้า​จะ​ไม่​ได้​เป็น​ผู้ที่​สร้าง​บ้าน​สำหรับ​ชื่อ​ของ​เรา เพราะ​เจ้า​ได้​ทำ​สงคราม​หลาย​ครั้ง​และ​เจ้า​ได้​ฆ่า​คน​ไป​เป็น​จำนวน​มาก’

4 แต่​พระยาห์เวห์​พระเจ้า​ของ​อิสราเอล​ได้​เลือก​เรา​ออก​มา​จาก​ครอบครัว​ของ​เรา ให้​มา​เป็น​กษัตริย์​เหนือ​อิสราเอล​ตลอด​ไป เพราะ​พระองค์​ได้​เลือก​ยูดาห์​ให้​เป็น​ผู้นำ และ​ใน​เผ่า​ของ​ยูดาห์​พระองค์​ก็​ได้​เลือก​ครอบครัว​ของ​เรา​มา และ​ใน​หมู่​ลูกชาย​ทั้งหลาย​ของ​พ่อ​เรา พระองค์​พอใจ​ที่​จะ​เลือก​เรา​ให้​เป็น​กษัตริย์​เหนือ​ชนชาติ​อิสราเอล​ทั้ง​หมด 5 และ​จาก​บรรดา​ลูกชาย​ทั้ง​หมด​ของ​เรา ซึ่ง​พระยาห์เวห์​ได้​ให้​ลูกชาย​ไว้​กับ​เรา​หลาย​คน พระองค์​ได้​เลือก​ซาโลมอน​ลูกชาย​ของ​เรา​ให้​ขึ้น​นั่ง​บน​บัลลังก์​ของ​อาณาจักร​ของ​พระยาห์เวห์​เหนือ​ชนชาติ​อิสราเอล​ทั้ง​หมด 6 พระองค์​ได้​พูด​กับ​เรา​ว่า ‘ซาโลมอน​ลูกชาย​ของ​เจ้า จะ​เป็น​ผู้ที่​สร้าง​วิหาร และ​พวก​ลาน​วิหาร​ของ​เรา เพราะ​เรา​ได้​เลือก​เขา​ให้​เป็น​ลูกชาย​ของ​เรา และ​เรา​จะ​เป็น​พ่อ​ของ​เขา+ 28:6 เรา​ได้​เลือก … ของ​เขา แสดง​ว่า​พระเจ้า​ได้​เลือก​ซาโลมอน​ให้​เป็น​กษัตริย์ ดู​ใน สดุดี 2:77 และ​เรา​จะ​ทำ​ให้​อาณาจักร​ของ​เขา​มั่นคง​ตลอด​ไป ถ้า​เขา​ยัง​ตั้งใจ​ที่​จะ​เชื่อ​ฟัง​คำ​สั่ง​และ​กฎ​ทุก​ข้อ​ของ​เรา​เหมือน​ที่​เขา​ทำ​อยู่​ใน​วันนี้’

8 และ​ตอน​นี้ ท่าม​กลาง​สายตา​ของ​ชนชาติ​อิสราเอล​ทั้ง​หมด ใน​ที่ประชุม​ของ​พระยาห์เวห์​นี้ และ​ต่อ​หู​ของ​พระองค์ เรา​ขอ​กำชับ​ให้​พวก​ท่าน​ทำ​ตาม​คำ​สั่ง​ทั้ง​หมด​ของ​พระยาห์เวห์​พระเจ้า​ของ​พวก​ท่าน​อย่าง​ระมัดระวัง เพื่อ​พวก​ท่าน​จะ​ได้​เป็น​เจ้า​ของ​แผ่นดิน​ที่​ดี​แห่ง​นี้ และ​มอบ​มัน​เป็น​มรดก​ให้​กับ​ลูก​กับ​หลาน​ของ​ท่าน​ตลอด​ไป

9 ส่วน​เจ้า ซาโลมอน​ลูก​พ่อ ให้​ยอมรับ​พระเจ้า​ของ​พ่อ​เจ้า​ไว้ และ​รับใช้​พระองค์​อย่าง​สุดใจ และ​ด้วย​ความ​เต็มใจ​ของ​เจ้า เพราะ​พระยาห์เวห์​ตรวจ​สอบ​จิตใจ​ทุก​ดวง และ​เข้า​ใจ​ความ​คิด​ทุก​ความ​คิด ถ้า​เจ้า​ค้น​หา​พระองค์ เจ้า​ก็​จะ​พบ​พระองค์ แต่​ถ้า​เจ้า​ละทิ้ง​พระองค์ พระองค์​ก็​ทอด​ทิ้ง​เจ้า​ตลอด​ไป 10 ดู​เถิด พระยาห์เวห์​ได้​เลือก​เจ้า​เพื่อ​จะ​ให้​สร้าง​วิหาร​ไว้​ให้​เป็น​สถานที่​ศักดิ์สิทธิ์​ของ​พระองค์ ให้​กล้า​หาญ​ไว้​และ​ลงมือ​ทำ​เถิด”

11 แล้ว​ดาวิด​ก็​ได้​มอบ​แผนผัง​ให้​กับ​ซาโลมอน​ลูกชาย​ของ​เขา เป็น​แบบ​ของ​ห้อง​ด้าน​หน้า​ของ​วิหาร กับ​พวก​ตึก​ของ​มัน พวก​ห้อง​เก็บ​สมบัติ พวก​ห้อง​ด้าน​บน พวก​ห้อง​ด้าน​ใน และ​ห้อง​สำหรับ​หีบ​ศักดิ์สิทธิ์​ที่​ความ​ไม่​บริสุทธิ์​จาก​บาป​จะ​ถูก​ชำระ 12 ยัง​มี​แผนผัง​สำหรับ​อย่าง​อื่น​ที่​เขา​ได้​คิด​เอา​ไว้ คือ​แผนผัง​สำหรับ​ลาน​ของ​วิหาร​ของ​พระยาห์เวห์ และ​สำหรับ​ห้อง​ต่างๆ​ที่​อยู่​รอบๆ​ลาน​นั้น พวก​ห้อง​เก็บ​สมบัติ​ของ​วิหาร​ของ​พระเจ้า และ​พวก​ห้อง​เก็บ​ของ​ขวัญ​ที่​อุทิศ​ให้​กับ​พระยาห์เวห์ 13 ผัง​สำหรับ​กลุ่ม​เวร​ของ​พวก​นักบวช และ​ชาว​เลวี สำหรับ​งาน​รับใช้​ทั้ง​หมด​ใน​วิหาร​ของ​พระยาห์เวห์ สำหรับ​ข้าวของ​เครื่อง​ใช้​ทุก​อย่าง​ที่​ใช้​ใน​งาน​รับใช้​ใน​วิหาร​ของ​พระยาห์เวห์ 14 และ​ยัง​มี​ราย​ละเอียด​น้ำหนัก​ของ​ทองคำ​ที่​ใช้​สำหรับ​ข้าวของ​เครื่อง​ใช้​ทุก​อย่าง​ที่​ทำ​จาก​ทองคำ ใน​งาน​รับใช้​แต่​ละ​อย่าง และ​ราย​ละเอียด​ของ​น้ำหนัก​เงิน​ที่​ใช้​สำหรับ​เครื่อง​ใช้​ที่​ทำ​จาก​เงิน ใน​งาน​รับใช้​แต่​ละ​อย่าง 15 และ​บอก​ถึง​น้ำหนัก​ทองคำ​ของ​โคม​ไฟ​ยืน​ทองคำ และ​ตะเกียง​ที่​อยู่​ใน​นั้น บอก​แม้แต่​น้ำหนัก​ของ​ทองคำ​ที่​ใช้​กับ​โคม​ไฟ​ยืน​แต่​ละ​อัน และ​ตะเกียง​แต่​ละ​ดวง​ของ​มัน และ​บอก​ถึง​น้ำหนัก​ของ​เงิน​ที่​ใช้​กับ​โคม​ไฟ​ยืน​ที่​ทำ​จาก​เงิน โดย​บอก​น้ำหนัก​ของ​เงิน​ที่​จะ​ใช้​สำหรับ​โคม​ไฟ​ยืน​แต่​ละ​อัน และ​ตะเกียง​แต่​ละ​ดวง​ของ​มัน น้ำหนัก​ของ​เงิน​ขึ้น​อยู่​กับ​การ​ใช้​งาน​ของ​ตะเกียง​แต่​ละ​ดวง 16 มี​ราย​ละเอียด​ของ​น้ำหนัก​ของ​ทองคำ​สำหรับ​โต๊ะ​ของ​ขนมปัง​ศักดิ์สิทธิ์​แต่​ละ​ตัว และ​น้ำหนัก​ของ​เงิน​สำหรับ​โต๊ะ​ที่​ทำ​จาก​เงิน 17 และ​ทองคำ​บริสุทธิ์​สำหรับ​ทำ​ส้อม ชาม​ประพรม และ​เหยือก สำหรับ​ชาม​ที่​ทำ​จาก​ทองคำ ดาวิด​ได้​บอก​น้ำหนัก​ของ​ชาม​แต่​ละ​ใบ และ​สำหรับ​ชาม​ที่​ทำ​จาก​เงิน​ก็​ได้​บอก​น้ำหนัก​ของ​ชาม​แต่​ละ​ใบ​เหมือน​กัน 18 น้ำหนัก​ของ​ทองคำ​อย่าง​ดี​ที่​ใช้​ทำ​แท่น​บูชา​เผา​เครื่อง​หอม ยัง​มี​แบบ​สำหรับ​สร้าง​รถรบ​ทองคำ ซึ่ง​ก็​คือ​ทูตสวรรค์​ที่​มี​ปีก​สอง​องค์​ที่​กาง​ปีก​ของ​พวก​ท่าน​ออก​อยู่​บน​ฝา​ของ​หีบ​แห่ง​ข้อตกลง​ของ​พระยาห์เวห์ ทูต​ทั้ง​สอง​องค์​นี้​ทำ​จาก​ทองคำ

19 ดาวิด​ได้​เขียน​สิ่ง​เหล่า​นี้​ให้​กับ​ซาโลมอน​ตาม​ที่​พระยาห์เวห์​ได้​มอบ​ให้​กับ​เขา เพื่อ​ทำ​ให้​ซาโลมอน​เข้า​ใจ​ราย​ละเอียด​ทั้ง​หมด​ของ​แผนผัง

20 แล้ว​ดาวิด​พูด​กับ​ซาโลมอน​ลูกชาย​ของ​เขา​ว่า “เข้มแข็ง​และ​กล้า​หาญ​ไว้ ลงมือ​ทำ​เถิด อย่า​กลัว​หรือ​ท้อถอย​เพราะ​พระยาห์เวห์​พระเจ้า​ของ​พ่อ​จะ​อยู่​กับ​เจ้า พระองค์​จะ​ไม่​ทิ้ง​ลูก​และ​ไม่​จาก​ลูก​ไป​ไหน แต่​พระองค์​จะ​ช่วย​เหลือ​ลูก​จน​กว่า​งาน​รับใช้​ทุก​อย่าง​ของ​วิหาร​ของ​พระยาห์เวห์​จะ​เสร็จสิ้น​ลง 21 และ​นี่​ก็​คือ​กลุ่ม​เวร​ต่างๆ​ของ​พวก​นักบวช​กับ​ชาว​เลวี​สำหรับ​งาน​รับใช้​ใน​วิหาร​ของ​พระเจ้า และ​คน​งาน​ทุก​คน​ที่​มี​ความ​ชำนาญ​ใน​งาน​ทุก​ประเภท​จะ​มา​อยู่​กับ​เจ้า และ​พวก​ผู้นำ​กับ​ประชาชน​ทั้ง​หมด​จะ​อยู่​ภาย​ใต้​คำ​สั่ง​ทั้งสิ้น​ของ​เจ้า”

29

ของถวาย​สำหรับ​การ​สร้าง​วิหาร

1 กษัตริย์ดาวิด​ได้พูด​กับ​คน​ใน​ที่​ชุมนุม​ทั้งหมด​ว่า “ซาโลมอน​ลูกชาย​ของ​เรา​ผู้ที่​พระเจ้า​ได้​เลือกไว้​แล้ว​แต่เพียง​ผู้เดียว​นี้​ยัง​เด็ก​และ​ไม่มี​ประสบการณ์ และ​งาน​ครั้งนี้​ก็​ยิ่งใหญ่​นัก เพราะ​วิหาร​แห่งนี้​ไม่​ใช่​สร้าง​ให้​กับ​มนุษย์​แต่​ให้​กับ​พระยาห์เวห์​ผู้เป็น​พระเจ้า 2 เรา​ได้​จัดเตรียม​สิ่งของ​สำหรับ​วิหาร​ของ​พระเจ้า​ของเรา​อย่าง​สุดกำลัง​ของเรา คือ​ทองคำ​สำหรับ​สร้าง​สิ่งของ​ที่​ทำ​ด้วย​ทองคำ เงิน​สำหรับ​สร้าง​สิ่งของ​ที่​ทำ​ด้วย​เงิน ทอง​สัมฤทธิ์​สำหรับ​สร้าง​สิ่งของ​ที่​ทำ​ด้วย​ทอง​สัมฤทธิ์ เหล็ก​สำหรับ​สร้าง​สิ่งของ​ที่​ทำ​ด้วย​เหล็ก​และ​ไม้​สำหรับ​สร้าง​สิ่งของ​ที่​ทำ​ด้วย​ไม้ หินโมรา+ 29:2 หินโมรา หิน​กึ่ง​มีค่า​ที่​มี​สีฟ้า​หรือ​เทา​เป็น​ชั้นๆ และ​หิน​สำหรับ​ฝัง+ 29:2 ฝัง กรอบ​สำหรับ​ฝัง​หิน​มีค่า กระเบื้อง​หลากสี+ 29:2 กระเบื้อง​หลากสี แปล​ตรงๆ​ได้​ว่า “พวกหิน​ที่​ติดไว้​ด้วย​ปูนขาว” หิน​มีค่า​ทุกชนิด​และ​หินอ่อน เป็น​จำนวน​มากมาย​มหาศาล 3 นอก​จากนี้​เรา​ยัง​มี​ทรัพย์​สมบัติ​ส่วนตัว​ที่​เป็น​ทองคำ​และ​เงิน เรา​ได้​อุทิศ​ตัวเราเอง​ให้​กับ​วิหาร​ของ​พระเจ้า​ของ​เรา​ไปแล้ว เรา​ก็เลย​จะ​ยก​ของ​พวกนี้​ที่​เรา​ได้​สะสมไว้​ให้​กับ​วิหาร​ของ​พระเจ้า​ของ​เราด้วย นอกเหนือ​ไป​จาก​ของ​ทั้งหมด​ที่​เรา​ได้​จัดเตรียม​ไว้​แล้ว​สำหรับ​วิหาร​ศักดิ์สิทธิ์​แห่งนี้ 4 คือ​มี​ทองคำบริสุทธิ์​ประมาณ​ร้อยตัน​ที่​ได้​มา​จาก​เมือง​โอฟีร์ และ​เงิน​บริสุทธิ์​ประมาณ​สองร้อย​สี่สิบตัน+ 29:4 สองร้อย​สี่สิบตัน หรือ เจ็ดพัน​ตะลันต์​สำหรับ​หุ้ม​ผนังห้อง 5 ทองคำ​สำหรับ​สร้าง​สิ่งของ​ที่​ทำ​ด้วย​ทองคำ เงิน​สำหรับ​สร้าง​สิ่งของ​ที่​ทำ​ด้วย​เงิน และ​สำหรับ​งาน​ทุกอย่าง​ที่​ช่าง​ฝีมือ​จะ​ทำ​ขึ้น ใน​วันนี้​มี​ใคร​เต็มใจ​ถวายตัว​ให้​กับ​พระยาห์เวห์บ้าง”

6 แล้ว​พวกผู้นำ​ของ​ครอบครัว​ทั้งหลาย พวกผู้นำ​ของ​เผ่า​ต่างๆ​ของ​ชนชาติ​อิสราเอล พวก​นายพัน​นายร้อย รวมทั้ง​พวก​เจ้าหน้าที่​ที่​ทำงาน​ให้​กับ​กษัตริย์​ต่าง​ก็​ถวายตัว​ด้วย​ความเต็มใจ 7 พวกเขา​ได้​มอบ​ทองคำ​หนึ่งร้อย​เจ็ดสิบตัน เงิน​ประมาณ​สามร้อย​สี่สิบห้าตัน ทอง​สัมฤทธิ์​หกร้อยสิบตัน​และ​เหล็ก​สามพัน​สี่ร้อย​ห้าสิบตัน​เพื่อ​ใช้​สำหรับ​วิหาร​ของ​พระเจ้า 8 และ​ใคร​ก็​ตาม​ที่​มี​พลอย ต่างก็​ได้​มอบ​พลอย​เหล่านั้น​ไว้​ใน​ห้อง​เก็บ​สมบัติ​ใน​วิหาร​ของ​พระยาห์เวห์ ให้​อยู่​ใน​ความดูแล​ของ​เยฮีเอล​ชาว​เกอร์โชน 9 ประชาชน​ต่าง​มี​ความสุข​มาก เพราะ​พวกเขา​ถวาย​สิ่ง​ต่างๆ​เหล่านี้​ให้​กับ​พระยาห์เวห์​ด้วย​ความ​สมัครใจ และ​ด้วย​ความเต็มใจ กษัตริย์​ดาวิด​เอง​ก็​มี​ความสุข​มาก​เหมือนกัน

ดาวิด​สรรเสริญ​พระเจ้า

10 แล้ว​ดาวิด​ก็​ได้​สรรเสริญ​พระยาห์เวห์​ท่ามกลาง​สายตา​ของ​คน​ใน​ที่​ชุมนุม​ทั้งหมด ดาวิด​พูดว่า

“ข้าแต่ พระยาห์เวห์ พระเจ้า​ของ​อิสราเอล​บรรพบุรุษ​ของ​พวกเรา

ขอให้​พระองค์​ได้รับ​คำ​สรรเสริญ​ตลอด​เวลา​และ​ตลอดไป

11 ข้าแต่ พระยาห์เวห์ ขอให้​ความ​ยิ่งใหญ่ พลัง​อำนาจ ความ​รุ่งโรจน์ ความสง่างาม​และ​บารมี​เป็น​ของ​พระองค์

เพราะ​ทุกสิ่ง​ทุกอย่าง​ทั้งบน​สวรรค์​และ​ใน​แผ่นดิน​โลกนี้​ต่าง​ก็​เป็น​ของ​พระองค์​ทั้งสิ้น

ข้าแต่​พระยาห์เวห์ อาณาจักรนี้​เป็น​ของ​พระองค์

ขอพระองค์​ได้รับ​การ​ยกย่อง​สูงสุด​เหนือ​ทุกสิ่ง

12 ความ​ร่ำรวย​และ​เกียรติยศ​มา​จาก​พระองค์

พระองค์​ปกครอง​เหนือ​ทุกสิ่ง​ทุกอย่าง

ทุกสิ่ง​ทุกอย่าง​ล้วน​แข็งแกร่ง​และ​มี​พลัง​ด้วย​มือ​ของพระองค์

และ​พระองค์​ก็​มี​พลัง​ที่​จะ​สร้าง​ใคร​ก็​ได้​ให้​ยิ่งใหญ่​และ​แข็งแกร่ง

13 พระเจ้า​ของ​พวกเรา ตอนนี้ พวกเรา​ขอ​ขอบคุณ​พระองค์

และ​ขอ​สรรเสริญ​ชื่อ​อัน​รุ่งโรจน์​ของพระองค์

14 สิ่งต่างๆ​เหล่านี้​ไม่​ได้​มา​จาก​ข้าพเจ้า​และ​ประชาชน​ของ​ข้าพเจ้าหรอก ที่จริงแล้ว​ทุกสิ่ง​ทุกอย่าง​ล้วน​มา​จาก​พระองค์

และ​พวกเรา​ขอ​มอบ​คืน​ให้​กับ​พระองค์​ใน​สิ่ง​ที่​พวกเรา​ได้รับมา

15 ที่​จริง​แล้ว พวกเรา​เป็น​ชาว​ต่างชาติ​ต่อหน้า​พระองค์ และ​เป็น​เพียง​ผู้ผ่านทาง​เหมือน​กับ​บรรพบุรุษ​ทั้งหมด​ของ​พวกเรา

วัน​เวลา​ของ​พวกเรา​บน​โลก​นี้​เป็น​เหมือนเงา​และ​ไม่​มี​ความหวัง

16 ข้าแต่​พระยาห์เวห์​ผู้​เป็น​พระเจ้า ทรัพย์​สมบัติ​ทั้งหมดนี้​ที่​พวกเรา​ได้​รวบรวมมา

เพื่อ​ที่​จะ​มา​สร้าง​วิหาร​ให้​กับ​พระองค์

เพื่อ​เป็น​เกียรติ​ให้​กับ​ชื่อ​อัน​ศักดิ์สิทธิ์​ของ​พระองค์

ล้วนแต่​มา​จาก​พระองค์​และ​เป็น​ของ​พระองค์​ทั้งสิ้น

17 พระเจ้า​ของ​ข้าพเจ้า ข้าพเจ้า​รู้​ว่า​พระองค์​ตรวจสอบ​จิตใจ​และ​ยินดี​กับ​ความจริงใจ

ข้าพเจ้า​เต็มใจ​ให้​สิ่งของ​ทั้งหมด​เหล่านี้​ด้วย​ความจริงใจ

และ​ตอนนี้ ข้าพเจ้า​รู้สึก​ชื่นชม​ยินดี​ที่​ได้เห็น

ประชาชน​ของ​พระองค์​ที่นี่​ได้​มา​ถวาย​ของ​ให้​กับ​พระองค์​ด้วย​ความเต็มใจ

18 ข้าแต่​พระยาห์เวห์ พระองค์​เป็น​พระเจ้า​ของ​บรรพบุรุษ​ของ​พวกเรา

คือ อับราฮัม อิสอัค และยาโคบ

ขอ​พระองค์​รักษา​เจตนา​แบบนี้​ใน​จิตใจ​ของ​คน​ของ​พระองค์​ตลอดไป

และ​นำ​หัวใจ​ของ​พวกเขา​ให้​หัน​มา​สู่พระองค์

19 ส่วน​ซาโลมอน​ลูกชาย​ของ​ข้าพเจ้า

โปรด​ให้​เขา​เต็มใจ​ที่​จะ​รักษา​พวก​คำสั่ง ความ​ต้องการ​และ​กฎ​ต่างๆ​ของ​พระองค์

เพื่อ​ที่​จะ​ทำ​ตาม​นั้น​ทั้งหมด

และ​เขา​จะ​ได้​สร้าง​วิหาร​ซึ่ง​ข้าพเจ้า​ได้​เตรียม​ของ​พร้อม​ที่​จะ​ทำ​อยู่แล้ว”

20 แล้ว​ดาวิด​ก็​ได้​พูด​กับ​ที่​ชุมนุม​ทั้งหมด​ว่า “ให้​สรรเสริญ​พระยาห์เวห์​พระเจ้า​ของ​พวกท่าน” และ​ที่​ชุมนุม​ทั้งหมด​ก็​สรรเสริญ​พระยาห์เวห์​พระเจ้า​ของ​บรรพบุรุษ​ของ​พวกเขา และ​พวกเขา​ก็​คำนับ​ลง​และ​หมอบ​กราบ​พระยาห์เวห์​และกษัตริย์

ซาโลมอน​ได้​เป็น​กษัตริย์

(1 พกษ. 2:10-12)

21 ใน​วัน​ต่อมา พวกเขา​ได้​ถวาย​เครื่อง​สัตวบูชา​ให้​แก่​พระยาห์เวห์ พวกเขา​ก็​ได้​เผา​สัตว​ทั้งตัว​ให้​กับ​พระยาห์เวห์ เป็น​วัว​ตัวผู้​พันตัว แกะ​ตัวผู้​พันตัว​และ​ลูกแกะ​ตัวผู้​พันตัว และ​ยัง​ได้​ถวาย​เครื่อง​ดื่ม​บูชา และ​เครื่อง​สัตว​บูชา​อื่นๆ​อย่าง​ล้นเหลือ สำหรับ​ชนชาติ​อิสราเอล​ทั้งหมด 22 และ​พวกเขา​ต่าง​กิน​และ​ดื่มกัน​ต่อหน้า​พระยาห์เวห์​ใน​วันนั้น ด้วย​ความ​สนุก​สนาน​อย่างยิ่ง

พวกเขา​ได้​ยก​ซาโลมอน​ลูกชาย​ของ​กษัตริย์​ดาวิด​ให้​ขึ้น​เป็น​กษัตริย์​อีก​เป็น​ครั้ง​ที่สอง+ 29:22 ได้​ยก​ซาโลมอน … ที่สอง ซาโลมอน​ได้รับ​เลือก​ให้​เป็น​กษัตริย์​ครั้งแรก​เมื่อ​ครั้ง​ที่​อาโดนียาห์​ที่​เป็น​พี่ชาย​ห่างๆ​ของ​เขา​ได้​พยายาม​ตั้ง​ตน​ขึ้น​เป็น​กษัตริย์ ดู​ใน 1 พงศ์​กษัตริย์ 1:5-39 พวกเขา​ได้​แต่งตั้ง​ซาโลมอน​ให้​เป็น​เจ้าชาย​ของ​พระยาห์เวห์ และ​แต่งตั้ง​ศาโดก​ให้​เป็น​นักบวช

23 แล้ว​ซาโลมอน​ก็​ได้​ขึ้น​นั่ง​บน​บัลลังก์​ของ​พระยาห์เวห์ ได้​เป็น​กษัตริย์​แทน​ที่​ดาวิด​พ่อ​ของ​เขา และ​เขา​ก็​ประสบ​ความสำเร็จ ชาว​อิสราเอล​ทั้งหมด​ต่าง​เชื่อฟังเขา 24 พวก​ผู้นำ นักรบ​ทั้งหมด​และ​บรรดา​ลูกชาย​ของ​กษัตริย์​ดาวิด​ได้​สัญญา​ที่​จะ​จงรัก​ภักดี​กับ​กษัตริย์​ซาโลมอน 25 และ​พระยาห์เวห์​ก็​ได้​ทำให้​ซาโลมอน​ยิ่งใหญ่​ใน​สายตา​ของ​ชนชาติ​อิสราเอล​ทั้งหมด และ​ให้​ความ​โอ่อ่าตระการ​กับ​เขา​อย่าง​ที่​ไม่​มี​กษัตริย์​องค์​ไหน​ใน​อิสราเอล​เคย​มี​มาก่อน

ดาวิด​ตาย

26 ดาวิด​ลูกชาย​ของ​เจสซี​ได้​เป็น​กษัตริย์​เหนือ​ชนชาติ​อิสราเอล 27 เขา​ครอง​บัลลังก์​อยู่​เหนือ​ชนชาติ​อิสราเอล​ทั้งหมด​สี่สิบปี เขา​ปกครอง​อยู่​ใน​เมือง​เฮโบรน​เจ็ด​ปี​และ​อยู่​ใน​เยรูซาเล็ม​สามสิบสามปี 28 เขา​ตาย​ลง​ใน​วัย​อัน​สมควร ด้วย​อายุ​ที่​มากแล้ว ท่ามกลาง​ความ​ร่ำรวย​และ​เกียรติยศ แล้ว​ซาโลมอน​ที่​เป็น​ลูกชาย​ของ​เขา​ก็​ได้​เป็น​กษัตริย์​สืบ​ต่อ​จากเขา

29 เหตุการณ์​ต่างๆ​ใน​ยุค​ของ​กษัตริย์​ดาวิด​ตั้งแต่ต้น​จนจบ​ได้​เขียน​ไว้​ใน​หนังสือ​บันทึก​ของ​ซามูเอล​ผู้ที่เห็นนิมิต ใน​หนังสือ​บันทึก​ของ​นาธัน​ผู้พูดแทนพระเจ้า​และ​ใน​หนังสือ​บันทึก​ของ​กาด​ผู้ที่เห็นนิมิต 30 พร้อมกับ​รายละเอียด​สิ่ง​ที่​เกิดขึ้น​ใน​สมัย​ของดาวิด อำนาจ​ของเขา และ​เหตุการณ์​ทั้งหมด​ที่​มี​ผลกระทบ​กับเขา และ​ชนชาติ​อิสราเอล รวมทั้ง​อาณาจักร​อื่นๆ​ทั้งหลายด้วย