2 ยอห์น

คำนำ

คำนำ​ของ​หนังสือ​เล่ม​นี้ อ่าน​ได้​จาก 1 ยอห์น

1

1 จาก​ผู้นำ​อาวุโส+ 1:1 ผู้นำ​อาวุโส ใน​ที่​นี้​หมายถึง ยอห์น ศิษย์เอก​ของ​พระเยซู

ถึง​คุณ​ผู้หญิง+ 1:1 คุณ​ผู้หญิง อาจ​จะ​หมายถึง​ผู้หญิง​คน​หนึ่ง​จริงๆ​หรือ​อาจ​จะ​หมายถึง​หมู่ประชุม​ของ​พระเจ้า ถ้า​หมายถึง​หมู่ประชุม ลูกๆ​ของ​เธอ ก็​หมายถึง​พี่น้อง​ใน​หมู่ประชุมนั้น และ​ลูกๆ​ของ​น้อง​สาว​คุณ (ใน​ข้อ 13) คง​หมายถึง​พี่น้อง​ใน​หมู่ประชุม​อีก​แห่ง​หนึ่ง​ที่​พระเจ้า​ได้​เลือกไว้​และ​ลูกๆ​ของ​เธอ ผม​รัก​พวก​คุณ​ทุก​คน​จริงๆ​และ​ไม่​ใช่​ผม​คน​เดียว​หรอก แต่​ทุกคน​ที่​รู้จัก​ความจริง​ก็​รัก​พวก​คุณ​ด้วย 2 ที่​พวก​เรา​รัก​คุณ​ก็​เพราะ​พวก​เรา​มี​ความจริง+ 1:2 ความจริง หรือ​ข่าว​ดี​เกี่ยวกับ​พระเยซูคริสต์เจ้า​อยู่​ใน​ใจ และ​ความจริง​นี้​จะ​อยู่​กับ​พวก​เรา​ตลอด​ไป

3 ขอ​ให้​พระเจ้า​พระบิดา​และ​พระเยซู​คริสต์​พระบุตร​ของ​พระบิดา​ให้​ความ​เมตตา​กรุณา และ​สันติสุข​กับ​พวก​เรา ใน​ขณะ​ที่​พวก​เรา​มี​ชีวิต​ตาม​ความจริง​และ​มี​ความรัก​ต่อ​กัน​และ​กัน

4 ผม​ดีใจ​มาก​ที่​รู้​ว่า​ลูกๆ​ของ​คุณ​บางคน​เชื่อฟัง​ความจริง​เหมือน​กับ​ที่​พระบิดา​ของ​พวก​เรา​ได้​สั่งไว้ 5 แล้ว​ตอน​นี้ คุณ​ผู้หญิง​ครับ ผม​ไม่​ได้​เขียน​กฎ​ใหม่​ให้​กับ​คุณ แต่​นี่​เป็น​กฎ​ที่​เรา​มี​มา​ตั้ง​แต่​แรก​แล้ว คือ​ขอ​ให้​รัก​กัน​และ​กัน 6 จริงๆ​แล้ว​ความรัก​หมายถึง การ​ทำ​ตาม​คำสั่ง​ของ​พระเจ้า คำสั่ง​นี้​คือ​ให้​รัก​กัน​และ​กัน​เสมอ เหมือน​กับ​ที่​พวก​เรา​เคย​ได้ยิน​มา​แล้ว​ตั้งแต่​แรก

7 มี​พวก​หลอกลวง​มากมาย​เที่ยว​ออก​ไป​ใน​โลก​นี้ คน​พวก​นี้​ไม่​ยอมรับ​ว่า​พระเยซู​ได้​เข้า​มา​ใน​โลก​นี้​เป็น​มนุษย์​จริงๆ คน​แบบ​นี้​เป็น​ทั้ง​คน​หลอกลวง​และ​เป็น​ศัตรู​กับ​พระคริสต์ 8 ระวัง​ตัว​ให้​ดี อย่า​ให้​สิ่ง​ที่​พวก​เรา​ได้​ลงแรง​ไป​แล้ว​นั้น​ต้อง​หลุดมือ​ไป เพื่อ​คุณ​จะ​ได้รับ​รางวัล​นั้น​อย่าง​เต็มที่

9 คน​ไหน​ที่​วิ่ง​ล้ำหน้า​ไป และ​ไม่​ได้​ยึดถือ​คำ​สั่งสอน​ที่​แท้​จริง​เกี่ยวกับ​พระคริสต์​อีก​ต่อไป คน​นั้น​ก็​ไม่​มี​พระเจ้า​อยู่​ด้วย ส่วน​คน​ไหน​ที่​ยึดถือ​คำ​สั่งสอน​ที่​แท้จริง คน​นั้น​ก็​มี​ทั้ง​พระบิดา​และ​พระบุตร​อยู่​ด้วย 10 ถ้า​มี​ใคร​มาหา​คุณ​แล้ว​ไม่​ได้​เอา​คำสอน​ที่​แท้จริง​เกี่ยวกับ​พระคริสต์​มา​ด้วย ก็​อย่า​ไป​ต้อนรับ​เขา​เข้า​บ้าน​หรือ​ไป​ทักทาย​เขา 11 เพราะ​ถ้า​คน​ไหน​ต้อนรับ​เขา ก็​เท่ากับ​ว่า​คน​นั้น​มี​ส่วนร่วม​ใน​สิ่ง​ชั่วร้าย​ที่​เขา​ทำ​ด้วย

12 ยัง​มี​อีก​หลาย​เรื่อง​ที่​ผม​อยาก​จะ​พูด แต่​ไม่​อยาก​เขียน​เป็น​จดหมาย เพราะ​ผม​หวัง​ว่า​จะ​ได้​มา​เยี่ยม​คุณ จะ​ได้​พูด​คุย​กัน​ซึ่งๆ​หน้า เพื่อ​เรา​จะ​ได้​มี​ความสุข​อย่าง​เต็มที่

13 ลูกๆ​ของ​น้อง​สาว​คุณ​ที่​พระเจ้า​ได้​เลือก​ไว้ ก็​ฝาก​ความคิดถึง​มา​ให้​คุณ​ด้วย