ฮีบรู

คำนำ

สำหรับ​จดหมาย​ฮีบรู​นั้น เรา​ไม่ทราบ​ว่า​ใคร​เป็น​คนเขียน แต่​เชื่อว่า​เป็น​จดหมาย​ที่​เขียน​ถึง​ชาวยิว​ที่​เป็น​ลูกศิษย์​ของ​พระเยซู ใน​ขณะนั้น​พวกเขา​เกือบ​จะ​ทิ้ง​ทาง​ของ​พระเยซู จดหมาย​ฉบับนี้​จึง​เขียน​ขึ้น​เพื่อ​หนุนใจ​และ​เสริม​ความเชื่อ​ของ​คน​เหล่านี้ คน​เขียน​ได้​เน้น​ว่า​พระเยซู​นั้น​ยิ่งใหญ่​กว่า​ทุกสิ่ง​ทุกอย่าง​และ​อยู่​เหนือ​มนุษย์​ทุกคน​ใน​โลกนี้ ตอนจบ​ของ​จดหมาย​คนเขียน​ได้​หนุนใจ​ให้​พี่น้อง​ที่​รับ​จดหมาย​ให้​ใช้​ชีวิต​เพื่อ​พระเยซู​ต่อไป

1

พระเจ้า​พูด​ผ่าน​พระบุตร​ของ​พระองค์

1 ใน​สมัยก่อน พระเจ้า​ได้​พูด​กับ​บรรพบุรุษ​ของ​เรา​ผ่าน​ทาง​พวก​ผู้​พูดแทน​พระองค์​หลายครั้ง ด้วย​วิธีการ​ที่​หลากหลาย 2 แต่​ใน​ยุค​สุดท้ายนี้ พระองค์​พูด​กับ​เรา​ผ่าน​ทาง​พระบุตร พระบุตร​นั้น​เป็น​ผู้ที่​พระองค์​แต่งตั้ง​ให้​รับ​ทุกสิ่ง​ทุกอย่าง​เป็น​มรดก พระเจ้า​สร้าง​จักรวาล​โดย​ผ่าน​ทาง​พระบุตร​ด้วย 3 พระบุตร​นั้น​สะท้อน​ให้​เห็น​ถึง​ความ​ยิ่งใหญ่​ของ​พระเจ้า และ​เป็น​พิมพ์เดียว​กับ​พระเจ้า​ทุกอย่าง พระบุตร​ใช้​คำพูด​อัน​ทรงฤทธิ์​ของ​พระองค์​ค้ำจุน​ทุกสิ่ง​ใน​โลก​ไว้​แล้ว เมื่อ​พระบุตร​ได้​ล้าง​บาป​ให้​มนุษย์​เสร็จ พระองค์​ได้​นั่ง​ลง​ทาง​ขวามือ​ของ​ผู้​ยิ่งใหญ่​สูงสุด​ใน​สวรรค์+ 1:3 ผู้​ยิ่งใหญ่​สูงสุด​ใน​สวรรค์ คือ พระเจ้า4 ดังนั้น​พระบุตร​จึง​ยิ่งใหญ่​กว่า​พวก​ทูตสวรรค์​มากมาย​นัก เหมือนกับ​ชื่อ​ที่​พระองค์​ได้รับ​นั้น​ก็​ยิ่งใหญ่​กว่า​ชื่อ​ของ​พวก​ทูตสวรรค์​ด้วย

5 เพราะ​พระเจ้า​ไม่เคย​พูด​กับ​ทูตสวรรค์​องค์​ไหน​เลย​ว่า

“เจ้า​คือ​ลูก​ของ​เรา

วันนี้​เรา​ได้​เป็น​พ่อ​ของ​เจ้า​แล้ว”+ 1:5 อ้าง​มา​จาก​หนังสือ สดุดี 2:7

และ​พระเจ้า​ก็​ไม่เคย​พูด​ถึง​ทูตสวรรค์​องค์​ไหน​ด้วย​ว่า

“เรา​จะ​เป็น​พ่อ​ของ​เขา

และ​เขา​จะ​เป็น​ลูก​ของ​เรา”+ 1:5 อ้าง​มา​จาก​หนังสือ 2 ซามูเอล 7:14

6 เมื่อ​พระเจ้า​นำ​บุตร​หัวปี​ของ​พระองค์​มา​ที่​โลกนี้ พระองค์​พูดว่า

“ขอให้​พวก​ทูตสวรรค์​ทั้งหมด​ของ​พระเจ้า​กราบไหว้​เขา”+ 1:6 ขอ … กราบไหว้​เขา คำ​เหล่านี้​ปรากฏ​อยู่​ใน​เฉลย​ธรรม​บัญญัติ 32:43 ฉบับ​แปล​กรีก​โบราณ และ​ใน​ภาษา​ฮีบรู​หนึ่ง​ฉบับ​ที่​ถูก​ค้นพบ​ใน​ถ้ำ​คูมราน

7 เมื่อ​พระเจ้า​พูด​ถึง​ทูตสวรรค์ พระองค์​พูดว่า

“พระเจ้า​ทำให้​พวก​ทูตสวรรค์​ของ​พระองค์​เป็น​สายลม+ 1:7 สายลม ลม หรือ เปลวไฟ ผู้​เขียน​กำลัง​เปรียบเทียบ​พวก​ทูตสวรรค์​กับ​พระบุตร พวก​ทูตสวรรค์​อาจจะ​เปลี่ยน​เป็น​ลม​หรือ​เปลวไฟ​ได้ แต่​ฐานะ​ของ​พระบุตร​นั้น​มั่นคง​ถาวร

และ​ทำให้​พวกทาส​รับใช้​ของ​พระองค์​เป็น​เปลวไฟ”+ 1:7 อ้าง​มา​จาก​หนังสือ สดุดี 104:4

8 แต่​พระเจ้า​พูด​กับ​พระบุตร​ว่า

“ข้าแต่​พระเจ้า บัลลังก์​ของ​พระองค์ จะ​อยู่​ถาวร​ตลอดไป

และ​พระองค์​จะ​ปกครอง​อาณาจักร​ของ​พระองค์​อย่าง​ยุติธรรม

9 พระองค์​รัก​ความ​ถูกต้อง​และ​เกลียด​ความชั่ว

นั่น​เป็น​เหตุ​ที่​เรา พระเจ้า​ของ​ลูก+ 1:9 ลูก หรือ​แปล​ตรงๆ​ได้​ว่า พระองค์ ใน​ที่นี้​พระเจ้า​กำลัง​พูด​อยู่​กับ​พระเยซู ได้​เจิม​ลูก​ด้วย​การ​เท​น้ำมัน​บน​หัว

เพื่อ​ลูก​จะ​มี​เกียรติ​และ​มี​ความ​ยินดี​มากกว่า​เพื่อนๆ​ของ​ลูก”+ 1:8-9 อ้าง​มา​จาก​หนังสือ สดุดี 45:6-7

10 พระเจ้า​ยัง​พูด​อีกว่า

“ข้าแต่​องค์​เจ้า​ชีวิต ใน​ตอน​เริ่มต้น​นั้น

พระองค์​วาง​รากฐาน​ของ​แผ่นดิน​โลกนี้

และ​พระองค์​สร้าง​ฟ้าสวรรค์​ด้วย​มือ​ของ​พระองค์​เอง

11 สิ่ง​เหล่านี้​จะ​สูญสลาย​ไป แต่​พระองค์​จะ​ยัง​คง​อยู่

สิ่ง​เหล่านี้​จะ​เปื่อย​ไป​เหมือน​เสื้อผ้า

12 พระองค์​จะ​ม้วน​สิ่ง​เหล่านี้​เก็บ​เหมือนกับ​เสื้อคลุม

สิ่ง​เหล่านี้​จะ​ถูก​เปลี่ยนไป​เหมือนกับ​เปลี่ยน​เสื้อผ้า

แต่​พระองค์​จะ​ยังคง​เหมือนเดิม

และ​วันเวลา​ของ​พระองค์​จะ​ไม่มี​วัน​สิ้นสุด”+ 1:10-12 อ้าง​มา​จาก​หนังสือ สดุดี 102:25-27

13 พระเจ้า​ไม่เคย​พูด​กับ​ทูตสวรรค์​องค์​ไหน​ด้วย​ว่า

“นั่ง​ลง​ทาง​ขวามือ​ของ​เรา​สิ

จนกว่า​เรา​จะ​ทำ​ให้​ศัตรู​ของ​เจ้า​เป็น​ที่​วางเท้า​สำหรับ​เจ้า”+ 1:13 อ้าง​มา​จาก​หนังสือ สดุดี 110:1

14 ทูตสวรรค์​พวกนี้ เป็น​วิญญาณ​ที่​รับใช้​พระเจ้า ที่​พระองค์​ส่ง​ไป​ช่วย​คน​ที่​กำลัง​จะ​ได้รับ​ความ​รอด ไม่ใช่​หรือ

2

ความรอด​อัน​ยิ่งใหญ่​ของ​เรา

1 นั่น​เป็น​เหตุ​ที่​เรา​จะ​ต้อง​ให้​ความ​สนใจ​เป็น​พิเศษ​กับ​ความจริง​ที่​เรา​ได้ยิน​มา ไม่​อย่างนั้น​เรา​จะ​ค่อยๆ​ห่างเหิน​ไป 2 เพราะ​ถ้า​ข้อความ​ที่​พระเจ้า​พูด​ผ่าน​ทูตสวรรค์ ยัง​มี​ผล​บังคับ​ใน​ตอนนั้น จน​ทุกคน​ที่​ฝ่าฝืน​มัน​หรือ​ไม่​เชื่อฟัง ได้รับ​โทษ​ที่​สาสม 3 แล้ว​เรา​ล่ะ​จะ​พ้น​โทษ​ได้หรือ ถ้าหาก​เรา​ไม่​สนใจ​ใน​ความรอด​อัน​ยิ่งใหญ่​นี้ ความรอด​นี้​องค์​เจ้า​ชีวิต​ได้​มา​ประกาศ​ใน​ตอน​แรกๆ แล้ว​คน​พวก​แรก​นั้น​ที่​ฟัง​พระองค์​ก็​มา​ยืนยัน​เรื่อง​ความรอด​นี้​ให้​กับ​เรา 4 พระเจ้า​มา​ยืนยัน​เรื่อง​ความรอด​นี้​ให้​กับ​เรา​ด้วย คือ​พระองค์​ได้​ใช้​หมาย​สำคัญ การ​อัศจรรย์ ปาฏิหาริย์​ต่างๆ และ​พรสวรรค์​ที่​มา​จาก​พระวิญญาณ​บริสุทธิ์​ที่​พระองค์​แจกจ่าย​ไป​ตาม​ที่​ใจ​ของ​พระองค์​ต้องการ

พระเยซู​ถูก​ทดลองเหมือนพี่น้อง​ของ​พระองค์

5 โลก​ใหม่​ที่​เรา​กำลัง​พูด​ถึง​นี้ พระเจ้า​ไม่​ได้​มอบ​ให้​อยู่​ใต้​อำนาจ​ของ​พวก​ทูตสวรรค์ 6 แต่​มี​คนเขียน​ไว้​ใน​พระคัมภีร์​แห่งหนึ่ง​ว่า

“มนุษย์​เป็น​ใครกัน​พระองค์​ถึง​ได้​ห่วงใย

หรือ​บุตรมนุษย์+ 2:6 บุตรมนุษย์ ใน​ที่นี้​อาจ​หมายถึง​คน​ทั่วไป​ก็ได้ แต่​ส่วนใหญ่​แล้ว​คำว่า “บุตรมนุษย์” หมายถึง​พระเยซู​เป็น​ใครกัน​พระองค์​ถึง​เอาใจใส่​นัก

7 พระองค์​ทำ​ให้​เขา​ต่ำ​กว่า​พวก​ทูตสวรรค์​แค่​ชั่วคราว

แล้ว​พระองค์​มอบ​สง่าราศี​และ​เกียรติยศ​ให้​กับ​เขา​เป็น​รางวัล

8 และ​วาง​ทุกสิ่ง​ไว้​ใต้เท้า​ของเขา”+ 2:6-8 อ้าง​มา​จาก​หนังสือ สดุดี 8:4-6

เมื่อ​พระเจ้า​วาง​ทุกสิ่ง​ไว้​ใต้เท้า​เขา แสดง​ว่า​ทุกสิ่ง​ทุกอย่าง​ล้วน​อยู่​ใต้​อำนาจ​ของ​เขา แต่​ตอนนี้​เรา​ยัง​ไม่ได้​เห็น​ทุกสิ่ง​อยู่​ใต้​อำนาจ​ของ​เขา 9 แต่​ก่อน​พระเจ้า​ทำ​ให้​พระเยซู​อยู่​ต่ำ​กว่า​พวก​ทูตสวรรค์​แค่​ชั่วคราว แต่​ตอนนี้​เรา​เห็น​พระเยซู​ได้รับ​สง่าราศี​และ​เกียรติยศ​เป็น​รางวัล​แล้ว เพราะ​พระองค์​ทน​ทุกข์ทรมาน​จนตาย พระเจ้า​มี​เมตตากรุณา​ต่อ​เรา พระเยซู​ถึง​มา​ลิ้มรส​ความตาย​เพื่อ​ประโยชน์​ให้​กับ​มนุษย์​ทุกคน

10 พระเจ้า​สร้าง​ทุกสิ่ง​ทุกอย่าง และ​ทุกสิ่ง​ทุกอย่าง​เกิดขึ้น​มา​เพื่อ​พระองค์ พระเจ้า​อยาก​ให้​พระเยซู​ที่​เป็น​ลูก​ของ​พระองค์​นำ​พวก​ลูกชาย​ลูกสาว​อีก​มากมาย​เข้ามา​มี​ส่วนร่วม​ใน​สง่าราศี​ของ​พระองค์ อย่างนั้น​เป็น​สิ่ง​ที่​เหมาะสม​แล้ว ที่​พระเจ้า​ให้​พระเยซู​มา​ทน​ทุกข์ทรมาน เพื่อ​พระเยซู​จะ​ได้​สมบูรณ์แบบ​ครบถ้วน แล้ว​นำ​คน​มา​ถึง​ความรอด 11 ทั้ง​พระเยซู​ผู้ที่​ทำ​ให้​คนอื่น​บริสุทธิ์ และ​คน​ที่​พระองค์​ทำ​ให้​บริสุทธิ์​ด้วย ต่าง​มา​จาก​ครอบครัว​เดียวกัน พระเยซู​เลย​ไม่อาย​ที่​จะ​เรียก​พวกเขา​ว่า​เป็น​พี่น้อง​ของ​พระองค์ 12 พระองค์​พูดว่า

“เรา​จะ​ประกาศ​ชื่อ​ของ​พระองค์​ให้​กับ​พี่น้อง​ของ​เรา

เรา​จะ​ร้องเพลง​สรรเสริญ​พระองค์​ต่อหน้า​หมู่ประชุม”+ 2:12 อ้าง​มา​จาก​หนังสือ สดุดี 22:22

13 พระองค์​พูด​อีก​ว่า

“เรา​จะ​ไว้วางใจ​ใน​พระองค์”+ 2:13 อ้าง​มา​จาก​หนังสือ อิสยาห์ 8:17

และ​ยัง​พูด​อีก​ว่า

“เรา​อยู่​ที่นี่​พร้อมๆ​กับ​ลูกๆ​ที่​พระเจ้า​ให้​กับ​เรา”+ 2:13 อ้าง​มา​จาก​หนังสือ อิสยาห์ 8:18

14 เพราะ​พวก​ลูกๆนั้น​เป็น​มนุษย์​ที่​มี​เลือดเนื้อ พระเยซู​ก็​เลย​มา​เป็น​มนุษย์​ที่​มี​เลือดเนื้อ​เหมือนกัน พระองค์​ทำ​อย่างนี้​เพื่อ​จะ​ได้​ตาย​และ​ทำลาย​มาร​ที่​มี​อำนาจ​ทำ​ให้​คน​ตาย​ได้ 15 คน​พวก​นี้​กลัว​ตาย เลย​ตก​เป็น​ทาส​ของ​ความกลัว พระเยซู​มา​ตาย​เพื่อ​ปลดปล่อย​คน​พวกนี้​ให้​เป็น​อิสระ 16 แน่นอน​พระเยซู​ไม่ได้​มา​ช่วย​พวก​ทูตสวรรค์ แต่​มา​ช่วย​ลูกหลาน​ของ​อับราฮัม 17 เพราะ​อย่างนี้ พระองค์​จึง​ต้อง​เป็น​เหมือนกับ​พี่น้อง​ของ​พระองค์​ทุกอย่าง เพื่อ​พระองค์​จะ​ได้​เป็น​หัวหน้า​นักบวช​สูงสุด ที่​มี​ความ​เมตตา​และ​ซื่อสัตย์​ใน​การ​รับใช้​พระเจ้า และ​เพื่อ​จะ​จัดการ​กับ​ความบาป​ของ​ประชาชน​ได้​ด้วย 18 เดี๋ยวนี้ พระองค์​สามารถ​ช่วย​คน​ที่​ถูก​ทดลอง​ได้แล้ว เพราะ​พระองค์​เอง​ได้รับ​ความ​ทรมาน​และ​ถูก​ทดลอง​มาก่อน

3

พระเยซู​นั้น​ยิ่งใหญ่​กว่า​โมเสส

1 ดังนั้น พี่น้อง​ผู้​เป็น​คน​ของ​พระเจ้า ผู้ที่​พระเจ้า​เรียก​มา ขอให้​มี​ใจ​จดจ่อ​อยู่​กับ​พระเยซู​ผู้ที่​เรา​ยอมรับ​กัน พระองค์​เป็น​ทั้ง​ทูต​พิเศษ​จาก​พระเจ้า และ​เป็น​หัวหน้า​นักบวช​สูงสุด​ด้วย 2 พระองค์​ซื่อสัตย์​ต่อ​พระเจ้า​ผู้ที่​ได้​แต่งตั้ง​พระองค์ เหมือนกับ​ที่​โมเสส​ซื่อสัตย์​เมื่อ​รับใช้​อยู่​ใน​บ้าน​เรือน​ของ​พระเจ้า 3 จะ​เห็นว่า​พระเยซู​นั้น​สมควร​ที่​จะ​ได้รับ​เกียรติ​มากกว่า​โมเสส​เสีย​อีก เหมือนกับ​คน​ที่​สร้าง​บ้าน​ได้รับ​เกียรติ​มากกว่า​ตัวบ้าน​เอง 4 แน่นอน บ้าน​ทุกหลัง​จะ​ต้อง​มี​คนสร้าง แต่​พระเจ้า​เป็น​ผู้สร้าง​ทุกสิ่ง​ทุกอย่าง

5 โมเสส​นั้น​ซื่อสัตย์​ใน​หน้าที่​ทุกอย่าง ใน​ฐานะ​คนรับใช้​ใน​ครัวเรือน​ของ​พระเจ้า และ​เขา​มี​หน้าที่​บอก​ให้​คน​รู้​ถึง​สิ่ง​ที่​พระเจ้า​จะ​เปิดเผย​ใน​อนาคต 6 แต่​พระคริสต์​นั้น​ซื่อสัตย์​ใน​ฐานะ​ที่​เป็น​บุตร​ที่​อยู่​เหนือ​ครัวเรือน​ของ​พระเจ้า แล้ว​เรา​นั่นแหละ​คือ​ครัวเรือน​ของ​พระองค์ ถ้าหาก​เรา​ยัง​ยึดมั่น​ใน​ความกล้าหาญ​และ​ใน​ความ​ภาคภูมิใจ​ของ​เรา​ที่​เกิด​จาก​ความหวัง​ที่​เรา​มี​อยู่นั้น

ให้​เรา​ติดตาม​พระเจ้า​ต่อไป

7 อย่างนั้น​ตาม​ที่​พระวิญญาณ​บริสุทธิ์ พูดว่า

“วันนี้ ถ้า​พวกเจ้า​ได้ยิน​เสียง​ของ​พระเจ้า

8 ก็​อย่า​มี​ใจ​ดื้อรั้น เหมือน​กับ​ตอนนั้น​ที่​เจ้า​กบฏ​ต่อ​พระเจ้า

ใน​วันนั้น​ที่​เจ้า​ได้​ลองดี​กับ​พระเจ้า ใน​ที่​เปล่าเปลี่ยว”

9 พระเจ้า​พูด​ว่า

“บรรพบุรุษ​ของ​พวกเจ้า​ได้​ลองดี​และ​ท้าทาย​เรา​ใน​ที่​เปล่าเปลี่ยว​นั้น

ทั้งๆที่​พวกเขา​ได้​เห็น​เรา​ทำ​สิ่ง​ที่​ยิ่งใหญ่​ตลอด​สี่สิบ​ปี

10 นั่น​เป็น​เหตุ​ที่​เรา​โกรธ​คน​รุ่นนั้น และ​เรา​พูด​ว่า

‘ใจ​ของเขา​หลงผิด​เสมอ คน​พวกนี้​ไม่เคย​เข้าใจ​วิถีทาง​ของเรา’

11 ดังนั้น ตอนที่​เรา​โกรธ เรา​ได้​สาบาน​ว่า

‘พวกเขา​จะ​ไม่มี​วัน​ได้​เข้า​ไป​หยุด​พักผ่อน+ 3:11 หยุด​พักผ่อน หมายถึง การ​หยุด​พัก​จาก​การงาน​อัน​เหน็ดเหนื่อย และ​ได้​พักผ่อน​กับ​พระเจ้า​ตลอดไป​กับเรา’”+ 3:7-11 อ้าง​มา​จาก​หนังสือ สดุดี 95:7-11

12 พี่น้อง​ครับ ระวัง​ให้ดี อย่า​ให้​ใคร​สักคน​ใน​หมู่​พวกคุณ​มี​ใจ​ที่​ชั่ว​และ​ไม่วางใจ​พระเจ้า เพราะ​ใจ​อย่างนี้​จะ​ทำ​ให้​คุณ​หันไป​จาก​พระเจ้า​ผู้​มี​ชีวิต​อยู่ 13 แต่​ให้​กำลังใจ​กัน​และ​กัน​ทุกๆวัน ตราบ​เท่าที่​ยัง​มี​ชีวิต​อยู่​ใน “วันนี้”+ 3:13 วันนี้ คำนี้​มา​จาก​ข้อ 7 หมายความ​ว่า​สำคัญ​อย่างยิ่ง​ที่​จะ​ต้อง​ทำ​สิ่ง​เหล่านี้​เดี๋ยวนี้ ขณะที่​ยัง​มี​โอกาส​อยู่ เพื่อ​บาป​จะ​ไม่​หลอก​ใจ​พวกคุณ​ให้​แข็งกระด้าง​ไป 14 เพราะ​เรา​ทุกคน​มี​ส่วนร่วม​ใน​พระคริสต์ ถ้า​เรา​ยัง​ยึด​ความ​มั่นใจ​ที่​เรา​มี​ตั้งแต่​แรก​นั้น​จน​ถึง​ที่สุด 15 เหมือนกับ​ที่​พระคัมภีร์ พูด​ไว้​ว่า

“วันนี้ ถ้า​เจ้า​ได้ยิน​เสียง​ของ​พระเจ้า

ก็​อย่า​มี​ใจ​ดื้อรั้น เหมือน​ตอนนั้น​ที่​เจ้า​กบฏ​ต่อ​พระเจ้า”+ 3:15 อ้าง​มา​จาก​หนังสือ สดุดี 95:7-8

16 ใครกัน​ที่​ได้ยิน​เสียง​พระเจ้า แล้ว​ยัง​กล้า​กบฏ​อีก ก็​พวกนั้น​ทุกคน​ที่​โมเสส​พา​ออก​มา​จาก​ประเทศ​อียิปต์ ไม่ใช่หรือ 17 แล้ว​ใครกัน​ที่​พระเจ้า​โกรธ​ตลอด​สี่สิบ​ปี ก็​คนบาป​พวกนั้น​ที่​ล้มตาย​ลง​ใน​ที่​เปล่าเปลี่ยว ไม่ใช่หรือ 18 แล้ว​ใครกัน​ที่​พระเจ้า​สาบาน​ว่า​จะ​ไม่มี​วัน​ได้​เข้า​ไป​หยุด​พักผ่อน​กับ​พระองค์ ก็​พวก​ที่​ไม่ยอม​เชื่อฟัง​นั้น ไม่ใช่หรือ 19 เรา​เห็นว่า ที่​พวกนั้น​เข้าไป​หยุด​พักผ่อน​กับ​พระเจ้า​ไม่ได้ ก็​เพราะ​พวกเขา​ไม่​ไว้วางใจ​นั่นเอง

4

1 คำ​สัญญา​ที่​พระเจ้า​จะ​ให้​เรา​เข้า​ไป​หยุด​พักผ่อน​กับ​พระองค์​นั้น ยัง​ไม่ได้​ถูก​ยกเลิก ถ้า​อย่างนั้น​ให้​ระวัง​ตัว​ให้ดี เพื่อ​จะได้​ไม่มี​ใคร​ใน​หมู่​พวกคุณ​พลาด​โอกาส​นั้น​ไป 2 ทั้งเรา​และ​คน​อิสราเอล​ก็​ได้ยิน​ข่าวดี​เหมือนกัน แต่​ข่าวดี​นั้น​ไม่มี​ประโยชน์​อะไร​กับ​พวกเขา เพราะ​คน​ที่​ได้ยิน​ก็​ไม่ได้​ไว้วางใจ​ใน​พระเจ้า 3 แต่​พวกเรา​ที่​ไว้วางใจ​แล้ว กำลัง​เข้า​ไป​หยุด​พักผ่อน​กับ​พระเจ้า ส่วน​คน​ที่​ไม่ได้​ไว้วางใจ​จะ​เป็น​เหมือนกับ​ที่​พระเจ้า​ได้​พูด​ไว้​ว่า

“ตอนที่​เรา​โกรธ เรา​ได้​สาบาน​ว่า

‘พวกเขา​จะ​ไม่มี​วัน​ได้​เข้า​ไป​หยุด​พักผ่อน​กับ​เรา’”+ 4:3 อ้าง​มา​จาก​หนังสือ สดุดี 95:11

ถึงแม้​พระเจ้า​ได้​หยุด​พักผ่อน​จาก​การงาน​ของ​พระองค์​แล้ว​ตั้งแต่​ตอน​ที่​พระองค์​สร้าง​โลก​เสร็จ 4 เพราะ​มี​ข้อหนึ่ง​ใน​พระคัมภีร์​ที่​พระองค์​ได้​พูด​ถึง​วันที่​เจ็ด​ว่า “แล้ว​ใน​วันที่​เจ็ด พระเจ้า​หยุดพัก​จาก​การงาน​ทั้งหมด​ของ​พระองค์”+ 4:4 อ้าง​มา​จาก​หนังสือ ปฐมกาล 2:25 แต่​ใน​ข้อ​ข้างบน​ที่​เรา​อ้าง​ไป​แล้วนั้น พระองค์​พูดว่า “พวกเขา​จะ​ไม่มี​วัน​ได้​เข้าไป​หยุด​พักผ่อน​กับเรา”

6 เนื่องจาก​คำ​สัญญา​ที่​พระเจ้า​บอกว่า​จะ​ให้​คน​ของ​พระองค์​หยุด​พักผ่อน ยัง​ไม่ได้​เกิดขึ้น​ใน​ตอนนั้น เพราะ​คน​ที่​ได้รับ​ข่าวดี​ก่อน​หน้านี้ ไม่ได้​เชื่อฟัง​จึง​ไม่ได้​เข้าไป​หยุด​พักผ่อน​กับ​พระองค์ 7 พระเจ้า​จึง​กำหนด​อีก​วัน​หนึ่ง​ที่​จะ​ให้​คน​เข้าไป​หยุด​พักผ่อน แล้ว​พระองค์​เรียก​มัน​ว่า “วันนี้” อีก​หลายปี​ต่อมา พระองค์​ก็​พูดถึง “วันนี้” ผ่าน​ดาวิด ตาม​ที่​ได้​ยก​มา​ข้างบน​นี้​แล้วว่า

“วันนี้ ถ้า​เจ้า​ได้ยิน​เสียง​พระเจ้า ก็​อย่า​มี​ใจ​ดื้อรั้น”+ 4:7 อ้าง​มา​จาก​หนังสือ สดุดี 95:7-8

8 เรา​รู้ว่า​โยชูวา+ 4:8 โยชูวา คือ ผู้นำ​ของ​ชาว​ยิว หลังจาก​ที่​โมเสส​ตาย​เขา​ได้​นำ​ชาวยิว​ไป​ยัง​แผ่นดิน​ที่​พระเจ้า​สัญญา​ว่า​จะ​ให้​นั้น​ไม่ได้​นำ​พวก​อิสราเอล​เข้าไป​หยุด​พักผ่อน​กับ​พระองค์​หรอก เพราะ​ถ้า​เป็น​อย่างนั้น พระองค์​คง​ไม่​พูด​ถึง​วันหยุด​พักผ่อน​อื่น​อีก​หลังจากนั้น 9 แสดงว่า​ยัง​มี​วันหยุด​พักผ่อน​พิเศษ+ 4:9 วันหยุด​พักผ่อน​พิเศษ หมายถึง วันหยุด​ทาง​ศาสนา หมายความ​ว่า การ​พัก​ร่วมกัน​ระหว่าง​พระเจ้า​กับ​มนุษย์ ซึ่ง​เริ่ม​ตั้งแต่​หลังจาก​ที่​พระเจ้า​ได้​สร้าง​โลก​ขึ้น​มาแล้ว​นั้น รอ​คน​ของ​พระเจ้า​อยู่ 10 เพราะ​คน​ที่​เข้าไป​หยุด​พักผ่อน​กับ​พระเจ้า​นั้น จะ​หยุด​พักผ่อน​จาก​การงาน​ของ​ตน เหมือนกับ​ที่​พระเจ้า​ได้​หยุด​พักผ่อน​จาก​การงาน​ของ​พระองค์ 11 ดังนั้น ขอให้​เรา​ทุกคน​พยายาม​ทุก​วิถีทาง​ที่​จะ​ได้​เข้าไป​หยุด​พักผ่อน​กับ​พระองค์ จะ​ได้​ไม่มี​ใคร​ถูก​ทำลาย เพราะ​ไป​ทำ​ตาม​ตัวอย่าง​ของ​ชาว​อิสราเอล​พวกนั้น​ที่​ไม่ยอม​เชื่อฟัง

12 ถ้อยคำ​ของ​พระเจ้า+ 4:12 ถ้อยคำ​ของ​พระเจ้า คำสอน คำสั่ง หรือ​คำตักเตือน​ที่​มา​จาก​พระเจ้า​นั้น​มีชีวิต และ​เกิดผล​มาก คม​ยิ่งกว่า​ดาบ​สองคม​ทุกชนิด มัน​แทง​ทะลุ​จิต​และ​วิญญาณ ตลอดจน​ถึง​ข้อต่อ​และ​ไขกระดูก มัน​สามารถ​แยกแยะ​แม้แต่​ความ​นึกคิด​ต่างๆ​และ​เจตนา​ทั้งหลาย​ในใจ 13 ทุกอย่าง​ที่​พระองค์​สร้าง​ขึ้นมา ไม่มี​อะไร​ที่​หลบซ่อน​ไป​จาก​สายตา​ของ​พระองค์​ได้ ทุกอย่าง​ถูก​เปิดโปง​และ​ตีแผ่​ต่อ​สายตา​ของ​พระองค์ ผู้ที่​เรา​จะ​ต้อง​รายงาน​ตัว​ด้วย

พระเยซู​เป็น​หัวหน้า​นักบวชสูงสุด​ของ​เรา

14 เรา​มี​หัวหน้า​นักบวช​สูงสุด​ที่​ยิ่งใหญ่​คือ​พระเยซู พระบุตร​ของ​พระเจ้า ผู้ที่​ได้​ขึ้น​ไป​อยู่​บน​สวรรค์​แล้ว ดังนั้น ขอให้​เรา​ยึดมั่น​ใน​ความเชื่อ​ที่​เรา​ได้​ยอมรับ​ไว้แล้ว 15 เพราะ​หัวหน้า​นักบวช​สูงสุด​ของเรา​คนนี้​เข้าใจ​และ​เห็นใจ​ใน​จุดอ่อน​ทั้งหลาย​ของเรา เพราะ​พระองค์​ก็​เคย​ถูก​ทดลอง​เหมือนกับ​เรา​ทุกอย่าง แต่​ไม่ได้​ทำบาป​เลย 16 ดังนั้น​ขอให้​เรา​ทุกคน​เข้ามา​ยืน​ด้วย​ความ​มั่นใจ​ต่อหน้า​บัลลังก์​ของ​พระเจ้า​ผู้​มี​ความ​เมตตา​กรุณา เพื่อ​เรา​จะ​ได้รับ​ความปรานี และ​พบ​กับ​ความ​เมตตา​กรุณา​ที่​พระเจ้า​จะ​ช่วย​เรา​ใน​เวลา​ที่​เรา​ต้องการ​ความ​ช่วยเหลือ

5

1 หัวหน้า​นักบวช​สูงสุด​แต่ละ​คน ก็​เป็น​คน​เหมือนกับ​เรา​นี่แหละ แต่​พวกเขา​ได้รับ​คัดเลือก​มา​เป็น​ตัวแทน​ของเรา​ต่อหน้า​พระเจ้า คือ​นำ​ของขวัญ​และ​ถวาย​เครื่อง​บูชา​จัดการ​กับ​บาป มาให้​พระเจ้า 2 เขา​สามารถ​เห็นอก​เห็นใจ​และ​ช่วย​คน​ที่​ไม่รู้​เรื่อง​และ​คน​ที่​หลงผิด เพราะ​เขา​เอง​มี​จุดอ่อน​เหมือนกัน 3 แล้ว​เป็น​เพราะ​จุดอ่อน​ของเขา เขา​ถึง​ต้อง​ถวาย​เครื่อง​บูชา​จัดการ​กับ​บาป​ของ​ตัวเอง​ก่อน แล้ว​ค่อย​ทำ​ให้​กับ​ประชาชน​ทีหลัง

4 เรื่อง​ตำแหน่ง​ที่​มี​เกียรติ​นี้ ไม่ใช่​ใคร​อยาก​จะ​ชิง​เอา​เพื่อ​ได้หน้า​ก็​ทำได้ แต่​ต้อง​เป็น​พระเจ้า​เอง​ที่​เรียก​ผู้นั้น เหมือนกับ​ที่​พระองค์​เคย​เรียก​อาโรน 5 พระคริสต์​ไม่ได้​ตั้งตัว​เอง​เป็น​หัวหน้า​นักบวช​สูงสุด พระองค์​ไม่ได้​หา​เกียรติ​ให้​กับ​ตัวเอง แต่​พระเจ้า​ได้​พูด​กับ​พระองค์​ว่า

“เจ้า​เป็น​ลูก​ของเรา

วันนี้​เรา​ได้​เป็น​พ่อ​ของ​เจ้า​แล้ว”+ 5:5 อ้าง​มา​จาก​หนังสือ สดุดี 2:7

6 พระเจ้า​ได้​พูด​ไว้​ใน​พระคัมภีร์ อีก​ตอนหนึ่ง​ว่า

“เจ้า​เป็น​นักบวช​ตลอดไป เหมือน​กับ​เมลคีเซเดค”+ 5:6 อ้าง​มา​จาก​หนังสือ สดุดี 110:4

7 ตอนที่​พระเยซู​อยู่​บน​โลกนี้ พระองค์​อธิษฐาน​และ​อ้อนวอน​เสียงดัง​และ​ด้วย​น้ำตา ถึง​พระเจ้า​ผู้ที่​สามารถ​ช่วย​พระองค์​ให้​พ้น​จาก​ความตาย​ได้ แล้ว​พระเจ้า​ก็​รับฟัง เพราะ​พระเยซู​เคารพ​และ​ยำเกรง​พระองค์ 8 ถึงแม้​พระองค์​จะ​เป็น​ลูก​ของ​พระเจ้า​ก็​จริง แต่​พระองค์​ก็​ยอม​ทน​ทุกข์ยาก เพื่อ​จะได้​เรียนรู้​ถึง​ความหมาย​ของ​คำว่า​เชื่อฟัง 9 หลังจาก​ที่​พระเจ้า​ทำ​ให้​พระเยซู​สมบูรณ์แบบ​แล้ว พระเยซู​ก็​กลาย​เป็น​แหล่ง​ของ​ความรอด​ที่​จะได้​อยู่​กับ​พระเจ้า​ตลอดไป สำหรับ​ทุกคน​ที่​เชื่อฟัง​พระองค์ 10 พระเจ้า​ได้​ประกาศ​แต่งตั้ง​ให้​พระองค์​เป็น​หัวหน้า​นักบวช​สูงสุด​เหมือนกับ​เมลคีเซเดค

การเตือน​ไม่ให้​หลงผิด​ไป

11 เรา​ยัง​มี​อีก​หลายอย่าง​ที่​จะ​พูด​เกี่ยวกับ​เรื่องนี้ แต่​มัน​ยาก​ที่​จะ​อธิบาย​ให้​เข้าใจ​เพราะ​พวกคุณ​หัวทึบ​ไป​ซะแล้ว 12 อันที่​จริง ตอนนี้​พวกคุณ​น่า​จะ​เป็น​ครู​กันแล้ว แต่​กลับ​ต้องการ​ให้​คน​มา​สอน​ถึง​บทเรียน​เบื้องต้น​เกี่ยวกับ​คำสอน​ของ​พระเจ้า​อีก คุณ​ยัง​ต้อง​ดื่ม​นม​แทนที่​จะ​กิน​อาหาร​แข็ง 13 คน​ที่​ยัง​ดื่ม​นม​ก็​ยัง​เป็น​เด็ก​ทารก​อยู่ และ​ยัง​ไม่​คุ้นเคย​กับ​คำสอน​ที่​เกี่ยวกับ​ชีวิต​ที่​พระเจ้า​ชอบใจ 14 แต่​ตรงกันข้าม อาหาร​แข็ง​นั้น​มี​ไว้​สำหรับ​ผู้ใหญ่​ที่​ได้รับ​การ​ฝึกฝน​จิตใจ​มาแล้ว ทำ​ให้​รู้จัก​แยกแยะ​ว่า​อะไรดี​อะไรชั่ว

6

1 ถ้า​อย่างนั้น ให้​เรา​มุ่งหน้า​ต่อไป​สู่​ความ​เป็น​ผู้ใหญ่ อย่า​ได้​วนเวียน​อยู่​อีกเลย​กับ​คำสอน​เบื้องต้น​เกี่ยวกับ​พระคริสต์ อย่า​ให้​เรา​ต้อง​วาง​พื้นฐาน​กัน​ใหม่​อีกเลย คือ​เรื่อง​การ​กลับตัว​กลับใจ​จาก​การ​กระทำ​ที่​นำ​ไปสู่​ความตาย และ​เรื่อง​การ​ไว้วางใจ​พระเจ้า 2 อย่า​ให้​เรา​ต้อง​สอน​กัน​ใหม่​เลย​ใน​เรื่อง​พิธี​จุ่มน้ำ เรื่อง​พิธี​วางมือ+ 6:2 พิธี​วางมือ เป็น​พิธี​ที่​แสดง​ให้​เห็น​ว่า มนุษย์​คนนั้น​ได้รับ​มอบหมาย​ให้​ทำงาน​พิเศษ หรือ​ได้รับ​พร เรื่อง​การ​ฟื้นขึ้น​จาก​ความตาย และ​เรื่อง​การ​ถูก​ตัดสิน​ลงโทษ​ถาวร​ตลอดไป 3 ถ้า​พระเจ้า​อนุญาต เรา​ก็​จะ​มุ่งหน้า​ต่อไป

4 บางคน​เคย​อยู่​ใน​ความสว่าง​ของ​พระเจ้า เคย​ลิ้มรส​ของขวัญ​จาก​สวรรค์ เคย​มี​ส่วนร่วม​กับ​พระวิญญาณ​บริสุทธิ์ 5 เคย​ได้​ลิ้มรส​คำพูด​ที่ดี​ของ​พระเจ้า และ​ฤทธิ์​อำนาจ​ของ​ยุค​ที่​กำลัง​จะมา 6 แต่​ก็​ได้​ทิ้ง​พระคริสต์​ไป เป็น​ไป​ไม่ได้​ที่​จะ​นำ​คน​อย่างนี้​กลับ​มาหา​พระเจ้า​ได้อีก เพราะ​พวกเขา​กำลัง​ตรึง​พระบุตร​ของ​พระเจ้า​บน​ไม้กางเขน​อีก​ครั้งหนึ่ง ทำ​ให้​พระองค์​ต้อง​อับอาย​ขายหน้า​ต่อหน้า​ทุกคน

7 ผืนดิน​ที่​ดูดซึม​น้ำฝน​ที่​ตก​ลงมา แล้ว​เกิด​พืชผล​ที่​ให้​ประโยชน์​แก่​ผู้ปลูก ก็​จะ​ได้รับ​พระพร​จาก​พระเจ้า 8 แต่​ผืนดิน​ที่​เกิด​ต้นหนาม​ใหญ่น้อย ก็​ไร้ค่า​และ​ดี​ไม่ดี​จะ​โดน​สาปแช่ง ในที่สุด​ก็​จะ​เอา​ไป​เผาไฟ​เสีย

9 เพื่อน​ที่รัก ถึง​เรา​จะ​พูด​อย่างนี้ เรา​ยัง​มั่นใจ​ว่า​คุณ​จะ​เกิด​ผลดี​และ​จะ​รอด 10 เพราะ​พระเจ้า​นั้น​ยุติธรรม พระองค์​จะ​ไม่ลืม​การงาน​ที่​พวกคุณ​ได้​ทำ​และ​ความรัก​ที่​คุณ​มี​ต่อ​พระองค์ คือ​ที่​พวกคุณ​ได้​ช่วยเหลือ​คน​ที่​เป็น​ของ​พระเจ้า​จนถึง​เดี๋ยวนี้ 11 แต่​เรา​อยาก​ให้​คุณ​แต่ละ​คน​เอาจริง​เอาจัง​อย่างนี้​ต่อไป​ตลอดชีวิต เพื่อ​จะ​ได้รับ​สิ่ง​ที่​หวัง​ไว้​อย่าง​แน่นอน 12 เรา​ไม่อยาก​ให้​พวกคุณ​ขี้เกียจ แต่​ให้​เอา​อย่าง​คน​พวกนั้น​ที่​ไว้วางใจ​และ​อดทน จนกว่า​จะ​ได้รับ​สิ่ง​ที่​พระเจ้า​ได้​สัญญา​ไว้​เป็น​มรดก

13 ตอนที่​พระเจ้า​ทำ​สัญญา​กับ​อับราฮัม​นั้น พระองค์​สาบาน​โดย​อ้าง​ถึง​ตัวเอง​เพราะ​ไม่มี​ใคร​ที่​ยิ่งใหญ่​ไปกว่า​พระองค์​อีกแล้ว 14 พระองค์​พูดว่า “เรา​จะ​อวยพร​เจ้า​และ​จะ​ให้​ลูกหลาน​ของ​เจ้า​ทวีคูณ​มาก​ยิ่งขึ้น”+ 6:14 อ้าง​มา​จาก​หนังสือ ปฐมกาล 22:1715 อับราฮัม​ก็​ได้รับ​ตามที่​พระเจ้า​สัญญา​ไว้ หลังจาก​ที่​เขา​รอคอย​ด้วย​ความ​อดทน

16 เมื่อ​คนเรา​จะ​สาบาน​กัน ก็​จะ​อ้าง​ถึง​ผู้ที่​ยิ่งใหญ่​กว่า​ตน เพราะ​คำ​สาบาน​ทำ​ให้​คำพูด​ของ​เขา​น่าเชื่อถือ​และ​จะ​หยุด​การ​โต้เถียง​ทุกอย่าง​ลง 17 พระเจ้า​ก็​ได้​สาบาน​เหมือนกัน เป็น​การ​รับรอง​คำ​สัญญา​ของ​พระองค์ เพื่อ​ทายาท​ของ​คำ​สัญญา​จะ​ได้​แน่ใจ​ว่า​พระองค์​จะ​ไม่มี​วัน​เปลี่ยนใจ​อย่าง​เด็ดขาด 18 ดังนั้น​พระเจ้า​ได้​ให้​เรา​ทั้ง​คำ​สัญญา​และ​คำ​สาบาน ทั้ง​สอง​อย่างนี้​ไม่มี​วัน​เปลี่ยน​แปลง เพราะ​เป็นไป​ไม่ได้​ที่​พระเจ้า​จะ​พูด​โกหก ดังนั้น เรา​ที่​ได้​หนี​มา​พึ่ง​ความหวัง​ที่​พระองค์​ยื่น​ให้​นั้น จะ​ได้​มี​กำลังใจ​อย่าง​มากมาย 19 ความหวัง​ของ​เรา​นี้​เป็น​เหมือน​สมอเรือ​ที่​มั่นคง​และ​ติดแน่น ความหวังนี้​ได้​นำ​เรา​ผ่าน​เข้าไป​หลัง​ม่าน​สู่​สถานที่​ศักดิ์สิทธิ์​ที่สุด​ใน​สวรรค์ 20 พระเยซู​ได้​เข้าไป​ในนั้น​ก่อนแล้ว​เพื่อ​เรา พระองค์​จึง​เป็น​หัวหน้า​นักบวช​สูงสุด​ตลอดไป เหมือนกับ​เมลคีเซเดค

7

นักบวช​เมลคีเซเดค

1 เมลคีเซเดค​คนนี้​เป็น​กษัตริย์​เมือง​ซาเล็ม เป็น​นักบวช​ของ​พระเจ้า​สูงสุด ท่าน​ได้​พบ​กับ​อับราฮัม ใน​ขณะที่​อับราฮัม​กลับมา​หลังจาก​ที่​ได้​รบ​ชนะ​กษัตริย์​ต่างๆ แล้ว​ท่าน​ได้​อวยพร​ให้​อับราฮัม 2 อับราฮัม​แบ่ง​ของ​ที่​ยึด​มา​ได้​ให้​กับ​เมลคีเซเดค​ไป​หนึ่ง​ใน​สิบ ชื่อ​ของ​เมลคีเซเดค หมายถึง “กษัตริย์​ที่​ทำ​ตามใจ​พระเจ้า” และ​ท่าน​เป็น​กษัตริย์​ของ​เมือง​ซาเล็ม​ด้วย ซึ่ง​หมายถึง “กษัตริย์​แห่ง​สันติสุข” 3 ไม่มี​ใคร​รู้​เรื่อง​เกี่ยวกับ​พ่อแม่​และ​ตระกูล​ของ​ท่าน+ 7:3 ไม่มี​ใคร​รู้ … ท่าน พระคัมภีร์​ไม่ได้​พูดถึง​พ่อแม่​หรือ​บรรพบุรุษ​ของ​เมลคีเซเดค รวมทั้ง​ที่มา​และ​ที่ไป​ของ​เขา​ด้วย ชีวิต​ของ​ท่าน​ไม่มี​วัน​เริ่มต้น​และ​ไม่มี​จุดจบ เมลคีเซเดค​จึง​เหมือนกับ​พระบุตร​ของ​พระเจ้า ตรงที่ว่า​เป็น​นักบวช​ตลอดไป

4 ดูสิ​ว่า​ท่าน​ยิ่งใหญ่​ขนาดไหน แม้แต่​อับราฮัม​ผู้​เป็น​ต้นตระกูล​ของ​เรา ยัง​ได้​แบ่ง​ของ​ที่​ยึด​มา​ได้​ให้​กับ​ท่าน​ไป​หนึ่ง​ใน​สิบ​เลย 5 พวก​นักบวช​ที่​มา​จาก​เผ่า​เลวี+ 7:5 เผ่า​เลวี หมายถึง เผ่า​หนึ่ง​ใน​สิบสอง​เผ่า​ของ​ชาวยิว​ที่​ตั้งชื่อ​ตาม​ลูกชาย​ทั้ง​สิบสอง​คน​ของ​ยาโคบ​นั้น กฎ​ของ​โมเสส​สั่ง​ให้​เขา​เก็บ​ส่วนแบ่ง​หนึ่ง​ใน​สิบ​จาก​ประชาชน ซึ่ง​ก็​คือ​พี่น้อง​ของ​เขา​นั่นเอง ทั้งๆที่​พวกเขา​ทั้งหมด​สืบ​เชื้อสาย​มา​จาก​อับราฮัม 6 แต่​เมลคีเซเดค​ไม่ได้​สืบ​เชื้อสาย​มา​จาก​เผ่า​เลวี แต่​ก็​ยัง​ได้รับ​ส่วนแบ่ง​หนึ่ง​ใน​สิบ​จาก​อับราฮัม และ​ท่าน​ยัง​ได้​อวยพร​ให้​กับ​อับราฮัม​คน​ที่​ได้รับ​คำ​สัญญา​จาก​พระเจ้า 7 ซึ่ง​เรา​รู้​ว่า ผู้ใหญ่​จะ​เป็น​คน​ที่​อวยพร​ให้​กับ​ผู้น้อย 8 ใน​กรณี​ของ​นักบวช​ชาว​เลวี​ที่​ได้รับ​ส่วนแบ่ง​หนึ่ง​ใน​สิบ​นั้น เป็น​แค่​คน​ธรรมดา​ที่​ต้อง​ตาย แต่​ใน​กรณี​ของ​เมลคีเซเดค​ที่​ได้รับ​ส่วนแบ่ง​หนึ่ง​ใน​สิบนั้น คือ​คน​ที่​พระคัมภีร์​ได้​พูด​ไว้​ว่า จะ​ยังคง​มี​ชีวิต​อยู่+ 7:8 จะ​ยังคง​มี​ชีวิต​อยู่ หมายถึง มี​ชีวิต​อยู่​ถาวร​ตลอดไป​ต่อไป 9 อาจจะ​พูด​ได้​ว่า​เลวี​คน​ที่​ได้รับ​ส่วนแบ่ง​หนึ่ง​ใน​สิบนั้น จริงๆแล้ว​ได้​ให้​ส่วนแบ่ง​หนึ่ง​ใน​สิบ​กับ​เมลคีเซเดค​ด้วย​โดย​ผ่าน​ทาง​อับราฮัม 10 ถึงแม้​ตอนที่​เมลคีเซเดค​พบ​กับ​อับราฮัม​นั้น เลวี​ยัง​ไม่​เกิด​เลย​แต่​ก็​อยู่​ใน​สายเลือด​ของ​อับราฮัม​บรรพบุรุษ​ของ​เขา

11 ชาว​อิสราเอล​ได้รับ​กฎ​ของ​โมเสส ซึ่ง​กฎนั้น​ขึ้น​อยู่​กับ​ระบอบ​นักบวช​ของ​เลวี แต่​ระบอบนี้​ไม่​สามารถ​ทำ​ให้​เกิด​ความ​สมบูรณ์แบบ​นั้น​ได้ เพราะ​ถ้า​มัน​ทำ​ได้ ทำไม​ยัง​ต้อง​มี​นักบวช​อีก​คนหนึ่ง​มา ซึ่ง​เป็น​ไป​ตาม​แบบ​ของ​เมลคีเซเดค ไม่ใช่​ตาม​แบบ​ของ​อาโรน 12 เมื่อ​เปลี่ยน​ระบอบ​นักบวช​ไป กฎ​ก็​ต้อง​เปลี่ยน​ไป​เป็น​อย่างอื่น​ด้วย 13 เรา​เห็น​ได้​ว่า​ระบอบนั้น​เปลี่ยน​แปลง​ไปแล้ว เพราะ​พระเยซู​คน​ที่​เรา​พูดถึง​นี้ มา​จาก​อีก​เผ่าหนึ่ง​ที่​ไม่ใช่​เผ่า​เลวี และ​ยัง​ไม่มี​ใคร​เลย​ใน​เผ่า​ของ​พระเยซู ที่​เคย​เป็น​นักบวช​คอย​รับใช้​อยู่​ที่​หน้า​แท่นบูชา 14 มัน​ก็​เห็นชัด​ว่า องค์​เจ้า​ชีวิต​ของ​เรา​สืบ​เชื้อสาย​มา​จาก​เผ่า​ยูดาห์ และ​โมเสส​ก็​ไม่เคย​พูดว่า​จะ​มี​นักบวช​มา​จาก​เผ่า​นี้​เลย

พระเยซู​เป็น​นักบวชเหมือน​เมลคีเซเดค

15 การ​เปลี่ยน​แปลง​นี้​ยิ่ง​เห็นชัด​มาก​ขึ้น เมื่อ​มี​นักบวช​คนหนึ่ง​เกิดขึ้น​ตาม​แบบอย่าง​ของ​เมลคีเซเดค 16 ซึ่ง​คนนี้​ไม่​ได้รับ​การ​แต่งตั้ง​ให้​เป็น​นักบวช​ตาม​กฎ คือ​กฎ​ที่​จะ​ต้อง​สืบ​เชื้อสาย​มา​จาก​เผ่า​เลวี แต่​เป็น​เพราะ​ฤทธิ์​อำนาจ​ของ​ชีวิต​ที่​ไม่​สามารถ​ทำลาย​ได้ 17 เหมือนกับ​ที่​ใน​พระคัมภีร์​ได้​พูดถึง​คนนี้​ว่า “เจ้า​เป็น​นักบวช​ตลอดไป ตาม​แบบอย่าง​ของ​เมลคีเซเดค”+ 7:17 อ้าง​มา​จาก​หนังสือ สดุดี 110:4

18 ข้อบังคับ​อันเก่า ตอนนี้​ได้​ถูก​ยกเลิก​ไปแล้ว เนื่องจาก​มัน​อ่อนแอ​และ​ไร้ประโยชน์ 19 อันที่​จริง​แล้ว​กฎ​ของ​โมเสส​ไม่ได้​ทำ​ให้​อะไร​สมบูรณ์แบบ​ได้เลย แต่​ตอนนี้​เรา​ได้รับ​ความหวัง​ที่​หวัง​ใน​สิ่ง​ที่​ดีกว่า เพราะ​ความหวัง​นี้​เรา​จึง​เข้าใกล้​พระเจ้า​ได้

20 ที่​สำคัญ​คือ​ว่า พระเจ้า​ได้​แต่งตั้ง​พระเยซู​ให้​เป็น​หัวหน้า​นักบวช​สูงสุด​ตาม​คำ​สาบาน​ของ​พระองค์ ใน​ขณะที่​คนอื่นๆ​ได้​เป็น​นักบวช​นั้น โดย​ไม่มี​คำ​สาบาน 21 แต่​พระเยซู​ได้​เป็น​หัวหน้า​นักบวช เมื่อ​พระเจ้า​สาบาน​กับ​พระเยซู​ว่า

“องค์​เจ้า​ชีวิต​ได้​สาบาน​ไว้แล้ว

และ​จะ​ไม่มี​วัน​เปลี่ยนใจ​เลย

‘พระองค์​เป็น​นักบวช​ตลอดไป’”+ 7:21 อ้าง​มา​จาก​หนังสือ สดุดี 110:4

22 คำ​สาบาน​นี้​หมายความ​ว่า พระเยซู​เป็น​ผู้​ประกัน​ว่า​สัญญา+ 7:22 สัญญา หมายความ​ว่า พระเจ้า​ได้​ให้​สัญญา​หรือ​พันธสัญญา​แก่​ประชาชน​ของ​พระองค์ สำหรับ​ชาวยิว สัญญานั้น​ก็คือ​กฎ​ของ​โมเสส แต่​ตอนนี้​พระเจ้า​ได้​ให้​สัญญา​ใหม่​ที่​ดีกว่า​แก่​ประชาชน​ของ​พระองค์​ผ่าน​ทาง​พระคริสต์​อันใหม่​นี้​ดีกว่า​สัญญา​อันเก่า

23 เหตุ​ที่​มี​หัวหน้า​นักบวช​หลายคน ก็​เพราะ​พวกเขา​ต้อง​ตาย​ไป แล้ว​ทำหน้าที่​ต่อ​ไม่ได้ 24 แต่​พระเยซู​นั้น​มี​ชีวิต​ตลอดไป​จึง​ทำ​หน้าที่​หัวหน้า​นักบวช​ได้​ตลอดไป 25 ดังนั้น ทุกๆคน​ที่​มาหา​พระเจ้า โดย​ผ่าน​ทาง​พระเยซู พระองค์​สามารถ​ที่​จะ​ช่วย​ชีวิต​ของเขา​ได้​ครบถ้วน+ 7:25 ครบถ้วน หรือ ตลอดไป เพราะ​พระองค์​อยู่เสมอ​ที่​จะ​ขอ​ความ​เมตตา​ให้​กับ​พวกเขา

26 เรา​ต้องการ​หัวหน้า​นักบวช​สูงสุด​อย่าง​พระเยซู​นี่แหละ เพราะ​พระองค์​เป็น​ที่​พอใจ​ของ​พระเจ้า ไม่มี​ที่ติ ไม่มี​จุด​ด่างพร้อย แยก​จาก​คนบาป​ทั้งหลาย และ​ได้รับ​การ​ยก​ขึ้น​อยู่​เหนือ​ฟ้าสวรรค์ 27 พระองค์​ไม่ต้อง​ถวาย​เครื่อง​บูชา​ทุกวัน เหมือนกับ​พวก​หัวหน้า​นักบวช​อื่นๆ​ทำ คือ​อย่างแรก​พวกนั้น​ต้อง​ถวาย​เครื่อง​บูชา​จัดการ​กับ​บาป​ของ​ตัวเอง​ก่อน แล้ว​ถึง​ค่อย​ทำ​ให้​กับ​ประชาชน แต่​พระเยซู​ถวาย​เครื่อง​บูชา​เพียง​ครั้งเดียว​สำหรับ​ทุกๆคน พระเยซู​ทำ​อย่างนี้​ตอน​ที่​พระองค์​ถวาย​ชีวิต​ของ​พระองค์​เอง 28 จริงๆแล้ว​กฎ​ของ​โมเสส​ได้​แต่งตั้ง​มนุษย์​ที่​มี​ความ​อ่อนแอ ให้​มา​เป็น​หัวหน้า​นักบวช​สูงสุด แต่​คำ​สาบาน​ที่​มา​ภายหลัง​กฎ​ของ​โมเสส​นั้น ได้​แต่งตั้ง​พระบุตร​ผู้ที่​พระเจ้า​ได้​ทำ​ให้​สมบูรณ์แบบ​ทุกอย่าง​ตลอดไป

8

พระเยซู​เป็น​หัวหน้า​นักบวชสูงสุด​ตลอดไป

1 ประเด็น​ที่​เรา​กำลัง​พูดถึง​คือ เรา​มี​หัวหน้า​นักบวช​สูงสุด​อย่างนี้ ผู้​ที่​นั่ง​อยู่​ทาง​ขวา​ของ​บัลลังก์​พระเจ้า​ผู้​ยิ่งใหญ่​ใน​สวรรค์ 2 หัวหน้า​นักบวช​สูงสุด​นี้ ทำ​หน้าที่​รับใช้​อยู่​ใน​สถานที่​ศักดิ์สิทธิ์​ที่สุด คือ​ใน​เต็นท์+ 8:2 เต็นท์ หมายถึง เต็นท์​พิเศษ​ซึ่ง​เป็น​ที่​ที่​พระเจ้า​อยู่​ท่ามกลาง​ประชาชน​ของ​พระองค์ และ​เป็น​สถานที่​สักการะ​บูชา​ของ​ชาวยิว​ที่​แท้จริง ที่​มนุษย์​ไม่ได้​ตั้งขึ้น​แต่​องค์​เจ้า​ชีวิต​ตั้งขึ้น​เอง

3 หัวหน้า​นักบวช​สูงสุด​ทุกคน​ได้รับ​การ​แต่งตั้ง​ให้​เอา​ของขวัญ​และ​เครื่อง​บูชา​มา​ถวาย ดังนั้น​จึง​จำเป็น​ที่​หัวหน้า​นักบวช​สูงสุด​ของเรา​คนนี้ จะ​ต้อง​มี​ของ​ที่​จะ​เอา​มา​ถวาย​ด้วย 4 ถ้า​พระองค์​อยู่​ใน​โลก พระองค์​คง​ไม่ได้​เป็น​นักบวช​หรอก เพราะ​นักบวช​ที่​คอย​ถวาย​ของขวัญ​ตาม​กฎ​ของ​โมเสส​มี​อยู่แล้ว 5 แต่​พวกเขา​ทำงาน​รับใช้​ใน​ที่​ที่​เป็น​แค่​สิ่ง​ที่​เลียนแบบ และ​เป็น​เงา​ของ​สิ่ง​ที่​อยู่​ใน​สวรรค์ เหมือนกับ​เมื่อ​โมเสส​กำลัง​จะ​ตั้ง​เต็นท์ พระเจ้า​ได้​เตือน​ว่า “ระวัง​ให้ดี ให้​ทำ​ทุกอย่าง​ตาม​แบบ​ที่​ได้​แสดง​ให้​เจ้า​ดู​บน​ภูเขา+ 8:5 ข้อความนี้​อ้าง​มา​จาก​หนังสือ อพยพ 25:40​นั้น” 6 แต่​งาน​ใน​หน้าที่​ของ​นักบวช​ที่​พระเยซู​ได้รับ​นั้น ยิ่งใหญ่​กว่า​งาน​ของ​นักบวช​พวกนั้น​มากนัก เช่นเดียว​กับ​คำ​สัญญา​ของ​พระเจ้า​ที่​พระเยซู​ได้​เป็น​คนกลาง​นำ​มา​นั้น ก็​ดีกว่า​คำ​สัญญา​เดิม​มากนัก เพราะ​พระเจ้า​ได้​ตั้ง​คำ​สัญญา​ใหม่​นี้​ไว้​บน​คำ​สัญญา​ที่​ชี้​ถึง​สิ่ง​ที่​ดีกว่า

7 ถ้าหาก​คำ​สัญญา​เดิม​นั้น​ไม่​บกพร่อง​แล้ว ก็​ไม่​จำเป็น​ต้อง​หา​คำ​สัญญา​อัน​ที่สอง​มา​แทน 8 แต่​พระเจ้า​ติเตียน​ประชาชน​ชาว​อิสราเอล​ว่า

“องค์​เจ้า​ชีวิต​พูดว่า ‘เวลา​ที่​เรา​จะ​ทำ​สัญญา​ใหม่

กับ​ชาว​อิสราเอล​และ​ชาว​ยูดาห์​กำลัง​จะ​มาถึง​แล้ว

9 ซึ่ง​จะ​ไม่​เหมือนกับ​คำ​สัญญา ที่​เรา​เคย​ทำ​ไว้​กับ​บรรพบุรุษ​ของ​พวกเขา

ตอนที่​เรา​จูงมือ​พวกเขา​ออก​มา​จาก​ประเทศ​อียิปต์

เพราะ​พวกเขา​ไม่​ซื่อสัตย์​ต่อ​คำ​สัญญา​ของเรา​อีก​ต่อไป

เรา​จึง​หันหลัง​ไม่​สนใจ​พวกเขา’ องค์​เจ้า​ชีวิต​พูด​อย่างนี้แหละ

10 นี่​เป็น​คำ​สัญญา​ใหม่​ที่​เรา​จะ​ทำ​กับ​ประชาชน​ชาว​อิสราเอล

หลังจาก​เวลานั้น องค์​เจ้า​ชีวิต​พูด​อย่างนี้

เรา​จะ​ใส่​กฎ​ของ​เรา​เข้าไป​ใน​จิตใจ​ของ​พวกเขา

เรา​จะ​เขียน​พวกมัน​ลง​ไป​ใน​หัวใจ​ของ​พวกเขา

เรา​จะ​เป็น​พระเจ้า​ของ​พวกเขา และ​พวกเขา​จะ​เป็น​คน​ของเรา

11 เขา​จะ​ไม่ต้อง​มา​สอน​เพื่อน​บ้าน หรือ​พี่น้อง​ของเขา​ว่า

‘มา​รู้จัก​องค์​เจ้า​ชีวิต​สิ’ เพราะ​ตั้งแต่​คน​ต่ำต้อย​ที่สุด

จนถึง​คน​ยิ่งใหญ่​ที่สุด พวกเขา​ทุกคน​ก็​จะ​รู้จัก​เรา

12 เพราะ​เรา​จะ​ยกโทษ​ให้​กับ​ความชั่ว​ของ​พวกเขา

และ​เรา​จะ​ไม่​จดจำ​ความบาป​ของ​พวกเขา​อีกต่อไป”+ 8:8-12 อ้าง​มา​จาก​หนังสือ เยเรมียาห์ 31:31-34

13 เมื่อ​พระองค์​เรียก​คำ​สัญญา​นี้​ว่า “อันใหม่” แสดง​ว่า​พระองค์​เคย​ทำ​ให้​คำ​สัญญา​เดิม+ 8:13 คำ​สัญญา​เดิม หมายถึง สัญญา​ที่​พระเจ้า​ให้​แก่​ชาวยิว​เมื่อ​พระองค์​ให้​กฎ​ของ​โมเสส​แก่​พวกเขา​นั้น​ล้าสมัย​ไปแล้ว สิ่ง​ที่​ล้าสมัย​และ​เก่าแก่​ไปแล้ว ก็​กำลัง​จะ​สูญหาย​ไป​ในไม่ช้า

9

การ​นมัสการ​แบบเก่า

1 คำ​สัญญา​เดิม​นั้น มี​กฎระเบียบ​สำหรับ​การ​นมัสการ และ​มี​สถานที่​อัน​ศักดิ์สิทธิ์​ใน​โลกนี้ 2 เพราะ​มี​เต็นท์​ที่​กาง​ขึ้น​มา เต็นท์นี้​มี​สอง​ห้อง ห้องแรก​เรียกว่า “ห้อง​ที่​ศักดิ์สิทธิ์” ภายใน​ห้องแรก​นี้​มี​โคมไฟ​ตั้งพื้น มี​โต๊ะ​และ​ขนมปัง​ศักดิ์สิทธิ์​วาง​อยู่ 3 ส่วน​ห้อง​ที่สอง​นั้น​มี​ม่าน​กั้น​อยู่ ห้องนี้​มี​ชื่อ​เรียกว่า “ห้อง​ที่​ศักดิ์สิทธิ์​ที่สุด” 4 ภายใน​ห้อง​ที่สอง​นี้ มี​แท่นบูชา​ทองคำ+ 9:4 แท่นบูชา​ทองคำ หมายถึง โต๊ะ​ทองคำ​สำหรับ​เผา​เครื่องหอม​ที่​ถวาย​แก่​พระเจ้า เอา​ไว้​เผา​เครื่อง​หอม และ​มี​หีบ​แห่ง​คำ​สัญญา หีบนี้​หุ้ม​ด้วย​ทองคำ​ทั้งหมด ภายใน​หีบ​มี​โถ​ทองคำ​ที่​ใส่​อาหารทิพย์+ 9:4 อาหารทิพย์ หรือ​มานา เป็น​อาหาร​จาก​สวรรค์​ซึ่ง​พระเจ้า​มอบ​ให้​กับ​ชาว​อิสราเอล​ที่​อยู่​ใน​ที่​เปล่า​เปลี่ยว​แห้งแล้ง หลังจาก​ที่​ออก​มา​จาก​ประเทศ​อียิปต์ ดู​เพิ่มเติม​ได้​จาก​หนังสือ​อพยพ บทที่ 16​ไว้ มี​ไม้เท้า​ของ​อาโรน​ที่​มี​ใบอ่อน​งอก​ออก​มา และ​มี​แผ่นหิน​สอง​แผ่น​ของ​คำ​สัญญา​ที่​สลัก​กฎปฏิบัติ​สิบ​ประการ​ไว้ 5 บน​หีบนั้น​มี​รูปปั้น​เครูบ ที่​อยู่​ต่อหน้า​สง่าราศี​ของ​พระเจ้า ปีก​ทั้งสอง​ของ​ทูตสวรรค์​นั้น​กางออก​คลุม​ฝาหีบ​ตรง​ที่​ที่​บาป​ได้รับ​การ​ยกโทษ+ 9:5 ที่​ที่​บาป​ได้รับ​การ​ยกโทษ หมายถึง บริเวณ​ที่​อยู่​บน “หีบ​ศักดิ์สิทธิ์​ที่​ใส่​คำ​สัญญา” ซึ่ง​หัวหน้า​นักบวช​สูงสุด​จะ​นำ​เลือด​สัตว์​มา​วาง​ไว้​ปีละ​ครั้ง เพื่อ​ชำระ​บาป​ให้​มนุษย์ ตอนนี้​เรา​ไม่​สามารถ​อธิบาย​ถึง​เรื่องนี้​อย่าง​ละเอียด​ได้

6 เมื่อ​จัด​สิ่ง​พวกนี้​เข้าที่​แล้ว พวก​นักบวช​จะ​เข้าไป​ใน​ห้องแรก ทำ​หน้าที่​รับใช้​พระเจ้า​เป็น​ประจำ 7 ส่วน​ใน​ห้อง​ที่สอง​นั้น มี​แต่​หัวหน้า​นักบวช​สูงสุด​คนเดียว​ที่​เข้าไป​ได้ แต่​เข้าไป​ปีละ​ครั้ง​เท่านั้น และ​เขา​จะ​ต้อง​เอา​เลือด​เข้าไป​ด้วย เพื่อ​จัดการ​กับ​บาป​ของ​ตัวเอง และ​บาป​ของ​ประชาชน​อิสราเอล​ที่​ได้​ทำไป​โดย​ไม่รู้ตัว 8 จาก​เรื่องนี้ พระวิญญาณ​บริสุทธิ์​ชี้​ให้เห็น​ว่า ทาง​ที่​จะ​เข้าไป​ใน​ห้อง​ที่​ศักดิ์สิทธิ์​ที่สุด​นั้น จะ​ยัง​ไม่​เปิดเผย​ให้​รู้ ตราบใด​ที่​ห้องแรก​ยัง​ใช้​ทำ​พิธี​ศาสนา​กัน​อยู่ 9 นี่​เป็น​เรื่อง​เปรียบเทียบ​ให้​เห็น​ว่า​ของ​ถวาย​และ​เครื่อง​บูชา​ที่​เอา​มา​ถวาย​ให้กับ​พระเจ้า​นั้น ไม่​สามารถ​ชำระ​จิตใจ​ของ​คน​ที่​เอา​เครื่อง​บูชา​มา ให้​บริสุทธิ์​ได้หรอก 10 เพราะ​มัน​เป็น​แค่​เรื่อง​ของ​อาหาร เครื่องดื่ม​และ​พิธี​ชำระ​ล้าง​ต่างๆ​ซึ่ง​ล้วนแต่​เป็น​กฎ​ที่​เกี่ยวกับ​เรื่อง​ภายนอก​ที่​ใช้​กัน​จนกว่า​จะ​ถึง​เวลา​ของ​ระบบ​ใหม่

การ​นมัสการ​แบบใหม่

11 แต่​ตอนนี้​พระคริสต์​ได้​มา​ใน​ฐานะ​หัวหน้า​นักบวช​สูงสุด สิ่งดีๆ​พวกนี้​ที่​มาถึง​แล้ว พระองค์​ได้​นำเข้า​ไป​ใน​เต็นท์​ศักดิ์สิทธิ์​ที่​ยิ่งใหญ่​สมบูรณ์แบบ​กว่า เป็น​เต็นท์​ที่​ไม่ได้​ทำ​ด้วย​มือ​มนุษย์ และ​ไม่ได้​เป็น​ของ​โลก​ที่​ถูก​สร้าง​มานี้ 12 พระองค์​เข้าไป​ใน​ห้อง​ที่​ศักดิ์สิทธิ์​ที่สุด​นั้น​เพียง​ครั้งเดียว​ก็​พอ​สำหรับ​ตลอดไป พระองค์​ไม่ได้​เอา​เลือด​แพะ​และ​เลือด​ลูกวัว​เข้าไป แต่​ได้​ถวาย​เลือด​ของ​พระองค์​เอง พระองค์​จึง​ทำให้​เรา​เป็น​อิสระ​จาก​บาป​ตลอดไป 13 ถ้า​เลือด​ของ​แพะ​และ​วัว​ตัวผู้ และ​ขี้เถ้า​ของ​วัว​ตัวเมีย​ที่​เอา​มา​ประพรม​ลง​บน​คน​ที่​ไม่​สะอาด​ตาม​พิธี​ทาง​ศาสนา ยัง​ทำให้​เขา​สะอาด​ภายนอก​ได้ 14 แล้ว​เลือด​ของ​พระคริสต์​ล่ะ จะ​ชำระ​เรา​ยิ่งกว่า​นั้น​อีก​ขนาดไหน พระองค์​ได้​ถวายตัว​เอง​ให้​กับ​พระเจ้า เป็น​เครื่อง​บูชา​ที่​ไม่มี​ตำหนิ ผ่าน​ทาง​พระวิญญาณ​ที่​คงอยู่​ตลอดไป ดังนั้น​เลือด​ของ​พระองค์​จะ​ชำระ​ล้าง​จิตใจ​ของ​เรา​จาก​การ​กระทำ​ที่​นำ​ไป​ถึง​ความตาย เพื่อ​เรา​จะ​ได้​มา​รับใช้​พระเจ้า​ผู้​มี​ชีวิต​อยู่

15 นี่​เป็น​เหตุ​ที่​พระคริสต์​ได้​นำ​คำ​สัญญา​ใหม่+ 9:15 สัญญา​ใหม่ หมายถึง “คำ​สัญญา​ที่​ดีกว่า” ซึ่ง​พระเจ้า​ได้​มอบให้​แก่​ประชาชน​ของ​พระองค์​ผ่าน​ทาง​พระเยซู​มา​ให้ พระองค์​เป็น​คนกลาง​ระหว่าง​พระเจ้า​กับ​มนุษย์ เพื่อ​ให้​คน​ที่​พระเจ้า​เรียก​มา​นั้น ได้รับ​มรดก​ถาวร​ตาม​ที่​พระเจ้า​ได้​สัญญา​ไว้ ความตาย​ของ​พระเยซู​ทำ​ให้​มนุษย์​ได้รับ​การ​ปลด​ปล่อย​ให้​เป็น​อิสระ​พ้น​จาก​บาป​ที่​ได้​ทำไป​ภายใต้​คำ​สัญญา​แรก+ 9:15 คำ​สัญญา​แรก หมายถึง สัญญา​ที่​พระเจ้า​ให้​ไว้​กับ​ชาวยิว เมื่อ​ตอนที่​พระองค์​ได้​ให้​กฎ​ของ​โมเสส​แก่​พวกเขา​แล้ว

16 มี​พินัยกรรม​อยู่​ที่​ไหน​ก็​จำเป็น​จะ​ต้อง​พิสูจน์​ให้​เห็น​ว่า คน​ทำ​พินัยกรรม​นั้น​ตายแล้ว 17 เพราะ​พินัยกรรม​จะ​มี​ผล​บังคับ​ใช้​ก็​ต่อ​เมื่อ​คน​ทำ​ตายแล้ว​เท่านั้น แต่​ถ้า​คน​ทำ​พินัยกรรม​นั้น​ยัง​อยู่ มัน​ก็​ไม่มี​ผล​บังคับ​อะไรเลย 18 นั่น​เป็น​เหตุ​ที่​ถ้า​ไม่มี​เลือด คำ​สัญญา​แรก​ก็​ยัง​ไม่มี​ผล​บังคับ​ใช้ 19 เมื่อ​โมเสส​ได้​ประกาศ​คำสั่ง​ทุกข้อ​ให้​กับ​ประชาชน​แล้ว ท่าน​ก็​เอา​เลือด​ของ​ลูกวัว​และ​แพะ​พร้อม​กับ​น้ำ​และ​ขนแกะ​สี​แดง​และ​กิ่งหุสบ​มา​ประพรม​หนังสือม้วน​ของ​คำ​สัญญา​และ​ประชาชน​ทุกคน 20 โมเสส​พูดว่า “นี่​คือ​เลือด​แห่ง​คำ​สัญญา คำ​สัญญา​นี้​พระเจ้า​ได้​สั่ง​ให้​พวกคุณ​รักษา​ไว้”+ 9:20 อ้าง​มา​จาก​หนังสือ อพยพ 24:821 แล้ว​โมเสส​ก็​ได้​ประพรม​เต็นท์​ศักดิ์สิทธิ์ และ​ของ​ทุกอย่าง​ที่​ใช้​ใน​การ​นมัสการ​พระเจ้า 22 อันที่​จริง ตาม​กฎ​ของ​โมเสส​นั้น​ถือว่า​เกือบ​ทุกอย่าง​ที่​จะ​ต้อง​ใช้​เลือด​ชำระ​ล้าง​ให้​บริสุทธิ์ และ​ถ้า​ไม่มี​การ​หลั่ง​เลือด​ออก​มา​ก็​จะ​ไม่มี​การ​ยกโทษ​ให้

พระคริสต์​กำจัด​บาป​ได้

23 ดังนั้น ของ​พวกนี้​ที่​จำลอง​แบบ​มา​จาก​ของจริง​ใน​สวรรค์ จำเป็น​ที่​ต้อง​เอา​เลือด​ของ​สัตว์​มา​ชำระ​มัน แต่​กับ​ของจริง​ที่​อยู่​ใน​สวรรค์​นั้น​จะ​ต้อง​ใช้​เครื่อง​บูชา​ที่​ดี​กว่านี้​ชำระ 24 เพราะ​พระคริสต์​ไม่ได้​เข้าไป​ใน​ห้อง​ศักดิ์สิทธิ์​ที่สุด​ที่​มือ​มนุษย์​สร้าง หรือ​ที่​จำลอง​แบบ​จาก​ของจริง แต่​ตอนนี้​พระองค์​ได้​เข้า​ไป​อยู่​ต่อหน้า​พระเจ้า​ใน​สวรรค์​ที่​แท้จริง​เพื่อเรา 25 พระองค์​ไม่ได้​เข้า​ไป​ถวาย​พระองค์​เอง​ซ้ำแล้ว​ซ้ำอีก เหมือนกับ​ที่​หัวหน้า​นักบวช​สูงสุด​ต้อง​เอา​เลือด​ที่​ไม่ใช่​ของเขา​เอง​เข้าไป​ใน​ห้อง​ศักดิ์สิทธิ์​ที่สุด​ทุกๆปี 26 เพราะ​ไม่​อย่างนั้น พระคริสต์​ก็​ต้อง​ถวาย​ตัวเอง​หลาย​ต่อ​หลาย​ครั้ง​แล้ว นับ​ตั้งแต่​สร้าง​โลก​มา แต่​ตอนนี้​ซึ่ง​เป็น​ยุค​สุดท้าย​แล้ว พระองค์​ได้​ปรากฏ​ตัว​เพียง​ครั้งเดียว​ก็​พอ​สำหรับ​ตลอดไป เพื่อ​ถวาย​พระองค์​เอง​เป็น​เครื่อง​บูชา​กำจัด​บาป​ให้​หมดไป 27 มนุษย์​ตาย​แค่​ครั้งเดียว​แล้ว​เจอ​กับ​การ​พิพากษา 28 พระคริสต์​ก็​เหมือนกัน ที่​ถวาย​ตัวเอง​เพียง​ครั้งเดียว เพื่อ​กำจัด​บาป​ของ​คน​เป็น​จำนวนมาก และ​พระองค์​จะ​มา​ปรากฏ​ตัว​อีก​เป็น​ครั้ง​ที่สอง แต่​ครั้งนี้​ไม่ใช่​เพื่อ​มา​กำจัด​บาป แต่​มา​ช่วย​คน​พวกนั้น​ให้​รอด คือ​คน​ที่​กำลัง​รอ​พระองค์​อย่าง​ใจจด​ใจจ่อ​อยู่

10

พระคริสต์​ถวาย​ตัวเอง​ครั้งเดียวก็​พอ​สำหรับ​ตลอดไป

1 กฎ​ของ​โมเสส​เป็น​แค่​เงา​ของ​สิ่งดีๆ​ที่​กำลัง​จะ​มาถึง มัน​ไม่ใช่​ของจริง ดังนั้น​กฎ​ของ​โมเสส​ที่​สั่ง​ให้​คน​ต้อง​เอา​เครื่อง​บูชา​แบบ​เดิมๆ​มา​ถวาย​พระเจ้า​ซ้ำแล้ว​ซ้ำอีก​ใน​ทุกๆปี​นั้น ไม่มี​วัน​ทำให้​คน​ที่​มา​เข้าเฝ้า​พระเจ้า​สมบูรณ์แบบ​ได้ 2 เพราะ​ถ้า​กฎ​ทำ​ให้​คน​สมบูรณ์แบบ​ได้​จริง คน​คง​จะ​เลิก​ถวาย​เครื่อง​บูชา​ไปแล้ว เพราะ​เขา​คง​ได้รับ​การ​ชำระ​ครั้งเดียว​ก็​พอแล้ว และ​ใจ​ของเขา​คง​ไม่​รู้สึก​ผิด​ต่อ​บาป​ที่​เขา​ได้ทำ 3 แต่​แทนที่​จะ​เป็น​อย่างนั้น เครื่อง​บูชา​กลับ​กลาย​เป็น​สิ่ง​ที่​เตือน​ให้​เขา​ระลึก​ถึง​บาป​ที่​ได้​ทำ​ทุกๆปี 4 เพราะ​เลือด​ของ​วัว​ตัวผู้​และ​เลือด​ของ​แพะ​จะ​มา​ล้าง​บาป ก็​เป็น​ไป​ไม่ได้

5 ดังนั้น เมื่อ​พระคริสต์​ได้​เข้า​มา​ใน​โลกนี้ พระองค์​พูดว่า

“พระองค์ (พระเจ้า) ไม่​ต้องการ​เครื่อง​บูชา และ​ของ​ถวาย

แต่​พระองค์​ได้​เตรียม​ร่างกาย​สำหรับ​ข้าพเจ้า

6 พระองค์​ไม่ได้​พอใจ​กับ​เครื่อง​เผา​บูชา

และ​เครื่อง​บูชา​เพื่อ​จัดการ​กับ​บาป

7 แล้ว​ข้าพเจ้า (พระคริสต์) ก็​พูดว่า

‘ข้าแต่​พระเจ้า ข้าพเจ้า​อยู่​ที่นี่

ข้าพเจ้า​มา​เพื่อ​ทำ​ตาม​ความ​ต้องการ​ของ​พระองค์

เหมือนกับ​ที่​มี​เขียน​ไว้​เกี่ยวกับ​ข้าพเจ้า​ใน​หนังสือม้วน’”+ 10:5-7 อ้าง​มา​จาก​หนังสือ สดุดี 40:6-8 (ฉบับ​แปล​กรีก​โบราณ)

8 ครั้งแรก​พระองค์ (พระคริสต์) พูดว่า “พระองค์ (พระเจ้า) ไม่​ต้องการ​และ​ไม่ได้​พอใจ​ใน​เครื่อง​สัตวบูชา​ที่​นำ​มา​บูชา เครื่อง​เผา​บูชา​และ​เครื่อง​บูชา​เพื่อ​จัดการ​กับ​บาป” (ถึงแม้​กฎ​ของ​โมเสส​สั่ง​ให้​ทำ​อย่างนี้) 9 แล้ว​ต่อมา​พระองค์ (พระคริสต์) ได้​พูด​อีก​ว่า “ข้าพเจ้า​อยู่​ที่นี่​แล้ว ข้าพเจ้า​มา​เพื่อ​ทำ​ตาม​ความ​ต้องการ​ของ​พระองค์” ดังนั้น พระเจ้า​จึง​ยกเลิก​ระบบ​แรก​เสีย เพื่อ​จะ​จัดตั้ง​ระบบ​อัน​ที่สอง​ขึ้นมา 10 เรา​ได้รับ​การ​ชำระ​ให้​บริสุทธิ์ เพราะ​พระเยซู​คริสต์​ได้​ทำ​ใน​สิ่ง​ที่​พระเจ้า​ต้องการ​ให้ทำ และ​พระองค์​ได้​เสียสละ​ร่างกาย​ของ​พระองค์​เอง​เป็น​เครื่อง​บูชา​เพียง​ครั้งเดียว​เป็นพอ​สำหรับ​ตลอดไป

11 นักบวช​ชาวยิว​ทุกคน​ยืน​ทำ​หน้าที่​รับใช้​พระเจ้า​ทุกวัน และ​เขา​ถวาย​เครื่อง​บูชา​อย่าง​เดียว​กัน​ซ้ำแล้ว​ซ้ำอีก แต่​มัน​ไม่​สามารถ​จะ​กำจัด​บาป​ได้ 12 แต่​หลังจาก​ที่​พระคริสต์​ได้​สละ​ตัวเอง​เป็น​เครื่อง​บูชา​เพียง​ครั้งเดียว​เพื่อ​จัดการ​กับ​บาป​ตลอดไป พระองค์​ได้​นั่ง​อยู่​ทาง​ขวามือ​ของ​พระเจ้า 13 พระองค์​จะ​นั่ง​รอ​จนกว่า​พระเจ้า​จะ​ทำ​ให้​ศัตรู​ของ​พระองค์​มา​เป็น​ที่​วางเท้า​ของ​พระองค์ 14 เพราะ​เมื่อ​พระองค์​ถวายตัว​เพียง​ครั้งเดียว ก็​ทำ​ให้​คน​ที่​ได้รับ​การ​ชำระ​ให้​บริสุทธิ์​แล้วนั้น​สมบูรณ์แบบ​ตลอดกาล

15 พระวิญญาณ​บริสุทธิ์​ได้​เป็น​พยาน​ยืนยัน​กับ​เรา​ใน​เรื่องนี้ พระองค์​ได้​พูดว่า

16 “นี่​คือ​คำ​สัญญา​ใหม่​ที่​เรา​จะ​ทำ​กับ​ประชาชน​ของเรา​หลังจาก​สมัยนั้น

เรา​จะ​ใส่​กฎ​ของเรา​เข้าไป​ใน​จิตใจ​ของ​พวกเขา

และ​จะ​เขียน​พวกมัน​ลงไป​ใน​หัวใจ​ของ​พวกเขา”+ 10:16 อ้าง​มา​จาก​หนังสือ เยเรมียาห์ 31:33

17 “และ​เรา​จะ​ลืม​บาป และ​การ​กระทำ​ที่​ผิดๆ​ของ​พวกเขา​ตลอดไป”+ 10:17 อ้าง​มา​จาก​หนังสือ เยเรมียาห์ 31:34

18 เมื่อ​พระเจ้า​อภัยบาป​ให้แล้ว ก็​ไม่​จำเป็น​จะ​ต้อง​มี​การ​ถวาย​เครื่อง​บูชา​เพื่อ​จัดการ​กับ​บาป​อีก​ต่อไป

เข้ามา​ใกล้ๆ​พระเจ้า

19 ดังนั้น พี่น้อง​ครับ เรา​มี​ความ​มั่นใจ​ที่​จะ​เข้าไป​ใน​ห้อง​ศักดิ์สิทธิ์​ที่สุด​โดย​เลือด​ของ​พระเยซู 20 เรา​เข้า​ไปได้​ตาม​ทาง​ใหม่​ที่​ให้​ชีวิต ซึ่ง​พระองค์​ได้​เปิด​ให้​เรา​ผ่าน​เข้าไป​ทาง​ม่านนั้น คือ​ที่​พระองค์​ได้​สละ​ร่างกาย​เป็น​เครื่อง​บูชา 21 เรา​มี​หัวหน้า​นักบวช​ผู้​ยิ่งใหญ่ ที่​คอย​จัดการ​ดูแล​ครัวเรือน​ของ​พระเจ้า 22 ดังนั้น​ขอให้​เรา​ทุกคน​เข้ามา​ใกล้ๆ​พระเจ้า​ด้วย​ความจริงใจ และ​มี​ความมั่นใจ​อย่าง​เต็มที่ มี​ใจ​ที่​ได้รับ​การ​ประพรม​ให้​สะอาด​จาก​ความรู้สึก​ผิดๆ​เพราะ​บาป และ​มี​ร่างกาย​ที่​ได้​ชำระ​ด้วย​น้ำ​ให้​บริสุทธิ์​แล้ว 23 ขอให้​เรา​ทุกคน​ยึดมั่น​ใน​ความหวัง​ที่​เรา​ได้​ยอมรับ​ไว้แล้ว​อย่าง​ไม่​หวั่นไหว เพราะ​พระองค์​ผู้ที่​ให้​สัญญา​กับ​เรา​นั้น​ซื่อสัตย์

ช่วย​กัน​และ​กัน​ให้​เข้มแข็ง

24 ขอให้​เรา​ทุกคน​พิจารณา​กัน​และ​กัน เพื่อ​จะได้​กระตุ้น​กัน​ให้​มี​ความรัก​และ​ทำ​แต่​ความดี 25 ขอ​อย่าให้​เรา​ทิ้ง​การ​ประชุม​ไป​เหมือนกับ​ที่​บางคน​ทำ​อยู่ แต่​ให้​กำลังใจ​กัน​และ​กัน​มาก​ยิ่งขึ้น ยิ่ง​พวกคุณ​รู้​อยู่​แล้ว​ว่า​วันนั้น+ 10:25 วันนั้น วันที่​พระคริสต์​จะ​มา​พิพากษา​มนุษย์​ทุกคน​และ​นำ​คน​ที่​เชื่อ​ทั้งหมด​ไป​อยู่​ร่วมกับ​พระองค์​กำลัง​ใกล้​มาถึง​แล้ว ก็​ยิ่ง​น่าจะ​ทำ​อย่างนี้

อย่า​หนี​พระเจ้า​ไป

26 แต่​ถ้าเรา​ยัง​ตั้งใจ​ทำผิด​อยู่​หลังจาก​ที่​เรา​รู้​เรื่อง​ความจริง​แล้ว ก็​จะ​ไม่มี​เครื่อง​บูชา​จัดการ​กับ​บาป​ให้​อีกแล้ว 27 มีแต่​จะ​รอคอย​การ​พิพากษา​ด้วย​ความ​หวาดกลัว และ​รอคอย​ไฟ​ร้อนแรง​ที่​จะ​เผาผลาญ​คน​ที่​ต่อต้าน​พระเจ้า 28 คนไหน​ที่​ไม่ยอม​เชื่อฟัง​กฎ​ของ​โมเสส และ​มี​พยาน​สัก​สองสาม​ปาก คนนั้น​ก็​ถูก​ประหาร​ชีวิต​อย่าง​ไร้​ความเมตตา 29 คิดดูสิ​ว่า คน​ที่​เหยียบย่ำ​พระบุตร​ของ​พระเจ้า และ​มอง​เลือด​ของ​คำ​สัญญา​ใหม่​ที่​ได้​ชำระ​เขา​ให้​บริสุทธิ์​นั้น​ว่า​ไร้ค่า แถม​ยัง​ดูถูก​พระวิญญาณ​แห่ง​ความ​เมตตา​กรุณา คน​พวกนี้​สมควร​จะ​ได้รับ​โทษ​หนักกว่า​คน​พวกนั้น​ขนาดไหน 30 เพราะ​เรา​รู้จัก​พระองค์​ที่​พูด​ว่า “การ​แก้แค้น​เป็น​เรื่อง​ของเรา เรา​จะ​ตอบสนอง​พวกเขา​เอง”+ 10:30 อ้าง​มา​จาก​หนังสือ เฉลยธรรมบัญญัติ 32:35 และ​ได้​พูด​อีก​ว่า “องค์​เจ้า​ชีวิต​จะ​พิพากษา​ประชาชน​ของ​พระองค์”+ 10:30 อ้าง​จาก​หนังสือ เฉลยธรรมบัญญัติ 32:36 และ สดุดี 135:1431 เป็น​สิ่งที่​น่าหวาดกลัว​ยิ่งนัก​ที่​จะ​ตก​อยู่​ใน​มือ​ของ​พระเจ้า​ผู้​มี​ชีวิต​อยู่นั้น

ขอให้​มี​ความกล้า​และ​อดทน​ไว้

32 ขอให้​คิดถึง​สมัยก่อน​ตอนที่​เพิ่ง​ได้รับ​ความสว่าง พวกคุณ​ได้​อดทน​ต่อ​ความ​ทุกข์ยาก​อย่าง​แสนสาหัส 33 บางครั้ง​คุณ​ก็​ถูก​ประจาน​ให้​ขายหน้า​และ​คน​ดูถูก​ข่มเหง บางครั้ง​คุณ​ก็​ช่วยเหลือ​คนอื่น​ที่​ถูก​ข่มเหง 34 คุณ​ไม่ได้​แค่​ช่วยเหลือ​และ​ร่วมทุกข์​กับ​คน​ที่​ติดคุก แต่​ยัง​ยินดี​ยอม​ให้​คน​มา​ยึด​เอา​ทรัพย์สิน​ของ​คุณ​ไป เพราะ​รู้​ว่า​ตัวเอง​ได้​เป็น​เจ้าของ​ทรัพย์สิน​ที่​ยอดเยี่ยม​กว่านั้น และ​เป็น​ทรัพย์สิน​ที่​จะ​อยู่​ถาวร​ตลอดไป

35 ดังนั้น อย่า​ทิ้ง​ความ​มั่นใจ​ไป เพราะ​มัน​จะ​นำ​รางวัล​อัน​ยิ่งใหญ่​มาให้ 36 พวกคุณ​ต้อง​อดทน เพื่อว่า​เมื่อ​คุณ​ได้​ทำ​ตาม​ความ​ต้องการ​ของ​พระเจ้า​แล้ว คุณ​ก็​จะ​ได้รับ​สิ่ง​ที่​พระองค์​สัญญา​ไว้ 37 พระเจ้า​บอกว่า

“อีก​ไม่นาน​นัก พระองค์​ผู้ที่​กำลัง​จะ​มา​นั้น​ก็​จะ​มา​ถึง​แล้ว

พระองค์​จะ​ไม่​ชักช้า

38 แต่​คน​ที่​เรา​ยอมรับ​นั้น จะ​ใช้​ชีวิต​ด้วย​ความ​ไว้วางใจ

และ​ถ้า​เขา​หันหลัง​เลิก​ไว้วางใจ เรา​จะ​ไม่​พอใจ​ใน​ตัวเขา​เลย”+ 10:37-38 อ้าง​มา​จาก​หนังสือ ฮาบากุก 2:3-4 (ฉบับ​แปล​กรีก​โบราณ)

39 แต่​เรา​ไม่ใช่​คน​พวกนั้น​ที่​เลิก​ไว้วางใจ แล้ว​ต้อง​ถูก​ทำลาย​ไป แต่​เรา​เป็น​คน​พวกนั้น​ที่​ยัง​ไว้วางใจ​อยู่ แล้ว​ได้รับ​ชีวิต

11

ความ​ไว้วางใจ

1 ดังนั้น ความ​ไว้วางใจ​รับประกัน​ว่า​เรา​จะ​ได้รับ​สิ่ง​ที่​เรา​หวังไว้ และ​ความ​ไว้วางใจ​เป็น​หลักฐาน​ที่​พิสูจน์​ว่า​สิ่ง​ที่​เรา​มอง​ไม่เห็น​นั้น​มีจริง 2 เป็น​เพราะ​คน​ใน​สมัยก่อน​ไว้วางใจ​นี่เอง พระเจ้า​ถึง​ได้​ยกย่อง​เขา

3 เป็น​เพราะ​เรา​ไว้วางใจ​นี่เอง เรา​ถึง​ได้​เข้าใจ​ว่า พระเจ้า​สร้าง​จักรวาล​นี้​ขึ้นมา​โดย​คำสั่ง​ของ​พระองค์ ดังนั้น​สิ่ง​ที่​มองเห็น​จึง​เกิด​มา​จาก​สิ่ง​ที่​มอง​ไม่เห็น

4 เป็น​เพราะ​อาเบล​ไว้วางใจ​นี่เอง เขา​ถึง​ได้​นำ​เครื่อง​บูชา​ที่​ดีกว่า​ของ​คาอิน​มา​ถวาย​พระเจ้า และ​เพราะ​เขา​ไว้วางใจ​แบบนั้น พระเจ้า​ถึง​ได้​ยกย่อง​เขา​ว่า​เป็น​คน​ที่​ทำ​ตามใจ​พระองค์ และ​ยอมรับ​ของ​ถวาย​ของ​เขา เป็น​เพราะ​เขา​ไว้วางใจ​นี่เอง ถึงแม้​เขา​จะ​ตาย​ไปแล้ว เขา​ก็​ยัง​พูด​อยู่

5 เป็น​เพราะ​เอโนค​ไว้วางใจ​นี่เอง พระเจ้า​ถึง​ได้รับ​เขา​ขึ้นไป​อยู่​กับ​พระองค์ ดังนั้น เอโนค​จึง​ไม่เคย​ตาย และ​ไม่มีใคร​หา​เขา​เจอ​อีกเลย เพราะ​พระเจ้า​ได้รับ​เขา​ไปแล้ว แต่ก่อน​ที่​พระองค์​จะ​รับ​เขา​ขึ้น​ไป​นั้น 6 เขา​ได้รับ​การ​ยกย่อง​ว่า​เป็น​คนหนึ่ง​ที่​พระเจ้า​พอใจ แต่​ถ้า​ไม่มี​ความ​ไว้วางใจ​แล้ว ก็​เป็นไป​ไม่ได้​ที่​จะ​ทำให้​พระเจ้า​พอใจ เพราะ​คน​ที่​มา​เข้าเฝ้า​พระเจ้า​จะ​ต้อง​เชื่อ​ว่า​พระองค์​มี​จริง และ​ต้อง​เชื่อ​ว่า​พระองค์​จะ​ให้​รางวัล​กับ​ทุกคน​ที่​แสวงหา​พระองค์

7 เป็น​เพราะ​โนอาห์​ไว้วางใจ​นี่เอง เมื่อ​พระเจ้า​เตือน​เขา​ให้​รู้​ถึง​เหตุการณ์​ที่​ยัง​มอง​ไม่เห็น เขา​ก็​เคารพ​ยำเกรง​พระเจ้า และ​ได้​ต่อ​เรือใหญ่​เพื่อ​ช่วย​ชีวิต​คน​ใน​ครอบครัว​ของเขา เพราะ​เขา​มี​ความ​ไว้วางใจ​นี่เอง เขา​ถึง​เป็น​ผู้ที่​ทำให้​เห็น​ว่า​โลกนี้​ผิด และ​พระเจ้า​ได้​ยอมรับ​เขา​แบบ​ที่​พระองค์​ได้​ยอมรับ​คน​ที่​ไว้วางใจ​พระองค์

8 เป็น​เพราะ​อับราฮัม​ไว้วางใจ​นี่เอง เมื่อ​พระเจ้า​เรียก​เขา​ออก​เดินทาง​ไป​ที่​แผ่นดิน​ที่​เขา​จะ​ได้รับ​เป็น​มรดก เขา​ก็​เชื่อฟัง​และ​ออก​เดินทาง​ไป แม้​ไม่รู้​ว่า​กำลัง​จะ​ไปไหน 9 เป็น​เพราะ​อับราฮัม​ไว้วางใจ​นี่เอง เขา​ถึง​ได้​มา​อยู่​อย่าง​คน​ต่างด้าว​ใน​แผ่นดิน​ที่​พระเจ้า​สัญญา​ไว้ เขา​ได้​พัก​อยู่​ใน​เต็นท์​เหมือน​กับ​อิสอัค​และ​ยาโคบ​ลูกหลาน​ของ​เขา ผู้ที่​จะ​ได้รับ​มรดก​ร่วมกัน​กับ​อับราฮัม​ตาม​สัญญา​อัน​เดียว​กัน​ที่​พระเจ้า​ให้นั้น 10 ที่​อับราฮัม​ทำ​อย่างนี้ ก็​เพราะ​เขา​กำลัง​รอคอย​เมือง+ 11:10 เมือง หมายถึง เมือง​แห่ง​ฝ่าย​จิตวิญญาณ​ของ​ยุคใหม่ ที่​ซึ่ง​พระเจ้า​อาศัย​อยู่​กับ​ประชาชน​ของ​พระองค์ หรือ​เรียก​อีก​ชื่อหนึ่ง​ว่า “เยรูซาเล็ม​แห่ง​สวรรค์” (ฮีบรู 12:22)​ที่​มี​รากฐาน​มั่นคงถาวร เป็น​เมือง​ที่​พระเจ้า​ออกแบบ​และ​สร้างเอง

11 เป็น​เพราะ​อับราฮัม​ไว้วางใจ​นี่เอง เขา​ถึง​เชื่อว่า​พระเจ้า​ซื่อสัตย์​และ​จะ​ทำ​ตาม​สัญญา พระเจ้า​ถึง​ให้​อับราฮัม​มี​ลูก​ได้ ถึงแม้ว่า​ตัว​เขา​เอง​จะ​แก่​เกินกว่า​ที่​จะ​มี​ลูก​ได้แล้ว และ​ซาราห์​เอง​ก็​เป็น​หมัน 12 ด้วย​เหตุนี้ จาก​ชาย​คน​เดียว​กันนี้​ที่​มี​สภาพ​เหมือนกับ​คน​ที่​ตาย​ไปแล้ว ยัง​สามารถ​ที่​จะ​มี​ลูกหลาน​เกิดขึ้น​มากมาย​เท่ากับ​ดวงดาว​ใน​ท้องฟ้า และ​มากมาย​เท่ากับ​เม็ดทราย​บน​ฝั่ง​ทะเล​ที่​นับไม่ถ้วน

13 คน​พวกนี้​ทั้งหมด​ตายไป​ใน​ขณะที่​ยัง​ไว้วางใจ​อยู่ ถึงแม้​พวกเขา​ยัง​ไม่​ได้รับ​สิ่ง​ที่​พระเจ้า​ได้​สัญญา​ไว้ เพียง​แค่​ได้เห็น​แต่​ไกล​และ​ยินดี​ต้อนรับ​สิ่ง​ที่​พระเจ้า​ได้​สัญญา​นั้น​ไว้ พวกเขา​ยัง​ยอมรับ​อีก​ว่า​ตัว​พวกเขา​เอง​เป็น​แค่​คน​แปลกหน้า​และ​คน​ต่างด้าว​ใน​โลกนี้ 14 ที่​เขา​พูด​อย่างนี้​แสดงว่า​พวกเขา​กำลัง​แสวงหา​บ้านเมือง​ที่​จะ​เป็น​ของ​เขาเอง 15 ถ้า​พวกเขา​คิดถึง​บ้านเมือง​ที่​พวกเขา​จากมา เขา​ก็​ยัง​มี​โอกาส​ที่​จะ​กลับ​ไปได้ 16 แต่​พวกเขา​กำลัง​ใฝ่ฝัน​ถึง​บ้านเมือง​ที่​ดี​กว่านั้น คือ​เมือง​แห่ง​สวรรค์ พระเจ้า​ถึง​ไม่อับอาย​ที่​ได้​ชื่อว่า​เป็น​พระเจ้า​ของ​พวกเขา เพราะ​พระองค์​ได้​เตรียม​บ้านเมือง​ไว้​สำหรับ​พวกเขา​แล้ว

17 เป็น​เพราะ​อับราฮัม​ไว้วางใจ​นี่เอง เมื่อ​พระเจ้า​มา​ลองใจ​เขา เขา​ก็​ได้​ถวาย​อิสอัค​ลูกชาย​เพียง​คนเดียว​เป็น​เครื่อง​บูชา เรื่องนี้​เกิดขึ้น​หลังจาก​ที่​พระเจ้า​ได้​สัญญา​กับ​อับราฮัม​ว่า “ลูกหลาน​ของเจ้า​จะ​สืบ​เชื้อสาย​มา​จาก​อิสอัค”+ 11:17-18 อ้าง​มา​จาก​หนังสือ ปฐมกาล 21:12 อับราฮัม​รับ​คำ​สัญญา​แล้ว แต่​ก็​ยัง​พร้อม​ที่​จะ​ถวาย​ลูกชาย​เพียง​คนเดียว 19 เพราะ​อับราฮัม​ถือว่า​พระเจ้า​สามารถ​ทำให้​คนตาย​ฟื้น​ขึ้นมา​ได้ อาจจะ​พูด​ได้ว่า เขา​ก็​ได้รับ​อิสอัค​กลับคืน​มา​จาก​ความตาย

20 เป็น​เพราะ​อิสอัค​ไว้วางใจ​นี่เอง เขา​ถึง​ได้​ให้​พร​กับ​ทั้ง​ยาโคบ​และ​เอซาว แก่​สิ่ง​ที่จะ​เกิดขึ้น​ใน​อนาคต

21 เป็น​เพราะ​ยาโคบ​ไว้วางใจ​นี่เอง เมื่อ​เขา​กำลัง​จะตาย เขา​ถึง​ได้​ให้​พร​กับ​ลูก​ทั้ง​สอง​คน​ของ​โยเซฟ และ​ได้​นมัสการ​พระเจ้า​ขณะที่​พิง​อยู่​ที่​ปลาย​ไม้เท้า​ของ​เขา

22 เป็น​เพราะ​โยเซฟ​ไว้วางใจ​นี่เอง ใน​บั้นปลาย​ชีวิต​เขา​ได้​พูดถึง​เรื่อง​ที่​ประชาชน​อิสราเอล​จะ​อพยพ​ออกจาก​อียิปต์ และ​สั่งเสีย​ให้​เอา​กระดูก​ของเขา​ไปด้วย

23 เป็น​เพราะ​พ่อแม่​ของ​โมเสส​ไว้วางใจ​นี่เอง เมื่อ​โมเสส​เกิดมา พวกเขา​ถึง​ได้​ซ่อนตัว​เด็ก​ไว้​ถึง​สาม​เดือน เพราะ​พ่อแม่​เห็นว่า​เขา​เป็น​เด็ก​ที่มี​หน้าตา​โดดเด่น และ​พวกเขา​กล้า​ขัด​คำสั่ง​ของ​กษัตริย์

24 เป็น​เพราะ​โมเสส​ไว้วางใจ​นี่เอง เมื่อ​เขา​โตขึ้น เขา​ถึง​ได้​ยอม​สละ​ฐานะ​ลูก​ของ​ลูกสาว​ฟาโรห์ 25 เขา​เลือก​ที่​จะ​ถูก​กดขี่​ข่มเหง​ร่วมกับ​ประชาชน​ของ​พระเจ้า แทนที่​จะ​มี​ความ​สนุก​สนาน​ชั่วคราว​กับ​ความบาป 26 เขา​ถือ​ว่า​ความ​อับอาย​ขายหน้า​เพื่อ​พระคริสต์ มีค่า​มากกว่า​ทรัพย์​สมบัติ​ของ​ประเทศ​อียิปต์ เพราะ​เขา​มองไป​ข้างหน้า​ถึง​รางวัล​ที่​จะ​ได้รับ 27 เป็น​เพราะ​โมเสส​ไว้วางใจ​นี่เอง เขา​ถึง​ได้​ออก​จาก​ประเทศ​อียิปต์​โดย​ไม่​เกรง​กลัว​ความโกรธ​ของ​ฟาโรห์ เขา​มี​ใจ​มานะ​อดทน​ราว​กับ​ว่า​เขา​ได้​เห็น​พระเจ้า​ผู้ที่​ไม่​สามารถ​มองเห็น​ได้ 28 เป็น​เพราะ​โมเสส​ไว้วางใจ​นี่เอง เขา​ถึง​ได้​จัดตั้ง​เทศกาล​วัน​ปลด​ปล่อย และ​สั่ง​ให้​ประพรม​เลือด​ที่​ประตู เพื่อ​ไม่ให้​ทูต​แห่ง​ความตาย+ 11:28 ทูต​แห่ง​ความตาย หรือ ผู้ฆ่า หมายถึง ผู้ที่​จะ​ลงโทษ​ประชาชน​ชาว​อียิปต์ พระเจ้า​ได้​ส่ง​ผู้ฆ่า​ไป​ฆ่า​ลูกชาย​คนโต​ของ​แต่ละ​บ้าน (อพยพ 12:29-32)​มา​แตะต้อง​ลูกชาย​หัวปี​ของ​ประชาชน​อิสราเอล

29 เป็น​เพราะ​คน​อิสราเอล​ไว้วางใจ​นี่เอง พวกเขา​ถึงได้​เดิน​ข้าม​ทะเล​แดง​เหมือนกับ​เดิน​อยู่​บน​พื้นดิน​แห้ง แต่​เมื่อ​พวก​อียิปต์​พยายาม​ที่​จะ​ทำ​อย่างนั้น​บ้าง พวกเขา​ก็​จมน้ำ​ตายหมด

30 เป็น​เพราะ​คน​อิสราเอล​ไว้วางใจ​นี่เอง หลังจาก​ที่​พวกเขา​เดิน​รอบ​กำแพง​เมือง​เยริโค​เป็น​เวลา​เจ็ดวัน กำแพง​นั้น​ก็​พัง​ลงมา

31 เป็น​เพราะ​ราหับ​หญิง​โสเภณี​ไว้วางใจ​นี่เอง เธอ​ถึง​ไม่​ถูก​ฆ่า​ตาย​ไป​พร้อมๆกับ​คน​ที่​ไม่​เชื่อฟัง​พวกนั้น เพราะ​เธอ​ได้​ต้อนรับ​และ​ช่วย​คน​สอดแนม​อย่าง​เป็น​มิตร

32 จะ​ให้​พูด​อะไร​มากกว่า​นี้​อีกหรือ มี​เวลา​ไม่พอ​ที่​จะ​เล่า​ถึง​เรื่อง​กิเดโอน บาราค แซมสัน เยฟธาห์ ดาวิด ซามูเอล และ​พวก​ผู้​พูดแทน​พระเจ้า 33 เป็น​เพราะ​พวกเขา​ไว้วางใจ​นี่เอง พวกเขา​เหล่านี้​ถึง​ได้รับ​ชัยชนะ​เหนือ​ดินแดน​ต่างๆ​และ​ได้​ทำ​สิ่ง​ที่​ถูกต้อง​ยุติธรรม และ​ได้รับ​สิ่ง​ต่างๆ​ที่​พระเจ้า​สัญญา​ไว้ และ​ได้​ปิดปาก​สิงโต 34 พวกเขา​ได้​ดับไฟ​ที่​โหม​ไหม้​อย่าง​รุนแรง และ​รอดตาย​จาก​คมดาบ เขา​ได้รับ​กำลัง​จาก​พระเจ้า​เมื่อ​อ่อนแอ และ​มี​กำลัง​ใน​สนามรบ และ​ขับไล่​กองทัพ​ต่างชาติ​ให้​แตก​กระเจิด​กระเจิง​ไป 35 พวก​ผู้หญิง​ก็​ได้รับ​คน​ที่​เขา​รัก​นั้น​กลับ​ฟื้น​ขึ้น​จาก​ความตาย บางคน​ก็​ยอม​ถูก​ทรมาน​จนตาย ไม่ยอม​ออก​มา​จาก​คุก เพื่อ​ที่​จะ​ได้​ฟื้น​ขึ้น​จาก​ความตาย​อย่าง​ถาวร​ไม่ใช่​แค่​ชั่วคราว 36 บางคน​ต้อง​ทน​ถูก​เยาะเย้ย​และ​ถูก​เฆี่ยน​ด้วย​แส้ ใน​ขณะที่​บางคน​ถูก​ล่ามโซ่​และ​ถูก​ขังคุก 37 บางคน​โดน​หิน​ขว้าง บางคน​ถูก​เลื่อย​ออก​เป็น​สองท่อน บางคน​ถูก​ดาบ​ฟัน บางคน​ยากจน​ขัดสน บางคน​ร่อนเร่​พเนจร​นุ่ง​หนังแพะ​หนังแกะ ถูก​กดขี่​ข่มเหง และ​ถูก​ทารุณ​อย่าง​ไม่​ยุติธรรม 38 โลกนี้​ไม่​คู่ควร​กับ​คน​พวกนี้​เลย พวกเขา​ร่อนเร่​ไป​ตาม​ที่​เปล่าเปลี่ยว​และ​ภูเขา อยู่​ตาม​ถ้ำ​ตาม​โพรง​ใน​พื้นดิน

39 พวกเขา​ทุกคน​ได้รับ​การ​ยกย่อง เพราะ​พวกเขา​ได้​ไว้วางใจ แต่​พวกเขา​ก็​ยัง​ไม่​ได้รับ​สิ่ง​ที่​พระเจ้า​ได้​สัญญา​ไว้ 40 พระเจ้า​ได้​วางแผน​ที่​จะ​ให้​สิ่ง​ที่​ดี​ยิ่งกว่า​นั้น​สำหรับ​เรา เพราะ​พวกเขา​จะ​สมบูรณ์แบบ​ได้​ก็​ต่อเมื่อ​มี​เรา​รวม​อยู่​ด้วย​เท่านั้น

12

ให้​ทำ​ตาม​แบบอย่าง​ของ​พระเยซู

1 ดังนั้น เมื่อ​เรา​มี​พยาน​มากมาย​ล้อมรอบ​เรา​อยู่​อย่างนี้​แล้ว ขอให้​เรา​ละทิ้ง​ทุกอย่าง​ที่​ถ่วง​เรา​ไว้ และ​บาป​ที่​เกาะติด​เรา​แน่น และ​ขอให้​วิ่งแข่ง​ด้วย​ความ​มานะ​อดทน​ไป​ตาม​ทาง​ที่​อยู่​ข้างหน้า​เรา 2 ขอให้​เรา​จ้อง​อยู่​ที่​พระเยซู ซึ่ง​เป็น​ผู้นำ​ความเชื่อ​ของเรา​และ​เป็น​ผู้ที่​ทำให้​ความเชื่อ​ของ​เรา​สมบูรณ์แบบ พระองค์​ได้​อดทน​ต่อ​การ​ถูก​ตรึง​บน​ไม้กางเขน เพื่อ​ความ​ยินดี​ที่​รอ​พระองค์​อยู่ พระองค์​ไม่​สนใจ​กับ​ความ​อับอาย​ที่​ต้อง​ตาย​บน​ไม้กางเขน และ​ใน​ตอนนี้​พระองค์​ได้​นั่ง​อยู่​ทาง​ขวา​ของ​บัลลังก์​ของ​พระเจ้า 3 ขอให้​ใคร่ครวญ​ถึง​พระองค์​ผู้ที่​ต้อง​ทน​ทุกข์ทรมาน​อย่าง​แสนสาหัส​จาก​คนบาป​ที่​ต่อต้าน​พระองค์ เพื่อ​พวกคุณ​จะ​ได้​ไม่ท้อใจ​หรือ​ยอมแพ้

พระเจ้า​เป็น​เหมือน​พ่อ

4 ใน​เรื่อง​ที่​พวกคุณ​ต้อง​ต่อสู้​กับ​บาป​นั้น คุณ​ยัง​ไม่ต้อง​ต่อสู้​จน​ถึง​กับ​เลือดตก​ยางออก​เลย 5 พวกคุณ​คง​จะ​ลืม​คำ​ที่​ให้​กำลังใจ คำพูดนี้​เป็น​คำ​ที่​ได้​พูด​กับ​คุณ​ใน​ฐานะ​ที่​เป็น​ลูก​ของ​พระเจ้า​ว่า

“ลูกเอ๋ย อย่า​ถือ​ว่า​การ​ตีสอน​ของ​องค์​เจ้า​ชีวิต​นั้น​เป็น​เรื่อง​เล่นๆ

และ​อย่า​หมด​กำลังใจ​เมื่อ​พระองค์​มา​ตักเตือน​เจ้า

6 เพราะ​องค์​เจ้า​ชีวิต​จะ​ตีสอน​คนที่​พระองค์​รัก

และ​จะ​ลงโทษ​ทุกคน​ที่​พระองค์​รับ​เป็น​ลูก”+ 12:5-6 อ้าง​มา​จาก​หนังสือ สุภาษิต 3:11-12

7 ให้​อดทน​ต่อ​ความ​ยาก​ลำบาก เพราะ​เป็น​การ​ตีสอน แสดงว่า​พระเจ้า​กำลัง​ทำ​กับ​พวกคุณ​เหมือน​เป็น​ลูก​ของ​พระองค์ มี​ลูก​คนไหน​บ้าง​ที่​พ่อ​ไม่เคย​ตีสอน 8 ถ้า​คุณ​ไม่​ถูก​ตีสอน​เหมือนกับ​ลูก​ทั่วๆไป แสดงว่า​ไม่ได้​เป็น​ลูกแท้ๆ แต่​เป็น​ลูก​ที่​ไม่มี​พ่อ 9 เรา​ทุกคน​มี​พ่อ​ที่​เป็น​มนุษย์​ที่​คอย​ตีสอน​เรา แต่​เรา​ก็​ยัง​เคารพ​เขา​อยู่ดี ยิ่งกว่า​นั้น​อีก​สัก​เท่าไร เรา​ควร​จะ​เชื่อฟัง​พระบิดา​ของ​จิต​วิญญาณ​เรา เพื่อ​เรา​จะ​ได้​มี​ชีวิต​อยู่​ต่อไป 10 พ่อ​ของ​เรา​ที่​เป็น​มนุษย์​จะ​ตีสอน​เรา​แค่​ชั่วคราว​ตาม​ที่​เห็น​ว่า​ควร แต่​พระเจ้า​จะ​ตีสอน​เรา​เพื่อ​ประโยชน์​ของ​เรา เพื่อ​เรา​จะ​ได้​มี​ลักษณะ​เหมือน​พระองค์ 11 ตอนที่​ถูก​ตีสอน​นั้น ไม่มี​ใคร​ชอบ​หรอก​เพราะ​มัน​เจ็บ แต่​ภายหลัง​การ​ตีสอน​นั้น​จะ​ฝึกฝน​เรา แล้ว​ผล​ที่​ออก​มา​ก็​คือ​สันติสุข และ​ชีวิต​ที่​พระเจ้า​ชอบใจ

ใช้ชีวิต​อย่าง​ระมัดระวัง

12 ดังนั้น ให้​ยก​มือ​ที่​ไม่มี​แรง​ขึ้นมา และ​ทำ​หัวเข่า​ที่​อ่อนแอ​ให้​มี​กำลัง​ขึ้นมา 13 ทำ​ทางเดิน​ให้​ตรง​ไป​สำหรับ​เท้า เพื่อ​ว่า​เท้า​ที่​เป็น​ง่อย​นั้น​จะ​ได้​ไม่พลิก แต่​จะ​หาย​เป็น​ปกติ

14 พยายาม​อยู่​กับ​คน​ทั้งหลาย​อย่าง​สงบสุข และ​พยายาม​อุทิศ​ตัวเอง​กับ​พระเจ้า เพราะ​ถ้า​ปราศจาก​การ​อุทิศตัว​กับ​พระองค์​ก็​จะ​ไม่มี​ใคร​เห็น​องค์​เจ้า​ชีวิต 15 ระวัง​ตัว​ให้ดี อย่า​ให้​ใคร​พลาด​ไป​จาก​ความ​เมตตา​กรุณา​ของ​พระเจ้า แล้ว​ระวัง​อย่า​ให้​มี​ราก​ขมขื่น​งอก​ขึ้นมา​ก่อ​ปัญหา ที่​จะ​ทำให้​คน​จำนวน​มาก​ต้อง​ด่างพร้อย 16 ระวัง​อย่า​ให้​ใคร​ทำ​ผิด​ทาง​เพศ หรือ​หมกมุ่น​แต่​เรื่อง​ของ​โลกนี้​เหมือนกับ​เอซาว​ที่​ขาย​สิทธิ์​ลูกชาย​หัวปี เพราะ​เห็นแก่​อาหาร​เพียง​มื้อเดียว 17 พวกคุณ​ก็​รู้ว่า ต่อมา​เมื่อ​เอซาว​อยาก​ได้​พร​นั้น เขา​ก็​ถูก​ปฏิเสธ เพราะ​ว่า​เขา​ไม่​สามารถ​แก้ไข​สิ่ง​ที่​เขา​ได้​ทำ​ลง​ไปแล้ว ถึงแม้​เขา​จะ​ต้องการ​มาก​จน​น้ำตา​นองหน้า

18 พวกคุณ​ไม่ได้​มา​ถึง​ภูเขา​ที่​แตะต้อง​ได้ ไม่ได้​มา​ถึง​ไฟ​ที่​ไหม้​อยู่ ไม่ได้​มา​ถึง​ที่​มืด ความ​มืดมิด​อัน​น่ากลัว​หรือ​พายุ 19 ไม่ได้​มา​ถึง​เสียง​แตร หรือ​เสียง​พูด​ของ​พระองค์ ที่​คน​ที่​ได้ยิน​นั้น​อ้อนวอน​ไม่ให้​พูด​กับ​เขา​อีก 20 เพราะ​เขา​ทน​คำสั่ง​ของ​พระองค์​ไม่ไหว​ที่​ว่า “แม้แต่​สัตว์ ถ้า​แตะต้อง​ภูเขา​นี้ ก็​จะ​ต้อง​ถูก​หินขว้าง”+ 12:20 อ้าง​มา​จาก​หนังสือ อพยพ 19:12-1321 สิ่งที่​เห็นนั้น​น่ากลัว​จริงๆ จน​โมเสส​พูดว่า “ผม​กลัว​จน​ตัวสั่น”+ 12:21 อ้าง​มา​จาก​หนังสือ เฉลยธรรมบัญญัติ 9:19

22 แต่​พวกคุณ​ได้​มา​ถึง​ภูเขา​ศิโยน+ 12:22 ภูเขา​ศิโยน เป็น​อีก​ชื่อหนึ่ง​ของ​เยรูซาเล็ม​ซึ่ง​เป็น​เมืองหลวง​สำหรับ​ประชาชน​ของ​พระเจ้า มา​ถึง​เมือง​ของ​พระเจ้า​ผู้​มี​ชีวิต​อยู่ คือ​เมือง​เยรูซาเล็ม​แห่ง​สวรรค์+ 12:22 เยรูซาเล็ม​แห่ง​สวรรค์ ไม่ได้​หมายถึง​เมือง​เยรูซาเล็ม​ใน​โลกนี้ แต่​เป็น​เมือง​ที่​พระเจ้า​และ​ประชาชน​ของ​พระองค์​อยู่กัน และ​ได้​มา​ถึง​ที่​ที่​ทูตสวรรค์​นับพัน​นับหมื่น​ชุมนุม​รื่นเริง​กัน 23 ได้​มาถึง​หมู่ประชุม​ของ​บุตร​หัวปี​ทั้งหลาย ซึ่ง​ชื่อ​ของ​พวกเขา​จารึก​อยู่​ใน​สวรรค์ มาถึง​พระเจ้า​ผู้​พิพากษา​มนุษย์​ทั้งหลาย และ​มาถึง​วิญญาณ​ของ​คนที่​ทำ​ตามใจ​พระเจ้า ที่​พระเจ้า​ทำ​ให้​สมบูรณ์แบบ​แล้ว 24 ได้​มาถึง​พระเยซู​คนกลาง​สำหรับ​คำ​สัญญา​ใหม่ และ​มาถึง​เลือด​ที่​ประพรม+ 12:24 เลือด​ที่​ประพรม หมายถึง เลือด (ความตาย) ของ​พระเยซู​ซึ่ง​บอก​ถึง​สิ่ง​ที่​ดีกว่า​เลือด​ของ​อาเบล+ 12:24 อาเบล คือ ลูกชาย​ของ​อาดัม​และ​เอวา ซึ่ง​ถูก​คาอิน​ฆ่าตาย (ปฐมกาล 4:8)​ได้​บอก

25 ระวัง​ให้ดี อย่า​ปฏิเสธ​ที่​จะ​ฟัง​พระองค์​ที่​กำลัง​พูด​กับ​พวกคุณ​อยู่ ถ้า​คน​พวกนั้น​ที่​ปฏิเสธ​ไม่ยอม​ฟัง​คำเตือน​ของ​พระองค์​ใน​โลกนี้ ยัง​หนี​การ​ลงโทษ​ไม่พ้น​เลย แล้ว​เราล่ะ คิดว่า​ถ้า​เมินหน้า​หนี​จาก​พระองค์​ที่​เตือน​เรา​มา​จาก​สวรรค์​นั้น จะ​หนี​พ้น​หรือ 26 ใน​ครั้ง​ก่อน​นั้น เสียง​ของ​พระองค์​ทำให้​แผ่นดิน​สั่น​สะเทือน แต่​ตอนนี้​พระองค์​ได้​สัญญา​ว่า “เรา​จะ​ทำให้​สั่น​สะเทือน​อีก​ครั้งหนึ่ง ไม่ใช่​เพียงแต่​โลกนี้​เท่านั้น แต่​สวรรค์​ด้วย”+ 12:26 อ้าง​มา​จาก​หนังสือ ฮักกัย 2:627 คำพูด​ที่ว่า “อีก​ครั้งหนึ่ง” แสดงว่า​สิ่ง​ที่​สั่น​สะเทือน​ได้ หมายถึง​ทุกสิ่ง​ทุกอย่าง​ที่​พระองค์​สร้าง​ขึ้นมา จะ​ถูก​ทำลาย​ให้​หมดไป เพื่อ​จะได้​เหลือ​แต่​สิ่ง​ที่​ไม่มี​อะไร​มา​สั่น​สะเทือน​ได้

28 เนื่องจาก​เรา​กำลัง​ได้รับ​อาณาจักร​ที่​ไม่มี​อะไร​สามารถ​มา​สั่น​สะเทือน​มันได้ ก็​ขอให้​เรา​กตัญญู​รู้คุณ​พระเจ้า นมัสการ​พระองค์​อย่าง​เคารพ​ยำเกรง ใน​ทาง​ที่​พระเจ้า​ชอบใจ 29 เพราะ​พระเจ้า​ของ​เรา​นั้น​เป็น​ไฟ​ที่​เผาผลาญ

13

1 ขอให้​เรา​รักกัน​อย่าง​พี่น้อง​ต่อไป 2 อย่าลืม​ที่​จะ​เลี้ยงดู​แขก​แปลกหน้า​ที่​มา​บ้าน เพราะ​บางคน​ที่​ทำ​อย่างนั้น​ได้​ต้อนรับ​ทูตสวรรค์​โดย​ไม่รู้ตัว 3 อย่า​ลืม​ช่วย​ดูแล​คน​เหล่านั้น​ที่​ถูก​ขัง​คุก​อยู่​เหมือนกับ​ถูก​ขัง​ร่วมกับ​เขา​ด้วย ให้​เรา​ช่วยเหลือ​คน​ที่​ถูก​กดขี่​ข่มเหง​ราวกับว่า​ถูก​กดขี่​ข่มเหง​เสียเอง

4 ขอให้​ทุกคน​ให้เกียรติ​กับ​ชีวิต​สมรส และ​ขอให้​เตียง​สมรส​นั้น​บริสุทธิ์ เพราะ​พระเจ้า​จะ​ลงโทษ​คน​ที่​มีชู้​และ​ทำผิด​ทาง​เพศ 5 อย่า​เป็น​คน​ที่​รักเงิน แต่​ให้​พอใจ​ใน​สิ่ง​ที่​ตนเอง​มีอยู่ เพราะว่า​พระเจ้า​ได้​พูดว่า

“เรา​จะ​ไม่​ทอดทิ้ง​เจ้า

เรา​จะ​ไม่​หนี​เจ้า​ไป”+ 13:5 อ้าง​มา​จาก​หนังสือ เฉลยธรรมบัญญัติ 31:6

6 ดังนั้น เรา​จึง​พูด​ด้วย​ความ​มั่นใจ​ได้​ว่า

“องค์​เจ้า​ชีวิต​เป็น​ผู้ช่วย​ของ​ผม ผม​จะ​ไม่​กลัว​อะไร

มนุษย์​จะ​ทำ​อะไร​ผม​ได้”+ 13:6 อ้าง​มา​จาก​หนังสือ สดุดี 118:6

7 ให้​ระลึก​ถึง​พวกผู้นำ​ของ​คุณ คน​ที่​เคย​ประกาศ​ถ้อยคำ​ของ​พระเจ้า​ให้​กับ​คุณ ให้​สังเกต​ดู​ชีวิต​ของเขา​ว่า​เขา​อยู่​และ​ตาย​อย่างไร แล้ว​ให้​เลียนแบบ​ความเชื่อ​ของ​คน​เหล่านั้น

8 พระเยซู​คริสต์​เหมือน​เดิม​เสมอ ไม่ว่า​จะ​เป็น​เมื่อวานนี้ วันนี้ หรือ​ตลอดไป

9 อย่า​ปล่อย​ให้​คำสอน​ที่​แปลกๆ​นำ​พวกคุณ​ให้​หลงไป เพราะ​ความ​เมตตา​กรุณา​ของ​พระเจ้า​นั้น​ดี​อยู่แล้ว ทำให้​จิตใจ​ของเรา​เข้มแข็ง​ขึ้น แต่​การ​กิน​อาหาร​ตาม​ธรรมเนียม​พิธี​นั้น​ไม่ได้​ช่วย​จิตใจ​ของ​คน​ที่​ถือ​อย่างนั้น​เลย

10 เรา​มี​แท่นบูชา​ที่​คน​ที่​รับใช้​อยู่​ใน​เต็นท์​ศักดิ์สิทธิ์​ไม่มี​สิทธิ์​ที่​จะ​กิน​จาก​แท่น​นั้น​ได้ 11 หัวหน้า​นักบวช​สูงสุด​นำ​เลือด​ของ​สัตว์​เข้าไป​ใน​สถานที่​ศักดิ์สิทธิ์​ที่สุด เพื่อ​ถวาย​เป็น​เครื่อง​บูชา​จัดการ​กับ​บาป แต่​ร่าง​ของ​สัตว์นั้น เขา​เอา​ออกไป​เผา​นอก​ค่าย 12 ก็​เหมือนกับ​ที่​พระเยซู​ต้อง​ทน​ทุกข์ทรมาน​อยู่​นอก​ประตู​เมือง และ​ใช้​เลือด​ของ​พระองค์​ชำระ​ประชาชน​ให้​บริสุทธิ์ 13 ดังนั้น ขอให้​เรา​ออก​ไป​หา​พระองค์​นอก​ค่าย​กันเถอะ และ​ยอม​ทน​ต่อ​ความ​อับอาย​ขายหน้า​เพื่อ​พระองค์ 14 เพราะ​ใน​โลกนี้ เรา​ไม่มี​เมือง​ที่​ถาวร แต่​เรา​กำลัง​แสวงหา​เมือง​ที่​กำลัง​จะ​มาถึง 15 ดังนั้น เพราะ​สิ่ง​ที่​พระเยซู​ทำ เรา​ควร​ถวาย​เครื่อง​บูชา​ต่อ​พระเจ้า​เสมอ เครื่อง​บูชา​นั้น​คือ​คำ​สรรเสริญ​ที่​ออก​มา​จาก​ริมฝีปาก​ที่​ยกย่อง​พระองค์ 16 อย่าลืม​ทำ​ความดี​และ​แบ่งปัน​สิ่งของ​ให้​กับ​คนอื่น​ด้วย เพราะ​การ​ทำ​อย่างนี้​เป็น​การ​ถวาย​เครื่อง​บูชา​ต่อ​พระเจ้า​จริงๆ

17 ให้​เชื่อฟัง​และ​อยู่​ใน​โอวาท​พวก​ผู้นำ​ของ​พวกคุณ เพราะ​พวกเขา​เฝ้า​ดูแล​ชีวิต​คุณ​อยู่ เหมือนกับ​คน​ที่​ต้อง​รายงาน​ตัว​ต่อ​พระเจ้า ขอให้​ทำ​อย่างนี้ เพื่อ​พวกเขา​จะ​ได้​ทำงาน​ด้วย​ความสุข​และ​ไม่ต้อง​นั่ง​ถอนใจ เพราะ​ถ้า​เขา​ต้อง​เป็น​อย่างนั้น มัน​ก็​จะ​ไม่​เป็น​ประโยชน์​อะไร​กับ​พวกคุณ​เลย

18 ให้​อธิษฐาน​เผื่อ​เรา เพราะ​เรา​แน่ใจ​ว่า​เรา​มี​ใจ​ที่​บริสุทธิ์ คือ​เรา​อยาก​จะ​ทำ​ตัว​ดี​ใน​ทุกเรื่อง​ตลอดเวลา 19 ผม​ขอร้อง​เป็น​พิเศษ​ให้​พวกคุณ​อธิษฐาน​เพื่อ​ผม​จะ​ได้​กลับ​ไป​อยู่​กับ​พวกคุณ​เร็วขึ้น

20 พระเจ้า​เป็น​พระเจ้า​แห่ง​สันติสุข พระองค์​ทำ​ให้​พระเยซู​ฟื้นขึ้น​จาก​ความตาย เพราะ​พระองค์​ได้​สละ​เลือด​ของ​พระองค์​เอง​เพื่อ​ทำ​สัญญา​อัน​ถาวร พระเยซู​เป็น​องค์​เจ้า​ชีวิต​ของ​เรา​และ​เป็น​หัวหน้า​คน​เลี้ยงแกะ ขอให้​พระเจ้า​ให้​ทุกสิ่ง​ทุกอย่าง​ที่ดีๆ​กับ​พวกคุณ เพื่อ​เตรียมคุณ​ให้​พร้อม​ที่​จะ​ทำ​ตามใจ​ของ​พระองค์ ขอให้​พระองค์​ทำ​สิ่งที่​เป็น​เรื่อง​ชอบใจ​ต่อหน้า​พระองค์​ให้​สำเร็จ​ท่ามกลาง​พวกเรา​ผ่าน​ทาง​พระเยซู​คริสต์ ขอให้​พระองค์​ได้รับ​เกียรติ​ตลอดไป อาเมน

22 พี่น้อง​ครับ ผม​อ้อนวอน​ให้​ฟัง​คำเตือน​นี้ ซึ่ง​ผม​ได้​เขียน​ให้​พี่น้อง​เพียง​ย่อๆ​เท่านั้น 23 อยาก​ให้​คุณ​รู้​ว่า พวกเขา​ปล่อย​ทิโมธี​น้อง​ของเรา​ออก​จาก​คุก​แล้ว ถ้า​เขา​มา​ที่นี่​ทัน ผม​จะ​พา​เขา​ไปหา​พวกคุณ​พร้อมกับ​ผม

24 ผม​ขอ​ฝาก​ความ​คิดถึง​มา​ยัง​พวก​ผู้นำ​ของ​พวกคุณ และ​คนที่​เป็น​ของ​พระเจ้า​ทุกคน พวก​พี่น้อง​ที่​มา​จาก​อิตาลี​ก็​ฝาก​ความ​คิดถึง​มา​ให้​ทุกคน​ด้วย

25 ขอ​พระเจ้า​มี​ความ​เมตตา​กรุณา​กับ​พวกคุณ​ทุกคน​เถิด