กาลาเทีย

คำนำ

จดหมาย​ของ​เปาโล​ที่​เขียน​ถึง​ชาว​กาลาเทีย​ได้​พูด​ถึง​ปัญหา​ต่างๆ​ของ​คริสเตียน​ใน​แคว้น​กาลาเทีย เปาโล​เคย​ไป​ประกาศ​ข่าวดี​และ​ก่อตั้ง​หมู่ประชุม​หลายแห่ง​ใน​แคว้น​นี้ หลังจากนั้น​ก็​มี​คริสเตียน​ชาวยิว​กลุ่มหนึ่ง​ได้​ไป​ที่นั่น และ​สอน​สิ่ง​ที่​แตกต่าง​ไป​จาก​คำสอน​อัน​แท้จริง​ของ​พระคริสต์ ปัญหา​นี้​เป็น​ปัญหา​ที่​สำคัญ​มาก​เพราะ​มัน​เป็น​เรื่อง​ที่​จะ​บอก​ว่า​ใคร​เป็น​สมาชิก​ที่​แท้จริง​ใน​ครอบครัว​ของ​พระเจ้า เนื่องจาก​เปาโล​ไม่​สามารถ​ไป​ที่​แคว้น​กาลาเทีย​ได้​ใน​เวลานั้น เขา​จึง​พูดถึง​ปัญหา​นี้​อย่าง​ชัดเจน​ใน​จดหมาย​ฉบับนี้ นอกจากนั้น​เขา​ยัง​ได้​พูดถึง​ปัญหา​อีก​หลายๆ​อย่าง​ที่​เขา​จะ​พูด​ซ้ำอีก​ใน​จดหมาย​ฉบับ​อื่นๆ​ของ​เขา

1

1 จาก​เปาโล ผม​ได้​เป็น​ศิษย์​เอก ไม่ใช่​เพราะ​มนุษย์​คนไหน​หรือ​กลุ่มหนึ่ง​กลุ่มใด​แต่งตั้ง แต่​เป็น​พระเยซูคริสต์ และ​พระเจ้า​พระบิดา​ผู้​ทำให้​พระเยซู​ฟื้น​ขึ้น​จาก​ความตาย เป็น​ผู้​แต่งตั้ง​ผม​เอง

2 และ จาก​พี่น้อง​ที่​อยู่​กับ​ผม​ที่นี่​ด้วย

ถึง​หมู่ประชุม​ต่างๆ​ของ​พระเจ้า​ที่​แคว้น​กาลาเทีย+ 1:2 กาลาเทีย คือ สถานที่​ที่​คาดว่า​เปาโล​ได้​ก่อตั้ง​หมู่ประชุม​ของ​พระเจ้า​เป็น​แห่งแรก​ใน​การ​เดินทาง​เผยแพร่​ศาสนาคริสต์ ดู​หนังสือ กิจการ​บทที่ 13-14

3 ขอให้​พระเจ้า​พระบิดา​ของ​เรา และ​พระเยซูคริสต์​เจ้า ให้​ความ​เมตตา​กรุณา​และ​สันติสุข​กับ​พวกคุณ 4 พระเยซู​ได้​สละ​พระองค์​เอง​เป็น​เครื่อง​บูชา​สำหรับ​บาป​ของ​เรา เพื่อ​ช่วย​เรา​ให้​รอดพ้น​จาก​ยุค​อัน​ชั่วร้าย​นี้ ทั้งหมดนี้​เป็น​ไป​ตาม​ความ​ต้องการ​ของ​พระเจ้า​พระบิดา​ของ​เรา 5 ขอให้​พระเจ้า​ได้รับ​เกียรติ​ตลอดไป อาเมน

ข่าวดี​ที่​แท้จริง

6 ผม​งง​มากเลย ที่​ยัง​ไม่​ทันไร​พวกคุณ​ก็​ทิ้ง​พระเจ้า​ผู้ที่​ได้​เรียก​คุณ​มา​ด้วย​ความ​เมตตา​กรุณา​ของ​พระคริสต์ แล้ว​หัน​ไป​ติดตาม​ข่าวดี​อันอื่น​เสียแล้ว+ 1:6 ข้อนี้ ปกติ​ใน​จดหมาย​สมัยนั้น เริ่มต้น​ด้วย​การ​ขอบ​พระคุณ​พระต่างๆ​ที่​คนเขียน​เคารพ และ​ขอให้​พระนั้น​อวยพร​ผู้อ่าน แต่​เปาโล​ไม่ได้​ทำ​อย่างนั้น เพราะ​เปาโล​โกรธ​และ​อึดอัด​มาก​ที่​พี่น้อง​ที่​กาลาเทีย​ได้​เลิก​เชื่อ​สิ่ง​ที่​เปาโล​สอน​เขา​เพื่อ​ไป​ตาม​ครู​ชาวยิว​บางคน​ที่​สอน​ว่า พระเจ้า​จะ​ไม่​ยอมรับ​คน​ที่​ไม่ใช่​ยิว นอกจาก​ว่า​เขา​จะ​ทำ​พิธี​ขลิบ​เสียก่อน7 ซึ่ง​จริงๆ​แล้ว​ไม่ใช่​ข่าวดี​เลย แต่​มี​บางคน​ทำให้​คุณ​สับสน และ​พยายาม​บิดเบือน​เรื่อง​ข่าวดี​ของ​พระคริสต์ 8 ถ้า​ใคร​มา​ประกาศ​ข่าวดี​อื่นๆ​ที่​แตกต่าง​ไป​จาก​ที่​เรา​เคย​ประกาศ​ให้​กับ​พวกคุณ​ไว้​แล้ว​นั้น ไม่ว่า​จะ​เป็น​พวกเรา​เอง หรือ​ทูตสวรรค์ หรือ​ใคร​ก็ตาม ก็​ขอให้​คนนั้น​ถูก​สาปแช่ง​ให้​ตกนรก​ตลอดไป 9 ผม​ขอย้ำ​อีก​ครั้งหนึ่ง​เหมือนกับ​ที่​เคย​พูด​ไปแล้ว​ว่า​ใคร​ก็ตาม​ที่​มา​ประกาศ​ข่าวดี​ที่​ขัด​กับ​ข่าวดี​ที่​คุณ​ได้รับ​ไว้​แล้ว​นั้น ก็​ขอให้​คนนั้น​ถูก​สาปแช่ง​ตลอดไป

10 ดูเหมือน​ผม​กำลัง​พูด​ให้​คน​ยอมรับ หรือ​ให้​พระเจ้า​ยอมรับ​กัน​แน่ ผม​คิด​แต่​จะ​เอาใจ​คน​อย่าง​นั้น​หรือ ถ้า​ผม​อยาก​จะ​เอาใจ​คน ผม​ก็​คง​ไม่มา​เป็น​ทาส​ของ​พระคริสต์​หรอก

11 พี่น้อง​ครับ ผม​อยาก​จะ​บอก​ให้​รู้​ว่า ข่าวดี​ที่​ผม​ประกาศ​อยู่นี้​ไม่ได้​มา​จาก​มนุษย์ 12 ไม่มี​มนุษย์​คนไหน​สอน​ผม​หรือ​ให้​ผม​มา แต่​ผม​ได้​มา​จาก​พระเยซูคริสต์​โดยตรง ตอนที่​พระองค์​มา​ปรากฏ​ตัว​ให้​ผมเห็น

13 พวกคุณ​ก็​รู้​อยู่แล้ว​ว่า​เมื่อก่อน​ผม​เป็น​อย่างไร ตอนที่​ยัง​ใช้ชีวิต​ตาม​แบบ​ของ​ชาวยิว​นั้น ผม​ได้​ข่มเหง​หมู่ประชุม​ของ​พระเจ้า​อย่าง​รุนแรง และ​พยายาม​ทำลาย​มัน​ให้​สิ้นซาก 14 ใน​สมัยนั้น ผม​ก้าวหน้า​ใน​ลัทธิ​ยิว​มากกว่า​ทุกคน​ใน​รุ่นเดียว​กัน และ​ยิ่งกว่านั้น ผม​ยัง​ทุ่มเท​อย่าง​เต็มที่​ต่อ​ประเพณี​ที่​สืบทอด​กันมา​จาก​บรรพบุรุษ​ของ​ผม

15 แต่​พระเจ้า​มี​ความ​เมตตา​กรุณา​ต่อผม พระองค์​เลือกผม​ตั้งแต่​ผม​ยัง​อยู่​ใน​ท้องแม่​ซะอีก แล้ว​พระองค์​ก็​เรียก​ให้​ผม​มา​รับใช้​พระองค์ 16 พระองค์​พอใจ​ที่​จะ​เปิดเผย​พระบุตร​ของ​พระองค์​กับ​ผม เพื่อ​ผม​จะ​ได้​ประกาศ​ข่าวดี​เรื่อง​พระบุตร​นั้น​กับ​คน​ที่​ไม่ใช่​ยิว ตอนนั้น​ผม​ก็​ไม่ได้​ปรึกษา​ใคร​เลย 17 และ​ก็​ไม่ได้​ขึ้นไป​เมือง​เยรูซาเล็ม เพื่อ​หารือ​กับ​พวก​ที่​เป็น​ศิษย์เอก​มา​ก่อน​ผม​ด้วย แต่​ผม​ไป​แถบ​อาระเบีย​ทันที แล้ว​ถึง​ค่อย​กลับมา​เมือง​ดามัสกัส

18 สามปี​ต่อมา ผม​ได้​ขึ้นไป​ที่​เมือง​เยรูซาเล็ม เพื่อ​เยี่ยมเยียน​เปโตร+ 1:18 เปโตร ใน​เนื้อเรื่อง​เรียก “เคฟาส” ซึ่ง​เป็น​ชื่อ​ภาษา​ยิว​ของ​เปโตร เขา​เป็น​ศิษย์เอก​คนหนึ่ง​ใน​สิบสอง​คน​ของ​พระเยซู และ​ได้​พัก​อยู่​กับ​เขา​สิบห้า​วัน 19 ผม​ไม่ได้​เจอ​กับ​ศิษย์เอก​คน​อื่นๆ​เลย นอกจาก​ยากอบ​น้องชาย​ของ​องค์​เจ้า​ชีวิต​เท่านั้น 20 สาบาน​ต่อหน้า​พระเจ้า​ได้​เลย​ว่า เรื่อง​ที่​เขียน​มา​ทั้งหมดนี้​เป็น​ความจริง 21 หลังจากนั้น​ผม​ก็​ไป​แคว้น​ซีเรีย​และ​แคว้น​ซีลีเซีย

22 แต่​ใน​หมู่ประชุม​ต่างๆ​ของ​พระเจ้า​ที่​แคว้น​ยูเดีย ไม่มี​ใคร​รู้จัก​ผม​เป็น​การ​ส่วนตัว​เลย 23 พวกเขา​ได้ยิน​แต่​คน​พูด​กัน​ว่า “คน​ที่​เคย​ข่มเหง​เรา​เมื่อก่อน ตอนนี้​ได้​กลับ​มา​ประกาศ​ความเชื่อ​ที่​ครั้งหนึ่ง​เขา​เคย​พยามยาม​จะ​ทำลาย” 24 แล้ว​พวกเขา​ก็​ได้​สรรเสริญ​พระเจ้า​เพราะ​ผม

2

ศิษย์เอก​คนอื่นๆ​ยอมรับ​เปาโล

1 สิบสี่​ปี​ต่อมา ผม​ได้​กลับ​ไป​ที่​เมือง​เยรูซาเล็ม​อีก​ครั้งหนึ่ง พร้อมกับ​บารนาบัส​และ​ได้​พา​ทิตัส​ไป​ด้วย 2 ที่​ไป​ก็​เพราะ​พระเจ้า​เปิดเผย​ให้​รู้​ว่า​ผม​ควร​จะไป แล้ว​ผม​ก็​ได้​เจอ​กับ​พวกผู้นำ​หมู่ประชุม​ของ​พระเจ้า​ที่นั่น​เป็น​การ​ส่วนตัว เพื่อ​จะได้​อธิบาย​ให้​พวกเขา​ฟัง​เกี่ยวกับ​ข่าวดี ที่​ผม​เอา​ไป​ประกาศ​ให้​กับ​คน​ที่​ไม่ใช่​ยิว​นั้น เพราะ​ไม่​อยาก​ให้​งาน​ที่​ผม​ได้​ทำไป​ทั้ง​ใน​อดีต​และ​ปัจจุบัน​สูญเสีย​ไป​เปล่าๆ 3 พวกเขา​ก็​ไม่ได้​บังคับ​ให้​ทิตัส คน​ที่​มา​กับ​ผม​เข้า​พิธี​ขลิบ ทั้งๆ​ที่​ทิตัส​เป็น​คนกรีก 4 ที่​เรา​ต้อง​พูดถึง​ปัญหานี้ ก็​เพราะ​มี​บางคน​ที่​แกล้ง​หลอก​ว่า​เป็น​พี่น้อง พวกนี้​ได้​แอบ​เข้า​มา​สอดแนม​อยู่​ใน​กลุ่ม​พวกเรา เพื่อ​แย่ง​เอา​เสรีภาพ​ที่​เรา​มี​ใน​พระเยซู​คริสต์​ไป และ​เพื่อ​ทำให้​เรา​ตก​เป็น​ทาส 5 แต่​พวกเรา​ไม่ยอม​พวกมัน​แม้​สัก​เสี้ยว​วินาที​เดียว เพื่อ​จะ​ได้​รักษา​ความจริง​ใน​ข่าวดี​ไว้​สำหรับ​พวกคุณ

6 ส่วน​ผู้นำ​ที่​สำคัญๆ​ใน​หมู่ประชุม​ของ​พระเจ้า ก็​ไม่ได้​คิด​ที่​จะ​เพิ่มเติม​อะไร​ลงไป​ใน​ข่าวดี​ที่​ผม​ได้​ประกาศ​นั้น (ผม​ไม่​สนใจ​หรอก​ว่า​เขา​จะ​สำคัญ​แค่ไหน เพราะ​พระเจ้า​ไม่​เห็นแก่​หน้าใคร​อยู่แล้ว) 7 แต่​ตรงกันข้าม พวกเขา​รู้​ว่า​พระเจ้า​ได้​มอบหมาย​ข่าวดี​ให้​กับ​ผม เพื่อ​ผม​จะ​ได้​เอา​ไป​ประกาศ​กับ​คน​ที่​ไม่ใช่​ยิว เหมือนกับ​ที่​เปโตร​ได้รับ​หน้าที่​ให้​ไป​ประกาศ​กับ​คนยิว 8 พระเจ้า​ได้​ให้​ฤทธิ์​อำนาจ​กับ​เปโตร​ไป​ทำงาน​ใน​ฐานะ​ศิษย์เอก​กับ​คนยิว และ​พระองค์​ก็​ได้​ให้​ฤทธิ์​อำนาจ​กับ​ผม​ไป​ทำงาน​ใน​ฐานะ​ศิษย์เอก​กับ​คน​ที่​ไม่ใช่​ยิว 9 เมื่อ​ยากอบ เปโตร และ​ยอห์น พวก​ที่​ได้​ชื่อ​ว่า​เป็น​คน​สำคัญ​ของ​หมู่ประชุม​ของ​พระเจ้า เห็น​ว่า​พระเจ้า​ให้​งาน​พิเศษ​นี้​กับ​ผม พวกเขา​ก็​จับมือ​ผม​และ​บารนาบัส​เข้า​เป็น​เพื่อน​ร่วมงาน พวกเรา​ทั้งหมด​ก็​ตกลง​กัน​ว่า จะให้​บารนาบัส​กับ​ผม​ไป​ประกาศ​ข่าวดี​กับ​คน​ที่​ไม่ใช่​ยิว ส่วน​พวกเขา​จะ​ไป​ประกาศ​ข่าวดี​กับ​คนยิว​ต่อไป 10 สิ่งเดียว​ที่​พวกเขา​ขอ​จาก​พวกเรา​คือ ไม่ให้​ลืม​ช่วยเหลือ​คนจน​ด้วย ซึ่ง​เป็น​เรื่อง​ที่​ผม​อยาก​จะ​ทำ​อยู่แล้ว

เปาโล​ชี้แจง​ความผิด​ของ​เปโตร

11 ใน​ระหว่าง​ที่​เปโตร​อยู่​ที่​เมือง​อันทิโอก​นั้น ผม​ได้​คัดค้าน​เขา​ต่อหน้า เพราะ​เขา​ทำผิด​อย่าง​เห็น​ได้ชัด 12 คือ​ตอนแรก​เขา​กิน​อยู่​กับ​พี่น้อง​ที่​ไม่ใช่​ยิว แต่​พอ​พี่น้อง​คนยิว​ที่​ยากอบ​ส่ง​มา​นั้น​มาถึง เปโตร​ก็​ได้​ปลีกตัว​ออก​จาก​พี่น้อง​ที่​ไม่ใช่​ยิว เพราะ​กลัว​พี่น้อง​ยิว​พวกนี้​ที่​มี​ความคิด​ว่า​พี่น้อง​ที่​ไม่ใช่​ยิว​จะ​ต้อง​เข้า​พิธี​ขลิบ 13 เปโตร​ก็​เลย​ทำให้​พี่น้อง​ยิว​คนอื่นๆ​กลาย​เป็น​คน​หน้าซื่อ​ใจคด​เหมือนกับ​เขา​ไปด้วย แม้แต่​บารนาบัส​ก็​ได้รับ​อิทธิพล​ไป​กับ​เขา​เหมือนกัน 14 เมื่อ​ผม​เห็น​ว่า​พวกเขา​ไม่ได้​ทำตัว​สอดคล้อง​กับ​ความจริง​ใน​ข่าวดี ผม​ก็​พูด​กับ​เปโตร​ต่อหน้า​คน​ทั้งหมด​ว่า “ถ้า​คุณ​ที่​เป็น​คนยิว​ใช้ชีวิต​ไม่​เหมือนกับ​คนยิว​และ​คิด​ก็​ไม่​เหมือนกับ​คนยิว​แล้ว​ละก็ คุณ​จะ​ไป​บังคับ​คน​ที่​ไม่ใช่​ยิว​ให้​มา​ใช้ชีวิต​อย่าง​คนยิว​ทำไม​กัน”

15 พวกเรา​เกิด​มา​เป็น​คนยิว ไม่ใช่​คนบาป​เหมือนกับ​คน​ที่​ไม่ใช่​ยิว 16 แต่​เรา​รู้​ว่า​การ​ที่​พระเจ้า​จะ​ยอมรับ​ใคร​นั้น ก็​เพราะ​คนนั้น​ไว้วางใจ​ใน​พระคริสต์ ไม่ใช่​เพราะ​เขา​ทำ​ตามกฎ พวกเรา​ก็​เลย​ไว้วางใจ​ใน​พระเยซู​คริสต์ เพื่อ​พระเจ้า​จะ​ยอมรับ​เรา ดังนั้น​เรื่องนี้​ขึ้น​อยู่​กับ​ความ​ไว้วางใจ​ใน​พระคริสต์ ไม่ใช่​การ​ทำ​ตามกฎ เพราะ​จะ​ไม่มี​ใคร​เป็น​ที่​ยอมรับ​ของ​พระเจ้า​ได้​จาก​การ​ทำ​ตามกฎ

17 แต่​ถ้า​ใน​ช่วงนี้ ที่​เรา​อยาก​จะ​ให้​พระเจ้า​ยอมรับ​เรา​ผ่าน​ทาง​พระคริสต์​นั้น ปรากฏ​ว่า​เรา​ยัง​เป็น​คนบาป​อยู่ นี่​หมายถึง​พระคริสต์​สนับสนุน​ให้​เรา​เป็น​คนบาป​หรือ ไม่มี​ทาง 18 กฎ​ของ​โมเสส​สร้าง​กำแพง​ระหว่าง​พวกเรา​ที่​เป็น​คนยิว​และ​คนอื่น ผม​ได้​ทำลาย​กำแพง​นั้น แต่​ถ้า​ผม​จะ​สร้าง​มัน​ขึ้น​มา​ใหม่ ก็​แสดง​ว่า​ก่อน​หน้า​นั้น​ผม​ทำ​ผิด​ต่อ​กฎ​นั้น 19 เพราะ​กฎ​นี่แหละ​ที่​ทำให้​ผม​ต้อง​ตาย และ​เพราะ​ผม​ได้​ตาย​ไป​แล้ว ผม​จึง​เป็น​อิสระ​พ้น​จาก​กฎ​นั้น เพื่อ​ผม​จะ​ได้​มีชีวิต​อยู่​เพื่อ​พระเจ้า 20 ผม​ได้​ถูก​ตรึง​บน​ไม้กางเขน​จน​ตาย​ไป​พร้อม​กับ​พระคริสต์ คน​ที่​มี​ชีวิต​อยู่​ตอนนี้​ไม่ใช่​ตัว​ผม​แล้ว​แต่​เป็น​พระคริสต์​ต่างหาก​ที่​อยู่​ใน​ตัว​ผม ชีวิต​ที่​มี​อยู่​เดี๋ยวนี้​ก็​เป็น​ชีวิต​ที่​ไว้วางใจ​ใน​พระบุตร​ของ​พระเจ้า ผู้​ที่รัก​ผม​และ​เสียสละ​ชีวิต​ให้​ผม 21 ผม​ไม่ได้​ทำ​ให้​ความ​เมตตา​กรุณา​ของ​พระเจ้า​หมด​ความหมาย​ไป​หรอกนะ เพราะ​ถ้า​พระเจ้า​ยอมรับ​คน​เพราะ​คน​ทำ​ตาม​กฎ​ของ​โมเสส เท่ากับ​ว่า​พระคริสต์​ก็​มา​ตาย​เปล่าๆ​โดย​ไม่มี​ประโยชน์​อะไร​เลย

3

พระพร​ของ​พระเจ้า​เกิด​จากความ​ไว้วางใจ

1 ชาว​กาลาเทีย ทำไม​ถึง​โง่​อย่างนี้ มี​ใคร​มา​ร่าย​มนตร์​สะกด​คุณ​หรือ​อย่างไร ผม​ได้​อธิบาย​จน​คุณ​เห็นภาพ​เรื่อง​ที่​พระเยซู​คริสต์​ถูก​ตรึง​บน​ไม้กางเขน​นั้น​อย่าง​ชัดเจน​แล้ว 2 ผม​ขอ​ถาม​สักคำ​ว่า คุณ​ได้รับ​พระวิญญาณ เพราะ​ทำ​ตาม​กฎ หรือ​เพราะ​เชื่อฟัง​ข่าวดี​กันแน่ 3 ทำไม​คุณ​ถึง​โง่​อย่างนี้ คุณ​ได้​เริ่มต้น​ชีวิต​ใน​พระคริสต์​ด้วย​พระวิญญาณ แล้ว​ตอนนี้​คุณ​คิดว่า​คุณ​จะ​ทำ​ให้​มัน​สำเร็จ​ด้วย​พลัง​อำนาจ​ของ​คุณเอง​อย่าง​นั้น​หรือ 4 ประสบการณ์​มากมาย​ที่​คุณ​เจอมา ไม่มี​ความหมาย​อะไร​เลย​หรือ 5 ผม​หวัง​ว่า​มัน​จะ​มี​ความหมาย​บ้าง ขอ​ถาม​หน่อย​ว่า ที่​พระเจ้า​ให้​พระวิญญาณ​กับ​คุณ​และ​แสดง​ปาฏิหาริย์​ท่ามกลาง​พวกคุณ เป็น​เพราะ​คุณ​ทำ​ตาม​กฎ​หรือ​เป็น​เพราะ​คุณ​เชื่อฟัง​ข่าวดี​ที่​ได้ยิน​กันแน่

6 ดู​อย่าง​อับราฮัม​สิ เขา​ไว้วางใจ​ใน​พระเจ้า+ 3:6 อ้าง​มา​จาก​หนังสือ ปฐมกาล 15:6 และ​เพราะ​ความ​ไว้วางใจ​ของ​เขา​นั่นเอง พระเจ้า​ถึง​ยอมรับ​เขา 7 ขอให้​รู้​เอาไว้​ว่า คน​ที่​ไว้วางใจ​ใน​พระเจ้า ก็​ถือว่า​เป็น​ลูกหลาน​ที่​แท้จริง​ของ​อับราฮัม 8 พระคัมภีร์​รู้​ล่วงหน้า​นาน​มา​แล้ว​ว่า พระเจ้า​จะ​ยอมรับ​คน​ที่​ไม่ใช่​ยิว​เพราะ​พวกเขา​จะ​ไว้วางใจ​ใน​พระองค์ และ​พระเจ้า​ได้​ประกาศ​ข่าวดี​นี้​กับ​อับราฮัม​ก่อน​ล่วงหน้า​แล้ว​ว่า “ทุก​ชนชาติ​จะ​ได้รับ​พระพร​เพราะ​อับราฮัม”+ 3:8 อ้าง​มา​จาก​หนังสือ ปฐมกาล 12:39 ดังนั้น​คน​ที่​ไว้วางใจ​ใน​พระเจ้า จะ​ได้รับ​พระพร​ด้วยกัน​กับ​อับราฮัม​ที่​ไว้วางใจ​ใน​พระองค์ 10 แต่​คน​ที่​พึ่ง​การ​ทำ​ตาม​กฎ​จะ​ตก​อยู่​ภายใต้​คำ​สาปแช่ง เพราะ​พระคัมภีร์​เขียน​ไว้​ว่า “คน​ที่​ไม่​ทำ​ตาม​กฎ​ทุกข้อ​ที่​เขียน​ไว้​ตลอดเวลา ก็​จะ​ตก​อยู่​ภายใต้​คำ​สาปแช่ง”+ 3:10 อ้าง​มา​จาก​หนังสือ เฉลยธรรมบัญญัติ 27:2611 แต่​เรา​ก็​รู้​อยู่แล้ว​ว่า ไม่มี​ใคร​เป็น​ที่​ยอมรับ​ของ​พระเจ้า​ได้​เพราะ​ทำ​ตาม​กฎ เพราะ​พระคัมภีร์​บอก​ว่า “คน​ที่​พระเจ้า​ยอมรับ​นั้น จะ​ต้อง​มี​ชีวิต​อยู่​โดย​ความ​ไว้วางใจ”+ 3:11 อ้าง​มา​จาก​หนังสือ ฮาบากุก 2:412 กฎ​ไม่ได้​ขึ้น​อยู่​กับ​ความ​ไว้วางใจ เพราะ​พระคัมภีร์​พูด​ว่า “คน​ที่​ทำ​ตาม​กฎ ก็​จะ​ได้​ชีวิต​ตาม​กฎ​นั้น”+ 3:12 คน​ที่ … ชีวิต​ตาม​กฎ​นั้น อ้าง​มา​จาก​หนังสือ เลวีนิติ 18:513 พระคริสต์​ได้​ช่วย​พวกเรา​ให้​เป็น​อิสระ​จาก​คำ​สาปแช่ง​ของ​กฎ​โดย​ยอม​ถูก​สาปแช่ง​เสียเอง เหมือนกับ​ที่​พระคัมภีร์​เขียน​ไว้​ว่า “ทุกคน​ที่​ถูก​แขวน​อยู่​บน​ต้นไม้+ 3:13 แขวน​อยู่​บน​ต้นไม้ อ้าง​จาก​หนังสือ เฉลยธรรมบัญญัติ 21:22-23 หมายถึง เมื่อ​คน​ถูก​ฆ่าตาย​เพราะ​ทำ​ความผิด ร่าง​ของเขา​จะ​ถูก​แขวน​ประจาน​ไว้​บน​ต้นไม้ เปาโล​หมายความ​ถึง​การ​ที่​พระเยซู​ถูก​ตรึง​ไว้​บน​ไม้กางเขน คือ​คน​ที่​ถูก​สาปแช่ง”+ 3:13 อ้าง​มา​จาก​หนังสือ เฉลยธรรมบัญญัติ 21:2314 พระคริสต์​ทำ​อย่างนี้​เพื่อ​ว่า​คน​ที่​ไม่ใช่​ยิว​จะ​ได้รับ​พระพร​ตาม​ที่​พระเจ้า​ได้​สัญญา​ไว้​กับ​อับราฮัม โดย​ผ่าน​ทาง​พระเยซู​คริสต์ และ​เพื่อ​ว่า​พวกเรา​ทุกคน​จะ​ได้รับ​พระวิญญาณ​ตาม​ที่​พระเจ้า​สัญญา​ไว้​นั้น​โดย​ความ​ไว้วางใจ

กฎ​และ​คำ​สัญญา

15 พี่น้อง​ครับ ผม​ขอ​ยก​ตัวอย่าง​ให้​ฟัง​สัก​เรื่องหนึ่ง​จาก​ชีวิต​ประจำวัน คือ​เมื่อ​คน​สองฝ่าย​ตกลง​เซ็นต์​สัญญา​กันแล้ว ฝ่ายหนึ่ง​ฝ่ายใด ก็​ไม่​สามารถ​เปลี่ยน​แปลง แก้ไข หรือ​ยกเลิก​สัญญา​นั้น​ได้​อีกแล้ว 16 มัน​ก็​เหมือนกับ​สัญญา​ที่​พระเจ้า​ได้​ทำ​ไว้​กับ​อับราฮัม​และ​ลูกหลาน​ของ​เขา สัญญา​นั้น​ไม่ได้​บอก​ว่า “ลูกหลาน​ของ​เขา” หมายถึง ลูกหลาน​มากมาย​ของ​เขา แต่​หมายถึง “ลูกหลาน​คนนั้น​ของ​เขา” เพียง​คนเดียว​คือ​พระคริสต์ 17 ความหมาย​ของ​ผม​คือว่า กฎ​ของ​โมเสส​ที่​มา​ทีหลัง​ถึง​สี่ร้อย​สามสิบ​ปี​ไม่​สามารถ​มา​เปลี่ยน​แปลง​แก้ไข หรือ​ยกเลิก​ข้อตกลง​ที่​พระเจ้า​ได้​สัญญา​ไว้​ก่อน​หน้า​นี้​แล้ว​กับ​อับราฮัม​ได้​หรอก 18 แต่​ถ้า​การ​ที่​จะ​ได้รับ​มรดก​นี้​ขึ้น​อยู่​กับ​กฎ ก็​แสดง​ว่า​ไม่ได้​ขึ้น​อยู่​กับ​คำ​สัญญา​ของ​พระเจ้า แต่​ความจริง​แล้ว พระเจ้า​ได้​ให้​มรดก​นี้​เปล่าๆ​กับ​อับราฮัม​โดย​ผ่าน​ทาง​คำ​สัญญา​ของ​พระองค์

19 ถ้า​อย่างนั้น​จะ​มี​กฎ​เอา​ไว้​ทำไม​กัน ก็​มี​ไว้​ให้​คน​ที่​ทำผิด​รู้ตัว​ว่า​เขา​กำลัง​ฝ่าฝืน​กฎ​อยู่​นั่นเอง กฎนี้​จะ​อยู่​แค่​ชั่วคราว​จนกว่า​ลูกหลาน​คนนั้น​ของ​อับราฮัม​ที่​พระเจ้า​ได้​พูดถึง​ใน​คำ​สัญญา​จะ​มาถึง พระเจ้า​ได้​ใช้​ทูตสวรรค์​ให้​เอา​กฎ​นี้​ไปให้​กับ​โมเสส เพื่อ​โมเสส​จะ​ได้​เป็น​คน​กลาง​เอา​ไป​ให้​กับ​ประชาชน 20 แต่​พระเจ้า​ได้​ให้​คำ​สัญญา​นี้​โดยตรง​กับ​อับราฮัม จึง​ไม่​ต้อง​มี​คนกลาง เพราะ​พระองค์​ทำเอง​ฝ่ายเดียว

จุดมุ่งหมาย​ของ​กฎ​โมเสส

21 ถ้า​อย่างนั้น กฎ​ที่​พระเจ้า​ให้​กับ​โมเสส​ขัดแย้ง​กับ​คำ​สัญญา​ที่​พระเจ้า​ให้​กับ​อับราฮัม​หรือ ไม่มีทาง เพราะ​ถ้า​กฎ​ที่​พระเจ้า​ให้​กับ​โมเสส​นี้ สามารถ​ให้​ชีวิต​กับ​เรา​ได้ ป่านนี้​พระเจ้า​ก็​คง​ยอมรับ​เรา เพราะ​เรา​ทำ​ตาม​กฎ​นั้น​แล้ว 22 แต่​พระคัมภีร์​บอก​ว่า มนุษย์​ทุกคน​ถูก​ขัง​ไว้​ใน​บาป ที่​เป็น​อย่างนี้ ก็​เพื่อ​ว่า โดย​ความซื่อสัตย์​ของ​พระเยซู​คริสต์+ 3:22 ความซื่อสัตย์​ของ​พระเยซู​คริสต์ หรือ​อาจจะ​แปล​ได้​อีก​อย่าง​หนึ่ง​ว่า ความ​ไว้วางใจ​ใน​พระเยซู​คริสต์ พระเจ้า​จะ​ได้​ให้​สิ่ง​ที่​พระองค์​สัญญา​ไว้​กับ​พวกคน​ที่​ไว้วางใจ

23 ก่อน​ที่​ความ​ซื่อสัตย์​นั้น​จะ​มาถึง เรา​ได้​ถูก​ขัง​ไว้​อย่าง​นักโทษ​ภายใต้​กฎ จนกว่า​พระเจ้า​จะ​แสดง​ความ​ซื่อสัตย์​นั้น​ให้​เห็น 24 กฎ​ก็​เลย​เป็น​เหมือน​พี่เลี้ยง+ 3:24 พี่เลี้ยง คำนี้​ใน​ภาษา​เดิม​หมายถึง ทาส​ผู้ชาย​ใน​ครัวเรือน​ของ​ชาว​โรมัน​หรือ​ชาว​กรีก ทาส​คนนี้​มี​หน้าที่​ดูแล​ลูกๆ​ของ​เจ้านาย รับส่ง​ไป​โรงเรียน ดูแล​ความ​เป็น​ระเบียบ​เรียบร้อย และ​ความ​ปลอดภัย​ให้​กับ​เด็ก แต่​ไม่ใช่​เป็น​ครู​สอน จนกว่า​พระคริสต์​จะ​มาถึง เพื่อว่า​พระเจ้า​จะ​ได้​ยอมรับ​เรา​เพราะ​เรา​ไว้วางใจ 25 ตอนนี้​ความ​ซื่อสัตย์​นั้น​ได้​มา​ถึง​แล้ว เรา​ก็​เลย​ไม่ต้อง​มี​พี่เลี้ยง​อีก​ต่อไป

26 พวกคุณ​ทุกคน​เป็น​ลูก​ของ​พระเจ้า เพราะ​ความ​ไว้วางใจ​ใน​พระเยซู​คริสต์ 27 เพราะ​พวกคุณ​ทุกคน​ที่​ได้​เข้า​พิธี​จุ่มน้ำ​เพื่อ​มีส่วน​ใน​พระคริสต์ ก็​ได้​สวมใส่​พระคริสต์ เหมือนกับ​ใส่​เสื้อผ้า 28 ไม่มี​คนยิว​หรือ​คนกรีก ไม่มี​ทาส​หรือ​คน​อิสระ ไม่มี​ชาย​หรือ​หญิง เพราะ​พวกคุณ​ทุกคน​เป็น​หนึ่งเดียว​กัน​ใน​พระเยซู​คริสต์ 29 ถ้า​คุณ​เป็น​ของ​พระคริสต์​แล้ว คุณ​ก็​เป็น​ลูกหลาน​แท้ๆ​ของ​อับราฮัม และ​เป็น​ผู้รับ​มรดก​ตาม​ที่​พระเจ้า​ได้​สัญญา​ไว้​กับ​อับราฮัม

4

1 ผม​กำลัง​พูด​ว่า ตอนที่​ผู้​รับ​มรดก​ยัง​เป็น​เด็ก​อยู่ เขา​ก็​ไม่​แตกต่าง​ไป​จาก​ทาส​หรอก ถึงแม้​เขา​จะ​เป็น​เจ้าของ​ทุกสิ่ง​ทุกอย่าง​ก็ตาม 2 เพราะ​เขา​จะ​ต้อง​เชื่อฟัง​ผู้ปกครอง​และ​ผู้​ดูแล​มรดก จนกว่า​จะ​ถึง​เวลา​ที่​พ่อ​ของ​เขา​กำหนด​ไว้ 3 พวกเรา​ก็​เหมือนกัน เมื่อ​พวกเรา​ยัง​เป็น​เด็ก พวกเรา​ตก​เป็น​ทาส​อยู่​ภายใต้​อำนาจ​ของ​พวก​วิญญาณ​ที่​ครอบ​ครอง​โลกนี้ 4 แต่​เมื่อ​ถึง​เวลา​ที่​เหมาะสม พระเจ้า​ก็​ได้​ส่ง​พระบุตร​ของ​พระองค์​โดย​คลอด​ออก​มา​จาก​ผู้หญิง และ​มีชีวิต​อยู่​ภายใต้​กฎ 5 เพื่อ​มา​ปลดปล่อย​คน​ที่​อยู่​ภายใต้​กฎ​ให้​เป็น​อิสระ และ​เพื่อ​เรา​ทุกคน​จะ​ได้​เป็น​ลูก​ของ​พระเจ้า

6 คุณ​ได้​เป็น​ลูก​ของ​พระองค์​แล้ว พระองค์​จึง​ส่ง​พระวิญญาณ​ของ​พระบุตร​ของ​พระองค์​เข้า​มา​อยู่​ในใจ​ของ​พวกเรา เพื่อ​พวกเรา​จะ​ร้อง​เรียก​พระองค์​ว่า “อับบา พ่อ” 7 คุณ​จึง​ไม่ใช่​ทาส​อีก​ต่อไป แต่​เป็น​ลูก​ของ​พระเจ้า และ​เมื่อ​เป็น​ลูก​ก็​เป็น​ผู้​รับ​มรดก​ด้วย

ความรัก​ของ​เปาโล​ต่อ​พี่น้อง​คริสเตียน​ใน​แคว้น​กาลาเทีย

8 แต่​ก่อน ตอนที่​พวกคุณ​ยัง​ไม่​รู้จัก​พระเจ้า​นั้น คุณ​ก็​เป็น​ทาส​ของ​พวก​วิญญาณ​ที่​ไม่ได้​เป็น​พวก​เทพเจ้า​อะไร​เลย 9 แต่​ตอนนี้​คุณ​ได้​รู้จัก​พระเจ้า​แล้ว หรือ​ที่​ถูก​คือ​พระเจ้า​ได้​รู้จัก​คุณ​แล้ว คุณ​ยัง​อยาก​จะ​กลับ​ไป​เป็น​ทาส​ของ​พวก​วิญญาณ​ที่​ครอบ​ครอง​โลกนี้ ที่​อ่อนแอ​และ​น่าสมเพช​เหล่านั้น​อีกหรือ 10 คุณ​หัน​ไป​นับถือ​วัน เดือน ฤดู และ​ปี​ของ​ชาวยิว 11 ผม​กลัว​เหลือเกิน​ว่า งาน​ที่​ผม​ได้​ทุ่มเท​ไป​กับ​พวกคุณ​นั้น​จะ​เปล่า​ประโยชน์

12 พี่น้อง​ครับ ผม​ขอร้อง​ให้​พวกคุณ​เป็น​เหมือน​ผม เพราะ​ผม​ได้​เป็น​เหมือน​คุณ พวก​คุณ​ไม่ได้​ทำ​อะไร​ผิด​ต่อ​ผม​เลย 13 คุณ​ก็​รู้​อยู่แล้ว​ว่า ตอนแรก​ที่​ผม​มา​ประกาศ​ข่าวดี​ให้​กับ​คุณนั้น เป็น​เพราะ​ผม​เจ็บป่วย 14 ตอนนั้น ถึงแม้​การ​เจ็บป่วย​จะ​เป็น​ภาระ​ให้​กับ​คุณ แต่​คุณ​ก็​ไม่ได้​รังเกียจ​หรือ​ขับไล่​ผม แต่​กลับ​ต้อนรับ​ผม​เหมือนกับ​ผม​เป็น​ทูตสวรรค์ หรือ​เป็น​พระเยซู​คริสต์​เสียเอง 15 แล้ว​ตอนนี้ เกียรติ​พวกนั้น​หาย​ไปไหน​หมดแล้ว ผม​เป็น​พยาน​ได้​ว่า ใน​ตอนนั้น ถ้า​คุณ​ควัก​ลูกตา​ให้​กับ​ผม​ได้ คุณ​ก็​คง​ทำ​ไปแล้ว 16 แล้ว​ตอนนี้​ผม​กลาย​เป็น​ศัตรู​ของ​คุณ เพราะ​ผม​พูด​ความจริง​กับ​คุณ​หรือ

17 คน​พวกนั้น+ 4:17 คน​พวกนั้น พวก​ครู​จอม​ปลอม​ที่​คอย​รบกวน​ผู้​ศรัทธา​ชาว​กาลาเทีย เอาใจใส่​คุณ​เป็น​พิเศษ แต่​ไม่ได้​หวังดี​หรอก พวกเขา​แค่​อยาก​จะ​ดึง​คุณ​ออก​ไป​จาก​ผม เพื่อ​คุณ​จะ​ได้​ไป​สนใจ​พวกเขา​แทน 18 แน่นอน​มัน​ดี​อยู่แล้ว​ที่​จะ​มี​คน​เอาใจใส่​คุณ​เป็น​พิเศษ​จาก​แรง​จูงใจ​ที่​ดี​ด้วย​ความ​หวังดี ไม่ใช่​มา​จาก​ผม​คนเดียว​เท่านั้น​ตอนที่​ผม​อยู่​ด้วย 19 ลูกๆ​ที่รัก ผม​จะต้อง​เจ็บปวด​เหมือน​เจ็บ​คลอดลูก เพราะ​พวกคุณ​ไปอีก​จนกว่า​พระคริสต์​จะ​ก่อตัว​ขึ้น​ใน​ชีวิตคุณ 20 ผม​อยาก​จะ​อยู่​กับ​คุณ​ตอนนี้​จริงๆ​ผม​จะ​ได้​ไม่ต้อง​พูด​กับ​คุณ​ด้วย​น้ำเสียง​แบบนี้ เพราะ​พวกคุณ​ทำให้​ผม​สับสน​ไปหมด

ตัวอย่าง​ของ​นาง​ฮาการ์​และ​นาง​ซาราห์

21 พวกคุณ​บางคน​อยาก​อยู่​ภายใต้​กฎ​ของ​โมเสส คุณ​รู้​หรือเปล่า​ว่า​กฎ​นั้น​เขียน​ไว้​ว่า​อย่างไร 22 พระคัมภีร์ เขียน​ไว้​ว่า อับราฮัม มี​ลูก​สองคน คนหนึ่ง​เกิด​จาก​หญิง​ที่​เป็น​ทาส ส่วน​อีก​คน​เกิด​จาก​หญิง​ที่​เป็น​อิสระ 23 ลูก​ของ​หญิง​ที่​เป็น​ทาส​นั้น​เกิด​ตาม​ธรรมชาติ แต่​ลูก​ของ​หญิง​ที่​เป็น​อิสระ​นั้น​เกิด​จาก​คำ​สัญญา​ของ​พระเจ้า

24 เรื่องนี้​ยัง​มี​ความหมาย​อีก​อย่างหนึ่ง​คือ หญิง​สองคน​นี้​เป็น​ตัวแทน​ของ​สัญญา​สอง​ฉบับ ฉบับแรก​พระเจ้า​ทำ​ขึ้น​ที่​ภูเขา​ซีนาย นาง​ฮาการ์​ซึ่ง​เป็น​หญิง​ทาส ก็​เปรียบ​เหมือน​สัญญา​ฉบับนี้ คน​ที่​เกิด​มา​ใน​ครอบครัว​ของ​นาง​ก็​จะ​เป็น​ทาส 25 นาง​ฮาการ์​ถือ​เป็น​ตัวแทน​ของ​ภูเขา​ซีนาย+ 4:25 ภูเขา​ซีนาย ภูเขา​ใน​ประเทศ​อาระเบีย สถานที่​ที่​พระเจ้า​ได้​มอบ​กฎ​ให้​แก่​โมเสส (อพยพ 19 และ 20) ที่​อยู่​ใน​ประเทศ​อาระเบีย และ​ก็​คือ​เมือง​เยรูซาเล็ม​ใน​ตอนนี้ เพราะ​ทั้ง​ตัวเธอ​และ​ลูกหลาน​ต่าง​ก็​เป็น​ทาส 26 แต่​นาง​ซาราห์​ที่​เป็น​หญิง​อิสระ ก็​เปรียบ​เหมือน​เมือง​เยรูซาเล็ม​ที่​อยู่​บน​สวรรค์ เธอ​เป็น​แม่​ของ​พวกเรา 27 เหมือนกับ​ที่​พระคัมภีร์​เขียน​ถึงเธอ​ว่า

“หญิง​ที่​เป็น​หมัน​และ​ไม่เคย​คลอดลูก

ให้​ดีใจ​เถิด

คน​ที่​ไม่เคย​เจ็บท้อง​คลอดลูก

ให้​เปล่ง​เสียง​ร้อง​ยินดี

เดี๋ยวนี้​คุณ​โดดเดี่ยว​อ้างว้าง+ 4:27 โดดเดี่ยว​อ้างว้าง หมายถึง​หญิง​ที่​ถูก​สามี​ทอดทิ้ง

แต่​คุณ​จะ​มี​ลูก​มากกว่า​หญิง​ที่​มี​สามี”+ 4:27 อ้าง​มา​จาก​หนังสือ อิสยาห์ 54:1

28 พี่น้อง​ครับ พวกคุณ​เป็น​ลูก​ที่​เกิด​จาก​คำ​สัญญา​ของ​พระเจ้า​เหมือนกับ​อิสอัค 29 แต่​ใน​เวลานั้น ลูก​ที่​เกิด​ตาม​ธรรมชาติ ได้​ข่มเหง​อิสอัค​ผู้​ที่​เกิด​จาก​อำนาจ​ของ​พระวิญญาณ ซึ่ง​ก็​เหมือน​กับ​เหตุการณ์​ที่​คุณ​เจอ​ใน​ตอนนี้ 30 แต่​พระคัมภีร์​พูด​ว่า​อย่างไร “ไล่​หญิง​ที่​เป็น​ทาส​และ​ลูก​ของ​เธอ​ออก​ไป เพราะ​ลูก​ของ​หญิง​ที่​เป็น​ทาส จะ​มา​รับ​มรดก​ร่วมกับ​ลูก​ของ​หญิง​ที่​เป็น​อิสระ​ไม่ได้”+ 4:30 อ้าง​มา​จาก​หนังสือ ปฐมกาล 21:1031 ดังนั้น พี่น้อง​ครับ พวกเรา​ไม่ใช่​ลูก​ของ​หญิง​ที่​เป็น​ทาส แต่​เป็น​ลูก​ของ​หญิง​ที่​เป็น​อิสระ

5

1 เมื่อ​พระคริสต์​ได้​ปลดปล่อย​ให้​เรา​เป็น​อิสระ​แล้ว ก็​ให้​อยู่​อย่าง​คน​อิสระ​เถิด รักษา​มัน​ไว้​ให้ดี อย่า​กลับ​ไป​เป็น​ทาส​ของ​กฎ​อีก 2 ฟัง​ไว้​ให้ดี ผม​เปาโล ขอ​บอก​ให้​รู้​ว่า ถ้า​พวกคุณ​ยอม​เข้า​ทำ​พิธี​ขลิบ พระคริสต์​ก็​ไม่มี​ประโยชน์​อะไร​กับ​คุณ​อีกแล้ว 3 ผม​ขอย้ำ​ว่า คน​ที่​ยัง​ทำ​พิธี​ขลิบ​นั้น​ก็​จะ​ต้อง​รักษา​กฎ​ให้​ครบ​ทุกข้อ 4 ถ้า​คุณ​พยายาม​ที่​จะ​ให้​พระเจ้า​ยอมรับ​คุณ​เพราะ​คุณ​รักษา​กฎ คุณ​ก็​ถูก​แยก​ออก​จาก​พระคริสต์​แล้ว และ​หลุด​จาก​ความ​เมตตา​กรุณา​ของ​พระเจ้า 5 พวกเรา​มี​พระวิญญาณ​เพราะ​ได้​ไว้วางใจ เรา​ถึง​ได้​ตั้งหน้า​ตั้งตา​คอย​สิ่ง​ที่​เรา​หวัง​ไว้​อย่าง​มั่นอก​มั่นใจ ความ​หวัง​นั้น​คือ​พระเจ้า​จะ​ยอมรับ​เรา​แน่​ใน​วัน​สุดท้าย 6 เพราะ​ใน​พระเยซู​คริสต์ การ​ทำ​หรือ​ไม่​ทำ​พิธี​ขลิบ​นั้น​ไม่​สำคัญ​อะไร​เลย แต่​สิ่ง​ที่​สำคัญ​คือ​ความเชื่อ​ที่​แสดง​ออก​ด้วย​ความรัก

7 พวกคุณ​ก็​กำลัง​วิ่ง​กัน​ดีๆ​อยู่แล้ว ใคร​กันนะ​ที่​มา​ขัด​จังหวะ​ทำ​ให้​คุณ​เลิก​ติดตาม​ความจริง 8 ใคร​ก็​ตาม​ที่​มา​ชักชวน​ให้​คุณ​หยุด ไม่ได้​มา​จาก​พระเจ้า​ที่​เรียก​คุณ​มา​แน่ 9 ระวัง​ตัว​ให้ดี “เชื้อฟู+ 5:9 เชื้อฟู ใน​ที่นี้​ใช้​แทน​สัญลักษณ์​ของ​ปีศาจ​หรือ​สิ่ง​ชั่วร้าย​นิดเดียว ก็​ทำ​ให้​แป้ง​ทั้ง​ก้อน​ฟู​ขึ้น​มา​ได้”+ 5:9 เชื้อฟู​นิดเดียว … มา​ได้ เป็น​สุภาษิต​หมายถึง​เรื่อง​เล็กๆ​สามารถ​กลายเป็น​เรื่อง​ใหญ่​ได้ หรือ​คน​ไม่ดี​เพียง​คนเดียว​สามารถ​ทำ​ให้​คน​ทั้งกลุ่ม​ไม่ดี​ได้10 ผม​มั่นใจ​ใน​องค์​เจ้า​ชีวิต​ว่า คุณ​จะ​ไม่​ยอมรับ​ความคิด​ที่​แตกต่าง​ออก​ไป​จากนี้ และ​ใคร​ก็ตาม​ที่​มา​ทำ​ให้​คุณ​สับสน จะ​ต้อง​ถูก​พระเจ้า​ลงโทษ​แน่

11 พี่น้อง​ครับ ถ้า​ผม​ยัง​สั่งสอน​ให้​ทำ​พิธี​ขลิบ​อยู่ แล้ว​ทำไม​ผม​ยัง​ถูก​ข่มเหง​อยู่ล่ะ ถ้า​เป็น​จริง​ตามนั้น เรื่อง​ไม้กางเขน​ที่​ผม​สอน ก็​จะ​ไม่​ถูก​ต่อต้าน​แล้ว 12 ผม​อยาก​ให้​ไอ้​พวก​ที่​มา​วุ่นวาย​กับ​คุณ​นี้ ตอน+ 5:12 ตอน คือ​การ​ตัด​อวัยวะ​เพศ​ชาย​ออก เปาโล​ใช้​คำนี้​เพราะ​มัน​คล้ายกับ​คำว่า​ขลิบ เปาโล​แสดง​ให้​เห็น​ว่า​เขา​โกรธ​พวก​ครู​จอม​ปลอม ตัว​มัน​เอง​เลย​แทน​ที่​จะ​แค่​ขลิบ​เท่านั้น

13 พี่น้อง​ครับ พระเจ้า​เรียก​คุณ​มา​ใช้ชีวิต​อย่าง​อิสระ แต่​อย่า​ใช้​ความ​เป็น​อิสระ​นั้น​มา​เป็น​ข้ออ้าง​ที่​จะ​ทำ​ตาม​สันดาน​ที่​เห็นแก่ตัว แต่​ให้​รับใช้​กัน​และ​กัน​ด้วย​ความรัก 14 เพราะ​กฎ​ทั้งหมด​สรุป​ออกมา​ได้​ข้อเดียว คือ “รัก​เพื่อน​บ้าน​เหมือน​รัก​ตัวเอง”+ 5:14 อ้าง​มา​จาก​หนังสือ เลวีนิติ 19:1815 แต่​ถ้า​คุณ​ยัง​คง​ฉีกเนื้อ​กัดกิน​กัน​เหมือน​สัตว์ป่า ระวัง​ให้ดี เพราะ​จะ​ย่อยยับ​ด้วยกัน​ทั้งหมด

พระวิญญาณ​กับ​สันดาน

16 แต่​ผม​ขอ​บอก​ว่า ให้​ใช้ชีวิต​ตาม​พระวิญญาณ แล้ว​คุณ​จะ​ไม่ทำ​ตาม​กิเลสตัณหา​ของ​สันดาน 17 ความ​ต้องการ​ของ​พระวิญญาณ​นั้น​ขัดแย้ง​กับ​กิเลสตัณหา​ของ​สันดาน ทั้งสอง​จึง​ต่อต้าน​กัน​โดยตรง เพื่อ​ขัดขวาง​ไม่ให้​คุณ​ทำ​ใน​สิ่ง​ที่​คุณ​อยาก​จะ​ทำ 18 แต่​ถ้า​คุณ​ยอม​ให้​พระวิญญาณ​นำ​ชีวิต​ของ​คุณ คุณ​ก็​ไม่​อยู่​ภายใต้​กฎ​อีก​ต่อไป

19 การ​กระทำ​ที่​เกิด​จาก​สันดาน​มนุษย์​ก็​เห็น​ได้​ชัดเจน​คือ ความ​ผิดบาป​ทาง​เพศ ความ​ไม่​บริสุทธิ์ ความ​คิด​สกปรก กิเลสตัณหา 20 การ​นับถือ​รูปเคารพ การ​ใช้​เวทมนตร์​คาถา+ 5:20 การ​ใช้​เวทมนตร์​คาถา คือ การ​ใช้​มนตร์​มายา​หรือ​พลัง​ของ​ซาตาน การ​เป็น​ศัตรู​กัน การ​ขัดแย้ง​กัน การ​ริษยา​อาฆาต​กัน การ​โกรธเคือง​กัน การ​ชิงดี​ชิงเด่น​กัน การ​ไม่​ลงรอย​กัน การ​แบ่งพรรค​แบ่งพวก 21 การ​อิจฉา การ​เมาเหล้า การ​มั่วสุม​กัน​ใน​งานเลี้ยง เป็นต้น ขอเตือน​อีกครั้ง​อย่าง​ที่​เคย​เตือน​มา​แล้ว​ว่า คน​ที่​ทำ​อย่างนี้​จะ​ไม่​ได้รับ​อาณาจักร​ของ​พระเจ้า​เป็น​มรดก​อย่าง​แน่นอน 22 แต่​ผล​ของ​พระวิญญาณ​คือ ความรัก ความ​ชื่นชม​ยินดี สันติสุข ความ​อดทน การ​มี​น้ำใจ ความดี ความ​ซื่อสัตย์ 23 ความ​อ่อนโยน และ​การ​รู้จัก​ควบคุม​ตนเอง สิ่ง​เหล่านี้​ไม่​ขัดแย้ง​กับ​กฎ​ข้อไหน+ 5:23 ไม่​ขัดแย้ง​กับ​กฎ​ข้อไหน หรือ​แปล​ได้​อีก​อย่าง​ว่า ไม่มี​กฎ​ข้อไหน​เกี่ยวกับ​เรื่อง​อย่างนี้24 คน​ที่​เป็น​ของ​พระเยซู​คริสต์ ได้​เอา​สันดาน​มนุษย์​พร้อม​กับ​กิเลสตัณหา​และ​ความ​ใคร่​ที่​มา​จาก​มัน ไป​ตรึง​ไว้​บน​ไม้กางเขน​แล้ว 25 พระวิญญาณ​ได้​ให้​ชีวิต​กับ​เรา​แล้ว อย่างนั้น​เรา​จึง​ควร​จะ​ติดตาม​พระวิญญาณ​ใน​ทุกสิ่ง​ที่​เรา​ทำ 26 อย่า​อวดดี ยั่ว​โมโห​หรือ​อิจฉา​กัน​เลย

6

ช่วยเหลือ​ซึ่งกัน​และ​กัน

1 พี่น้อง​ครับ ถ้า​พี่น้อง​คนไหน​ถูก​จับ​ได้​ว่า​ไป​ทำบาป ก็​ให้​พวกคุณ​ที่​เป็น​คน​ของ​พระวิญญาณ​ช่วย​ให้​เขา​กลับ​มา​อยู่​ใน​ทาง​ที่​ถูกต้อง แต่​ต้อง​ช่วย​ด้วย​ความ​สุภาพ และ​ให้​ระวัง​ให้ดี เพราะ​ไม่​อย่าง​นั้น​ตัว​คุณเอง​ก็​อาจจะ​ถูก​ล่อลวง​ให้​หลง​ไป​ทำบาป​ได้​เหมือนกัน 2 ให้​แบ่งเบา​ภาระ​ซึ่งกัน​และ​กัน เมื่อ​คุณ​ทำ​อย่างนั้น คุณ​ก็​ได้​ทำ​ตาม​กฎ​ของ​พระคริสต์​จริงๆ 3 ถ้า​ใคร​คิดว่า​ตัวเอง​ดีกว่า​คนอื่น ทั้งๆที่​ไม่จริง เขา​ก็​หลอก​ตัวเอง 4 ให้​แต่ละ​คน​สำรวจ​การงาน​ของ​ตน จะได้​ภูมิใจ​ใน​งาน​ที่​เขา​ทำ ไม่​ต้อง​เที่ยว​เอา​ไป​เปรียบเทียบ​กับ​คนโน้น​คนนี้ 5 ให้​ต่างคน​ต่าง​รับผิดชอบ​ภาระ​ของ​ตนเอง

อย่า​หยุด​ทำดี

6 อย่าลืม​แบ่งปัน​สิ่ง​ที่​ดีๆ​ที่​คุณมี​ให้​ครู​ที่​สอน​คุณ​เรื่อง​ถ้อยคำ​ของ​พระเจ้า​ด้วย 7 อย่า​โง่​ไป​หน่อย​เลย ไม่มี​ใคร​หลอก​พระเจ้า​ได้​หรอก ใคร​หว่านพืช​อะไร​ลงไป ก็​ต้อง​เก็บเกี่ยว​ผล​ของ​พืช​นั้น 8 คน​ที่​หว่าน​เพื่อ​กิเลสตัณหา​ของ​สันดาน ก็​จะ​เก็บเกี่ยว​ความ​พินาศ ส่วน​คนที่​หว่าน​เพื่อ​เอาใจ​พระวิญญาณ ก็​จะ​เก็บเกี่ยว​ชีวิต​ที่​อยู่​กับ​พระเจ้า​ตลอดไป​จาก​พระวิญญาณ​นั้น 9 อย่า​เพิ่ง​ท้อแท้​ใน​การ​ทำดี เพราะ​เมื่อ​ถึง​เวลา​ที่​เหมาะ คุณ​ก็​จะ​ได้​เก็บเกี่ยว​ผล​จาก​การ​ทำดี​นั้น ถ้า​ไม่​เลิก​ไป​ซะก่อน​นะ 10 ดังนั้น เมื่อ​มี​โอกาส​ก็​ให้​ทำดี​กับ​ทุกคน โดย​เฉพาะ​อย่างยิ่ง​กับ​ครอบครัว​ที่​ไว้วางใจ​ใน​พระเจ้า

เปาโล​เขียน​จดหมาย​จบ

11 ดู​ตัว​หนังสือ​ที่​ใหญ่โต​นี้สิ เป็น​ลายมือ​ของ​ผมเอง 12 คน​พวกนั้น​ที่​อยาก​ได้หน้า พยายาม​บังคับ​ให้​คุณ​ทำ​พิธี​ขลิบ ก็​เพราะ​เหตุผล​แค่​ข้อเดียว​คือ​กลัว​จะ​ถูก​คนยิว​ข่มเหง​ตอน​ประกาศ​เรื่อง​ไม้กางเขน​ของ​พระคริสต์+ 6:12 ไม้กางเขน​ของ​พระคริสต์ เปาโล​ใช้​ไม้กางเขน หมายถึง​เรื่อง​ความตาย​ของ​พระคริสต์​ที่​ต้อง​ชดใช้​แทน​ความ​ผิดบาป​ของ​มนุษย์13 ขนาด​พวกมัน​เอง​ที่​เข้า​พิธี​ขลิบ​แล้ว ก็​ยัง​ไม่​ทำ​ตาม​กฎ แต่​ที่​พวกมัน​อยาก​ให้​คุณ​ทำ​พิธี​ขลิบ ก็​เพื่อ​จะ​ได้​ไป​โม้​โอ้อวด​ว่า​พวกมัน​นี่แน่ ที่​ทำให้​คุณ​เข้า​พิธี​ขลิบ​ได้ 14 ขอให้​ผม​อย่า​ได้​โอ้อวด​เรื่อง​อะไร​เลย นอกจาก​เรื่อง​กางเขน​ของ​พระเยซู​คริสต์​เจ้า​ของ​พวกเรา​เท่านั้น โลกนี้​ก็​ได้​ตาย+ 6:14 ตาย หมายถึง “ถูก​ตรึง​บน​ไม้กางเขน” จาก​ผม​ไปแล้ว และ​ผมเอง​ก็​ได้​ตาย​ต่อ​โลกนี้​ไปแล้ว​เหมือนกัน 15 จะ​ทำ​หรือ​ไม่​ทำ​พิธี​ขลิบ​นั้น มัน​ไม่ได้​สำคัญ​อะไร​เลย แต่​สิ่ง​ที่​สำคัญ​คือ โลกใหม่​ที่​พระเจ้า​ได้​สร้าง​ขึ้นมา 16 ขอให้​พระเจ้า​มี​ความ​เมตตา​กรุณา​และ​ให้​สันติสุข​กับ​ทุกคน​ที่​ใช้ชีวิต​ตาม​กฎนี้ ผู้​เป็น​อิสราเอล​แท้ๆ​ของ​พระเจ้า​ด้วย

17 สุดท้าย​นี้ อย่า​ให้​ใคร​มา​สร้าง​ปัญหา​เพิ่มขึ้น​ให้​กับ​ผม​อีก​เลย บาดแผล+ 6:17 บาดแผล มี​หลายครั้ง​ที่​เปาโล​ถูก​ผู้คน​ที่​ต่อต้าน​เขา​เฆี่ยนตี เพราะ​เขา​สั่งสอน​เรื่อง​เกี่ยวกับ​พระคริสต์ บาดแผล​จึง​เกิด​จาก​การ​ถูก​เฆี่ยนตี​นั้น​ทั่ว​ตัว​ของ​ผม ก็​แสดง​ให้​เห็น​แล้ว​ว่า ผม​เป็น​ของ​พระคริสต์

18 พี่น้อง​ครับ ขอให้​ความ​เมตตา​กรุณา​ของ​พระเยซู​คริสต์เจ้า อยู่​กับ​จิต​วิญญาณ​ของ​พวกคุณ​ด้วยเถิด อาเมน