เอสรา

คำนำ

ใน​พระคัมภีร์​ฮีบรู​และ​พระคัมภีร์​ฉบับ​แปล​กรีก​โบราณ ได้​รวม​หนังสือ​เอสรา​กับ​หนังสือ​เนหะมียาห์​เข้า​เป็น​เล่ม​เดียวกัน หนังสือ​ทั้ง​สอง​เล่ม​นี้​มี​เนื้อหา​เกี่ยวกับ​การ​ตั้ง​สังคม​ขึ้น​มา​ใหม่​ตาม​อย่าง​ที่​เคย​เป็น​มาแล้ว​ใน​กฎ​ของ​โมเสส เช่น​ให้​มี​ระบบ​นักบวช มี​วิหาร มี​เครื่อง​บูชา​ต่างๆ มี​เทศกาล​ต่างๆ มี​กำแพง​เมือง และ​มี​ประชาชน​ที่​ถูก​อุทิศ​ไว้​สำหรับ​พระยาห์เวห์

เอสรา บทที่ 1-6: หลังจาก​กษัตริย์​ไซรัส​แห่ง​เปอร์เซีย​ชนะ​อาณาจักร​บาบิโลน (ใน​ปี 539 ก่อน ค.ศ.) ท่าน​อนุญาต​ให้​พวก​เชลย​ทั้ง​คน​เผ่า​ยูดาห์​และ​เผ่า​เบนยามิน​ใน​บาบิโลน​กลับ​ไป​ยัง​บ้านเกิด​เมืองนอน​ของ​ตน (ใน​ปี 538 ก่อน ค.ศ.) เชชบัสซาร์​เป็น​คน​ที่​นำ​พวกเขา​กลับ​ไป​ที่​ยูดาห์ แล้ว​พวกเขา​เริ่ม​สร้าง​วิหาร​ขึ้น​มา​ใหม่ แต่​พวกเขา​ท้อใจ เริ่ม​กลัว​ชนชาติ​อื่นๆ​ก็​เลย​หยุด​สร้าง​วิหาร​ไป​เป็น​เวลา​ถึง​สิบหก​ปี (ใน​ปี 536-520 ก่อน ค.ศ.; เอสรา 4:24) ต่อ​จากนั้น​เศรุบบาเบล​เจ้าเมือง​เยรูซาเล็ม โยชูวา​นักบวช​สูงสุด ฮักกัย​ผู้พูดแทนพระเจ้า และ​เศคาริยาห์​ผู้พูดแทนพระเจ้า ได้​นำ​ประชาชน​ให้​สร้าง​วิหาร​ต่อ​จน​เสร็จ​ใน​ปี 516 ก่อน ค.ศ.

เอสรา บทที่ 7-10: ใน ปี 458 ก่อน ค.ศ. เอสรา​นำ​คน​เผ่า​ยูดาห์​อีก​ชุดหนึ่ง​ที่​กลับ​จาก​บาบิโลน​ไป​ที่​เมือง​เยรูซาเล็ม เขา​เอา​ของขวัญ​สำหรับ​ตกแต่ง​วิหาร​มา​ด้วย และ​เขา​ได้​สอน​ประชาชน​เรื่อง​คำ​สั่งสอน​ของ​โมเสส เหมือน​กับ​ที่​เขียน​ไว้​ใน​หนังสือ​เอสรา 7:10 ว่า “เพราะ​ว่า​เอสรา​ได้​อุทิศ​ตัว​ใน​การ​ศึกษา​กฎ​คำสอน​ของ​พระยาห์เวห์ ใน​การ​ทำ​ตาม​กฎ​นั้น และ​ใน​การ​สั่งสอน​กฎ​ระเบียบ​และ​กฎหมาย​ของ​พระองค์​ใน​อิสราเอล”

1

ไซรัส​ช่วย​เชลย​กลับมา

(2 พศด. 36:22-23)

1 ใน​ปี​แรก+ 1:1 ใน​ปี​แรก หมายถึง​ปี 538 ก่อน​พระเยซู​มาเกิด ที่​ไซรัส+ 1:1 ไซรัส กำลัง​พูด​ถึง ไซรัส​ที่สอง ที่​ชนะ​บาบิโลน ใน​ปี 539 ก่อน​พระเยซู​มาเกิด และ​อนุญาต​ให้​ชาวยิว​เริ่ม​กลับ​เมือง​เยรูซาเล็ม​ใน​ปี 538 ก่อน​พระเยซู​มาเกิด ขึ้น​เป็น​กษัตริย์​ของ​เปอร์เซีย พระยาห์เวห์​ได้​กระตุ้น​ให้​กษัตริย์​ไซรัส​แห่ง​เปอร์เซีย ประกาศ​ไป​ทั่ว​ราช​อาณาจักร​ของ​พระองค์ และ​เขียน​ออก​มา​เป็น​กฎหมาย​ด้วย เพื่อ​สิ่ง​ที่​พระยาห์เวห์​พูด​ผ่าน​มา​ทาง​ปาก​ของ​เยเรมียาห์+ 1:1 เยเรมียาห์ ดู​ที่​หนังสือ เยเรมียาห์​บทที่ 25:12-14 และ​บทที่ 51 จะ​ได้​เกิดขึ้น​จริง ประกาศ​นั้น​ว่า​อย่างนี้ คือ

2 “กษัตริย์​ไซรัส​แห่ง​เปอร์เซีย พูด​ว่า​อย่างนี้

‘พระยาห์เวห์ พระเจ้า​แห่ง​สวรรค์ ได้​มอบ​อาณาจักร​ทุกแห่ง​บน​โลก​ให้​กับเรา พระองค์​ยัง​ได้​มอบหมาย​ให้​เรา​สร้าง​วิหาร​ให้​กับ​พระองค์​ที่​เมือง​เยรูซาเล็ม​ใน​ยูดาห์ 3 มี​ใคร​บ้าง​ใน​กลุ่ม​พวกเจ้า​ทั้งหมด​นี้​ที่​เป็น​คน​ของ​พระองค์ ขอให้​พวกเขา​ขึ้น​ไป​ที่​เมือง​เยรูซาเล็ม​ใน​ยูดาห์​และ​สร้าง​วิหาร​ของ​พระยาห์เวห์​พระเจ้า​แห่ง​อิสราเอล คือ​พระเจ้า​ที่​อยู่​ใน​เยรูซาเล็ม ขอให้​พระเจ้า​ของ​พวกเขา​อยู่​กับ​พวกเขา​ด้วย 4 คน​ที่​ไม่ใช่​ชาวยิว​ที่​อาศัย​อยู่​ตาม​ที่​ต่างๆ​ที่​มี​คนยิว​หลงเหลือ​อยู่+ 1:4 คนยิว​หลงเหลือ​อยู่ คน​ที่​หลบหนี​จาก​ความ​หายนะ ใน​ที่นี้​หมายถึง พวก​ชาวยิว ที่​รอดพ้น​จาก​การ​ถูก​ทำลาย​โดย​กองทัพ​ของ​ศัตรู​ของ​พวกเขา​ใน​ยูดาห์​และ​อิสราเอล+ 1:4 คน​ที่​ไม่ใช่​ชาวยิว … หลงเหลือ​อยู่ หรือ​แปล​ได้​อีก​อย่าง​หนึ่ง​ว่า “พวก​ชาวยิว​ที่​เหลือ​อยู่​ใน​ทุกๆ​แห่ง​ที่​คน​กลับ​มา​อาศัย​อยู่ ควร​ช่วยเหลือ​พวกเขา” จะ​ต้อง​ช่วย​บริจาค​เงิน และ​ทองคำ ข้าวของ​เครื่องใช้​และ​สัตว์​ต่างๆ​รวมทั้ง​ของถวาย​ที่​ให้​ด้วย​ความ​สมัครใจ ให้​แก่​วิหาร​ของ​พระเจ้า​ใน​เมือง​เยรูซาเล็ม’”

5 แล้ว​พวก​หัวหน้า​ของ​ตระกูล​ยูดาห์​และ​เบนยามิน รวมทั้ง​นักบวช​ทั้งหลาย และ​พวก​ชาว​เลวี​ต่าง​ก็​ลุกขึ้น​เตรียม​ตัว​จากไป คือ ทุกคน​ที่​พระเจ้า​ได้​กระตุ้น​ให้​ขึ้น​ไป​สร้าง​วิหาร​ของ​พระยาห์เวห์​ใน​เมือง​เยรูซาเล็ม​ขึ้น​มา​ใหม่ 6 เพื่อน​บ้าน​ของ​ชาวยิว​ทุกคน​ได้​ช่วย​พวกเขา ด้วย​การ​ให้​สิ่งของ​ต่างๆ​ที่​ทำ​จาก​เงิน​รวมทั้ง​ทองคำ ข้าวของ​เครื่องใช้ และ​สัตว์​ต่างๆ​ตลอด​จน​ของ​มีค่า และ​ของถวาย​ที่​ให้​ด้วย​ความ​สมัครใจ 7 กษัตริย์​ไซรัส​ได้​เอา​พวก​เครื่องใช้​ต่างๆ​สำหรับ​วิหาร​ของ​พระยาห์เวห์​ออกมา เป็น​เครื่องใช้​ที่​กษัตริย์​เนบูคัดเนสซาร์+ 1:7 กษัตริย์​เนบูคัดเนสซาร์ กำลัง​พูดถึง กษัตริย์​เนบูคัดเนสซาร์ ที่สอง ที่​ครอบ​ครอง​บาบิโลน ตั้งแต่​ปี 605-562 ก่อน​พระเยซู​มาเกิด พระองค์​ได้​เอา​ชนะ​เมือง​เยรูซาเล็ม​สองครั้ง ครั้งแรก​ใน​ปี 597 ครั้งนี้​พระองค์​ได้​กวาด​ต้อน​เอา​กษัตริย์​เยโฮยาคีน กับ​ประชาชน​ชั้นนำ​หนึ่งหมื่น​คน พร้อมกับ​ทรัพย์สิน​ของ​วิหาร​และ​ของ​วัง​กลับ​ไป​เมือง​บาบิโลน ครั้ง​ที่สอง​ใน​ปี 586 ครั้งนี้​พระองค์​ได้​ทำลาย​วิหาร และ​กวาด​ต้อน​ชน​เผ่า​ยูดาห์​และ​เบนยามิน​ที่เหลือ​ไป ได้​นำ​มา​จาก​เมือง​เยรูซาเล็ม และ​เอา​มา​เก็บ​รักษา​ไว้​ใน​วิหาร​ของ​เหล่า​เทพเจ้า​ของ​พระองค์ 8 กษัตริย์​ไซรัส​แห่ง​เปอร์เซีย ได้​มอบ​สิ่งของ​เหล่านี้​ให้​กับ​มิทเรดาท ผู้​ดูแล​ด้าน​การเงิน​ของ​กษัตริย์ และ​มิทเรดาท​ก็​ได้​ตรวจ​นับ​ของ​เหล่านั้น ให้​กับ​เชชบัสซาร์ ซึ่ง​เป็น​หัวหน้า​ผู้นำ​ของ​ยูดาห์

9 และ​นี่​คือ​รายการ​ทรัพย์สิน​เหล่านั้น

อ่าง​ทองคำ สามสิบ​ใบ

อ่าง​เงิน หนึ่งพัน​ใบ

มีด+ 1:9 มีด ความ​หมาย​ใน​ภาษา​ฮีบรู ยัง​ไม่​ชัดเจน ยี่สิบเก้า​เล่ม

10 ชาม​ทองคำ​ขนาด​เล็ก สามสิบ​ใบ

ชาม​เงิน​เข้าชุด​กัน​ขนาด​เล็ก สี่ร้อยสิบ​ใบ

ภาชนะ​อื่นๆ​หนึ่งพัน​ใบ

11 มี​ภาชนะ​ที่​ทำ​ด้วย​ทองคำ​และ​เงิน​รวม​ทั้งสิ้น ห้าพัน​สี่ร้อย​ใบ เชชบัสซาร์ นำ​สิ่งของ​เหล่านี้​ขึ้นมา​ที่​เมือง​เยรูซาเล็ม ตอน​ที่​พระเจ้า​นำตัว​พวก​เชลย​ออก​จาก​บาบิโลน​มา​ยัง​เมือง​เยรูซาเล็ม

2

รายชื่อ​เชลย​ที่​กลับมา

(นหม. 7:4-73)

1 ต่อ​ไปนี้​คือ​ราย​ชื่อ​ของ​คน​ที่​อยู่​ใน​มณฑล​ยูดาห์ หลัง​จาก​ที่​กลับ​มา​จาก​การ​ถูก​จับ​ไป​เป็น​เชลย ก่อน​หน้า​นี้ กษัตริย์​เนบูคัดเนสซาร์​แห่ง​บาบิโลน ได้​จับ​ครอบครัว​พวก​เขา​ไป​เป็น​เชลย​ที่​บาบิโลน ตอนนี้​พวกเขา​ได้​กลับ​มา​ที่​เมือง​เยรูซาเล็ม​และ​ยูดาห์ และ​ต่างคน​ต่าง​ก็​กลับ​ไป​ยัง​บ้านเมือง​ของตน 2 พวกเขา​ทั้งหลาย​กลับ​มา​พร้อมกับ​เศรุบบาเบล+ 2:2 เศรุบบาเบล เขา​มี​ชื่อ​เรียก​อีก​ชื่อหนึ่ง​ว่า เชชบัสซาร์ เยชูอา เนหะมียาห์ เสไรอาห์ เรเอไลยาห์ โมรเดคัย บิลชาน มิสปาร์ บิกวัย เรฮูม และ​บาอานาห์

ต่อไปนี้​คือ​จำนวน​ชาย​อิสราเอล​ของ​แต่ละ​ตระกูล​ที่​ได้​กลับ​มา

3 ผู้​สืบ​ตระกูล​ปาโรช สองพัน​หนึ่งร้อย​เจ็ดสิบสอง​คน

4 ผู้​สืบ​ตระกูล​เชฟาทิยาห์ สามร้อย​เจ็ดสิบสอง​คน

5 ผู้​สืบ​ตระกูล​อาราห์ เจ็ดร้อย​เจ็ดสิบห้า​คน

6 ผู้​สืบ​ตระกูล​ปาหัทโมอับ คือ ตระกูล​ของ​เยชูอา และ​โยอาบ สองพัน​แปดร้อย​สิบสอง​คน

7 ผู้​สืบ​ตระกูล​เอลาม หนึ่งพัน​สองร้อย​ห้าสิบสี่​คน

8 ผู้​สืบ​ตระกูล​ศัทธู เก้าร้อย​สี่สิบห้า​คน

9 ผู้​สืบ​ตระกูล​ศักคัย เจ็ดร้อย​หกสิบ​คน

10 ผู้​สืบ​ตระกูล​บานี หกร้อย​สี่สิบสอง​คน

11 ผู้​สืบ​ตระกูล​เบบัย หกร้อย​ยี่สิบสาม​คน

12 ผู้​สืบ​ตระกูล​อัสกาด หนึ่งพัน​สองร้อย​ยี่สิบสอง​คน

13 ผู้​สืบ​ตระกูล​อาโดนีคัม หกร้อย​หกสิบหก​คน

14 ผู้​สืบ​ตระกูล​บิกวัย สองพัน​ห้าสิบหก​คน

15 ผู้​สืบ​ตระกูล​อาดีน สี่ร้อย​ห้าสิบสี่​คน

16 ผู้​สืบ​ตระกูล​อาเทอร์ คือ​เฮเซคียาห์ เก้าสิบแปด​คน

17 ผู้​สืบ​ตระกูล​เบไซ สามร้อย​ยี่สิบสาม​คน

18 ผู้​สืบ​ตระกูล​โยราห์ หนึ่งร้อย​สิบสอง​คน

19 ผู้​สืบ​ตระกูล​ฮาชูม สองร้อย​ยี่สิบสาม​คน

20 ผู้​สืบ​ตระกูล​กิบบาร์ เก้าสิบห้า​คน

21 ชาย​จาก​เมือง​เบธเลเฮม หนึ่งร้อย​ยี่สิบสาม​คน

22 ชาย​จาก​เมือง​เนโทฟาห์ ห้าสิบหก​คน

23 ชาย​จาก​เมือง​อานาโธท หนึ่งร้อย​ยี่สิบแปด​คน

24 ชาย​จาก​เมือง​อัสมาเวท สี่สิบสอง​คน

25 ชาย​จาก​เมือง​คิริยาทอาริม เคฟีราห์ และ เบเอโรท เจ็ดร้อย​สี่สิบสาม​คน

26 ชาย​จาก​เมือง​รามาห์ และ​เกบา หกร้อย​ยี่สิบเอ็ด​คน

27 ชาย​จาก​เมือง​มิคมาส หนึ่งร้อย​ยี่สิบสอง​คน

28 ชาย​จาก​เมือง​เบธเอล และ​อัย สองร้อย​ยี่สิบสาม​คน

29 ชาย​จาก​เมือง​เนโบ ห้าสิบสอง​คน

30 ชาย​จาก​เมือง​มักบิช หนึ่งร้อย​ห้าสิบหก​คน

31 ชาย​จาก​เมือง​เอลาม หนึ่งพัน​สองร้อย​ห้าสิบสี่​คน

32 ชาย​จาก​เมือง​ฮาริม สามร้อย​ยี่สิบ​คน

33 ชาย​จาก​เมือง​โลด ฮาดิด และ​โอโน เจ็ดร้อย​ยี่สิบห้า​คน

34 ชาย​จาก​เมือง​เยริโค สามร้อย​สี่สิบห้า​คน

35 ชาย​จาก​เมือง​เสนาอาห์ สามพัน​หกร้อย​สามสิบ​คน

36 ต่อไปนี้​คือ​พวก​นักบวช

ผู้​สืบ​ตระกูล​เยดายาห์ คือ​ครอบครัว​ของ​เยชูอา เก้าร้อย​เจ็ดสิบสาม​คน

37 ผู้​สืบ​ตระกูล​อิมเมอร์ หนึ่งพัน​ห้าสิบสอง​คน

38 ผู้​สืบ​ตระกูล​ปาชเฮอร์ หนึ่งพัน​สองร้อย​สี่สิบเจ็ด​คน

39 ผู้​สืบ​ตระกูล​ฮาริม หนึ่งพัน​สิบเจ็ด​คน

40 ต่อไปนี้​คือ​พวก​ชาว​เลวี

ผู้​สืบ​ตระกูล​เยชูอา และ​ขัดมีเอล คือ​ครอบครัว​โฮดาวิยาห์ เจ็ดสิบสี่​คน

41 ต่อไปนี้​คือ​พวก​นักร้อง

ผู้​สืบ​ตระกูล​อาสาฟ หนึ่งร้อย​ยี่สิบแปด​คน

42 ต่อไปนี้​คือ​พวก​ตระกูล​ของ​คน​เฝ้า​ประตู​วิหาร​ได้แก่

ผู้​สืบ​ตระกูล​ชัลลูม อาเทอร์ ทัลโมน อักขูบ ฮาทิธา โชบัย รวม​หนึ่งร้อย​สามสิบเก้า​คน

43 ต่อไปนี้​คือ​พวก​ตระกูล​ของ​คนรับใช้​ประจำ​วิหาร​ได้แก่

ผู้​สืบ​ตระกูล​ศีหะ ฮาสูฟา ทับบาโอท

44 ตระกูล​เคโรส สีอาฮา พาโดน

45 ตระกูล​เลบานาห์ ฮากาบาห์ อักขูบ

46 ตระกูล​ฮากาบ ชัมลัย ฮานัน

47 ตระกูล​กิดเดล กาฮาร์ เรอายาห์

48 ตระกูล​เรซีน เนโคดา กัสซาม

49 ตระกูล​อุสซาห์ ปาเสอาห์ เบสัย

50 ตระกูล​อัสนาห์ เมอูนิม เนฟิสิม

51 ตระกูล​บัคบูค ฮาคูฟา ฮารฮูร

52 ตระกูล​บัสลูท เมหิดา ฮารชา

53 ตระกูล​บารโขส สิเสรา เทมาห์

54 ตระกูล​เนซิยาห์ ฮาทิฟา

55 ต่อไปนี้​คือ​ผู้​สืบ​ตระกูล​จาก​ข้าราชการ​ของ​ซาโลมอน

ตระกูล​โสทัย หัสโสเฟเรท เปรุดา

56 ตระกูล​ยาอาลาห์ ดารโคน กิดเดล

57 ตระกูล​เชฟาทิยาห์ ฮัทธิล โปเคเรทหัสซาบาอิม อามี

58 ผู้​สืบ​ตระกูล​ของ​คนรับใช้​ของ​วิหาร​ทุกคน และ​ผู้​สืบ​ตระกูล​ข้าราชการ​ของ​ซาโลมอน รวม​ทั้งหมด สามร้อย​เก้าสิบสอง​คน

59 คน​ต่อไปนี้​มา​จาก​เมือง​เทลเมลาห์ เมือง​เทลหารชา เมือง​เครูบ เมือง​อัดดาน และ​เมือง​อิมเมอร์ แต่​พวกเขา​ไม่​สามารถ​พิสูจน์​ว่า บรรพบุรุษ​ของ​พวกเขา​เป็น​ชาว​อิสราเอล

60 ผู้​สืบ​ตระกูล​เดไลยาห์ โทบีอาห์ เนโคดา รวม​หกร้อย​ห้าสิบสอง​คน

61 ผู้​สืบ​ตระกูล​ของ​พวก​นักบวช คือ

ตระกูล​ของ​ฮาบายาห์ ฮักโขส และ​บารซิลลัย (บารซิลลัย​คนนี้​ได้​แต่งงาน​กับ ลูกสาว​ของ​บารซิลลัย​ชาว​กิเลอาด แล้ว​ใช้​ชื่อ​ของ​พ่อตา)

62 คน​พวกนี้​เมื่อ​ค้นหา​ประวัติ​ครอบครัว​ใน​สำมะโน​ครัว​ที่​เป็น​ทางการ แต่​หา​ไม่พบ ก็​เลย​ถือ​ว่า​เป็น​คน​ธรรมดา และ​ชื่อ​ของ​พวกเขา​ถูก​ตัด​ออก​จาก​กลุ่ม​ของ​พวก​นักบวช

63 ผู้ว่า​ราชการ​เมือง​บอก​กับ​พวกเขา​ว่า จะต้อง​ไม่​กิน​อาหาร​ที่​ศักดิ์สิทธิ์​ที่สุด จนกว่า​จะ​มี​นักบวช​ที่​สามารถ​จะ​ปรึกษา​กับ อูริม​และ​ทูมมิม​ว่า​พวกนี้​เป็น​นักบวช​จริง​หรือไม่

64 ชุมชน​ทั้งหมด​รวมกัน​มี​สี่หมื่น​สองพัน​สามร้อย​หกสิบ​คน ไม่นับ​ทาส​ชายหญิง​ของ​พวกเขา ที่​มี​จำนวน​เจ็ดพัน​สามร้อย​สามสิบเจ็ด​คน นอก​จากนั้น​แล้ว​พวกเขา​ยัง​มี​นักร้อง​ทั้ง​หญิง​และ​ชาย​อีก​สองร้อย​คน 66 พวกเขา​มี​ม้า​รวม​เจ็ดร้อย​สามสิบหก​ตัว มี​ล่อ​สองร้อย​สี่สิบห้า​ตัว มี​อูฐ​สี่ร้อย​สามสิบห้า​ตัว และ​มี​ลา​หกพัน​เจ็ดร้อย​ยี่สิบ​ตัว

68 หัวหน้า​ครอบครัว​บางคน มา​ถึง​วิหาร​ของ​พระยาห์เวห์​ใน​เมือง​เยรูซาเล็ม พวกเขา​ได้​ถวาย​ของ​ด้วย​ความ​สมัครใจ ให้​กับ​วิหาร​ของ​พระเจ้า เพื่อ​เอา​ไป​สร้าง​วิหาร​ขึ้น​มา​ใหม่​บน​สถานที่​ตั้ง​เดิม 69 พวกเขา​ได้​ถวาย​ตาม​กำลัง​ความ​สามารถ พวกเขา​ได้​ถวาย​เพื่อ​ใช้​ใน​งานนี้​ให้​กับ​กอง​คลัง เป็น​ทองคำ​ประมาณ​ห้าร้อย​กิโลกรัม เงิน​ประมาณ​สามพัน​สี่ร้อย​กิโลกรัม

70 พวก​นักบวช พวก​ชาว​เลวี ประชาชน​ส่วน​หนึ่ง พวก​นักร้อง คน​เฝ้า​ประตู และ​คนรับใช้​ของ​วิหาร ได้​ย้าย​เข้า​มา​อยู่​ตาม​เมือง​ของตน และ​ชาว​อิสราเอล​ที่เหลือ​ทั้งหมด ก็​ย้าย​เข้า​มา​อยู่​ตาม​เมือง​ของตน​เหมือนกัน

3

สร้าง​แท่นบูชา

1 เมื่อ​ถึง​เดือน​เจ็ด+ 3:1 เดือน​เจ็ด หมายถึง​เดือน​กันยายน-ตุลาคม ปี 538 ก่อน​พระเยซู​มาเกิด และ​ประชาชน​ชาว​อิสราเอล​ได้​อาศัย​อยู่​ตาม​เมือง​ต่างๆ​แล้ว ประชาชน​ทั้งหมด​ได้​เข้ามา​ชุมนุม​กัน​ใน​เมือง​เยรูซาเล็ม 2 เยชูอา ลูกชาย​ของ​โยซาดัก กับ​พวก​เพื่อน​นักบวช​ด้วยกัน และ​เศรุบบาเบล ลูกชาย​เชอัลทิเอล​กับ​ญาติ​ของเขา ได้​เริ่ม​สร้าง​แท่นบูชา​ของ​พระเจ้า​แห่ง​อิสราเอล เพื่อ​พวกเขา​จะได้​ถวาย​พวก​เครื่อง​เผา​บูชา​ทั้งตัว​บน​แท่นนั้น ตาม​ที่​ได้​บันทึก​ไว้​ใน​กฎบัญญัติ​ของ​โมเสส ผู้​เป็น​คน​ของ​พระเจ้า

3 พวกเขา​สร้าง​แท่นบูชา​ขึ้น​มา​ใหม่​ไว้​ตรง​จุดเดิม เพราะ​กลัว​ประชาชน​ที่​อยู่​ล้อมรอบ​พวกเขา พวกเขา​ได้​ถวาย​เครื่อง​เผา​บูชา​ทั้งตัว​บน​แท่นบูชา​ต่อ​พระยาห์เวห์ ถวาย​ทั้ง​เช้า​และ​เย็น 4 แล้ว​พวกเขา​จึง​ฉลอง​เทศกาล​อยู่เพิง ตาม​ที่​เขียน​ไว้​ใน​กฎบัญญัติ พวกเขา​ถวาย​เครื่อง​เผา​บูชา​ทั้งตัว​ตาม​จำนวน​ที่​กำหนด​ไว้​สำหรับ​เทศกาล​แต่ละ​วัน 5 และ​หลัง​จากนั้น พวกเขา​จึง​ถวาย​เครื่อง​เผา​บูชา​ทั้งตัว​อย่าง​สม่ำเสมอ และ​ถวาย​ใน​วัน​พระจันทร์​ใหม่ และ​ถวาย​เครื่อง​บูชา​ทั้งตัว​สำหรับ​ทุกๆ​เทศกาล​อัน​ศักดิ์สิทธิ์​ของ​พระยาห์เวห์​ที่​ได้​กำหนด​ไว้ และ​พวกเขา​ก็​ถวาย​เครื่อง​บูชา​ทั้งตัว​สำหรับ​ทุกๆคน ที่​ตั้งใจ​ถวาย​ให้​กับ​พระยาห์เวห์​ด้วย​ความ​สมัครใจ 6 พวกเขา​เริ่ม​ถวาย​เครื่อง​เผา​บูชา​ทั้งตัว​แด่​พระยาห์เวห์ ใน​วัน​ที่หนึ่ง​ของ​เดือน​ที่เจ็ด​ด้วย ถึงแม้​ว่า​พวกเขา​ยัง​ไม่ได้​วาง​รากฐาน​ของ​วิหาร​ของ​พระยาห์เวห์

สร้าง​วิหาร​ใหม่

7 แล้ว​พวก​ผู้คน​ที่​ได้​กลับ​มา​นั้น​ได้​ให้​เงิน​กับ​ช่าง​ตัดหิน​และ​ช่างไม้ พวกเขา​ยัง​ส่ง​เสบียง​อาหาร เหล้าองุ่น และ​น้ำมัน​มะกอก​ไป​ให้​กับ​คน​ไซดอน​และ​คน​ไทระ เพื่อ​ให้​พวกเขา​นำ​ท่อน​ไม้สน​ซีดาร์​ล่อง​ทะเล​จาก​เลบานอน​ไป​ยัง​ยัฟฟา ตาม​คำ​อนุญาต​ที่​พวกเขา​ได้รับ​จาก​กษัตริย์​ไซรัส​แห่ง​เปอร์เซีย

8 ใน​เดือน​ที่สอง+ 3:8 เดือน​ที่สอง หมายถึง​เดือน​เมษายน-พฤษภาคม ปี 536 ก่อน​พระเยซู​มาเกิด ของ​ปี​ที่สอง หลังจาก​ที่​พวกเขา​มา​ถึง​วิหาร​ของ​พระเจ้า​ใน​เยรูซาเล็ม เศรุบบาเบล ลูกชาย​ของ​เชอัลทิเอล และ​เยชูอา ลูกชาย​ของ​โยซาดัก ก็​เริ่ม​ลงมือ​ทำงาน​พร้อม​กับ​พี่น้อง​ทั้งหมด​ของ​พวกเขา คือ​พวก​นักบวช พวก​ชาว​เลวี และ​ทุกคน​ที่​เคย​เป็น​เชลย​และ​ได้​กลับ​มา​อยู่​ที่​เมือง​เยรูซาเล็ม พวกเขา​แต่งตั้ง​ชาว​เลวี​ที่​มี​อายุ​ยี่สิบ​ปี​ขึ้นไป ให้​เป็น​หัวหน้า​ควบคุม​งาน เพื่อ​สร้าง​วิหาร​ของ​พระยาห์เวห์​ขึ้น​มา​ใหม่ 9 เยชูอา​กับ​พวก​ลูกชาย​และ​พี่น้อง​ของเขา รวมทั้ง​ขัดมีเอล บินนุย และ​โฮดาวิยาห์ พวกนี้​เป็น​ลูกหลาน​ของ​ยูดาห์ พวกเขา​ได้​ช่วย​กัน​ดูแล​คนงาน​ที่​สร้าง​วิหาร​ของ​พระเจ้า รวมกับ​พวก​ลูกชาย​ของ​เฮนาดัด​และ​พวก​ลูกชาย​และ​พี่น้อง​ของ​พวกเขา​ที่​เป็น​ชาว​เลวี 10 เมื่อ​ช่าง​ก่อสร้าง​วาง​รากฐาน​ให้​กับ​วิหาร​ของ​พระยาห์เวห์ พวก​นักบวช​ที่​แต่งตัว​ด้วย​ผ้าคลุม​พิเศษ​พร้อม​ถือ​แตร​อยู่​ใน​มือ และ​พวก​ชาว​เลวี ผู้​เป็น​ลูกชาย​ของ​อาสาฟ ซึ่ง​ถือ​ฉิ่ง​ฉาบ ก็​เข้า​ประจำที่​เพื่อ​สรรเสริญ​พระยาห์เวห์ ตาม​คำสั่ง​ของ​กษัตริย์​ดาวิด​แห่ง​อิสราเอล+ 3:10 ตาม​คำสั่ง … แห่ง​อิสราเอล ดู​เพิ่ม​เติม​ได้​จาก หนังสือ 1 พงศาวดาร 16:4-711 พวกเขา​ต่าง​ก็​ร้องเพลง​รับกัน​ไปมา+ 3:11 ร้องเพลง​รับกัน​ไปมา หมายถึง​กลุ่ม​หนึ่ง (พวก​เลวี) ร้อง​ท่อน​แรก และ​อีก​กลุ่ม​หนึ่ง (คน​ทั่วไป) ร้อง​รับ​ท่อน​ที่สอง สลับ​กัน​ไปมา ดู​ตัวอย่าง​เพลง​ประเภท​นี้​ได้​จาก​หนังสือ​สดุดี 111-118; 136 ใน​ขณะ​ที่​สรรเสริญ​และ​ขอบคุณ​พระยาห์เวห์ โดย​ร้อง​ว่า

“พระยาห์เวห์​นั้น​ช่างดี​ยิ่งนัก

ความรัก​มั่นคง​ของ​พระองค์​ที่​มี​ต่อ​อิสราเอล ยั่งยืน​ตลอดไป”

แล้ว​ประชาชน​ทั้งหมด​ก็​โห่ร้อง​เสียงดัง​สรรเสริญ​พระยาห์เวห์ เพราะ​รากฐาน​วิหาร​ของ​พระยาห์เวห์​ได้​วาง​เสร็จ​เรียบร้อย​แล้ว

12 แต่​มี​พวก​นักบวช​แก่ๆ​หลาย​คน รวมทั้ง​ชาว​เลวี และ​พวก​หัวหน้า​ครอบครัว คน​เหล่านี้​เคย​เห็น​วิหาร​หลัง​เดิม เมื่อ​พวกนี้​เห็น​รากฐาน​ของ​วิหาร​หลัง​ใหม่​ที่​ได้​สร้าง​ขึ้น​มา​นี้ ต่าง​ก็​พา​กัน​ร้องไห้​เสียง​ดัง+ 3:12 ร้องไห้​เสียง​ดัง ที่​คน​เหล่านี้​ร้องไห้​เพราะ​เคย​เห็น​วิหาร​หลัง​เดิม​ที่​ยิ่งใหญ่​กว่านี้​มาก​นัก จึง​เสียใจ​มาก ถึงแม้​ว่า​คนอื่นๆ​จำนวน​มาก​จะ​โห่ร้อง​ด้วย​ความ​ดีใจ​ก็ตาม 13 ดังนั้น​จึง​ไม่มี​ใคร​สามารถ​แยก​ออก​ว่า​อันไหน​เป็น​เสียง​โห่ร้อง​ด้วย​ความ​ยินดี หรือ​อันไหน​เป็น​เสียง​ร้องไห้ เพราะ ประชาชน​ต่าง​พา​กัน​โห่ร้อง​เสียง​ดัง​มาก จน​สามารถ​ได้ยิน​จาก​ที่​ไกลๆ

4

ศัตรู​ที่​ไม่​ต้องการ​ให้​สร้าง​วิหาร​ใหม่

1 เมื่อ​พวก​ศัตรู​ของ​ยูดาห์​และ​เบนยามิน ได้ยิน​ว่า​พวก​เชลย​ที่​กลับ​มา​กำลัง​สร้าง​วิหาร​ของ​พระยาห์เวห์ พระเจ้า​ของ​อิสราเอล​ขึ้น​มา​ใหม่ พวก​เขา​จึง​มา​พบ​เศรุบบาเบล และ​พวก​หัวหน้า​ครอบครัว พวก​ศัตรู​พูด​ว่า “ให้​พวกเรา​ช่วย​ท่าน​สร้าง​ด้วยสิ เพราะ​เรา​ก็​นมัสการ​พระเจ้า​ของ​ท่าน เหมือน​กับ​ท่าน และ​เรา​ก็​ได้​ถวาย​เครื่อง​บูชา​ต่อ​พระองค์ ตั้งแต่​วัน​ที่​กษัตริย์​เอสาร​ฮัดโดน+ 4:1-2 เอสาร​ฮัดโดน ได้​ปกครอง​อัสซีเรีย ระหว่าง ปี 681-669 ก่อน​พระเยซู​มาเกิด ประชาชน​พวกนี้​อาจ​ถูก​นำ​มา​ปาเลสไตล์​ใน​ปี 677 หรือ​ปี 676 ก่อน​พระเยซู​มาเกิด ตอน​ที่​กษัตริย์​เอสารฮัดโดน​บุก​ซีเรีย แห่ง​อัสซีเรีย นำ​พวกเรา​มา​ที่นี่”

3 แต่​เศรุบบาเบล เยชูอา รวมทั้ง​พวก​หัวหน้า​ครอบครัว​ที่เหลือ​ใน​อิสราเอล พูด​กับ​พวกเขา​ว่า “ไม่ต้อง​มา​ช่วย​พวกเรา​สร้าง​วิหาร​ให้​กับ​พระเจ้า​ของเรา​หรอก เพราะ​พวกเรา​จะ​สร้าง​วิหาร​ให้​พระยาห์เวห์ พระเจ้า​ของ​อิสราเอล​เอง ตาม​ที่​กษัตริย์​ไซรัส​แห่ง​เปอร์เซีย​สั่ง​พวกเรา​ไว้”

4 เพราะ​อย่างนี้ ประชาชน​ที่​อยู่​ใน​แผ่นดิน​นั้น จึง​ได้​พยายาม​ทำ​ให้​คน​ยูดาห์​หมด​กำลังใจ และ​กลัว​ที่​จะ​สร้าง​วิหาร 5 คน​เหล่านั้น​ยัง​ได้​ติด​สินบน​พวก​เจ้าหน้าที่​ของ​เปอร์เซีย ให้​ขัดขวาง​พวก​คนยิว​มา​ตลอด​ตั้งแต่​สมัย​ของ​กษัตริย์​ไซรัส​แห่ง​เปอร์เซีย ไป​จนถึง​สมัย​ของ​กษัตริย์​ดาริอัส​แห่ง​เปอร์เซีย เพื่อ​ไม่ให้​คนยิว​ทำ​ตาม​แผน​ของ​พวกเขา​ที่​จะ​สร้าง​วิหาร 6 ใน​รัชกาล​ของ​กษัตริย์​เซอร์ซีส+ 4:6 เซอร์ซีส หรือ​อีก​ชื่อหนึ่ง​ว่า อาหสุเอรัส เป็น​กษัตริย์​แห่ง​เปอร์เซีย ประมาณ ปี 485-465 ก่อน​พระเยซู​มาเกิด ใน​ช่วง​ต้น​รัชกาล​ของ​พระองค์ พวก​ศัตรู​ของ​คนยิว ได้​เขียน​คำ​ฟ้องร้อง​พวก​ชาวยิว ที่​อาศัย​อยู่​ใน​ยูดาห์​และ​เยรูซาเล็ม

ศัตรู​ต่อต้าน​การสร้าง​เยรูซาเล็ม​ใหม่

7 เรื่อง​แบบนี้​ต่อมา​ก็​เกิดขึ้น​อีก​ใน​รัชกาล​ของ​กษัตริย์​อารทาเซอร์ซีส+ 4:7 อารทาเซอร์ซีส เป็น​กษัตริย์​ของ​เปอร์เซีย ช่วง​ประมาณ​ปี 465-424 ก่อน​พระเยซู​มาเกิด พระองค์​เป็น​ลูกชาย​ของ​กษัตริย์​เซอร์ซีส เมื่อ บิชลาม มิทเรดาท และ​ทาเบเอล รวมทั้ง​เพื่อน​ร่วมงาน​ของ​พวกเขา ได้​เขียน​คำร้อง​ต่อ​กษัตริย์​อารทาเซอร์ซีส​แห่ง​เปอร์เซีย ข้อความ​นั้น​เขียน​เป็น​ภาษา​อารเมค และ​ได้รับ​การ​แปล​ออกมา (เรื่องราว​ต่อไปนี้​เขียน​เป็น​ภาษา​อารเมค+ 4:7 อารเมค คือ​ภาษา​ที่​ใช้​อย่าง​เป็น​ทางการ​ของ​อาณาจักร​เปอร์เซีย)

8+ 4:8 ข้อ 8 จาก​บทที่ 4:8 นี้​ไป​จน​ถึง​บทที่ 6:18 ต้นฉบับ​เขียน​เป็น​ภาษา​อารเมค เรฮูม ผู้​เป็น​เจ้าเมือง+ 4:8 เจ้าเมือง เป็น​ข้าราชการ​ชั้นสูง​ที่​อาศัย​อยู่​ใน​เมืองหลวง​ของ​แต่ละ​มณฑล​ที่​ต้อง​รายงาน​ต่อ​กษัตริย์ และ​ชิมชัย​ผู้​เป็น​เลขาธิการ ได้​เขียน​จดหมาย​เพื่อ​ต่อต้าน​เมือง​เยรูซาเล็ม ส่ง​ไป​ให้​กับ​กษัตริย์​อารทาเซอร์ซีส มี​ใจความ​ว่า

9 จาก​เรฮูม ผู้​เป็น​เจ้าเมือง และ​ชิมชัย ผู้​เป็น​เลขาธิการ รวมทั้ง​เพื่อน​ร่วมงาน​ของ​พวกเขา พวก​ผู้พิพากษา พวก​ทูต​ทั้งหลาย พวก​เจ้าหน้าที่ พวก​ชาว​เปอร์เซีย ชาว​เอเรก ชาว​บาบิโลน ชาว​สุสา​ซึ่ง​ก็​คือ​ชาว​เอลาม 10 และ​จาก​พวก​ที่​เหลือ​อยู่ คือ​พวก​ที่​อาเชอร์บานิปอล+ 4:10 อาเชอร์บานิปอล เป็น​กษัตริย์​ของ​อัสซีเรีย ปี 669-633 ก่อน​พระเยซู​มาเกิด (หรือ​อาจจะ​ถึง 627) ใน​ข้อนี้ เขา​มี​อีก​ชื่อหนึ่ง​ใน​ภาษา​อารเมค​ว่า โอสนัปปาร์ แต่​คน​รู้จัก​เขา​ใน​ชื่อ อาเชอร์บานิปอล ผู้​ยิ่งใหญ่​และ​มี​ชื่อเสียง​ได้​ขับไล่​ออก​จาก​ประเทศ​ของ​พวกเขา อาเชอร์บานิปอล​ให้​คน​พวกนี้​ไป​ตั้ง​ถิ่นฐาน​อยู่​ใน​เมือง​ต่างๆ​ของ​สะมาเรีย และ​ใน​ส่วน​อื่นๆ​ที่เหลือ​ของ​แม่น้ำ​ยูเฟรติส​ฝั่ง​ตะวันตก

11 (นี่​คือ​สำเนา​จดหมาย ที่​พวกเขา​ส่ง​ไป​ให้​กษัตริย์​อารทาเซอร์ซีส)

ถึง กษัตริย์​อารทาเซอร์ซีส

จาก พวก​ผู้รับใช้​ของ​พระองค์ ประชาชน​ที่​อยู่​ฝั่ง​ตะวันตก​ของ​แม่น้ำ​ยูเฟรติส

12 ขอ​เรียน​ให้​กษัตริย์​ทราบ​ว่า พวก​ชาวยิว​ที่​มา​จาก​พระองค์​ที่​ได้​มาหา​พวกเรา​นั้น ตอนนี้​พวกเขา​ได้​ขึ้น​ไป​ที่​เมือง​เยรูซาเล็ม​และ​กำลัง​ก่อสร้าง​เมือง​ชั่วร้าย​นั้น​ขึ้น​มา​ใหม่ เป็น​เมือง​ที่​ชอบ​ก่อ​การกบฏ พวกเขา​กำลัง​สร้าง​กำแพง​ให้​แล้วเสร็จ และ​กำลัง​ซ่อมแซม​พวก​ฐานราก​อยู่

13 ขอ​เรียน​ให้​กษัตริย์​ทราบ​ว่า ถ้า​เมือง​นั้น​ถูก​สร้าง​ขึ้น​ใหม่ และ​กำแพง​เมือง​ถูก​สร้าง​จน​เสร็จ​สมบูรณ์​แล้ว พวกเขา​จะ​ไม่ยอม​ส่ง​เครื่อง​บรรณาการ ภาษี และ​ส่วย และ​ใน​ที่สุด​คลังหลวง​ก็​จะ​ขาด​รายได้​ไป

14 เนื่องจาก​เรา​ไม่เคย​ลืม​ข้าวแดง​แกงร้อน​ที่​พระองค์​เลี้ยงดู​เรา​มา+ 4:14 ไม่เคย​ลืม​ข้าว … เรา​มา หรือ​แปล​ตรงๆ​ได้​ว่า “เกลือ​ของ​เรา​เป็น​เกลือ​ของ​วัง” เรา​จึง​เห็น​ว่า​เป็น​การ​ไม่​สมควร​ที่​จะ​ให้​เกียรติ​ของ​พระองค์​ต้อง​เสื่อม​เสีย​ไป ด้วย​เหตุนี้​เรา​จึง​ส่ง​สาร​นี้​มา​ถึง​พระองค์

15 เพื่อ​พระองค์​จะ​ได้​ค้น​ดู​สมุดบันทึก​ของ​บรรพบุรุษ​ของ​พระองค์ ใน​สมุดบันทึก​นี้​พระองค์​จะ​ได้​ค้นพบ​และ​เรียนรู้​ว่า เมือง​เยรูซาเล็ม​นั้น เป็น​เมือง​ที่​ชอบ​ก่อ​การกบฏ ที่​สร้าง​ความ​เสียหาย​ให้​กับ​พวก​กษัตริย์​และ​ประเทศ​ต่างๆ​และ​มี​การ​ปลุก​ระดม​ให้​ก่อ​การกบฏ​ภาย​ใน​เมือง​นั้น​มา​เป็น​เวลา​ช้านาน​แล้ว นั่น​เป็น​เหตุ​ที่​เมือง​เยรูซาเล็ม​ถึง​ได้​ถูก​ทำลาย​ไป

16 เรา​ขอ​รายงาน​ให้​พระองค์​รู้​ว่า ถ้า​เมือง​นั้น​ถูก​สร้าง​ขึ้น​มา​ใหม่ และ​กำแพง​เมือง​ถูก​สร้าง​จน​เสร็จ​แล้ว พระองค์​จะ​ไม่ได้​ครอบ​ครอง​มณฑล​ฝั่ง​ตะวันตก​ของ​แม่น้ำ​ยูเฟรติส​อีกต่อไป

17 กษัตริย์​จึง​ส่ง​สาร​ตอบ​กลับ​มา​ว่า

“ถึง​เรฮูม ผู้​เป็น​เจ้าเมือง และ​ชิมชัย ผู้​เป็น​เลขาธิการ รวมทั้ง​เพื่อน​ร่วมงาน​ทั้งหลาย​ของ​ท่าน​ที่​อยู่​ใน​สะมาเรีย และ​ส่วน​อื่นๆ​ของ​อีก​ฝั่ง​หนึ่ง​ของ​แม่น้ำ​ยูเฟรติส

ขอให้​อยู่​เย็น​เป็น​สุข

18 ตอนนี้ จดหมาย​ที่​ท่าน​ส่ง​มา​ถึง​พวกเรา ได้​แปล​และ​อ่าน​ให้​เรา​ฟัง​แล้ว 19 เรา​ได้​สั่ง​ให้​ทำ​การ​ตรวจสอบ และ​พวกเขา​ก็​พบ​ว่า เมือง​เยรูซาเล็ม​นั้น​เคย​ลุกขึ้น​ต่อต้าน​พวก​กษัตริย์​มา​ช้านาน​แล้ว และ​เคย​มี​การกบฏ​รวมทั้ง​มี​การ​ก่อ​การ​จลาจล​ใน​เมือง​นั้น​ด้วย 20 แต่​เคย​มี​กษัตริย์​ผู้​เรือง​อำนาจ​บาง​องค์​ซึ่ง​ปกครอง​เมือง​เยรูซาเล็ม และ​ควบคุม​เมือง​ทั้งหมด​ที่​อยู่​ฝั่ง​ตรงข้าม​ของ​แม่น้ำ กษัตริย์​เหล่านี้​ได้รับ​เครื่อง​บรรณาการ ภาษี และ​ส่วย

21 ตอนนี้ ให้​ท่าน​ทั้งหลาย​ออก​คำสั่ง​ให้​คนยิว​พวกนั้น​หยุด​ทำงาน​นี้ เพื่อ​ไม่ให้​เมือง​นั้น​ถูก​สร้าง​ขึ้น​มา​ใหม่ จนกว่า​เรา​จะ​ออก​คำสั่ง​ให้​สร้าง​ได้ 22 ระวัง​ให้ดี อย่า​ได้​เพิกเฉย​กับ​เรื่องนี้ เพื่อ​กษัตริย์​จะได้​ไม่​ขาด​รายได้​อีกต่อไป”

23 พอได้​อ่าน​สำเนา​จดหมาย​ของ​กษัตริย์​อารทาเซอร์ซีส ให้​กับ​เรฮูม​และ​ชิมชัย ผู้​เป็น​เลขาธิการ รวมทั้ง​พวก​เพื่อน​ร่วมงาน​ของ​พวกเขา​ฟัง​แล้ว พวก​เขา​ก็​รีบ​ไปหา​พวกยิว​ที่​เยรูซาเล็ม​ทันที+ 4:23 ข้อ 6-23 นี้ เป็น​เรื่อง​แทรก ระหว่าง​ข้อ 5 กับ​ข้อ 24 ซึ่ง​พูด​ถึง​เรื่อง​ที่​คน​ต่าง​ชาติ​มา​ต่อต้าน​การ​สร้าง​สิ่ง​ต่างๆใน​เมือง​เยรูซาเล็ม​อีก​ครั้ง​หนึ่ง​ใน​ภายหลัง ใน​เวลา​ที่​ผู้เขียน​เล่า​ให้​ฟัง​นี้ ทั้ง​สอง​เหตุการณ์​ก็​เกิดขึ้น​เรียบร้อย​แล้ว

พวกเขา​ระงับ​การสร้าง​วิหาร

24 แล้ว​พวกเขา​ก็​ใช้​กำลัง​บีบ​บังคับ​ให้​พวกยิว​หยุด​ทำงาน แล้ว​การ​สร้าง​วิหาร​ของ​พระเจ้า​ใน​เมือง​เยรูซาเล็ม​ก็​ถูก​ระงับ​ลง และ​ก็​ไม่ได้​สร้าง​ต่อ​อีกเลย จน​กระทั่ง​ถึง​ปี​ที่สอง+ 4:24 ปี​ที่สอง คือ ปี​ที่ 520 ก่อน​พระเยซู​มาเกิด ของ​กษัตริย์​ดาริอัส​แห่ง​เปอร์เซีย

5

1 ต่อมา​ผู้พูดแทนพระเจ้า คือ ฮักกัย+ 5:1 ฮักกัย ดู​เพิ่ม​เติม​ได้​จาก​หนังสือ​ฮักกัย บทที่ 1:1 และ​เศคาริยาห์​ลูกชาย​ของ​อิดโด+ 5:1 เศคาริยาห์​ลูกชาย​ของ​อิดโด ดู เศคาริยาห์ บท 1:1 ได้​พูด​แทน​พระเจ้า​ต่อ​คนยิว​ที่​อาศัย​อยู่​ใน​ยูดาห์​และ​ใน​เมือง​เยรูซาเล็ม ใน​นาม​ของ​พระเจ้า​แห่ง​อิสราเอล​ผู้ที่​อยู่​เหนือ​พวกเขา​ทั้งหลาย 2 แล้ว​เศรุบบาเบล ลูกชาย​ของ​เชอัลทิเอล และ​เยชูอา ลูกชาย​ของ​โยซาดัก ก็​เริ่ม​สร้าง​วิหาร​ของ​พระเจ้า​ใน​เมือง​เยรูซาเล็ม​ขึ้น​มา​ใหม่ และ​ผู้พูดแทนพระเจ้า​ทั้ง​สองคน​นี้​ก็​ได้​อยู่​และ​คอย​สนับสนุน​พวกเขา 3 ใน​เวลานั้น ทัทเธนัย ซึ่ง​เป็น​เจ้าเมือง​ทาง​ฝั่ง​ตะวันตก​ของ​แม่น้ำ​ยูเฟรติส และ​เชธาร์โบเซนัย รวมทั้ง​เพื่อน​ร่วมงาน​ของ​พวกเขา ก็​ได้​มาหา​เศรุบบาเบล และ​คน​ที่​อยู่​กับ​เศรุบบาเบล และ​ได้​ถาม​พวกเขา​ว่า “ใคร​เป็น​คน​อนุญาต​ให้​เจ้า​สร้าง​วิหาร​นี้​ขึ้น​มา​ใหม่​และ​ทำงาน​ไม้​พวกนี้​จน​เสร็จ” 4 พวกเขา​ยัง​ถาม​ต่อไป​อีก​ว่า “พวก​คนงาน​ที่​สร้าง​ตึกนี้​มี​ชื่อ​ว่า​อะไร​บ้าง”

5 แต่​พระเจ้า​ได้​สอดส่อง​ดูแล​พวก​ผู้อาวุโส​ของ​ชาวยิว​อยู่ และ​ทัทเธนัย​กับ​พรรคพวก​ไม่​สามารถ​หยุด​ชาวยิว​เหล่านั้น​ให้​เลิก​ทำงาน​ได้ ใน​ช่วง​ที่​พวกเขา​ส่ง​รายงาน​ไป​ยัง​กษัตริย์​ดาริอัส และ​กษัตริย์​มี​คำสั่ง​เกี่ยวกับ​เรื่องนี้​ตอบ​กลับ​มา

6 นี่​คือ​สำเนา​จดหมาย​ที่ ทัทเธนัย เจ้าเมือง​ทาง​ฝั่ง​ตะวันตก​ของ​แม่น้ำ​ยูเฟรติส และ​เชธาร์โบเซนัย รวมทั้ง​บรรดา​เพื่อน​ร่วมงาน ที่​เป็น​ผู้​ตรวจ​ราชการ​เมือง ที่​อยู่​อีก​ฝั่ง​หนึ่ง​ของ​แม่น้ำ ได้​ส่ง​ไป​ถึง​กษัตริย์​ดาริอัส 7 พวกเขา​ส่ง​รายงาน​ไป​ให้​กับ​กษัตริย์ และ​ใน​จดหมาย​นั้น​มี​ใจความ​ว่า​อย่างนี้ คือ

ถึง กษัตริย์​ดาริอัส ขอให้​พระองค์​อยู่​เย็น​เป็นสุข

8 ขอให้​พระองค์​รู้​ไว้​เถิด​ว่า พวกเรา​ได้​ไป​ยัง​มณฑล​ยูดาห์​เพื่อ​ไป​ยัง​วิหาร​ของ​พระเจ้า​ผู้​ยิ่งใหญ่ ซึ่ง​กำลัง​ถูก​สร้าง​ขึ้น​ใหม่​ด้วย​หิน​ก้อน​ใหญ่ ส่วน​ท่อนไม้​ก็​กำลัง​ติดตั้ง​บน​ฝาผนัง งานนี้​กำลัง​ดำเนิน​ไป​อย่าง​ขยัน​ขันแข็ง​และ​ก้าวหน้า​เป็น​อย่างดี ใน​กำมือ​ของ​พวกเขา

9 แต่​เมื่อ​พวกเรา​ไต่ถาม​พวก​ผู้อาวุโส​เหล่านั้น​ว่า “ใคร​เป็น​คน​อนุญาต​ให้​สร้าง​วิหาร​นี้​ขึ้น​ใหม่ และ​ใคร​สั่ง​ให้​ทำงาน​ไม้​พวกนี้​จน​เสร็จ” 10 เรา​ได้​ถาม​ชื่อ​คนงาน​เหล่านั้น​ด้วย เพื่อ​พวกเรา​จะ​ได้​แจ้ง​ให้​พระองค์​ทราบ เพื่อ​ว่า​เรา​จะได้​จด​รายชื่อ​ของ​พวก​คน​เหล่านั้น​ที่​เป็น​หัวหน้า​ของ​พวกเขา​ไว้ 11 พวกเขา​ตอบ​พวกเรา​มา​อย่างนี้​ว่า

“พวกเรา​คือ​ผู้รับใช้​ของ​พระเจ้า​แห่ง​ฟ้าสวรรค์​และ​แผ่นดิน​โลก และ​พวกเรา​กำลัง​สร้าง​วิหาร​ขึ้น​มา​ใหม่ ซึ่ง​เคย​สร้าง​มา​แล้ว​เมื่อ​หลาย​ปี​ก่อน โดย​กษัตริย์​ผู้​ยิ่งใหญ่​แห่ง​อิสราเอล 12 แต่​เป็น​เพราะ​บรรพบุรุษ​ของเรา ได้​ทำ​ให้​พระเจ้า​แห่ง​ฟ้าสวรรค์​โกรธ พระองค์​จึง​มอบ​พวกเขา​ให้​ตก​ไป​อยู่​ใน​กำมือ​ของ​กษัตริย์​เนบูคัดเนสซาร์+ 5:12 กษัตริย์​เนบูคัดเนสซาร์ อ่าน​เพิ่มเติม​ได้​จาก หนังสือ 2 พงศ์กษัตริย์ 25:1-21 (ดู​คำ​อธิบาย ได้​จาก​บท​ที่ 1:7) แห่ง​บาบิโลน​ชาว​เคลเดีย และ​กษัตริย์​ก็​ได้​ทำลาย​วิหาร​แห่งนี้​ลง และ​จับ​ตัว​ประชาชน​ไป​เป็น​เชลย​ที่​บาบิโลน 13 แต่​ใน​ปีแรก​ของ​รัชกาล​กษัตริย์​ไซรัส​แห่ง​บาบิโลน พระองค์​ได้​มี​คำสั่ง​ให้​สร้าง​วิหาร​ของ​พระเจ้า​แห่งนี้​ขึ้น​มา​ใหม่ 14 ยัง​มี​เครื่องใช้​ทองคำ​และ​เงิน​ของ​วิหาร​ของ​พระเจ้า ที่​กษัตริย์​เนบูคัดเนสซาร์​ได้​ขนย้าย​ออกมา​จาก​วิหาร​ใน​เมือง​เยรูซาเล็ม และ​เอา​ไป​วาง​ไว้​ใน​วิหาร​ของ​บาบิโลน กษัตริย์​ไซรัส​ได้​เคลื่อน​ย้าย​เครื่องใช้​เหล่านั้น​จาก​วิหาร​ของ​บาบิโลน ไป​มอบ​ให้​ชาย​ที่​ชื่อ​เชชบัสซาร์ ซึ่ง​พระองค์​ได้​แต่งตั้ง​ให้​เป็น​เจ้าเมือง

15 กษัตริย์​ไซรัส​ได้​สั่ง​เชชบัสซาร์​ว่า

‘ให้​เอา​เครื่องใช้​เหล่านี้​ไป​เก็บ​ไว้​ใน​วิหาร​ใน​เมือง​เยรูซาเล็ม และ​ให้​สร้าง​วิหาร​ของ​พระเจ้า​ขึ้น​มา​ใหม่​บน​สถานที่​ตั้ง​เดิม’ 16 แล้ว​เชชบัสซาร์​คนนั้น ก็​ได้​มา​วาง​รากฐาน​ให้​วิหาร​ของ​พระเจ้า​ใน​เมือง​เยรูซาเล็ม และ​ตั้งแต่​นั้น​มา​จนถึง​ปัจจุบัน​นี้ วิหาร​ก็​ได้รับ​การ​ก่อสร้าง​เรื่อยมา​แต่​ยัง​ไม่​เสร็จ​สมบูรณ์

17 ตอนนี้ ถ้า​พระองค์​อยาก​จะ​ค้นดู​บันทึก​จาก​ห้อง​เก็บ​เอกสาร​ของ​วัง​ที่​อยู่​ใน​บาบิโลน เพื่อ​ตรวจสอบ​ว่า​จริง​หรือไม่​ที่ กษัตริย์​ไซรัส​ได้​ออก​คำสั่ง​ให้​สร้าง​วิหาร​ของ​พระเจ้า​ใน​เยรูซาเล็ม​ขึ้น​มา​ใหม่ แล้ว​จากนั้น​พระองค์​ค่อย​ส่ง​จดหมาย​มา​ให้​กับ​พวกเรา​รู้​ว่า พระองค์​ตัดสินใจ​ยังไง​เกี่ยวกับ​เรื่องนี้”

6

คำสั่ง​ของ​กษัตริย์​ดาริอัส

1 กษัตริย์​ดาริอัส​จึง​ได้​ออก​คำสั่ง ให้​พวกเขา​ค้น​ห้อง​เก็บ​เอกสาร​ที่​บาบิโลน​ใช้​เก็บ​ทรัพย์​สมบัติ 2 แล้ว​พวกเขา​ก็​พบ​หนังสือ​ม้วน​หนึ่ง ที่​ป้อม​ปราการ​ใน​เอกบาทานา ซึ่ง​อยู่​ใน​มณฑล​มีเดีย และ​ใน​หนังสือ​ม้วน​นั้น​เขียน​ไว้​ว่า​อย่างนี้

บันทึก​ความจำ 3 ใน​ปี​แรก​ของ​รัชกาล​กษัตริย์​ไซรัส กษัตริย์​ไซรัส​ได้​มี​คำสั่ง​ที่​เกี่ยวกับ​วิหาร​ของ​พระเจ้า​ใน​เมือง​เยรูซาเล็ม​ว่า​อย่างนี้

ให้​สร้าง​วิหาร​ขึ้น​มา​ใหม่ ใน​สถานที่​ที่​พวกเขา​เคย​ถวาย​เครื่อง​บูชา และ​ให้​วาง​รากฐาน​ให้​เหมือน​กับ​สภาพ​เดิม ให้​มี​ความสูง​หกสิบ​ศอก และ​กว้าง​หกสิบ​ศอก 4 ให้​สร้าง​ด้วย​หินใหญ่​สามชั้น และ​สร้าง​ด้วย​ไม้​หนึ่งชั้น ให้​คลังหลวง​เป็น​ผู้​ออก​ค่าใช้จ่าย 5 นอก​จากนั้น พวก​เครื่องใช้​ทองคำ​และ​เงิน​ของ​วิหาร​ของ​พระเจ้า ที่​กษัตริย์​เนบูคัดเนสซาร์​ได้​เอา​มา​จาก​วิหาร​ใน​เมือง​เยรูซาเล็ม และ​เอา​มา​ไว้​ที่​บาบิโลน​นั้น จะ​ต้อง​ส่ง​กลับคืน​ไป​ยัง​วิหาร​ใน​เมือง​เยรูซาเล็ม เอา​ไป​ไว้​ใน​ที่​ของมัน และ​เก็บ​รักษา​ไว้​ใน​วิหาร​ของ​พระเจ้า

6 ดังนั้น ทัทเธนัย​เจ้าเมือง​มณฑล​ฝั่ง​ตะวันตก​ของ​แม่น้ำ​ยูเฟรติส และ​เชธาร์​โบเซนัย รวมทั้ง​พวกท่าน​ที่​เป็น​เพื่อน​ร่วมงาน​ของ​พวกเขา ที่​เป็น​ผู้​ตรวจ​ราชการ​ของ​มณฑล​ฝั่ง​ตะวันตก​ของ​แม่น้ำ​ยูเฟรติส อยู่​ให้​ห่าง​จาก​ที่นั่น 7 อย่า​ไป​รบกวน​งาน​สร้าง​วิหาร​ของ​พระเจ้า ปล่อย​ให้​เจ้าเมือง​ของ​ชาวยิว​และ​พวก​ผู้อาวุโส​ของ​พวกเขา สร้าง​วิหาร​ของ​พระเจ้า​ขึ้น​มา​ใหม่​บน​พื้นที่​เดิม

8 และ​ตอนนี้ เรา​ขอสั่ง​พวกท่าน​ให้​ช่วย​พวก​ผู้อาวุโส​ของ​ชาวยิว​เหล่านั้น ที่​กำลัง​สร้าง​วิหาร​ของ​พระเจ้า​ขึ้น​มา​ใหม่ ค่าใช้จ่าย​ใน​การ​ก่อสร้าง​ของ​คน​พวกนี้ ให้​จ่าย​จาก​เงินหลวง​ทั้งหมด คือ​เงิน​ที่​เก็บ​ได้​จาก​ภาษี​ของ​มณฑล​ฝั่ง​ตะวันตก​ของ​แม่น้ำ​ยูเฟรติส เพื่อ​พวกเขา​จะได้​ไม่ต้อง​หยุด​งาน 9 ให้​จัดหา​ทุกสิ่ง​ให้​กับ​พวกเขา ไม่ว่า​จะ​เป็น​พวก​วัวหนุ่ม แกะ​ตัวผู้ หรือ​ลูกแกะ ที่​ต้อง​ใช้​สำหรับ​ถวาย​เป็น​เครื่อง​เผา​บูชา​ให้​กับ​พระเจ้า​แห่ง​ฟ้าสวรรค์ หรือ​จะ​เป็น​ข้าวสาลี เกลือ เหล้าองุ่น หรือ​น้ำมัน ที่​พวก​นักบวช​ใน​เมือง​เยรูซาเล็ม​ขอ ก็​ให้​จัดหา​มา​ให้​กับ​พวกเขา​ทุกๆวัน​อย่า​ให้​ขาด​เลย 10 เพื่อ​พวกเขา​จะได้​ถวาย​เครื่อง​บูชา​อัน​มี​กลิ่นหอม​ให้​กับ​พระเจ้า​แห่ง​ฟ้าสวรรค์ และ​ให้​อธิษฐาน​เผื่อ​เรา​ผู้​เป็น​กษัตริย์​และ​พวก​ลูกชาย​ของเรา

11 และ​ถ้า​ใคร​ไม่​เชื่อฟัง​คำสั่ง​นี้ เรา​ขอสั่ง​ให้​ดึง​เสาไม้​ค้ำ​บ้าน​ของ​คนๆนั้น​มา​อันหนึ่ง และ​เอา​มา​ผูก​คนๆนั้น​และ​เฆี่ยน​เขา และ​ให้​เอา​บ้าน​ของเขา​มา​ทำ​เป็น​ส้วม​สาธารณะ

12 ขอให้​พระเจ้า ที่​ได้​เลือก​สถานที่​นั้น​ให้​เป็น​ที่​นมัสการ​พระองค์ โค่นล้ม​กษัตริย์​องค์​ไหนๆ​หรือ​ประชาชน​กลุ่มใด​ก็ตาม ที่​ฝ่าฝืน​คำสั่ง​นี้ และ​อยาก​จะ​ทำลาย​วิหาร​ของ​พระเจ้า​ใน​เมือง​เยรูซาเล็ม

เรา กษัตริย์​ดาริอัส เป็น​ผู้​ออก​คำสั่ง​นี้​เอง ให้​เชื่อฟัง​คำสั่ง​นี้​อย่าง​เคร่งครัด

วิหาร​สร้าง​เสร็จ

13 แล้ว​ทัทเธนัย เจ้าเมือง​ฝั่ง​ตะวันตก​ของ​แม่น้ำ​ยูเฟรติส และ​เชธาร์โบเซนัย รวมทั้ง​เพื่อน​ร่วมงาน​ของ​พวกเขา ก็​ทำ​ทุกอย่าง​ตาม​ที่​กษัตริย์​ดาริอัส​สั่ง 14 พวก​ผู้อาวุโส​ของ​ชาวยิว ได้​ก่อสร้าง​วิหาร​สำเร็จ​ลุล่วง​ไป​ด้วยดี ภายใต้​การ​พูด​แทน​พระเจ้า​ของ​ฮักกัย ผู้พูดแทนพระเจ้า และ​เศคาริยาห์​ลูกชาย​ของ​อิดโด พวกเขา​สร้าง​วิหาร​เสร็จ​ตาม​คำสั่ง​ของ​พระเจ้า​แห่ง​อิสราเอล และ​ตาม​คำสั่ง​ของ​พวก​กษัตริย์​แห่ง​เปอร์เซีย คือ​ไซรัส ดาริอัส และ​อารทาเซอร์ซีส 15 แล้ว​วิหาร​นี้​ก็​สร้าง​เสร็จ​ใน​วันที่​สาม​ของ​เดือน​อาดาร์+ 6:15 วันที่​สาม​ของ​เดือน​อาดาร์ หมายถึง​เดือน​กุมภาพันธ์-มีนาคม นักเขียน​สมัย​โบราณ (เอสดราส​ที่​หนึ่ง) ระบุ​ไว้​ว่า “วันที่ 23 ของ​อาดาร์” ใน​ปี​ที่หก​แห่ง​รัชกาล​กษัตริย์​ดาริอัส+ 6:15 ปี​ที่หก​แห่ง​รัชกาล​กษัตริย์​ดาริอัส คือ ปี​ที่ 515 ก่อน​พระเยซู​มาเกิด

16 แล้ว​ประชาชน​ของ​อิสราเอล รวมทั้ง​พวก​นักบวช และ​พวก​ชาว​เลวี และ​เชลย​ทุกคน​ที่​ได้​กลับ​มา ได้​อุทิศ​วิหาร​นี้​ให้​กับ​พระเจ้า และ​พวกเขา​ก็​มี​ความสุข​มาก​ที่​ได้​ทำ​อย่างนั้น

17 ใน​การ​อุทิศ​วิหาร​นี้ พวกเขา​ได้​ถวาย​เครื่อง​บูชา​โดย​มี​วัว​ตัวผู้​หนึ่งร้อย​ตัว แกะ​ตัวผู้​สองร้อย​ตัว ลูกแกะ​สี่ร้อย​ตัว และ​เครื่อง​บูชา​ชำระ​ล้าง​สำหรับ​อิสราเอล​ทั้งหมด คือ​แพะ​ตัวผู้​สิบสอง​ตัว เผ่า​ละ​ตัว 18 พวกเขา​แต่งตั้ง​นักบวช​ให้​อยู่​ใน​แผนก​ต่างๆ​ของ​พวกเขา และ​แต่งตั้ง​ชาว​เลวี​ให้​อยู่​ใน​แต่ละ​หน่วย เพื่อ​รับใช้​ใน​วิหาร​ของ​พระเจ้า​ใน​เมือง​เยรูซาเล็ม ตาม​ที่​ได้​เขียน​ไว้​ใน​หนังสือ​ของ​โมเสส

เทศกาล​ปลดปล่อย

19+ 6:19 บทที่ 19 ใน​ที่นี้​ภาษา​ดั้งเดิม​เปลี่ยน​จาก​อารเมค กลับมา​เป็น​ฮีบรู พวก​ชาวยิว​ที่​กลับ​มา​จาก​การ​เป็น​เชลย ได้​เฉลิม​ฉลอง​เทศกาล​ปลดปล่อย ใน​วันที่​สิบสี่​ของ​เดือน​แรก+ 6:19 เดือน​แรก หมายถึง​เดือน​มีนาคม-เมษายน ปี 515 ก่อน​พระเยซู​มาเกิด20 นักบวช​ทุกคน​ได้​ชำระ​ตัวเอง​ให้​สะอาด​บริสุทธิ์​แล้ว และ​ชาว​เลวี​ก็​เป็น​ผู้​บริสุทธิ์​ด้วย​ใน​สายตา​ผู้อื่น ดังนั้น​ชาว​เลวี​จึง​ฆ่า​แกะ​ใน​เทศกาล​ปลดปล่อย เพื่อ​ชาวยิว​ทุกคน​ที่​กลับ​จาก​การ​เป็น​เชลย เพื่อ​พี่น้อง​ทั้งหลาย​ของเขา​ที่​เป็น​นักบวช และ​เพื่อ​ตัวเขา​เอง​ด้วย 21 ประชาชน​ของ​อิสราเอล​ที่​กลับ​จาก​การ​เป็น​เชลย ได้​กิน​อาหาร​ใน​เทศกาล​ปลดปล่อย​นี้ เหมือน​กับ​คนอื่นๆ​ทั้งหมด​ที่​ได้​แยก​ตัวเอง​ออก​จาก​สิ่ง​ที่​ไม่​บริสุทธิ์+ 6:21 สิ่ง​ที่​ไม่​บริสุทธิ์ คือ​พวก​สิ่ง​ที่​ทำ​ให้​ชาวยิว​ไม่​สามารถ​เข้า​มา​นมัสการ​พระยาห์เวห์​ได้ ดู​เพิ่ม​เติม​ได้​จาก เลวีนิติ บทที่ 11-15​ของ​พวก​คน​ต่าง​ชาติ​ใน​แผ่นดิน เพื่อ​จะ​ได้​นมัสการ​พระยาห์เวห์ พระเจ้า​ของ​อิสราเอล 22 พวกเขา​ได้​เฉลิม​ฉลอง​เทศกาล​กิน​ขนมปัง​ไร้เชื้อ​เป็น​เวลา​เจ็ดวัน​ด้วย​ความ​ยินดี เพราะ​พระยาห์เวห์​ได้​ทำ​ให้​พวกเขา​มี​ความสุข ที่​พระองค์​ได้​เปลี่ยน​ทัศนคติ​ของ​กษัตริย์​อัสซีเรีย+ 6:22 กษัตริย์​อัสซีเรีย คง​หมายถึง​ดาริอัส กษัตริย์​แห่ง​เปอร์เซีย ที่​มี​ต่อ​พวกเขา ดังนั้น​กษัตริย์ จึง​ได้​ช่วย​พวกเขา​ใน​การ​สร้าง​วิหาร​ของ​พระเจ้า พระเจ้า​แห่ง​อิสราเอล

7

เอสรา​มา​เมือง​เยรูซาเล็ม

1 หลังจาก​เหตุการณ์​เหล่านี้​ผ่านไป+ 7:1 หลังจาก​เหตุการณ์​เหล่านี้​ผ่านไป ระหว่าง​เอสรา​บทที่ 6 กับ​บทที่ 7 เวลา​ผ่าน​ไป 58 ปี เรื่องราว​ของ​เอสเธอร์ เกิดขึ้น​ใน​ช่วง​เวลา​นี้ ใน​ช่วง​รัชกาล​ของ​กษัตริย์​อารทาเซอร์ซีส+ 7:1 อารทาเซอร์ซีส เป็น​กษัตริย์​ของ​เปอร์เซีย ช่วง​ประมาณ​ปี 465-424 ก่อน​พระเยซู​มาเกิด พระองค์​เป็น​ลูกชาย​ของ​กษัตริย์​เซอร์ซีส แห่ง​เปอร์เซีย เอสรา​ได้​ขึ้น​มา​จาก​บาบิโลน​มา​ที่​เมือง​เยรูซาเล็ม เอสรา​เป็น​ลูก​ของ​เสไรอาห์ ที่​เป็น​ลูก​ของ​อาซาริยาห์ ที่​เป็น​ลูก​ของ​ฮิลคียาห์ 2 ที่​เป็น​ลูก​ของ​ชัลลูม ที่​เป็น​ลูก​ของ​ศาโดก ที่​เป็น​ลูก​ของ​อาหิทูบ 3 ที่​เป็น​ลูก​ของ​อามาริยาห์ ที่​เป็น​ลูก​ของ​อาซาริยาห์ ที่​เป็น​ลูก​ของ​เมราโยท 4 ที่​เป็น​ลูก​ของ​เศราหิยาห์ ที่​เป็น​ลูก​ของ​อุสซี ที่​เป็น​ลูก​ของ​บุคคี 5 ที่​เป็น​ลูก​ของ​อาบีชูวา ที่​เป็น​ลูก​ของ​ฟีเนหัส ที่​เป็น​ลูก​ของ​เอเลอาซาร์ ที่​เป็น​ลูก​ของ​อาโรน ที่​เป็น​หัวหน้า​นักบวช

6 เอสรา​คนนี้​ขึ้น​มา​จาก​บาบิโลน​มา​ที่​เมือง​เยรูซาเล็ม เขา​เป็น​ครู+ 7:6 ครู แปล​ตาม​ตัวอักษร​ว่า “คน​คัดลอก” คน​ผู้นี้​เป็น​คน​คัดลอก​หนังสือ เขา​ศึกษา​จาก​หนังสือ​เหล่านั้น​และ​กลาย​มา​เป็น​ครู เป็น​ผู้​เชี่ยว​ชาญ​กฎ​ของ​โมเสส​เป็น​อย่างดี ซึ่ง​พระยาห์เวห์ พระเจ้า​แห่ง​อิสราเอล​ได้​มอบ​กฎ​นี้​ให้​กับ​อิสราเอล กษัตริย์​ได้​ให้​เอสรา​ทุกสิ่ง​ทุกอย่าง​ตาม​ที่​เขา​ขอ เพราะ​มือ​ของ​พระยาห์เวห์​พระเจ้า​ของเขา​คอย​ช่วยเหลือ​เขา 7 มี​ประชาชน​อิสราเอล​บางคน รวมทั้ง​นักบวช​บางคน พวก​ชาว​เลวี พวก​นักร้อง บรรดา​คน​เฝ้า​ประตู และ​พวก​ผู้รับใช้​ใน​วิหาร ได้​ขึ้น​มา​ที่​เมือง​เยรูซาเล็ม​ใน​ปี​ที่เจ็ด​ใน​รัชกาล​ของ​กษัตริย์​อารทาเซอร์ซีส 8 เอสรา​มา​ถึง​เมือง​เยรูซาเล็ม​ใน​เดือน​ที่​ห้า+ 7:8 เดือน​ที่​ห้า หมายถึง​เดือน​กรกฎาคม-สิงหาคม ปี 458 ก่อน​พระเยซู​มาเกิด ของ​ปี​ที่​เจ็ด ใน​รัชกาล​ของ​กษัตริย์​นี้ 9 เขา​ได้​เตรียม​ตัว​ที่​จะ​ออก​เดินทาง​จาก​บาบิโลน ใน​วัน​ที่​หนึ่ง​ของ​เดือน​แรก และ​ได้​มา​ถึง​เมือง​เยรูซาเล็ม​ใน​วัน​ที่​หนึ่ง​ของ​เดือน​ห้า เพราะ​มือ​ของ​พระเจ้า​คอย​ช่วยเหลือ​เขา 10 เพราะ​เอสรา​ได้​อุทิศตัว​ใน​การ​ศึกษา​กฎ​คำสอน​ของ​พระยาห์เวห์ ใน​การ​ทำตัว​ตาม​กฎนั้น และ​ใน​การ​สั่งสอน​กฎ​ระเบียบ​และ​กฎหมาย​ของ​พระองค์​ใน​อิสราเอล

จดหมาย​อารทาเซอร์ซีส​ถึง​เอสรา

11 นี่​คือ​สำเนา​จดหมาย ที่​กษัตริย์​อารทาเซอร์ซีส+ 7:11 กษัตริย์​อารทาเซอร์ซีส เป็น​กษัตริย์​แห่ง​เปอร์เซีย ปี 465-424 ก่อน​พระเยซู​มาเกิด พระองค์​เป็น​ลูกชาย​ของ​กษัตริย์​เซอร์ซีส มอบ​ให้​กับ​เอสรา ผู้​เป็น​นักบวช​และ​ครู​ผู้​รอบรู้​คำสอน​ของ​บัญญัติ​ของ​พระยาห์เวห์ และ​กฎ​ระเบียบ​ต่างๆ​ของ​พระองค์​ที่​มี​ไว้​สำหรับ​คน​อิสราเอล

12+ 7:12 ข้อนี้ ข้อความ​เปลี่ยน​จาก​ภาษา​ฮีบรู​ไป​เป็น​ภาษา​อารเมค จาก อารทาเซอร์ซีส ผู้​เป็น​กษัตริย์​เหนือ​กษัตริย์​ทั้งปวง

ถึง เอสรา ผู้​เป็น​นักบวช ครู​ผู้​รอบรู้​กฎ​ของ​พระเจ้า​แห่ง​ฟ้าสวรรค์

ขอให้​อยู่​เย็น​เป็น​สุข​ใน​ทุกเรื่อง

13 เรา​ขอ​สั่ง​ว่า ใคร​ก็ตาม​ใน​อาณาจักร​ของเรา ไม่ว่า​จะ​เป็น​ประชาชน​ของ​อิสราเอล หรือ​นักบวช​ของ​พวกเขา หรือ​ชาว​เลวี ที่​สมัครใจ​จะ​ไป​ยัง​เมือง​เยรูซาเล็ม​กับเจ้า ก็​ไปได้

14 เนื่องจาก​ตัวเรา​และ​ที่ปรึกษา​ทั้งเจ็ด​ของเรา​ได้​ส่ง​เจ้า​ไป เพื่อ​ไป​ดู​ว่า​ประชาชน​ของ​ยูดาห์​และ​เยรูซาเล็ม เชื่อฟัง​กฎ​แห่ง​พระเจ้า​ที่​อยู่​ใน​มือ​ของเจ้า​หรือไม่

15 เรา​และ​พวก​ที่ปรึกษา​ของเรา ก็​ยัง​ส่ง​เจ้า​ไป เพื่อ​ขน​เอา​เงิน​และ​ทองคำ​ที่​พวกเรา​สมัครใจ​มอบ​ให้​กับ​พระเจ้า​แห่ง​อิสราเอล ที่​มี​วิหาร​อยู่​ใน​เมือง​เยรูซาเล็ม 16 ให้​เจ้า​รวบรวม​เงิน​และ​ทองคำ​ทั้งหมด ที่​เจ้า​หา​มาได้​จาก​มณฑล​บาบิโลน พร้อม​กับ​พวก​ของถวาย ที่​ประชาชน​และ​พวก​นักบวช​เอา​มา​ให้​ด้วย​ความ​สมัครใจ สำหรับ​ถวาย​ให้​กับ​วิหาร​ของ​พระเจ้า​ใน​เมือง​เยรูซาเล็ม

17 และ​ด้วย​เงิน​นี้แหละ เจ้า​ต้อง​เอา​ไป​ซื้อ​พวก​วัว​ตัวผู้ แกะ​ตัวผู้ และ​ลูกแกะ รวมทั้ง​เครื่อง​บูชา​จาก​เมล็ดพืช​และ​เครื่อง​ดื่ม​บูชา และ​เจ้า​จะ​ต้อง​ถวาย​สิ่งต่างๆ​เหล่านี้​บน​แท่นบูชา​ใน​วิหาร​ของ​พระเจ้า​ของเจ้า​ใน​เมือง​เยรูซาเล็ม 18 ส่วน​เงิน​และ​ทองคำ​ที่​เหลือ​นั้น เจ้า​และ​พี่น้อง​ชาวยิว​ของเจ้า เห็นดี​เห็นชอบ​ที่​จะ​ทำ​ยังไง​ก็​ให้​ทำไป ให้​สอดคล้อง​กับ​ความ​ต้องการ​ของ​พระเจ้า​ของ​พวกเจ้า 19 เครื่องใช้​ต่างๆ​ที่​ได้​มอบ​ให้​กับ​เจ้า สำหรับ​การบูชา​ใน​วิหาร​ของ​พระเจ้า​ของเจ้า​นั้น ก็​ให้​เจ้า​เอา​ไป​วาง​ไว้​ต่อหน้า​พระเจ้า​แห่ง​เยรูซาเล็ม 20 ส่วน​สิ่ง​อื่นๆ​ที่เหลือ ที่​จำเป็น​สำหรับ​วิหาร​ของ​พระเจ้า​ของเจ้า​นั้น ก็​ตก​เป็น​หน้าที่​ของเจ้า​แล้ว​ที่​จะ​จัดหา​มา ก็​ให้​เจ้า​เบิก​จาก​เงินหลวง​ได้

21 นอก​จากนั้น​แล้ว เรา กษัตริย์​อารทาเซอร์ซีส ได้​ออก​คำสั่ง​นี้​ให้​กับ​ผู้​ดูแล​เงิน​กองคลัง​ทุกคน​ที่​อยู่​ใน​มณฑล​ฝั่ง​ตะวันตก​ของ​แม่น้ำ​ยูเฟรติส​ว่า​อย่างนี้ คือ​ไม่ว่า​เอสรา​ผู้​เป็น​นักบวช และ​ครู​ผู้​รอบรู้​กฎ​บัญญัติ​ของ​พระเจ้า​แห่ง​ฟ้าสวรรค์ จะ​ขอ​อะไร​จาก​เจ้า ก็​ให้​ทำ​ตามนั้น​อย่าง​รวดเร็ว​และ​อย่าง​เต็มที่ 22 ให้​ช่วย​ได้​มาก​ถึง​จำนวน​เงิน​สาม​ตัน​ครึ่ง ข้าว​สาลี เหล้าองุ่น​และ​น้ำมัน​มะกอก อย่าง​ละ​สองหมื่น​สองพัน​ลิตร ส่วน​เกลือ​ให้​ได้​ไม่อั้น 23 ไม่ว่า​พระเจ้า​แห่ง​ฟ้าสวรรค์​จะ​สั่ง​ให้​ทำ​อะไร ก็​ให้​เป็น​ไป​ตามนั้น​อย่าง​รวดเร็ว​และ​อย่าง​เต็มที่ สำหรับ​วิหาร​ของ​พระเจ้า​แห่ง​ฟ้าสวรรค์ เพื่อ​ว่า​ความ​โกรธ​ของ​พระเจ้า​จะ​ได้​ไม่​ตก​ลงมา​บน​อาณาจักร​ของเรา​ผู้​เป็น​กษัตริย์ และ​บน​พวก​ลูกชาย​ของเรา

24 เรา​ขอ​แจ้ง​ให้​พวกเจ้า​ทั้งหลาย​รู้​ว่า พวก​คน​เหล่านี้​ทั้งหมด​คือ พวก​นักบวช พวก​ชาว​เลวี พวก​นักร้อง พวก​คน​เฝ้า​ประตู พวก​ผู้รับใช้​ใน​วิหาร และ​คนรับใช้​อื่นๆ​ใน​วิหาร​ของ​พระเจ้า จะ​ไม่ต้อง​เสีย​เครื่อง​บรรณาการ ภาษี และ​ส่วย​ใดๆ​ทั้งสิ้น 25 ส่วน​ตัวเจ้า เอสรา ตาม​สติปัญญา​ของ​พระเจ้า​ของ​เจ้า ที่​เจ้า​มี​นั้น ก็​ให้​เจ้า​แต่งตั้ง​ผู้​พิพากษา และ​ผู้​ปกครอง ให้​มา​ตัดสิน​คน​ทั้งหมด​ที่​อยู่​ใน​มณฑล​ฝั่ง​ตะวันตก​ของ​แม่น้ำ​ยูเฟรติส ซึ่ง​หมายถึง​ทุกคน​ที่​รู้จัก​พวก​กฎ​ของ​พระเจ้า​ของเจ้า และ​เจ้า​ก็​ควร​ที่​จะ​สอน​คน​เหล่านั้น​ที่​ไม่​รู้จัก​กฎ​พวกนั้น​ด้วย 26 ใคร​ก็ตาม​ที่​ไม่​เชื่อฟัง​กฎ​ของ​พระเจ้า​ของเจ้า และ​กฏหมาย​ของ​กษัตริย์ ก็​ให้​เขา​ได้รับ​โทษ​อย่าง​รวดเร็ว​อย่าง​เต็มที่ ไม่ว่า​จะ​เป็น​โทษ​ตาย หรือ​เนรเทศ​ไป​อยู่​เมือง​อื่น หรือ​ยึดทรัพย์ หรือ​จำคุก ก็ตาม

เอสรา​สรรเสริญ​พระเจ้า

27+ 7:27 ข้อนี้ ตรงนี้ ต้นฉบับ​เปลี่ยน​จาก​อารเมค​มา​เป็น​ฮีบรู สรรเสริญ​พระยาห์เวห์ พระเจ้า​แห่ง​บรรพบุรุษ​ของ​พวกเรา ผู้​ทำ​ให้​กษัตริย์ มี​จิตใจ​ที่​อยาก​จะ​ให้​เกียรติ​กับ​วิหาร​ของ​พระยาห์เวห์​ใน​เมือง​เยรูซาเล็ม​อย่างนี้ 28 พระองค์​ได้​แสดง​ความรัก​ต่อ​ข้าพเจ้า ต่อหน้า​กษัตริย์ พวก​ที่ปรึกษา และ​ข้าราชการ​ชั้นสูง​ทั้งหลาย​ของ​กษัตริย์ เนื่อง​จาก​มือ​ของ​พระยาห์เวห์​พระเจ้า​ของ​ข้าพเจ้า​คอย​ช่วยเหลือ​ข้าพเจ้า ข้าพเจ้า​ถึง​มี​กำลังใจ​ที่​จะ​รวบรวม​พวก​ผู้นำ​จาก​ประชาชน​ของ​อิสราเอล​เพื่อ​เดินทาง​ขึ้น​ไป​ยัง​เมือง​เยรูซาเล็ม​กับ​ข้าพเจ้า

8

รายชื่อ​พวกผู้นำ​ที่​กลับมา​พร้อม​เอสรา

1 ต่อไปนี้​คือ​พวก​หัวหน้า​ครอบครัว และ​เชื้อสาย​ของ​พวกเขา ซึ่ง​เดินทาง​ออก​จาก​บาบิโลน​ไป​กับ​ข้าพเจ้า ใน​ช่วง​สมัย​ของ​กษัตริย์​อารทาเซอร์ซีส

2 จาก​คน​เหล่านั้น​ที่​สืบ​เชื้อสาย​จาก​ฟีเนหัส คือ​เกอร์โชม

จาก​คน​เหล่านั้น​ที่​สืบ​เชื้อสาย​จาก​อิธามาร์ คือ​ดาเนียล

จาก​คน​เหล่านั้น​ที่​สืบ​เชื้อสาย​จาก​ดาวิด คือ​ฮัทธัช 3 จาก​คน​เหล่านั้น​ที่​สืบ​เชื้อสาย​จาก​เชคานิยาห์

จาก​คน​เหล่านั้น​ที่​สืบ​เชื้อสาย​จาก​ปาโรช คือ​เศคาริยาห์

พร้อม​กับ​ชาย​ที่​ขึ้น​ทะเบียน​กับ​เขา​อีก​หนึ่งร้อย​ห้าสิบ​คน

4 จาก​คน​เหล่านั้น​ที่​สืบ​เชื้อสาย​จาก​ปาหัทโมอับ คือ​เอลีโฮนัย ลูกชาย​ของ​เศราหิยาห์

พร้อม​กับ​ชาย​ที่​อยู่​กับเขา​อีก​สองร้อย​คน

5 จาก​คน​เหล่านั้น​ที่​สืบ​เชื้อสาย​จาก​ศัทธู คือ​เชคานิยาห์​ลูกชาย​ของ​ยาฮาซีเอล

พร้อม​กับ​ชาย​ที่​อยู่​กับเขา​อีก​สามร้อย​คน

6 จาก​คน​เหล่านั้น​ที่​สืบ​เชื้อสาย​จาก​อาดีน คือ​เอเบค​ลูกชาย​ของ​โยนาธาน

พร้อม​กับ​ชาย​ที่​อยู่​กับเขา​อีก​ห้าสิบ​คน

7 จาก​คน​เหล่านั้น​ที่​สืบ​เชื้อสาย​จาก​เอลาม คือ​เยชายาห์​ลูกชาย​ของ​อาธาลิยาห์

พร้อม​กับ​ชาย​ที่​อยู่​กับเขา​อีก​เจ็ดสิบ​คน

8 จาก​คน​เหล่านั้น​ที่​สืบ​เชื้อสาย​จาก​เชฟาทิยาห์ คือ​เศบาดิยาห์​ลูกชาย​ของ​มีคาเอล

พร้อม​กับ​ชาย​ที่​อยู่​กับเขา​อีก​แปดสิบ​คน

9 จาก​คน​เหล่านั้น​ที่​สืบ​เชื้อสาย​จาก​โยอาบ คือ​โอบาดียาห์​ลูกชาย​ของ​เยฮีเอล

พร้อม​กับ​ชาย​ที่​อยู่​กับเขา​อีก​สองร้อย​สิบแปด​คน

10 จาก​คน​เหล่านั้น​ที่​สืบ​เชื้อสาย​จาก​บานี่ คือ​เชโลมิท​ลูกชาย​ของ​โยสิฟิยาห์

พร้อม​กับ​ชาย​ที่​อยู่​กับเขา​อีก​หนึ่งร้อย​หกสิบ​คน

11 จาก​คน​เหล่านั้น​ที่​สืบ​เชื้อสาย​จาก​เบบัย คือ​เศคาริยาห์​ลูกชาย​ของ​เบบัย

พร้อม​กับ​ชาย​ที่​อยู่​กับเขา​อีก​ยี่สิบแปด​คน

12 จาก​คน​เหล่านั้น​ที่​สืบ​เชื้อสาย​จาก​อัสกาด คือ โยฮานัน

ลูกชาย​ของ​ฮักคาทาน

พร้อม​กับ​ชาย​ที่​อยู่​กับเขา​อีก​หนึ่งร้อยสิบ​คน

13 จาก​คน​เหล่านั้น​ที่​สืบ​เชื้อสาย​จาก​อาโดนีคัม

พวก​สุดท้าย​ที่​ตาม​มา​ทีหลัง

มี​ชื่อ​ว่า​เอลีเฟเลท เยอูเอล และ​เชไมยาห์

พร้อม​กับ​ชาย​ที่​อยู่​กับ​พวกเขา​อีก​หกสิบ​คน

14 จาก​คน​เหล่านั้น​ที่​สืบ​เชื้อสาย​จาก​บิกวัย คือ อุธัย​และ​ศักเกอร์

พร้อม​กับ​ชาย​ที่​อยู่​กับ​พวกเขา​อีก​เจ็ดสิบ​คน

การกลับมา​เมือง​เยรูซาเล็ม

15 ข้าพเจ้า​รวบรวม​พวกเขา​ไว้​บริเวณ​แม่น้ำ​ที่​ไหล​ไป​สู่​อาหะวา พวกเรา​ตั้ง​ค่าย​อยู่​ที่นั่น​เป็น​เวลา​สามวัน ข้าพเจ้า​สำรวจ​ดู​ประชาชน​และ​พวก​นักบวช แต่​ไม่พบ​พวก​ชาว​เลวี​เลย​สักคน​ที่นั่น 16 ข้าพเจ้า​จึง​เรียก​คน​เหล่านี้​มาหา คือ

เอลีเยเซอร์ อารีเอล เชไมยาห์ เอลนาธัน ยารีบ เอลนาธัน นาธัน เศคาริยาห์ และ​เมชุลลาม ซึ่ง​เป็น​พวก​ผู้นำ พร้อม​ด้วย​โยยาริบ และ​เอลนาธัน ซึ่ง​เป็น​ผู้​มี​สติปัญญา​เฉียบ​แหลม 17 แล้ว​ข้าพเจ้า​ก็​ส่ง​พวกเขา​ไป​หา​อิดโด ซึ่ง​เป็น​หัวหน้า​ของ​สถานที่​ที่​มี​ชื่อ​ว่า คาสิเฟีย ข้าพเจ้า​บอก​พวกเขา​ว่า​ควร​จะ​พูด​อะไร​กับ​อิดโด​และ​พี่น้อง​ของเขา รวมทั้ง​พวก​ผู้รับใช้​ใน​วิหาร​ที่​อยู่​ใน​คาสิเฟีย เพื่อ​พวกเขา​จะได้​นำ​พวก​ผู้ช่วย​มา เพื่อ​รับใช้​ใน​วิหาร​ของ​พระเจ้า​ของเรา 18 เนื่องจาก​มือ​ของ​พระเจ้า​ของเรา​คอย​ช่วยเหลือ​เรา พวกเขา​จึง​ส่ง​ชาย​ที่​มี​ความ​เฉลียว​ฉลาด​คนหนึ่ง ชื่อ​เชเรบิยาห์ พร้อม​กับ​ลูกๆ​และ​พี่น้อง​ของเขา รวม​ทั้งหมด​สิบแปด​คน มา​ให้​กับ​พวกเรา เชเรบิยาห์ เป็น​ผู้​สืบ​ตระกูล​มา​จาก​มาห์ลี ที่​เป็น​ลูก​ของ​เลวี ที่​เป็น​ลูกชาย​ของ​อิสราเอล

19 พวกเขา​ยัง​ส่ง​ฮาชาบิยาห์ มา​พร้อม​กับ​เยชายาห์​จาก​ตระกูล​ของ​เมราวี พร้อม​ด้วย​พี่น้อง​และ​พวก​ลูกชาย​ของ​พวกเขา รวม​ทั้งหมด​ยี่สิบ​คน 20 พวกเขา​ยัง​ส่ง​ผู้รับใช้​ใน​วิหาร​มา​ให้​ด้วย รวม​สองร้อย​ยี่สิบ​คน กษัตริย์​ดาวิด​และ​พวก​เจ้านาย​ได้​แต่งตั้ง​บรรพบุรุษ​ของ​ผู้รับใช้​พวกนี้ ให้​เป็น​ผู้ช่วย​ของ​พวก​เลวี คน​ที่​มา​เหล่านี้​มี​รายชื่อ​บันทึก​ไว้​ทุกคน

21 ที่​ข้าง​แม่น้ำ​อาหะวา ข้าพเจ้า​ก็​ได้​ประกาศ​ให้​ถือศีล​อด​อาหาร เพื่อ​เรา​จะ​ได้​ถ่อมตัว​ลง​ต่อหน้า​พระเจ้า​ของเรา และ​ขอให้​พระองค์​ช่วย​ให้​พวกเรา​เดินทาง​ด้วย​ความ​ปลอดภัย สำหรับ​ตัว​เรา​เอง ลูกหลาน และ​ทรัพย์สิน​ทั้งหมด​ของ​พวกเรา 22 ข้าพเจ้า​อับอาย​ที่​จะ​ขอ​ทหาร​และ​ทหารม้า​จาก​กษัตริย์ เพื่อ​ปกป้อง​พวกเรา​จาก​ศัตรู​ใน​ระหว่าง​เดินทาง เพราะ​พวกเรา​ได้​พูด​กับ​กษัตริย์​ไปแล้ว​ว่า “มือ​ของ​พระเจ้า​ของเรา​คอย​ช่วยเหลือ​ทุกคน​ที่​แสวงหา​พระองค์ เพื่อ​ให้​พวกเขา​ปลอดภัย แต่​ฤทธิ์​อำนาจ​และ​ความ​โกรธ​ของ​พระองค์​จะ​ต่อต้าน​ทุกคน​ที่​ละทิ้ง​พระองค์” 23 ดังนั้น​เรา​จึง​อด​อาหาร​และ​อธิษฐาน​ต่อ​พระเจ้า เพื่อ​ขอให้​การ​เดินทาง​นี้​ปลอดภัย และ​พระองค์​ก็​ตอบ​คำ​อธิษฐาน​ของ​พวกเรา

24 แล้ว​ข้าพเจ้า​ได้​เลือก​ผู้นำ​นักบวช​มา​สิบสอง​คน พร้อม​กับ​เชเรบิยาห์ ฮาชาบิยาห์ และ​พี่น้อง​ของ​พวกเขา​อีก​สิบคน 25 แล้ว​ข้าพเจ้า​ก็​ชั่ง​เงิน ทองคำ พร้อม​ด้วย​เครื่องใช้​ต่างๆ​ให้​กับ​พวกเขา​ทั้ง​สิบสอง​คน ซึ่ง​เป็น​ของถวาย​สำหรับ​วิหาร​ของ​พระเจ้า​ของเรา ของ​พวกนี้​เป็น​ของ​ที่​กษัตริย์​และ​ที่ปรึกษา​ของ​พระองค์ รวมทั้ง​พวก​เจ้าหน้าที่ และ​ประชาชน​ทั้งหลาย​ของ​อิสราเอล​ที่​อยู่​ที่นั่น​ได้​ถวาย​ไว้ 26 สิ่ง​ที่​ข้าพเจ้า​ชั่ง​และ​มอบ​ให้​พวกเขา​ประกอบ​ด้วย เงิน​หนัก​ประมาณ​ยี่สิบสอง​ตัน เครื่องใช้​ที่​ทำ​ด้วย​เงิน​หนัก​ประมาณ​สาม​ตัน​ครึ่ง และ​ทองคำ​ประมาณ​สาม​ตัน​ครึ่ง 27 มี​ชาม​ทองคำ​ยี่สิบ​ใบ หนัก​แปด​กิโลกรัม​ครึ่ง และ​เครื่องใช้​สองชิ้น​ที่​ทำ​จาก​ทอง​สัมฤทธิ์​ขัดเงา​ชั้นดี ซึ่ง​มี​มูลค่า​เทียบเท่า​ทองคำ 28 แล้ว​ข้าพเจ้า​พูด​กับ​พวก​นักบวช​ว่า “พวกท่าน​ถูก​อุทิศ​ไว้​สำหรับ​พระยาห์เวห์ และ​ข้าวของ​เครื่องใช้​เหล่านี้ ก็​ถูก​อุทิศ​ไว้​สำหรับ​พระยาห์เวห์​ด้วย เงิน​และ​ทองคำ​พวกนี้​เป็น​ของ​ที่​คน​สมัครใจ​เอา​มา​ถวาย​ให้​กับ​พระยาห์เวห์ พระเจ้า​แห่ง​บรรพบุรุษ​ของเรา 29 ขอให้​เฝ้า​ระวัง​รักษา​สิ่งของ​เหล่านี้​ไว้​ให้ดี จนกว่า​จะ​ถึง​เวลา​ที่​ท่าน​ชั่ง​สิ่งของ​เหล่านี้ ต่อหน้า​พวก​หัวหน้า​ของ​เหล่า​นักบวช และ​ชาว​เลวี รวมทั้ง​หัวหน้า​ครอบครัว​ของ​อิสราเอล​ใน​เมือง​เยรูซาเล็ม ภายใน​ห้อง​ของ​วิหาร​ของ​พระยาห์เวห์”

30 ดังนั้น พวก​นักบวช​และ​พวก​ชาว​เลวี​จึง​รับ​เงิน​และ​ทองคำ รวมทั้ง​เครื่องใช้​ต่างๆ​ที่​ชั่ง​แล้ว และ​นำ​สิ่ง​เหล่านั้น​ไป​ยัง​วิหาร​ของ​พระเจ้า​ของเรา​ใน​เมือง​เยรูซาเล็ม

31 เรา​เดินทาง​ออก​จาก​บริเวณ​แม่น้ำ​อาหะวา ใน​วันที่​สิบสอง​ของ​เดือน​แรก+ 8:31 เดือน​แรก หมายถึง​เดือน​มีนาคม-เมษายน ปี 458 ก่อน​พระเยซู​มาเกิด เพื่อ​ไป​ยัง​เมือง​เยรูซาเล็ม มือ​ของ​พระเจ้า​ของเรา​คอย​ช่วยเหลือ​เรา และ​พระองค์​ช่วย​ปกป้อง​เรา​ให้​พ้น​จาก​เงื้อมมือ​ของ​ศัตรู​และ​พวก​โจร​ใน​ระหว่าง​ทาง 32 แล้ว​ใน​ที่สุด เรา​ก็​มา​ถึง​เมือง​เยรูซาเล็ม และ​ได้​หยุดพัก​อยู่​ที่นั่น​เป็น​เวลา​สามวัน 33 ใน​วัน​ที่​สี่​เรา​ได้​ชั่ง​เงิน​และ​ทองคำ รวมทั้ง​เครื่องใช้​ภายใน​วิหาร​ของ​พระเจ้า​ของเรา และ​มอบ​สิ่ง​เหล่านั้น​ไว้​ใน​มือ​ของ​เมเรโมท ลูกชาย​ของ​อุรียาห์ ผู้​เป็น​นักบวช และ​เอเลอาซาร์ ลูกชาย​ฟีเนหัส และ​คนอื่น​ที่​อยู่​กับ​พวกเขา​คือ ชาว​เลวี โยซาบาด​ลูกชาย​เยชูอา และ​โนอัดยาห์ ลูกชาย​บินนุย 34 ทุกสิ่ง​ทุกอย่าง​ได้รับ​การ​ตรวจสอบ ด้วย​การ​นับ​จำนวน​และ​การ​ชั่ง​น้ำหนัก แล้ว​จึง​บันทึก​น้ำหนัก​รวม​ทั้งหมด​ไว้​ใน​เวลานั้น

35 แล้ว​พวก​ชาวยิว​ที่​กลับ​จาก​การ​เป็น​เชลย ก็​ถวาย​เครื่อง​เผา​บูชา​ให้​กับ​พระเจ้า​ของ​อิสราเอล ประกอบ​ด้วย​วัว​ตัวผู้​สิบสอง​ตัว สำหรับ​อิสราเอล​ทั้งหมด แกะ​ตัวผู้​เก้าสิบหก​ตัว ลูกแกะ​เจ็ดสิบสอง​ตัว (และ​ถวาย​เครื่อง​บูชา​ชำระ​ล้าง​เป็น​แพะ​ตัวผู้​สิบสอง​ตัว) ทั้งหมด​นี้​เป็น​เครื่อง​เผา​บูชา​ที่​ถวาย​ให้​กับ​พระยาห์เวห์

36 พวกเขา​ยัง​ได้​ส่ง​มอบ​พวก​คำสั่ง​ของ​กษัตริย์ ให้​เจ้าหน้าที่​หลวง​ทั้งหลาย รวมทั้ง​พวก​เจ้าเมือง​มณฑล​ฝั่ง​ตะวันตก​ของ​แม่น้ำ​ยูเฟรติส แล้ว​เจ้าหน้าที่​และ​เจ้าเมือง​พวกนี้ ต่าง​ก็​สนับสนุน​ประชาชน​ของ​อิสราเอล และ​วิหาร​ของ​พระเจ้า

9

การแต่งงาน​กับ​คน​ที่​ไม่ใช่​ชาวยิว

1 หลังจาก​เหตุการณ์​เหล่านั้น​เสร็จสิ้น​ลง​แล้ว พวก​หัวหน้า​ก็​มา​พบ​ข้าพเจ้า​และ​พูด​ว่า “ประชาชน​ชาว​อิสราเอล พวก​นักบวช รวมทั้ง​ชาว​เลวี​ทั้งหลาย ไม่ได้​แยก​ตัวเอง​ออก​จาก​ชนชาติ​อื่นๆ​ใน​ดินแดน​ที่​อยู่​รอบๆ​เขา ชาว​อิสราเอล​ได้​ทำ​ใน​สิ่ง​ที่​น่ารังเกียจ​เหมือน​กับ​คน​เหล่านั้น คือ​ชาว​คานาอัน ชาว​ฮิตไทต์ ชาว​เปริสซี ชาว​เยบุส ชาว​อัมโมน ชาว​โมอับ ชาว​อียิปต์ และ​ชาว​อาโมไรต์ 2 เพราะ​คน​อิสราเอล ได้รับ​เอา​ลูกสาว​ของ​ชนชาติ​รอบข้าง​เหล่านั้น มา​เป็น​เมีย​ของ​พวกเขา​และ​ของ​พวก​ลูกชาย​ของ​พวกเขา​ด้วย และ​พวกเขา​ได้​ทำ​ให้​เชื้อสาย​ที่​อุทิศ​ไว้​สำหรับ​พระเจ้า ไป​ผสม​ปนเป​กับ​ชนชาติ​อื่น​ที่​อยู่​ใน​ดินแดน​แถบนั้น พวก​เจ้าหน้าที่​และ​พวก​หัวหน้า​เป็น​ผู้​เริ่ม​ลงมือ​ทำ​ก่อน ซึ่ง​เป็น​การ​ไม่​ซื่อสัตย์​ต่อ​พระเจ้า” 3 เมื่อ​ข้าพเจ้า​ได้ยิน​เรื่อง​นี้ ข้าพเจ้า​ได้​ฉีก​ทั้ง​เสื้อ​และ​เสื้อคลุม​ของ​ข้าพเจ้า และ​ดึง​ผม​และ​เครา​ของ​ตัวเอง แล้ว​นั่ง​ตกตะลึง​อย่าง​มาก 4 ทุกคน​ที่​สั่นเทิ้ม​เมื่อ​ได้ยิน​ถ้อยคำ​ของ​พระเจ้า​แห่ง​อิสราเอล ก็​มาหา​ข้าพเจ้า เพราะ​ประชาชน​ที่​ได้​กลับ​จาก​การ​เป็น​เชลย​นั้น​ไม่​สัตย์ซื่อ​ต่อ​พระเจ้า ข้าพเจ้า​นั่ง​ตกตะลึง​อยู่ จนถึง​เวลา​ถวาย​เครื่อง​บูชา​ตอนเย็น

5 เมื่อ​ได้​เวลา​ถวาย​เครื่อง​บูชา​ตอนเย็น ข้าพเจ้า​ลุกขึ้น​จาก​ตรง​ที่​ข้าพเจ้า​นั่ง​ด้วย​ความ​อับอาย พร้อม​กับ​เสื้อ​และ​เสื้อคลุม​ที่​ฉีก​ขาด ข้าพเจ้า​คุกเข่า​ลง​กราบ และ​ยื่น​มือ​ทั้งสอง​ขึ้น​ต่อ​พระยาห์เวห์ พระเจ้า​ของ​ข้าพเจ้า 6 และ​พูด​ว่า

“ข้าแต่​พระเจ้า​ของ​ข้าพเจ้า ข้าพเจ้า​รู้สึก​อับอาย​และ​ละอายใจ​เกิน​กว่า​จะ​สู้หน้า​พระองค์​ได้ ข้าแต่​พระเจ้า บาป​ของ​พวกเรา​ได้​เพิ่ม​มากขึ้น​จน​สูง​ท่วมหัว​ของ​พวกเรา​แล้ว และ​ความผิด​ของเรา ก็​พอกพูน​มาก​จนถึง​สวรรค์​แล้ว 7 ตั้งแต่​สมัย​บรรพบุรุษ​ของ​พวกเรา​มา​จนถึง​ทุกวันนี้ เรา​มี​ความผิด​ที่​ร้ายแรง​มาก และ​เพราะ​บาป​ของเรา พวกเรา รวมทั้ง​พวก​กษัตริย์​ของเรา และ​พวก​นักบวช​ของเรา​ต้อง​ตก​ไป​อยู่​ใน​กำมือ​ของ​พวก​กษัตริย์​ต่างชาติ​ทั้งหลาย ถูก​ดาบ​ฆ่าฟัน ถูก​จับ​ไป​เป็น​เชลย ถูก​ปล้น และ​ได้รับ​ความ​อับอาย​ขายหน้า​จนถึง​ทุกวันนี้

8 แต่แล้ว​ใน​ช่วง​ระยะ​เวลา​อัน​สั้น พระยาห์เวห์ พระเจ้า​ของเรา​ก็​ได้​แสดง​ความ​เมตตา​ต่อเรา โดย​ยอม​ให้​พวกเรา​บางคน​หลุดพ้น​จาก​การ​เป็น​เชลย และ​มอบ​สถานที่​ที่​ปลอดภัย​ให้​กับเรา ซึ่ง​เป็น​สถานที่​ศักดิ์สิทธิ์​ของ​พระองค์ ดังนั้น​พระเจ้า​ของเรา​จึง​ให้​ความหวัง​ใหม่​กับ​เรา และ​ได้​ช่วยกู้​พวกเรา​บางคน​ให้​พ้น​จาก​การ​เป็น​เชลย​และ​ให้​เริ่มต้น​ชีวิต​ใหม่ 9 ใช่แล้ว เรา​เป็น​ทาส​กัน แต่​พระเจ้า​ของ​พวกเรา​ก็​ไม่ได้​ทอดทิ้ง​เรา ใน​ขณะที่​เรา​ตก​เป็น​ทาส​นั้น พระองค์​ได้​แสดง​ความรัก​ต่อเรา ต่อหน้า​พวก​กษัตริย์​แห่ง​เปอร์เซีย ด้วย​การ​มอบ​ชีวิต​ใหม่​ให้​กับ​พวกเรา โดย​ให้​สร้าง​วิหาร​ของ​พระเจ้า​ของเรา​ขึ้น​มา​ใหม่ และ​ให้​ซ่อมแซม​ส่วน​ที่​ปรัก​หักพัง รวมทั้ง​ให้​เรา​ได้รับ​ความ​คุ้มครอง+ 9:9 ความ​คุ้มครอง แปล​ตรงๆ​ได้​ว่า “กำแพง” แต่​ใน​ที่นี้​หมายถึง​ความ​คุ้มครอง ที่​ได้รับ​จาก​การ​สนับสนุน​ของ​เจ้าหน้าที่​ชาว​เปอร์เซีย ไม่ได้​หมายถึง​ตัว​กำแพง​เมือง​จริงๆ ใน​ยูดาห์​และ​ใน​เยรูซาเล็ม

10 แต่​บัดนี้ พระเจ้า​ของเรา พวกเรา​จะ​พูด​อะไร​ได้อีก​หลังจาก​เกิด​เรื่องนี้​ขึ้น​แล้ว เนื่องจาก​เรา​ได้​ทอดทิ้ง​กฎ​บัญญัติ​ของ​พระองค์ 11 ที่​พระองค์​ได้​ให้​ผ่าน​มา​ทาง​มือ​ของ​พวก​ผู้รับใช้​ของ​พระองค์ คือ​พวก​ผู้พูด​แทน​พระองค์ เมื่อ​พระองค์​พูด​ว่า ‘แผ่นดิน​ที่​พวกเจ้า​กำลัง​เข้า​ไป​เป็น​เจ้าของ คือ​แผ่นดิน​ที่​เคย​เสื่อม​เสีย เนื่องจาก​การ​กระทำ​อัน​ชั่วร้าย​ของ​ประชาชน​ที่​อาศัย​อยู่​ที่นั่น แผ่นดิน​จึง​ถูก​ทำลาย​ไป เพราะ​การ​กระทำ​อัน​น่า​ขยะแขยง​ที่​พวกเขา​ได้​ทำ พวกเขา​ได้​ทำ​ให้​แผ่นดิน​เต็ม​ไปด้วย​การ​กระทำ​อัน​สกปรก​ทั้งหลาย​ของ​พวกเขา​จาก​ด้านนี้​ไป​สุด​อีก​ด้าน​หนึ่ง 12 ดังนั้น​อย่า​ได้​ยก​ลูกสาว​ของเจ้า​ให้​ไป​เป็น​เมีย​ลูกชาย​พวกนั้น และ​อย่า​ได้รับ​ลูกสาว​ของ​พวกนั้น​มา​เป็น​เมีย​ของ​ลูกชาย​เจ้า​ด้วย และ​อย่า​ได้​ส่งเสริม​ให้​พวกนั้น​อยู่ดี​มีสุข หรือ​เจริญ​รุ่งเรือง เพื่อ​เจ้า​ทั้งหลาย​จะได้​แข็งแรง และ​ได้​กิน​สิ่งดีๆ​จาก​แผ่นดิน และ​พวกเจ้า​จะได้​สืบทอด​มรดก​นี้​ให้​กับ​ลูกหลาน​ตลอดไป’

13 หลังจาก​เรื่อง​เหล่านี้​เกิดขึ้น​กับเรา เพราะ​การ​กระทำ​อัน​ชั่วร้าย​และ​ความผิด​อัน​ใหญ่หลวง​ของเรา ถึงแม้​ว่า​พระองค์ พระเจ้า​ของเรา​ได้​ลงโทษ​เรา​น้อย​กว่า​ที่​เรา​สมควร​จะ​ได้รับ​สำหรับ​บาป​ของเรา แล้ว​ใน​เมื่อ​พระองค์​ได้​ให้​พวกเรา​มี​กลุ่ม​ที่​เหลือ​รอด​อย่างนี้ 14 เรา​ยัง​จะ​กลับ​ไป​หัก​ข้อ​บัญญัติ​ของ​พระองค์​อีกหรือ เรา​ยัง​จะ​ไป​แต่งงาน​กับ​ชนชาติ​ต่างๆ​ที่​ทำ​สิ่ง​น่า​ขยะแขยง​เหล่านี้​อีกหรือ ถ้า​ทำ​อย่างนั้น พระองค์​คง​จะ​โกรธ​เรา และ​ทำลาย​เรา​จน​ไม่มี​ใคร​เหลือ​รอด​เลย​สักคน​ใช่ไหม​พระองค์

15 ข้าแต่​พระยาห์เวห์ พระเจ้า​แห่ง​อิสราเอล พระองค์​ช่าง​ดีนัก​ที่​ปล่อย​ให้​เรา​เป็น​กลุ่ม​ที่​เหลือ​รอด​จนถึง​วันนี้ เรา​อยู่​ต่อหน้า​พระองค์​ด้วย​ความผิด​ของเรา ความผิด​นี้​ทำ​ให้​เรา​ไม่​สามารถ​ยืน​อยู่​ต่อหน้า​พระองค์​ใน​ฐานะ​ผู้​บริสุทธิ์​ได้”

10

ประชาชน​สารภาพ​บาป​ของ​ตนเอง

1 ใน​ขณะที่​เอสรา​อธิษฐาน​และ​สารภาพ​บาป พร้อม​ทั้ง​ร้องไห้​และ​ทิ้งตัว​ลง​ต่อหน้า​วิหาร​ของ​พระเจ้า ได้​มี​ชาว​อิสราเอล ฝูงชน​ใหญ่​มี​ทั้ง​ชาย​หญิง และ​เด็ก เข้า​มาหา​เขา ประชาชน​ต่าง​พา​กัน​ร้องไห้​ด้วย​ความ​ขมขื่น 2 เชคานิยาห์ ลูกชาย​ของ​เยฮีเอล ซึ่ง​เป็น​ผู้​สืบทอด​ตระกูล​หนึ่ง​ของ​เอลาม ได้​พูด​กับ​เอสรา​ว่า “พวกเรา​ไม่​ซื่อสัตย์​ต่อ​พระเจ้า​ของเรา ที่​ไป​แต่งงาน​กับ​หญิง​ต่างชาติ​จาก​ชนชาติ​ต่างๆ​ที่​อยู่​ใน​แผ่นดิน​นี้ แต่​ตอนนี้​ยังคง​มี​ความหวัง​ให้​อิสราเอล​ใน​เรื่องนี้​อยู่ 3 ดังนั้น ขอให้​พวกเรา​ทำ​ข้อตกลง​กับ​พระเจ้า​ของเรา​ว่า จะ​ส่ง​ภรรยา​เหล่านี้​และ​ลูกๆ​ของ​พวกเขา​กลับไป​ตาม​คำแนะนำ​ของ​เอสรา​ผู้​เป็น​เจ้านาย​ของ​ข้าพเจ้า และ​ตาม​คำแนะนำ​ของ​คน​อื่นๆ​ที่​สั่นเทิ้ม​เมื่อ​ฟัง​คำสั่ง​ของ​พระเจ้า​ของเรา ดังนั้น​ขอให้​มัน​เป็น​ไป​ตาม​กฎ​เถิด 4 ลุกขึ้น​เพราะ​เรื่องนี้​เป็น​ความ​รับผิดชอบ​ของ​ท่าน แล้ว​เรา​จะ​สนับสนุน​ท่าน ให้​มี​ความกล้า​และ​ลงมือ​ทำ​เถิด”

5 เอสรา​ก็​ลุกขึ้น และ​เขา​ทำ​ให้​พวก​หัวหน้า​นักบวช พวก​ชาว​เลวี และ​ชาว​อิสราเอล​ทั้งหมด​สัญญา​ว่า​จะ​ทำ​ตาม​คำแนะนำ​ดังกล่าว​นี้ แล้ว​พวกเขา​ก็​ให้​สัญญา​ว่า​จะ​ทำ​ตามนั้น 6 เอสรา​ได้​ออก​ไป​จาก​หน้า​วิหาร​ของ​พระเจ้า แล้ว​เข้า​ไป​ใน​ห้อง​ของ​เยโฮฮานัน​ลูกชาย​ของ​เอลียาชีบ แล้ว​เขา​ก็​นอน​ค้างคืน​ที่นั่น+ 10:6 แล้ว​เขา​ก็​นอน​ค้างคืน​ที่นั่น คำนี้​อยู่​ใน​ฉบับ​แปล​กรีก​โบราณ ฉบับ​ฮีบรู​ที่​นิยม​ใช้กัน​เขียน​ว่า แล้ว​เขา​ก็​ไป เอสรา​ไม่ได้​กิน​ขนมปัง​หรือ​ดื่มน้ำ​เลย​ที่นั่น เนื่องจาก​เขา​ยัง​เศร้าโศก​เรื่อง​ความ​ไม่​ซื่อสัตย์​ของ​พวก​ที่​กลับ​มา​จาก​การ​เป็น​เชลย 7 พวกเขา​ประกาศ​ไป​ทั่ว​ยูดาห์​และ​เมือง​เยรูซาเล็ม ให้​ทุกคน​ที่​กลับ​จาก​การ​เป็น​เชลย​มา​รวมตัว​กัน​ใน​เมือง​เยรูซาเล็ม 8 ใคร​ก็ตาม​ที่​ไม่​มา​ภายใน​สามวัน​จะ​ถูก​ยึดทรัพย์​ที่​มี​ทั้งหมด และ​ถูก​แยก​ออก​จาก​สังคม​ของ​ผู้ที่​กลับ​มา​จาก​การ​เป็น​เชลย​ตาม​ที่​พวก​เจ้าหน้าที่​และ​พวก​ผู้ใหญ่​ได้​ตัดสินใจ​ไว้

9 ดังนั้น​ชาย​ทุกคน​ของ​ยูดาห์​และ​เบนยามิน ก็​มา​รวมตัว​กัน​ใน​เมือง​เยรูซาเล็ม​ภายใน​สามวัน ใน​วัน​ที่​ยี่สิบ​ของ​เดือน​ที่​เก้า+ 10:9 เดือน​ที่​เก้า หมายถึง​เดือน​พฤศจิกายน-ธันวาคม ทุกคน​นั่ง​อยู่​ที่​ลาน​ของ​วิหาร​แห่ง​พระเจ้า แต่ละคน​ต่าง​สั่นเทิ้ม​เพราะ​เรื่องนี้ และ​เพราะ​ฝน​ตก​หนัก 10 แล้ว​เอสรา​ผู้​เป็น​นักบวช​ก็​ยืน​ขึ้น​และ​พูด​กับ​พวกเขา​ว่า “พวก​ท่าน​ไม่​ซื่อสัตย์​ที่​ไป​แต่งงาน​กับ​หญิง​ต่างชาติ จึง​เพิ่ม​ความผิด​ให้​กับ​อิสราเอล 11 ดังนั้น ตอนนี้​ให้​สารภาพ​ต่อ​พระยาห์เวห์ พระเจ้า​ของ​บรรพบุรุษ​ของเรา และ​ทำ​ตาม​ที่​พระองค์​ต้องการ นั่น​คือ ให้​แยกตัว​ออก​จาก​ชนชาติ​อื่นๆ​ของ​แผ่นดิน​นี้ และ​ไป​จาก​พวก​ภรรยา​ต่างชาติ​ของ​ท่าน​ซะ”

12 ที่​ชุมนุม​ทั้งหมด​ต่าง​ตอบรับ​เสียง​ดัง​ว่า “ถูกต้อง​แล้ว เรา​ต้อง​ทำ​ตาม​ที่​ท่าน​พูด 13 แต่​มี​คน​มากมาย​ที่นี่ และ​ตอนนี้​ก็​เป็น​หน้าฝน เรา​จึง​ไม่​สามารถ​ยืน​อยู่​ข้างนอก​นี้​ได้ และ​งานนี้​ก็​ไม่ใช่​งาน​ที่​จะ​ทำ​ให้​เสร็จ​ได้​ใน​วัน​สองวัน เพราะ​เรา​ได้​ทำ​บาป​อัน​ยิ่งใหญ่​ใน​เรื่องนี้ 14 ขอให้​หัวหน้า​ของเรา​ยืน​เป็น​ตัวแทน​ที่​ชุมนุม​ทั้งหมด​นี้ และ​ให้​ทุกคน​ใน​เมือง​ของเรา​ที่​แต่งงาน​กับ​หญิง​ต่างชาติ มา​ตาม​นัด​ที่​กำหนด​ไว้ โดย​มี​พวก​ผู้ใหญ่​ของ​แต่ละ​เมือง รวมทั้ง​พวก​ผู้​พิพากษา​มา​กับ​พวกเขา​ด้วย จนกว่า​ความ​โกรธ​ที่​เผาผลาญ​ของ​พระเจ้า​ของเรา​ใน​เรื่องนี้​จะ​หัน​ไป​จาก​พวกเรา”

15 มี​แต่​โยนาธาน ลูกชาย​ของ​อาสาเฮล และ​ยาไซอาห์ ลูกชาย​ของ​ทิกวาห์​เท่านั้น​ที่​ไม่​เห็นด้วย​กับ​เรื่องนี้ และ​เมชุลลาม และ​ชับเบธัย ผู้​เป็น​ชาว​เลวี​สนับสนุน​พวกเขา

16 แล้ว​พวก​ที่​กลับ​มา​จาก​การ​เป็น​เชลย​ก็​ทำ​ตามนั้น นักบวช​เอสรา จึง​คัดเลือก​พวก​ผู้ชาย​บางคน​ที่​เป็น​หัวหน้า​ครอบครัว เพื่อ​เป็น​ตัวแทน​ให้​ครอบครัว​ของ​พวกเขา และ​ให้​พวกเขา​ทั้งหมด​ถูก​ระบุ​ตาม​ชื่อ ใน​วันแรก​ของ​เดือน​ที่​สิบ+ 10:16 เดือน​ที่​สิบ หมายถึง​เดือน​ธันวาคม-มกราคม พวกเขา​ก็​ได้​นั่งลง​เพื่อ​ตรวจสอบ​เกี่ยวกับ​เรื่องนี้ 17 พวกเขา​จัดการ​กับ​ชาย​ทุกคน​ที่​แต่งงาน​กับ​หญิง​ต่างชาติ​เสร็จ​เรียบร้อย ใน​วัน​ที่​หนึ่ง​ของ​เดือน​แรก+ 10:17 เดือน​แรก หมายถึง​เดือน​มีนาคม-เมษายน ของ​ปี

รายชื่อ​ชาย​ที่​แต่งงาน​กับ​หญิง​ต่างชาติ

18 รายชื่อ​ผู้​สืบ​ตระกูล​ของ​นักบวช ที่​ได้​แต่งงาน​กับ​หญิง​ต่างชาติ​มี​ดังนี้

รายชื่อ​จาก​ผู้​สืบ​ตระกูล​ของ​เยชูอา ลูกชาย​ของ​โยซาดัก และ​พี่น้อง​ของเขา​คือ มาอาเสอาห์ เอลีเยเซอร์ ยารีบ และ​เกดาลิยาห์ 19 (พวกเขา​ทุกคน​สัญญา​ว่า จะ​หย่า​กับ​ภรรยา​ของตน และ​พวกเขา​แต่ละคน​ได้​มอบ​แกะ​ตัวผู้​จาก​ฝูง เป็น​ของถวาย​ชดเชย​สำหรับ​ความผิด​ของเขา)

20 จาก​ผู้​สืบ​ตระกูล​ของ​อิมเมอร์ มี ฮานานี และ​เศบาดิยาห์

21 จาก​ผู้​สืบ​ตระกูล​ของ​ฮาริม มี มาอาเสอาห์ เอลียาห์ เชไมอาห์ เยฮีเอล และ​อุสซียาห์

22 จาก​ผู้​สืบ​ตระกูล​ของ​ปาชเฮอร์ มี เอลีโอเอนัย มาอาเสอาห์ อิชมาเอล เนธันเอล โยซาบาด และ เอลาสาห์

23 จาก​ชน​ชาว​เลวี มี

โยซาบาด ชิเมอี เคลายาห์ (นั่น​คือ เคลิทา) เปธาหิยาห์ ยูดาห์ และ​เอลีเยเซอร์

24 จาก​พวก​นักร้อง มี เอลียาชีบ

จาก​คน​เฝ้า​ประตู​มี ชัลลูม เทเลม และ​อุรี

25 แล้ว​ส่วน​ชาว​อิสราเอล​ที่เหลือ ประกอบ​ด้วย

จาก​ผู้​สืบ​ตระกูล​ของ​ปาโรช มี รามียาห์ อิสซียาห์ มัคคิยาห์ มิยามิน เอเลอาซาร์ มัคคีอาห์ และ​เบไนยาห์

26 จาก​ผู้​สืบ​ตระกูล​ของ​เอลาม มี มัทธานิยาห์ เศคาริยาห์ เยฮีเอล อับดี เยเรโมท และ​เอลียาห์

27 จาก​ผู้​สืบ​ตระกูล​ของ​ศัทธู มี เอลีโอเอนัย เอลียาชีบ มัทธานิยาห์ เยเรโมท ศาบาด และ​อาซีซา

28 จาก​ผู้​สืบ​ตระกูล​ของ​เบบัย มี เยโฮฮานัน ฮานันยาห์ ศับบัย และ​อัทลัย

29 จาก​ผู้​สืบ​ตระกูล​ของ​บานี มี เมชุลลาม มัลลูค อาดายาห์ ยาชูบ เชอัล และ เยเรโมท

30 จาก​ผู้​สืบ​ตระกูล​ของ​ปาหัทโมอับ มี อัดนา เคลาล เบไนยาห์ มาอาเสอาห์ มัทธานิยาห์ เบซาเลล บินนุย และ มนัสเสห์

31 จาก​ผู้​สืบ​ตระกูล​ของ​ฮาริม มี เอลีเยเซอร์ อิสชีอาห์ มัลคิยาห์ เชไมอาห์ ชิเมโอน 32 เบนยามิน มัลลูค และ​เชมาริยาห์

33 จาก​ผู้​สืบ​ตระกูล​ของ​ฮาชูม มี มัทเธนัย มัทธัตตาห์ ศาบาด เอลีเฟเลท เยเรมัย มนัสเสห์ และ​ชิเมอี

34 จาก​ผู้​สืบ​ตระกูล​ของ​บานี มี มาอาดัย อัมราม อูเอล 35 เบไนยาห์ เบดัยยาห์ เคลุฮี 36 วานิยาห์ เมเรโมท เอลียาชีบ 37 มัทธานิยาห์ มัทเธนัย และ​ยาอาสุ

38 จาก​ผู้​สืบ​ตระกูล​ของ​บินนุย มี ชิเมอี 39 เชเลมิยาห์ นาธัน อาดายาห์ 40 มัคนาเดบัย ชาชัย ชารัย 41 อาซาเรล เชเลมิยาห์ เชมาริยาห์ 42 ชัลลูม อามาริยาห์ และ​โยเซฟ

43 จาก​ผู้​สืบ​ตระกูล​ของ​เนโบ มี เยอีเอล มัททีธิยาห์ ศาบาด เศบินา ยาดดัย โยเอล และ​เบไนยาห์

44 คน​เหล่านี้​ได้​แต่งงาน​กับ​หญิง​ต่างชาติ โดย​บางคน​มี​ลูก​กับ​ภรรยา​เหล่านั้น​ของ​พวกเขา​ด้วย