เนหะมียาห์

คำนำ

ใน​พระคัมภีร์​ฮีบรู​และ​พระคัมภีร์​ฉบับ​แปล​กรีก​โบราณ ได้​รวม​หนังสือ​เอสรา​กับ​หนังสือ​เนหะมียาห์​เข้า​เป็น​เล่ม​เดียวกัน

เนหะมียาห์ บทที่ 1-7: ใน​ปี 444 ก่อน ค.ศ. เนหะมียาห์​คน​ชิม​เหล้า​องุ่น​ของ​กษัตริย์​เปอร์เซีย​ได้รับ​อนุญาต​ให้​กลับ​ไป​สร้าง​กำแพง​เมือง​เยรูซาเล็ม เขา​นำ​ชาวยิว​อีก​ชุดหนึ่ง​กลับ​เยรูซาเล็ม แล้ว​สร้าง​กำแพง​เมือง​ขึ้นมา​ใหม่ ทั้งๆที่​มี​หลาย​คน​ต่อต้าน​เขา เขา​จัดการ​เรื่อง​ปัญหา​หนี้สิน เขา​ช่วยเหลือ​ผู้อื่น​ด้วย​ใจ​กว้างขวาง และ​เขา​ไม่​เก็บ​ภาษี​เหมือน​กับ​ที่​เจ้าเมือง​คน​ก่อนๆ​เคย​เก็บ

เนหะมียาห์ บทที่ 8-10: เอสรา​อ่าน​คำ​สั่งสอน​ของ​โมเสส​ให้​ประชาชน​ฟัง แล้ว​พวกเขา​ส่วนใหญ่​ตั้งอก​ตั้งใจ​ทำ​ตาม​คำสั่ง​เหล่านั้น ใน​เนหะมียาห์​บทที่ 9 สรุป​เหตุการณ์​ใน​พระคัมภีร์​เดิม​ได้​อย่าง​ดีเยี่ยม

เนหะมียาห์ บทที่ 11-13: สามบท​สุดท้าย​นี้​พูดถึง​สิ่งอื่นๆ​ที่​เนหะมียาห์​จัดการ เพื่อ​ให้​สังคม​ชาวยิว​ตั้ง​มั่นคง สัตย์ซื่อ​กับ​พระเจ้า​และ​นมัสการ​พระเจ้า​อย่าง​ถูกต้อง ใน​ปี 433 ก่อน ค.ศ. เขา​กลับมา​ที่​เมือง​เยรูซาเล็ม​อีกครั้ง แล้ว​ต่อต้าน​อิทธิพล​ของ​บางคน​ที่​ไม่​สัตย์ซื่อ​กับ​พระเจ้า

1

คำ​อธิษฐาน​ของ​เนหะมียาห์

1 นี่​คือ​คำพูด​ของ​เนหะมียาห์ ลูกชาย​ของ​ฮาคาลิยาห์

ใน​เดือน​คิสเลฟ ปี​ที่​ยี่สิบ+ 1:1 คิสเลฟ … ปี​ที่​ยี่สิบ คง​หมายถึง​ปี​ที่​ยี่สิบ ที่​กษัตริย์​อารทาเซอร์ซีส​ที่หนึ่ง เป็น​กษัตริย์​ของ​เปอร์เซีย ประมาณ​เดือน​ธันวาคม ปี 446 ก่อน​พระเยซู​มาเกิด แห่ง​รัชกาล​ของ​กษัตริย์​อารทาเซอร์ซีส+ 1:1 กษัตริย์​อารทาเซอร์ซีส เป็น​กษัตริย์​ของ​เปอร์เซีย​ช่วง​ประมาณ​ปี 465-424 ก่อน​พระเยซู​มาเกิด พระองค์​เป็น​ลูกชาย​ของ​กษัตริย์​เซอร์ซีส ขณะที่​ผม​อยู่​ใน​เขตวัง​เมือง​สุสา+ 1:1 สุสา กษัตริย์​แห่ง​เปอร์เซีย มี​พระราชวัง​ฤดูหนาว​อยู่​ที่​เขตวัง หรือ​ป้อม​ใน​เมือง​สุสา2 ฮานานี​พี่น้อง​ของผม​คนหนึ่ง กับ​ชาย​บางคน​จาก​ยูดาห์​ได้​เข้ามา​พบผม ผม​ได้​ถาม​พวกเขา​ถึง​พวกยิว​ที่​เหลืออยู่​ที่​หนีรอด​มา ไม่​ตก​เป็น​เชลย และ​ได้​ถาม​เกี่ยวกับ​เมือง​เยรูซาเล็ม

3 พวกเขา​บอก​ผม​ว่า “คน​เหล่านั้น​ที่​อยู่​ใน​ยูดาห์ ที่​หนีรอด​มา ไม่​ตก​เป็น​เชลย​นั้น​กำลัง​ลำบาก​และ​อับอาย​มาก เพราะ​กำแพง​เมือง​เยรูซาเล็ม​ได้​พังลง และ​ประตู​เมือง​ต่างๆ​ก็​ถูกเผา”

4 เมื่อ​ผม​ได้​ฟัง​อย่างนั้น ก็​ทรุดตัว​ลง​นั่ง​ร้องไห้ และ​ไว้ทุกข์​อยู่​หลายวัน ผม​ได้​อด​อาหาร​พร้อม​กับ​อธิษฐาน​ต่อหน้า​พระเจ้า​แห่ง​สวรรค์ 5 ผม​พูด​ว่า

“ข้าแต่​พระยาห์เวห์ พระเจ้า​แห่ง​สวรรค์ พระเจ้า​ผู้ยิ่งใหญ่​และ​น่า​เกรงขาม พระองค์​ผู้รักษา​คำมั่น​สัญญา​อย่าง​สัตย์ซื่อ​กับ​คน​เหล่านั้น​ที่​รัก​พระองค์ และ​เชื่อฟัง​คำสั่ง​ต่างๆ​ของ​พระองค์

6 ขอให้​หู​ของ​พระองค์​รับฟัง​และ​ตา​เปิด​ออก เพื่อ​ฟัง​คำ​อธิษฐาน​ของ​ผู้รับใช้​ของ​พระองค์ ตอนนี้​ข้าพเจ้า​กำลัง​อธิษฐาน​ต่อหน้า​พระองค์​ทั้งวัน​ทั้งคืน สำหรับ​คน​อิสราเอล​ผู้รับใช้​ของ​พระองค์ และ​ข้าพเจ้า​กำลัง​สารภาพ​ความบาป​ทั้งหลาย​ของ​คน​อิสราเอล ที่​พวกเรา​ได้​ทำ​ต่อ​พระองค์ แม้แต่​ข้าพเจ้า​และ​ครอบครัว​ของ​ข้าพเจ้า​ก็​บาป​ด้วย 7 พวกเรา​ชาว​อิสราเอล​ได้​ทำตัว​ชั่วช้า​มาก​ต่อ​พระองค์ และ​พวกเรา​ก็​ไม่​เชื่อฟัง​พวก​คำสั่ง บัญญัติ และ​กฎ​ทั้งหลาย​ที่​พระองค์​ให้ไว้​กับ​โมเสส ผู้รับใช้​ของ​พระองค์

8 ขอ​พระองค์​ระลึก​ถึง​คำพูด​ที่​พระองค์​ให้​ไว้​กับ​โมเสส​ผู้รับใช้​ของ​พระองค์ คือ​ตอน​ที่​พระองค์​พูด​ว่า ‘ถ้า​พวกเจ้า​ไม่​ซื่อสัตย์​ต่อ​เรา เรา​จะ​ทำ​ให้​พวกเจ้า​กระจัด​กระจาย​ไป​อยู่​ตาม​ชนชาติ​ต่างๆ 9 แต่​ถ้า​พวกเจ้า​หัน​กลับ​มาหา​เรา และ​ทำ​ตาม​คำสั่ง​ต่างๆ​ของเรา​อย่าง​เคร่งครัด เมื่อนั้น​ถึงแม้​พวกเจ้า​ที่​ถูก​จับ​ไป​เป็นเชลย​จะ​กระจัด​กระจาย​ไป​อยู่​ถึง​สุด​ขอบฟ้า เรา​ก็​จะ​รวบรวม​พวกเจ้า​กลับมา​จาก​ที่นั่น เรา​จะ​นำ​พวกเจ้า​มา​อยู่​ใน​สถานที่​ที่​เรา​ได้​เลือก​ไว้​ให้​เป็น​ที่​สถิต​ชื่อ​ของเรา’

10 คน​อิสราเอล​เหล่านี้​เป็น​ผู้รับใช้​และ​เป็น​คน​ของ​พระองค์ ที่​พระองค์​ได้​ช่วย​ให้​พ้น​จาก​การ​เป็นทาส​ด้วย​ฤทธิ์​อำนาจ​อัน​ยิ่งใหญ่ และ​มือ​อัน​แข็งแกร่ง​ของ​พระองค์ 11 ข้าแต่​องค์เจ้าชีวิต​ของ​ข้าพเจ้า ขอให้​หู​ของ​พระองค์​รับฟัง​คำ​อธิษฐาน​ของ​ข้าพเจ้า​ผู้รับใช้​ของ​พระองค์ และ​รับฟัง​คำ​อธิษฐาน​ของ​ผู้รับใช้​ทั้งหมด​ของ​พระองค์ ผู้​ที่​มี​ความสุข​ใน​การ​ให้​เกียรติ​กับ​พระองค์ ขอ​พระองค์​มอบ​ความ​สำเร็จ​ให้​กับ​ข้าพเจ้า ผู้รับใช้​ของ​พระองค์​ใน​วันนี้​ด้วยเถิด และ​ทำ​ให้​กษัตริย์​องค์นี้​ชอบ​ข้าพเจ้า​ด้วยเถิด”

ใน​ตอนนั้น ผม​มี​ตำแหน่ง​เป็น​คน​ชิม​เหล้าองุ่น+ 1:11 คน​ชิม​เหล้าองุ่น เป็น​งาน​ที่​มี​ความ​สำคัญ​มาก เพราะ​พนักงาน​ผู้นี้​ต้อง​อยู่​ใกล้ชิด​กษัตริย์​ตลอดเวลา และ​ต้อง​ชิม​เหล้าองุ่น​ก่อน​พระองค์​ดื่ม เพื่อ​ให้​แน่ใจ​ว่า​ไม่มี​ใคร​ลอบ​วาง​ยาพิษ ของ​กษัตริย์

2

กษัตริย์​ส่ง​เนหะมียาห์​ไป​เยรูซาเล็ม

1 ใน​เดือน​นิสาน ของ​ปี​ที่​ยี่สิบ+ 2:1 นิสาน … ปี​ที่​ยี่สิบ หมายถึง​เดือน​มีนาคม-เมษายน ปี 445 ก่อน​พระเยซู​มาเกิด ใน​สมัย​รัชกาล​ของ​กษัตริย์​อารทาเซอร์ซีส ใน​ช่วง​ทาน​อาหาร​เย็น ผม​ได้​หยิบ​เหล้าองุ่น​และ​ยื่น​ให้​กับ​กษัตริย์ ก่อน​หน้านี้ เมื่อ​ผม​อยู่​ต่อหน้า​กษัตริย์​ผม​ไม่เคย​โศกเศร้า​เลย 2 กษัตริย์​จึง​พูด​กับผม​ว่า “ทำไม​ใบหน้า​ของเจ้า​จึง​เศร้า​หมอง​นัก เจ้า​คง​ไม่ได้​ป่วย​หรอก​นะ นี่​คง​เป็น​เพราะ​เจ้า​กลุ้มใจ​แน่ๆ”

แล้ว​ผม​ก็​รู้สึก​กลัว​มาก 3 ผม​พูด​กับ​กษัตริย์​ว่า “ขอให้​กษัตริย์​มี​อายุ​ยืนยาว​ตลอดไป จะ​ไม่ให้​ข้าพเจ้า​เศร้าโศก​ได้​ยังไง​ครับท่าน ในเมื่อ​เมือง​ซึ่ง​เป็น​ที่​ฝังศพ​ของ​บรรพบุรุษ​ของ​ข้าพเจ้า ถูกทิ้ง​เป็น​ซาก​ปรัก​หักพัง​อยู่ และ​ประตู​เมือง​ต่างๆ​ของมัน​ก็​ถูก​ไฟเผา​จน​วอดวาย”

4 แล้ว​กษัตริย์​ก็​พูด​กับผม​ว่า “แล้ว​เจ้า​ต้องการ​อะไร”

ผม​จึง​อธิษฐาน​ต่อ​พระเจ้า​แห่ง​ฟ้าสวรรค์ 5 แล้ว​ตอบ​กษัตริย์​ว่า “ถ้า​พระองค์​เต็มใจ​และ​พอใจ​ใน​ตัว​ข้าพเจ้า ผู้รับใช้​ของ​พระองค์ ช่วย​ส่ง​ข้าพเจ้า​ไป​ยูดาห์ เมือง​ที่​ฝังศพ​บรรพบุรุษ​ของ​ข้าพเจ้า​ด้วยเถิด เพื่อ​ข้าพเจ้า​จะ​ได้​ไป​สร้าง​มัน​ขึ้นมา​ใหม่”

6 แล้ว​กษัตริย์ ซึ่ง​มี​พระราชินี​นั่ง​อยู่​ข้างๆ​ได้​ถาม​ผม​ว่า “เจ้า​จะ​ไป​นาน​แค่ไหน และ​จะ​กลับมา​เมื่อไหร่”

หลังจาก​ผม​บอก​พระองค์​ว่า​จะ​ไป​นาน​แค่ไหน พระองค์​ก็​เต็มใจ​ที่​จะ​ส่ง​ผม​ไป 7 แล้ว​ผม​จึง​พูด​กับ​กษัตริย์​ว่า “ถ้า​เป็น​ที่​พอใจ​ของ​พระองค์ ขอ​พระองค์​ได้โปรด​มอบ​พวก​จดหมาย​ให้​ข้าพเจ้า โดย​จ่าหน้า​ถึง​พวก​ผู้ว่า​ที่​อยู่​ใน​มณฑล​ฝั่ง​ตะวันตก​ของ​แม่น้ำ​ยูเฟรติส เพื่อ​พวกเขา​จะได้​ยอม​ให้​ข้าพเจ้า​เดินทาง​ไป​ถึง​ยูดาห์​อย่าง​ปลอดภัย 8 และ​ขอให้​พระองค์​มอบ​จดหมาย​ฉบับ​หนึ่ง​ให้​ข้าพเจ้า โดย​จ่าหน้า​ถึง​อาสาฟ ผู้​ดูแล​ป่าไม้​ของ​พระองค์ เพื่อ​เขา​จะได้​มอบ​ไม้​ให้​ข้าพเจ้า สำหรับ​สร้าง​ไม้คาน​ประตู​ป้อม​ที่​ติด​กับ​วิหาร สำหรับ​สร้าง​กำแพง​เมือง และ​สำหรับ​สร้าง​บ้าน​ที่​ข้าพเจ้า​จะอยู่”

กษัตริย์​ได้​ให้ผม​ตาม​ที่​ผมขอ เพราะ​มือ​ของ​พระเจ้า​คอย​ช่วยเหลือ​ผม

9 ดังนั้น ผม​จึง​ไป​หา​พวก​ผู้ว่า​ของ​เมือง​ต่างๆ​ที่​อยู่​ใน​มณฑล​ฝั่ง​ตะวันตก​ของ​แม่น้ำ​ยูเฟรติส และ​มอบ​จดหมาย​ทั้งหลาย​ของ​กษัตริย์​ให้​พวกเขา กษัตริย์​ยัง​ส่ง​พวก​นายทัพ​นายกอง​และ​พวก​ทหารม้า​มา​กับผม​ด้วย 10 เมื่อ​สันบาลลัท​ชาว​โฮโรนาอิม และ​โทบีอาห์​เจ้าหน้าที่​ชาว​อัมโมน ได้ยิน​เกี่ยวกับ​เรื่องนี้ พวกเขา​ไม่​พอใจ​มาก​ที่​มี​คน​มา​ช่วย​ประชาชน​อิสราเอล

เนหะมียาห์ ตรวจ​กำแพง​เมือง

11 ดังนั้น ผม​ได้​มา​ที่​เมือง​เยรูซาเล็ม​และ​อยู่​ที่นั่น​เป็น​เวลา​สามวัน 12 แล้ว​ใน​ตอน​กลางคืน ผม​ได้​ลุกขึ้น​และ​ออกไป​พร้อม​กับ​ชาย​ไม่กี่คน ผม​ไม่ได้​บอก​ใคร​ถึง​เรื่อง​ที่​พระเจ้า​ได้​ใส่​ไว้​ในใจ​ของผม ที่​จะ​ทำ​ให้​กับ​เมือง​เยรูซาเล็ม ผม​ไม่ได้​เอา​สัตว์​อะไร​ไปด้วย​เลย นอกจาก​ตัว​ที่​ผม​ขี่อยู่ 13 ใน​คืนนั้น ผม​ได้​ออกไป ผ่าน​ทาง​ประตู​หุบเขา ผ่าน​บ่อ​มังกร ไป​ไกล​ถึง​ประตู​กองขยะ ผม​ตรวจดู​พวก​กำแพง​เมือง​ของ​เยรูซาเล็ม​ที่​หักพัง และ​พวก​ประตู​เมือง​ที่​ถูก​ไฟ​เผา​ทำลาย 14 แล้ว​ผม​ไป​ยัง​ประตู​น้ำพุ​และ​สระน้ำ​ของ​กษัตริย์ แต่​ไม่มี​ทาง​พอ​ที่จะ​ให้​สัตว์​ที่​ผมขี่​ผ่าน​ไปได้ 15 ดังนั้น​ผม​จึง​ขึ้น​ไป​ทาง​หุบเขา​ใน​ตอน​กลางคืน และ​ผม​ได้​ตรวจดู​กำแพง​เมือง แล้ว​กลับ​มา​เข้า​ทาง​ประตู​หุบเขา กลับ​มา​ยัง​ที่เดิม 16 พวก​เจ้าหน้าที่​ไม่​รู้​ว่า​ผม​ไปไหน หรือ​ไป​ทำ​อะไร​มา เพราะ​ผม​ยัง​ไม่ได้​บอก​พวก​ชาวยิว พวก​นักบวช พวก​ผู้นำ พวก​เจ้าหน้าที่ หรือ​คน​อื่นๆ​ที่​จะ​เป็น​คน​ทำงาน

17 แต่​ในที่สุด​ผม​ก็​พูด​กับ​พวกเขา​ว่า “ท่าน​ก็​เห็น​แล้ว​ถึง​ความ​ยาก​ลำบาก​ที่​เรา​มี​อยู่นี้ ที่​เมือง​เยรูซาเล็ม​ตก​อยู่​ใน​สภาพ​ซาก​ปรักหักพัง และ​พวก​ประตู​เมือง​ถูก​เผาไป มา​เถอะ มา​ช่วยกัน​สร้าง​กำแพง​เมือง​เยรูซาเล็ม​ขึ้นใหม่ เพื่อ​เรา​จะได้​ไม่ต้อง​อับอาย​ขายหน้า​อีกต่อไป”

18 ผม​บอก​พวกเขา​ว่า มือ​ของ​พระเจ้า​ของผม​ได้​คอย​ช่วยเหลือ​ผม​อย่างไร และ​บอก​สิ่ง​ที่​กษัตริย์​ได้​พูด​กับผม แล้ว​พวกเขา​จึง​พูด​ว่า “ให้​เรา​ลุก​ขึ้นมา​สร้าง​กำแพง​กันเถอะ” แล้ว​พวกเขา​ก็​เตรียม​ตัว​ลงมือ​ทำงาน​ที่ดี​นี้ 19 เมื่อ​สันบาลลัท​ชาว​โฮโรนาอิม และ​โทบีอาห์​เจ้าหน้าที่​ชาว​อัมโมน และ​เกเชม​ชาว​อาหรับ​ได้ยิน​เรื่องนี้ พวกเขา​ต่าง​หัวเราะ​เยาะ​และ​ดูถูก​เหยียด​หยาม​พวกเรา พวกเขา​พูด​ว่า “พวกแก​กำลัง​ทำ​อะไร​กันนี่ พวกแก​กำลัง​กบฏ​ต่อ​กษัตริย์​หรือ​ยังไง”

20 ผม​ตอบ​พวกเขา​ว่า “พระเจ้า​แห่ง​ฟ้าสวรรค์​จะ​ทำให้​เรา​สำเร็จ พวกเรา ผู้รับใช้​ของ​พระองค์ จะ​ลุก​ขึ้นมา​สร้าง​มัน​ขึ้นมา​ใหม่ แต่​พวกเจ้า​ไม่มี​ที่ดิน​สัก​แปลง​ในนี้ ไม่มี​อำนาจ​ทาง​กฎหมาย​ใน​เมืองนี้ และ​บรรพบุรุษ​ของเจ้า​ก็​ไม่เคย​มี​ส่วน​เกี่ยวข้อง​กับ​เมือง​เยรูซาเล็ม​นี้”

3

สร้าง​กำแพง​เมือง​เยรูซาเล็ม​ขึ้นใหม่

1 เอลียาชีบ หัวหน้า​นักบวช​สูงสุด พร้อม​ทั้ง​พวก​เพื่อนๆ​นักบวช​ของท่าน ได้​ลงมือ​ก่อสร้าง​ประตูแกะ​ขึ้นมา​ใหม่ พวกเขา​อุทิศ​มัน​ให้​กับ​พระเจ้า และ​พวกเขา​ได้​ติดตั้ง​บาน​ประตู พวกเขา​สร้าง​กำแพง​ไป​ไกล​ถึง​หอคอย​ร้อยพล และ​ไป​ไกล​จนถึง​หอคอย​ฮานันเอล แล้ว​พวกเขา​ได้​อุทิศ​มัน​ให้​กับ​พระเจ้า

2 พวก​คน​เยริโค​ก็​ลงมือ​สร้าง​กำแพง​ด้วย พวกเขา​อยู่​ถัด​จาก​เอลียาชีบ​ออกไป ส่วน​ศักเกอร์​ลูกชาย​ของ​อิมรี ก็​มา​สร้าง​ด้วย​และ​อยู่​ถัด​จาก​พวก​คน​เยริโค​ออกไป

3 พวก​ลูกชาย​ของ​หัสเสนาอาห์ ได้​สร้าง​ประตู​ปลา พวกเขา​วาง​วงกบ​ประตู ติดตั้ง​บาน​ประตู ติด​ลูกสลัก​และ​ดาล​ประตู

4 ถัด​จาก​พวกนี้​ไป เมเรโมท ลูกชาย​ของ​อุรียาห์ ที่​เป็น​ลูกชาย​ของ​ฮักโขส มา​ช่วย​ซ่อมแซม​กำแพง​ช่วง​ถัดไป

ถัด​จาก​พวกนี้​ไป เมชุลลาม ลูกชาย​เบเรคิยาห์ ที่​เป็น​ลูกชาย​ของ​เมเชซาเบล มา​ช่วย​ซ่อมแซม​กำแพง​ช่วง​ถัดไป

และ​ศาโดก ลูกชาย​ของ​บาอานา มา​ช่วย​ซ่อมแซม​กำแพง​ช่วง​ถัดไป

5 ต่อ​จาก​พวกเขา​ไป ก็​มี​พวก​ผู้ชาย​ชาว​เทโคอา มา​ช่วย​ซ่อมแซม​กำแพง​ช่วง​ถัดไป แต่​พวก​ผู้นำ​ของ​พวกเขา​ไม่ยอม​ลงมือ​ทำงาน​ให้​กับ​เจ้านาย​ของ​พวกเขา

6 โยยาดา ลูกชาย​ของ​ปาเสอาห์ และ​เมชุลลาม ลูกชาย​ของ​เบโสไดอาห์ มา​ซ่อมแซม​ประตู​เมือง​เก่า+ 3:6 ประตู​เมือง​เก่า หรือ​อีก​ชื่อหนึ่ง​ว่า “ประตู​ยาชันนา” พวกเขา​วาง​วงกบ​ประตู ติดตั้ง​บาน​ประตู ติด​ลูกสลัก​และ​ดาล​ประตู 7 ถัด​จาก​พวกเขา​ไป มี​เมลาติยาห์ ซึ่ง​เป็น​ชาว​กิบโอน และ​ยาโดน​ซึ่ง​เป็น​ชาว​เมโรโนท มา​ช่วย​ซ่อมแซม​ด้วย พร้อม​กับ​พวก​ผู้ชาย​ชาว​เมือง​กิเบโอน และ​ชาว​เมือง​มิสปาห์ มิสปาห์​เป็น​สำนักงาน​ใหญ่​ของ​ผู้ว่า​มณฑล​ฝั่ง​ตะวันตก​ของ​แม่น้ำ​ยูเฟรติส 8 ถัด​จาก​เมลาติยาห์ มี​อุสซีเอล​ช่าง​ทอง ที่​เป็น​ลูกชาย​ของ​ฮารฮายาห์ มา​ช่วย​ซ่อมแซม​ด้วย และ​ถัด​จาก​เขา​ไป​ก็​มี​ฮานันยาห์ ซึ่ง​เป็น​คน​ทำ​น้ำหอม มา​ช่วย​ซ่อมแซม​ด้วย พวกเขา​ตัด​ส่วนหนึ่ง​ของ​เยรูซาเล็มเก่า​ออกไป และ​ซ่อมแซม​ไป​จนถึง​กำแพง​กว้าง

9 ถัด​จาก​พวกเขา​มี​เรไฟยาห์ ลูกชาย​ของ​เฮอร์ ซึ่ง​เป็น​ผู้​ครอบ​ครอง​ครึ่งหนึ่ง​ของ​เขต​ของ​เมือง​เยรูซาเล็ม ได้​มา​ช่วย​ซ่อมแซม​กำแพง​ด้วย

10 ถัด​จาก​พวกเขา​มี เยดายาห์ ลูกชาย​ของ​ฮารุมัฟ ได้​มา​ช่วย​ซ่อมแซม​ส่วน​ที่​อยู่​ตรงข้าม​บ้าน​ตัวเอง และ​ถัด​จาก​เขา​มี ฮัทธัช ลูกชาย​ของ​ฮาชับเนยาห์ ได้​มา​ช่วย​ซ่อมแซม​ด้วย

11 มัลคิยาห์ ลูกชาย​ของ​ฮาริม และ​หัสชูบ​ลูกชาย​ของ​ปาหัทโมอับ ซ่อมแซม​อีก​ส่วนหนึ่ง​รวมทั้ง​หอคอย​เตาอบ

12 ถัด​จาก​มัลคิยาห์ มี ชัลลูม​ลูกชาย​ของ​ฮัลโลเหช ผู้​ครอบ​ครอง​ครึ่งหนึ่ง​ของ​เขต​เมือง​เยรูซาเล็ม ได้​มา​ช่วย​ซ่อมแซม​พร้อม​กับ​พวก​ลูกสาว​ของเขา

13 ฮานูน และ​ประชาชน​ที่​อาศัย​อยู่​ใน​เมือง​ศาโนอาห์ ได้​มา​ช่วย​ซ่อมแซม​ประตู​หุบเขา พวกเขา​ทำ​วงกบ​ขึ้นใหม่ และ​ติดตั้ง​บาน​ประตู ติด​ลูกสลัก​และ​ดาล​ประตู พวกเขา​ซ่อม​กำแพง​ไป​จนถึง​ประตู​กองขยะ รวม​เป็น​ความยาว​หนึ่งพัน​ศอก

14 มัลคิยาห์ ลูกชาย​ของ​เรคาบ ซึ่ง​ปกครอง​เขต​เบธฮัคเคเรม เป็น​ผู้ซ่อม​ประตู​กองขยะ รวมทั้ง​ทำ​วงกบ​และ​ติดตั้ง​บาน​ประตู ลูกสลัก​ประตู และ​ดาล​ประตู

15 ชัลลูม ลูกชาย​ของ​คลโฮเซห์ ซึ่ง​ปกครอง​เขต​มิสปาห์ เป็น​คน​ซ่อมแซม​ประตู​น้ำพุ เขา​สร้าง​หลังคา​และ​ยัง​ติดตั้ง​บาน​ประตู ติด​ดาล​และ​สลัก​ประตู เขา​ยัง​ซ่อม​กำแพง​ที่​สระ​เชลาห์ ที่​อยู่​ใน​สวน​ของ​กษัตริย์ เขา​ได้​ซ่อมแซม​ไป​จนถึง​บันได​ซึ่ง​ลง​มา​จาก​นคร​ดาวิด+ 3:15 นคร​ดาวิด คือ​ส่วน​ที่​เก่าแก่​ที่สุด​ของ​เมือง​เยรูซาเล็ม เป็น​บริเวณ​ที่​อยู่​ทาง​ทิศ​ตะวันออก​เฉียงใต้​ของ​เมือง

16 ถัด​เขา​ไป​มี เนหะมียาห์ ลูกชาย​ของ​อัสบูก ซึ่ง​ปกครอง​ครึ่งหนึ่ง​ของ​เขต​เมือง​เบธซูร์ เขา​ได้​ซ่อมแซม​ขึ้นไป​จนถึง​สถานที่​ที่​อยู่​ตรงข้าม​กับ​อุโมงค์​ฝังศพ​ของ​ดาวิด ตลอด​ไป​จนถึง​สระน้ำ​ที่​สร้าง​ขึ้น​และ​ไป​ถึง​โรง​ทหาร

17 ต่อ​จาก​เขา​มี​ชาว​เลวี ได้​มา​ช่วย​ซ่อมแซม มี เรฮูม ลูกชาย​ของ​บานี และ​ถัด​จาก​เขา​ไป​มี ฮาชาบิยาห์ ผู้​ครอบ​ครอง​ครึ่งหนึ่ง​ของ​เขต​เคอีลาห์ เขา​ได้​ซ่อมแซม​เขต​ของเขา

18 ถัด​จาก​เขา​มี​พี่น้อง​ของ​พวกเขา ที่​มา​ช่วย​ซ่อมแซม มี​บินนุย+ 3:18 บินนุย หรือ บาง​ฉบับ​ใช้​คำว่า “บัฟวัย” ลูกชาย​ของ​เฮนาดัด ซึ่ง​ครอบ​ครอง​ครึ่งหนึ่ง​ของ​เขต​เคอีลาห์

19 ถัด​จาก​เขา​มี​เอเซอร์ ลูกชาย​ของ​เยชูอา ซึ่ง​ครอบ​ครอง​เมือง​มิสปาห์ ที่​รับหน้า​ที่​ซ่อมแซม​อีก​ส่วน​หนึ่ง ที่​อยู่​ตรงข้าม​ทางขึ้น​ไป​คลัง​อาวุธ ไป​จนถึง​ส่วน​หักมุม​ของ​กำแพง 20 ต่อ​จาก​เขา​มี​บารุค ลูกชาย​ของ​ศับบัย ซึ่ง​ซ่อมแซม​ส่วน​หนึ่ง​จาก​ส่วน​หักมุม​ของ​กำแพง ไป​จนถึง​ทาง​เข้า​บ้าน​ของ​เอลียาชีบ ซึ่ง​เป็น​หัวหน้า​นักบวช​สูงสุด

21 ถัด​จาก​เขา​ก็​มี​เมเรโมท ลูกชาย​ของ​อุรียาห์ ที่​เป็น​ลูกชาย​ของ​ฮักโขส เมเรโมท​ได้​ซ่อมแซม​อีก​ส่วน​หนึ่ง​จาก​ทางเข้า​บ้าน​ของ​เอลียาชีบ ไป​จนถึง​ท้ายสุด​ของ​บ้าน​ของ​เอลียาชีบ 22 ถัด​จาก​เขา​ไป มี​บรรดา​นักบวช​ที่​ได้​มา​ช่วย​ซ่อมแซม พวกเขา​มา​จาก​บริเวณ​แถว​รอบๆ​เมือง​เยรูซาเล็ม

23 ถัด​จาก​พวกเขา​มี​เบนยามิน และ​หัสชูบ ที่​ซ่อมแซม​กำแพง​ส่วน​ที่​อยู่​ตรงข้าม​บ้าน​ของ​พวกเขา

ถัด​จาก​พวกเขา​มี​อาซิริยาห์ ลูกชาย​ของ​มาอาเสอาห์ ที่​เป็น​ลูกชาย​ของ​อานานิยาห์ อาซาริยาห์​ได้​ช่วย​ซ่อมแซม​บริเวณ​ที่​อยู่​ข้าง​บ้าน​ของเขา

24 ถัด​จาก​เขา​มี​บินนุย ลูกชาย​ของ​เฮนาดัด ได้​ซ่อมแซม​อีก​ส่วน​หนึ่ง​ของ​กำแพง​บริเวณ​จาก​บ้าน​ของ​อาซาริยาห์ ไป​จนถึง​มุมหัก​ของ​กำแพง​ไป​จน​สุดมุม

25 ถัด​จาก​เขา​ก็​มี​ปาลาล ลูกชาย​ของ​อุซัย ซึ่ง​ซ่อมแซม​ส่วน​ที่​อยู่​ตรงข้าม​กับ​มุมหัก​ของ​กำแพง และ​หอคอย​ที่​ยื่น​ออกมา​จาก​วังหลัง​ที่​อยู่​สูง​ขึ้นไป ซึ่ง​มี​ทหาร​รักษา​พระองค์​อยู่ ต่อ​จาก​เขา​ก็​มี​เปดายาห์ ลูกชาย​ของ​ปาโรช

26 พวก​คนรับใช้​ประจำ​วิหาร ซึ่ง​อาศัย​อยู่​ที่​โอเฟล ได้​ทำ​การ​ซ่อมแซม​ไป​จนถึง​ที่​ที่​อยู่​ตรงข้าม​กับ​ประตูน้ำ​ทาง​ทิศ​ตะวันออก และ​หอคอย​ที่​ยื่น​ออก​มา​จาก​วัง

27 ถัด​จาก​เขา มี​พวก​ชาว​เทโคอา ที่​ได้​ซ่อมแซม​อีก​ส่วน​หนึ่ง จาก​ที่​ที่​อยู่​ตรงข้าม​หอคอย​ใหญ่​ที่​ยื่น​ออก​ไป​จนถึง​กำแพง​เมือง​โอเฟล

28 พวก​นักบวช​ต่าง​ก็​ซ่อมแซม​กำแพง​ส่วน​ที่​อยู่​เหนือ​ประตูม้า แต่ละคน​ต่าง​ซ่อม​ส่วน​ที่​อยู่​ตรงข้าม​กับ​บ้าน​ตัวเอง

29 ถัด​จาก​พวกเขา​มี​ศาโดก ลูกชาย​ของ​อิมเมอร์ ที่​ซ่อมแซม​ส่วน​ที่​อยู่​ตรงข้าม​บ้าน​ของเขา ต่อ​จาก​เขา​ไป มี เชไมอาห์ ลูกชาย​ของ​เชคานิยาห์ ซึ่ง​เป็น​คน​เฝ้า​ประตู​ทิศ​ตะวันออก เขา​ได้​ซ่อมแซม​กำแพง​ช่วง​ถัดไป

30 ผู้ที่​ซ่อมแซม​ถัด​จาก​เขา​มี ฮานันยาห์ ลูกชาย​ของ​เชเลมิยาห์ และ​ฮานูน ลูกชาย​คน​ที่หก​ของ​ศาลาฟ

เมชุลลาม ลูกชาย​ของ​เบเรคิยาห์ ซ่อมแซม​ส่วน​ตรงข้าม​กับ​ห้อง​ของเขา

31 ต่อ​จาก​เขา​ไป​มี มัลคิยาห์ คนหนึ่ง​ใน​พวก​ช่างทอง เขา​ได้​ซ่อมแซม​กำแพง​ไป​จนถึง​บ้าน​ที่​พวก​คนรับใช้​ประจำ​วิหาร และ​พวก​พ่อค้า​อยู่กัน บริเวณ​อยู่​ตรงข้าม​ประตู​ตรวจการ เขา​ซ่อมแซม​ไป​จนถึง​ห้อง​ชั้นบน​ตรงมุม 32 บรรดา​ช่างทอง​และ​พวก​พ่อค้า พา​กัน​ซ่อมแซม​ส่วน​ที่​อยู่​ระหว่าง​ห้อง​ชั้นบน​ตรง​มุม​กับ​ประตูแกะ

4

สันบาลลัท​และ​โทบีอาห์

1 เมื่อ​สันบาลลัท ได้ยิน​ว่า​เรา​กำลัง​สร้าง​กำแพง เขา​โกรธ​และ​เดือดดาล​มาก เขา​หัวเราะ​เยาะ​พวก​ชาวยิว 2 ต่อหน้า​เพื่อน​ร่วมงาน​และ​ต่อหน้า​กองทัพ​สะมาเรีย เขา​พูด​ว่า “ไอ้​พวก​ยิว​ที่​อ่อนแอ​เหล่านี้​กำลัง​ทำ​อะไร​กันหรือ พวกมัน​จะ​จัดการ​เรื่องนี้​เอง​หรือ พวกมัน​จะ​ถวาย​เครื่อง​บูชา​หรือ พวกมัน​คิด​ว่า​จะ​ทำ​เสร็จ​ภายใน​วันเดียว​หรือ พวกมัน​จะ​เอา​หิน​ที่​ถูก​เผา​อยู่​ใน​กองขยะ​พวกนั้น มา​ใช้​ใหม่​หรือ​ยังไง”

3 โทบีอาห์​ที่​เป็น​ชาว​อัมโมน ที่​ยืน​อยู่​ข้างๆ​สันบาลลัท พูด​ว่า “สิ่ง​ที่​พวกเขา​กำลัง​สร้าง​อยู่นั้น แค่​สุนัข​จิ้งจอก​ตัวหนึ่ง​ปีน​ขึ้นไป กำแพง​หิน​พวกนั้น​ก็​พัง​ลงมา​แล้ว”

4 ผม เนหะมียาห์​จึง​พูด​ว่า “ข้าแต่​พระเจ้า​ของ​พวกเรา โปรด​ฟัง​เรา​ด้วย​เถิด พวกเขา​ได้​ดูถูก​เหยียด​หยาม​พวกเรา ขอ​พระองค์​ช่วย​ให้​คำ​ดูถูก​เหยียด​หยาม​ของ​พวกเขา กลับ​ไป​ตกลง​บน​หัว​ของ​พวกเขา​เอง ขอให้​พวกเขา​โดน​จับไป​เหมือน​ของ​ที่​ถูก​ปล้นมา​และ​ถูก​แบก​เอาไป​ต่างแดน 5 ขอ​พระองค์​อย่า​ได้​ปกปิด​ความ​ผิด​ของ​พวกเขา ขอ​พระองค์​อย่า​ได้​ลบล้าง​ความบาป​ของ​พวกเขา​ไป​จาก​สายตา​ของ​พระองค์ เพราะ​พวกเขา​ได้​ทำ​ให้​พระองค์​โกรธ​ต่อหน้า​พวก​คน​ก่อสร้าง​เหล่านี้”

6 ดังนั้น เรา​จึง​สร้าง​กำแพง​ขึ้นมา​ใหม่ และ​กำแพง​ทั้งหมด​ได้​ถูก​ก่อ​สูง​ขึ้นไป​ครึ่งหนึ่ง​แล้ว เพราะ​ประชาชน​ตื่นเต้น​ที่​จะ​สร้าง​มัน​ขึ้นมา

7 แต่​เมื่อ​สันบาลลัท​และ​โทบีอาห์ รวมทั้ง​ชาว​อาหรับ ชาว​อัมโมน และ​ชาว​อัชโดด​ได้ยิน​ว่า การ​ซ่อมแซม​กำแพง​เมือง​เยรูซาเล็ม​กำลัง​คืบหน้า​ไป​ด้วยดี และ​กำลัง​ปิด​ช่องโหว่​ต่างๆ​ของ​กำแพง พวกเขา​โกรธ​มาก

8 ดังนั้น พวกเขา​จึง​ร่วมกัน​วางแผน​ที่​จะ​มา​ต่อสู้​กับ​เมือง​เยรูซาเล็ม และ​สร้าง​ความสับสน​วุ่นวาย​ให้​กับ​เมืองนี้ 9 แต่​พวกเรา​ได้​อธิษฐาน​ต่อ​พระเจ้า​ของเรา และ​จัด​เวรยาม​บริเวณ​กำแพง​ทั้งวัน​ทั้งคืน เพื่อ​ป้องกัน​จาก​คน​พวกนั้น

10 แต่​คน​ยูดาห์​พูด​ว่า “พวก​คนงาน​นั้น​กำลัง​หมด​เรี่ยวแรง และ​มี​เศษ​ซาก​ปรัก​หักพัง​มาก​เหลือเกิน พวกเรา​ไม่​สามารถ​สร้าง​กำแพง​นี้​ขึ้น​มา​ใหม่​ได้​หรอก” 11 แล้ว​พวก​ศัตรู​ของเรา​ก็​พูด​ว่า “เรา​จะ​บุก​เข้าไป​ก่อน​ที่​พวกยิว​นี้​จะ​ทัน​ตั้งตัว และ​ฆ่า​พวกมัน​ทิ้ง และ​หยุด​งาน​ก่อสร้าง​ของ​พวกมัน”

12 เมื่อ​พวก​ชาวยิว​ที่​อาศัย​อยู่​ใกล้​ศัตรู​ของเรา ได้​มาหา​เรา​จาก​รอบ​ทิศ พวกเขา​ได้​เตือน​เรา​เป็น​สิบๆ​ครั้ง​ว่า “พวกท่าน​กลับไป​บ้าน​เสีย​เถอะ”

13 ผม​ยืน​อยู่​ใน​บริเวณ​ที่​ต่ำ​ที่สุด​หลัง​กำแพง​ที่​เป็น​ที่โล่ง ผม​ได้​จัด​ให้​พวกเขา​อยู่​กัน​เป็น​หมวด​หมู่​ตาม​ครอบครัว ให้​พวกเขา​ถือ​ดาบ หอก และ​คันธนู​ไว้ 14 เมื่อ​ผม​ตรวจดู​พวกเขา​แล้ว ผม​ได้​พูด​กับ​พวก​ผู้นำ พวก​เจ้าหน้าที่ และ​คน​ที่เหลือ​ว่า “ไม่ต้อง​กลัว​พวกมัน ให้​ระลึก​ถึง​องค์​เจ้า​ชีวิต​ที่​ยิ่งใหญ่​และ​น่าเกรง​ขาม ต่อสู้​เพื่อ​พี่น้อง​ของ​ท่าน เพื่อ​ลูกชาย​ลูกสาว​ของ​ท่าน เพื่อ​เมีย​และ​บ้าน​ของ​ท่าน”

15 เมื่อ​ศัตรู​ของเรา​รู้​ว่า เรา​ล่วงรู้​แผนการ​ของ​พวกมัน​แล้ว และ​พวกมัน​รู้​ว่า​พระเจ้า​ได้​ทำลาย​แผนการ​ของ​พวกมัน​แล้ว พวกเรา​จึง​กลับ​ไป​ที่​กำแพง และ​ทำงาน​ของ​พวกเรา​แต่ละคน​ต่อ

16 หลังจาก​วันนั้น คนรับใช้​ของผม​ครึ่งหนึ่ง​ไป​ทำงาน​ก่อสร้าง​กำแพง ส่วน​อีก​ครึ่งหนึ่ง​ก็​ถือ​โล่ ถือ​หอก คันธนู และ​สวม​เสื้อ​เกราะ และ​มี​พวกผู้นำ​ทาง​ทหาร​ยืน​อยู่​ตาม​ตำแหน่ง​ต่างๆ​ด้าน​หลัง​ของ​คน​ยูดาห์ 17 ผู้ที่​กำลัง​สร้าง​กำแพง​อยู่นั้น ส่วน​พวก​คน​ขนของ มือหนึ่ง​ยก​ของ อีก​มือหนึ่ง​ก็​ถือ​อาวุธ​อยู่

18 คน​ก่อสร้าง​แต่ละคน ใน​ขณะ​ทำการ​ก่อสร้าง ก็​มี​ดาบ​เหน็บ​อยู่​ที่​เอว ชาย​ที่​เป่า​แตร​ยืน​อยู่​ข้างๆ​ผม

19 ผม​พูด​กับ​พวก​ผู้นำ เจ้าหน้าที่​ทั้งหลาย พร้อม​กับ​คนอื่นๆ​ที่เหลือ​ว่า “งาน​ก็​ใหญ่ และ​คนทำงาน​ก็​กระจายกันไป​ทั่ว พวกเรา​เริ่ม​อยู่​ห่าง​จากกัน​มากขึ้น​บน​กำแพง 20 ถ้า​ได้ยิน​เสียง​แตร​เมื่อไหร่ ให้​มา​รวมตัว​กัน​ที่นี่ พระเจ้า​ของเรา​จะ​ต่อสู้​เพื่อ​พวกเรา”

21 ดังนั้น​พวกเรา​จึง​ทำงาน​กัน​ต่อไป คน​ครึ่งหนึ่ง​ถือ​หอก ตั้งแต่​เช้ามืด​จน​ดาว​โผล่​บน​ท้องฟ้า

22 ใน​ตอนนั้น ผม​พูด​กับ​ประชาชน​อีก​ว่า “ขอให้​ชาย​แต่ละคน​และ​คนใช้​ของเขา นอน​ค้าง​อยู่​ใน​เมือง​เยรูซาเล็ม เพื่อ​เขา​จะได้​เป็น​ทั้ง​คนงาน​ใน​ตอน​กลางวัน และ​เป็น​ยาม​ใน​ตอน​กลางคืน​ให้​กับ​พวกเรา​ด้วย” 23 ดังนั้น ผม​และ​พวก​ญาติ​สนิท รวมทั้ง​พวก​คนรับใช้​ของผม และ​พวกยาม​ทั้งหลาย​ที่​ติดตาม​ผม ไม่มี​ใคร​ถอด​เสื้อผ้า​ออก​เลย​แม้แต่​ตอน​นอน มือขวา​ของ​แต่ละคน​ก็​ถือ​อาวุธ​ไว้​ตลอด

5

เนหะมียาห์ ช่วยเหลือ​คนยากจน

1 แต่แล้ว​ก็​มี​ชาวบ้าน​ทั้ง​ชาย​และ​หญิง ต่าง​พากัน​บ่น​ต่อว่า​พี่น้อง​ชาวยิว​ของตน

2 มี​บางคน​พูด​ว่า “เรา​มี​ลูกชาย​ลูกสาว​หลาย​คน แบ่ง​ข้าว​ให้​กับ​พวกเรา​หน่อย พวกเรา​จะได้​มีกิน​และ​มี​ชีวิต​ต่อไป”

3 คนอื่น​พูด​ว่า “เรา​ต้อง​จำนอง​ที่​ไร่นา สวน​องุ่น​และ​บ้าน​ของเรา เพื่อ​ให้ได้​ข้าว​มา​ใน​ช่วง​ที่​กันดาร​อาหาร”

4 และ​ยัง​มี​บางคน​พูด​ว่า “เรา​ต้อง​เอา​ที่​นา​และ​สวนองุ่น​ของ​พวกเรา​ไป​จำนอง เพื่อ​กู้เงิน​มา​จ่าย​ภาษี​ให้​กับ​กษัตริย์ 5 เรา​ก็​มี​สายเลือด​เดียวกัน​กับ​พี่น้อง​พวกนั้น​ของเรา ลูกๆ​เรา​ก็ดี​พอๆ​กับ​ลูกๆ​ของ​พวกเขา แต่​ดูเถิด เรา​ตก​อยู่​ใน​สภาพ​ที่​จะ​ต้อง​ขาย​ลูกชาย​ลูกสาว​ของเรา​ไป​เป็น​ทาส อันที่จริง​ลูกสาว​ของเรา​บางคน​ได้​กลาย​เป็น​ทาส​ไปแล้ว และ​เรา​ก็​ช่วย​อะไร​พวกเขา​ไม่ได้​เลย เพราะ​ไร่นา​และ​สวนองุ่น​ของ​พวกเรา​ได้​ตก​ไป​เป็น​ของ​คนอื่น​แล้ว”

6 เมื่อ​ได้ยิน​เรื่อง​ที่​พวกเขา​ร้องบ่น​และ​คำพูด​เหล่านี้​ของ​พวกเขา ผม​ก็​โกรธ​มาก 7 ผม​ได้​คิด​ทบทวน​เรื่อง​เหล่านี้+ 5:7 คิด​ทบทวน​เรื่อง​เหล่านี้ หรือ​แปล​ได้​อีก​อย่าง​หนึ่ง​ว่า “ผม​ควบคุม​ตัวเอง” และ​ต่อว่า​พวก​หัวหน้า​กับ​พวก​เจ้าหน้าที่​ทั้งหลาย ผม​พูด​กับ​พวกเขา​ว่า “พวกเจ้า​ได้​ยึด​ทั้ง​คน​ทั้ง​ของ​จาก​คน​ของ​เจ้า​เอง เพื่อ​เอา​มา​ค้ำ​ประกัน​การ​กู้ยืม” แล้ว​ผม​จึง​เรียก​ประชุม​ใหญ่​เพื่อ​จัดการ​กับ​เรื่องนี้

8 ผม​พูด​กับ​พวกเขา​ว่า “พวกเรา​ได้​พยายาม​ซื้อ​พวก​พี่น้อง​ชาวยิว​ที่​ถูก​ขาย​ไป​ประเทศ​อื่น​กลับ​มา​มาก​เท่า​ที่​พวกเรา​จะ​ทำได้ แต่​ตอนนี้​พวกเจ้า​กลับ​ขาย​พี่น้อง​ของ​พวกเจ้า​เอง​ไป​เป็น​ทาส เลย​ทำให้​พวกเรา​ต้อง​ไป​ซื้อ​พวกเขา​กลับ​มา​อีก”

พวกเขา​ต่าง​เงียบ​กันหมด พูด​ไม่ออก 9 แล้ว​ผม​จึง​พูด​ว่า “สิ่ง​ที่​เจ้า​ทำ​นั้น​มัน​ไม่​ถูกต้อง เจ้า​น่า​จะ​ทำตัว​เคารพ​ยำเกรง​พระเจ้า​ของเรา เพื่อ​คน​ต่าง​ชาติ​ที่​เป็น​ศัตรู​ของเรา​จะได้​ไม่​เยาะเย้ย​พวกเรา ไม่ใช่​หรือ

10 ผมเอง​รวมทั้ง​พวก​พี่น้อง​ของผม และ​คนใช้​ของผม​ได้​ให้​พวกเขา​ยืม​เงิน​และ​ข้าวสาร แต่​ขอให้​พวกเรา​เลิก​เรียก​ของ​ค้ำ​ประกัน​จาก​คน​เหล่านี้​ที่​มา​กู้ยืม​เรา 11 ให้​คืน​ไร่นา สวนองุ่น สวน​มะกอก​เทศ และ​บ้าน​ให้​กับ​พวกเขา และ​ให้​คืน​ดอกเบี้ย​หนึ่ง​เปอร์เซ็นต์​ที่​เจ้า​คิด​กับ​พวกเขา​ต่อ​เดือน สำหรับ​เงิน เมล็ดข้าว เหล้าองุ่น และ​น้ำมัน​ที่​เจ้า​ให้​พวกเขา​ยืมไป”

12 แล้ว​พวกเขา​ก็​พูด​ว่า “พวกเรา​จะ​คืน​ทุกสิ่ง​ทุกอย่าง​ให้​กับ​คน​เหล่านั้น และ​จะ​ไม่​เรียกร้อง​อะไร​เพิ่ม​อีก เรา​จะ​ทำ​ตาม​ที่​ท่าน​พูด”

ผม​จึง​เรียก​พวก​นักบวช​มา และ​ให้​พวก​ที่​ปล่อย​เงินกู้ สาบาน​ว่า​จะ​ทำ​ตาม​ที่​พวกเขา​ได้​พูดไว้ 13 ผม​ได้​สะบัด​ห่อผ้า​ของ​ตัวเอง​และ​พูด​ว่า “สำหรับ​คน​ที่​ไม่​ทำ​ตาม​คำ​สาบาน​นั้น ขอให้​พระเจ้า​สะบัด​พวกเขา​ออก​จาก​บ้าน​และ​ที่ดิน​ของเขา​อย่างนี้​เหมือนกัน ขอให้​พวกเขา​ถูก​สะบัด​ออก​อย่างนี้​จน​ไม่เหลือ​อะไร​เลย”

แล้ว​ทุกคน​ใน​ที่ประชุม​ก็​พูด​ว่า “อาเมน” พร้อม​กับ​สรรเสริญ​พระยาห์เวห์ แล้ว​ทุกคน​ก็​ทำ​ตาม​คำ​สาบาน​ของ​พวกเขา

14 นอก​จากนั้น​แล้ว ตั้งแต่​วัน​ที่​ผม​ได้รับ​แต่งตั้ง​ให้​เป็น​เจ้าเมือง​ใน​แผ่นดิน​ยูดาห์ จาก​ปี​ที่​ยี่สิบ​จนถึง​ปี​ที่​สามสิบ​สอง ใน​รัชกาล​ของ​กษัตริย์​อารทาเซอร์ซีส+ 5:14 ปี​ที่​ยี่สิบ … อารทาเซอร์ซีส คือ​ช่วง​ปี 445-433 ก่อน​พระเยซู​มาเกิด รวม​สิบสอง​ปี ผม​และ​พี่น้อง​ที่​สนิท ไม่ได้​กิน​อาหาร​ที่​จัด​ให้​สำหรับ​ผู้ว่า​เลย 15 พวก​เจ้าเมือง​ใน​อดีต​ที่​อยู่​ก่อน​หน้า​ผม ได้​ทำ​ให้​ประชาชน​ต้อง​รับ​ภาระ​หนัก พวก​เจ้าเมือง​ได้​รีดไถ​เอา​อาหาร​และ​เหล้าองุ่น รวมทั้ง​เงิน​หนัก​ประมาณ​ครึ่ง​กิโลกรัม+ 5:15 เงิน​หนัก​ประมาณ​ครึ่ง​กิโลกรัม หรือ​แปล​ตรงๆ​ได้​ว่า “สี่สิบ​เชเขล” จาก​ประชาชน แม้แต่​คนใช้​ของ​เจ้าเมือง​พวกนี้​ยัง​ใช้​อำนาจ​ข่มเหง​ผู้คน​เลย แต่​ผม​ไม่ได้​ทำ​เรื่อง​พวกนี้ เพราะ​ผม​เคารพ​ยำเกรง​พระเจ้า

16 แต่​ผม​ได้​ทุ่มเท​ใน​การ​สร้าง​กำแพง และ​พวกเรา​ก็​ไม่ได้​ยึด​เอา​ที่ดิน​ของใคร คน​ของผม​ทั้งหมด​ได้​รวมตัว​กัน​สร้าง​กำแพง​อยู่​ที่นั่น

17 ผม​ได้​เลี้ยง​อาหาร​เจ้าหน้าที่​คนยิว​ทั้งหมด​หนึ่งร้อย​ห้าสิบ​คน​ทุกๆ​วัน ยัง​ไม่รวม​ถึง​คน​ที่​มา​จาก​ชนชาติ​ต่างๆ​รอบ​ข้าง 18 ใน​แต่ละวัน ก็​จะ​มี​วัว​หนึ่ง​ตัว แกะ​อย่างดี​หก​ตัว และ​เป็ด​ไก่​ที่​จัด​เตรียม​ไว้​ให้​กับ​ผม และ​ทุกๆ​สิบ​วัน จะ​มี​เหล้าองุ่น​จำนวน​มาก ถึงแม้​ผม​จะ​เลี้ยง​อาหาร​คน​เหล่านี้​ทั้งหมด แต่​ผม​ก็​ไม่เคย​เรียกร้อง​เอา​จาก​ส่วน​ที่​เป็น​อาหาร​ประจำ​ตำแหน่ง​ของ​เจ้าเมือง​เลย เพราะ​แค่​งาน​รับใช้​นั้น​มัน​ก็​หนักหนา​สาหัส​ต่อ​คน​เหล่านี้​อยู่​แล้ว

19 ข้าแต่​พระเจ้า​ของ​ข้าพเจ้า โปรด​ระลึก​ถึง​สิ่ง​ที่​ข้าพเจ้า​ได้​ทำ​ให้​กับ​คน​พวกนี้​ด้วย และ​โปรด​อวยพร​ข้าพเจ้า​ด้วย​เถิด

6

ปัญหา​อื่น

1 ต่อมา เมื่อ​มี​คน​ไป​รายงาน​ให้​สันบาลลัท​และ​โทบีอาห์ รวมทั้ง​เกเชม ซึ่ง​เป็น​ชาว​อาหรับ และ​พวก​ศัตรู​อื่นๆ​ของเรา​ว่า​ผม​ได้​สร้าง​กำแพง​จน​ไม่มี​รูโหว่​เหลือ​อีกแล้ว (ถึง​แม้ว่า​ใน​ตอนนั้น​ผม​ยัง​ไม่ได้​ติดตั้ง​บาน​ประตู​ที่​กำแพง​เมือง​ก็ตาม)

2 สันบาลลัท​และ​เกเชม ได้​ส่ง​สาร​มา​ให้​กับ​ผม​ว่า “ขอให้​เรา​มา​เจอ​กัน​ที่​หมู่บ้าน​แห่ง​หนึ่ง​บน​ที่ราบ​โอโน”

แต่​พวกเขา​กำลัง​วางแผน​ที่​จะ​ทำร้าย​ผม

3 ผม​จึง​ส่ง​พวก​คน​ถือสาร​ไปหา​พวกเขา บอก​ว่า “ผม​กำลัง​ทำงาน​สำคัญ​อยู่ ไม่​สามารถ​ลง​มาหา​ได้ ถ้า​ผม​ทิ้ง​งาน​มาหา​พวกท่าน งาน​ก็​จะ​หยุด​ชะงัก​ไป”

4 พวกเขา​ส่ง​สาร​เดิม​มา​ให้​ผม​ถึง​สี่​ครั้ง และ​ผม​ก็​ตอบ​พวกเขา​ไป​แบบ​เดิม​ทุกครั้ง

5 สันบาลลัท​ได้​ส่ง​คนใช้​ของเขา​มาหา​ผม​อย่าง​เคย​เป็น​ครั้ง​ที่​ห้า โดย​ถือ​จดหมาย​เปิด​ผนึก​มา+ 6:5 จดหมาย​เปิด​ผนึก​มา เพื่อ​จะ​ทำ​ให้​คน​รู้​กัน​ไปทั่ว​ถึง​ข้อความ​ใน​จดหมาย​นั้น

6 ใน​จดหมาย​นั้น​เขียน​ว่า

“มี​คน​พูด​ไป​ทั่ว​ชนชาติ​ต่างๆ​และ​เกเชม​เอง​ก็​ยืนยัน​ว่า​เป็น​เรื่อง​จริง ที่​ว่า ท่าน​และ​พวก​ชาวยิว​กำลัง​วางแผน​จะ​ก่อ​การกบฏ เพราะ​เหตุนี้ ท่าน​ถึง​ได้​สร้าง​กำแพง​ขึ้นมา และ​ตาม​รายงาน​นี้​แจ้ง​ว่า ท่าน​กำลัง​จะ​ขึ้น​เป็น​กษัตริย์​ของ​พวกเขา 7 ท่าน​ยัง​ได้​แต่งตั้ง​พวก​ผู้พูดแทนพระเจ้า เพื่อ​ประกาศ​เกี่ยวกับ​ตัวท่าน​ใน​เมือง​เยรูซาเล็ม​ว่า ‘มี​กษัตริย์​ใน​ยูดาห์​แล้ว’

ถ้อยคำ​เหล่านี้​จะ​ถูก​รายงาน​ให้​กษัตริย์​อารทาเซอร์ซีส​ทราบ ดังนั้น​ขอให้​เรา​มา​พบ​กัน​หน่อย”

8 ผม​จึง​ส่ง​สาร​กลับ​ไป​ให้​เขา​ว่า “ไม่มี​เรื่อง​อย่าง​ที่​ท่าน​พูด​มานี้​เกิดขึ้น​เลย ท่าน​กุ​ขึ้น​มาเอง​ตาม​ความคิด​ของ​ท่าน”

9 พวกนั้น​ทุกคน​พยายาม​ขู่​ให้​เรา​ตกใจ​กลัว พวกเขา​คิด​ว่า “มือ​ของ​พวกนั้น​จะ​ทิ้ง​งาน​ไป งาน​จะ​ได้​ไม่เสร็จ”

แต่​ผม​อธิษฐาน​ว่า “ข้าแต่​พระเจ้า ตอนนี้​ช่วย​เพิ่ม​พลัง​ให้​กับ​มือ​ของ​ข้าพเจ้า​ด้วย​เถิด”

10 อยู่​มา​วันหนึ่ง ผม​ไป​บ้าน​ของ​เชไมอาห์ ลูกชาย​ของ​เดไลยาห์ ที่​เป็น​ลูกชาย​ของ​เมเหทาเบล เชไมอาห์​กำลัง​วิตก​กังวล เขา​พูด​ว่า

“ขอให้​เรา​ไป​พบ​กัน​ที่​วิหาร​ของ​พระเจ้า

เข้าไป​ข้างใน​ของ​วิหาร ให้​เรา​ปิด​ประตู​วิหาร

เพราะ​พวกเขา​กำลัง​มา​ฆ่า​ท่าน

พวกเขา​จะ​มา​ฆ่า​ท่าน​ใน​ตอน​กลางคืน”

11 แต่​ผม​ตอบ​ว่า “คน​อย่าง​ผม​ควร​จะ​หนี​หรือ แล้ว​ถ้า​คน​ที่​ไม่ใช่​นักบวช​อย่าง​ผม​เข้าไป​ใน​วิหาร แล้ว​จะ​รอด​ชีวิต​ได้หรือ ผม​จะ​ไม่​เข้าไป​เด็ดขาด”

12 ทันใดนั้น ผม​ก็​รู้​ว่า​พระเจ้า​ไม่ได้​ส่ง​เชไมอาห์​มา​หรอก แต่​เขา​แกล้ง​พูด​แทน​พระเจ้า​เพื่อ​ทำร้าย​ผม เพราะ​โทบีอาห์ และ​สันบาลลัท​ได้​จ้าง​เขา

13 ที่​พวกนั้น​ว่าจ้าง​เชไมอาห์ เพื่อ​จะ​ทำ​ให้​ผม​กลัว และ​ทำ​ตาม​ที่​เขา​แนะนำ เพื่อ​ผม​จะได้​ทำ​บาป พวกเขา​ตั้งใจ​ที่​จะ​ทำลาย​ชื่อเสียง​ของ​ผม และ​ทำ​ให้​ผม​อับอาย​ขายหน้า

14 “ข้าแต่​พระเจ้า​ของ​ข้าพเจ้า โปรด​ลงโทษ​โทบีอาห์​และ​สันบาลลัท สำหรับ​สิ่ง​ที่​พวกเขา​ได้​ทำ​ลงไป และ​โปรด​ลงโทษ​โนอัดยาห์ ผู้หญิง​ที่​อ้าง​ว่า​พูด​แทน​พระเจ้า รวมทั้ง​คนอื่นๆ​ที่​อ้าง​ว่า​พูด​แทน​พระเจ้า ที่​พยายาม​ขู่​ให้​ข้าพเจ้า​ตกใจ​กลัว​ด้วย​เถิด”

กำแพง​สร้าง​เสร็จ

15 ในที่สุด​กำแพง​ก็​ถูก​สร้าง​จน​เสร็จ​ใน​วันที่​ยี่สิบห้า ของ​เดือน​เอลูล+ 6:15 เอลูล หมายถึง​เดือน​สิงหาคม-กันยายน ปี 443 ก่อน​พระเยซู​มาเกิด ใช้​เวลา​ใน​การ​สร้าง​ทั้งสิ้น​ห้าสิบสอง​วัน

16 เมื่อ​ศัตรู​ทุกคน​ของเรา​ได้ยิน และ​ชนชาติ​ทั้งหมด​ที่​อยู่​รอบ​ข้าง​เรา​ได้เห็น พวกเขา​ก็​หมด​ความ​ทะนงตัว​ไป พวกเขา​รู้​ว่า​งานนี้​เป็น​ผลงาน​ของ​พระเจ้า​ของเรา

17 ใน​ช่วงนั้น​หลังจาก​สร้าง​กำแพง​เสร็จ พวก​บุคคล​สำคัญๆ​ของ​ยูดาห์​กำลัง​ส่ง​จดหมาย​ไป​ให้​โทบีอาห์​หลาย​ฉบับ และ​โทบีอาห์​กำลัง​ส่ง​จดหมาย​ตอบ​พวกเขา​มา 18 เพราะ​มี​หลาย​คน​ที่​ยูดาห์ ได้​สาบาน​ที่​จะ​จงรัก​ภักดี​ต่อ​โทบีอาห์ เพราะ​เขา​เป็น​ลูกเขย​ของ​เชคานิยาห์ ที่​เป็น​ลูกชาย​ของ​อาราห์ และ​เยโฮฮานัน​ลูกชาย​ของ​โทบีอาห์ ได้​แต่งงาน​กับ​ลูกสาว​ของ​เมชุลลาม ที่​เป็น​ลูกชาย​ของ​เบเรคิยาห์

19 พวกเขา​ได้​แต่​พูด​เรื่อง​ความดี​ของ​โทบีอาห์​ให้​ผม​ฟัง และ​พอ​ผม​ทำ​อะไร​ไป พวกเขา​ก็​ไป​รายงาน​ให้​โทบีอาห์​รู้ โทบีอาห์​จึง​ส่ง​จดหมาย​ต่างๆ​มา​ให้​ผม เพื่อ​ขู่​ให้​ผม​ตกใจ​กลัว

7

1 เมื่อ​สร้าง​กำแพง​ขึ้นมา​ใหม่​แล้ว ผม​ได้​ติดตั้ง​พวก​บาน​ประตู​เข้าไป​ใน​ที่​ของมัน และ​ได้​มี​การ​แต่งตั้ง​พวก​คน​เฝ้า​ประตู พวก​นักร้อง​และ​พวก​ชาว​เลวี​ขึ้น 2 หลัง​จากนั้น ผม​ได้​ตั้ง​ให้​ฮานานี พี่น้อง​ของผม​คอย​ดูแล​เมือง​เยรูซาเล็ม​ร่วมกับ​ฮานันยาห์ ผู้บังคับ​บัญชา​ป้อม​ปราการ​ของ​วิหาร​เพราะ​ฮานานี​เป็น​คน​ซื่อสัตย์ และ​เคารพ​ยำเกรง​พระเจ้า​มาก​กว่า​คน​ส่วนใหญ่

3 ผม​พูด​กับ​พวกเขา​ว่า “ประตู​เมือง​ของ​เมือง​เยรูซาเล็ม​จะต้อง​ไม่เปิด​จนกว่า​แดด​ร้อน และ​ใน​ขณะที่​มี​ยาม​เฝ้า​ประตู​อยู่ ก็​ต้อง​ปิด​ประตู​และ​ใส่​กลอน​ไว้ ควร​แต่งตั้ง​ประชาชน​ที่​อาศัย​อยู่​ใน​เมือง​เยรูซาเล็ม ให้​ผลัด​กัน​ทำ​หน้าที่​ยาม ให้​จัด​ยาม​ไว้​ตาม​จุด​ต่างๆ​รวมทั้ง​หน้า​บ้าน​ของ​พวกเขา​ด้วย”

รายชื่อ​พวก​เชลย​ที่​กลับมา

(อสร. 2:1-70)

4 เยรูซาเล็ม เป็น​เมือง​ที่​กว้างขวาง​ใหญ่โต แต่​มี​ผู้คน​อาศัย​อยู่​น้อย และ​ยัง​มี​บ้าน​ที่​สร้าง​ขึ้น​มา​ใหม่​ไม่มาก​นัก 5 ดังนั้น​พระเจ้า​จึง​ดลใจ​ผม ให้​รวบรวม​พวก​บุคคล​สำคัญๆ เจ้าหน้าที่​ทั้งหลาย และ​ประชาชน​ทั่วไป ให้​มา​จด​ทะเบียน​สำมะโน​ครัว​เป็น​ครอบครัวๆ​ไป ผม​พบ​หนังสือ​สำมะโน​ครัว​ของ​เชลย​พวก​แรก​ที่​กลับมา ผม​เห็น​มัน​เขียน​ไว้​อย่างนี้​ว่า

6 ต่อไปนี้​คือ ประชาชน​ของ​มณฑล​ที่​มา​จาก​การ​เป็น​เชลย ใน​ครั้งที่​ถูก​กษัตริย์​เนบูคัดเนสซาร์ แห่ง​บาบิโลน​จับตัว​ไป พวกเขา​ได้​กลับมา​ยัง​เมือง​เยรูซาเล็ม​และ​ยูดาห์ และ​ต่าง​ก็​แยกย้าย​กัน​กลับไป​ยัง​บ้านเมือง​ของตน 7 พวกเขา​กลับ​มา​กับ​เศรุบบาเบล เยชูอา เนหะมียาห์ อาซาริยาห์ ราอามิยาห์ นาหะมานี โมรเดคัย บิลชาน มิสเปเรท บิกวัย เนฮูม และ บาอานาห์

จำนวน​คน​อิสราเอล​มี​ดังนี้

8 ผู้สืบ​เชื้อสาย​จาก​ปาโรช รวม​สองพัน​หนึ่งร้อย​เจ็ดสิบสอง​คน

9 ผู้สืบ​เชื้อสาย​จาก​เชฟาทิยาห์ รวม​สามร้อย​เจ็ดสิบสอง​คน

10 ผู้สืบ​เชื้อสาย​จาก​อาราห์ รวม​หกร้อย​ห้าสิบสอง​คน

11 ผู้สืบ​เชื้อสาย​จาก​ปาหัทโมอับ คือ ผู้สืบ​เชื้อสาย​จาก​เยชูอา​และ​โยอาบ รวม​สองพัน​แปดร้อย​สิบแปด​คน

12 ผู้สืบ​เชื้อสาย​จาก​เอลาม รวม​หนึ่งพัน​สองร้อย​ห้าสิบสี่​คน

13 ผู้สืบ​เชื้อสาย​จาก​ศัทธู รวม​แปดร้อย​สี่สิบห้า​คน

14 ผู้สืบ​เชื้อสาย​จาก​ศักคัย รวม​เจ็ดร้อย​หกสิบ​คน

15 ผู้สืบ​เชื้อสาย​จาก​บินนุย รวม​หกร้อย​สี่สิบแปด​คน

16 ผู้สืบ​เชื้อสาย​จาก​บาบัย รวม​หกร้อย​ยี่สิบแปด​คน

17 ผู้สืบ​เชื้อสาย​จาก​อัสกาด รวม​สองพัน​สามร้อย​ยี่สิบสอง​คน

18 ผู้สืบ​เชื้อสาย​จาก​อาโดนีคัม รวม​หกร้อย​หกสิบเจ็ด​คน

19 ผู้สืบ​เชื้อสาย​จาก​บิกวัย รวม​สองพัน​หกสิบเจ็ด​คน

20 ผู้สืบ​เชื้อสาย​จาก​อาดีน รวม​หกร้อย​ห้าสิบห้า​คน

21 ผู้สืบ​เชื้อสาย​จาก​อาเทอร์ คือ​เฮเซคียาห์ รวม​เก้าสิบแปด​คน+ 7:21 เก้าสิบแปด​คน ดู​คำ​อธิบาย​ท้าย​หน้า ของ​หนังสือ​เอสรา 2:16

22 ผู้สืบ​เชื้อสาย​จาก​ฮาชูม รวม​สามร้อย​ยี่สิบแปด​คน

23 ผู้สืบ​เชื้อสาย​จาก​เบไซ รวม​สามร้อย​ยี่สิบสี่​คน

24 ผู้สืบ​เชื้อสาย​จาก​ฮาริฟ รวม​หนึ่งร้อย​สิบสอง​คน

25 ผู้สืบ​เชื้อสาย​จาก​กิเบโอน รวม​เก้าสิบห้า​คน

26 คน​จาก​เมือง​เบธเลเฮม และ​เมือง​เนโทฟาห์ รวม​หนึ่งร้อย​แปดสิบแปด​คน

27 คน​จาก​เมือง​อานาโธท รวม​หนึ่งร้อย​ยี่สิบแปด​คน

28 คน​จาก​เมือง​เบธอัสมาเวท รวม​สี่สิบสอง​คน

29 คน​จาก​เมือง​คิริยาทเยอาริม เมือง​เคฟีราห์ และ​เมือง​เบเอโรท รวม​เจ็ดร้อย​สี่สิบสาม​คน

30 คน​จาก​เมือง​รามาห์ และ​เมือง​เกบา รวม​หกร้อย​ยี่สิบเอ็ด​คน

31 คน​จาก​เมือง​มิคมาส รวม​หนึ่งร้อย​ยี่สิบสอง​คน

32 คน​จาก​เมือง​เบธเอล และ​เมือง​อัย รวม​หนึ่งร้อย​ยี่สิบสาม​คน

33 คน​จาก​เมือง​เนโบ​อีก​แห่ง​หนึ่ง รวม​ห้าสิบสอง​คน

34 คน​จาก​เมือง​เอลาม​อีก​แห่ง​หนึ่ง รวม​หนึ่งพัน​สองร้อย​ห้าสิบสี่​คน

35 คน​จาก​เมือง​ฮาริม รวม​สามร้อย​ยี่สิบ​คน

36 คน​จาก​เมือง​เยริโค รวม​สามร้อย​สี่สิบห้า​คน

37 คน​จาก​เมือง​โลด เมือง​ฮาดิด และ​เมือง​โอโน รวม​เจ็ดร้อย​ยี่สิบเอ็ด​คน 38 คน​จาก​เมือง​เสนาอาห์ รวม​สามพัน​เก้าร้อย​สามสิบ​คน

39 จำนวน​พวก​นักบวช​มี​ดังนี้​คือ

มี​ผู้สืบ​เชื้อสาย​จาก​เยดายาห์ ซึ่ง​ก็​คือ​ครอบครัว​ของ​เยชูอา รวม​เก้าร้อย​เจ็ดสิบสาม​คน

40 ผู้สืบ​เชื้อสาย​จาก​อิมเมอร์ รวม​หนึ่งพัน​ห้าสิบสอง​คน

41 ผู้สืบ​เชื้อสาย​จาก​ปาชเฮอร์ รวม​หนึ่งพัน​สองร้อย​สี่สิบเจ็ด​คน

42 ผู้สืบ​เชื้อสาย​จาก​ฮาริม รวม​หนึ่งพัน​สิบเจ็ด​คน

43 จำนวน​ชาว​เลวี​มี​ดังนี้​คือ

ผู้สืบ​เชื้อสาย​จาก​เยชูอา คือ ผ่าน​มา​ทาง​ขัดมีเอล ที่​มา​จาก​ครอบครัว​ของ​โฮดีอาห์+ 7:43 โฮดีอาห์ หรือ​สำเนา​บาง​ฉบับ​ใช้​คำ​ว่า “โฮเดวาห์” รวม​เจ็ดสิบสี่​คน

44 จำนวน​พวก​นักร้อง​มี​ดังนี้​คือ

ผู้สืบ​เชื้อสาย​จาก​อาสาฟ รวม​หนึ่งร้อย​สี่สิบแปด​คน

45 จำนวน​ของ​คน​เฝ้า​ประตู​มี​ดังนี้​คือ

ผู้สืบ​เชื้อสาย​จาก​ชัลลูม ผู้สืบ​เชื้อสาย​จาก​อาเทอร์ ผู้สืบ​เชื้อสาย​จาก​ทัลโมน ผู้สืบ​เชื้อสาย​จาก​อักขูบ ผู้สืบ​เชื้อสาย​จาก​ฮาทิธา ผู้สืบเชื้อสาย​จาก​โชบัย รวม​หนึ่งร้อย​สามสิบแปด​คน

46 จำนวน​ของ​คนรับใช้​ประจำ​วิหาร​มี​ดังนี้​คือ

ผู้สืบ​เชื้อสาย​จาก​ศีหะ ผู้สืบ​เชื้อสาย​จาก​ฮาสูฟา ผู้สืบ​เชื้อสาย​จาก​ทับบาโอท 47 ผู้สืบ​เชื้อสาย​จาก เคโรส ผู้สืบ​เชื้อสาย​จาก​สีอา ผู้สืบ​เชื้อสาย​จาก​พาโดน 48 ผู้สืบ​เชื้อสาย​จาก เลบานา ผู้สืบ​เชื้อสาย​จาก​ฮากาบา ผู้สืบ​เชื้อสาย​จาก​ชัลมัย

49 ผู้สืบ​เชื้อสาย​จาก ฮานัน ผู้สืบ​เชื้อสาย​จาก​กิดเดล ผู้สืบ​เชื้อสาย​จาก​กาฮาร์

50 ผู้สืบ​เชื้อสาย​จาก เรอายาห์ ผู้สืบ​เชื้อสาย​จาก​เรซีน ผู้สืบ​เชื้อสาย​จาก​เนโคดา

51 ผู้สืบ​เชื้อสาย​จาก​กัสซาม ผู้สืบ​เชื้อสาย​จาก​อุสซาห์ ผู้สืบ​เชื้อสาย​จาก​ปาเสอาห์

52 ผู้สืบ​เชื้อสาย​จาก​เบสัย ผู้สืบ​เชื้อสาย​จาก​เมอูนิม ผู้สืบ​เชื้อสาย​จาก​เนฟิสิม

53 ผู้สืบ​เชื้อสาย​จาก​บัคบูค ผู้สืบ​เชื้อสาย​จาก​ฮาคูฟา ผู้สืบ​เชื้อสาย​จาก​ฮารฮูร

54 ผู้สืบ​เชื้อสาย​จาก​บัสลีท ผู้สืบ​เชื้อสาย​จาก​เมหิดา ผู้สืบ​เชื้อสาย​จาก​ฮารชา

55 ผู้สืบ​เชื้อสาย​จาก​บารโขส ผู้สืบ​เชื้อสาย​จาก​สิเสรา ผู้สืบ​เชื้อสาย​จาก​เทมาห์

56 ผู้สืบ​เชื้อสาย​จาก​เนซิยาห์ ผู้สืบ​เชื้อสาย​จาก​ฮาทิฟา

57 จำนวน​ผู้สืบ​เชื้อสาย​ของ​คนรับใช้​ของ​กษัตริย์​ซาโลมอน​มี​ดังนี้​คือ

ผู้สืบ​เชื้อสาย​จาก​โสทัย ผู้สืบ​เชื้อสาย​จาก​โสเฟเรท ผู้สืบ​เชื้อสาย​จาก​เปรีดา 58 ผู้สืบ​เชื้อสาย​จาก​ยาอาลา ผู้สืบ​เชื้อสาย​จาก​ดารโคน ผู้สืบ​เชื้อสาย​จาก​กิดเดล

59 ผู้สืบ​เชื้อสาย​จาก​เชฟาทิยาห์ ผู้สืบ​เชื้อสาย​จาก​ฮัทธิล ผู้สืบ​เชื้อสาย​จาก โปเคเรทหัสซาบาอิม และ​ผู้สืบ​เชื้อสาย​จาก​อาโมน

60 คนรับใช้​ประจำ​วิหาร และ​ผู้สืบ​เชื้อสาย​คนรับใช้​ของ​ซาโลมอน มี​จำนวน​รวม​สามร้อย​เก้าสิบสอง​คน

61 ต่อไปนี้​จะ​เป็น​จำนวน​คน​ที่​ขึ้น​มา​เมือง​เยรูซาเล็ม​จาก​เมือง​เทลเมลาห์ เมือง​เทลหารชา เมือง​เครูบ เมือง​อัดโดน และ​เมือง​อิมเมอร์ แต่​พวกเขา​ไม่​สามารถ​พิสูจน์​ได้​ว่า พวกเขา​สืบ​เชื้อสาย​มา​จาก​ชาว​อิสราเอล

62 ผู้สืบ​เชื้อสาย​จาก​เดไลยาห์ ผู้สืบ​เชื้อสาย​จาก​โทบีอาห์ ผู้สืบ​เชื้อสาย​จาก​เนโคดา รวม​หกร้อย​สี่สิบสอง​คน

63 จำนวน​นักบวช​ทั้งหลาย​มี​ดังนี้​คือ

ผู้สืบ​เชื้อสาย​จาก​โฮบายาห์ ผู้สืบ​เชื้อสาย​จาก​ฮักโขส และ​ผู้สืบ​เชื้อสาย​จาก​บารซิลลัย (บารซิลลัย​คนนี้​ได้​แต่งงาน​กับ​ลูกสาว​คนหนึ่ง​ของ​บารซิลลัย ซึ่ง​เป็น​ชาว​กิเลอาด ดังนั้น​เขา​จึง​ใช้​ชื่อ​เรียก​ตาม​ชื่อ​พ่อตา​เขา)

64 พวกเขา​ตรวจดู​รายชื่อ​ใน​ทะเบียน​สำมะโน​ครัว แต่​ไม่พบ​ชื่อ​ของ​ตัวเอง ดังนั้น​พวกเขา​จึง​ถูก​ตัดชื่อ​ออก​จาก​พวก​นักบวช เพราะ​ถือว่า​ไม่​บริสุทธิ์ 65 เจ้าเมือง​บอก​พวกเขา​ว่า ใน​ช่วงนี้​อย่า​เพิ่ง​กิน​อาหาร​ที่​บริสุทธิ์​ที่สุด​ก่อน จนกว่า​นักบวช​สูงสุด จะ​ใช้​อูริม​และ​ทูมมิม​ปรึกษา​หา​คำตอบ​จาก​พระเจ้า​เสีย​ก่อน

66 รวมคน​ทั้งหมด​ที่​พูดมา​ได้​สี่หมื่น​สองพัน​สามร้อย​หกสิบ​คน 67 ไม่นับ​พวก​ทาส​ชายหญิง​ของ​พวกเขา​อีก​เจ็ดพัน​สามร้อย​สามสิบเจ็ด​คน นอก​จากนั้น​แล้ว​พวกเขา​ยัง​มี​นักร้อง​ชาย​หญิง​อีก​สองร้อย​คน 68 พวกเขา​ยัง​มี​ม้า​ทั้งหมด​เจ็ดร้อย​สามสิบ​หก​ตัว และ​ล่อ​สองร้อย​สี่สิบห้า​ตัว+ 7:68 มี​นักร้อง … สี่สิบห้า​ตัว ข้อมูล​นี้​เป็น​ไป​ตาม​หนังสือ​เอสรา 2:66 แต่​สำเนา​ฉบับ​ฮีบรู​เขียน​ว่า “มี​นักร้อง​ชาย​หญิง​สองร้อย​สี่สิบห้า​คน” และ​ไม่ได้​พูด​ถึง​ม้า​หรือ​ล่อ69 อูฐ​สี่ร้อย​สามสิบห้า​ตัว และ​มี​ลา​รวม​หกพัน​เจ็ดร้อย​ยี่สิบ​ตัว

70 บรรดา​หัวหน้า​ครอบครัว​บางคน ให้​สิ่งของ​ต่างๆ​เพื่อ​สนับสนุน​งานนี้ เจ้าเมือง​ได้​ถวาย​สิ่ง​ต่างๆ​เหล่านี้​เข้า​กอง​คลัง คือ​ทองคำ​จำนวน​แปด​กิโลกรัม​ครึ่ง+ 7:70 แปด​กิโลกรัม​ครึ่ง แปล​ตาม​ตัวอักษร​ว่า “หนึ่งพัน​ดาริค” ชาม​ประพรม​ห้า​สิบ​ใบ และ​เสื้อผ้า​สำหรับ​นักบวช​ห้า​ร้อย​สาม​สิบ​ชุด 71 หัวหน้า​ครอบครัว​บางคน ถวาย​ทองคำ​หนึ่ง​ร้อย​เจ็ด​สิบ​กิโลกรัม+ 7:71 หนึ่ง​ร้อย​เจ็ด​สิบ​กิโลกรัม หรือ​แปล​ตาม​ตัวอักษร​ว่า “สองหมื่น​ดาริค” และ​เงิน​หนึ่งพัน​สองร้อย​กิโลกรัม+ 7:71 หนึ่งพัน​สองร้อย​กิโลกรัม หรือ แปล​ตาม​ตัวอักษร​ว่า “สองพัน​สองร้อย​มินา” เข้า​กอง​คลัง​สำหรับ​งาน 72 ประชาชน​ที่เหลือ​ถวาย​ทองคำ​หนึ่งร้อย​เจ็ดสิบ​กิโลกรัม เงิน​หนึ่งพัน​หนึ่งร้อย​กิโลกรัม และ​เสื้อผ้า​หกสิบเจ็ด​ชุด​ให้​กับ​พวก​นักบวช

73 พวก​นักบวช บรรดา​ชาว​เลวี คน​เฝ้า​ประตู พวก​นักร้อง และ​ประชาชน​บางคน รวมทั้ง​พวก​คนรับใช้​ประจำ​วิหาร และ​ชาว​อิสราเอล​ทั้งหมด ก็​อาศัย​อยู่​ตาม​บ้านเมือง​ของตน

เอสรา​อ่าน​กฎบัญญัติ​ให้​ประชาชน​ฟัง

เมื่อ​เดือน​ที่​เจ็ด+ 7:73 เดือน​ที่​เจ็ด หมายถึง​เดือน​กันยายน-ตุลาคม​มาถึง ประชาชน​ชาว​อิสราเอล​ที่​ได้​ย้าย​เข้ามา​อาศัย​อยู่​ตาม​เมือง​ต่างๆ​ของตน

8

1 ทุกคน​ได้​มา​ประชุม​กัน​ที่​ลาน​เมือง ที่​อยู่​ตรง​ด้านหน้า​ของ​ประตูน้ำ พวกเขา​บอก​เอสรา​ผู้​เป็น​อาจารย์ ให้​เอา​กฎบัญญัติ​ของ​โมเสส​มา​ด้วย ซึ่ง​พระยาห์เวห์​ได้​มอบ​ไว้​ให้​กับ​คน​อิสราเอล 2 ดังนั้น วันแรก​ของ​เดือน​ที่​เจ็ด นักบวช​เอสรา​ได้​เอา​กฎบัญญัติ​นั้น​มา​อยู่​ต่อหน้า​กลุ่มคน​ที่​มา​ชุมนุม​กัน​ทั้ง​ชาย​และ​หญิง รวมทั้ง​เด็ก​ที่​โต​พอที่​จะ​ฟัง​รู้เรื่อง 3 เอสรา​อ่าน​กฎบัญญัติ​นั้น​อยู่​หน้า​ลาน​เมือง ซึ่ง​อยู่​ตรง​ด้าน​หน้า​ของ​ประตูน้ำ เขา​อ่าน​ต่อหน้า​ชาย​และ​หญิง รวมทั้ง​เด็ก​ที่​โต​พอที่​จะ​ฟัง​รู้เรื่อง เขา​อ่าน​ตั้งแต่​เช้าตรู่​ไป​จนถึง​เที่ยงวัน ทุกคน​ต่าง​ก็​ตั้งใจ​ฟัง​กฎบัญญัติ​เป็น​อย่างดี

4 เอสรา​ผู้​เป็น​อาจารย์​ยืน​อยู่​บน​เวที​ไม้​ที่​สร้าง​ขึ้นมา​สำหรับ​งานนี้​โดยเฉพาะ ทาง​ด้าน​ขวา​ของ​เอสรา ก็​มี​มัททีธิยาห์ เชมา อานายาห์ อุรียาห์ ฮิลคียาห์ และ​มาอาเสอาห์​ยืน​อยู่ ส่วน​ทาง​ด้าน​ซ้าย ก็​มี​เปดายาห์ มิชาเอล มัลคิยาห์ ฮาชูม อัชบัดดานาห์ เศคาริยาห์ และ​เมชุลลาม​ยืน​อยู่

5 เอสรา​เปิด​หนังสือ​กฎบัญญัติ​ออก​ต่อหน้า​ต่อตา​ประชาชน​ทั้งหลาย เพราะ​เขา​ยืน​อยู่​สูง​กว่า​พวกเขา เมื่อ​เอสรา​เปิด​หนังสือ​ออก ประชาชน​ทุกคน​ต่าง​ก็​ยืน​ขึ้น 6 เมื่อ​เอสรา​สรรเสริญ​พระยาห์เวห์ พระเจ้า​ผู้ยิ่งใหญ่ ทุกคน​ต่าง​ตอบรับ​ว่า “อาเมน อาเมน” พร้อม​ยก​มือ​ทั้งสอง​ขึ้น​และ​ก้ม​กราบ​ลง และ​นมัสการ​พระยาห์เวห์ ใบหน้า​ซบ​พื้น

7 ใน​ขณะที่​ผู้คน​ยืน​อยู่​กับที่​นั้น พวก​ชาว​เลวี คือ เยชูอา บานี เชเรบิยาห์ ยามีน อักขูบ ชับเบธัย โฮดียาห์ มาอาเสอาห์ เคลิทา อาซาริยาห์ โยซาบาด ฮานัน และ​เปไลยาห์ ก็​ได้​มา​สั่งสอน​พวกเขา​ให้​เข้าใจ​ถึง​กฎบัญญัติ​นั้น 8 ชาว​เลวี​เหล่านั้น​ได้​อ่าน​หนังสือ​ซึ่ง​เป็น​กฎบัญญัติ​ของ​พระเจ้า​เป็น​ตอนๆ​และ​อธิบาย​ให้​ผู้คน​เข้าใจ​ใน​ข้อความ​ที่​อ่าน​นั้น

9 เนหะมียาห์ ผู้​เป็น​เจ้าเมือง และ​เอสรา ผู้​เป็น​ทั้ง​นักบวช​และ​อาจารย์ รวมทั้ง​ชาว​เลวี​ทั้งหลาย​ที่​ช่วย​สั่งสอน​ประชาชน ต่าง​พากัน​พูด​กับ​ทุกคน​ว่า “วันนี้​เป็น​วัน​ศักดิ์สิทธิ์+ 8:9 วัน​ศักดิ์สิทธิ์ วัน​ที่​หนึ่ง​และ​วันที่​สอง​ใน​แต่ละ​เดือน เป็น​วันที่​พวกเขา​นมัสการ​พระเจ้า​เป็น​พิเศษ ประชาชน​จะ​มา​พบกัน​และ​รับประทาน​อาหาร​ร่วมกัน ของ​พระยาห์เวห์ พระเจ้า​ของ​พวกท่าน ดังนั้น​อย่า​เศร้าโศก​และ​ร้องไห้​เลย” เพราะ​ประชาชน​ทุกคน​กำลัง​ร้องไห้​ใน​ขณะที่​ฟัง​กฎบัญญัติ​นั้น

10 เอสรา​พูด​กับ​พวกเขา​ว่า “ไป​กิน​อาหาร​ที่​เอร็ดอร่อย และ​ดื่ม​เหล้าองุ่น​รสหวาน และ​ส่ง​บางส่วน​ไป​ให้​กับ​คน​ที่​ไม่​สามารถ​เตรียม​ของ​พวกนี้ เพราะ​วันนี้​เป็น​วัน​ศักดิ์สิทธิ์​ของ​พระยาห์เวห์​ของเรา อย่า​ได้​เศร้าโศก​เลย เพราะ​ความ​ชื่นชม​ยินดี​ที่​พวกท่าน​มี​ใน​พระยาห์เวห์​นั้น เป็น​พละกำลัง​ของ​พวกท่าน”

11 พวก​ชาว​เลวี​ทำ​ให้​ประชาชน​สงบ​เงียบ​ลง โดย​พูด​ว่า “เลิก​ร้องไห้​เถอะ เพราะ​วันนี้​เป็น​วัน​ศักดิ์สิทธิ์ อย่า​เศร้าโศก​เลย”

12 หลัง​จากนั้น​ประชาชน​ทุกคน​ก็​จากไป ไป​กิน​และ​ดื่มกัน และ​ส่ง​อาหาร​บางส่วน​ไป​ให้​กับ​คน​ที่อื่น พวกเขา​เฉลิมฉลอง​กัน​อย่าง​สนุก​สนาน เพราะ​พวกเขา​เข้าใจ​ใน​ถ้อยคำ​ที่​ชาว​เลวี​ได้​อ่าน​ให้​พวกเขา​ฟัง​นั้น

13 ใน​วันที่​สอง​ของ​เดือน หัวหน้า​ครอบครัว​ของ​ประชาชน​ทั้งหมด พวก​นักบวช และ​พวก​ชาว​เลวี ได้​รวมตัว​กัน​มา​พบ​เอสรา​ผู้​เป็น​อาจารย์ เพื่อ​ศึกษา​คำสอน​ของ​กฎบัญญัติ

14 พวกเขา​ได้​เจอ​คำสั่ง​ของ​พระยาห์เวห์ ที่​เขียน​ไว้​ใน​กฎบัญญัติ​ที่​ผ่าน​มา​ทาง​โมเสส ที่​ว่า​คน​อิสราเอล​จะ​ต้อง​อาศัย​อยู่​ใน​เพิง​ชั่วคราว ใน​ช่วง​เทศกาล​ของ​เดือน​เจ็ด+ 8:14 เดือน​เจ็ด หมายถึง​เดือน​กันยายน-ตุลาคม15 และ​พวกเขา​ควร​จะ​ประกาศ​และ​เผยแพร่​ถ้อยคำ​ต่อไปนี้​ไปทั่ว​ทุกเมือง รวมทั้ง​ใน​เมือง​เยรูซาเล็ม​ด้วย ที่​ว่า “ให้​ออก​ไป​ที่​เนินเขา​ใน​ชนบท และ​ให้​เก็บ​กิ่ง​มะกอกเทศ กิ่ง​มะกอกป่า กิ่ง​ต้น​น้ำมัน​เขียว ใบ​ปาล์ม และ​กิ่งไม้​จาก​ต้น​อื่นๆ​ที่​ให้​ร่มเงา เพื่อ​เอา​มา​สร้าง​เพิง​ชั่วคราว เหมือน​กับ​ที่​ได้​เขียน​ไว้​ใน​กฎบัญญัติ”

16 ดังนั้น​ประชาชน​จึง​ออก​ไป​เอา​กิ่งไม้​เหล่านั้น​กลับมา และ​สร้าง​เพิง​ชั่วคราว​ให้​กับ​ตัวเอง มี​ทั้ง​สร้าง​ไว้​บน​ดาดฟ้า​บ้าน และ​ที่​ลาน​บ้าน​ของ​ตัวเอง รวมทั้ง​ที่​ลาน​วิหาร​ของ​พระเจ้า และ​ที่​ลาน​เมือง​ใกล้ๆ​ประตูน้ำ และ​สร้าง​ไว้​ที่​ลาน​เมือง​ของ​ประตู​เอฟราอิม 17 คน​ทั้ง​กลุ่ม​ที่​กลับ​มา​จาก​การ​เป็น​เชลย ได้​สร้าง​เพิง​ชั่วคราว​และ​อยู่​ใน​เพิง​เหล่านั้น คน​อิสราเอล​ไม่ได้​ทำ​อย่างนี้​เลย ตั้งแต่​สมัย​ของ​เยชูอา ลูกชาย​ของ​นูน จน​กระทั่ง​ถึง​วันนั้น และ​พวกเขา​ก็​มี​ความ​ชื่นชม​ยินดี​อย่างยิ่ง

18 ดังนั้น ตั้งแต่​วันแรก​ของ​เทศกาล​จนถึง​วัน​สุดท้าย เอสรา​ได้​อ่าน​หนังสือ​กฎบัญญัติ​ของ​พระเจ้า​ทุกวัน พวกเขา​เฉลิม​ฉลอง​เทศกาล​เป็น​เวลา​เจ็ด​วัน และ​ใน​วัน​ที่​แปด​ก็​เป็น​วัน​ชุมนุม​พิเศษ​ตาม​ที่​กฎบัญญัติ​บอก​ไว้

9

ประชาชน​อิสราเอล​สารภาพ​บาป

1 ใน​วันที่​ยี่สิบสี่​ของ​เดือน​นี้ ประชาชน​ชาว​อิสราเอล​มา​รวมตัว​กัน​เพื่อ​อด​อาหาร พวกเขา​ใส่​ชุด​ผ้า​กระสอบ และ​เอา​ดิน​โรย​หัว​ของ​พวกเขา 2 บรรดา​ลูกหลาน​ของ​อิสราเอล ได้​แยก​ตัวเอง​ออกมา​จาก​คน​ต่าง​ชาติ​ทั้งปวง พวกเขา​ยืน​และ​สารภาพ​บาป​ของ​พวกเขา รวมทั้ง​สารภาพ​ความ​ชั่วช้า​ที่​บรรพบุรุษ​ของ​พวกเขา​ได้​ทำ​ไป 3 พวกเขา​ยืน​ใน​ที่​ของ​ตน และ​ฟัง​คนอ่าน​หนังสือ​กฎบัญญัติ​ของ​พระเจ้า​ของ​พวกเขา​เป็น​เวลา​สาม​ชั่วโมง และ​อีก​สาม​ชั่วโมง พวกเขา​ใช้​สารภาพ​และ​นมัสการ​พระยาห์เวห์​พระเจ้า​ของ​พวกเขา

4 แล้ว​เยชูอา บานี ขัดมีเอล เชบานิยาห์ บุนนี เชเรบิยาห์ บานี และ​เคนานี ต่าง​ก็​ยืน​อยู่​บน​บันได​สำหรับ​พวก​เลวี และ พวกเขา​ร้อง​ด้วย​เสียง​ดัง​ต่อ​พระยาห์เวห์​พระเจ้า​ของ​พวกเขา 5 แล้ว​เลวี​พวกนี้ คือ​เยชูอา ขัดมีเอล บานี ฮาชับเนยาห์ เชเรบิยาห์ โฮดียาห์ เชบานิยาห์ และ​เปธาหิยาห์ ได้​พูด​ขึ้น​ว่า “ลุกขึ้น และ​สรรเสริญ​พระยาห์เวห์​พระเจ้า​ของ​พวกท่าน​เถิด

ข้าแต่​พระยาห์เวห์ พระเจ้า​ของ​พวกเรา

ขอ​พระองค์​ได้รับ​การ​เชิดชู​ตลอด​ชั่วนิจ​นิรันดร์​ถึง​ชั่วนิจ​นิรันดร์

ขอให้​พวกเขา​เชิดชู​ชื่อ​อัน​ยิ่งใหญ่​ของ​พระองค์

ซึ่ง​ได้รับ​การ​ยกย่อง​เหนือ​คำเชิดชู​และ​คำสรรเสริญ​ทั้งปวง

6 พระองค์​เป็น​พระเจ้า

ข้าแต่​พระยาห์เวห์ มี​แต่​พระองค์​เท่านั้น​ที่​เป็น​พระเจ้า

พระองค์​เป็น​ผู้สร้าง​ท้องฟ้า

สวรรค์​ชั้น​สูงสุด และ​ดวงดาว​ทั้งสิ้น​ใน​ท้องฟ้า

พระองค์​สร้าง​โลก​และ​ทุกสิ่ง​บน​โลก

พระองค์​สร้าง​ทะเล​และ​ทุกอย่าง​ที่​อยู่​ใน​ทะเล

พระองค์​ให้​ชีวิต​กับ​ทุกสิ่ง

และ​พวก​ดวงดาว​ทั้งหลาย​บน​ท้องฟ้า​นมัสการ​พระองค์

7 พระองค์​คือ​พระยาห์เวห์

พระเจ้า​ผู้​เลือก​อับราม

และ​นำ​ตัวเขา​ออก​มา​จาก​เมือง​เออร์​แห่ง​ประเทศ​เคลเดีย

และ​ตั้งชื่อ​ให้​เขา​ว่า​อับราฮัม+ 9:7 อับราฮัม แปล​ว่า “พ่อ​ของ​คน​จำนวน​มาก”

8 พระองค์​เห็น​ว่า​เขา​มี​จิตใจ​ซื่อสัตย์​ต่อ​พระองค์

ดังนั้น​พระองค์​จึง​ทำ​ข้อตกลง​กับเขา

ที่​จะ​ยก​แผ่นดิน​ของ​คน​เหล่านี้​ให้​กับ​ลูกหลาน​ของเขา

คือ​แผ่นดิน​ของ​คน​คานาอัน คน​ฮิตไทต์ คน​อาโมไรต์ คน​เปริสซี​คน​เยบุส และ​คน​เกอร์กาชี

พระองค์​ได้​ทำ​ตาม​คำพูด​ของ​พระองค์

เพราะ​พระองค์​นั้น​ซื่อสัตย์

9 พระองค์​ได้​เห็น​ถึง​ความ​ทุกข์ทรมาน​ของ​บรรพบุรุษ​ของ​พวกเรา​ใน​อียิปต์

และ​พระองค์​ได้ยิน​เสียง​ร้อง​ให้ช่วย​ของ​พวกเขา​ที่​ทะเล​ต้นอ้อ+ 9:9 ทะเล​ต้นอ้อ สำเนา​แปล​กรีก​โบราณ​เขียน​ว่า​ทะเล​แดง

10 พระองค์​ได้​แสดง​ปรากฏการณ์​ต่างๆ​และ​สิ่ง​มหัศจรรย์​ต่างๆ

เพื่อ​ต่อต้าน​ฟาโรห์ กษัตริย์​ของ​อียิปต์ และ​ต่อต้าน​พวก​ข้าราชการ​ทั้งสิ้น และ​ประชาชน​บน​แผ่นดิน​ของ​กษัตริย์​ฟาโรห์

เพราะ​พระองค์​รู้​ว่า​พวกเขา​ได้​ข่มเหง​บรรพบุรุษ​ของ​พวกเรา

พระองค์​ก็​เลย​มี​ชื่อเสียง​โด่งดัง​มา​จนถึง​ทุกวันนี้

11 พระองค์​ได้​แยก​ทะเล​ออก​ต่อหน้า​พวกเขา

และ​พวกเขา​เดิน​ผ่าน​ทะเล​ไป​บน​พื้น​แห้ง

แต่​พระองค์​ได้​โยน​พวก​ที่​ไล่ตาม​พวกเขา​ลง​ทะเล​ลึก

เหมือน​ก้อนหิน​ที่​ถูก​โยน​ลงไป​ใน​ทะเล​ที่​ปั่นป่วน

12 พระองค์​ได้​นำทาง​พวกเขา​ด้วย​เสาเมฆ​ใน​ตอน​กลางวัน​และ​ด้วย​เสาไฟ​ใน​ตอน​กลางคืน

เพื่อ​ส่อง​ทาง​ให้​พวกเขา​เดิน​ไป​ใน​ทาง​ที่​พวกเขา​ควรไป

13 พระองค์​ลง​มา​อยู่​บน​ภูเขา​ซีนาย

และ​พูด​กับ​พวกเขา​จาก​สวรรค์

และ​ได้​มอบ​กฎระเบียบ​ที่​ถูกต้อง​และ​กฎบัญญัติ​ที่​แท้จริง

รวมทั้ง​พวก​บัญญัติ​และ​คำสั่ง​ต่างๆ​ที่ดี​ให้กับ​พวกเขา

14 และ​พระองค์​ได้​บอก​ให้​พวกเขา​รู้​เกี่ยวกับ​วันหยุด​อัน​ศักดิ์สิทธิ์​ของ​พระองค์

และ​พระองค์​ให้​คำสั่ง​ต่างๆ กฎระเบียบ และ​บัญญัติ​กับ​พวกเขา ผ่าน​ทาง​โมเสส ผู้รับใช้​ของ​พระองค์

15 ใน​ยาม​ที่​พวกเขา​หิว พระองค์​ให้​อาหาร​กับ​พวกเขา​จาก​สวรรค์

ใน​ยาม​ที่​พวกเขา​กระหาย พระองค์​ให้​น้ำ​ไหล​ออก​จาก​หิน​มาให้​พวกเขา​ดื่ม

พระองค์​บอก​ให้​พวกเขา​ไป​ยึด​เอา​แผ่นดิน​ที่​พระองค์​ได้​สัญญา​ว่า​จะ​มอบ​ให้​กับ​พวกเขา

16 แต่​พวก​บรรพบุรุษ​ของ​พวกเรา​ทำ​ตัว​เย่อหยิ่ง​จองหอง​และ​หัวแข็ง​ดื้อรั้น

พวกเขา​ไม่ยอม​ฟัง​คำสั่ง​ต่างๆ​ของ​พระองค์

17 พวกเขา​ไม่ยอม​เชื่อฟัง​และ​พวกเขา​ไม่ได้​จดจำ

ถึง​การอัศจรรย์​ต่างๆ​ของ​พระองค์​ที่​พระองค์​ได้​ทำไป​ท่ามกลาง​พวกเขา

แต่​พวกเขา​กลับ​หัวแข็ง​ดื้อรั้น​และ​ได้​แต่งตั้ง​หัวหน้า​ขึ้นมา

เพื่อ​นำ​พวกเขา​กลับไป​เป็น​ทาส​ใน​อียิปต์​อีก

แต่​พระองค์​เป็น​พระเจ้า​ที่​ให้​อภัย มี​ใจ​เมตตา​และ​กรุณา มี​ความ​อดทน​และ​มี​ความรัก​อัน​มั่นคง

ดังนั้น​พระองค์​จึง​ไม่ได้​ทอดทิ้ง​พวกเขา

18 ถึงแม้​พวก​บรรพบุรุษ​ของ​พวกเรา​จะ​หล่อ​โลหะ​รูปลูกวัว​ขึ้นมา​สำหรับ​พวกเขา​เอง

และ​บอก​ว่า ‘นี่​คือ​พระเจ้า​ของ​เจ้า​ที่​นำ​เจ้า​ออก​มา​จาก​อียิปต์’

ถึงแม้​การ​กระทำ​นี้​จะ​ดูหมิ่น​พระองค์​อย่างยิ่ง

19 แต่​พระองค์​เต็ม​เปี่ยม​ไปด้วย​ความ​เมตตา​กรุณา

พระองค์​ก็​เลย​ไม่ได้​ทอดทิ้ง​พวกเขา​ไว้​ใน​ทะเลทราย

เสาเมฆ​ไม่ได้​หยุด​นำทาง​พวกเขา​ใน​การ​เดินทาง​ตอน​กลางวัน​และ​เสาไฟ​ใน​ตอน​กลางคืน

ก็​ไม่ได้​หยุด​ส่องแสง​ให้​กับ​พวกเขา​ใน​ทาง​ที่​พวกเขา​ควร​จะไป

20 พระองค์​ได้​ให้​พระวิญญาณ​อันดี​ของ​พระองค์​เพื่อ​สอน​พวกเขา

พระองค์​ไม่ได้​เอา​อาหาร​ทิพย์ ไป​จาก​ปาก​ของ​พวกเขา

และ​พระองค์​ได้​ให้​น้ำ​เพื่อ​ดับ​กระหาย​กับ​พวกเขา

21 พระองค์​ดูแล​พวกเขา​เป็น​เวลา​สี่สิบ​ปี​ใน​ทะเลทราย

โดย​ที่​พวกเขา​ไม่ขาด​อะไร​เลย

เสื้อผ้า​ของ​พวกเขา​ก็​ไม่​ฉีกขาด และ​เท้า​ของเขา​ก็​ไม่บวม

22 พระองค์​มอบ​อาณาจักร​ต่างๆ​และ​ชนชาติ​ต่างๆ​ให้​กับ​พวกเขา

พระองค์​ได้​ให้​แผ่นดิน​เหล่านี้​กลาย​เป็น​แนว​ชายแดน​ให้​กับ​พวกเขา

พวกเขา​ได้​ยึดครอง​แผ่นดิน​ของ​กษัตริย์​สิโหน​แห่ง​เมือง​เฮชโบน

และ​แผ่นดิน​ของ​กษัตริย์​โอก​แห่ง​แคว้น​บาชาน

23 พระองค์​ทำให้​พวกเขา​มี​ลูกหลาน​มากมาย​มหาศาล​เหมือน​ดวงดาว​บน​ท้องฟ้า

พระองค์​นำ​พวกเขา​มา​ยัง​แผ่นดิน​ที่​พระองค์​บอก​บรรพบุรุษ​ของ​พวกเขา​ให้​เข้าไป​ยึดครอง

24 ดังนั้น พวก​ลูกหลาน​ของ​พวกเขา​จึง​เข้า​ไป​ยึดครอง​แผ่นดิน​นั้น

และ​พระองค์​ได้​ปราบ​พวก​ชาว​คานาอัน​ที่​อาศัย​อยู่เดิม​ให้​พ่ายแพ้​ไป

และ​ให้​พวก​ชาว​คานาอัน​ตก​อยู่​ใน​กำมือ​ของ​บรรพบุรุษ​ของ​พวกเรา รวมถึง​พวก​กษัตริย์ และ​ประชาชน​ของ​แผ่นดิน​นั้น

พวก​บรรพบุรุษ​ของ​พวกเรา​สามารถ​จัดการ​กับ​พวกเขา​ได้​ตาม​ใจชอบ

25 พวกเขา​ยึด​เมือง​ที่​มี​ป้อม​ปราการ​และ​แผ่นดิน​ที่​อุดม​สมบูรณ์

พวกเขา​ยึด​บ้าน​ต่างๆ​ที่​เต็ม​ไปด้วย​ของดีๆ​ที่​มีทั้ง​บ่อน้ำ​ที่​ขุด​ไว้แล้ว ไร่องุ่น ต้น​มะกอก​และ​ต้น​ผลไม้​มากมาย

พวกเขา​กินกัน​จน​อิ่มแปล้​และ​อ้วนท้วน

และ​พวกเขา​ต่าง​ก็​มี​ความสุข​ใน​ความ​ดีงาม​อัน​ยิ่งใหญ่​ของ​พระองค์

26 แต่​พวกเขา​กลับ​ไม่​เชื่อฟัง และ​กบฏ​ต่อ​พระองค์ และ​โยน​บัญญัติ​ของ​พระองค์​ทิ้งไป

นอกจากนั้น​พวกเขา​ยัง​ฆ่า​พวก​ผู้พูดแทนพระองค์​ที่​ได้​ตักเตือน​พวกเขา​ให้​กลับ​มาหา​พระองค์

พวกเขา​ได้​ดูหมิ่น​พระองค์​อย่าง​ใหญ่หลวง

27 ดังนั้น​พระองค์​จึง​มอบ​พวกเขา​ให้​ตก​ไปอยู่​ใน​กำมือ​พวกศัตรู

และ​ศัตรู​พวกนั้น ได้​ข่มเหง​พวกเขา​อย่าง​ทารุณ​โหดร้าย

ใน​ยาม​ที่​พวกเขา​ทุกข์ยาก พวกเขา​ต่าง​ร้องขอ​ความช่วยเหลือ​จาก​พระองค์

และ​พระองค์​ได้ยิน​เสียง​พวกเขา​จาก​สวรรค์

พระองค์​ก็​ส่ง​ผู้กู้ชาติ​มา​ช่วย​พวกเขา​ครั้งแล้ว​ครั้งเล่า​ให้​รอดพ้น​จาก​เงื้อมมือ​ของ​พวกศัตรู

เพราะ​พระองค์​เต็มเปี่ยม​ไปด้วย​ความ​เมตตา​กรุณา

28 แต่​ทันที​ที่​พวกเขา​ได้รับ​การ​ปลด​ปล่อย​จาก​พวกศัตรู

พวกเขา​ก็​ได้​ทำ​ใน​สิ่ง​ที่​พระองค์​ถือว่า​เป็น​สิ่งชั่วร้าย​อีก

ดังนั้น​พระองค์​จึง​ปล่อย​ให้​พวกเขา​ตก​ไปอยู่​ใน​กำมือ​ของ​พวกศัตรู​อีก

แล้ว​พวกศัตรู​เหล่านั้น​ก็​ได้​ปกครอง​เหนือ​พวกเขา

แต่​แล้ว​เมื่อ​พวกเขา​ร้องขอ​ความช่วยเหลือ​จาก​พระองค์

พระองค์​ก็​ได้ยิน​พวกเขา​จาก​สวรรค์

แล้ว​ช่วยกู้​พวกเขา​ครั้งแล้ว​ครั้งเล่า

เพราะ​พระองค์​เต็มเปี่ยม​ไปด้วย​ความ​เมตตา​กรุณา

29 พระองค์​เตือน​พวกเขา​เพื่อ​ให้​พวกเขา​กลับ​มาหา​คำสอน​ของ​พระองค์

แต่​พวกเขา​กลับ​เย่อหยิ่ง​จองหอง​และ​ไม่ยอม​เชื่อฟัง​คำสั่ง​ต่างๆ​ของ​พระองค์

พวกเขา​ทำบาป​ต่อ​กฎ​ของ​พระองค์​ซึ่ง​เป็น​กฎ​ที่​นำ​ชีวิต​มาให้​กับ​คน​ที่​รักษา​กฎ​เหล่านั้น

พวกเขา​ยักไหล่​อย่าง​ดื้อรั้น​และ​หัวแข็ง​ดื้อดึง และ​ไม่ยอม​ฟัง

30 พระองค์​อดทน​กับ​พวกเขา​อยู่​หลายปี

และ​พระองค์​ได้​เตือน​พวกเขา​ด้วยพระวิญญาณ​ผ่าน​ทาง​พวก​ผู้พูดแทนพระองค์

แต่​พวกเขา​ก็​ยัง​ไม่ยอม​ฟัง

จน​ในที่สุด​พระองค์​ได้​มอบ​พวกเขา​ให้​กับ​พวก​ชนชาติ​ต่างๆ

31 แต่​ถึง​อย่างนั้น​ก็ตาม พระองค์​ก็​เต็มเปี่ยม​ไปด้วย​ความ​เมตตา​กรุณา

พระองค์​ไม่ได้​ทำลาย​พวกเขา​อย่าง​สิ้นซาก

และ​ไม่ได้​ทอดทิ้ง​พวกเขา

เพราะ​พระองค์​เป็น​พระเจ้า​ผู้​ทรง​พระคุณ​และ​ความ​เมตตา​กรุณา

32 ข้าแต่​พระเจ้า​ของ​พวกเรา พระเจ้า​ที่​ยิ่งใหญ่​ผู้มี​ฤทธิ์​อำนาจ​และ​น่าเกรง​ขาม

พระองค์​รักษา​คำมั่น​สัญญา​ด้วย​ความรัก​อัน​สัตย์ซื่อ

ขอ​พระองค์​อย่า​ได้​ถือ​ว่า​ความ​ทุกข์ยาก​ทั้งหลาย​ที่​เกิดขึ้น​กับ​พวกเรา​ตั้งแต่​สมัย​ของ​กษัตริย์​อัสซีเรีย​จนถึง​ตอนนี้​เป็น​เรื่อง​เล็กน้อย​เลย

คือ ความ​ทุกข์ยาก​ที่​เกิดขึ้น​กับ​พวก​กษัตริย์​ของเรา กับ​พวก​ผู้นำ​เรา กับ​เหล่า​นักบวช​ของเรา กับ​คน​เหล่านั้น​ที่​พูด​แทน​พระองค์​ให้กับ​เรา กับ​พวก​บรรพบุรุษ​ของเรา และ​กับ​ประชาชน​ทุกคน​ของ​พระองค์

33 ทุกสิ่ง​ที่​เกิดขึ้น​กับ​เรา​นั้น พระองค์​ทำ​อย่าง​ยุติธรรม​แล้ว

พระองค์​ทำ​ใน​สิ่ง​ที่​ซื่อสัตย์ ใน​ขณะที่​พวกเรา​ทำ​แต่​ความผิด

34 พวก​กษัตริย์ พวก​ผู้นำ พวก​นักบวช และ​พวก​บรรพบุรุษ​ของ​เรา ไม่ได้​รักษา​กฎบัญญัติ​ของ​พระองค์

พวกเขา​ไม่​ใส่ใจ​กับ​คำสั่ง​ต่างๆ​และ​คำตักเตือน​ที่​พระองค์​ให้​กับ​พวกเขา

35 แม้แต่​ตอนที่​พวกเขา​อยู่​ใน​อาณาจักร​ของ​พวกเขา​เอง และ​มี​ความสุข​กับ​ความเจริญ​รุ่งเรือง​อัน​ยิ่งใหญ่ และ​แผ่นดิน​อัน​กว้างใหญ่​ที่​อุดม​สมบูรณ์​ที่​พระองค์​มอบ​ให้​กับ​พวกเขา

พวกเขา​ก็​ไม่ได้​รับใช้​พระองค์​และ​ไม่ได้​หัน​ไป​จาก​การกระทำ​อัน​ชั่วร้าย​ของ​พวกเขา

36 ดูสิ วันนี้​พวกเรา​ได้​ตก​เป็น​ทาส

พระองค์​ได้​ยก​แผ่นดิน​นี้​ให้​กับ​บรรพบุรุษ​ของ​พวกเรา

เพื่อ​พวกเขา​จะได้​กิน​ผลไม้​และ​สิ่งดีๆ​จาก​แผ่นดิน​นี้

แต่​พวกเรา​กลับ​ตก​เป็น​ทาส​อยู่​ใน​แผ่นดิน​นี้

37 แล้ว​ผลผลิต​มากมาย​ของ​แผ่นดิน​นี้

ตอนนี้​ได้​ตก​ไป​เป็น​ของ​พวก​กษัตริย์​ที่​พระองค์​ได้​ตั้งไว้​เหนือ​เรา​เนื่องจาก​บาป​ที่​เราทำ

พวกเขา​ใช้​อำนาจ​เหนือ​เรา​และ​ฝูงสัตว์​ของเรา​ตาม​ความพอใจ​ของ​พวกเขา

ใน​ขณะที่​เรา​ต้อง​ทนทุกข์​อย่าง​ใหญ่หลวง

38 แต่​ถึงแม้ว่า​เรา​จะ​เจอ​กับ​เรื่อง​ทั้งหมด​นี้ เรา​ก็​กำลัง​ทำ​สัญญา​อัน​มั่นคง​กับ​พระองค์

และ​บันทึก​ไว้แล้ว​ให้​พวก​ผู้นำ พวก​ชาว​เลวี​และ​พวก​นักบวช​ของเรา​ลงชื่อ​และ​ประทับ​ตรา+ 9:38 ประทับ​ตรา เป็น​หิน​ก้อน​เล็กๆ​หรือ​เป็น​วงแหวน​ที่​มี​รูปร่าง​พิเศษ ซึ่ง​ใช้​กด​ลง​บน​ดินเหนียว​หรือ​ขี้ผึ้ง​ร้อน แล้ว​จะ​มี​รอย​ประทับ​ของเขา​ทิ้งไว้ ของ​พวกเขา​ไว้”

10

1 ใน​สัญญา​ซึ่ง​ประทับ​ตรา​ไว้ มี​ชื่อ เนหะมียาห์​เจ้าเมือง​ที่​เป็น​ลูกชาย​ของ​ฮาคาลิยาห์ พร้อม​ด้วย​เศเดคียาห์ 2 เสไรอาห์ อาซาริยาห์ เยเรมียาห์ 3 ปาชเฮอร์ อามาริยาห์ มัลคิยาห์ 4 ฮัทธัช เชบานิยาห์ มัลลูค 5 ฮาริม เมเรโมท โอบาดีห์ 6 ดาเนียล กินเนโธน บารุค 7 เมชุลลาม อาบียาห์ มิยามิน 8 มาอาซิยาห์ บิลกัย เชไมอาห์ ทั้งหมด​นี้​เป็น​รายชื่อ​ของ​พวก​นักบวช ที่​มี​อยู่​ใน​สัญญา

9 ต่อไปนี้​เป็น​รายชื่อ​ของ​ชาว​เลวี ที่​มี​ชื่อ​อยู่​ใน​สัญญา คือ เยชูอา​ลูกชาย​ของ​อาซันยาห์ บินนุย ผู้สืบ​เชื้อสาย​จาก เฮนาดัด ขัดมีเอล 10 และ​เพื่อน​ร่วมงาน​ของ​พวกเขา คือ เชบานิยาห์ โฮดียาห์ เคลิทา เปไลยาห์ ฮานัน 11 มีคา เรโหบ ฮาชาบิยาห์ 12 ศักเกอร์ เชเรบิยาห์ เชบานิยาห์ 13 โฮดียาห์ บานี เบนินู 14 ต่อไปนี้​เป็น​รายชื่อ​ของ​พวก​ผู้นำ​ประชาชน ที่​มี​ชื่อ​อยู่​ใน​สัญญา คือ ปาโรส ปาหัทโมอับ เอลาม ศัทธู บานี 15 บุนนี อัสกาด เบบัย 16 อาโดนียาห์ บิกวัย อาดีน 17 อาเทอร์ เฮเซคียาห์ อัส​ซูร์ 18 โฮดียาห์ ฮาชูม เบไซ 19 ฮาริฟ อานาโธท เนบัย 20 มักปีอาช เมชุลลาม เฮซีร์ 21 เมเชซาเบล ศาโดก ยาดดูวา 22 เปลาทิยาห์ ฮานัน อานายาห์ 23 โฮเชยา ฮานันยาห์ หัสชูบ 24 ฮัลโลเหช ปิลหา โชเบก 25 เรฮูม ฮาชับนาห์ มาอาเสอาห์ 26 อาหิอาห์ ฮานัน อานัน 27 มัลลูค ฮาริม บาอานาห์

28 ส่วน​ประชาชน​ที่เหลือ รวมทั้ง​พวก​นักบวช พวก​ชาว​เลวี พวก​คน​เฝ้า​ประตู เหล่า​นักร้อง พวก​คนรับใช้​ประจำ​วิหาร รวมทั้ง​พวก​ภรรยา​และ​ลูกชาย​ลูกสาว​ของ​พวกเขา คือ​ทุกคน​ที่​โต​พอ​ที่​จะ​รู้เรื่อง ได้​แยกตัว​ออก​จาก​ชน​ต่างชาติ​ที่​อยู่​ตาม​ดินแดน​รอบ​ข้าง เพื่อ​มา​ติดสนิท​กับ​กฎ​ของ​พระเจ้า 29 พวกเขา​ต่าง​สาบาน​ร่วมกัน​กับ​ญาติ​พี่น้อง​และ​พวก​ผู้นำ​ของ​พวกเขา และ​พวกเขา​ยอม​ถูก​สาปแช่ง​ถ้า​ไม่​ทำตาม​คำสาบาน พวกเขา​สาบาน​ว่า​จะ​ทำ​ตาม​กฎบัญญัติ​ของ​พระเจ้า ที่​ผ่าน​มา​ทาง​โมเสส​ผู้รับใช้​ของ​พระองค์ และ​จะ​ทำ​ตาม​คำสั่ง​ต่างๆ​ของ​พระยาห์เวห์​องค์​เจ้า​ชีวิต​ของ​พวกเรา และ​ทำ​ตาม​กฎ และ​บัญญัติ​ของ​พระองค์

30 เรา​สัญญา​ว่า​จะ​ไม่​ยก​ลูกสาว​ของ​พวกเรา​ให้​ไป​เป็น​เมีย​คน​ต่างชาติ​ใน​แผ่นดิน​นี้ และ​เรา​จะ​ไม่​ยอมรับ​ลูกสาว​ของ​พวกเขา​มา​เป็น​เมีย​ของ​ลูกชาย​ของ​พวกเรา​ด้วย

31 ถ้า​ชนต่างชาติ​ใน​แผ่นดิน​นี้ นำ​สินค้า​หรือ​เมล็ดข้าว​มา​ขาย​ใน​วันหยุด​ทาง​ศาสนา เรา​จะ​ไม่​ซื้อ​จาก​พวกเขา​ใน​วันหยุด​ทาง​ศาสนา​หรือ​ใน​วัน​ศักดิ์สิทธิ์​ใดๆ​ก็ตาม เรา​จะ​ไม่​เก็บเกี่ยว​ผลผลิต​ใน​ปี​ที่เจ็ด+ 10:31 ปี​ที่เจ็ด ดู​เพิ่มเติม​ได้​จาก​หนังสือ อพยพ 23:10, 11 และ​จะ​ยกเลิก​หนี้สิน​ทุกอย่าง​ใน​ปีนั้น

32 ใน​ทุกๆปี เรา​ยินดี​ที่​จะ​ให้​เงิน​หนึ่ง​ส่วน​สาม​เชเขล+ 10:32 หนึ่ง​ส่วน​สาม​เชเขล คง​เป็น​เหรียญ​เงิน​ที่​ใช้​กัน​ใน​สมัย​นั้น หนึ่ง​เชเขล​เท่ากับ​ประมาณ​สิบเอ็ด​กรัม​ครึ่ง สำหรับ​การ​รับใช้​ใน​วิหาร​ของ​พระเจ้า​ของเรา 33 เพื่อ​จ่าย​สำหรับ​สิ่ง​ต่างๆ​เหล่านี้ คือ​ค่า​ขนมปัง​ที่​วาง​บน​โต๊ะ ค่า​เครื่อง​บูชา​ประจำวัน​จาก​เมล็ดพืช ค่า​เครื่อง​เผา​บูชา​ประจำวัน ค่า​เครื่อง​ถวายบูชา​ใน​วันหยุด​ทาง​ศาสนา ใน​เทศกาล​วัน​พระจันทร์​ใหม่+ 10:33 วัน​พระจันทร์​ใหม่ หรือ​วัน​ขึ้น​หนึ่ง​ค่ำ เป็น​วันแรก​ของ​เดือน จะ​มี​การ​ประชุม​พิเศษ​เพื่อ​นมัสการ​พระเจ้า​ใน​วันนี้ และ​ใน​เทศกาล​ต่างๆ​ที่​กำหนด​ขึ้น และ​จ่าย​สำหรับ​การ​ถวาย​เครื่อง​บูชา​อัน​ศักดิ์สิทธิ์ การ​ถวาย​เครื่อง​บูชา​ชำระ​ล้าง เพื่อ​ชำระ​สถานที่​ศักดิ์สิทธิ์​แทน​ประชาชน​อิสราเอล และ​จ่าย​สำหรับ​งาน​ทุกอย่าง​ใน​วิหาร​ของ​พระเจ้า​ของเรา

34 พวกเรา ซึ่ง​หมายถึง​พวก​นักบวช พวก​ชาว​เลวี และ​ประชาชน​ทั้งหลาย ได้​ทำการ​จับ​สลาก+ 10:34 จับ​สลาก คือ​การ​ใช้​ไม้ หิน หรือ​กระดูก เพื่อ​ช่วย​ใน​การ​ตัดสินใจ เหมือน​กับ​การ​โยน​ลูกเต๋า เพื่อ​ดู​ว่า​ครอบครัว​ไหน​บ้าง​จะต้อง​หา​ไม้ฟืน​มา​สำหรับ​เทศกาล​ไหน​ใน​แต่ละ​ปี และ​นำ​ไม้ฟืน​นั้น​เข้ามา​ใน​วิหาร​ของ​พระเจ้า​ของเรา เพื่อ​เอา​มา​เผา​เครื่อง​บูชา​บน​แท่นบูชา​ของ​พระยาห์เวห์​พระเจ้า​ของเรา ตาม​ที่​ได้​เขียน​ไว้​ใน​กฎบัญญัติ

35 เรา​ถือว่า​เป็น​หน้าที่​ของเรา​ที่​จะต้อง​เอา​ผลผลิต​แรก​ของ​แผ่นดิน และ​ผลผลิต​แรก​จาก​ต้นผลไม้​ทุกชนิด มา​ยัง​วิหาร​ของ​พระเจ้า​เป็น​ประจำ​ทุกปี

36 ตามที่​ได้​เขียน​ไว้​ใน​กฎบัญญัติ เรา​ถือว่า​เป็น​หน้าที่​ของเรา​ที่​จะ​เอา​บุตรชาย​คนแรก และ​สัตว์เลี้ยง​ตัวแรก​จาก​ฝูง​ของเรา รวมทั้ง​ลูก​ของ​แพะ​แกะ​ตัวแรก มา​ยัง​วิหาร​ของ​พระเจ้า​ของเรา เพื่อ​มอบ​ให้​พวก​นักบวช ที่​รับใช้​อยู่​ใน​วิหาร​ของ​พระเจ้า​ของเรา

37 นอก​จากนั้น เรา​จะ​นำ​แป้งสาลี​นิ่ม​ที่​นวด​แล้ว​ส่วน​แรก ผลไม้​จาก​ทุก​ต้น เหล้าองุ่น​ใหม่ และ​น้ำมัน​ของ​พวกเรา มา​ให้​พวก​นักบวช​เพื่อ​เอา​ไป​เก็บ​ไว้​ใน​ห้อง​เก็บของ​ใน​วิหาร​ของ​พระเจ้า​ของเรา เรา​จะ​นำ​ผลผลิต​หนึ่ง​ใน​สิบส่วน​มา​ให้​พวก​ชาวเลวี พวก​ชาวเลวี​เป็น​ผู้​เก็บ​รวบรวม​หนึ่ง​ใน​สิบส่วน จาก​ทุก​หมู่บ้าน​ที่​ทำ​สวน​ทำ​ไร่ 38 และ​นักบวช​ที่​เป็น​ลูกหลาน​ของ​อาโรน​จะ​ต้อง​อยู่​กับ​พวก​ชาวเลวี ใน​ขณะที่​พวกเขา​เก็บ​รวบรวม​หนึ่ง​ใน​สิบส่วน​ของ​ผลผลิต และ​พวก​ชาวเลวี​จะ​นำ​ส่วน​ที่​เก็บได้​เหล่านั้น มา​ไว้​ยัง​พวก​ห้อง​เก็บของ​ใน​วิหาร​ของ​พระเจ้า 39 เพราะ ประชาชน​ชาว​อิสราเอล และ​พวก​ชาวเลวี จะ​ต้อง​นำ​ของ​ที่​ถวาย​นี้ คือ เมล็ดข้าว เหล้าองุ่น​ใหม่ และ​น้ำมัน​มา​ไว้​ยัง​พวก​ห้อง​เก็บของ และ​เป็น​สถานที่​เก็บ​เครื่องมือ​เครื่องใช้​ของ​วิหาร และ​เป็น​ที่อยู่​ของ​พวก​นักบวช​ที่​อยู่เวร รวมทั้ง​พวก​คน​เฝ้า​ประตู และ​พวก​นักร้อง

“พวกเรา​จะ​ไม่​ละเลย​วิหาร​ของ​พระเจ้า​ของเรา”

11

คนใหม่​ย้าย​ไป​อยู่​เยรูซาเล็ม

1 พวก​ผู้นำ​ของ​ประชาชน พากัน​เข้า​ไป​อาศัย​อยู่​ใน​เมือง​เยรูซาเล็ม ส่วน​ประชาชน​ที่เหลือ​ก็​จับสลาก​กัน เพื่อ​เลือก​เอา​สิบ​เปอร์เซ็นต์​ของ​ประชาชน​มา​อยู่​ใน​เมือง​เยรูซาเล็ม​เมือง​อัน​ศักดิ์สิทธิ์ ส่วน​เก้าสิบ​เปอร์เซ็นต์​ที่เหลือ​ก็​ให้​ไป​อยู่​ตาม​เมือง​อื่นๆ 2 ประชาชน​ต่าง​พากัน​อวยพร​คน​เหล่านั้น​ที่​สมัครใจ​มา​อยู่​ใน​เมือง​เยรูซาเล็ม

3 คน​เหล่านี้​คือ​พวก​ผู้นำ​ของ​มณฑล​ที่​มา​อาศัย​อยู่​ใน​เมือง​เยรูซาเล็ม (พวก​อิสราเอล​บางคน พวก​นักบวช พวก​คนเลวี พวก​คนรับใช้​ใน​วิหาร และ​พวก​ลูกหลาน​ของ​คนรับใช้​ของ​กษัตริย์​ซาโลมอน ต่าง​ก็​พากัน​อาศัย​อยู่​ตาม​เมือง​ต่างๆ​ของ​แคว้น​ยูดาห์ พวกเขา​อาศัย​อยู่​ใน​ที่ดิน​ของตน​ใน​เมือง​ของตน 4 มี​บางคน​จาก​ครอบครัว​ของ​ยูดาห์ และ​ของ​เบนยามิน อาศัย​อยู่​ใน​เมือง​เยรูซาเล็ม)

พวก​ลูกหลาน​ของ​ยูดาห์​ที่​อาศัย​อยู่​ใน​เมือง​เยรูซาเล็ม

มี​ดัง​ต่อไปนี้​คือ อาธายาห์ ลูกชาย​ของ​อุสซียาห์ ที่​เป็น​ลูกชาย​ของ​เศคาริยาห์ ที่​เป็น​ลูกชาย​ของ​อามาริยาห์ ที่​เป็น​ลูกชาย​ของ​เชฟาทิยาห์ ที่​เป็น​ลูกชาย​ของ​มาหะลาเลล ที่​เป็น​คนหนึ่ง​ใน​พวก​ลูกหลาน​ของ​เปเรศ 5 และ​มาอาเสอาห์ ลูกชาย​ของ​บารุค ที่เป็น​ลูกชาย​ของ​คลโฮเซห์ ที่เป็น​ลูกชาย​ของ​ฮาซายาห์ ที่เป็น​ลูกชาย​ของ​อาดายาห์ ที่เป็น​ลูกชาย​ของ​โยยาริบ ที่เป็น​ลูกชาย​ของ​เศคาริยาห์ ที่เป็น​ลูกหลาน​คนหนึ่ง​ของ​ชิโลห์ 6 พวก​ลูกหลาน​ของ​เปเรศ ที่​อาศัย​อยู่​ใน​เมือง​เยรูซาเล็ม มี​ทั้งหมด​สี่ร้อย​หกสิบแปด​คน ล้วนแต่​เป็น​ผู้​กล้าหาญ

7 พวก​ลูกหลาน​ของ​เบนยามิน​ที่​อาศัย​อยู่​ใน​เมือง​เยรูซาเล็ม

มี​ดัง​ต่อไปนี้ คือ สัลลู ลูกชาย​ของ​เมชุลลาม ที่​เป็น​ลูกชาย​ของ​โยเอด ที่​เป็น​ลูกชาย​ของ​เปดายาห์ ที่​เป็น​ลูกชาย​ของ​โคลายาห์ ที่​เป็น​ลูกชาย​ของ​มาอาเสอาห์ ที่​เป็น​ลูกชาย​ของ​อิธีเอล ที่​เป็น​ลูกชาย​ของ​เยชายาห์ 8 และ​ต่อ​จาก​เขา​ไป​มี​กับบัย และ​สัลลัย รวมกัน​ทั้งหมด​มี​เก้าร้อย​ยี่สิบแปด​คน 9 โยเอล ลูกชาย​ของ​ศิครี ได้รับ​การ​แต่งตั้ง​ให้​ปกครอง​พวกเขา ส่วน​ยูดาห์ ลูกชาย​ของ​หัสเสนูอาห์ เป็น​รอง​ผู้บัญชาการ​ของ​เมือง

10 พวก​นักบวช​ที่​มา​อาศัย​อยู่​ใน​เมือง​เยรูซาเล็ม

มี​ดัง​ต่อไปนี้​คือ เยดายาห์​ลูกชาย​ของ​โยยาริบ​ยาคีน 11 และ​เสไรอาห์​ผู้​ควบคุม​ดูแล​วิหาร​ของ​พระเจ้า เขา​เป็น​ลูกชาย​ฮิลคียาห์ ที่​เป็น​ลูกชาย​เมชุลลาม ที่​เป็น​ลูกชาย​ศาโดก ที่​เป็น​ลูกชาย​เมราโยท ที่​เป็น​ลูกชาย​อาหิทูบ 12 รวมทั้ง​เพื่อน​ร่วมงาน​ทั้งหมด​ของ​พวกเขา​ที่​ทำงาน​อยู่​ใน​วิหาร มี​จำนวน​แปดร้อย​ยี่สิบสอง​คน นอก​จากนั้น​ยัง​มี​อาดายาห์ ลูกชาย​เยโรฮัม ที่​เป็น​ลูกชาย​เปไลยาห์ ที่​เป็น​ลูกชาย​อัมซี ที่​เป็น​ลูกชาย​เศคาริยาห์ ที่​เป็น​ลูกชาย​ปาช​เฮอร์ ที่​เป็น​ลูกชาย​มัลคิยาห์ 13 รวมทั้ง​เพื่อน​ร่วมงาน​ของเขา ที่​เป็น​หัวหน้า​ครอบครัว มี​สองร้อย​สี่สิบสอง​คน และ​ยัง​มี​อามาชสัย​ลูกชาย​ของ​อาซาเรล ที่​เป็น​ลูกชาย​อัคซัย ที่​เป็น​ลูกชาย​เมชิลเลโมท ที่​เป็น​ลูกชาย​อิมเมอร์ 14 รวมทั้ง​เพื่อน​ร่วมงาน​ของเขา ที่​เป็น​นักรบ​เก่งกล้า มี​หนึ่งร้อย​ยี่สิบแปด​คน มี​เจ้าหน้าที่​ปกครอง​เหนือ​พวกเขา​คือ​ศับดีเอล ลูกชาย​ของ​ฮักเกโดลิม

15 พวก​ชาวเลวี​ที่​เข้ามา​อาศัย​อยู่​ใน​เมือง​เยรูซาเล็ม

มี​ดังนี้ คือ เชไมอาห์ ลูกชาย​ของ​หัสชูบ ที่​เป็น​ลูกชาย​อัสรีคัม ที่​เป็น​ลูกชาย​ฮาชาบิยาห์ ที่​เป็น​ลูกชาย​บุนนี 16 รวมทั้ง​ชับเบธัย​กับ​โยซาบาด ผู้นำ​สองคน​ของ​ชาว​เลวี สอง​คนนี้​ดูแล​งาน​ด้าน​นอก​ของ​วิหาร​ของ​พระเจ้า 17 มัทธานิยาห์ ผู้​เป็น​หัวหน้า​นำ​การ​ร้องเพลง​ขอบคุณ​ใน​ช่วง​เวลา​อธิษฐาน เขา​เป็น​ลูกชาย​มีคา ที่​เป็น​ลูกชาย​ศับดี ที่​เป็น​ลูกชาย​อาสาฟ และ​มี​บัคบูคิยาห์ เป็น​รอง​หัวหน้า​ใน​หมู่​เพื่อน​ร่วมงาน​ของเขา และ​อับดา ลูกชาย​ของ​ชัมมุอา ที่​เป็น​ลูกชาย​ของ​กาลาล ที่​เป็น​ลูกชาย​ของ​เยดูธูน 18 ดังนั้น มี​พวก​ชาว​เลวี​ที่​อยู่​ใน​เมือง​เยรูซาเล็ม​เมือง​ศักดิ์สิทธิ์​ทั้งสิ้น​สองร้อย​แปดสิบสี่​คน

19 พวก​คน​เฝ้า​ประตู ที่​เข้า​มา​อาศัย​อยู่​ใน​เมือง​เยรูซาเล็ม

มี​ดัง​ต่อไปนี้​คือ อักขูบ ทัลโมน และ​เพื่อน​ร่วมงาน​ที่​เฝ้า​ประตู​ของ​พวกเขา มี​จำนวน​หนึ่งร้อย​เจ็ดสิบสอง​คน

20 ส่วน​ชาว​อิสราเอล​ที่เหลือ พวก​นักบวช​ที่เหลือ และ​พวก​ชาว​เลวี​ที่เหลือ​นั้น ก็​ได้​ไป​อาศัย​อยู่​ตาม​เมือง​ต่างๆ​ของ​แคว้น​ยูดาห์ พวกเขา​ต่าง​ก็​ไป​อยู่​ใน​ที่ดิน​ของ​บรรพบุรุษ​ของตน 21 พวก​คนรับใช้​ใน​วิหาร อาศัย​อยู่​บน​เนินเขา​โอเฟล โดย​มี​ศีหะ​และ​กิชปา​เป็น​ผู้ดูแล​พวก​คนรับใช้​ใน​วิหาร​เหล่านั้น

22 หัวหน้า​ของ​พวก​ชาวเลวี​ใน​เยรูซาเล็ม คือ​อุสซี ลูกชาย​บานี ที่​เป็น​ลูก​ของ​ฮาชาบิยาห์ ที่​เป็น​ลูกชาย​มัทธานิยาห์ ที่​เป็น​ลูกชาย​มีคา ที่​เป็น​คนหนึ่ง​ใน​พวก​ลูกหลาน​ของ​อาสาฟ ที่​เป็น​พวก​นักร้อง ที่​มี​หน้าที่​ร้องเพลง​รับใช้​อยู่​ใน​วิหาร​ของ​พระเจ้า 23 พวก​นักร้อง​นี้ รับ​คำสั่ง​จาก​กษัตริย์ กษัตริย์​จะ​บอก​พวกเขา​ว่า​ให้​ทำ​อะไร​บ้าง​ใน​แต่ละ​วัน 24 เปธาหิยาห์ เป็น​ที่ปรึกษา​ของ​กษัตริย์​ใน​ทุกเรื่อง​ที่​เกี่ยวกับ​ประชาชน เขา​เป็น​ลูกชาย​เมเชซาเบล ที่​เป็น​ลูกหลาน​คนหนึ่ง​ของ​เศราห์ ที่​เป็น​ลูกชาย​ของ​ยูดาห์

หมู่บ้าน​รอบ​เมือง​เยรูซาเล็ม

25 คน​ยูดาห์​บางคน​ไป​อาศัย​อยู่​ตาม​หมู่บ้าน​และ​ไร่นา​ต่างๆ​เหล่านี้ คือ​เมือง​คิริยาทอารบา และ​หมู่บ้าน​ต่างๆ​ที่​ล้อมรอบ​เมือง​นั้น เมือง​ดีโบน​และ​หมู่บ้าน​ต่างๆ​ที่​ล้อมรอบ​เมือง​นั้น และ​เมือง​เยขับเซเอล​และ​หมู่บ้าน​ต่างๆ​ที่​ล้อมรอบ​เมือง​นั้น 26 และ​เมือง​เยชูอา ใน​เมือง​โมลาดาห์ และ​ใน​เมือง​เบธเปเลต 27 ใน​เมือง​ฮาซารชูอาล ใน​เมือง​เบเออร์เชบา และ​หมู่บ้าน​ต่างๆ​ที่​ล้อมรอบ​เมือง​เหล่านั้น 28 ใน​เมือง​ศิกลาก ใน​เมือง​เมโคนาห์ และ​หมู่บ้าน​ต่างๆ​ที่​ล้อมรอบ​เมือง​เหล่านั้น 29 ใน​เมือง​เอนริมโมน ใน​เมือง​โศราห์ ใน​เมือง​ยารมูท 30 ใน​เมือง​ศาโนอาห์ ใน​เมือง​อดุลลัม และ​หมู่บ้าน​ต่างๆ​ที่​ล้อมรอบ​เมือง​เหล่านั้น ใน​เมือง​ลาคีช​และ​ตาม​ไร่นา​ของ​เมือง​นั้น ใน​เมือง​อาเซคาห์ และ​หมู่บ้าน​ต่างๆ​ที่​ล้อมรอบ​เมือง​นั้น พวกเขา​พากัน​ตั้ง​ถิ่นฐาน ตั้งแต่​เมือง​เบเออร์เชบา ไป​จนถึง​หุบเขา​ฮินโนม

31 คน​เบนยามิน บางคน​ก็​ไป​ตั้ง​ถิ่นฐาน​ใน​เมือง​เกบา ใน​เมือง​มิคมาช ใน​เมือง​อัยยา ใน​เมือง​เบธเอล และ​หมู่บ้าน​ต่างๆ​ที่​ล้อม​รอบ​เมือง​เหล่านั้น 32 ใน​เมือง​อานาโธท ใน​เมือง​โนบ ใน​เมือง​อานานิยาห์ 33 ใน​เมือง​ฮาโซร์ ใน​เมือง​รามา ใน​เมือง​กิททาอิม 34 ใน​เมือง​ฮาดิด ใน​เมือง​เศโบอิม ใน​เมือง​เนบัลลัท 35 ใน​เมือง​โลด และ​ใน​เมือง​โอโน และ​ใน​หุบเขา​ของ​บรรดา​ช่างฝีมือ 36 บางกลุ่ม​ของ​ครอบครัว​เลวี​ที่​อยู่​ใน​แคว้น​ยูดาห์ ได้รับ​มอบหมาย​ให้​ย้าย​ไป​อยู่​กับ​เผ่า​เบนยามิน

12

พวก​นักบวช​และ​พวก​ชาวเลวี

1 พวก​นักบวช และ​พวก​ชาวเลวี ที่​มา​เมือง​เยรูซาเล็ม พร้อม​กับ​เศรุบบาเบล​ลูกชาย​ของ​เชอัลทิเอล กับ​เยชูอา​คือ เสไรอาห์ เยเรมียาห์ เอสรา 2 อามาริยาห์ มัลลูค ฮัทธัช 3 เชคานิยาห์ เรฮูม เมเรโมท 4 อิดโด กินเนธอย อาบียาห์ 5 มิยามิน มาอาดียาห์ บิลกาห์ 6 เชไมอาห์ โยยาริบ เยดายาห์ 7 สัลลู อาโมค ฮิลคียาห์ และ​เยดายาห์ คน​เหล่านี้​คือ​พวก​หัวหน้า​นักบวช และ​พี่น้อง​ของ​พวกเขา​ใน​สมัย​ของ​เยชูอา

8 พวก​ชาวเลวี ก็​มี เยชูอา บินนุย ขัดมีเอล เชเรบิยาห์ ยูดาห์ และ​มัทธานิยาห์ มัทธานิยาห์​และ​เพื่อน​ร่วมงาน​ของเขา มี​หน้าที่​จัดการ​เรื่อง​เพลง​ขอบคุณ​พระเจ้า 9 เพื่อน​ร่วมงาน​ของ​พวกเขา​คือ บัคบูคิยาห์ และ​อุนโน สองคน​นี้​ยืน​อยู่​ฝั่ง​ตรงข้าม​พวกเขา ใน​ช่วง​ที่​รับใช้​ด้วย​เสียง​เพลง​อยู่นั้น 10 เยชูอา​เป็น​พ่อ​ของ​โยยาคิม โยยาคิม​เป็น​พ่อ​ของ​เอลียาชีบ เอลียาชีบ​เป็น​พ่อ​ของ​โยยาดา 11 และ​โยยาดา​เป็น​พ่อ​ของ​โยนาธาน โยนาธาน​เป็น​พ่อ​ของ​ยาดดูวา

12 ใน​สมัย​ของ​โยยาคิม ต่อไปนี้​เป็น​รายชื่อ​ของ​หัวหน้า​ครอบครัว​นักบวช คือ

เมรายาห์ เป็น​หัวหน้า​ครอบครัว​เสไรอาห์

ฮานันยาห์ เป็น​หัวหน้า​ครอบครัว​เยเรมียาห์

13 เมชุลลาม​เป็น​หัวหน้า​ครอบครัว​เอสรา

เยโฮฮานัน​เป็น​หัวหน้า​ครอบครัว​อามาริยาห์

14 โยนาธาน เป็น​หัวหน้า​ครอบครัว​มัลลูคี

โยเซฟ เป็น​หัวหน้า​ครอบครัว​เชบานิยาห์

15 อัดนา เป็น​หัวหน้า​ครอบครัว​ฮาริม

เฮลคาย เป็น​หัวหน้า​ครอบครัว​เมราโยท

16 เศคาริยาห์ เป็น​หัวหน้า​ครอบครัว​อิดโด

เมชุลลาม เป็น​หัวหน้า​ครอบครัว​กินเนโธน

17 ศิครี เป็น​หัวหน้า​ครอบครัว​อาบียาห์+ 12:17 ชื่อ​ของ​หัวหน้า​ครอบครัว​มินยามิน​ตก​ไป​จาก​สำเนา​ต้นฉบับ เลย​ไม่รู้​ว่า​ชื่อ​อะไร เป็น​หัวหน้า​ครอบครัว​มินยามิน

ปิลทัย​เป็น​หัวหน้า​ครอบครัว​โมอัดยาห์

18 ชัมมุอา เป็น​หัวหน้า​ครอบครัว​บิลกาห์

เยโฮนาธัน เป็น​หัวหน้า​ครอบครัว​เชไมอาห์

19 มัทเธนัย เป็น​หัวหน้า​ครอบครัว​โยยาริบ

อุสซี​เป็น​หัวหน้า​ครอบครัว​เยดายาห์

20 คาลลัย เป็น​หัวหน้า​ครอบครัว​สัลลัย

เอเบอร์ เป็น​หัวหน้า​ครอบครัว​อาโมค

21 ฮาชาบิยาห์ เป็น​หัวหน้า​ครอบครัว​ฮิลคียาห์ เนธันเอล​เป็น​หัวหน้า​ครอบครัว​เยดายาห์

22 ใน​สมัย​ของ​เอลียาชีบ โยยาดา โยฮานัน และ​ยาดดูวา​ได้​มี​การ​บันทึก​รายชื่อ​ของ​พวก​หัวหน้า​ครอบครัว​ชาวเลวี ใน​สมัย​ของ​กษัตริย์​ดาริอัส+ 12:22 กษัตริย์​ดาริอัส เป็น​กษัตริย์​ของ​เปอร์เซีย ระหว่าง​ปี 522-486 ก่อน​พระเยซู​มาเกิด “ปี​ที่สอง​ของ​กษัตริย์​ดาริอัส” ก็​คือ ปี​ที่ 520 ก่อน​พระเยซู​มาเกิด เปอร์เซีย​ก็​คือ​อิหร่าน​ใน​ปัจจุบัน​นี้ พวก​กษัตริย์​เปอร์เซีย​ปกครอง​ยูดาห์ ระหว่าง​ปี 538-331 ก่อน​พระเยซู​มาเกิด​แห่ง​เปอร์เซีย ได้​มี​การ​จด​รายชื่อ​ของ​พวก​นักบวช 23 รายชื่อ​ของ​พวก​หัวหน้า​ครอบครัว​ชาวเลวี ได้​จด​บันทึก​ไว้​ใน​หนังสือ​มา​จนถึง​สมัย​ของ​โยฮานัน ลูกชาย​ของ​เอลียาชีบ 24 พวก​หัวหน้า​ของ​พวก​ชาวเลวี​ได้​แก่ ฮาชาบิยาห์ เชเรบิยาห์ เยชูอา

บินนุย ขัดมีเอล และ​เพื่อน​ร่วมงาน​ของ​พวกเขา​ที่​ยืน​อยู่​ตรงข้าม​พวกเขา​ที่​ร้อง​สรรเสริญ​และ​ขอบคุณ​พระเจ้า ตาม​คำสั่ง​ของ​ดาวิด​คน​ของ​พระเจ้า และ​มี​อีก​กลุ่ม​หนึ่ง​ร้อง​ตอบ​กลับ​มา​จาก​ฝั่ง​ตรงข้าม

25 มัทธานิยาห์ บัคบูคิยาห์ โอบาดีห์ เมชุลลาม ทัลโมน และ​อักขูบ เป็น​ยาม​เฝ้า​ประตู ยืน​เฝ้า​อยู่​ตาม​ประตู​ทั้งหลาย​ข้างๆ​พวก​ห้อง​เก็บ​ของ 26 คน​เหล่านี้​รับใช้​อยู่​ใน​สมัย​ของ​โยยาคิม ลูกชาย​เยชูอา​ที่​เป็น​ลูก​โยซาดัก และ​ใน​สมัย​ที่​เนหะมียาห์​เป็น​เจ้าเมือง และ​เอสรา​เป็น​นักบวช​และ​อาจารย์

พิธี​มอบ​ถวาย​กำแพง​เมือง​เยรูซาเล็ม

27 เมื่อ​ถึง​เวลา​มอบ​ถวาย​กำแพง​เมือง​เยรูซาเล็ม พวกเขา​พากัน​ค้นหา​พวก​ชาวเลวี​จาก​ทั่ว​ทุก​หนแห่ง และ​พา​พวกเขา​มา​ที่​เมือง​เยรูซาเล็ม เพื่อ​เฉลิม​ฉลอง​พิธี​มอบ​ถวาย​กำแพง​ด้วย​ความ​ยินดี มี​คณะ​นักร้อง​ขับร้อง​เพลง​ขอบคุณ​พระเจ้า และ​มี​การ​ร้องเพลง ด้วย​ฉาบ พิณ​ใหญ่ และ​พิณ​เล็ก

28 พวกเขา​ได้​ไป​รวบรวม​พวก​นักร้อง​มา​จาก​มณฑล​รอบๆ​เมือง​เยรูซาเล็ม และ​จาก​หมู่บ้าน​ต่างๆ​ของ​เมือง​เนโทฟาห์ 29 เมือง​เบธกิลกาล และ​จาก​ทุ่งนา​เกบา และ​อัสมาเวท เนื่องจาก​พวก​นักร้อง ได้​สร้าง​หมู่บ้าน​ของตน​ขึ้น​ล้อม​รอบ​เมือง​เยรูซาเล็ม

30 บรรดา​นักบวช​และ​พวก​ชาวเลวี ต่าง​ชำระ​ตน​ให้​บริสุทธิ์ และ​ชำระ​ประชาชน รวมทั้ง​ประตู​และ​กำแพง​เมือง​ให้​บริสุทธิ์

31 จากนั้น ผม​จึง​นำ​พวก​หัวหน้า​ของ​ยูดาห์ ขึ้นไป​บน​กำแพง​เมือง และ​แต่งตั้ง​คณะ​นักร้อง​ใหญ่​ขึ้น​สองกลุ่ม ไว้​ร้องเพลง​ขอบคุณ​พระเจ้า นักร้อง​กลุ่ม​แรก​ไป​ทาง​ขวา​ของ​กำแพง​ไป​จนถึง​ประตู​กองขยะ 32 ถัด​จาก​พวกเขา​ไป​คือ​โฮชายาห์ และ​พวก​หัวหน้า​ยูดาห์ ครึ่ง​หนึ่ง 33 รวมทั้ง​อาซาริยาห์ เอสรา เมชุลลาม 34 ยูดาห์ เบนยามิน เชไมอาห์ และ​เยเรมียาห์ 35 และ​มี​พวก​นักบวช​บางคน​ที่​มี​แตร รวมทั้ง​มี​เศคาริยาห์ ลูกชาย​โยนาธาน ที่​เป็น​ลูกชาย​เชไมอาห์ ที่​เป็น​ลูกชาย​มัทธานิยาห์ ที่​เป็น​ลูกชาย​มีคายาห์ ที่​เป็น​ลูกชาย​ศักเกอร์ ที่​เป็น​ลูกชาย​อาสาฟ 36 รวมทั้ง​พวก​ญาติ​พี่น้อง​ของเขา​คือ เชไมอาห์ อาซาเรล มิลาลัย กิลาลัย มาอัย เนธันเอล ยูดาห์ และ​ฮานานี พร้อม​กับ​เครื่อง​ดนตรี​ของ​ดาวิด​คน​ของ​พระเจ้า เอสรา​ผู้​เป็น​อาจารย์ เดิน​นำหน้า​พวกเขา 37 พวกเขา​เดิน​ไป​จนถึง​ประตูน้ำพุ แล้ว​พวกเขา​เดิน​ตรง​ขึ้น​บันได​ของ​เมือง​ดาวิด+ 12:37 เมือง​ดาวิด คือ​บริเวณ​ที่​อยู่​ทาง​ทิศ​ตะวันออก​เฉียงใต้​ของ​เมือง​เยรูซาเล็ม และ​เก่าแก่​ที่สุด​ของ​เมือง​เยรูซาเล็ม ผ่าน​ทาง​บันได​ที่​ขึ้น​ไป​บน​กำแพง​เมือง ผ่าน​วัง​ของ​ดาวิด ไป​ถึง​ประตูน้ำ​ที่​อยู่​ทาง​ทิศ​ตะวันออก

38 คณะ​นักร้อง​กลุ่ม​ที่สอง​ที่​ร้อง​ขอบคุณ​พระเจ้า เดิน​ไป​ทาง​ซ้าย และ​ผม​กับ​อีก​ครึ่งหนึ่ง​ของ​พวก​ผู้นำ​ประชาชน ได้​เดิน​ตาม​พวกเขา​ไป​บน​กำแพง ผ่าน​หอคอย​เตาอบ ไป​จน​ถึง​กำแพง​กว้าง 39 ผ่าน​ประตู​เอฟราอิม และ​ประตู​เมือง​เก่า+ 12:39 ประตู​เมือง​เก่า หรือ​อาจจะ​แปล​ได้​ว่า “ประตู​มิส​เนย์” ประตู​ปลา หอคอย​ฮานันเอล หอคอย​ร้อยพล จนถึง​ประตู​แกะ และ​มา​หยุด​ที่​ประตูยาม 40 นักร้อง​ขอบคุณ​พระเจ้า​ทั้ง​สอง​กลุ่ม​ยืน​ประจำ​ที่​ใน​วิหาร​ของ​พระเจ้า เช่น​เดียว​กับ​ผม​และ​เจ้าหน้าที่​ครึ่งหนึ่ง​ที่​อยู่​กับ​ผม 41 นักบวช​ที่​มี​แตร คือ​เอลียาคิม มาอาเสอาห์ มินยามิน มีคายาห์ เอลีโอเอนัย เศคาริยาห์ และ​ฮานันยาห์ 42 และ​มี​นักบวช​ชื่อ มาอาเสอาห์ เชไมอาห์ เอเลอาซาร์ อุสซี เยโฮฮานัน มัลคิยาห์ เอลาม และ​เอเซอร์

บรรดา​นักร้อง​ต่าง​ร้องเพลง มี​ยิสรายาห์​เป็น​หัวหน้า​พวกเขา 43 ใน​วันนั้น พวกเขา​พากัน​ถวาย​เครื่อง​บูชา​อัน​ยิ่งใหญ่​ด้วย​ความยินดี เพราะ​พระเจ้า​ทำ​ให้​พวกเขา​มี​ความสุข​สนุก​สนาน​รื่นเริง​ยิ่งนัก พวก​ผู้หญิง​และ​เด็ก​ต่าง​ก็​พากัน​รื่นเริง​ด้วย เสียง​รื่นเริง​ใน​เยรูซาเล็ม​นั้น​ได้ยิน​ไป​ไกล

44 ใน​ช่วงนั้น พวกเขา​ได้​เลือก​ผู้ชาย​บางคน​ขึ้น​มา​เพื่อ​ดูแล​พวก​ห้อง​เก็บของ ที่​เอา​ไว้​เก็บของ​ถวาย เก็บ​พวก​ผลผลิต​แรก​ของ​ปี เก็บ​ของ​ที่​คน​เอา​มา​ถวาย​จาก​สิบ​เปอร์เซ็นต์​ของ​ผลผลิต​ของเขา ผู้ชาย​พวกนี้​จะ​ต้อง​เก็บ​รวบรวม​ผลผลิต​จาก​พวก​ไร่นา​ที่​เป็น​ของ​เมือง ตาม​ที่​กฎ​ของ​โมเสส​ได้​กำหนด​ไว้​ให้​ประชาชน​เอา​มา​ให้​กับ​พวก​นักบวช และ​พวก​เลวี คน​ยูดาห์​พอใจ​กับ​พวก​นักบวช​และ​พวก​เลวี​เหล่านั้น​ที่​รับใช้​อยู่​ต่อหน้า​พระยาห์เวห์ 45 พวก​นักบวช​และ​พวก​เลวี ทำ​หน้าที่​รับใช้​พระเจ้า​ของ​พวกเขา และ​ทำ​พิธี​ชำระ​ต่างๆ ส่วน​พวก​นักร้อง และ​พวก​ยาม​เฝ้า​ประตู​ก็​ทำ​หน้าที่​ของ​ตน​ตาม​คำสั่ง​ของ​ดาวิด​และ​ซาโลมอน​ผู้​เป็น​ลูกชาย​เขา 46 นาน​มาแล้ว ใน​สมัย​ของ​ดาวิด และ​อาสาฟ พวกเขา​มี​คณะ​ผู้นำ​นักร้อง และ​ผู้นำ​สรรเสริญ​และ​ขอบคุณ​พระเจ้า

47 ดังนั้น​ใน​สมัย​ของ​เศรุบบาเบล และ​ใน​สมัย​ของ​เนหะมียาห์ คน​อิสราเอล​ทั้งหมด​จึง​ได้​แบ่ง​อาหาร​ส่วนหนึ่ง​ให้​กับ​พวก​นักร้อง​และ​พวก​ยาม​เฝ้า​ประตู​ตาม​ความ​ต้องการ​ใน​แต่ละ​วัน พวกเขา​ยัง​แบ่ง​อาหาร​ส่วนหนึ่ง​ให้​แก่​พวก​ชาวเลวี และ​พวก​ชาวเลวี​ก็​ได้​แบ่ง​อาหาร​ส่วนหนึ่ง​ให้​แก่​ผู้สืบ​เชื้อสาย​มา​จาก​อาโรน

13

คำสั่ง​สุดท้าย​ของ​เนหะมียาห์

1 ใน​วันนั้น​พวกเขา​อ่าน​หนังสือ​ของ​โมเสส​ให้​ประชาชน​ฟัง พวกเขา​พบ​ข้อความ​ซึ่ง​เขียน​ไว้​ว่า ไม่ควร​ให้​ชาว​อัมโมน​หรือ​ชาว​โมอับ​เข้า​ใน​ที่ประชุม​เพื่อ​นมัสการ​พระเจ้า 2 เพราะ​ชาว​อัมโมน​และ​ชาว​โมอับ​ไม่ได้​ให้​ขนมปัง​และ​น้ำ​กับ​ชาว​อิสราเอล แต่​กลับ​จ้าง​บาลาอัม​มา​สาปแช่ง​พวก​อิสราเอล แต่​พระเจ้า​ได้​เปลี่ยน​คำ​สาปแช่ง​เป็น​คำ​อวยพร+ 13:2 พระเจ้า … เป็น​คำ​อวยพร กษัตริย์​บารัค แห่ง​โมอับ ได้​จ้าง​บาลาอัม ให้​สาปแช่ง​ชนชาติ​อิสราเอล เรื่องนี้​อ่าน​เพิ่ม​เติม​ได้​จาก หนังสือ​กันดารวิถี บทที่ 22-243 เมื่อ​ประชาชน​ได้ยิน​กฎบัญญัติ พวกเขา​ก็​แยก​คน​ต่าง​ชาติ​ออก​จาก​คน​อิสราเอล

4 ก่อน​หน้านี้ เอลียาชีบ​ผู้​เป็น​นักบวช มี​หน้าที่​รับผิดชอบ​ดูแล​ห้อง​ต่างๆ​ใน​วิหาร​ของ​พระเจ้า เขา​ได้​แต่งงาน​กับ​ญาติ​ของ​โทบีอาห์​ชาว​อัมโมน 5 เอลียาชีบ​ได้​ยก​ห้อง​ใหญ่​ห้อง​หนึ่ง​ให้​กับ​โทบีอาห์ ซึ่ง​เป็น​ห้อง​ที่​มี​ไว้​เพื่อ​เก็บ​เครื่อง​ถวาย​จาก​เมล็ดพืช เครื่อง​หอม เครื่องใช้​ต่างๆ​ของ​วิหาร และ​ใช้​เก็บ​สิบ​เปอร์เซ็นต์​ของ​เมล็ดพืช ของ​เหล้าองุ่น​ใหม่ และ​ของ​น้ำมัน สำหรับ​พวก​ชาวเลวี พวก​นักร้อง และ​พวก​ยาม​เฝ้า​ประตู และ​เอา​ไว้​เก็บ​ของ​ที่​คน​นำ​มา​ถวาย​ให้​กับ​พวก​นักบวช​ด้วย ตาม​ที่​บัญญัติ​ของ​โมเสส​สั่งไว้

6 ตอน​ที่​เกิด​เรื่อง​ทั้งหมด​นี้ ผม​ไม่ได้​อยู่​ใน​เมือง​เยรูซาเล็ม เนื่องจาก​ผม​ได้​กลับ​ไป​หา​กษัตริย์​อารทาเซอร์ซีส​แห่ง​บาบิโลน ซึ่ง​ตรงกับ​ปี​ที่​สามสิบสอง​ที่​พระองค์​ขึ้น​ครองราชย์+ 13:6 ตรงกับ​ปี​ที่ … ครองราชย์ นี่​คงจะ​เป็น​ปี 433 ก่อน​พระเยซู​มาเกิด เนหะมียาห์​ได้​เป็น​เจ้าเมือง​เยรูซาเล็ม เป็น​เวลา​สิบสอง​ปี คือ​ตั้งแต่​ปี 445 ถึงปี 433 ก่อน​ที่​เขา​จะ​กลับ​ไป​อยู่​บาบิโลน​ระยะ​หนึ่ง แต่​ต่อมา ผม​ได้​ขอ​อนุญาต​กษัตริย์ 7 และ​กลับ​มา​ยัง​เมือง​เยรูซาเล็ม ผม​ได้​รู้​ถึง​สิ่ง​ที่​เอลียาชีบ​ผู้​ชั่วร้าย​ได้​ทำ​ให้​โทบีอาห์ นั่นคือ​เขา​ได้​ยก​ห้องๆ​หนึ่ง​ใน​วิหาร​ของ​พระเจ้า​ให้​กับ​โทบีอาห์ 8 ผม​ถือ​ว่า​มัน​เป็น​เรื่อง​ชั่วร้าย​มาก ดังนั้น ผม​จึง​โยน​ข้าวของ​ของ​โทบีอาห์​ออก​ไป​นอก​ห้อง 9 แล้ว​ผม​สั่ง​ให้​ชำระ​ห้อง​ให้​บริสุทธิ์ และ​เอา​เครื่องใช้​ต่างๆ​ของ​วิหาร​ของ​พระเจ้า รวมทั้ง​เครื่อง​บูชา​จาก​เมล็ดพืช และ​เครื่อง​หอม กลับ​ไป​ไว้​ใน​ห้องนั้น​อย่างเดิม

10 ผม​ยัง​ได้​รับรู้​อีก​ว่า พวก​ชาวเลวี​ไม่​ได้รับ​ส่วนแบ่ง​ของ​พวกเขา ดังนั้น​พวก​ชาวเลวี​และ​พวก​นักร้อง​ที่​ทำ​หน้าที่​รับใช้​อยู่​ใน​วิหาร จึง​กลับ​ไป​ยัง​ไร่นา​ของตน 11 ผม​ต่อว่า​พวก​เจ้าหน้าที่​ว่า “ทำไม​วิหาร​ของ​พระเจ้า​ถึง​ได้​ถูก​ละเลย​อย่างนี้” แล้ว​ผม​จึง​รวบรวม​พวก​ชาวเลวี และ​พวก​นักร้อง​กลับ​ไป​ยืน​อยู่​ประจำ​ที่​ของ​พวกเขา 12 จากนั้น​พวก​คน​ยูดาห์​ทั้งหมด​จึง​นำ​สิบ​เปอร์เซ็นต์​ของ​เมล็ดพืช สิบ​เปอร์เซ็นต์​ของ​เหล้าองุ่น​ใหม่ และสิบ​เปอร์เซ็นต์​​ของ​น้ำมัน มา​ไว้​ยัง​พวก​ห้อง​เก็บของ​ของ​วิหาร

13 แล้ว​ผม​ได้​แต่งตั้ง​คน​ขึ้นมา​ดูแล​ห้อง​เก็บของ​เหล่านั้น คือ เชเลมิยาห์​ที่​เป็น​นักบวช ศาโดก​ที่​เป็น​อาจารย์ และ​เปดายาห์​ที่​เป็น​ชาวเลวี รวมทั้ง​แต่งตั้ง​ฮานัน ลูกชาย​ศักเกอร์ ที่​เป็น​ลูก​ของ​มัทธานิยาห์ ให้​เป็น​ผู้ช่วย​พวกเขา เพราะ​พวกเขา​เป็น​คน​ซื่อสัตย์ ดังนั้น​พวกเขา​จึง​มี​หน้าที่​แจกจ่าย​ส่วนแบ่ง​ให้​กับ​เพื่อน​ร่วมงาน​ของ​พวกเขา

14 ข้าแต่​พระเจ้า​ของ​ข้าพเจ้า

ขอ​โปรด​ระลึก​ถึง​สิ่ง​ที่​ข้าพเจ้า​ได้​ทำ​ให้​กับ​พระองค์

ขอ​พระองค์​อย่า​ได้​ลืม​การดี

ที่​ข้าพเจ้า​ได้​ทำ​ไป​อย่าง​สัตย์ซื่อ

เพื่อ​วิหาร​ของ​พระเจ้า​ของ​ข้าพเจ้า

และ​เพื่อ​การ​รับใช้​ทั้งหลาย​ใน​วิหาร​นั้น

15 ใน​ครั้งนั้น ผม​เห็น​ประชาชน​ใน​ยูดาห์ ได้​เหยียบ​ย่ำ​องุ่น​อยู่​ใน​บ่อ ทั้งๆที่​เป็น​วันหยุด​ทาง​ศาสนา แถม​ยัง​เอา​เมล็ดข้าว​มากมาย​ใส่​ไว้​บน​หลัง​ลา รวมทั้ง​เหล้าองุ่น ผลองุ่น มะเดื่อ และ​สัมภาระ​อื่นๆ​อีก​หลาย​อย่าง แล้ว​พวกเขา​ก็​นำ​ของ​ทั้งหมด​นี้​ไป​ยัง​เมือง​เยรูซาเล็ม​ใน​วันหยุด​ทาง​ศาสนา ผม​ได้​เตือน​พวกเขา​ไม่ให้​ขาย​อาหาร​ใน​วันหยุด​ทาง​ศาสนา

16 พวก​ชาว​ไทระ​ที่​อาศัย​อยู่​ใน​เมือง​เยรูซาเล็ม ได้​นำ​ปลา​และ​ของ​หลาย​อย่าง​มา​ขาย และ​พวกเขา​กำลัง​ขาย​ให้​กับ​คน​ยูดาห์​และ​คน​ที่​อยู่​ใน​เมือง​เยรูซาเล็ม​ใน​วันหยุด​ทาง​ศาสนา 17 ผม​เถียง​กับ​พวก​ขุนนาง​ของ​ยูดาห์ และ​พูด​กับ​พวกเขา​ว่า “รู้ไหม​ว่า​พวกเจ้า​กำลัง​ทำ​สิ่ง​ชั่วร้าย​อะไร​อยู่ พวกเจ้า​กำลัง​ละเมิด​ความ​ศักดิ์สิทธิ์​ของ​วันหยุด​ทาง​ศาสนา” 18 บรรพบุรุษ​ของ​พวกเจ้า​ก็​ทำ​อย่างนี้​เหมือน​กัน พระเจ้า​ของ​เรา​ถึง​ได้​นำ​ความ​หายนะ​มา​สู่​พวกเรา​และ​เมืองนี้ พวกเจ้า​กำลัง​ละเมิด​ความ​ศักดิ์สิทธิ์​ของ​วันหยุด​ทาง​ศาสนา พวกเจ้า​กำลัง​นำ​โทษ​มา​สู่​อิสราเอล​มากขึ้น

19 ผม​ก็​เลย​ทำ​อย่างนี้​คือ ใน​วัน​ก่อน​วันหยุด​ทาง​ศาสนา เมื่อ​เริ่ม​มืด ผม​ได้​สั่ง​ให้​ปิด​ประตู​เมือง​เยรูซาเล็ม​ทั้งหมด และ​สั่ง​ไม่ให้​เปิด​จนกว่า​จะ​เลย​วันหยุด​ทาง​ศาสนา​ไป ผม​ให้​คนรับใช้​ของผม​เฝ้า​เวร​ที่​ประตู เพื่อ​ไม่ให้​มี​การ​ขนของ​เข้ามา​ใน​เมือง​ใน​วันหยุด​ทาง​ศาสนา

20 มี​ครั้ง​หรือ​สอง​ครั้ง​ที่​พวก​พ่อค้า​และ​คน​ขาย​สินค้า​ต่างๆ​มา​นอน​ค้างคืน​อยู่​นอก​กำแพง​เมือง​เยรูซาเล็ม 21 ผม​เตือน​พวกเขา​ว่า

“พวกเจ้า​มา​นอน​ค้างคืน​อยู่​หน้า​กำแพง​เมือง​ทำไม ถ้า​พวกเจ้า​ทำ​อย่างนี้​อีก เรา​จะ​ใช้​กำลัง​กับ​พวกเจ้า”

หลัง​จากนั้น​พวกเขา​ก็​ไม่​กลับมา​ใน​วันหยุด​ทาง​ศาสนา​อีกเลย

22 หลัง​จากนั้น ผม​บอก​กับ​พวก​ชาวเลวี​ให้​ชำระ​ตัวเอง​ให้​บริสุทธิ์ และ​ให้​ไป​เฝ้า​ระวัง​ประตู​เมือง เพื่อ​รักษา​วันหยุด​ทาง​ศาสนา​ให้​ศักดิ์สิทธิ์

ข้าแต่​พระเจ้า​ของ​ข้าพเจ้า

ขอ​โปรด​ระลึกถึง​สิ่งนี้​ที่​ข้าพเจ้า​ได้​ทำ​ให้​กับ​พระองค์

ขอ​เมตตา​ข้าพเจ้า​ด้วย​ความรัก​อัน​ยิ่งใหญ่​ของ​พระองค์

23 ใน​ครั้งนั้น​ผม​เห็น​ชาย​ชาว​ยูดาห์ แต่งงาน​กับ​หญิง​ชาว​อัชโดด ชาว​อัมโมน และ​ชาว​โมอับ 24 ครึ่งหนึ่ง​ของ​ลูกๆ​พวกเขา พูด​ภาษา​อัชโดด หรือ​ภาษา​ของ​ชนชาติ​อื่น พวก​เด็กๆ​เหล่านั้น​พูด​ภาษา​ยูดาห์​ไม่เป็น 25 ผม​จึง​บอก​คน​เหล่านั้น​ว่า​พวกเขา​ทำ​ผิด และ​สาปแช่ง​พวกเขา และ​ผม​ได้​ทุบตี​พวกเขา​บางคน​และ​ดึง​ผม​ของ​พวกเขา และ​ทำ​ให้​พวกเขา​สาบาน​ใน​นาม​ของ​พระเจ้า ผม​พูด​ว่า “พวกเจ้า​จะ​ต้อง​ไม่​ยก​ลูกสาว​ให้​เป็น​เมีย​ลูกชาย​ของ​คน​พวกนั้น และ​เจ้าเอง​ก็​ต้อง​ไม่รับ​เอา​ลูกสาว​ของ​พวกเขา​มา​เป็น​เมีย​ลูกชาย​ของเจ้า หรือ​เป็น​เมีย​เจ้า​เอง 26 ที่​กษัตริย์​ซาโลมอน+ 13:26 กษัตริย์​ซาโลมอน ดู​เพิ่ม​เติม​ได้​จาก​หนังสือ 1 พงศ์กษัตริย์ 11:1-8​แห่ง​อิสราเอล​ได้​ทำ​บาป​นั้น​เป็น​เพราะ​พวก​ผู้หญิง​อย่าง​พวกนี้​ไม่ใช่​หรือ ใน​พวก​ประเทศ​ทั้งหลาย ไม่มี​กษัตริย์​องค์ไหน​ที่​เป็น​เหมือน​กับ​กษัตริย์​ซาโลมอน ที่​พระเจ้า​ของ​พระองค์​ได้​รัก​พระองค์​มาก​ขนาดนั้น พระเจ้า​ทำ​ให้​ซาโลมอน​เป็น​กษัตริย์​เหนือ​อิสราเอล​ทั้งหมด แต่​เมีย​ต่างชาติ​พวกนั้น​ทำ​ให้​พระองค์​ทำบาป

27 แล้ว​อย่างนี้​พวกเรา​ควร​ฟัง​เจ้า​หรือ และ​ทำ​ความชั่ว​ที่​ยิ่งใหญ่​เหล่านี้ และ​ทรยศ​ต่อ​พระเจ้า​ของเรา​โดย​แต่งงาน​กับ​พวก​หญิง​ต่างชาติ​อย่างนั้น​หรือ”

28 เอลียาชีบ​ผู้​เป็น​นักบวช​สูงสุด​มี​ลูกชาย​คน​หนึ่ง​ชื่อ​ว่า​เยโฮยาดา ที่​เป็น​ลูกเขย​ของ​สันบาลลัท​ชาว​โฮโรนาอิม ผม​ได้​ไล่​เยโฮยาดา​ให้​ไป​อยู่​ห่างไกล​จาก​ผม

29 ข้าแต่​พระเจ้า​ของ​ข้าพเจ้า

ขอ​โปรด​ระลึก​ถึง​สิ่ง​ที่​พวกเขา​ทำ​ต่อ​พระองค์

และ​ลงโทษ​พวกเขา​ด้วยเถิด

เพราะ​พวกเขา​ได้​ทำ​ให้​ความ​เป็น​นักบวช​เสื่อมไป

พวกเขา​ได้​ทำ​ให้​ข้อตกลง​ที่​พระองค์​ได้​ทำ​ไว้​กับ​พวกนักบวช​และ​พวก​ชาวเลวี​เสื่อมไป

30 ดังนั้น​ผม​จึง​ชำระ​พวก​นักบวช​และ​พวก​ชาวเลวี​ให้​บริสุทธิ์​จาก​วิถีทาง​ทั้งหมด​ของ​คน​ต่าง​ชาติ แล้ว​ให้​พวกเขา​กลับ​ไป​ทำ​หน้าที่​ที่​พวกเขา​ต้อง​รับผิดชอบ 31 ผม​ยัง​ได้​จัดการ​เรื่อง​การ​หา​ไม้ฟืน​สำหรับ​แท่นบูชา​มา​ตาม​เวลา​ที่​ได้​กำหนด​ไว้ และ​ยัง​จัดการ​เรื่อง​การ​ถวาย​ผลแรก​ของปี

ข้าแต่​พระเจ้า​ของ​ข้าพเจ้า

ขอ​โปรด​ระลึก​ถึง​สิ่งนี้​ที่​ข้าพเจ้า​ได้​ทำ​ให้​กับ​พระองค์

และ​ขอ​โปรด​อวยพร​ข้าพเจ้า​ด้วยเถิด